
Pratarmė 


Ši Vaižganto laiškams skirta monografija - pastanga pasigilinti į jo kultūrinio dar- 
bo, literatūros ir publicistikos tekstų savitumą, daugiausiai dėmesio skiriant su- 
sirašinėjimui su kultūros lauko asmenimis, tačiau tuo neapsiribojant - į tyrimo 
imtį įtraukiama ir korespondencija su šeima bei kitų žanrų Tumo ir jo amžininkų 
tekstai. Nors susitelkiama į Vaižganto tekstus ir kultūrinę veiklą, manau, jo laiškų 
temos, laiškuose modeliuojami kultūriniai santykiai ir net tekstų raiškos pokyčiai 
gali būti sietini su lietuvių kultūros ir literatūros laukų raida apskritai. Todėl ti- 
kiuosi, kad aptardama Tumo epistoliką prisidedu prie kitų XIX a. pabaigos ir XX a. 
pradžios lietuvių literatūros istorijos tyrimų ir kad ši knyga gali būti įdomi ne tik 
mėgstantiems Vaižgantą. 

Noriu padėkoti visiems kolegoms už kūrybinį dialogą tyrinėjant Vaižganto gyve- 
nimo ir kūrybos tekstus. Už nuolatines konsultacijas, paramą, pagalbą ir patarimus 
esu ypač dėkinga ilgametei akademinių darbų vadovei dr. Brigitai Speičytei. Taip pat 
tarių ačiū akademiniams bičiuliams, bendradarbiams, visam Lietuvių literatūros ir 
tautosakos instituto Naujosios literatūros skyriui. Knygos recenzentams dr. Kęstui 
Kirtikliui ir dr. Jurgitai Žanai Raškevičiūtei noriu išskirtinai padėkoti už atidų teksto 
skaitymą ir vertingas pastabas. Už kruopštų redakcinį darbą ir patarimus esu dėkin- 
ga knygos redaktorei Erikai Valčiukienei. Ačiū visiems bibliotekų, archyvų, muziejų, 
kitų atminties institucijų darbuotojams, kad padėjo, prisidėjo, ieškojo. Dėkoju savo 
Šeimai, leidusiai produktyviai bendrauti su Vaižganto tekstais. 


Įvadinės pastabos 


Kam kunigas, kitam rašytojas, 

O man tik vienas Juozas Tumas. 

Visi mes sugebam siaurai prie tikslo veržtis - 
Mane užbūrė to žmogaus platumas. 


Teofilis Tilvytis, „Vainiko vietoje“ (1933) 


Juozo Tumo-Vaižganto (1869-1933) laiškai išsiskiria ekspresyvia raiška ir gali 
daug atskleisti apie šmaikštų, vietoje nenustygstantį kunigą Tumą ir rašytoją Vaiž- 
gantą. Be to, juose, rašytuose nuo XIX a. paskutinio dešimtmečio iki XX a. 4-ojo de- 
šimtmečio, užčiuopiamos net kelios labai skirtingos epochos: spaudos lotyniškais 
rašmenimis draudimo laikas, pirmieji XX a. dešimtmečiai (kuomet padedami svarūs 
pamatai lietuviškiems spaudos leidiniams, pasirodo svarbūs kanoniniais tapę kū- 
riniai, formuluojamos ateities kultūrinio darbo gairės) bei tarpukaris, savitos mo- 
dernios kultūros ir literatūros kūrimo metai. Visgi tyrimą paskatino dar ir tai, kad 
Vaižgantas laiškus rašė gausiai, jis ne kartą vadintas vienu aktyviausių laiškų rašy- 
tojų visoje lietuvių literatūros istorijoje?, taigi susirašinėjo su didele dalimi XIX a. pa- 
baigos-XX a. pirmos pusės kultūros ir literatūros veikėjų, o laiškuose užfiksuota to 
meto literatūros lauko būklė. Įvairiuose visuomenės, kultūros, meno lauko žmonių 
laiškuose Tumo vardas kartojasi neatsitiktinai - aplink save jis buvo sumezgęs platų 
korespondencijos tinklą, apie kurį ir rašoma šioje monografijoje. Tyrimu bandoma 
parodyti, kad laiškai gali būti laikomi vienu pagrindinių epochų sandūroje besifor- 
mavusio lietuvių literatūros lauko komunikacinių diskursų, turėjusių lemtingos įta- 
kos kultūrinio bendravimo pobūdžiui. 

Rasti Vaižganto laiškai datuojami nuo 1892 iki 1933 m. Nemažą šio laikotar- 
pio dalį vieša komunikacija lietuvių kalba, juolab plėtota besiformuojančios lietuvių 
kultūros (ir literatūros) klausimais, buvo ribojama (iki 1904 m. - dar ir spaudos 
lotyniškais rašmenimis draudimo), o kultūriniai sambūriai aktyviau organizuotis 
ima tik paskelbus Nepriklausomybę. Tiriamu metu lietuvių kultūros veikėjai gyveno 
išsibarstę tuometinės carinės Rusijos, JAV, kitų valstybių teritorijose, taigi kultūrinė 
bendruomenė buvo decentralizuota. Vadinasi, nors XIX a. ir XX a. pradžioje veikė 


* Glausta rašytojo biograma pateikiama knygos priede „Juozo Tumo-Vaižganto biograma“. 

2 Aleksandras Žirgulys apgailestauja: „Dar nėra žymiausio, labai talentingo lietuvių laiškų rašytojo Vaiž- 
ganto laiškų rinkinio“ (Aleksandras Žirgulys, Tekstologijos bruožai, Vilnius: Mokslas, 1989, p. 170). Tiesa, 
Lietuvos literatūros ir meno archyve rasti Žirgulio įrašai apie tai, kad laiškai Pranciškui Būčiui ir Kazimierui 
Jokantui skaitomi ir kopijuojami Vaižganto laiškų tomo leidybos tikslais, taigi atrodo, kad pats Žirgulys 
planavo Vaižganto laiškus rengti spaudai (žr. LLMA, f. 373). 

salonai, svetainės, draugijos, leisti spaudos leidiniai, visgi vienas svarbių komunika- 
cijos būdų, telkusių kultūros darbuotojus į bendriją, buvo laiškai. Korespondenciją 
kaip nenuginčijamai svarbią literatūrinės komunikacijos ir organizacijos formą ti- 
riamu laikotarpiu fiksuoja ir anksčiau apie šio laikotarpio lietuvių literatūrą ir kultū- 
rą rašę autoriai, pavyzdžiui, literatūrinę spaudą ir literatūros istorijos raidos proce- 
sus analizavęs Leonas Gudaitis3. 

Lietuvių literatūros istorijoje ir populiariojoje recepcijoje Tumas dėl veiklos 
įvairovės laikomas unikaliu, su niekuo nesugretinamu. Viktorija Daujotytė rašo: 
„Vaižgantas iš tiesų yra tarsi lietuvių kultūros šviesos įspūdis. [-..] []]is nėra tik rašy- 
tojas įprasta prasme.“* Tačiau aptariant jo laiškus man svarbesnė Alfonso Nykos-Ni- 
liūno ištartis, kad savo gyventu laiku Tumas buvęs vieša institucijas. Šiame tyrime jis 
laikomas tokiu kultūros lauko dalyviu, kurio kultūrinis, literatūrinis, visuomeninis 
veikimas, viena vertus, buvo labai aktyvus ir įvairialypis, antra vertus, produktyvus 
ir autoritetingas: Tumas kūrė ir steigė kultūros ir literatūros apibrėžtis, normas, ver- 
tinimo ir supratimo kriterijus. Literatūros lauke Vaižgantas užėmė įvairias pozicijas 
(organizavo spaudos leidinių darbą, redagavo, rašė straipsnius literatūros temomis, 
dirbo literatūros kritikos, literatūros istorijos sferose, dėstė universitete, rašė groži- 
nius tekstus ir t. t.)?, ir nors politiškai pats save apibrėždavo kaip tautininką, iš tiesų 
griežtai nepriklausė nė vienai idėjinei ar politinei srovei. Laikau Tumą kultūros tar- 
pininku - perdavėju, gebėjusiu artikuliuoti savo kultūrinę perspektyvą ne tik kaip 
individualią, bet ir kaip kolektyvinę poziciją, taigi mane domina būtent jo veiklos 
gairių rekonstrukcija, kurią atlikti padeda išlikę laiškai. 

Rašytojų ar kitų literatūros, kultūros veikėjų laiškai nėra sulaukę daug atskiro 
lietuvių literatūrologų dėmesio; būdinga epistolinius tekstus laikyti paratekstais, 
t. y. paraštiniais autorių biografijų, jų veikalų atžvilgiu. Vis dėlto pastaraisiais de- 
šimtmečiais užsienio ir iš dalies Lietuvos literatūrologijoje pastebimas egodoku- 
mentų tyrimų pakilimas? ir išskirtinis dėmesys čia tenka epistoliniams tekstams, 


3 Žr. Leonas Gudaitis, Platėjantys akiračiai: Lietuvių literatūrinė spauda 1904-1917 metais, Vilnius: Vaga, 1977; 
Idem, Laiko balsai: Lietuvių literatūrinė spauda 1918-1923 metais, Vilnius: Vaga, 1985; Idem, Permainų vėjai: 
Lietuvių literatūrinė spauda 1923-1927 metais, Vilnius: Vaga, 1986. 

Viktorija Daujotytė, Lietuvių literatūra: XX a. pradžia ir pirmoji pusė: vadovėlis XI klasei, Kaunas: Šviesa, 
1996, p. 200. 

Alfonsas Nyka-Niliūnas, „Vaižgantas po dvidešimties metų“, in: Idem, Temos ir variacijos, Vilnius: Baltos 
lankos, 1996, p. 10. 

Apie tai plačiau žr. Aistė Kučinskienė, „Kas (su)kūrė Vaižgantą? Autoriaus figūros interpretacijų apžvalga“, 
Colloguia, 2013, t. 30, p. 16-33. 

Išsamiai apie ypatingą kultūros tarpininko poziciją ir tai, kaip vieno asmens veikla ir idėjos gali veikti 
intelektualinės ir socialinės istorijos įvykius, rašo Nida Gaidauskienė, kultūros tarpininke laikanti Sofiją 
Kymantaitę-Čiurlionienę. Žr. Nida Gaidauskienė, Sofija Kymantaitė-Čiurlionienė: Modernėjančios savimonės 
kontūrai, Vilnius: Lietuvos kultūros tyrimų institutas, 2018, p. 12-31. 

Pastaraisiais metais Lietuvoje gausėja laiškų tyrimams skirtų disertacijų: Žr. Dovilė Keršienė, Epistologra- 
fija Lietuvos Didžiojoje Kunigaikštystėje XIV-XVI amžiuje: Nuo ars dictaminis iki literatūrinio laiško: daktaro di- 
sertacija, Vilnius: Vilniaus universitetas, Lietuvių literatūros ir tautosakos institutas, 2010; Natalja Botkina, 
Epistolinio pasakojimo struktūros ypatumai: Marijos Cvetajevos laiškai: daktaro disertacija, Vilnius: Vilniaus 
universitetas, 2011; Jurgita Raškevičiūtė, Janinos Degutytės pasaulėvaizdis: Poezija, laiškai, autobiografiniai 
tekstai: daktaro disertacija, Vilnius: Vilniaus universitetas, 2012. 

nes dažnai manoma, kad elektroninės komunikacijos eroje tai - „mirštančio meno“ 
pavyzdžiai, nykstančių epistolinių kultūrų liudytojai. Akcentuojama, kad nemažai 
informacijos ir komunikacijos daliai persikėlus į socialinius tinklus, jų veikimą iš 
dalies gali paaiškinti būtent laiškų tyrimai, nes struktūriškai epistolinė ir socialinių 
tinklų komunikacija artima. Taigi monografijoje apsispręsta skirti šiek tiek dėmesio 
ir aktualesniems laiškų tyrimams, manant, kad jie padeda geriau suprasti tiriamą 
korespondencijos visumą, be to, epistolikos teorijos iki šiol lietuvių kalba nėra pla- 
čiai aptartos. 

Pristačius teorinius laiškų tyrimo aspektus, detalia Vaižganto laiškų analize sie- 
kiama atskleisti jų tekstinį specifiškumą, ištirti bei paaiškinti, koks buvo laiškais be- 
simezgusių tarpasmeninių ryšių vaidmuo formuojantis lietuvių literatūros laukui, 
kokie dalyvavimo jame modeliai apibrėžti epistolinėje aplinkoje ir kaip laiškai prisi- 
dėjo prie kultūrinės bendruomenės narių savikūros bei autorinės savivokos. 

Tumo laiškai yra patekę tiek į literatūrologų, tiek į istorikų, kultūros tyrėjų aki- 
ratį; išsamiau nagrinėti autoriui skirtose monografijose, daugiausiai juos pasitel- 
kiant kaip biografinius faktus liudijančius dokumentus: Aleksandro Merkelio (su juo 
Vaižgantas taip pat susirašinėjo'“) biografinėje apybraižoje Juozas Tumas-Vaižgan- 
tas“, Juozo Ambrazevičiaus (Brazaičio) darbe Vaižgantas: Apmatai kūrybos studi- 
jai (1936), Algimanto Radzevičiaus monografijoje Vaižgantas lietuvių prozos kryžke- 
lėse (1987), Ilonos Čiužauskaitės studijoje Vaižganto publicistikos literatūrinė raiš- 
ka (2001). Čiužauskaitė Vaižganto korespondencija neretai remiasi straipsniuose", 
tačiau nėra vienintelė, į smulkesnius aspektinius tyrimus įtraukusi Tumo epistolinių 
tekstų. Aldona Vaitiekūnienė, išleidusi tris Vaižganto gyvenimo ir kūrybos tyrimams 
skirtus veikalus, korespondencijos taip pat nepalieka nuošalyje'*. Išskirtinio tyrėjų 
dėmesio sulaukė laiškai giminėms - Klimams ir Lesauskiams, tikriausiai dėl pasiro- 
džiusios publikacijos“. Taigi monografijos objektas literatūrologų (ir istorikų) nebu- 


s Žr. Ivar Ivask, „The Letter: a Dying Art?“, World Literature Today, 1990, No. 2, p. 213-214; Liz Stanley, „The 
Death of the Letter? Epistolary Intent, Letterness and the Many Ends of Letter-Writing", Cultural Sociolo- 
gy, 2015, Vol. 9 (2), P. 240-255. 

* Žr. Merkelio laiškus: J[uozas] Tumas-Vaižgantas, „Laiškai Tumui literatūros reikalais 1905-1932“, VUB RS, 

f.1, b. F385. 

Aleksandras Merkelis, Juozas Tumas-Vaižgantas, Kaunas: Pažanga, 1934. Leidimas pakartotas jau du kar- 

tus, paskutinįsyk - 1989 m. (Idem, Juozas Tumas-Vaižgantas: 3-iasis fotografuotinis leidimas, Vilnius: Vaga, 

1989). 

Žr. Ilona Čiužauskaitė, Vaižganto publicistikos literatūrinė raiška, Vilnius: Lietuvių literatūros ir tautosakos 

institutas, 2001. 

Eadem, „Vaižganto publicistika Viltyje“, Lituanistica, 1996, Nr. 2 (26), p. 108-113; Eadem, „Kazio Puidos kū- 

ryba Vaižganto vertinimu“, in: Kazys Puida: Lietuvių literatūros modernizmo baruose: mokslinės konferen- 

cijos, skirtos Dionizo Poškos 240-osio0ms gimimo metinėms, pranešimai (Colloguia [11]), Vilnius: Lietuvių 

literatūros ir tautosakos institutas, 2005, p. 99-107. 

Aldona Vaitiekūnienė, Vaižganto apysaka „Dėdės ir dėdienės“, Vilnius: Valstybinė grožinės literatūros leidy- 

kla, 1964; Eadem, Vaižgantas, Kaunas: Šviesa, 1981; Eadem, Vaižgantas, Vilnius: Vaga, 1982. 

* Žr. Gitana Vanagaitė, „Vaižganto „Laiškai Klimams* tarp laiško ir autobiografijos“, Gimtasis žodis, 2008, Nr. 4, 
p. 9-14; Eadem, „Vaižganto „Laiškai Klimams:: tarp laiško ir autobiografijos (2)“, Gimtasis žodis, 2008, Nr. 5, 
p. 7-12; Eadem, „Vaižganto Laiškai Klimams: laiškas kaip autobiografija“, Acta litteraria comparativa: Laiškas 
literatūroje ir kultūroje, 2014-2015, Nr. 7, p. 1772-183; Giedrė Rutkauskaitė, Vaižganto „Laiškai Klimams“: Laiškai, 
dienoraštis ar autobiografija?: magistro darbas, Vilnius: Vilniaus pedagoginis universitetas, 2007. 

vo apeitas, tačiau šiame tyrime, kitaip nei dalyje ankstesniųjų, laikomasi nuomonės, 
kad laiškai daugiau ne liudija faktus, o atskleidžia rašančiojo „aš“ saviraiškos ir veik- 
senos ypatumus, todėl epistolinė komunikacija vertinama kaip esminė kultūrinio 
bendravimo forma, formuojanti tekstinius įpročius ir kurianti santykių modelius. 
Liz Stanley, skyrusi ne vieną studiją laiškams kaip specifinei teksto rūšiai apibrėžti, 
rašo, kad „susirašinėjant formuojama terpė santykiams artikuliuoti, taigi laiškai ku- 
ria ryšius, o ne tiesiog juos atspindi““, 

Knygoje sinonimiškai vartoju sąvokas „laiškas“ ir „epistolinis tekstas“ - jomis 
apibendrintai įvardijami visi kitam asmeniui adresuoti ir siųsti tekstai: ne tik įprasti 
laiškai, bet ir atvirukai, trumpi laiškeliai, lydraščiai ir pan. Taip pat svarbu pabrėžti, 
kad kaip lygiaverčiai tyrime vartojami vardai Tumas ir Vaižgantas. Nors supranta- 
ma, kad „Tumas“ aktualizuoja biografinį asmenį, o „Vaižgantas“ nukreipia į tekstinę 
tapatybę, visgi neretai abi tapatybės vienodai svarbios. Ten, kur norima parodyti 
įvardijimų skirtį, tai pabrėžiama atskirai. 


*“ Liz Stanley, „The Epistolarium: On Theorizing the Letters and Correspondences“, Auto/Biography, 2004, 
No. 12, p. 211. 

Kam, kiek ir ką rašė Vaižgantas? 


[NJė į paprastą laišką į ištikimiausią draugą nebe- 
drįstu įrašyti tikrų savo širdies jausmų, atminda- 
mas, jog „kas užrašyta, tai palieka“. 


Juozas Tumas-Vaižgantas, „Visavaldis“ 


Komunikacinis tinklas, išryškėjantis skaitant Tumo susirašinėjimą su kultūros, li- 
teratūros veikėjais, - dinamiškas reiškinys, parodantis intesyvius kultūrinius san- 
tykius XIX a. pabaigoje-XX a. pradžioje. Nuo Žemaičių (Telšių) Romos katalikų dva- 
sinės seminarijos Kaune", kurioje mokėsi 1888-1893 m., laikų? iki mirties (1933) 
Tumas susirašinėjo su daugeliu svarbių kultūros lauko dalyvių. Pirmiausia intensy- 
vius epistolinius ryšius palaikė su savo kartos katalikiškosios linkmės visuomenės 
veikėjais ir rašytojais kunigais, iš kurių minėtini Aleksandras Dambrauskas-Adomas 
Jakštas (nuo 1895 iki 1930), Antanas Kaupas (nuo 1892 iki 1910), Julijonas Lindė- 
Dobilas (nuo 1927 iki 1932). Su kai kuriais kultūros lauke aktyviais dvasininkais 
plėtota korespondencija visai ar beveik neišlikusi, bet žinome, kad jos būta, be to, 
jie minimi laiškuose kitiems adresatams - tai Jonas Mačiulis-Maironis, Domininkas 
Tumėnas, Juozas Šnapštys-Margalis. 

Gausiai Tumas susirašinėjo ir su kitų ideologijų ar politinių pažiūrų kultūri- 
niais bendradarbiais (pozityvistais, kairuoliais ir pan.): Ona Pleiryte-Puidiene (nuo 
1904 iki 1928), Liudu Gira (nuo 1908 iki 1927), Kaziu Puida (nuo 1906 iki 1913), 
Juozu Kubiliumi (nuo 1912 iki 1913), išlikę pavienių įvairių laikotarpių laiškų So- 
fijai Kymantaitei-Čiurlionienei, Sofijai Pšibiliauskienei-Lazdynų Pelėdai, Gabrielei 
Petkevičaitei-Bitei. Laiškais buvo bendraujama su jaunesniais idėjiškai artimais ra- 
šytojais bei kultūros veikėjais: Marija Pečkauskaite-Šatrijos Ragana (nuo 1903 iki 
1930), Vincu Mykolaičiu-Putinu (nuo 1918 iki 1930), Kazimieru Jokantu (nuo 1907 
iki 1914). Taip pat yra išlikusių daugiausiai XX a. 3-iojo dešimtmečio Tumo laiškų 
moderniesiems rašytojams ir kritikams (Matui Grigoniui, Baliui Sruogai, Antanui 
Giedraičiui-Giedriui, Petronėlei Orintaitei) ir kt. Tie, su kuriais Tumas susirašinėjo 
daugiausiai, trumpai pristatomi priede „Vaižganto korespondentai“. 


* Atkreiptinas dėmesys į seminarijos pavadinimo dvilypumą. Anot Vilmos Žaltauskaitės, nors lietuvių is- 
toriografijoje įprasta seminariją (ir vyskupiją) vadinti vienu vardu - Žemaičių vyskupija (seminarija), dvi- 
gubas Žemaičių (Telšių) vyskupijos (sykiu ir seminarijos) pavadinimas yra oficialusis, užfiksuotas 1847 m. 
Apaštalų Sosto ir Rusijos susitarime. Seminariją perkėlus iš Varnių į Kauną, pavadinimas nepakito (Žr. Vil- 
ma Žaltauskaitė, „Romos katalikų dvasininkų mobilumas ir jo kontrolė Žemaičių (Telšių) ir Vilniaus vysku- 
pijose (po 1863-1864 m. sukilimo iki XX a. pradžios)“, Lietuvos istorijos metraštis, 2013, t. 2, p. 117). 

2 Pirmasis išlikęs laiškas rašytas 1892 m., nors Mūsų senovėje publikuoti Kazimiero Būgos laiškai Tumui 
rodo, kad kultūrinės korespondencijos būta ir anksčiau - XIX a. g-ajame dešimtmetyje. 

Skirtingi ne tik Vaižganto korespondentai, bet ir korespondencijoje plėtojamos 
temos. Jos priklauso ir nuo epochos rūpesčių, pavyzdžiui, iki spaudos lotyniškais 
rašmenimis draudimo panaikinimo turbūt gausiausiai Tumo epistolikoje su Jakš- 
tu, Kaupu ir kitais dvasininkais (iki 1904 m. daugiausiai išlikę būtent laiškų kuni- 
gams) rašoma apie spaudos laisvės troškimą, leidžiamų nelegalių leidinių situaciją 
ir pan. O štai tarpukariu rašytuose laiškuose (Giedriui, Grigoniui, Orintaitei ir kt.) 
koncentruojamasi į literatūros kritikos temas, aptariami leidiniai ir konkretūs kū- 
riniai, reflektuojamas praėjęs spaudos draudimo laikas. Žinoma, temos taip pat 
kinta dėl Vaižganto pozicijų literatūros lauke kaitos - nuo pradedančio publicisto, 
kritiko ir rašytojo iki vieno svarbiausių autoritetų (tiek literatūroje, tiek visuome- 
nėje apskritai). Savo ruožtu, aptariami klausimai priklauso ir nuo adresato ryšio 
su adresantu - būtent tai stengiamasi užčiuopti kiekvieno epistolinio dialogo ar 
polilogo atveju. Išsyk verta pabrėžti, kad laiškai rašyti istorinių permainų metu, 
kintant lietuvių kalbos situacijai, formuojantis naujiems literatūrinės raiškos mo- 
deliams, tad lyginant ankstyvesnius laiškus su vėlyvesniais akivaizdi išskirtinai 
nevienalytė rašyba, skyryba, raiška. Šie aspektai aptariami poskyryje „Vaižganto 
laiškų tekstiniai ypatumai“. | 

Nemaža dalis Tumo laiškų neišliko, bet epistolinės komunikacijos intensyvu- 
mą galima rekonstruoti iš ne vieno tūkstančio jam siųstų laiškų, randamų archy- 
vuose ar spausdintų kitų autorių raštų tomuose (sau adresuotus laiškus rašytojas 
kruopščiai rinko ir archyvavo3). Manytina, kad į didelę dalį gautų laiškų Vaižgantas 
atsakydavo, nes neretai juose palikti prierašai „Ats“, „Atr“ su atsakymo data, nors 
pačių atsakymų archyvuose dažnai nerandame. O ir tikslų išlikusių Tumo laiškų 
skaičių įvardyti nelengva, nes jie saugomi įvairiuose archyvuose bei muziejuose 
ir dar nėra publikuoti. Didžiausias pluoštas kol kas prieinamas tik rankraštiniu 
pavidalu“ Vilniaus universiteto bibliotekos Rankraščių skyriuje, Lietuvių literatū- 
ros ir tautosakos instituto bibliotekos Rankraštyne, Maironio lietuvių literatūros 
muziejuje, Lietuvos nacionalinės Martyno Mažvydo bibliotekos Retų spaudinių 
ir rankraščių skyriuje, Lietuvos literatūros ir meno archyve. Pavienių Tumo laiš- 
kų esama Šiaulių „Aušros“ muziejuje, Klaipėdos universiteto bibliotekos dr. Kazio 
Pemkaus fonde. Kauno arkivyskupijos kurijos archyve Tumo byloje tarp kitų doku- 
mentų esama susirašinėjimo bažnytiniais reikalais. Atskiru leidiniu 1998 m. išėjo 
Laiškai Klimams - korespondencija su Tumo sesers Severijos Tumaitės-Mėginie- 
nės (1863-1910) dukterimis ir jų šeimomis; antroji papildyta korespondencijos 
korpuso laida - Iš širdies ir tikru reikalu...: Juozo Tumo šeimyninė korespondencijas, 
kurioje sutelkti ir Tumo giminių atsakymai, pasirodė 2019 m. Šiek tiek epistolinių 
tekstų publikuota spaudoje ar rinkiniuose, periodikoje ir tiriamuosiuose veikaluo- 


3 Apie Vaižgantą kaip bibliofilą plačiau žr. Nijolė Lietuvninkaitė, Skaitantis Vaižgantas, Vilnius: Lietuvių lite- 
ratūros ir tautosakos institutas, 2015. 

+ Šiuo metu rengiami laiškams skirti Vaižganto raštų tomai. 

s Iš širdies ir tikru reikalu...: Juozo Tumo-Vaižganto šeimyninė korespondencija, sudarė Jurgita Žana Raškevičiū- 
tė, Aistė Kučinskienė, Vilnius: Lietuvių literatūros ir tautosakos institutas, 2019. 

se taip pat pasitaiko pavienių laiškų publikacijų“, keli laiškai paskelbti atsiminimų 
bei esė rinktinėje Neužmirštamas Vaižgantas". 

Be to, ne visi Vaižganto laiškai patenka į šio tyrimo imtį; koncentruojamasi į tuos 
išlikusius tekstus, kuriuose aptariamos kultūros ir literatūros lauko temos, - beveik 
visi jie įtraukiami į analizę. Vaižganto laiškai knygoje aptariami remiantis jų rašymo 
chronologija, taip pat atsižvelgiama į adresatus ir temas, t. y. kiekvienas chronologi- 
nis laikotarpis, iš kurio išlikę laiškų (tarkime, 1914-1917 m. periodo - be pavienių 
laiškelių - korespondencijos beveik neaptikta), aptariamas pasitelkus korespon- 
denciją su tais asmenimis, su kuriais tuo laiku gausiausiai koresponduota, stengian- 
tis išryškinti paskirose Vaižganto korespondencijos dalyse aktualiausius kultūros, 
literatūros klausimus, kintančią susirašinėjusiųjų savivoką, taip pat ir laiško kaip 
teksto tipo pokyčius. Tarp rankraštinių šaltinių esama nemažai išlikusios kores- 
pondencijos su artimaisiais ir pažįstamais buitinėmis temomis bei susirašinėjimo 
su kolegomis kunigais ar dvasine vyresnybe dėl bažnytinių reikalų - tokie laiškai 
dėl keliamų uždavinių į šį tyrimą dažniausiai nepatenka, tačiau neabejotinai laikomi 
Vaižganto epistolikos dalimi. 

Neretai į analizę įtraukiami ir Tumui adresuoti epistoliniai tekstai, ypač tais 
atvejais, kai išlikusi abipusė korespondencija. Pabrėžtina, kad laiškai - kaip bus 
aptariama vėliau - apskritai yra fragmentiški, o laiškų visuma tik sąlygiška, suda- 
ryta iš išlikusių ar rastų šaltinių; be archyvuose ir muziejuose saugomų dokumen- 
tų, knygos rašymo metu laiškų rasta ir asmeninėse bibliotekose etc. Gali atrodyti 
keblu tirti laiškų visumą žinant, kad nemaža epistolinio korpuso dalis neišlikusi, 
nes tarp neišlikusių ar nerastų tekstų, tikėtina, esama reikšmingų, tokių, kurie 
galbūt koreguotų interpretaciją. Tačiau daugiausiai siekiama atkreipti dėmesį į 
reikšmių kūrimosi procesą, tad epistolikos fragmentiškumas aptariant Vaižganto 
laiškus nelaikomas kliūtimi. 

Kaip matyti iš korespondentų įvairovės, Vaižganto veikla nėra susaistyta su viena 
mąstymo paradigma ar viešąja pozicija. Vytautas Kavolis tokius ideologiškai nekraš- 
tutinius žmones vadina nepriklausomaisiais: „„Nepriklausomieji, kaip Basanavičius, 
Kudirka, Tumas, tai vienu, tai kitu atžvilgiu jungė „dešinės“ ir „kairės“ savybes, jiems 
tarpininkavo“? Tumui ši apibrėžtis labai tinka. Ne tik dėl visuomeninės veiklos, bet 
ir mąstant apie jo literatūros kūrinius, kuriuos sunku priskirti kuriai nors srovei, 
krypčiai ar sąjūdžiui. Aišku, Vaižganto korespondencijos įvairumą, tikėtina, nulėmė 
ir rašytojo charakteris ar sąmoningi pasirinkimai, ir apskritai socialiai susiklostę ga- 


“ Pvz., „Kan. J. Tumo-Vaižganto laiškai“, Naujoji Romuva, 1933, Nr. 124, p. 465-466; Vigmantas Butkus, „J. Tu- 
mo-Vaižganto eksplikacijos“, Darbai ir dienos, 1995, Nr. 1 (10), p. 201-211; Mikas Vaicekauskas, Motiejaus 
Valančiaus užrašų ir atsiminimų rankraščiai Lietuvių mokslo draugijoje (1911-1914 metų istorija): studija ir pu- 
blikacija, Vilnius: Lietuvių literatūros ir tautosakos institutas, 2009, p. 51, p. 84-89, 98-99, 120-122; Idem, 
„Slapyvardžių identifikavimo klausimu (Dar kartą dėl Virga Ferrea slapyvardžio)“, Knygotyra, 2009, t. 53, 
p. 217-222; Juozas Brazaitis, Raštai, t. 1: Tumas-Vaižgantas, Dambrauskas-Jakštas, Donelaitis, Daukantas, Va- 
lančius, Baranauskas, Pietaris, Chicago: Į laisvę fondas lietuviškai kultūrai ugdyti, 1980, p. 516-528. 

7 Neužmirštamas Vaižgantas: Atsiminimai, esė, laiškai, sudarytojas Alfas Pakėnas, Vilnius: Lietuvos rašytojų 
sąjungos leidykla, 2009. 

š Vytautas Kavolis, „Sąmoningumo trajektorijos“, in: Idem, Žmogus istorijoje, Vilnius: Vaga, 1994, p. 138, 
306-324. 

limi veikimo besiformuojančiame kultūros lauke modeliai. Iškalbingai šią situaciją 
viename iš laiškų įvardija Putinas: „Pas jus ten, Lietuvoj, visi pašaukimai, visos spe- 
cialybės ir luomai jau per daug susimaišė. Kunigas-politikas, kunigas-valdininkas, 
kunigas-bankininkas, ūkininkas, pirklys, artistas, režiseris - ir kokių tik dar tipų ne- 
priskaitytum!“ (Fribūras, 1921-07-15)?. Panašiai atsiminimuose vėliau apibendrina 
Vincas Maciūnas: „[I]nteligentinių pajėgų tada per daug neturėta, ir teko noromis 
nenoromis būti visadirbiais.“** 

Ši kultūrinė „visadirbystė“ dažniausiai įsisteigdavo per raštą. Aptardama lie- 
tuvių prozos raidą, Jūratė Sprindytė pateikia tikslią amžių sandūros raštijai taiky- 
tiną Kazio Binkio mintį: „Anuo metu „tautinis darbas“ buvo „rašymo“ sinonimas [...]. 
Aušrininkai, varpininkai ne tik patys rašė, bet visur medžiote medžiojo ,rašytojų““" 
Vaižgantas buvo rašto žmogus - tai parodo nuolatinė „plunksnos veikla“, sutelkta 
dešimtyse raštų tomų. Tiesa, iš amžininkų atsiminimų žinome, kad jo pamokslai taip 
pat sulaukdavo pasisekimo, jis buvęs geras oratorius, bet kultūroje veikė išskirtinai 
tekstiniu būdu: „Vaižgantą gyvenimas padarė „devynių amatų" žmogumi. Tiesa, jo 
amatų daugumai tinka vienas įrankis: plunksna.“* Rašytinio žodžio vertę prieš sa- 
kytinį nesyk pabrėžęs ir pats Tumas, pavyzdžiui, dar 1896 m. Tėvynės sargo straips- 
nyje rašoma: „Žodis, iš lūpų išėjęs, greit pranyksta, ant popieriaus užrašytas - ilgai 
tveria.“3 Vėlyvojo laikotarpio (1931 m. rugsėjo 19 d.) laiške Orintaitei Vaižgantas 
reziumuoja savo kultūrinę programą ir formuluoja mintį, kad didžiausia vertė - mo- 
kėti rašyti, o per rašymo veiklą apsibrėžiama nauda visuomenei: „Žinoma, rašytojas 
man vertesnis už nerašantį|[,] kad ir gerą[,] praktiką pedagogą. Kas moka pa[k]artoti 
raštu, ką žodžiais propaganduoja, tas juk dvigubai vertesnis“* (Vaižgantas - Orin- 
taitei, VL 26295). 

Taigi bendrajai Tumo laiškų charakteristikai svarbi „rašto bendrijos“ sąvoka. 
Reda Griškaitė yra aprašiusi, kaip XIX a. pirmoje pusėje Filomatų draugijoje pats ra- 
šymo aktas ir faktas (nesvarbu - grožinio, mokslinio, epistolinio ar kitokio pobūdžio 
teksto) suvoktas kaip vienijanti vertybė, o rašymas kaip „darbo rūšis ne tik sudaro 
sąlygas patirti vienybės jausmą [..], bet ir įprasmina gyvenimą““. Rašto kultūra - 


s Putino laiškai cituojami iš: Vincas Mykolaitis-Putinas, Raštai, t. 10: Poezija, literatūros istorija ir kritika, laiš- 
kai, dokumentai, Vilnius: Vaga, 1969, p. 664. Toliau cituojant skliaustuose nurodomas puslapio numeris. 
*» Vincas Maciūnas, „Jakštas bara Vaižgantą“, Aidai, 1980, Nr. 2, p. 83. 
Cituojama iš: Jūratė Sprindytė, Lietuvių apysaka, Vilnius: Lietuvių literatūros ir tautosakos institutas, 1996, 
p. 63. Binkio citatos originalas: Kazys Binkis, „Žemaitės asmens susiformavimo trys fazės“, Akademikas, 
1936, Nr. 20, p. 408. 
* Vytautas Bičiūnas, „Vaižganto „Pragiedruliai“, Skaitymai, 1922, kn. 16, p. 106-132; kn. 17, p. 110-133; kn. 18, 
p. 15-147. 
Vaišgantas, „Judošystė Lietuvoje“, Tėvynės sargas, 1896, Nr. 9, p. 148. 
“ Cituojama iš: Juozas Tumas-Vaižgantas, „Laiškai Petronėlei Orintaitei“, LLTI BR, f. 51, b. 430, I. [4r]. Tumo 
laiškų citatų rašyba palikta originali, skyryba šiek tiek koreguota. 
* Knygos pabaigoje pateikiamas priedas „Tiriamų rankraštinių Vaižganto laiškų chronologinis sąrašas“, 
kuriame laiškams chronologiniu principu suteikta numeracija, žymima trumpiniu VL. Cituojant Vaižganto 
laiškus nurodoma ši numeracija. 
Reda Griškaitė, „Socialinė ir kultūrinė Vilniaus filomatų ir filaretų savirefleksija (pagal Imperatoriškojo 
Vilniaus universiteto studentų tardymo bylų protokolus: 1823 m. rugpjūčio 1 d.-1824 m. balandžio 27 d.]“, 
Lietuvos istorijos studijos, 2014, t. 33, p. 87. 

draugiją telkiantis faktorius, todėl norintieji būti jos nariais pratinami rašyti, o „ra- 
šymas yra kaip privalomas kasdienybės atributas“. Aptardama Žemaičių kultūri- 
nį sąjūdį, Brigita Speičytė išryškino panašią mintį: XIX a. pirmoje pusėje rašytiniai 
tekstai ėmė funkcionuoti kaip esminiai kultūrai telkti, nes „pagal naująją kultūrinę 
ideologiją, iškėlusią būtinybę išreikšti savo tapatybę diskursinėmis formomis ir taip 
susikurti patikimą, pastovų bendruomeninės komunikacijos pagrindą“, būtent teks- 
tiniai tapatybės apibrėžties modeliai (aptariamu atveju - grožinių tekstų) sukuria 
bendruomenės kultūros ideologinę struktūrą“? XIX a., dar iki Tumo laikų, rašymas 
lietuvių kalba pamažėl įsteigiamas kaip besiformuojančios nacionalinės kultūros 
narių tapatybę apibūdinanti būtinybė, neatsiejama nuo epistolinių praktikų: gau- 
sus įvairiakryptis susirašinėjimas su bendraminčiais laikytinas „litvomano“ (apie 
„lityomano“ sampratą rašoma toliau knygoje) gyvenimo būdo dalimi. Nors reikia 
nepamiršti, kad privačių laiškų rašymas lietuvių kalba kaip paradigminis posūkis 
lietuvių kultūros veikėjų komunikacijoje pilnai realizuotas tik XIX a. pabaigoje, nes 
iki tol, ypač kasdieniais reikalais, daugiausiai koresponduota lenkiškai. Nepaisant 
to, kaip matome iš liudijimų, laiškų ir kitų tyrimų, būtent XIX a. pabaigoje ima kles- 
tėti rašymas lietuvių kalba kaip skleistina vertybė. 

Vaižganto pasaulėvokoje rašymas tiesiogiai siejamas su švietimu, nes raštu gali- 
ma paveikti kitus visuomenės narius: „[Rlašymas - tai plačios visuomenės mokini- 
mas, o tam tikslui, matau, nėjokių kvalifikacijų neturiu“ (Vaižgantas - Pleirytei-Pu- 
dienei, VL 77, 1906-02-21, |. 7,r[6]'?). Mokymo per raštą - kultūros pamatą - motyvą 
jis plėtoja ir grožiniuose tekstuose, kaip antai nebaigtame 1918 m. apsakyme 
„Juozas Gaučius ir Antanas Gergelis“, kuriame aprašomas savęs dovanojimo visuo- 
menei per raštą siužetas: 


- Tai ką gi rašysi? - šaipės Antanas, gerokai įtikintas. 
- Apie visa, ką tik žinosiu. Juk aš daugiau žinosiu už sodiečius, mokykloje nebuvusius. 
Tai kaipgi nerašius ir visa to jiems neperpasakojus, ko pats žinai, o jie nežino? 


Juozas neskaitė įgytų žinių savyste, tik turtu, laikinai jam pavestu, palaikytu, kol ne- 
sugrąžins jų visuomenei.29 


Šis įsipareigojimas visuomenei, „laikinai pavestas turtas“ - žinios, įgytos skai- 
tant, mokantis, kurias raštu reikia perduoti kitiems, - dažna tema amžių sandūros 
tekstuose, tad Vaižgantas nėra išimtis. Svarbu akcentuoti, kad komunikacija laiškais 
pakliūva į rašto privalomybės modelį; „rašto bendrijos“ samprata padeda aiškiau 
parodyti, kad Tumo ir jo korespodentų epistolinių tekstų tyrimas nereiškia tik pa- 


7 Ibid., p. 89. 

* Brigita Speičytė, Poetinės kultūros formos: LDK palikimas XIX amžiaus lietuvių literatūroje, Vilnius: Vilniaus 
universiteto leidykla, 2004, p. 86. 

* Laiškai Pleirytei cituojami iš: J[uozas] Tumas-Vaižgantas, „Laiškai O. Pleirytei ir O. K. Puidams. 1904-1928 m.“, 
VUB RS, f. 1, b. E260. Toliau cituojant skliaustuose nurodomas lapo numeris. 

2 Vaižgantas, Raštai, t. 2: Mišrieji vaizdai, parengė Eglė Bielskytė, Ramūnas Korsakas, Vilnius: Pradai, 1995, 
p. 226. 

prastų, kasdienių temų nagrinėjimo - tai svarbios kultūrinės komunikacijos kaitos 
rekonstrukcija. Laiškų rašymas, kaip aptariama vėliau, sietinas ne tik su informaci- 
jos sklaidos, bet ir su saviraiškos, savikūros poreikiu, rašymo pratybomis, galimybe 
identifikuotis su kitais rašančiaisiais ir kt. 

Tumo irjo amžininkų „rašto bendrijoje“ persvarstomos ir kuriamos bendros kul- 
tūrinės reikšmės, formuojasi literatūros apibrėžtys, nuostatos, kritika. Todėl svarbu 
paaiškinti monografijoje dažnai vartojamas sąvokas „kultūros laukas“ ir „literatūros 
laukas“. Kultūros lauku vadinu tai, ką Pierre'as Bourdieu?"' įvardija kaip „kultūrinės 
produkcijos lauką“, suvoktiną kaip kultūrinių santykių visuma. Pagrindinė vertė kul- 
tūros lauke - simbolinis kapitalas, o cirkuliuojantys vertės objektai - tai kultūrinių 
praktikų rezultatai, t. y. meno, mokslo kūriniai. Literatūros laukas laikytinas plates- 
nio kultūros lauko dalimi, jo polaukiu. Lietuvių kultūros ir literatūros laukus sunku 
atskirti vieną nuo kito, juolab Vaižganto - aktyvaus kultūros lauko plačiąja prasme 
ir literatūros lauko siauresniąja prasme dalyvio - veikloje, todėl knygoje neretai var- 
tojamos abi sąvokos. Charakteringas bruožas - kultūros ir literatūros laukai susi- 
formuoja tik tada, kai įgyja dalinę autonomiją kitų laukų atžvilgiu??, kitaip tariant, 
tampa mažiau priklausomi nuo politinio, socialinio, ekonominio laukų ir ima veikti 
kaip atskira struktūra, „atvirkščios ekonomikos pasaulis“. Pagrindinis vyksmas, 
kurį Bourdieu išskiria jau susiformavusiame literatūros lauke, - siekis apsibrėžti 
pačią literatūrą, įsteigti savo literatūros sampratą**. Meno kūrinių vertė suprantama 
ne kaip savaiminė duotybė, o kaip lauko dalyvių - ypač tarpininkų (leidėjų, kritikų ir 
pan.) - susitarimo klausimas“, todėl kūrinių ir kūrėjų legitimumas įsteigiamas per 
lauko dalyvių suformuojamas prestižo, vertės kategorijas. Lauko dalyvių bandoma 
įsteigti ar įtvirtinti literatūros traktuotė priklauso tiek nuo jų pačių polinkių, išanks- 
tinių įsitikinimų, asmeninio konteksto, tiek nuo materialiųjų ar simbolinių interesų, 
susietų su jo ar jos pozicija lauke**. 

XIX a. pabaigoje-XX a. pradžioje, kai laiškai buvo labai reikšminga kultūrinės 
organizacijos forma, kūrėsi lietuvių literatūros lauko pagrindai, o pačius laiškus ga- 
lima laikyti savotiška kultūrine institucija - specifine kultūrinio bendravimo terpe, 


2 Kadangi Bourdieu sociologijos taikymas meno ir literatūros tyrimams Lietuvoje yra sulaukęs nemažo 

dėmesio, o pati teorija gana išsamiai aptarta kitose studijose, čia ji išsamiau nepristatoma. Plačiau apie 

Bourdieu literatūros sociologijos prielaidas ir taikymą žr. Loreta Jakonytė, Rašytojo socialumas, Vilnius: 

Lietuvių literatūros ir tautosakos institutas, 2005; Eadem, „Pierre Bourdieu literatūros socialumas“, Litera- 

tūra, 2005, t. 47 (1), P. 55-72; Žilvinė Gaižutytė-Filipavičienė, Pierre'as Bourdieu ir socialiniai meno žaidimai, 

Vilnius: Kultūros, filosofijos ir meno institutas, 2006; Rimantas Kmita, Ištrūkimas iš fabriko: Modernėjanti 

lietuvių poezija XX amžiaus 7-9 dešimtmečiais, Vilnius: Lietuvių literatūros ir tautosakos institutas, 2009; 

Taisija Laukkonėn, Lietuvos rusų rašytojų strategijos (po)sovietmečiu, Vilnius: Lietuvių literatūros ir tauto- 

sakos institutas, 2013; Saulius Vasiliauskas, „Pierre'o Bourdieu teorija ir sovietmečio lietuvių literatūros 

tyrimai“, Žmogus ir žodis, 2018, t. 20, Nr. 2, p. 119-131; ir kt. 

Gisele Sapiro, „The Literary Field Between the State and the Market“, Poetics. Journal of Empirical Research 

on Culture, the Media and the Arts, 2003, No. 31 (5/6), p. 442. 

Pierre Bourdieu, The Field of Cultural Production: Essays on Art and Literature, edited by Lawrence D. Kritz- 

man, New York: Columbia University Press, 1993, p. 77-78. 

4 Ibid., p. 79. 

25 Ibid., p. 19. 

2 Anna Boschetti, „How Field Theory Can Contribute to Knowledge of World Literary Space“, Paragraph, 
2012, Vol. 35, Issue 1, p. 16. 

leidžiančia struktūruoti literatūrinius ryšius. Taigi, pasitelkus Bourdieu lauko sam- 
pratą, į laiškus žvelgiama kaip į tekstus, kuriuose plėtoti kultūrinių santykių mode- 
liai, formavosi simbolinis kapitalas, kūrinių ir kūrėjų prestižas, vertė ir pan. Šiame 
tyrime daugiausiai dėmesio skiriama literatūros raidai panaikinus spaudos lotyniš- 
kais rašmenimis draudimą, Vaižganto literatūrinės komunikacijos laiškais analize 
siekiant parodyti, kaip epistolinėje terpėje sukurti kultūrinių santykių modeliai pri- 
sidėjo formuojantis literatūros lauko verčių sistemai. Aptardamas 1-ąjį ir 2-ąjį XX a. 
dešimtmečius Vytautas Kubilius rašo: 


Didelių politinių ir socialinių įtampų laike kultūra brandino supratimą, kad ji nėra 
tik visuomeninių permainų įrankis, o pastovių dvasinių vertybių sfera, kad kultūros 
šaltinis yra ne tik kolektyvinė tautos egzistencija, bet ir individuali žmogaus būtis. [...] 
Kultūra ima įgauti autonominę reikšmę, plečiantis lietuviškai spaudai [...].?7 


Literatūros savarankiškėjimą XX a. pradžioje aptaria ir Putinas, atskaitos tašku 
pasirinkdamas spaudos lotyniškais rašmenimis draudimo panaikinimą ir 1905 m. 
revoliuciją: „Šiame laikotarpy tad dailioji lietuvių literatūra pradeda normalų ir 
sąmoningą gyvenimą, rūpindamasi ne vien svetimais pritaikomaisiais tikslais, bet 
auklėdama ir savo meniškąją sielą ir ieškodama sau tinkamo rūbo.“ Tad nors lie- 
tuvių literatūra savarankiškesne laikytina (Bourdieu sąvokomis - literatūros laukas 
autonomiškėja) nuo tarpukario??, XIX a. pabaigos bei XX a. 1-ojo ir 2-0jo dešimtme- 
čių kultūriniai procesai - modernios lietuvių kultūros ir literatūros laukų formavi- 
mosi pamatas, statytas išaukštinant rašto, raštingumo svarbą; laiškai, kaip rašoma 
toliau, tuo metu buvo ne tik patogus, parankus ar kartais vienintelis komunikacinis 
kanalas - tai ir reikšminis rašytinės kultūros elementas, rašto kultūrą dar stipriau 
skatinęs ir leidęs jai plėtotis. Prieš aptariant Vaižganto epistolikos kontekstą ir pa- 
čius rašytojo laiškus, pristatomos esminės teorinės epistolikos tyrimų prielaidos ir 
problemos. 


27 Vytautas Kubilius, XX amžiaus literatūra, Vilnius: Alma littera, 1996, p. 20. 

28 Vlincas] Mykolaitis, „Naujosios lietuvių literatūros angoje“, Židinys, 1928, Nr. 10, p. 213. 

28 Žr. Giedrius Viliūnas, Literatūrinis gyvenimas nepriklausomoje Lietuvoje (1918-1940), Vilnius: Alma littera, 
1998; Dalia Satkauskytė, „Liudo Vasario socialumas pagal Kostą Korsaką, arba naujos senos Altorių šešėly 
interpretavimo perspektyvos“, Colloguia, 2010, t. 24, p. 72-83; ir kt. Žanriniu aspektu literatūros sava- 
rankiškėjimas ir profesionalėjimas taip pat neretai fiksuojamas tarpukariu (žr. Jūratė Sprindytė, op. cit., 
p. 130-188; ir kt.). 

Epistolinis diskursas: laiško apibrėžtis ir veiksena 


Draugiškumo laiškai, tai yra susirašinėjimas tarp draugų, 
pasidalinant mintimis ir sumanymais. Jie neturi 
būti perdaug dažnūs, kad netrukdytų per daug laiko. 


K[azys] Rakūnas, „Kelios pastabos apie laišų rašymą“, 
in: Laiškams ir prašymams rašyti vadovėlis (1931) 


Laiškai: tarp istorijos ir pasakojimo 


Manau, kad norint suvokti laiškus reikia atsižvelgti ir į laiško naratyvumą (buvimą 
pasakojimu), ir į jo istorinį veikimą. Epistolikos žanriškumą tirianti Janet Gurkin 
Altman tai įvardija literatūriškumo ir istoriškumo terminais: „Laiško literatūriš- 
kumas (kai laiškas - kaip „užbaigtas rašymo darbas“ su jam būdingomis formalio- 
mis ribomis) ir jo istoriškumas (kai laiškas - kaip į vykstančius procesus įveltas 
žmogiškasis veiksmas) nulemia, kad jį interpretuojant reikia tiek istorinių, tiek 
literatūrinių žinių.“ Altman literatūriškumo terminas neatrodo tikslus, vadinčiau 
šį bruožą tiesiog naratyvumu arba buvimu pasakojimu, tačiau mintį cituoju, nes 
ji - atspirties taškas bandant apibrėžti žanrinius ir struktūrinius laiško ypatumus 
bei veikimą istorijoje. 

Specifinį istorijos ir pasakojimo santykį išskleisiu pristatydama kelias esmines 
idėjas, perimtas iš naujojo istorizmo. Pagrindinis jo atstovas Stephenas Greenblat- 
tas dėmesį sutelkia į jo vadinamuosius trumpus pasakojimus, kultūrinius artefaktus 
ir kitas reikšmingas detales, kurios „įsiterpia į nuolatinę didesnių istorijų tėkmę““, 
nes jas įmanu sieti į bendrą struktūrą ir taip atsiveria platesnė kultūrinė problemati- 
ka. Taigi laiškus galima laikyti fragmentais, funkcionuojančiais kaip į naratyvo visu- 
mą nurodančios „interpretacinės detalės“. Šios detalės gali sukelti „tikrovės efektą“, 
t. y. pasitelkiant laiškus įmanoma atkurti gana nuoseklų pasakojimą apie tikrovę, 
tačiau jame esama pertrūkių, kuriuos gali užpildyti naujos „interpretacinės detalės“, 
vadinasi, ir naujos interpretacijos3. Be to, naujieji istoristai dažnai renkasi tokius 
trumpus pasakojimus, kurių kiti tyrėjai įprastai linkę nepastebėti, taigi nekanoni- 
nius, marginalius tekstus ar tekstų dalis: „Neliteratūriniams tekstams skiriama tiek 


* Janet Gurkin Altman, „Postscript: Epistolary Acts and Literary Careers in the Eighteenth Century: Permu- 
tations of Public Sphere and Private Persona among Writers“, in: Sent as a Gift: Eight Correspondences from 
the Eighteenth Century, edited by Alan T. McKenzie, Athens: University of Georgia Press, 1993, p. 203. 
2 Stephen Greenblatt, Catherine Gallagher, Practicing New Historicism, Chicago: University of Chicago 
Press, 2001, p. 49. 
Joel Fineman, „The History of the Anecdote: Fiction and Fiction“, in: The New Historicism, edited by H. Aram 
Veeser, New York and London: Routledge, 1989, p. 61. 

pat dėmesio, kaip ir grožiniams literatūros kūriniams. Pasiekiama, kad grožiniai ir 
negrožiniai tekstai išties pasirodo kaip lygiaverčiai vienas kito reikšmę atskleidžian- 
tys diskursai./+ 

Norint, kad laiškas kaip trumpas pasakojimas būtų iškalbingas ir suprastas nu- 
tolus nuo konkrečios istorinės situacijos, jis turi būti susiejamas su platesniu pa- 
aiškinimu ar paaiškinimų sistema, t. y. reikia perprasti kultūrinę, komunikacinę, 
biografinę ar tekstinę visumą. Tai pabrėžia ir Lucyna Marzec, pasiremdama Janu 
Trzynadlowskiu, pavadinusiu laišką „mažąja literatūrine forma“: į laiško rašymo si- 
tuaciją, jo „momentinę būklę“ privaloma atsižvelgti". Akivaizdu, kad šiuo atveju, su- 
darinėjant laiškų tyrimo imtį, tiek sociokultūriniu, tiek naratyvo visumos atžvilgiu 
neįmanoma atskleisti nei visų Tumo tekstinių bei biografinių bruožų, nei visų XIX a. 
pabaigoje-XX a. pradžioje besiformavusio lietuvių literatūros lauko santykių pro- 
cesų, bet galima traktuoti laiškus kaip fragmentiškus trumpus pasakojimus, kurie 
nurodo į istorijos visumą ir yra jos dalis, o be jų nebūtų ir pačios Istorijos“: „Tekstai 
negyvuoja vakuume. Jie yra tam tikru metu susiformavusios kalbos, susiklosčiusių 
praktikų, susikūrusios vaizduotės įkaitai“? Taigi naujuosius istoristus, siekiančius 
atskleisti praeities epochų mentaliteto, mąstymo, kultūros struktūras, jų kaitą, tiek 
pat domina ir literatūriniai, ir neliteratūriniai naratyvai, nes visi jie kartu veikia „di- 
desnių istorijų tėkmėje“, bendrame kultūros reikšmių cirkuliavimo rate. 

Man svarbi mintis, kad kultūra ir istorija yra iš prigimties tekstiškosš, kad isto- 
rijos neįmanoma atskirti nuo jos pasakojimo būdo, t. y. visi tekstai yra istoriški, o 
istorija - tekstiška?. Anot amerikiečių literatūrologo Louiso A. Montrose'o, tekstų 
istoriškumas reiškia, kad bet koks rašymas yra įsišaknijęs savo laiko sociume ir kul- 
tūroje. Istorijos tekstualumu nurodoma, kad tik tarpininkaujant išlikusiems tiria- 
mos visuomenės tekstiniams pėdsakams įmanoma priartėti prie praeities, žinoma, 
nepamirštant, kad minimi tekstiniai pėdsakai visuomet reprezentuoja tik istorijos 
fragmentą; sykiu nepamirštinas tyrėjo subjektyvumas - praeities tekstai tiriančiojo 
interpretuojami tam tikru laiku ir tam tikroje erdvėje, tad neišvengiamai pakliūva į 
naujai kuriamų istorijos interpretacijų tinklą“. Aptardama esmines naujojo istoriz- 
mo prielaidas Catherine Gallagher taip pat rašo, kad istorija ir pasakojimas suvokti 
neatsietinai, neiškeliant priežasties ir pasekmės hierarchijos, o tai leidžia sutelkti 
dėmesį į ryšius tarp tekstų, diskursų, galios santykius ir subjektyvumo steigtį". 


* Brigita Speičytė, „Naujasis istorizmas“, in: XX amžiaus literatūros teorijos: Vadovėlis aukštųjų mokyklų filolo- 
gijos specialybės studentams, sudarė Aušra jurgutienė, Vilnius: Vilniaus pedagoginio universiteto leidykla, 
2006, p. 273. 

5 Lucyna Marzec, „Letter“, translated by Timothy Williams, Forum of Poetics, Summer 2015, p. 72. Prieiga 
internetu: http://fp.amu.edu.pl/letter/ [žiūrėta: 2019-01-26]. 

Š Joel Fineman, op. cit., p. 61-62. 

? Elizabeth Fox-Genovese, „Literary Criticism and the Politics of the New Historicism“, in: The New Histori- 
cism, p. 221. 

š Žr. Hayden White, „New Historicism: A Comment", in: Ibid., p. 293-302. 

8 Žr. John Branigann, New Historicism and Cultural Materialism, Houndmills, Basingstoke, Hampshire and 
London: Macmillan Press, 1998, p. 1-16. 

** Louis A. Montrose, „Professing the Renaissance: The Poetics and Politics of Culture“, in: The New Histori- 

cism, p. 20. 
Catherine Gallagher, „Marxism and The New Historicism“, in: Ibid., p. 37. 


EPISTOLINIS DISKURSAS: LAIŠKO APIBRĖŽTIS IR VEIKSENA 21 


Ši perspektyva leidžia manyti, kad epistoliniais tekstais kultūrinės ir socialinės 
reikšmės kartu ir (buvo) kuriamos bei perduodamos, ir (yra) reprezentuojamos. 
„Rašytiniame diskurse pasaulio reprezentacijos susijusios su pasaulio konstravimu, 
socialinės tikrovės formavimu“? Pabrėžtina, kad pirminiams laiškų adresatams jie 
ir liudija (pasakoja) apie tikrovę, ir tampa kuriančiu, paveikiančiu tekstu, kitaip ta- 
riant, privatūs laiškai dalyvauja konkrečiose tarpasmenėse individų istorijose, yra 
tų istorijų „interpretacinės detalės“. Vėliau, nutolę nuo savo komunikacinės terpės 
laike ir (ar) erdvėje, pakliuvę ne į pirminių adresatų rankas, laiškai daugiausiai lai- 
kytini istoriją liudijančiais pasakojimais. Jungiant laiškus į visumą, reikalinga išsami 
užtekstinė informacija, dėl to laiškų tyrime dažnai pristatomos ir užtekstinės de- 
talės, kiti tekstai, padedantys įsivaizduoti ir rekonstruoti laiškų rašymo biografinę, 
socialinę ir kultūrinę aplinką bei juos šioje aplinkoje lokalizuoti. 

Laiškų tekstų, jų apykaitos bei istorinių, žanrinių konvencijų visuma monografi- 
joje vadinama epistoliniu diskursu, stengiantis išryškinti tekstų raiškos, socialinio, 
istorinio ir kultūrinio kontekstų ryšius: laiškas negali būti suvoktas atsietai nuo ra- 
šymo situacijos, atsietai ne tik nuo jį rašančiojo, bet ir nuo adresato“. Šiame skyriu- 
je toliau glaustai pristatysiu epistolikos žanriškumo, naratyvo specifikos, adresato 
ir kt. klausimus, manydama, kad laiško apibrėžties bandymai gali padėti analizuoti 
epistolinį Tumo palikimą. Poskyryje „Laiško apibrėžties bandymai“ daugiausiai dė- 
mesio skiriama laiškų naratyvumui (buvimui pasakojimu), o poskyryje „Kuriantys 
laiškai: bendrijos kūrimas ir savikūra“ plačiau pristatomas epistolinio diskurso vei- 
kimas istorijoje. Kadangi laikausi prielaidos, kad tarp istorijos ir pasakojimo plo- 
tmių esama simbiozės, jos viena kitą kuria ir paaiškina, tad ir šis skaidymas po- 
skyriais sąlygiškas. Aptariant laiško naratyvumą neužmirštamas jo istoriškumas, o 
kalbant apie istorinį veikimą - buvimas pasakojimu. 


Laiško apibrėžties bandymai 


Neretai pabrėžiama, kad laiškų (įskaitant atvirlaiškius, atvirukus, dabar jau ir el. 
laiškus) rašymas - „kultūrinės produkcijos forma, anksčiau įtraukusi ir vis dar įtrau- 
kianti daugiau žmonių nei bet kokia kita““, t. y. laiškas yra vienas įprasčiausių ir 
labiausiai paplitusių teksto tipų. Kita vertus, vieningą ar visa apimančią epistolikos 
ir atskirai epistolinio teksto apibrėžtį rasti sunku. Laiškai neretai priskiriami prie 
autobiografinių pasakojimų ir laikomi viena iš egodokumentų (kuriems priklauso 
memuarai, autobiografijos, dienoraščiai ir pan.) rūšių. Egodokumento samprata 
leidžia persvarstyti autobiografinio fakto ir autorinio pasakojimo sankirtas, pabrė- 
žiant „galimybę skaitytojui skaityti ir perskaityti praeities tekstus kaip dinamišką, 


* Louis A. Montrose, op. cit., p. 16 

* Žr. Mireille Bossis, „Methodological Journeys Through Correspondences“, translated by Karen McPher- 
son, Yale French Studies: Men / Women of Letters, 1986, No. 71, p. 73. 

a Liz Stanley, „The Death of the Letter? Epistolary Intent, Letterness and the Many Ends of Letter-Writing“, 
Cultural Sociology, 2015, Vol. 9 (2), p. 241. 

nuolat besikeičiantį istorinį šaltinį“5. Šio tipo tekstų tyrėjai pabrėžia, kad jiems bū- 
dingas rašančiojo subjektyvumas, faktologija pasikliauti galima tik iš dalies, neretai 
tiriamas ir egodokumentų literatūriškumas. Taigi laiško kaip egodokumento trak- 
tuotė gali padėti perkeliant epistolikos tyrimus iš istorinių, biografinių aprašymų 
lauko į literatūrologijos sritį. Kita vertus, laiškai skiriasi nuo kitų egodokumentų, 
nes įprastai yra skirti konkrečiam adresatui ar adresatų grupei ir pirmiausiai vei- 
kia konkrečioje komunikacinėje situacijoje, todėl šiame tyrime pasirinkta nevartoti 
egodokumento sąvokos kaip per plačios ir nepadedančios atskleisti laiško kaip teks- 
to tipo specifikos. 

Kultūros ir literatūros istorijos tyrimuose, net ir tuose, kur laiškai - pagrindinis 
tyrimo objektas, požiūris į epistolinius tekstus labai įvairuoja, o svarbiausi tiriami 
aspektai šie: 

a) laiškų žanriškumas (kuo laiškas skiriasi nuo kitų tekstų ir kokios laiškams 

kaip atskiram žanrui būdingos ypatybės); 

b) laiškų literatūriškumas (laiškai laikomi artimais grožiniams tekstams, aktuali 
jų raiška); 

c) laiškai kaip saviraiškos ir savikūros terpė (dėmesys sutelkiamas į laiškuose 
formuluojamus, kuriamus ar apmąstomus socialinių, kultūrinių grupių ar pa- 
vienių asmenų tapatybės klausimus); 

d)laiškai kaip komunikacinė medija (kokia informacija perduodama, kokius 
santykius sukuria korespondavimas, kaip per laiškus kuriasi bendrijos) — 
įprastai tai kultūros istorijos tyrimų sritis; 

e) epistolinė fikcija (tiriami fiktyvūs laiškai, laiškų romanai ir pan., neretai lai- 
kantis prielaidos, kad laiško forma - iškalbinga ir svarbi naratyvinės struktū- 
ros dalis); 

f) laiškų materialumas (t. y. epistolinių tekstų „archeologija“, kuria domimasi is- 
toriniuose, archeologiniuose artefaktų tyrimuose, bet taip pat ir laiškų socia- 
lumą tiriančiose studijose); 

g) ars dictaminis, t. y. laiškų rašymo tradicijos kaita, epistolografijos taisyklės. 


Pasirinkus skirtingą žvilgsnio perspektyvą, ir pati laiško sąvoka interpretuojama 
skirtingai. Tyrinėdami laišką kaip specifinį žanrą ar tekstinį režimą, autoriai dėmesį 
kreipia į tekstualumą: struktūros, formos, raiškos, adresato buvimo ir kt. ypatumus. 
Tokiu atveju laišku laikoma ypatingai organizuota tekstinė struktūra, kurios būti- 
na ypatybė - turėti adresatą. Prie šios tyrimų grupės priskirčiau ir epistolografijos 
tradiciją, laiškų rašymo konvencijas aptariančias studijas. Panaši prieiga būdinga ir 
laiško literatūriškumo analizėms: pasirenkama laikyti laišką tekstu, pasižyminčių 


* Vytautas Berenis, „Egodokumentų tyrimai: ištakos, metodai, perspektyvos“, in: Egodokumentai ir privati 
Lietuvos erdvė XVI-XX amžiuje: straipsnių rinkinys, sudarytojas Arvydas Pacevičius, Vilnius: Vilniaus univer- 
siteto leidykla, 2013, p. 16. Rinkinyje, iš kurio cituojama, yra ir laiškams skirtų studijų, pavyzdžiui, Roma 
Bončkutė, „Sofijos Pšibiliauskienės (Lazdynų Pelėdos), Gabrielės Petkevičaitės-Bitės, Vilhelmo Storosto 
(Vydūno) laiškai Klaipėdos universiteto bibliotekos Kazio Pemkaus fonde“, in: Egodokumentai ir privati 
Lietuvos erdvė XVI-XX amžiuje, p. 425-472. 

neįprastais retoriniais, poetiniais ir kt. bruožais, taigi dažniausiai taikomos literatū- 
ros teksto analizės strategijos. Tyrimuose, kuriems aktualesnė laiško veiksena - tiek 
individo santykių istorijoje, tiek plačiau, pavyzdžiui, bendrijų istorijoje, įtraukiamas 
biografinis, kultūrinis, politinis ir kiti kontekstai, epistolinis tekstas suprantamas 
ne kaip uždaras, skaitytinas atsietai nuo jo ištarties momento, bet kaip socialinėje 
terpėje veikiantis ir ją paveikiantis pranešimas, t. y. esminga laikoma laiškų apykai- 
ta. Mikroistorijos lygmeniu laiškas įsiterpia į kitas kasdienės praktikas, yra susira- 
šinėjančiųjų kasdienybės dalis, tačiau korespondencija dažnai gali būti laikoma ir 
makroistorijos dalimi, ypač tuomet, kai iš laiko perspektyvos matyti, jog laiškuose 
buvo derinami svarbūs visuomeniniai, politiniai, kultūriniai ir kiti panašūs reikalai, 
o juolab tais atvejais, kai sąlygos kitokio pobūdžio komunikacijai ribojamos. 

Monografijoje beveik nekalbama apie laiško materialumą, ars dictaminis tradiciją 
ir epistolinę fikciją, o laiško žanriškumo, literatūriškumo, laiško kaip komunikacinės 
medijos, saviraiškos bei savikūros terpės aspektai aptariami, nes, mano požiūriu, pa- 
deda geriau perprasti Vaižganto epistolinio diskurso išskirtinumą. Šiame poskyryje 
aptariami su laiškų žanriškumu, naratyvumu, struktūra susiję klausimai, o kitame ra- 
šoma apie laiško veikimą istorijoje bei laiškus kaip savikūros ir saviraiškos terpę. 

Nors esama daug studijų, kuriose bandoma įrodyti, kad laiškas yra atskiras žan- 
ras, man aktualesnė Margaret Jolly ir Liz Stanley straipsnyje „Laiškai kaip (ne)žan- 
ras“ („Letters as / not a genre“) suformuluota (ne)žanro koncepcija: anot tyrėjų, 
laiškais vadiname įvairius epistoline forma rašytus tekstus - fiktyvius (literatūri- 
nius), skirtus kreiptis į publiką, privačius asmeninius laiškus ir kt., todėl labiau įtiki- 
ma atrodo kalbėti ne apie epistolinį žanrą, bet apie epistolinį režimą“. Anksčiau nei 
minimos tyrėjos epistolinio režimo sąvoką įsivedė Linda S. Kauffman“, pastebėju- 
si, kad laiško forma rašytuose tekstuose galimos įvairios žanrinės praktikos, tačiau 
tiek epistoliniuose romanuose, tiek realios korespondencijos tekstų atveju nesun- 
ku įžvelgti laiško struktūrą. Epistolinis režimas traktuotinas kaip laiškui būdingų 
struktūrinių ir tekstinių bruožų visetas, leidžiantis epistolinių praktikų atlikėjams ir 
skaitytojams atpažinti laiško forma rašytus tekstus. 

Žinoma, laiškai įprastai turi ir formaliuosius rėmus: pasisveikinimą, atsisveiki- 
nimą, datos, vietos nuorodas. Mireille Bossis teigia, kad būtent dėl šių formaliųjų 
ypatybių įmanu kalbėti apie epistolinį žanrą“. Visgi, man rodosi, vien formalieji 
aspektai laiško žanru nepaverčia, be to, įvairiausi pavyzdžiai liudija, kad laiškuo- 
se - t. y. kitam asmeniui siųstuose tekstuose - gali rastis įvairiausių žanrų fragmen- 
tų. Tarkime, neseniai pasirodę Balio Sruogos laiškai Valerijai Čiurlionytei puikiai 
iliustruoja šį teiginį: Sruoga rašo tekstus, kuriuose ne tik pasakoja apie savo kas- 
dienybę, išsipasakoja, klausia, dalijasi mintimis, bet ir gausiai siunčia eilėraščių ir 
poetinės prozos tekstų juodraščių, fragmentų“. Vienas ryškesnių laiškais siunčia- 


*“ Margaret Jolly, Liz Stanley, „Letters as / not a genre“, Life Writing, 2005, No. 2, p. 77-84. 

7 Linda S. Kauffman, Special Delivery: Epistolary Modes in Modern Fiction, Chicago and London: The Univer- 
sity of Chicago Press, 1992, p. xiv-xv. 

* Mireille Bossis, op. cit., p. 63. 

* Žr. Balys Sruoga, Raštai, t. 16: Laiškai Valerijai Čiurlionytei 1915-1918, parengė Neringa Markevičienė, Vil- 
Nius: Lietuvių literatūros ir tautosakos institutas, 2019, p. 15-455. 

mų tekstų eklektikos pavyzdžių - Emily Dickinson poezijos tekstai, kuriuos autorė 
daugiausiai adresuodavo konkretiems asmenims privačiais laiškais*“. Taigi kalbant 
apie XIX-XX a., t. y. laikus, kai negalioja jokios griežtos ars dictaminis taisyklės, sun- 
kiai įtikina bandymas laiškus vadinti žanru dėl formaliųjų rėmų, juoba kad dažnai 
jų laiškuose nebūna. Bene svarbiausias laiško identifikacinis komponentas - adre- 
satas; kitaip tariant, įprasta laiškais vadinti visus kitam asmeniui ar asmenims (iš- 
skirtiniais atvejais - sau pačiam) siųstus tekstus, nesureikšminant jų formaliųjų 
rėmų ir (ar) žanriškumo. 

Monografijoje renkamasi epistolinio režimo specifiškumą vadinti ekstravagan- 
cija. Terminas pasiskolintas iš Elizabeth J. MacArthur lakaniškąja naratologija grįs- 
tos epistolinių naratyvų teorijos, išplėtotos studijoje Ekstravagantiškieji naratyvai: 
Epistolinės formos uždarumas ir dinamika (Extravagant Narratives: Closure and Dy- 
namics in the Epistolary Form, 1990). Tyrėja aptaria specifinę epistolinio naratyvo 
struktūrą bei atkreipia dėmesį į tai, kad laiškai nuo kitų pasakojimų skiriasi atviru- 
mu, neturi įprastiems naratyvams būdingos pabaigos, uždaros struktūros, jie dažnai 
byloja ne apie „monumentaliąją istoriją“, bet priešingai, yra nenuoseklūs pasako- 
jimai, susaistyti su konkrečių žmonių konkrečiais gyvenimo epizodais*“; be to, jie 
visuomet tiesiogiai susiję su esamuoju (pasakojimo) laiku. Dažniausiai, kai kalbame 
apie bet kokius reikšmingus pasakojimus, turinčius pradžią ir pabaigą, juose gali 
būti išryškinta pagrindinė tema, idėja ar pan., o laiškuose, atvirkščiai, dėl atvirumo 
ir teminio eklektiškumo neretai sunku išskirti, paprastai tariant, pagrindinę mintį. 
Tad kas iš to? Esmingiausia, jog analizuojant tokius atvirus tekstus neįmanoma at- 
skleisti vienos galutinės reikšmės, atsakyti į klausimą ką tai reiškia, bet galima už- 
čiuopti dinamiškus reikšmės kūrimo(si) modelius?*. Taigi iš dalies epistolinių tekstų 
ekstravagantiškumas kyla iš jų fragmentiškumo, išskiriančio juos iš kitų pasakojimo 
tipų. Tiesa, ankstyvesniuose straipsniuose MacArthur rinkosi žodį devious (liet. vin- 
grus, apgaulingas)“, tik vėliau pasitelkė „ekstravagantiško“ epitetą, taip pabrėžda- 
ma, kad laiškai peržengia įprastas naratyvo sampratos ribas. 

Žinoma, esama ir kitų fragmentiškų, neišbaigtų pasakojimų (iš egodokumentų 
tai itin būdinga dienoraščiams), tačiau atrodo, kad laiškų išskirtinumą sustiprina 
kalbančiosios instancijos netolydumas ir aktyvus adresatas. Remiantis Altman, 
epistolinė forma ypatinga tuo, kad adresatas (implikuotas skaitytojas) naratyvui be- 
veik tiek pat svarbus, kiek rašantysis (pasakotojas)**: laiškų neįmanoma atsieti nuo 
implikuoto gavėjo, nes „rašymo „tiesa“ glūdi santykyje, o ne subjekte“, o adresatas 
niekada nėra tik „nebyli publika“. Kita vertus, laiškuose kuriamus santykius gali- 


2 Žr. Reading Emily Dickinson“ Letters: Critical Essays, edited by Jane Donahue Eberwein and Cindy MacKen- 
zie, Amsterdam and Boston: University of Massachusetts Press, 2009. 

2 Elizabeth J. MacArthur, Extravagant Narratives: Closure and Dynamics in the Epistolary Form, Princeton, New 
Jersey: Princeton University Press, 1990, p. 22. 

22 Ibid., p. 183. 

3 Žr. Elizabeth J. MacArthur, „Devious Narratives: Refusal of Closure in Two Eighteenth-Century Epistolary 
Novels“, Eighteenth-Century Studies, 1987, Vol. 21, No. 1, p. 1-20. 

24 Janet Gurkin Altman, Epistolarity: Approaches to a Form, Ohio: Ohio State University Press, 1982, p. 88. 

> Margaret Jolly, Liz Stanley, op. cit., p. 77. 

ma vadinti vaidmenimis, žaidimais, kuriuos pasirenka korespondentai, taigi įprastai 
jie neturi vienijančio pasakotojo. Ir nors kartais epistoliniai tekstai laikytini vidinio 
monologo pirmuoju asmeniu atveju, manytina, kad tokiems teiginiams prieštarauja 
adresato aktyvumas. 

Laiškų ekstravagantiškumą MacArthur aiškina nagrinėdama retorikos tropų - 
metaforos ir metonimijos - opoziciją, anot jos, laiškuose pirmenybė teikiama „me- 
tonimijai, ne metaforai, procesui, ne rezultatui“*“. Metaforiškais vadindama visus 
uždarus ir baigtinius pasakojimus, epistolinius naratyvus naratologė laiko metoni- 
miškais, akcentuodama, kad jiems svarbiausia - procesas, o ne rezultatas ar baigti- 
nė reikšmė*?. Metonimija plačiąja prasme suprastina kaip toks tropas, kai visuma 
pakeičiama dalimi, bet per tą dalį suvoktina visumos reikšmė, iš jos įmanu atpažinti 
visumą. Laiškų fragmentiškumas ir užuominos, nebaigtinis, be konteksto neaiškus 
turinys rodo, kad metonimijos tropas pirmiausia padeda išryškinti ypatingą teks- 
tinės ir užtekstinės tikrovių santykį: akcentuojamas metonimiškas laiško santykis 
su minimais objektais ir situacijomis (dalis reprezentuoja visumą). Tačiau metoni- 
miškai epistolinis diskursas susijęs ne tik su aplinkos objektais, bet ir su sociali- 
niais procesais (laiškai kaip tikrovės tęsinys) bei pačiu rašančiuoju - laiškas savo 
materialumu reprezentuoja rašiusiįjį ir jo aplinką jam nesant*ė. 

Semiotikė Patrizia Violi išryškina dar vieną išskirtinį laiškų komponentą: infor- 
mavimo ir komunikavimo funkcijų dermę. Laiškuose įprastai aprašomi objektai, įvy- 
kiai ar situacijos (esama aprašomojo turinio), tačiau laiškas kaip tikrovės objektas 
reiškia ir save patį, t. y. juo ne tik perduodama informacija, bet ir pats laiško gavimas 
suvoktinas kaip turiningas. Būdinga manyti, kad korespondencijoje dalijamasi ži- 
niomis, mintimis, o Violi parodo, jog kartais esminė pati komunikacinė intencija, 
adresato reakcijos noras ir geismas. Kai kuriuose laiškuose šis komunikacinis tiks- 
las, arba kitaip - laiško ilokucinė galia, labai stiprus (ypač padėkose, sveikinimuose 
ir pan.), todėl jie patys savaime yra turinys??. Vadinasi, kartais pamatinis laiško po- 
veikis - paties komunikacinio (ar informacinio) geismo išpildymas. Šis dviprasmiš- 
kumas fiksuotinas ir vartosenoje: laišku vadiname materialų objektą, šaltinį, anot 
DLKŽ, „paštu ar per rankas siunčiamą susižinojimo raštą, ppr. dedamą į voką“; laišku 
taip pat (dažniausiai) vadiname šaltinio tekstą - žodžių seką, užrašytą popieriuje ar 
kitame paviršiuje. Žinoma, be komunikavimo ir informavimo, laiškams būdingos ir 
kitos funkcijos, aptarsimos ir šiame tyrime: saviraiškos, estetinė ir kt. 

Nepamirština, kad laiškai taip pat veikiami istorinės epochos konvencijų, tekstų 
ir jų aplinkos visumos“. Epistolinių tekstų formos ribojimą konvencijomis iliustruo- 
ja įvairūs laiškų rašymo vadovėliai, labai populiarūs nuo Antikos, kuomet epistolo- 


2 Elizabeth J. MacArthur, Extravagant Narratives, p. 8. 

7 Ibid., p. 28. 

* Elizabeth Hewitt, Correspondence and American Literature, 1770-1865, Cambridge: Cambridge University 
Press, 2004, p. I. 

* Patrizia Violi, „Letters“, in: Discourse and Literature: New Approaches to the Analysis of Literary Genres, edited 
by Teun A. Van Dijk, Amsterdam, Philadelphia: John Benjamins Publishing Co., 1985, p. 160-163. 

3 Gabriella del Lungo Camiciotti, „Letters and Letter Writing in Early Modern Culture“, Journal of Early Mo- 
dern Studies, 2014, No. 3, p. 17. 

grafija traktuota kaip viena iš retorikos meno šakų, viduramžiais susiklosčiusi į ars 
dictaminis tradiciją (šiuo atveju taip pat galima kalbėti apie laiškų - kaip tam tik- 
roms taisyklėms paklūstančių tekstų - žanriškumą), iki šių dienų*'. Laiškų rašymo 
normų išlaisvėjimas gali būti siejamas su įvairiais veiksniais, bet turbūt esminiai - 
nauji susisiekimo kanalai (telegrafas, telefonas, vėliau - elektroninė komunikacija) 
bei rašymo būdai (spausdinimo mašinėlė, kompiuteris, telefonas)3*. Svarbu pami- 
nėti, kad laiškų rašymo vadovėliai lietuvių kalba daugiausia leisti XIX a. pabaigoje 
ir XX a. pradžioje3. Juose galima matyti, kad amžių sandūroje epistolinis diskursas 
buvo reikšmingas: „Seniaus laiškų rašymas skaitėsi labai dideliu ir svarbiu gyveni- 
mo reikalu“3* ir pan. Dažniausiai šiuose vadovėliuose pateikiamos rašymo taisyklės, 
įvairių tipų laiškų pavyzdžiai, dalijamasi patarimais. Kaip antai Kazio Rakūno suda- 
rytame vadovėlyje vardijamos taisyklės ir rekomendacijos: 


8. Reikalų laiškai turi būti trumpi ir aiškūs. Reikia įrašyti savo adresą, atsakymo 
neatidėlioti. Neatsakyti į laišką yra nemandagu. 

9. Laiškai turi būti rašomi visuomet mandagiai. Nemandagūs laiškai dažnai neturi 
pasisekimo. 

10. Draugiškumo laiškai, tai yra susirašinėjimas tarp draugų, pasidalinant mintimis 
ir sumanymais. Jie neturi būti perdaug dažnūs, kad netrukdytų per daug laiko. 

11. Atvirukas netinka sveikinimams, o tik įvairiems kasdieniams reikalams atlikti, ką 
painformuati. 

12. Rašant apie svarbius dalykus, reiškiant užuojautą, nereikia įterpti kokių nors 
menkniekių 35 


Tumas vienam tokių laiškų vadovėlių (1921) yra parašęs trumpą anotaciją, ku- 
rioje ironizuojamos epistolinių tekstų normos: „Ką gi, knygelė įdomi ir naudinga pa- 
vartoti tiems, kurie korespondencijos formų nėra matę, ypač darant dokumentus. 
Su meilės gi raštais gali taip atsitikti, kaip tame anekdote. Parašė Ona karštą laišką 
Jonui, o tas kiaulė atrašė: „Atsaką skaityk čia pat po savo rašto 73 puslapyje'“3? Nors 
Vaižgantas pasišaipo iš šių vadovų aktualumo ir prasmės, jų gausa ne tik parodo, 
kad epistolinės praktikos buvo neatskiriama XIX a. pabaigos-XX a. pradžios realy- 
bės dalis; juose pateikiamos iš dabarties perspektyvos kartais kurioziškos atrodan- 


3 Žr. Letter-writing Manuals and Instruction from Antiguity to the Present, edited by Carol Poster and Linda C. 
Mitchell, Columbia: University of South Carolina Press, 2007. 

2 AHistory of Chinese Letters and Epistolary Culture, edited by Antje Richter, Leiden, Boston: Brill, 2015, p. 3-5. 

33 Žr. Gromatu Skarbnyczia wisiems lietuwiszkaje kalba mylintiemsiems ant pasimokinimo, sustatyta nū mokįto- 
jo Wendt, Heydekrug: Verlag von A. Stahl, 1890; Rankwedis gromatų raszymui, sudarytojas Antanas 
Olišauskas, Chicago: Turtu ir Spauda „Lietuvos“, 1896; Kaip Rašyti Laiškus Lietuviškoje ir Angliškoje Kalbose, 
suredagavo J. Laukis, Chicago: Spauda „Lietuvos“, 1909; Platus Laiškų Vadovėlis, sudėjo Maldžiūnų Juzė 
[Juozas Bajoras], Kaunas: Jagomasto Spaustuvė „Lituania“, Tilžėje, 1921; Klazys] Rakūnas, Laiškams ir pra- 
šymams rašyti vadovėlis, Alytus: Kooperacijos leidinys, 1931. 

34 Kaip Rašyti Laiškus Lietuviškoje ir Angliškoje Kalbose, p. 5. 

35 Laiškams ir prašymams rašyti vadovėlis, p. 4. 

3 Vaižgantas, Raštai, t. 20: Kritika 1915-1922, parengė Vytautas Vanagas, Vilnius: Lietuvių literatūros ir tauto- 
sakos institutas, 2009, p. 278. 

čios laiškų rašymo taisyklės (tiesa, nežinia, kiek plačiai taikytos) grindžia mintį, jog 
epistolika yra priklausoma nuo priimtų rašymo normų, modelių, nors, kaip rašoma 
toliau, Vaižganto epistoliniam diskursui šią mintį galima taikyti tik iš dalies. 

Laiško apibrėžties bandymuose visuomet matyti esminė skirtis: ar kalbama 
apie vieną laišką, ar apie laiškų visumą (dialogą ar polilogą). Epistoliniai dialogai 
ar polilogai, kuriuose esama, nors ir fragmentiško, naratyvinio nuoseklumo, neretu 
atveju laikytini panašesniais į uždarus, „metaforiškus“ (pagal MacArthur sampra- 
tą) pasakojimus. Andrea Fischerova mano, kad atsiradus tęstinumui, t. y. laiškams 
susiklosčius į vientisesnį naratyvą, jie įgija literatūrinį matmenį ir artėja net prie 
grožinių tekstų, nes formuojasi nuoseklesnis siužetas, kuriame užfiksuoti sudėtingi 
epistoliniai santykiai?7. Apie laiško semiotiką rašęs Algirdas Julius Greimas įvardija 
labai panašiai: „Epistoliniai atlikėjai susitinka įveikdami laiko ir erdvės nuotolius, 
priklausančius nuo rašytinės formos, susikurdami voko „pastogėje“ uždarą rašymo 
erdvę, kuri juos saugo ir išskiria iš socialinio pasaulio: tokioje intersubjektyvumo 
terpėje subjektyvumai gali atsiskleisti ir atpažinti vienas kitą.3* O štai epistolikos 
žanriškumo problemas svarstanti Liz Stanley naratyvinį laiškų dialogų ir polilogų 
tęstinumą bei aptartą epistolikos metonimiškumą sieja su atskiro pasaulio radimu- 
si: „Visi laiškų mainai kuria ir palaiko atskirą „pasaulį, kuris apibrėžtinas vidiniais 
bruožais, jam tipišku nuoseklumu ir nenuoseklumu, būdingais išraiškos modeliais 
ir bendrai žinomais dalykais, apie kuriuos nebūtina rašyti'3? 

Gali atrodyti paradoksalu, bet, regis, atskiras pasaulis laiškuose formuojasi ir dėl 
tiesioginių nuorodų į tikrovės reiškinius. Kaip žinia, laiško rašymo aktas, jo laikas, 
trukmė, taip pat rašymo erdvė neretai įrašomi į patį laiško tekstą: arba formaliaisiais 
rėmais - data, vietos nuoroda, arba apibūdinami. Vaižganto laiškai dažniausiai ne tik 
tiksliai datuojami ir lokalizuojami; jiems būdingi rašantįjį supančios aplinkos aprašy- 
mai, pavyzdžiui: „O pas mus labai šalta, vis po 20-24“ C. Aš vis sėdžiu sų minkštuoju 
savo šliafroku, vos snukelį iš jo beiškišdamas“*? (Vaižgantas - Eglei Klimaitei, 1929- 
02-02). Anot Violi, laiškai skiriasi nuo kitų (taip pat ir autobiografinių) pasakojimų 
tuo, kad pasakojimo erdvėlaikis dažniausiai sutampa su rašymo (pasakojimo akto) 
erdve ir laiku, t. y. arba yra nulinis, rekonstruojamas tik iš datos, vietos nuorodos, arba 
sukuriamas aprašant pasakojimo akto aplinkos detales“", kaip ką tik cituotame pavyz- 
dyje. Bet kuriuo atveju erdvėlaikio aprašymai dažniausiai metonimiškai nurodo į už- 
tekstinį pasaulį. Taigi laiškai traktuotini kaip tikrovės tęsiniai, reprezentuojantys laiš- 
ką rašiusiojo materialumą. Visgi iš konkrečių laiškų dialogų matysis, kad, viena vertus, 


7 Andrea Fischerova, Romanticism Gendered: Male Writers as Readers of Women's Writing in Romantic Corres- 
pondence, Cambridge: Cambridge Scholars Publishing, 2008, p. 15. 

* Algirdas Julius Greimas, „Įžanga į laiško semiotiką“, iš prancūzų kalbos vertė Kęstutis Nastopka, Baltos 
lankos, 2008, Nr. 28, p. 23. 

3 Liz Stanley, „The Epistolarium: On Theorizing Letters and Correspondences“, p. 214. 

+ Cituojama iš: Iš širdies ir tikru reikalu...: Juozo Tumo-Vaižganto šeimyninė korespondencija, sudarė Jurgita 
Žana Raškevičiūtė, Aistė Kučinskienė, Vilnius: Lietuvių literatūros ir tautosakos institutas, 2019, p. 228. To- 
liau cituojant Tumo laiškus Petrui Klimui, Bronei Mėginaitei-Klimienei, Barborai Mėginaitei-Lesauskienei, 
Pranui Lesauskiui, Eglei Klimaitei, Petrui Klimui jaunesniajam ir Vytautui Lesauskiui skliaustuose nurodo- 
mas leidinio puslapio numeris. 

Patrizia Violi, op. cit., p. 152-158. 

pasikartojantys asmenys, erdvės ir kitos į realybės objektus ir subjektus nurodančios 
detalės sukuria laiškų pasakojimo nuoseklumą; antra vertus, perkelti į laišką šie ele- 
mentai patenka į epistolinį pasaulį ir neretai Vaižganto laiškuose kuriamas pasakoji- 
mas apie, pavyzdžiui, Kauną nereprezentuoja Kauno miesto kaip geografinės vietovės, 
o veikiau laikytinas Kauno reprezentacija ir interpretacija Tumo epistolikoje. 

Drįsčiau teigti, kad laiško ar laiškų apibrėžties bandymai yra veikiau bergždžias 
nei vaisingas darbas: sąvoka vadiname skirtingus dalykus; laiškų rūšių, tipų, funk- 
cijų gausa, istorinė laiškų rašymo kaita ir kiti veiksniai apsunkina pastangas rasti 
apibrėžtį, kurią formuluojant būtų į viską atsižvelgta. Visgi minėti laiškų naratyvo, 
struktūros, funkcijų ir paklusimo ar nepaklusimo retorikos taisyklėms aspektai, be 
to, istorijos ir pasakojimo neatskiriamumas šiam tyrimui reikšmingi, nes leidžia 
atsižvelgti į reikšmių kūrimąsi, įžvelgti metonimiško santykio su tikrovės objektais 
ir rašančiuoju bei adresatu dominantę, apskritai akcentuoti adresato aktyvumą, 
informavimo ir komunikavimo funkcijų dermę, svarstyti pakitusio adresato kelia- 
mas problemas ir t. t. Laiškų visuma kaip iš dalies nuoseklus pasakojimas, bet sykiu 
kiekvieno laiško uždarumas ir metonimiškas santykis su tikrovės objektais, jį ra- 
šančiuoju, kitais tekstais ir pačia istorija motyvuoja pasirinktą Vaižganto epistolinio 
diskurso analizės kryptį: tiriamos laiškų detalės, stengiantis suvokti, kokioje visu- 
moje jos veikė, siekiant kartais ir paprastą teksto smulkmeną „iš naujo perskaityti 
tokiu būdu, kad analize atskleistum mažus specifinius elgesio kodų ir logikos ele- 
mentus bei visą visuomenę valdančias jėgas“*. 


Kuriantys laiškai: bendrijos kūrimas ir savikūra 


Ieškant teorinės medžiagos epistolikos tema paaiškėjo, kad esama kur kas daugiau 
studijų, kuriose ne tipologiškai, žanriškai ar kitaip bandoma paaiškinti laiškų speci- 
fiką, bet aprašomos epistolinės bendruomenės, t. y. tokios žmonių grupės, kurioms 
susirašinėjimas buvo esminis kultūrinio organizavimosi būdas, kuriose, pasitelkiant 
laiškus, vyko socialiniai, kultūriniai, kartais ir ekonominiai mainai“. Šiuose tyrimuo- 
se koncentruojamasi į tai, ką pavadinčiau „laiško įvykiu“, - pirmiausia, laiško gavimo 
faktą, bet svarbiau - jo turinio poveikį klostantis tarpasmeniniams ir bendruomeni- 
niams ryšiams bei - ir tai ne mažiau aktualų - epistolinių praktikų poveikį rašančiojo 
ir adresato savikūrai (angl. self-fashioning). Taigi ankstesniame poskyryje susitelkta 
į laiško kaip teksto problematiką, o šiame - laiško kaip įvykio, jo kaip komunikacinio 
akto išpildymo klausimus. Man atrodo, kad epistolinis diskursas iš tiesų ir suvoktinas 
kaip šių dviejų plotmių - laiško kaip teksto ir laiško kaip įvykio - dermė. 

Žvelgiant į epistolinį diskursą kaip veikiantį istorijoje, pravarti kultūros istoriko 
Konstantino Dierkso klasifikacija. Jis išskiria dvi epistolinių tekstų kuriamąsias ga- 


2 H. Aram Veeser, „Introduction“, in: The New Historicism, p. xi. 

4 Ylva Hasselberą, „Letters, Social Networks and the Embedded Economy in Sweden: Some Remarks on 
the Swedish Bourgeoisie, 1800-1850", in: Epistolary Selves: Letters £ Letter Writers, 1600-1945, edited by 
Rebecca Earle, Aldershot: Ashgate Pub. Ltd, 2000, p. 101. 

lias, išryškinančias rašančiojo santykį su adresatu (adresatais), kultūros procesais 
ir pačiu savimi: a) tarpininkavimo: laiškai kaip paveikiantys adresatus ir kurian- 
tys kultūros lauko reikšmes; b) preskriptyvinė: „rašantieji laiškus juose apsibrėžia 
komunikacijos ir saviraiškos, asmens tapatumo ir veiksenos, socialinės tvarkos ir 
kaitos reikšmes“. Pradėsiu nuo tarpininkavimo galios, kitaip tariant, per laiškus 
įgalinamos veiksenos (angl. agency), apibrėžtinos kaip gebėjimas tikslingai ir sava- 
rankiškai atlikti veiksmus socialinėse situacijose. Tuomet pereisiu prie antrosios - 
preskriptyvinės - galios, daugiausiai dėmesio skirdama savikūrai. 

Įvairių kultūrų istoriniai tyrimai rodo, kad epistolinio bendravimo praktika iš- 
populiarėjo tuomet, kai prireikė aktyvesnio socialinio mobilumo“, o laiškai atvėrė 
kelius dalyvauti fiziškai nepasiekiamuose įvykiuose““. Pradėjus veikti paštui, episto- 
linėje aplinkoje“? susiklostė galimybė vystytis naujoms santykių kryptims. Lietuvoje 
galimybė operatyviau siųsti ir gauti laiškus išpopuliarėjo XIX a. pabaigoje, kai paš- 
tas imtas siųsti geležinkeliais“. Istoriškai susiklosčiusių bendruomenių, kurioms 
komunikacija laiškais buvo esminė ar net vienintelė, ja buvo formuojami santykiai, 
veiklos modeliai, taip pat laiškuose dalytasi kultūrine produkcija, yra tikrai nema- 
žai“?, pavyzdžiui, epistolinio diskurso svarba formuojantis tautinėms kultūroms ir 
literatūroms aprašoma amerikiečių, britų, prancūzų kultūros istorijose ir kt.5? 

Išskirtina, kad laiškais komunikuojančiose bendruomenėse labai dažnai klosto- 
si mes ryšys“', grindžiamas aiškia pragmatine funkcija - informuoti bei kita, ne tiek 
akivaizdžia - sukurti, apibrėžti bendrijos ribas. Taigi epistolinio diskurso ypatybės 
susijusios su jame besiklostančių santykių pobūdžiu. Bendrąja prasme tai mediolo- 
gijos tyrimų sritis: terpė, kurioje funkcionuoja diskursas, veikia jo turinį ir šio turi- 


4 Konstantin Dierks, In My Power: Letter Writing and Communications in Early America, Philadelphia, Pennsyl- 
vania: University of Pennsylvania Press, 2009, p. 5. 
4 Dena Goodman, Becoming a Woman in the Age of Letters, Ithaca: Cornell University Press, 2009, p. 170-171. 
46 James How, Epistolary Spaces: English Letter Writing from the Foundation of the Post Office to Richardson's 
Clarissa, Aldershot and Burlington, VT: Ashgate Pub Ltd., 2003, p. 2. 
7 How laiškų komunikaciniams kanalams ir kryptims įvardyti vartoja terminą „epistolary spaces“, kuris 
šioje monografijoje verčiamas kaip „epistolinė aplinka“ (Ibid., p. 200). 
4 Povilas Vitkevičius, Nuo žygūno - į pasaulį, Kaunas: Aušra, 1997, p. 124-125. 
3 Mary A. Favret, Romantic Correspondence: Women, Politics and the Fiction of Letters, Cambridge: Cambridge 
University Press, 2005, p. 28-29. 
50 Žr. Elizabeth Hewitt, Correspondence and American Literature, 1770-1865; William Merrill Decker, Epistolary 
Practices: Letter Writing in America Before Telecommunications; Konstantin Dierks, In My Power: Letter Writ- 
ing and Communications in Early America; Katherine Kong, Lettering the Self in Medieval and Early Modern 
France, Cambridge: D. S. Brewer, 2010; Dena Goodman, The Republic of Letters: A Cultural History of the 
French Enlightenment, Ithaca: Cornell University Press, 1996; William Mills Tod III, The Familiar Letter as a 
Literary Genre in the Age of Pushkin, Princeton, N. J.: Princeton University, 1999; Willemijn Ruberg, Conven- 
tional Correspondence: Epistolary Culture of Dutch Elite, 1770-1850, translated by Maria Sherwood-Smith, 
Leiden, Boston: Brill, 2001; Epistolary Korea: Letters in the Communicative Space of the Chosėn, 1392-1910, 
edited by Jahyun Kim Haboush, New York: Columbia University Press, 2009; Jordan Lavers, „The Epistola- 
rity of a Social Network: Simulating a Romantic Network Community in Letters by Karoline von Gūnder- 
rode“, in: Socia/ Networks in the Long Eighteenth Century - Clubs, Literary Salons, Textual Coteries, edited by 
Ileana Baird, Newcastle: Cambridge Scholars Publishing, 2014, p. 149-174; A History of Chinese Letters and 
Epistolary Culture, edited by Antje Richter, Leiden, Boston: Brill, 2015; ir kt. 
Paul Crumbley, „Dickinson's Correspondence and the Politics of Gift-Based Circulation“, in: Reading Emily 
Dickinson“ Letters: Critical Essays, p. 29. 

nio supratimą; dėmesys sutelkiamas ne tik į tekstus, bet ir į mediją**. Nors medio- 
logija daugiausiai dėmesio skiria technologiniam įsiveržimui į socialinius procesus 
ir tiria technologijų įtaką tų procesų suvokimui, pamatinė tezė apie medijos poveikį 
santykių pobūdžiui, regis, aktuali ir laiškams. 

Elizabeth Hewitt apibūdina laiškus kaip galinčius kurti bendruomenes, parody- 
dama, kad socialinė mediacija juose ryškesnė nei kituose tekstuoses3. Šis požiūris 
paremtas Jūrgeno Habermaso prielaida, kad būtent laiško forma geriausiai įgyvendi- 
na besiformuojančio viešojo lauko privalomybę „derintis“ su privačia sfera. Apskri- 
tai Habermaso veikalu Struktūrinė viešosios sferos transformacija (Strukturwandel 
der Offentlichkeit, 1962) dažnai remiamasi tyrimuose, skirtuose laiško funkcijoms 
vystantis socialiniams santykiams ir kultūros laukui. Anot autoriaus, aptariančio 
viešojo lauko radimąsi iš privačių santykių, tai, kad laiškai Vakaruose XVIII a. tapo 
dominuojančia komunikacijos forma, nėra atsitiktinis dalykas: „rašant laiškus atsis- 
kleidė individo subjektyvumas“* ir būtent epistolinės praktikos buvo lemtingos 
kintant subjektyvumo suvokimui. Habermasas pabrėžia, kad jo tiriamu periodu 
(XVII-XVIII a.) laiškus galima tiesiogiai sieti su salono institucija, mat tiek salonai, 
tiek laiškai yra viešąją sferą kuriantys individo tęsiniai. Vadinasi, laiškais dažnai for- 
muotos bendruomenės ir steigėsi viešoji komunikacija, tačiau santykyje su adre- 
satais formavosi ir tekstus rašančiojo individualumas. Privataus dialogo situacijoje 
intensyvėjant epistoliniams ryšiams kūrėsi pati viešoji sritis, taigi šis bendrijos bei 
individo tapsmas suvoktini kaip vienalaikiai, vienas kitą papildantys procesai. 

Dena Goodman antrina Habermasui - norint plačiau skleisti Apšvietos idėjas, 
intelektualams neužteko vien realios komunikacijos salone, gana ribotame idėjų 
sklaidos aspektu. Labiausiai sklaidos lauką praplėtusi terpė - laiškai, įkūnijantys sa- 
loninę komunikaciją par excellence, nes salonas ir tiesiogiai tarpininkavo kaip pašto 
institucija: jame laiškais dalytasi, jie buvo perduodami, skaitomi, t. y. dalyvavo salo- 
no kultūrinėje veikloje>*. Salono viduje epistolinis diskursas buvo esminis, bet taip 
pat leido Apšvietos idėjoms pasklisti plačiau, laiškuose dalijantis mintimis, komen- 
tuojant kūrinius, pasakojant kolegų istorijas ar tiesiog palaikant draugystės ryšius“?. 
Naujojo istorizmo perspektyvą pasitelkusi Elizabeth Heckendorn Cook prieina prie 
labai panašių išvadų: „epistoliniai naratyvai yra centrinė kultūrinė Apšvietos epo- 
chos forma“, fiksuojanti viešosios sferos transformacijas ir subjektyvumo kaitą“, 
Aptartos studijos padeda išryškinti, kad egalitariniais ryšiais grįsta bendruomenė 


52 Žr. Rėgis Debray, Media Manifestos: On the Technological Transmission of Cultural Forms, translated by Eric 
Rauth, London, New York: Verso, 1996, p. 11-21. 

3 Elizabeth Hewitt, op. cit., p. 12. 

54 Jūrgen Habermas, The Structural Transformation of the Public Sphere: An Inguiry into a Category of Bourgeois 
Society, translated by Thomas Burger with the assistance of Frederick Lawrence, Cambridge, Massachu- 
setts: The MIT Press, 1991, p. 48. 

55 Simon Richter, „The Ins and Outs of Intimacy: Gender, Epistolary Culture and the Public Sphere“, The 
German Guarterly, 1996, Vol. 69, No. 2, p. 112. 

5 Dena Goodman, The Republic of Letters, p. 162. 

37 Iris Maria Montero Sobrevilla, „The Enlightened Letter: Knowledge, Self-Discovery and Literary Creation“, 
Revista de Humanidades: Tecnologico de Monterrey, 2000, Nūm. 9, p. 11. 

5 Elizabeth Heckendorn Cook, Epistolary Bodies: Gender and Genre in the Eighteenth-century Republic of Let- 
ters, Stanford: Stanford University Press, 1996, p. 13, 22. 

tiek XVII-XVIII a. Prancūzijoje, tiek XVIII a. Anglijoje ir romantikų salonuose Vokie- 
tijoje buvo įsteigta bei vystėsi kone labiausiai per asmeninę korespondenciją“. Vie- 
šosios sferos kūrimasis tarpininkaujant epistoliniams tekstams sukuria paradoksą: 
nuo XVIII a. Respublica literaria““ klestėjimo laikų laiškas imtas suvokti kaip „pri- 
vatumo emblema“, tačiau drauge jam priskirtina tarpininkaujančio „viešose žinių 
dalybose“ funkcija“. 

Vaižganto epistolinė komunikacija su salono institucija siejama neatsitiktinai. 
Viena vertus, lietuvių kultūros viešasis laukas labai panašiai kuriasi nemaža dalimi 
iš privačių ryšių, o pagrindinės laiškų funkcijos - komunikuoti, informuoti, kurti ry- 
šius, dalytis interesais ir patirtimis - koreliuoja su besirandančios kultūrinės ben- 
drijos poreikių įgyvendinimu. Antra vertus, neišleistinas iš akių salono gyvavimo ir 
klestėjimo metas - XVIII a. Apšvietos laikas, kai esminga buvo auklėjamoji, naujų 
visuomenės įpročių formavimo paradigma. Teigta, kad Vaižganto komunikacinei 
terpei edukacija, apšvieta ir visuomenės auklėjimas - kertiniai tikslai, o pradedan- 
čiame formuotis literatūros lauke grožiniai tekstai (kartu su publicistiniais, moksli- 
niais šviečiamaisiais ir pan.) rašyti ir publikuoti į tai atsižvelgiant. 

Respublica literaria esmė buvo kurti ir palaikyti tinklinę bendruomenę, suda- 
rytą iš geografiškai plačiai pasklidusių asmenų“; XIX a. pabaigos-XX a. pradžios 
lietuvių inteligentų epistolinė aplinka taip pat įgalino panašų bendrijos kūrimą ir 
palaikymą. Tiesa, kalbant apie Vaižganto laiškų aplinką svarbu pabrėžti, kad rašyta 
ir susirašinėta daug, bet aptariamu laikotarpiu nebūta „susižavėjimo laiškų rašymu“, 
kurį Williamas Millsas Todas įvardija kaip esminį tų kultūrų, kuriose epistolinė ko- 
munikacija buvo dominuojantis inteligentų bendravimo modelis, požymį“. Tumo ir 
jo amžininkų korespondencijoje, be kelių aptarsimų išimčių, epistolinis diskursas 
susijęs su būtinybe ir poreikiu susirašinėti, t. y. ilgą laiką nebūta inercijos rašyti dėl 
paties rašymo ar sąmoningo laiškų rašytojų požiūrio į laiškus kaip į saviraiškos teks- 
tus. Visgi poreikis koresponduoti nesumenkina laiškų kaip komunikacinės formos ir 
bendrijos telkimo bei asmens raštiškos tapatybės kūrimosi terpės svarbos. 

Pereisiu prie kitos Dierkso išskirtos laiškų galios - preskriptyvinės. Prieš tai 
šiame poskyryje daugiausiai rašyta apie epistolinių tekstų apykaitą, dalybas, tad ir 
jų veiksena įtraukia bent kelis subjektus (o dažnai ir daug daugiau). Apibrėžiant 
preskriptyvinę laiškų galią, koncentruojamasi į rašantįjį subjektą. Laiškai traktuoja- 
mi kaip terpė subjekto saviraiškai, suteikianti galimybę apsibrėžti tapatybę, kitaip 
tariant, laiškų rašymas gali būti laikomas saviraiškos aktu, savęs kūrimo ir pasa- 
kojimo aktu, turinčiu „savęs formavimo funkciją, kuri realizuojama kartu su kitais 


59 N. Pohl, „Perfect Reciprocity“: Salon Culture and Epistolary Conversations“, Women“ Writing: The Elizabe- 
than to Victorian Period, 2006, Vol. 13, No. 1, p. 140. 

“ Respublica literaria pavadinime slypi lotyniškojo littera keliaprasmiškumas: pirmiausia tai yra rašytinis 
simbolis - raidė, taip pat ir užrašytas tekstas, literatūra plačiąja prasme, bet kartu - laiškas. Specifiška tai, 
kad minimai žmonių grupei iš tiesų priklausė to laiko raštingieji inteligentai, o pagrindinė bendruome- 
nės komunikacijos forma buvo laiškai. 

* Elizabeth Heckendorn Cook, op. cit., p. 6. 

*2 Iris Maria Montero Sobrevilla, op. cit., p. 12. 

S William Mills Tod III, The Familiar Letter as a Literary Genre in the Age of Pushkin, Princeton, N. J.: Princeton 
University, 1999, p. 19. 

nesuskaičiuojamais savikūros būdais““s. Savikūra laikytina individo tapatybės api- 
brėžties ir prisiėmimo procesu, kuriam didelę įtaką daro socialinės, kultūrinės, is- 
torinės ir kitos konvencijos. Esminiai savikūros elementai: autoritetas (orientacinis 
modelis), savo ir svetimo opozicija, kalbinis lygmuo“. 

Apie rašant laiškus besiformuojančius naujus subjekto tapatumo modelius 
ir vaidmenis bei tekstinę tapatybę daug kalba romano ir laiško genetinius ryšius 
nagrinėjantys autoriai, ypač tai akcentuojama moterų literatūros raidos tyrimuose. 
Dažniausiai sutariama, kad XVII ir XVIII a. laiškai buvo viena iš moterims labiausiai 
prieinamų tekstinės komunikacijos formų, o epistolinės praktikos leido susikurti 
ir prisiimti tokias tapatybes, kokių dėl visuomeninių konvencijų viešoje sferoje jos 
įgyti negalėjo; vėliau šie modeliai pamažu perėjo į viešumą. Pirmiausiai skirta as- 
meninei erdvei, epistolinė komunikacija leido represuotai moterų lyčiai dalyvauti 
kultūriniame ir intelektualiniame gyvenime, įgyti balsą““. Anot Viktorijos Daujoty- 
tės, laiškai „buvę rašančiųjų moterų mokykla; laiškais (vėliausiai nuo XVII amžiaus) 
visoje Europoje moterys pasirodė kaip rašančios“*7. Žinoma, apie savikūrą galima 
kalbėti aptariant bene visus egodokumentus. Visgi šiuo atveju išskirtinas aktyvus 
adresatas, mat laiškuose besikuriantis asmens tapatumas labai fragmentiškas ir tie- 
siogiai nuo jo priklausomas. 

Rašantysis laiškus, iš dalies gretintinas su pasakotoju, nėra tapatus nei biografi- 
niam autoriui, nei grožinių tekstų naratoriui. Aptariant laiškus man atrodo paranku 
kalbėti apie epistolinį subjektą ar epistolinį „aš“ (angl. epistolary self). Epistolinis 
subjektas suvoktinas kaip pasakotojas, kuris kartu veikia ir kaip protagonistas bei 
nupasakojamų įvykių liudytojas, o jo vaidmuo tiesiogiai nulemtas numanomo adre- 
sato, taip pat aktyviai dalyvaujančio pokalbyje“ė. Apibrėžiant epistolinį subjektą 
svarbu akcentuoti distanciją, plyšį, kuris randasi, kai epistolinėje aplinkoje mode- 
liuojama ir subjekto tapatybė, ir santykis su adresatu. Koresponduojantieji sukuria 
ir įtekstina ne tik gyvenimo, bet ir komunikacijos siužetus bei „tampa naratyvo, ku- 
riame jie ar veikiau jų epistoliniai konstruktai taip pat atlieka pagrindinį vaidmenį, 
bendraautoriais““?. Taigi epistolinis subjektas prisiima ir „atlieka“ vaidmenis, kurie 
gali būti artimi biografinio subjekto vaidmenims kultūros lauke ar socialinėje ter- 


“4 Meritxell Simon-Martin, „More Beautiful than Words 8. Pencil Can Express': Barbara Bodichon's Artistic 
Career at the Interface of her Epistolary and Visual Self Projections“, Gender £ History. Special Issue: Gen- 
der History across Epistemologies, 2012, Vol. 24, Issue 3, p. 584. 

*s Žr. Stephen Greenblatt, Renaissance Self-Fashioning: From More to Shakespeare, Chicago and London: The 
University of Chicago Press, 2005, p. 9. 

“6 Žr. Dena Goodman, Becoming a Woman in the Age of Letters, Ithaca: Cornell University Press, 2009; Linda 
S. Kauffman, Discourses of Desire: Gender, Genre and Epistolary Fictions, Ithaca: Cornell University Press, 
1986; Elizabeth Eger, Charlotte Grant, Cliona O Galichoir, Penny Warburton, Women, Writing and the Public 
Sphere, 1700-1830, Cambridge: Cambridge University Press, 2001; Leonie Hannan, „Making Space: English 
Women, Letter-writing, and the Life of the Mind, c. 1650-1750“, Women's History Review, 2012, Vol. 21 (4), 
P. 589-604; ir kt. 

S7 Viktorija Daujotytė, Parašyta moterų, Vilnius: Alma littera, 2004, p. 21-30. 

* Florie Krasnigi, „El texto epistolar: un punto de intersecciėn entre los gėneros discursivos y los gėneros 
literarios“, Tonos Digital. Revista electrėnica de estudios filolėgicos, enero de 2014. Prieiga internetu: https:// 
www.um.es/tonosdigital/znum26/secciones/estudios-16-texto epistolar krasnigi.htm [žiūrėta: 2019-10-25]. 

* Elizabeth J. MacArthur, Extravagant Narratives, p. 119, 

pėje, bet gali ir nuo jų labai nutolti. Žinoma, kartais riba labai slidi, kartais apskritai 
sunku ją įžvelgti, ypač susidūrus su informaciniais laiškais, kuriuos toliau vadinsiu 
reikalų raštais. Dėl šios priežasties gana dažnai nedaroma skirties tarp biografinio 
autoriaus ir epistolinio subjekto; Vaižganto atveju svarbu šį nesutapimą fiksuoti ir 
atkreipti į jį dėmesį konkrečiuose epistoliniuose dialoguose. Pastebėtina, kad įtam- 
pą tarp epistolinio subjekto ir biografinio asmens galima įžvelgti ir šį modelį pri- 
taikius priešinga kryptimi: kai literatūros lauko santykiai struktūruojami laiškais, 
juose formuojasi ne tik epistoliniam diskursui taikytini, bet ir į platesnę kultūrinę 
apyvartą patenkantys vaidmenys (tai nesunku įsivaizduoti pasitelkus socialinių tin- 
klų analogiją - kaip juose kuriasi kultūros lauko vaidmenys ir kaip tie vaidmenys 
veikia santykius kitose terpėse; savo ruožtu, kaip jie sutampa arba visai nesutampa 
su subjektų vaidmenimis kitose terpėse). 

Reikia nepamiršti, kad laiškų rašytojai neretai žino, jog laiškas nėra tik savižinos 
tekstas ir bus skirtas ne tik jo pirminiam adresatui, t. y. esama realaus ar numano- 
mo „išorinio skaitytojo“?“. Praktika, kai laiškus skaito plati publika, ilgą laiką buvo 
įprasta: „Laiško skaitymas [..] dar visai neseniai buvo visiškai socialus dalykas“7 Tai 
dažna ir XIX a. pabaigos-XX a. pradžios epistolinėje komunikacijoje lietuvių kultūro- 
je. 1896 m. lapkričio 3 d. Žemaitė rašo Povilui Višinskiui: „[Lliepiau pačtoj paklaus- 
ti grometos, ir parvežė tavąją. - Perskaičiau tėvams, girdėjo ir Poškus, užėmė visus 
naujiena apie valnuosius.7* Taigi Žemaitė kitiems (Višinskio tėvams, sutuoktiniui 
Laurynui Žymantui) skaitė ne tik jiems adresuotus Višinskio laiškus, bet ir asmeninį 
savo susirašinėjimą su juo. Vaižganto laiškų korpuse nėra daug tokios praktikos liu- 
dijimų, nors užuominų apie kolektyvinį laiško skaitymą taip pat esama, pavyzdžiui, 
1899 m. gruodžio 17 d. laiške Aleksandrui Dambrauskui-Adomui Jakštui: „Paskuti- 
nysis pranešimas priguli prie prašmatniųjų, užtatgi ir džiaugėmės su kun. Džiakonu, 
kaip kudykiai. Kad Dievas man dribterėjo, tai jau nebežinojom, kaip besidžiaugti; ką 
gi besakyti dabar?“ (VL 16, 1. 11r)". Toliau knygoje bus rašoma, kad privačią kores- 
pondenciją Vaižgantas neretai laikė viešintina ir viešino, todėl viešos laiškų skaitymo 
praktikos minimos palyginti retai tikriausiai ne dėl to, kad buvo nebūdingos Vaižgan- 
to amžininkams, bet veikiau dėl to, kad Tumas neretai gyveno vienas, tad neturėjo su 
kuo drauge skaityti laiškų. Vėliau, gyvendamas su brolio Jono Tumo sūnumi Stasiu 
Tumu ir sesers Marijonos Tumaitės-Nakutienės anūku Kaziu Rimkumi, jis vaizdžiai 
aprašė privačios korespondencijos dalijimosi su kitais (ir mėgavimosi tuo) situaciją: 
„Už paskutinį Tavo laišką (iš V-2 d.) aš Tau galėčiau atleisti 365 korespondencijų grie- 
kus - toks jis geras ir malonus. Visą laiką šypsojaus, skaitydamas vienas sau ir savo 
„vaikams“ - Kaziui ir Stasiui“ (Vaižgantas - Petrui Klimui, 1926-05-06, p. 101). 


7 Anne Bower, Epistolary Responses: The Letter in 20th-Century American Fiction and Criticism, Alabama: Uni- 
versity of Alabama Press, 1997. 

* Amanda Gilroy, M. H. Verhoeven, „Introduction“, in: Epistolary Histories: Letters, Fiction, Culture, edited by 
Amanda Gilroy, M. H. Verhoeven, Charlottesville: The University Press of Virginia, 2000, p. 7. 

= Žemaitė, Raštai, t. 6, redakcinė komisija: Kostas Korsakas (pirm.) et al., Vilnius: Valstybinė grožinės litera- 
tūros leidykla, 1957, p. 9. 

* Laiškai Jakštui cituojami iš: Jfuozas] Tumas-Vaižgantas, „Laiškai kn. A. Dambrauskui. 1895-1929“, VUB RS, 
f.1, b. E118. Toliau cituojant skliaustuose nurodomas lapo numeris. 

Nichola Deane formuluoja dar griežčiau: dėl numanomai besiplečiančio skaity- 
tojų rato laiško privatumas apskritai neįmanomas, todėl laiškuose subjektas vaidina, 
dangstosi kaukėmis, kuria epistolinį pasirodymą (angl. epistolary performance)“. 
Epistolinio pasirodymo sąvoką pirmoji pavartojo Cynthia Lowenthal ir pabrėžė, kad 
epistoliniai subjektai įprastai dirba su savo tekstais, sąmoningai juos komponuo- 
ja, juose kuria ir prisiima vaidmenis?*. Epistolinis pasirodymas iš dalies sietinas su 
tekstiniais žaidimais, aptarsimais ir tolesniuose skyriuose; aš epistoliniu pasirody- 
mu vadinu tuos laiškų fragmentus, kuriuose aktyvuojasi literatūriškesnis, žaidybiš- 
kesnis kalbėjimo būdas, t. y. aiškiai matoma, jog rašantysis žaidžia, o saviraiškos 
funkcija laiške tampa dominuojančia. 

Taigi epistolinis pasirodymas su laiško funkcija susijęs artimai: informacijos per- 
davimo laiškuose (reikalų raštuose) jo kur kas mažiau nei tuose, kuriuose išsikalba- 
ma, kuriais palaikomas bendravimas ir pan. Katherine Kong, kalbėdama apie epis- 
tolinį pasirodymą, daugiausiai orientuojasi į preskriptyvinę laiškų galią, teigdama, 
jog laiškuose „dalykai artikuliuojami ir santykiai kuriami būdais, kurie nėra grynai 
deskriptyvūs (aprašomieji), bet įkūnyti, steigiantys, aktyvūs, leidžiantys laiškams 
tapti ne tik sakymo, bet ir veikimo instrumentais'7*. Reikia paminėti, kad, kalbant 
apie epistolinį subjektą, tiesiogiai nesutampantį su biografiniu autoriumi, taip pat ir 
apie epistolinį pasirodymą, rašančiojo sąmoningumas nėra svarbus, t. y. nors Deane 
grindžia epistolinį pasirodymą sąmoningu žinojimu, kad laiškai gali būti perskai- 
tomi kitų, mano požiūriu, tai nėra būtina sąlyga. Savikūros, saviraiškos, epistolinių 
ryšių plėtotės akivaizdoje visai įmanu rastis sąmoningai rašančiojo nereflektuotam 
epistoliniam „aš“. Kita vertus, Vaižganto laiškai parodys, kad žinant ar numanant 
laiškų viešinimo galimybę epistolinis pasirodymas dažnėja, taigi „vaidmenų žaidi- 
mai“ epistolikoje gali būti susiję su publikavimo prielaidomis (apie tai plačiau žr. 
skyrių „Tumo laiškai giminėms: atskiras korespondencijos pasaulis“). 

Apibendrinant galima sakyti, kad epistolinėje komunikacijoje atsirandantis su 
tikrove susijęs, bet kitoks, kitaip struktūruotas atskiras pasaulis yra nulemtas pačios 
laiško medijos: pradėjus kurtis santykių siužetams, laiškuose įtekstinami ne tiek in- 
formaciniai mainai, kiek tarpsubjektinių ryšių plėtotė, modeliuojami santykiai ir 
vaidmenys. Taigi nors laiškuose dažnai rašoma apie kasdienybės detales, iš tekstinio 
pasaulio persikeliant į užtekstinį, visgi adresantas tekstu adresatą ir save įtraukia į 
epistolinį pasaulį, kuriame veikia dvi svarbios galios - tarpininkavimo ir preskripty- 
vinė. Savo ruožtu, epistoliniame pasaulyje susiklostę savikūros, tarpasmeninių ry- 
šių ir net grupės, bendrijos santykių modeliai dažnai, ypač aktyvių epistolinių ryšių 
atvejais, nulemia apskritai sociume besiformuojančius santykių, veikimo modelius, 
mano tiriamu atveju - kultūros, literatūros laukų santykių modelius, aptariamus to- 
lesniuose skyriuose. 


74 Nichola Deane, „Letters, Journals and Diaries“, in: Romanticism: An Oxford Guide, edited by Nicholas Roe, 
Oxford and New York: Oxford University Press, 2005. 

75 Cynthia Lowenthal, Lady Mary Wortley Montagu and the Eighteenth-Century Familiar Letter, London: Univer- 
sity of Georgia Press, 1994, p. 18-19. 

7 Katherine Kong, Lettering the Self in Medieval and Early Modern France, Cambridge: D. S. Brewer, 2010, p. 238. 


EPISTOLINIS DISKURSAS: LAIŠKO APIBRĖŽTIS IR VEIKSENA 35 


Epistolinė tradicija ir Vaižganto aplinka 


[Plats geriausias, pats tikriausias būdas išlaikyti ateičiai tartum 
gyvą mūsų laikų gyvenimą su visomis jo paslaptimis ir opiausiais 
klausimais. Tai nusaugojimas privatinės mūsų korespondencijos. 


Liudas Gira, „Saugokime savo korespondenciją“ (1913) 


XIX a. besiformavusioje tautiniu pagrindu apibrėžiamoje lietuvių kultūroje, paty- 
rusioje įvairių represijų, tarp kurių ir spaudos lotyniškais rašmenimis draudimas, 
bei neturėjusioje galimybės institucionalizuotai organizuotis, reikšmingą vaidmenį 
atliko aplink save žmones telkę kultūros autoritetai, taip pat svari buvo neoficialių 
kultūros erdvių - draugijų, salonų - veikla. Rimantas Vėbra, kalbėdamas apie kultū- 
ros organizavimą, išskiria įvairaus tipo centrus: sodybas-salonus, parapijas, kurio- 
se telkėsi aktyvesni kultūros veikėjai, miestus ar miestelius, kuriuose veikė drau- 
gijos, taip pat mokymo įstaigas'. Neretai šie centrai susiję su spaudos leidimu ar 
platinimu. „Lietuvių valstiečių švietimas, lietuviškų knygų leidyba ir kitos pradinio 
nacionalinės lietuvių kultūros formavimosi etapo problemos dažniausiai gvilden- 
tos bendraminčių ar bičiulių būreliuose, kurie pamažu virto stambesniais kultūros 
židiniais“? Knygoje Kultūrinis sąjūdis Lietuvoje 1831-1863 metais Egidijus Aleksan- 
dravičius mini, kad pirmieji kultūriniai impulsai kilo „kartais natūralių draugiškų 
santykių vienijamų draugų būreliuose“3, kurie įprastai lokalizuojami pagal pagrin- 
dinį autoritetą. Taigi XIX a. kultūriniai ryšiai, padėję pagrindą lietuvių kultūros ir 
literatūros laukų formavimuisi, didele dalimi buvo tarpsubjektiniai, neinstituciniai. 

Židiniu - tarsi uždegtu, įsiplieskusiu bei aplink bendraminčius būrusiu darinių, 
o ne sąmoningai organizuota veikla - XIX a. kultūrinius sambūrius vadina ir Vėbra, 
Tačiau jis kultūros židinius vertina kaip fizines erdves, pabrėždamas, kad tikro fi- 
zinio centro aptariamu laiku trūko: „Kadangi lietuvių inteligentijos koncentracija 
buvo menka ir šį procesą stabdė kolonijinė caro vyriausybės politika, tai Lietuvoje 
kūrėsi maži tautiniai židiniai ir nebuvo bendro tautinio, politinio ir dvasinio kultū- 
rinio gyvenimo centro.“* Man norėtųsi kelti prielaidą, kad įtemptos politinės situa- 
cijos sąlygomis centrai ir židiniai dažnai buvo ne fiziniai, o tekstiniai („laikraštiniai“, 
epistoliniai). Kitaip tariant, nepaisant to, kad XIX a. ir XX a. pradžioje būta salonų, 
draugijų, spaudos leidinių, neretai būtent laiškais, vienu esminių to meto tekstinės 


* Rimantas Vėbra, Lietuvių tautinis atgimimas XIX amžiuje, Kaunas: Šviesa, 1992, p. 73-81. 

2 Egidijus Aleksandravičius, Antanas Kulakauskas, Carų valdžioje: XIX amžiaus Lietuva, Vilnius: Baltos lankos, 
1996, p. 256. 

3 Egidijus Aleksandravičius, Kultūrinis sąjūdis Lietuvoje 1831-1863 metais: Organizaciniai kultūros ugdymo as- 
pektai, Vilnius: Mokslas, 1989, p. 66. 

4 Ibid., p. 80. 

komunikacijos būdų, kultūros darbuotojai, neturėję galimybės fiziškai burtis vieno- 
je erdvėje, telkėsi bendroms veikloms. 

Pavyzdžiui, Filomatų draugijoje (1817-1823) - vienoje ryškiausių XIX a. pirmos 
pusės kultūrinių ir mokslinių bendrijų - korespondencija buvo dominuojanti susi- 
siekimo forma, nors apskritai komunikacija užsimezgė gyvai bendraujant Vilniaus 
universitete“. Chronologiškai panašiu laikotarpiu kuriasi kita lietuvių kultūros ir li- 
teratūros istorijai svarbi bendrija - Žemaičių vyskupo Juozapo Arnulfo Giedraičio 
telkiamas Žemaičių kultūrinis sąjūdis. Nors laiškų išliko nedaug, su Žemaičių sąjū- 
džiu susiję literatai - Dionizas Poška, Silvestras Valiūnas, Simonas Stanevičius, An- 
tanas Strazdas - tikrai bendravo laiškais“. Dažnu atveju tai buvo mokslinė korespon- 
dencija - adresatai dalijosi reikalingais duomenimis ir medžiaga. Nepaisant to, šio 
sąjūdžio dalyvių laiškai literatūros istorijoje kartais traktuojami kaip grožiniai arba 
publicistiniai tekstai?. Pavyzdžiui, eiliuotas Valiūno laiškas Poškai „Pas Jomilestas 
D. Poszkas“? buvo publikuotas lvinskio kalendoriuje, o Aušroje Valiūnas pristatytas 
kaip „svarbaus poetinio dokumento“ (šio laiško) autorius. Poška parašė nemažai 
laiškų, kurie įtraukiami į jo bendrą kūrybinį palikimą. Panašūs į Poškos ir Valiūno 
poetinę korespondenciją yra XIX a. vidurio Antano Baranausko artimos aplinkos ra- 
šyti laiškai. Baranauskas, Karolina Praniauskaitė ir Klemensas Kairys vieni kitiems - 
savo bendraminčiams poetams - rašė poetinius laiškus eilėraščius, kurie taip pat 
būdavo spausdinami viešai?. 

Išskirtinis epistolinių tekstų veiksenos istorijoje pavyzdys - Simono Daukanto 
epistolinė komunikacija su Teodoru Narbutu mokslo reikalais“?. Redos Griškaitės 
tyrinėjimai parodo, kad ši korespondencija veikia kaip mokslo institucijų trūkumą 
kompensuojanti terpė (Vilniaus universitetas uždarytas 1832, Vilniaus laikinoji ar- 
cheologijos komisija veiklą pradėjo tik 1855), o epistoliniame dialoge suformuluota 
Lietuvos istorijos šaltinių skelbimo idėja“. Griškaitė atskleidė, kaip epistoliniai teks- 


5 Žr. Adomas Mickevičius, Laiškai, esė, proza, sudarė Algis Kalėda, Vilnius: Lietuvos rašytojų sąjungos leidy- 
kla, 1998, p. 9; Korespondencya, 1815-1823: Towarzystwo Filomatyczne Wilenskie, wydat Jan Czubek, Krakow: 
Naktadem Akad. umiej. i Towarzystwa dla Popierania Wydawnictw Akademii, 1913; Korespondencja Filoma- 
tėw: wybėr, opracowat Zbigniew Sudolski, Wroctaw: Zakt. Nar. im. Ossolinskich, 1999. 

5 Išlikę po vieną Stanevičiaus laišką Poškai, Teodorui Narbutui, Mykolui Balinskiui. 

7 Žr. Regina Mikšytė, Silvestras Valiūnas, Vilnius: Vaga, 1978, p. 201. Taip pat ir Poškos „Pas Kuniga Xawera 
Bohusza Lietuwi, yr Jokima Leleweli Mozura“ dažnai laikomas eiliuotu laišku, nors galima jį laikyti ir ode 
(žr. Brigita Speičytė, Poetinės kultūros formos: LDK palikimas XIX amžiaus lietuvių literatūroje, Vilnius: Vil- 
niaus universiteto leidykla, 2004, p. 88-89). 

8 Žr. Silvestras Valiūnas, „Pas Jomilestas D. Poszkas“ [„Pas Jo Mylestos D. Poškos“), in: Lietuvos literatūros 
antologija, 1795-1831: Šviečiamasis klasicizmas, preromantizmas, t. 2, sudarytoja Brigita Speičytė, Vilnius: 
Lietuvių literatūros ir tautosakos institutas, 2016, p. 447-453. 

3 Žr. Ant upės krašto blindelė auga: eilėraščiai lietuvių ir lenkų kalbomis, parengė, įvadą ir komentarus pa- 
rašė Regina Mikšytė, Vilnius: Vaga, 1987; Antanas Baranauskas, Raštai, t. 1: Poezija, parengė Regina Mik- 
šytė, Marius Daškus, Vilnius: Baltos lankos, 1995; ir kt. Apie Baranausko ir Praniauskaitės poetinių laiškų 
publikavimą, kartais juos įtraukiant prie publicistikos, kartais - prie grožinių tekstų, žr. Reda Griškaitė, 
Tomas Andriukonis, „Karolina Praniauskaitė: „Do mtodego Poety/ („Jaunajam Poetui'): eilėraščio istorija“, 
Archivum Lithuanicum, 2013, t. 15, p. 141-183. 

o Žr. Vytautas Merkys, Simonas Daukantas, Vilnius: Vyturys, 1991, p. 75-86. 

Žr. Reda Griškaitė, „Įvadas“, in: Simonas Daukantas, Laiškai Teodorui Narbutui: Epistolinis polilogas, paren- 
gė Reda Griškaitė, Vilnius: Mokslo ir enciklopedijų leidykla, 1996. 

tai veikia kultūros ir istoriografijos laukus, formuoja autorių ir jų mokslinių tekstų 
recepciją bei yra itin svarbūs tais periodais, kai viešoji kultūrinė ir mokslinė komu- 
nikacija dėl įvairių priežasčių ribojama“. Panašiai epistolinis diskursas veikė ir pir- 
mųjų lietuviškų spaudos leidinių raidoje. Steigiant Aušrą, Jono Basanavičiaus, Jurgio 
Mikšo, Petro Vileišio, Jono Šliūpo, Jono Spudulio, Martyno Jankaus ir kitų epistolinis 
bendravimas dėjo pagrindus leidinio koncepcijai ir jo plėtotei. Varpo situacija pana- 
ši: epistolinėje aplinkoje bendrauta dėl spaudos ir literatūros tekstų, Vincas Kudirka 
laikraščio reikalais nuo 1880 iki 1899 m. susirašinėjo su Jankumi ir kitais“. 

XIX a. pabaigoje koresponduota itin gausiai (ir daug laiškų išliko). Šiuo laiku for- 
muojasi platus epistolinės komunikacijos tinklas, įtraukiantis daug lietuvių kultūros 
darbuotojų. Dalis tarpusavyje nesusirašinėjančių asmenų korespondentų sutampa, 
nekoresponduojantys ar mažai koresponduojantys veikėjai tampa kitų laiškų perso- 
nažais, taigi iš gausiai rašytų epistolinių tekstų galima sužinoti apie kone visus šios 
bendruomenės svarstytus reikalus'*. 

Minėti epistoliniai polilogai patvirtina mokslinio, kultūrinio ir literatūrinio dis- 
kursų ryšį, o Vytautas Vanagas dalį tokių tekstų yra priskyręs kritikos institucijos 
ištakoms“. Žinoma, aptariant šiuos laiškus neišvengiamas pasakojimo fragmentiš- 
kumas, nes nėra aišku, kiek laiškų neišliko, apie kiek epistolinių dialogų apskritai 
nežinome. Vis dėlto manytina, kad kiekybė nebūtinai esminė teiginiui apie epistoli- 
nių praktikų svarbą pagrįsti: matyti, kad klostantis lietuvių kultūros tradicijai laiškai 
buvo reikšmingi savikūros, savižinos ir bendrijos steigties bei saugos tarpininkai. 
Tad nors kalbėti apie tęstinę laiškų rašymo tradiciją beveik neįmanoma dėl šių teks- 
tų privatumo, galima įžvelgti kitus šiai komunikacijai būdingus bendrumus, taikyti- 
nus ir Vaižganto epistolinei aplinkai, galbūt iš dalies jos ir nulemtus. 

Neretai apie asmeninę korespondenciją rašoma kaip apie įsteigiančią dovanos 
apykaitos santykį - patį laišką galima laikyti dovana“ adresatui, nes juo dalis savęs 
įteikiama kitam“. Apie laiško semiotiką rašęs Algirdas Julius Greimas akcentuoja 
iš epistolinių tekstų intersubjektyvumo kylantį empatiškumą, bendradarbiavimo ir 
pasitikėjimo santykio dominantę. Jo žodžiais tariant, „[s]imbolinį laiškų cirkuliaci- 


= Žr. Eadem, „Auszra ir Teodoras Narbutas“, Archivum Lithuanicum, 2013, t. 13, p. 191-270. Autorė aptaria 
Narbuto ir jo teksto Dzieje narodu litewskiego recepciją aušrininkų tekstuose (daugiausia laiškuose) bei 
prieina prie išvados, kad „rankraštinis, pirmiausia egodokumentinis, paveldas rodo, kad Narbuto DNL 
nuolat buvo naudojama: veikalas įsigyjamas, skaitomas, konspektuojamas, analizuojamas, saugomas 
asmeninėse bibliotekose, skolinamas“ (Ibid., p. 253). 

3 Žr. Vincas Kudirka, Raštai, t. 2, parengė Aldona Vaitiekūnienė, Vilnius: Vaga, 1990. 

“ Kartais šioje didelėje koresponduojančių žmonių bendruomenėje išsiskiria epistolinių ryšių jungiamos 
grupės (dažniausiai susiformavusios iš idėjiškai arba asmeniškai artimų kultūros lauko dalyvių), viena 
ryškiausių ir daugiausiai tyrinėtų - „Višinskio akademija“. Povilas Višinskis ne tik intensyviai susirašinėjo 
su moterimis rašytojomis asmeninėmis temomis (Žemaite, Šatrijos Ragana, Sofija Pšibiliauskiene-Lazdy- 
nų Pelėda), bet ir rašė epistolinę kritiką, taip įvesdindamas kolegių tekstus į kultūrinę apyvartą, įtraukda- 
mas jas į platesnę kultūrinę komunikaciją. 

Vytautas Vanagas, „Lietuvių literatūros kritikos užuomazgos (1547-1883)“, in: Lietuvių literatūros kritika, 
t. 1: 1547-1917, redagavo K[ostas] Korsakas ir K[ostas] Doveika, Vilnius: Vaga, 1971, p. 19-60. 

Sent as a Gift: Eight Correspondences from the Eighteenth Century, edited by Alan T. McKenzie, Athens: Uni- 
versity of Georgia Press, 1993, p. 5. 

7 Liz Stanley, „The Epistolarium: On Theorizing the Letters and Correspondences“, Auto/Biography, 2004, 

No. 12, p. 212. 

jos matmenį galima laikyti visuotinės mainų struktūros atveju, taip pat pasitikin- 
čių vienas kitu subjektų santykių raiška; tie santykiai, tuo pat metu pristabdomi ir 
palaikomi, savo kraštutine forma sutampa su „maloniomis dovanėlėmis““*, Laiškas, 
pats būdamas „maloni dovanėlė“, įgalina ir kitus dovanojimo santykius. Man atrodo, 
kad visoms minėtoms XIX a. pabaigos-XX a. pradžios epistolinės komunikacijos jun- 
giamoms bendrijoms taip pat būdingas įvairialypis dovanos mainų modelis, galima 
manyti, nulemtas ir laiško prigimties. Lewisas Hyde'as, savo mintis apie menininko 
talentą kaip dovaną grindžiantis Marcelio Mausso dovanos teorija'?, svarbia ypatybe 
laiko tai, jog dovanų įsteigti ryšiai yra ne tiesiog socialiniai, bet dažnai dvasiniai ir 
psichologiniai. Esminis dovanos bruožas - ji visuomet yra ar turi būti grąžinama 
atgal, tik nebūtinai ta pačia forma““, tad šis modelis palaiko komunikacijos tąsą, o 
neretai ir patį bendruomeniškumo jausmą. Laiškas kaip atsakymo būtinybę impli- 
kuojanti dovana sietinas su Elizabeth J. MacArthur plėtojama geismo samprata, nes 
„hegrąžinus dovanos“, t. y. neatsakius į laišką, juntama stoka, kurią koresponden- 
tai dažnai įžodina. Pavyzdžiui, Aleksandras Dambrauskas-Adomas Jakštas kaltina 
Tumą neatsakius į laiškus, o šis, jusdamas privalomybę pasiaiškinti, teisinasi: „Kai- 
po korespondentui neakuratnumą man nebepirmą kartą užmeta. Tingus esu“ (Vaiž- 
gantas - Jakštui, 1906-03-22, VL 76, L. 63r). 

Tokiose srityse kaip mokslas ir menas beveik visuomet esama dovanos mainų, 
mat dalyvaujantieji šiuose diskursuose dažnai siekia ne tik (ar ne tiek) asmeninių 
tikslų ir interesų, bet ir bendresnių, tarkime, bendruomenės tikslų. Pavyzdžiui, 
1906 m. vasario 21 d. Vaižganto laiške Onai Pleirytei-Puidienei skaitome: „[Dlirbki- 
me tiek, kiek galime, kiek ištesime, nes už tą teatsakysime prieš Dievą ir tautiečius“ 
(VL 77,1. 7.r[6]). Tokiose bendruomenėse „dovanojantieji“ (mokslinius straipsnius, 
veikalus, meno kūrinius ir pan.) mainais gauna statusą, prestižą ar pagarbą. Iškal- 
bingi jau vėlesniu etapu Tumo gausiai gauti sveikinimai, padėkos ir pan., kuriuose 
patvirtinama, kad jo veikla priimta kaip dovana, pavyzdžiui: „[Šlyrdingai sakau Jum 
ačiu už tai[,] kad aš per Jusų malonę ir gėrėdeistę pažynau savo tautą, nes šiendien 
aš žynaul|,] kur yra mano Tėvynė ir ką aš jei kalta. Aš dabar esu savo krašte ir mo- 
kytojauju savo suodžuje kaipo valdžios mokytoja“*' Dalies savęs dovanojimas kitam 
kai kuriuose Vaižganto laiškuose pasirodo beveik tiesiogiai, pavyzdžiui, 1905 m. 
sausio 29 d. laiške Jakštui atsisveikinama: „Širdį Tamstai dovanodamas, liekiu ši- 
kindriskiu: Kun Juozas“ (VL 64, I. 57v). Galvodami, kad laiškas - tai ne tik raštiškas 
dialogas, bet ir ne spaudai, o konkrečiam asmeniui adresuojamas pasakojimas, iš 
tiesų galime manyti, jog komunikacija kaip dovana yra pamatinė nesuinteresuoto 
bendravimo laiškais sąlyga, per jausminį, emocinį saitą tarp subjektų nulemianti 
šios komunikacijos egalitariškumą?*. 


* Algirdas Julius Greimas, „Įžanga į laiško semiotiką“, iš prancūzų kalbos vertė Kęstutis Nastopka, Baltos 
lankos, 2008, Nr. 28, p. 22. 

* Žr. Marcel Mauss, The Gift: Forms and Functions of Exchange in Archaic Societies, London: Cohen 8. West, 
1966. 

2 Lewis Hyde, The Gift: Imagination and the Erotic Life of Property, New York: Vintage Books, 1983, p. 57. 

* Kotrynos Žukelytės (nenustatytas asmuo) laiškas Vaižgantui, 1922-06-05. Cituojama iš: VUB RS, f.1, b. F49. 

22 Lewis Hyde, op. cit., p. 56. 

Panaši dovanos samprata aktuali ir kituose minėtuose XIX a. epistoliniuose dia- 
loguose ar poliloguose. Baranausko, Praniauskaitės ir Kairio epistolinės komunika- 
cijos atveju dovana laikomas kūrybinis talentas - juo reikia dalytis su kitais, kaip pa- 
brėžiama Baranauskui skirtame Praniauskaitės eilėraštyje „H. B“: „Abu nuolankiai 
lenkia galvas / Nežemiškai šviesybei: / Tas pats balsas šaukia jų sielas, / Dangaus 
kibirkštim apdovanotas“?3 Višinskio epistolinėje komunikacijoje su moterimis ra- 
šytojomis taip pat ryškus dovanos įvaizdis ir dovanojimu grindžiamas bendravimo 
modelis. Pavyzdžiui, mainų logiką iliustruojanti meno kūrinio kaip dovanos sampra- 
ta būdinga Žemaitei: „Priimk, mano vaikelis, kaip kalėdines dovanėles tą mano men- 
ką veikalėlį“*4, - rašo ji Višinskiui 1897 m. gruodžio 16 d. Kultūrinė komunikacija lie- 
tuvių kultūros ištakose įvairiomis kryptimis steigia šią savo darbo, veiklos, kūrybos 
dovanų apykaitą tarp visuomenės narių, pavyzdžiui, Ksavero Sakalausko-Vanagėlio 
1909 m. išleistas elementorius pavadintas Dovanėlė. Skaitymo ir rašymo mokslas. 
Elementorius ir pirmoji knygelė*. Matyti, kad būtent laiškuose dovanų apykaitos mo- 
delis aktualizuojamas ir realizuojamas, taigi atrodo, jog pati laiško dovana yra imli 
dalytis ir kūrybos dovanomis. Kultūros organizavimo ryšiai neretai užsimezga tarp 
menkai pažįstamų ar nepažįstamų žmonių, iki XX a. pradžios šios komunikacijos 
beveik niekuomet nesiejant su ekonominiu interesu. Laiškai cirkuliuoja kaip „malo- 
nios dovanėlės“ (Greimas), ryšiai grindžiami mainų logika, o epistolinė komunikaci- 
ja įgalina talento, kūrybos dalybas. 

Žinoma, epistolinė komunikacija anaiptol nebuvo vienintelė. Be saloninio ben- 
dravimo, draugijų ir kitų minėtų židinių, XIX a. antroje pusėje ir XX a. pradžioje gre- 
ta korespondencijos aktualiausia kultūros organizacijos ir literatūrinio bendravimo 
forma buvo spaudos (iki 1904 m. - nelegalios) židiniai. Spauda kaip viena esminių 
terpių formuojantis lietuvių kultūros laukui įvardyta dar amžininkų?“ o atgavus ga- 
limybę leisti leidinius lotyniškais rašmenimis, randantis įvairesniems laikraščiams, 
dienraščiams ir žurnalams, literatūriniai procesai ypač suaktyvėjo. Spaudos kles- 
tėjimas, sudaręs galimybę viešai reikšti mintis, kaip lūžinis lietuvių kultūros ir li- 
teratūros etapas dažnai fiksuojamas ir tautinio atgimimo naratyvą plėtojančiuose 
literatūros kūriniuose (Žemaitės, Gabrielės Petkevičaitės-Bitės, Onos Pleirytės-Pui- 
dienės-Vaidilutės, Vaižganto ir kt.). Rašymo veikla, kaip minėta anksčiau, ir idėjų 
sklaida rašytiniu pavidalu buvo lietuvių tautinės bendrijos ir kultūros lauko konso- 
lidavimo ašys, o periodinė spauda leido nacionaliniams judėjimams įgyti platesnę 
publiką ir apskritai būti vieningesniems. Vincas Trumpa yra rašęs, kad „[i]š tikrųjų 
nuo Aušros laikų mūsų istorija yra žymia dalimi mūsų spaudos istorija“*7. Spaudos 
vaidmeniui moderniojoje kultūroje skirtuose tyrimuose pabrėžiama, kad publicis- 


23 Cituojama iš: Ant upės krašto blindelė auga, p. 69. 

= Žemaitė, op. cit., p. 41. 

* Ksav[eras] Vanagėlis, Dovanėlė. Skaitymo ir rašymo mokslas. Elementorius ir pirmoji knygelė, Vilnius: Juoza- 
po Zavadskio lėšomis ir jo spaustuvėje, 1909. 

26 Pavyzdžiui: „Šiaip ar taip, mūsų dienomis spaudos, ypačiai laikraščių, įtaka taip plati ir sėkminga, kad, 
kažin, ar tik nėra ji jau galingesnė už kitas viešojo gyvenimo galybes“ (Kazimieras Čibiras, Spauda XX am- 
Žiaus idėjų kovose, Boston: [S. n.)], 1938, p. 2). 

7 Vincas Trumpa, „Į platesnius horizontus“, in: Idem, Lietuva XIX-ame amžiuje, Chicago: [S. n.], 1989, p. 111. 

tiniai tekstai sudaro galimybę skleistis moderniai minčiai?š, o literatūros lauko so- 
ciologiją aptariantis Pierre'as Bourdieu pastebi spaudos suklestėjimo ir meno laukų 
spartesnio vystymosi paraleles??. Todėl kalbėdama apie Tumo laiškus neretai žvilg- 
telsiu ir į spaudos leidinius, kai kuriuos aptarsiu išsamiau. 

Tačiau svarbi ir kitokios rūšies sąsaja. Lucyna Marzec kelia prielaidą, kad kal- 
bant apie bendrijas, kuriose korespondavimas buvo pamatinė kultūrinės komuni- 
kacijos forma, ankstyvuosius spaudos leidinius galima laikyti iš dalies „ištraukų iš 
laiškų sankaupa“, o laiškus, savo ruožtu, vadinti beveik laikraščiais, tik cirkuliuo- 
jančiais vos vienu egzemplioriumis“, Laiškų ir spaudos leidinių gretinimas gali būti 
pagrįstas ir istoriniu argumentu: informacijai ir žinioms skleisti skirti vadinamieji 
„Žinių laiškai“?! jau nuo XVII-XVIII a. sandūros ėmė anonimiškėti, o vėliau iš jų vys- 
tėsi tą pačią informavimo funkciją išpildantis laikraštinės komunikacijos diskursas. 
Terminologiškai ši kaita taip pat matoma: sąvoka koresponduoti (susirašinėti), kilusi 
iš lotynų kalbos correspondėre (com - kartu, respondere - atsakyti), buvo perimta 
korespondencijos (pranešimo) žanrui pavadinti, o jį pranešantysis - koresponden- 
tas - iki šių dienų laikytinas žurnalisto, reporterio sinonimuš* (nors tas pats termi- 
nas reiškia ir susirašinėjantį asmenį). Lietuvių spaudos istorija taip pat paliudija 
artimą informacinių žanrų ir laiškų ryšį: žodžiu „korespondencija“ Tumo amži- 
ninkai vadino trumpus reportažus iš įvykio vietos, renginių apžvalgas ir pan. Pats 
Vaižgantas aktyviai skelbė šias korespondencijas spaudoje (gausiausiai - iki XX a. 
2-ojo dešimtmečio). Įvairių kultūrų istorijoje laiškai galėtų būti suvokiami kaip tar- 
pinė stadija tarp „rankraščio ir spaudos, privačios korespondencijos ir spausdinto 
teksto“33, o plečiantis bendruomenės riboms korespondavimo tarp individų funkciją 
iš tiesų dažnai perima spauda, kaip įrodo apie Respublica literaria rašiusi Dena Go- 
odman3ė. Lietuviškuose spaudos leidiniuose XIX-XX a. sandūroje dažnai publikuoti 
laiškai, kartais jie laikyti straipsnio rūšimi. Straipsniu vadintini laiškai, siunčiami 
tiesiai į spaudos leidinį, kaip antai Andriaus Vištelio-Višteliausko laiškai iš Argen- 
tinos Lietuviškajame balse, Vienybėje lietuvninkų ir kituose leidiniuose35; tarp Tumo 
laiškų taip pat nemažai viešųjų, t. y. laišku pavadintų spaudai skirtų tekstų, pavyz- 


2 Making the News: Modernity 8 the Mass Press in Nineteenth-Century France, edited by Dean de la Motte 8 
Jeannene M. Przyblyski, Amherst: University of Massachusetts Press, 1999, p. I. 

2 „Spaudos raida yra vienas iš precendentų neturinčios kultūros prekių rinkos plėtros faktorių“ (Pierre 
Bourdieu, The Rules of Art: Genesis and Structure of Literary Field, translated by Susan Emanuel, Stanford: 
Stanford University Press, 1995, p. 54). 

3 Lucyna Marzec, „Letter“, translated by Timothy Williams, Forum of Poetics, Summer 2015, p. 73. Prieiga 
internetu: http://fp.amu.edu.pl/letter/ [žiūrėta: 2019-01-26]. 

* Juos lietuvių kalboje iš dalies atitiktų aplinkraščio terminas. 

32 Žr. David Randall, „Epistolary Rhetoric, the Newspaper, and the Public Sphere“, Past 8 Present, 2008, 
No. 198, p. 3-32. 

3 Elizabeth Heckendorn Cook, Epistolary Bodies: Gender and Genre in the Eighteenth-century Republic of Let- 
ters, Stanford: Stanford University Press, 1996, p. 2. 

3 Dena Goodman, The Republic of Letters: A Cultural History of the French Enlightenment, Ithaca: Cornell Uni- 
versity Press, 1996, p. 162-170. 

3 Žr. A. J. W. Lietuwis [Andrius Vištelis-Višteliauskas], „Gromata iš Buenos Ayres“, Lietuwiszkasis balsas, 1888, 
Nr. 21, p. 165-167; A. J. Vištalus [Andrius Vištelis-Višteliauskas], „Laiszkai isz Argentinos“, Vienybė lietuvnin- 
kų, 1904, Nr. 2-32. 

džiui, 1911 m. Viltyje publikuoti 7 laiškai „Iš kelionės į Ameriką'3* (vėliau dalimis 
integruoti į kelionių apybraižą Ten gera, kur mūsų nėra, 1912). Žemaičių ir Lietu- 
vos apžvalgoje net buvo skyrelis „Gromatnyczia“, kuriame skelbtos laiškais vadintos 
trumpos žinutės laikraštį skaitantiems bei jam rašantiems - taip paliudijamas laiško 
kaip balansuojančio ant viešumo ir privatumo ribos statusas. Be to, privatūs laiškai 
gausiai publikuoti laikraščiuose ir žurnaluose. Taigi XIX a. pabaigoje-XX a. pradžioje 
spauda ir laiškai buvo labai artimai susiję turiniu, sklaidos ir apykaitos būdais - prie 
šios minties dar nesyk grįšiu aptardama Vaižganto laiškus. 

Laiškas buvo susijęs su platesniu susižinojimu, viešesne komunikacija, t. y. su- 
prastas ne kaip išvien privatus ir vienalaikis - šitai matyti ir iš to, kaip koresponden- 
tai laiškus vertino. Tarkime, pats Tumas gautus laiškus atsakingai rinko??, juos nu- 
rašinėjo (pavyzdžiui, siųstus Antano Kaupo?š ar Liudvikos Didžiulienės-Žmonos??), 
dovanojo*“, publikavo. Siekį kolekcionuoti ir publikuoti savo ir kitų kultūros istorijai 
svarbių veikėjų tekstus - tarp jų ir laiškus - patvirtina jo publicistika bei redaguo- 
ti leidiniai. Pavyzdžiui, 1921-1922 m. Tumo, o 1938 ir 1940 m. Vaclovo Biržiškos 
redaguotame žurnale Mūsų „senovė buvo skiltis „Veikėjų korespondencija“, kur, be 
kitų epistolinių tekstų, publikuoti ir Tumui svarbūs dar XIX a. pabaigoje gauti laiškai 
(Kazimiero Būgos“, Povilo Matulionio ir Būgos*?, Stasio Šalkauskio“). 1913 m. pir- 
majame lietuvių literatūros žurnale Vaivorykštė Liudas Gira (korespondavęs ne tik 
su Vaižgantu, bet ir su kitais to meto kultūros lauko veikėjais: Sofija Pšibiliauskiene, 
Kaziu Puida, Pleiryte-Puidiene, Ignu Šeiniumi ir kt.) paskelbia straipsnį „Saugokime 
savo korespondenciją“, kuriame teigia: 


Bet yra dar vienas ir pats geriausias, pats tikriausias būdas išlaikyti ateičiai tartum 
gyvą mūsų laikų gyvenimą su visomis jo paslaptimis ir opiausiais klausimais. Tai nu- 
saugojimas privatinės mūsų korespondencijos. [...| Tuo atvėju kiekvieno šiokio-tokio 
veikėjo (o ką ir kalbėti apie įžymiuosius) privatinė korespondencija - dideliausios 
vertybės istorinis šaltinis. 


Taigi pabrėžiamas poreikis liudyti praeitį išsaugant tekstus ateičiai, „įdokumen- 
tinti“ kultūros procesus. Gira kaip korespondencijos vertingumo pavyzdį pateikia 
būtent Vaižganto atvejį: 


35 Žr. Kan. J. Tumas, „Iš kelionės į Ameriką“, Viltis, 1911, Nr. 76, p. 1-2; Nr. 82, p. 2; Nr. 87, p. 1 (šis laiškas pasi- 
rašytas kartu Tumo ir Konstantino Olšauskio); Nr. 120, p. 3; Nr. 121, p. 2-3; Nr. 122, p. 2-3; Nr. 123, p. 2-3. 

37 Iš išlikusių Vaižgantui adresuotų laiškų gausos galima spręsti, kad jis archyvavo visus ar beveik visus 
laiškus. 

38 Žr. VUB RS, f. 1, b. F300. 

3 Žr. LLTI BR, f. 1, b. 495. 

* Viename LLTI rankraščių kataloge yra įrašas, kad tai „Dovanotų LMD laiškų sąrašas, rašytų Vaižgantui 
įvairių asmenų“, taip pat pridėtas Tumo ranka rašytas raštelis „Šiaip jau svarbūs laiškai į kun. Tumą"“ su 
išvardytais laiškų adresatais (žr. LLTI BR, f. 1, b. 4170). 

“ Mūsų senovė, 1921, kn. 1, p. 119-147. 

2 Mūsų senovė, 1921, kn. 2, p. 80-89. 

43 Mūsų senovė, 1922, kn. 4, p. 527-538. 

Geriausias to prirodymas kad ir paskelbta štai neseniai kun. J. Tumo korespondencija 
su mirusiuoju amerikiečių lietuvių veikėju-rašytoju kun. A. Kaupu (Patrimpu) - [...] 
jie buvo visdelto mūsų visuomenės godžiai skaitomi ir nušvietė ne tik paties tų laiškų 
autoriaus, bet ir Amerikiečių lietuvių gyvenimo kai-kuriuos faktus-ruožus. Ilgainiui 
gi, kuomet jie galės būti ištisai išspausdinti, bus tai tikrai indomi ir svarbi istorinė 
medžiaga. Taip ir su visų kitų mūsų veikėjų korespondencija.44 


Po Vaižganto mirties paskelbtame straipsnyje „Tumas-Vaižgantas nuošalėj“ 
Gira prisimena savo epistolinį santykį su juo ir publikuoja susirašinėjimo ištrau- 
kas, pabrėždamas, kad „Tumas į laiškus atsiliepdavo visada, ir atsiliepdavo greitai 
ir aiškiai, kad ir trumpai kartais, bet išsamiai“. Derėtų atkreipti dėmesį į tai, kad 
Tumas 1913 m. laiške Girai (neaišku, į kokį pasisakymą reaguodamas) formuluo- 
ja epistolikos kaip dokumentikos sampratą: „Džiaugiuos, iššaukęs tokį gražų Tavo 
pasisakymą. Šį laiškelį laikysiu kaipo dokumentą ir sunaudosiu, Tavo bijografiją 
rašydamas“** (Vaižgantas - Girai, VL 133, 1. 187r). Ne tik laiškai, bet ir kiti praeities 
tekstai prieškariu ir nepriklausomos Lietuvos periodu Vaižganto bendradarbių įvar- 
dijami kaip dokumentai, kuriuos reikia išlaikyti ir taip ateityje paskleisti žinią apie 
aktyvios veiklos metus. Pavyzdžiui, dar 1900 m. Žinyčioje Jakštas publikavo tekstą 
„Netingėkime rašyti kronikas“, kuriame ragino visus laikraščio bendradarbius atsi- 
liepti apie Lietuvos įvykius, liudyti dabartį ateities kartoms*7; tame pačiame nume- 
ryje publikuojamas ir imperatyvus kvietimas rinkti senus dokumentusėš. 

Remiantis Jūrgeno Habermaso idėja apie viešojo lauko atsiradimą iš privataus 
santykio, keltina prielaida, kad XIX-XX a. sandūroje lietuvių kultūros ir literatūros 
laukai klostėsi iš asmeninių, kartais net labai privačių ryšių, dažnai kurtų ir apmąs- 
tytų laiškuose, kurie, kaip matėme, traktuoti kaip svarbūs dokumentai ir iš dalies 
„viešo intereso“ tekstai. Kultūrinę bendradarbystę steigusiuose ir palaikiusiuose 
epistoliniuose tekstuose asmeniniai klausimai dažnai neatskiriami nuo viešosios 
visuomeninės sferos, pavyzdžiui: „Rusinų pažinimas mums labai reikalingas, taigi 
lauksime Tamstos pažadėto straipsnio apie tai su nekantrumu. Duok Dieve Tams- 
tai sveikatos“ (Jakštas - Vaižgantui, 1910-08-03, p. 36)*?. Ne mažiau iškalbinga ir 
paties Vaižganto metafora laiške Jakštui, kuriame visuomeninis darbas suvokiamas 
kaip privatus interesas: „[M]usų buitije ir pykstant reikia dirbti, ypač kad negalinčių 
ir tinginių nesulyginamai yra daugiau neg galinčių ir norinčių darbuoties“ (1899- 
[10]-13, VL 14, L. 9r). Įvardijamoji „mūsų buitis“ (prisimintina, kad leksema „buitis“ 
vartojama ir kaip „būties“ sinonimas“?) šiame laiške yra leidinių organizavimas, mat 


4 Liudas Gira, „Saugokime savo korespondenciją“, Vaivorykštė. Literatūros-dailės žurnalas, 1913, kn. 3, p. 585. 

4 Idem, „Tumas-Vaižgantas nuošalėj“, Vairas, 1933, Nr. 6, p. 164. 

* Laiškai Girai cituojami iš: Juozas Tumas-Vaižgantas, „Giros Liudo laiškai“, LLTI BR, f. 13, b. 1626; b. 1629; 
1630; b. 1631; LNB RS, f. 7, b. LG891. Toliau cituojant skliaustuose nurodomas lapo numeris. 

7 [domas] Į[akštas], „Netingėkime rašyti kronikas“, Žinyčia, 1900, Nr. 2, p. 80-81. 

43 Idem, „Rinkime senus dokumentus!“, Žinyčia, 1900, Nr. 2, p. 77-80. 

4 Jakšto laiškai cituojami iš: „A. Dambrausko laiškai J. Tumui“, spaudai parengė Juozas Ambrazevičius, Athe- 
naeum, t. 9, 1-aS sąs., redagavo Juozas Eretas, 1938, p. 3-47. Cituojant skliaustuose nurodomas puslapio 
numeris. 

so Žr. žodžio reikšmės aiškinimą ir pavyzdžius Lietuvių kalbos žodyne. 

teiraujamasi, kaip galima būtų pavadinti vėliau Žinyčios vardu pasirodžiusį laikraštį. 
Taigi Vaižgantui ir daliai jo amžininkų visuomenės ir kultūros reikalai iš tiesų rūpi 
kaip asmeniniai; kalbėdamas apie būtinybę rinkti bibliografinę medžiagą, Tumas 
rašo Jakštui: „Butu naudinga visiems, o man prie to dagi skanu“ (1898-11-17, VL 6, 
I. 2v). Vaižganto tekstuose dažnai pabrėžiama, kad jis renkasi nedaryti skirties tarp 
privataus ir viešo kalbėjimo. Laiške Juozui Kubiliui ir Antanui Smetonai, aptardamas 
savo straipsnį apie Jakštą ir jo leidžiamą Draugiją, rašo: „[J]ei atminame privačiuose 
laiškuose, turime turėti drąsos ir viešai tai pasakyti“ (1913-10-16, VL 148, |. [18r]). 
Galima galvoti, kad, viena vertus, asmeninis suinteresuotumas viešaisiais, visuome- 
niniais reikalais, antra vertus, viešo ir privataus tiesioginis sugretinimas grindžia ir 
minėtąjį Vaižganto kaip viešos institucijos veikimo modelį. 

Taigi aptartas dovanojimo santykis amžių sandūros kultūrinėje bendrijoje su- 
siklosto ir dėl to, kad neturint institucionalizuotų kultūros židinių į kultūrinę veik- 
13 įsitraukiama altruistiškai, t. y. „dovanojant save“, bei - pirmausia - per privačius 
ryšius. Kito skyriaus poskyryje „Sielos revoliucija“ rašysiu, kad taip „dovanojant 
save“ ir savo kultūrinį, literatūrinį bei visuomeninį darbą kitiems kristalizuojasi ir 
yra interiorizuojamos modernaus nacionalizmo prielaidos, įvyksta paradigminis 
mentaliteto arba sąmoningumo pokytis. Panašūs kismai įžvelgti ir grožiniuose au- 
torių tekstuose. Antai analizuodama Dėdes ir dėdienes Dalia Satkauskytė atkreipė 
dėmesį, kad Vaižganto prozos teminė dominantė yra tradicinės bendruomenės ir 
modernėjančio individo sąveika, pagrįsta nuolatine šių plotmių įtampa. Aptarusi 
Dėdžių ir dėdienių veikėjos Severijos aprangos semantiką, Satkauskytė prieina prie 
išvados, kad tokios įtampos tarp individo ir sociumo iki Vaižganto lietuvių literatūra 
neturėjusi, o „santykių kompleksiškumas, nebeįmanomas aiškumas ir daro Vaižgan- 
tą vienu įdomiausių lietuvių autorių, jei kalbame apie subjekto sampratos lietuvių 
literatūroje istoriją““'. Taigi aptarsimas korespondencijoje su kunigais besiformuo- 
jantis ir prisiimamas modernaus Žmogaus tapatumas, tiesiogiai susijęs su subjekto 
sampratos kaita, apmąstomas ir grožiniuose, ir epistoliniuose tekstuose. 

Analizuojant Vaižganto laiškus ieškoma ir daugiau įvairių diskursų paralelių, 
daugiausiai koncentruojantis į epistolikos ir publicistikos bei epistolikos ir grožinių 
tekstų sąveikas, nes jos, kaip rašyta šiame skyriuje, fiksuojamos kaip dažniausios 
tiek tekstų genezės aspektu, tiek gretintinu turiniu, tiek raiška. Be to, šiame sky- 
riuje aptartos epistoliniais ryšiais grįstos kultūrinės bendrijos - puikūs pavyzdžiai, 
įrodantys laiškų preskriptyvinės ir tarpininkavimo galių reikšmingumą. Laiško kaip 
kultūros dokumento, balansuojančio tarp viešo ir privataus, traktuotė sustiprina 
mintį apie epistoliką kaip svarbų XIX a. ir XX a. pirmos pusės lietuvių kultūros židinį. 
Toliau monografijoje aptariami bendrieji Vaižganto epistolikos bruožai ir imamasi 
Tumo korespondencijos rato analizės. 


“ Dalia Satkauskytė, Subjektyvumo profiliai lietuvių literatūroje, Vilnius: Lietuvių literatūros ir tautosakos ins- 
titutas, 2008, p. 79. 

Vaižganto laiškų tekstiniai ypatumai 


Kalbėdama apie laiškų specifiškumą minėjau, kad sudėtinga apibendrintai išskir- 
ti jiems, lyg atskiram žanrui, būdingus raiškos bruožus, juolab kalbant apie XIX a. 
pabaigos-XX a. pradžios tekstus, kai nesilaikyta griežtų epistolografijos taisyklių. 
Vaižganto laiškai taip pat nevienalyčiai, priklausomai nuo adresato, epochos, temos, 
jie skiriasi ir turiniu, ir raiška. Peržiūrėjus Vaižganto raštus galima daryti išvadą, kad 
rašymo chronologija rodo nuoseklų Tumo artėjimą nuo publicistikos prie grožinės 
kūrybos, nes pirmiausia literatūros lauke Vaižgantas veikia būtent kaip laikraščių ir 
kitų leidinių redaktorius, publicistas, kritikas, o rašytojo tapatybė prisiimama vėliau 
(tai išsamiau aptariu skyriuje „Vaižgantas - rašytojas“). Šis pastebėjimas svarbus 
laiškų kontekste. Epistolinė komunikacija praktikuojama visą rašymo periodą, ta- 
čiau jos raiška (priklausoma ir nuo funkcijos) kinta; toliau bandysiu užčiuopti ben- 
drąsias tų pokyčių slinktis, manydama, kad raiškos ypatybės gali padėti lengviau 
suvokti laiškų turinį. 

Apsisprendimas į epistolinius tekstus žvelgti per literatūriškumo (naratyvumo) 
ar istoriškumo prizmę, laiškus laikyti nuosekliu naratyvu ar kreipti dėmesį į paski- 
rus fragmentus iš dalies nulemtas ir skirtingų laiškų tipų, ir pasirinktos skaitymo 
strategijos (ar akcentuojama istorija, ar pasakojimo raiška). Laiškuose dažnai plėto- 
jama ne viena tema, svarstomi skirtingų lygmenų klausimai, tad ir raiškos ypatumai 
aptartini ne viso laiško teksto, bet atskiro jo fragmento atžvilgiu. Be to, ekspresija 
kinta priklausomai nuo adresato ir (ar) laiško funkcijos. 

Aptariant Vaižganto epistolinių tekstų raišką aktualu tai, kad kartais laiškai pri- 
lyginami grožiniams tekstams, o artėjimas prie grožinės literatūros motyvuojamas, 
kaip sakyta anksčiau, arba naratyviniu nuoseklumu (laiškų dialoguose, poliloguose), 
arba tuo, kad tekstuose pasitelkiama daug stilistinių ir retorinių figūrų'. Taigi rūpi 
arba nuoseklesnio pasakojimo steigtis, arba teksto raiška (šiuo atveju galima kal- 
bėti ir apie pavienį laišką). Be to, epistolikos tyrimuose pastebima tendencija laiš- 
kus traktuoti - ypač stilistiniu lygmeniu - kaip kitų tekstinių praktikų juodraščius, 
rašymo pratybas: laiškuose galima rasti daug mokymosi rašyti, tai būdas išbandyti 
išraiškos priemones“, t. y. toks „pusiau juodraštinis“, „pusiau neviešas“ teksto tipas 
neretai atlieka literatūrinio rašymo formavimosi terpės funkciją3. Rašymo pratybos, 
mano požiūriu, laiškuose realizuojamos kartu su epistoline savikūra. 


* Mireille Bossis, „Methodological Journeys Through Correspondences“, translated by Karen McPherson, 
Yale French Studies: Men / Women of Letters, 1986, No. 71, p. 62. 

2 Elizabeth Hewitt, Correspondence and American Literature, 1770-1865, Cambridge: Cambridge University 
Press, 2004, p. 90. 

3 Richard Hardack, „Bodies in Pieces, Texts Entwined: Correspondence and Intertextuality in Melville and 
Hawthorne“, in: Epistolary Histories: Letters, Fiction, Culture, edited by Amanda Gilroy, M. H. Verhoeven, 
Virginia: The University Press of Virginia, 2000, p. 126-151. 

Reikėtų pabrėžti Vaižganto epistolinio diskurso atveju reikšmingas kintančias 
rašymo aplinkybes. Svarbu tai, kad dėl besikuriančios bendrinės kalbos, kurios ko- 
difikavimas Tumui labai rūpėjo“, jo laiškuose rašymo pratybas pirmiausia atsklei- 
džia lingvistinis aspektas - lyginant paskutinį XIX a. dešimtmetį rašytus laiškus su 
tarpukario laiškais, matyti svarūs rašybos pokyčiai. Jurgitos Venckienės tyrimuose 
lietuvių kalbos kodifikavimas laikomas vyraujančiu dvasininkų ir pasauliečių inte- 
ligentų konfliktų klausimu, kuris galų gale baigiasi daline pasauliečių pergale, nes 
„[d]auguma Jablonskio gramatikoje [kalbama apie 1900-aisiais pasirodžiusį gra- 
matikos rankraštį - A. K.] kodifikuotų formų - pasauliečių, tad dvasininkai 1900-ųjų 
viduryje buvo priversti pripažinti konkurentų kalbos modelį“s. Venckienė parodo, 
kad dvasininkai apskritai buvo aktyvūs kuriant ir kodifikuojant bendrinę lietuvių 
kalbą - ši tema viena aktualiausių jų kultūriniame darbe XIX a. antroje pusėje“. Rašy- 
bos sistemos pasirinkimo klausimus Tumui adresuoja ir kiti dvasininkai, pavyzdžiui: 
„Mano nuomonę, visųgeriausi rašyba likšiol yra „Var[po]“ (laikr. 1895) rašyba - ir ar 
nebutų verta užrekomenduoti ją Šv. R. vertėjams?“ (Domininkas Tumėnas - Vaiž- 
gantui, 1896-02-14, I. 1,r)7. 

Pasitelkiu kelis turiniu nesusijusius Tumo laiškų fragmentus rašybos pokyčiams 
iliustruoti: 


Kad ant vietos butumem, gal mitriaus parėdytumem. O tuotarpu mes patįs nuo kitų 
rupestingo mitrumo prigulime. Paraszyk jam. Asz taipogi sumitrinsiu, jei dar yra ga- 
lima. (Vaižgantas - Kaupui, 1899-07-04/16, VL 12, I. 1v)š 


Aš pats paprašysiu Tamstą suteikti man žinių apie aną storą davatką šiaulytę, aš jos 
pamiršau vardą ir pavardę, su kuria Tamsta buvai apie 1900 metus (?) atvykęs į Ku- 
lius Telšių ap. ir, rodos, visą kuparą knygų išsivežėt. Man faktai draikos ir pinas; aš 
nebepajėgiu orientuotis, kada, kam ir kaip buvo įteikiama kontrabanda. (Vaižgan- 
tas - Jonui Krikščiūnui-jovarui, 1924-12-17, VL 193,1. 1r)? 


* Šitai patvirtina publicistiniuose straipsniuose ir laiškuose įvairiems adresatams nuolat pasikartojantys 
rašybos sistemos pasirinkimo ir konkrečių raidžių rašymo klausimai. 

5 Jurgita Venckienė, „Bendrinė kalba: tarmės pasirinkimas ir kodifikacija katalikiškojoje ir pasaulietinėje 
periodikoje (1889-1905)“, Archivum Lithuanicum, 2006, t. 8, p. 39. 

s Žr. Eadem, „Jono Mačiulio-Maironio raštų rašyba ir kalba: Jauniaus sekėjo dinamika“, Archivum Lithuani- 
cum, 2012, t. 14, p. 131-148; Eadem, „Antano Baranausko lietuvių bendrinės kalbos teorija: priėmimas Že- 
maičių kunigų seminarijoje“, Archivum Lithuanicum, 2014, t. 16, p. 269-294; Eadem, „Antano Baranausko 
bendrinės rašomosios kalbos idėjos ir jų (ne)realizacija spaudiniuose (XIX amžiaus pabaiga-XX amžiaus 
pradžia)“, in: Kalbos istorijos ir dialektologijos problemos, t. 4, sudarė Vilija Ragaišienė, Violeta Meiliūnaitė, 
Vilnius: Lietuvių kalbos institutas, 2015, p. 87-129. 

7 Tumėno laiškai cituojami iš: „Kn. D. Tumėno laiškai kn. Tumui. 1896-1906 m.“, VUB RS, f. 1, b. D232. Toliau 
cituojant skliaustuose nurodomas lapo numeris. 

3 Laiškai Kaupui cituojami iš: J[uozas] Tumas-Vaižgantas, „Laiškai Antanui Kaupui“, VUB RS, f. 187, b. 1. To- 
liau cituojant skliaustuose nurodomas lapo numeris. Penki Vaižganto laiškai Kaupui spausdinti 1988 m. 
Literatūros žurnale: Afntanas] Eidimtas, „Penki Vaižganto laiškai į JAV“, Literatūra, 1988, t. XXX (1), p. 68-78. 

s Laiškas cituojamas iš: Juozas Tumas-Vaižgantas, „Laiškas - sveikinimas 35 metų literatūrinio darbo ir 40 
metų knygnešystės sukakties proga“, LLTI BR, f. 1, b. 5534. 

Akivaizdu, kaip stipriai per 25-erius metus pakito rašyba (sz - šį -y,e-ė,u- ū 
ir kt.), skyryba. Kaip įrodo Venckienė, tikėtina, kad XIX a. pabaigoje-XX a. pradžioje 
rašytuose laiškuose, ieškodamas optimalaus rašybos modelio, Tumas iš tiesų išsi- 
bandydavo rašybą, t. y. eksperimentuodavo naudodamas skirtingas grafemas kartais 
vos kelių dienų ar savaičių skirtumu tam pačiam adresatui rašytuose laiškuose“, 

Tačiau kintančios rašymo aplinkybės sietinos ne tik su rašybos kodifikavimu. 
Dalį laiškų - nuo 1892 iki 1904 m. - Tumas rašė spaudos lotyniškais rašmenimis 
draudimo metu, o cenzūra niekur nedingo iki 1917 m.“ Nors 1904 m. grąžinama 
galimybė publikuoti lietuvių kalba, apie spaudos ir žodžio laisvę kalbėti galima tik 
kaip apie ateities projektą, patvirtintą 1922 m. Lietuvos Respublikos Konstitucija. 
Epochų ir santvarkų kaita, tai, ar veikia, ar jau išnykę cenzūra ir žandarai, labai ge- 
rai atsispindi ir Vaižganto epistoliniame diskurse. Veikiausiai 1899 m. birželio 2 d. 
Tumo laiške Aleksandrui Dambrauskui-Adomui Jakštui prašoma, kad jis persiųstų, 
tikėtina, straipsnį ar straipsnius (Tumas tai įvardija kaip „buntelį“), o situacija pa- 
komentuojama taip: „Mes prigausime ir Jums pristatysime. Cenzura jug neperleis“ 
(VL 9, 1. 5v[1]). Tad rašantieji laiškus apie cenzūrą žino puikiai, dėl to ankstyvuo- 
siuose laiškuose esama nemažai šifrų: „[Kluriuos visas iszsiųsk p. Lap. kaipo nuo 
Vaiszg.“ (Vaižgantas - Kaupui, 1899-07-04/16, VL 12), nutylėjimų. Pavyzdžiui, atsi- 
liepdamas apie Jakšto antilenkišką politinę brošiūrą Gtos Litwinow (Lietuvių balsas) 
(1902) Tumas rašo: „-Balsas- jau gatavas; neužilgo išvysite. Padarys epoką musu 
santik“ (Vaižgantas - Jakštui, 1902-10-01, VL 33,1. 29r). Taip pat nemažai klausimų, 
apie kuriuos užsimenama, bet laiškuose - saugumo sumetimais - jie neišsakomi. 
„Žemaitis persakys, ką esmu užmanęs. Tum tikslui reikia man žodžio, išreiškiančio 
prasmę ,znicz“ [lenk. žvakė, ugnis, šviesa]. Ką Tamsta misliji? Žinyčia, Žničius, Žin- 
čius ar kiteip kaip?“ - apie sumanymą leisti Žinyčią Jakštui rašo Vaižgantas (1899- 
[10]-13, VL 14, L 9r). 

Taigi ankstyvojoje Tumo epistolinėje komunikacijoje pertrūkiai, nutylėjimai ran- 
dasi dėl neįmanomo bendravimo atvirumo. Iš laikotarpio iki 1904 m. rasti tik Vaiž- 
ganto laiškai kitiems kunigams (Jakštui ir Kaupui). Regina Laukaitytė rašo, kad akty- 
vaus žandarų sekimo laiku „kunigai tarpusavyje bendravo daugiausia vien laiškais. 
Tai labai apsunkino aktualių klausimų svarstymą, sumanymų įgyvendinimą““. Visgi 
aptartos laiškų tarpininkavimo bei preskriptyvinės galios leidžia kelti prielaidą, kad, 
nors Rusijos imperijos kultūrinė politika Vakarų gubernijose apsunkino komunika- 
cijos laisvę, susirašinėjimas laiškais, net ir su nutylėjimais, palengvino bendravimą 
ir sukūrė kitos komunikacinės terpės trūkumą kompensuojančius veiklos modelius. 

Bandant glaustai aptarti Vaižganto laiškų raiškos būdus, galima pastebėti, kad 
nuo pirmųjų epistolinių tekstų Jakštui ir Kaupui matyti Tumo laiškų pasakojimo 


* Šią mintį Venckienė išryškino pranešime „Juozas Tumas-Vaižgantas ir bendrinė kalba“, skaitytame 2019- 
10-10-11 vykusioje konferencijoje „Juozas Tumas-Vaižgantas - lietuvių kultūros spiritus movens“. 

“ Žr. Benjamin Rigberą, „The Efficacy of Tsarist Censorship Operations, 1894-1917“, Jahrbūcher fūr Geschich- 
te Osteuropas, 1966, bd. 14, h. 3, p. 327-346. 

= Cituojamų laiškų frazės užsienio kalbomis išverstos ir pateikiamos laužtiniuose skliaustuose. 

3 Regina Laukaitytė, „Legalios katalikiškos spaudos pradžia Lietuvoje“, in: Lietuvių atgimimo istorijos studi- 
jos, t. 7: Atgimimas ir Katalikų bažnyčia, Vilnius: Katalikų pasaulio leidykla, 1994, p. 226. 

bruožas - glaustumas ir lakoniškumas. Vos keliais žodžiais ar sakiniais (dažnai vien- 
tisiniais arba trumpais sudėtiniais), kartais tik užuominomis atpasakojami įvairūs 
siųžetai, pavyzdžiui: „Liepojuje studentai Vizbarui“ langus iškriušo ir laikę maldos 
iššvilpė. Eina didis tardymas. Na, jei Jonas, žmogus šviesus, ir progresista, neįtiko, 
tai kiti juobesniai neįtiks“ (Vaižgantas - Jakštui, 1899-12-17, VL 16,1. 11v [6]). Tokio 
tipo raišką tyrime vadinsiu kronikiniu kalbėjimu, atsižvelgdama į elementariausią 
kronikos apibrėžtį - kad tai chronologinis įvykių išdėstymas, dažniausiai neaiški- 
nantis įvykių priežastingumo, jų neinterpretuojantis. Toks kalbėjimo būdas, palygi- 
nus su ekspresyviais kitų žanrų Vaižganto tekstais, yra tekstinis „pažeidimas“, tokia 
raiška jo publicistinė, kritinė ir grožinė kūryba nepasižymi“. „Kronikos“ fragmen- 
tuose įprastai dominuoja informatyvioji žinios perdavimo funkcija, kronikinis, dar 
galimas vadinti reportažiniu, kalbėjimas būdingiausias reikalų raštams. 

Neretai adresatų laiškams charakteringas panašus lakoniškumas. Svarbu ir tai, 
kad laiškų adresatai įprastai turi daug užtekstinės informacijos, todėl pakanka me- 
tonimiškai nurodyti į situaciją ar objektus. „Tiesioginis balsas“, atveriantis „langą į 
kito asmens gyvenimą“, įtraukia adresatą kaip artimą bei pažįstamą, priartina jį prie 
savosios buities ir būties“. Taigi atpasakojimai, informacija apie žmones pateikia- 
mi itin glaustai dėl papildomo žinojimo (nors panašios temos publicistikoje išplė- 
tojamos daug plačiau ir raiškiau), pavyzdžiui: „Mano bajorams - nelabai. Užsidegė, 
kaip sierinį prikišus. Gavau susibarti. Ypykęs, išsitariau, juog pigius lietuvius (tai yra 
nieko savyje lietuviško neturinčius) šuniui ant uodegos. Bajorai perkreipė - visus 
lenkus - šuniui ant uodegos“ (Vaižgantas - Jakštui, 1903-02-01, VL 37,1. 33r). Tiesa, 
kaip rašyta, kartais glaustumas susijęs ir su savicenzūra, sąmoningu nutylėjimu. 

Kartais iš pažiūros kronikiniai, stilistiniu požiūriu neutralūs laiškų fragmen- 
tai nustebina ekspresija. Raiškos ekspresyvumas stiprėja, kai imamasi permąstyti 
santykius su kitais ar savimi, informavimo siekį papildo savirefleksija ir savikūra, 
mezgasi „sudėtingi epistoliniai santykiai“. Pavyzdžiui, 1899 m. birželio 2 d. laiške 
rašoma apie rūpimus tautinius reikalus, o raiška ekspresyvėja santykiui pereinant į 
asmeniškesnį nuomonės raiškos (ne reikalų tvarkymo) lygmenį: 


Antras raštas nuo kun. Jono Eidimto", Gimęs ir augęs jisai (Alsėdžių klebonas), kaip 
ir jo brolis, (Kuršėnų kl.) yra Švekšnos par. paprastame Žemaitiškame bute; o veiz- 
dėk, kaip rašo, kaip apie tėvų kalbą mano ir kaip apie tėvynainius atsišaukia! Vis tai 
vardai ortodoxijos. Aš dar pirmą sykį tegirdžiu kunigą, kurs renegatystę teip drąsiai 
vardan principų (!) skelbtų. (Vaižgantas - Jakštui, VL 9, I. 4r) 


“ Jonas Vizbaras (1869-1919) - kunigas, knygų ir draudžiamosios spaudos platintojas. Kunigavo Kurtuvė- 
nuose, Darbėnuose, Liepojoje. Vaižganto seminarijos bendramokslis. 

* Mintį apie įvairių Vaižganto praktikuotų žanrų raiškos panašumus plėtojo Ilona Čiužauskaitė, žr. Ilona Čiu- 
žauskaitė, Vaižganto publicistikos literatūrinė raiška, Vilnius: Lietuvių literatūros ir tautosakos institutas, 2001. 

*“ Iris Maria Montero Sobrevilla, „The Enlightened Letter: Knowledge, Self-Discovery and Literary Creation“, 
Revista de Humanidades: Tecnologico de Monterrey, 2000, Nūm. 3, p. 17. 

"7 Jonas Eidimtas (1862-1917) - kunigas, platinęs religines knygas ir spaudą. Vaižganto laiškuose dažnai 
minimas ir jo brolis Kuršėnų klebonas Antanas Eidimtas-Eidėnas (1838-1909), kurstęs nepasitenkinimą 
aktyvia Tumo veikla, dėl jo skundo Tumui pradėta byla Žemaičių konsistorijoje. 

Šauktukais sustiprinama emocija, kuria reaguojama į skirtingas tos pačios kar- 
tos asmenų viešąsias laikysenas lietuvių kultūros atžvilgiu. 

Ekspresiškai tankesni laiškų fragmentai nebelaikytini „kronikomis“ - juose ak- 
tyvėja subjekto saviraiška, o emociškai tankėjant laiško turiniui, labai pakinta sin- 
taksė: „kronikos“ laiškams būdingi trumpi vientisiniai konstatavimo sakiniai, o eks- 
presyvesnėse teksto atkarpose, kuriose dažniausiai išsipasakojama arba vertinama 
aplinka ir kiti žmonės, kitaip komponuojamas sakinys, atsiranda periodai, retoriniai 
sušukimai; taip pat leksinėje plotmėje vartojami vaizdingesni, gyvesni pasakymai. 
Pavyzdžiui, 1900 m. laiške Jakštui aprašoma buitis: „Brangus Prieteliau! Lygiai mė- 
nuo sukako, kaip, apleidęs prigustą lizdą, išrioglinau į platesnį pasvietį pasižiūrėtų, 
kas dedas, ką mįslija ir ką šneka“ (Vaižgantas - Jakštui, VL 23, 1. 19r). Plėtojamas 
ankstesniais laiškais įsteigtas santykis ir pokalbis, apmąstoma sava padėtis, savo 
ruožtu, mąžta informatyviosios funkcijos ir daugėja paprasto bendravimo, išsipasa- 
kojimo ir išsikalbėjimo. Šiuose laiškų fragmentuose daugiau vaizdingesnių pasako- 
jimų, apmąstymų ir pasvarstymų, tad ir funkciškai, ir turinio lygmeniu, ir stilistiškai 
jie nevadintini „kronikomis“, o veikiau, toliau pasitelkiant žanrinę analogiją, apy- 
braižomis - tokiais tekstais, kuriuose perteikiamas išgyvenimas, bet jis siejamas su 
biografine medžiaga. Kai kuriais atvejais Vaižganto laiškų fragmentų raiška artima 
ir impresijai - akimirkos įspūdžiui, emocijai. 

Aptarti bruožai ryškūs 1904 m. spalio 9 d. laiške Jakštui. Reflektuodamas savo pa- 
dėtį visuomenėje ir kultūroje, Vaižgantas steigia savikritišką ir saviironišką santykį: 


Dabar teip dalykai stovi: naujosjos rašybos lietuvjai-jaunikljai nepameta - dėlto|,] 
kad aš juos kvailinu; veršjukišką stiljų vartoja - dėlto[,] kad aš senovines knygas pei- 
kju; proklamacijas atsirado - dėlto[,] kad aš Vadaktuose; šeimyna bajorui pasiprie- 
šino - dėlto[,] kad socijalizmu nuo manęs užsikrėtė. Tfu! Kad juos bala. Pragarsėjau 
ne darbais, bet liežuvju (gerai užpernjai ir sūdijo už liežuvį). Kiti hundsfotai [vok. 

Hundsfott - mišrūnas (gyvūnas), bailys] nors vienokjai mano, prieš kitus neišsiduo- 

da, bijos terorizavimo ir tyli. Visą pasvietį prisireikja man pripildyti. Truputį „arogan- 

cijos“ nuo manęs nuėmus ir kitiems pridėjus, būtų neapsakomai gerai. Ale aš tokjo 
egzorc[t?]0'* nemoku padaryti. (VL 55,1. 50v) 

Ironija perteikiama sakinių struktūra, vaizdais („veršiukiškas stilius“, „socializ- 
mu nuo manęs užsikrėtė“, „Kad juos bala“) bei pakartojimu: „dėlto[,] kad aš [-..]". Iro- 
nizuodamas savo viešąjį veidą, Tumas turi galvoje aktyvią viešąją veiklą tautiniais 
klausimais, kurios kiti „bijos“ ir „tyli“, o ši ironija nulemia vaizdingą nepasitenkinimo 
aplinkiniais raišką. Dar vienas panašus pavyzdys: 


Apie mane kaip šun[į] uodžia; [...] Pagaliaus saviejie rengią kerštą; net iš p[etro]pylės 
pranešė: pasislėpk su vardu, nes jau per daug ant Jųsų dant[į] griežia. Matyt, idūriau 
velniui į subinę. To nebijaus, ale man sąžinė biškį ėma griaužti: labai geri, išmintingi 


* Egzortų maldos - piktąsias dvasias išvarančios, gydančios maldos. 

tautiečiai, kurių vengių, įkalbėjo, kad aš per mažas katalikas, o perdidelis wichrzyciel 
[lenk. kurstytojas, maištingas agitatorius], instar [lot. kaip] Stojalauskio?. (Vaižgan- 
tas - Jakštui, 1900, VL 23, 1. 19v) 


Viešosios padėties persvarstymas, bandymai apsibrėžti save prasideda sukūrus 
bendradarbiavimo aplinką. O pavyzdžiai rodo, kad ekspresija stiprėja tuomet, kai 
aptariamos ir reflektuojamos emociškai labiau įtemptos situacijos, paskatinančios 
ir savikūrą. 

Intensyvėjanti savirefleksija klostantis epistoliniams ryšiams nulemia dar vieną 
Vaižganto laiškams būdingą modalumą - išpažintinį kalbėjimą. 1905 m. balandžio 
22 d. laiške Jakštui Tumas rašo, kad laiškai yra minčių dalybų terpė, kurioje maino- 
masi patirtimi ir idėjomis: 


Talpingus ir prakilniai įdomius Tamstos laiškus aš, žinoma, visus apturėjau, nors ne 
ant visų atrašiau. Padėką už juos jaučiu begalinę. Kad mųsų didžiuma netingėtų viens 
su kitu dalytis mintimis, tikrai, nebūtų taip protiškai apsnūdusi, tikrai, neužsilaikytų 
teip šaltai, naujoms gyvėnimo sraujoms užėjus. (Vaižgantas - Jakštui, VL 69, I. 59r) 


Bendradarbiavimo situacijose formuojasi rašymo kultūra, o patirčių įžodinimas ir 
pasidalijimas bendraujant su bičiuliu leidžia jas iš naujo persvarstyti (žr. cituotą „[t]fu! 
Kad juos bala. Pragarsėjau ne darbais, bet liežuvju“). Taigi Vaižganto korespondenci- 
joje taip pat fiksuotini epistolinio subjekto išsikalbėjimai, išpažintys artimiems adre- 
satams. Pavyzdys - 1906 m. rugsėjo 10 d. laiškas Jakštui, kuriame emocingai pasako- 
jama apie nesutarimus su aplinkiniais bei išsikalbama apie iš to kylančias jausenas: 


Žinote, dar ką prisipažinsiu? Šitai nuo bajorų į „girininkus“ išstumtas, vienat vienas 
dvi bobas Jastrzęb.[?] teturėdamas, jau suskubau ir su jomis susipjauti - už lietu- 
vystę. Kentėjau, kentėjau, o jos vis mane kiršino, kiršino, užmetinėjo lietuvių akcijai 
brutalizmą, nekulturiškumą, kol pratrūko ir tiek joms ant mųsų bajorų prišaukiau, 
kad joms net lūpos sukepo ir nutarė mane vieną protą be širdies turint. Spjaudžiaus 
paskui dvi dieni. Nė aš norėjau, nė ką pas bobas agituoti. Šimtą kartų buvau prityręs 
jų ypatingos logikos: dusyk du = skrybėlei (Niedziatkowski) ir... Ak, tas nesuvaldomas 
temperamentas! Žiūrėk, išpliaukšk po visą pasaulį mano demagogiją ir fanatizmą! 
Tfu! (VL 82, 1. 64v) 


Epistolinio teksto balansavimą tarp reikalų rašto ir išsikalbėjimo teksto gali- 
ma apibrėžti pasitelkus du skirtingus epistolinio diskurso vertinimus iš vėlyvesnių 
Vaižganto laiškų. 1923 m. balandžio 6 d. laiške Joanai Nakutytei-Šernienei2? Tumas 


*» Stanistawas Stojatowskis (1845-1911) - kunigas jėzuitas, Galicijoje aktyviai dalyvavęs politinėje veikloje ir 
spaudos darbe. Organizavo valstiečius, leido spaudą, skatino švietimą, bet nesusilaukė Bažnyčios hierar- 
chų palaikymo. 

20 Joana Šernienė (Nakutytė) (1908-1985) - Tumo sesers Marijonos anūkė, viena iš jo globotų ir mokslintų 
giminaičių. 

akcentuoja, kad laiškai turi būti rašomi esant reikalui: „Tu man esi prirašiusi raštų, 
o aš Tau vis neatsakinėju. Matai, aš labai negreitas šnekėtis bereikalo. Iš viso mano 
raštų labai nedaug tegauna giminės. Gal tai ir negerai“ (VL 180, l. [3r])“. Kitaip - kaip 
pokalbio, savirefleksijos ir savikūros tekstus - Tumas laiškus apsvarsto 1918 m. 
kovo 15 d. laiške Uršulei Urniežiūtei-Starkienei?*: 


Likęs vienui vienas, atmainiau, ar manyje atsimainė, savo nemėgimą ilgų laiškų. Pir- 
miau, kai reikdavo jų kasdieną prisiskaityti bent po kelias dešimtis, jie tikrai buvo 
įgrisę. Dabar, kai per ištisą savaitę negauni žmogus nei su kuo pasišnekėti, nei su kuo 
susirašyti, laiškai - mielas dalykas. (VL 167, 1. 1r)23 


Šiame laiške matome, kad korespondencija traktuojama kaip galinti išpildyti ko- 
munikacijos geismą, socialumo poreikį (prieš tai laiške rašoma: „Kad aš nebūčiau 
jūsų pasiilgęs, nieko nesakyčiau už nerašymą“). Nors abiejose cituotose ištraukose 
ryški nuomonė, kad laiškai - reikalų tvarkymo įrankis, tačiau pirmuoju atveju pa- 
brėžiama laiško kaip kronikos funkcija, o antruoju jie suvokiami kaip galintys būti 
ryšius palaikančiais „mielais dalykais“ (Algirdo Juliaus Greimo „maloniomis dovanė- 
lėmis“). Vaižganto reikalai dažniausiai susiję su kultūros ir literatūros laukų proble- 
matika, o viešoji sfera, kitaip nei laiškai, labiau ribotų savirefleksiją ir saviraišką, net 
ir steigiant bičiulišką, artimą, retsykiais intymų santykį. Aktualiausia, kad epistoli- 
niame tekste pereinant į išsikalbėjimo režimą vaizdingėja tekstinė raiška, nors gali- 
ma manyti, kad ryšys abipusis: ekspresyvėjant tekstinei raiškai, epistolinis subjek- 
tas priartėja prie tokių savikūros formų, kurios nebūtų pasiekiamos kasdiene kalba. 

Galiausiai Vaižganto laiškams būdingas ir dar vienas raiškos tipas - tai žaidybiš- 
kas, neretai saviironiškas kalbėjimas, kurį vadinu karnavališku pasakojimo būdu. 
Jis taip pat sukuriamas jau ankstyvuosiuose laiškuose, pavyzdžiui, Onai Pleirytei- 
Puidienei: „Laukju nesulaukdamas paliepimo išvažjuoti nuo to puikaus, bet tuščjo 
kalnjuko, kurį lyginu prie mergelės-,žąselės': akį verja, širdies netraukja. Bepigu, kad 
judvi su Zose** ne tos kategorijos“ (Vaižgantas - Pleirytei, 1904-09-02, VL 53, |. 1v). 
Karnavališkas, žaidybiškas kalbėjimas, panašiai kaip išpažintinis, įprastai išryškėja 
tada, kai klostosi „sudėtingi epistoliniai santykiai“. Vaižgantas žaidybiškumą labai 
neretai sukuria kūniška vaizdinija. Pavyzdžiui, 1927 m. liepos 20 d. laiške giminai- 
tėms Bronei Klimienei ir Eglei Klimaitei kuriamas toks pasakojimas: „Kaitros stovi 
nuo pat galo birželio mėn. ne žemiau 20“R, o pakyla iki 35*R. Prakaitas liejos, dulkės 
troškino, vaišės marino, - vis dėlto iš šios kelionės parsivežiau pusę kilo padaugėju- 
sio svorio. Znočijas, esu sveikas, nors pilvas buvo nuo šalto gėrimo pairęs“ (p. 158). 

Kūnišką vaizdiniją ir iš jos kylantį karnavališkumą, kuris svarbus aptariant Vaiž- 
ganto laiškus, galima paaiškinti pasitelkus Michailo Bachtino aprašytą karnavalo ir 


* Laiškai Šernienei cituojami iš: Juozas Tumas-Vaižgantas, „Laiškas, atvirlaiškis ir laiškas, rašytas ant savo 
nuotraukos Jonei Šernienei buitiniais reikalais“, LLTI BR, f. 1, b. 4166. 

2 Uršulė Urniežiūtė-Starkienė (1895-1997) dalyvavo literatūriniuose vakaruose Tumui esant Stokholme. 

3 Laiškai Starkienei cituojami iš: Juozas Tumas-Vaižgantas, „Laiškas Uršulei Urniežiūtei-Starkienei apie „Pra- 
giedrulių' rašymą“, LLTI BR, f. 1, b. 4170. 

24 Sofija Kymantaitė-Čiurlionienė. 

juoko kaip prieštaros dominuojančiam diskursui sampratą?5. Nuo reikalų raštų nu- 
tolstančiuose laiškuose daug epistolinio pasirodymo, dažnai išryškėjančio per juo- 
ko prizmę, pasiūlančią kitokį, neoficialių pasaulio ir žmogiškųjų santykių aspektą“, 
kaip nutikdavo įvairaus pobūdžio karnavalinėse apeigose. Bene svarbiausia šiam ty- 
rimui Bachtino studijos idėja, kad nauji bendravimo modeliai sukuria „naujas kalbos 
formas arba senoms formoms suteikia naujas reikšmes“*7. Kai kuriuose laiškuose ar 
jų fragmentuose į pirmą planą iškeliamas fiziologiškumas ir kūniška kalba nutoli- 
na nuo laiškams įprasto kronikinio kalbėjimo, o temiškai dažniausiai - nuo reikalų 
tvarkymo; kūnas (dažniausiai - savas) Vaižganto laiškuose reprezentuojamas kaip 
natūrali duotybė, bet taip pat dažnai išjuokiamas kaip trukdantis, tarsi materialybė, 
atskirta nuo dvasinio pasaulio?, taip siejant jį su „žemuoju sluoksniu“ bei įsitrau- 
kiant į juoko kultūros apykaitą??. Iškalbinga, kad Bachtinas kūniškąjį karnavališku- 
mo aspektą komentuoja per Sančo Pansos kūniškumo (pilvo, apetito, troškulio) ir 
Don Kichoto idealistiškumo opoziciją: kūniškumas laikytinas į pernelyg rimtą, todėl 
tiesmuką dvasingumo pretenziją nukreipta idealizmo korekcija. Vaižganto laiškų 
fragmentuose karnavališkas žaidybiškumas įprastai įsteigiamas per kūniškus vaiz- 
dus būtent tuomet, kai norima oponuoti socialinėms, visuomeninėms konvencijoms 
arba kai priešinamasi pernelyg ryškiam dvasingumui. 

Tai gerai matyti epistoliniame dialoge su Pleiryte-Puidiene. 1928 m. gruodžio 
7 d.ji parašo Tumui emociškai sodrų laišką: 


Bet į Tamstą dažnai nemigo ir kančių naktimis nuskrieju mintimis. Dažnai dumoju 
ir jaučiu reikalo išpasakoti savo bedalį likimą, iš kurio vistik neištrukau. [...] Aušta 
pilkas žiemos rytas. Įgulos bažnyčioj skamba varpai... Veik kas rytą girdžiu jų balsus 
lyg gedulingą laidotuvių maršą ir ramia širdžia manau apie mirtį... [-..] Beja, dar tiktai 
norėtusi suspėti užbaigti „Tėviškę“... nors ją. 

Lovoje gulėdama rašau. [...] Jokių išvadų nedarykite iš šio laiško. Laikyk jį kaip 
testamentą. Juo tik kai ką norėjau paaiškinti, nes senai nebesimatėm, retai ir trumpai 
susisiekiam.39 


O štai Tumo 1928 m. laiškuose Pleirytei-Puidienei itin išreikštas kūniškasis 
lygmuo: 


2s Apie karnavalą kaip kontrkultūros ašį žr. Renate Lachmann, Raoul Eshelman, Marc Davis, „Bakhtin and 
Carnival: Culture as Counter-Culture“, Cultural Critigue, 1988-1989, No. 11, p. 115-152. 

2 Mikhail Bakhtin, Rabelais and His World, translated by Helene Iswolsky, Bloomington: Indiana University 
Press, 1984, p. 6. 

7 Ibid., p. 16. 

2 Pavyzdžiui, laiške dukterėčiai Barborai Mėginaitei: „Maudaus Nemune, kur jau 5 žmonės prigėrė, kepu 
saulėje, esu visas nudegęs, kad net sarmata bus paryžietėms pasirodyti, darbo jokio, o tinginio, kad ži- 
notumei, daugiau, neg aš tikėjaus turįs. Gyvenu viena fizika, psichei visai neveikiant. Tiesa, per bolševikų 
skandalus buvo ir psichė pajudėjus; buvau net reagavęs ir straipsnį parašęs; ale „Lietuvai“ jo neįsidėjus, 
vėl esu radikaliai aptingęs“ (1926-06-17, p. 107-108). 

2 Mikhail Bakhtin, op. cit., p. 20. 

30 Cituojama iš: VUB RS, f. 1, b. D273, |. 6r [4], [6]. 

[M]ane kankina morbus porcicus [lot. morbus porcis - kiaulių liga]. Apetitą turiu 
kaip meitėlis ir tunku kaip meitėlis. Vis taisaus pradėti Golodovką Suvorino metode 
ir vis nesiseka: išalkstu ir prisidrožiu, nelaukdamas galo. Šiandien mėginu ištikrųjų, 
kiek valandų išbūsiu neėdęs. 12 valandų jau. (1928-02-22, VL 237, 1. 13r) 


Taip akcentuojant kūniškumą sukuriamas ironiškas santykis su aplinka, o žaidy- 
biškumas oponuoja nusistovėjusioms komunikacinėms ir tekstinėms konvencijoms. 
Minimas laiškas pradedamas rūpesčiu, padiktuojančiu viso teksto toną: „Pelėnų 
diena - griežto gavėjimo, atgailiojimo už karnavalo šelmystes ir dantų plovimo die- 
na. Gal delto pajutau prievolę parašyti Jums, visai Lietuvos kolonijai[,] ir pasiklaus- 
ti Jūsų, kaip ištikrųjų jums visiems ir bet kuriam skyrium sekas“ (VL 237, L. 13r). 
Tačiau „atgailioti už karnavalo šelmysteęs“ Vaižgantui laiške nepavyksta. Patosiško 
Pleirytės laiško registras kontrastuoja su šiuo Vaižganto tekstu, o ironiška distancija 
ir kūniškomis detalėmis kuriamas epistolinio karnavalo įspūdis. Karnavališkumas 
laiškuose Pleirytei išsamiau aptariamas poskyryje „Kultūros tarpininko tapatybė“. 

„Dvasingumo pretenzijai“ ir įvairioms tekstinėms konvencijoms Vaižganto epis- 
tolinis subjektas priešinasi ir giminėms rašytuose laiškuose (tai išsamiau aptariama 
skyriaus „Tumo laiškai giminėms: atskiras korespondencijos pasaulis“ poskyryje 
„Laiškų karanavališkumas“). Tačiau jau čia galima pažymėti, kad spektakliškumas 
ir ironija laiškuose giminėms (ir kituose) neretai pasireiškia ne tik reaguojant į 
perdėtą dvasingumą, bet ir parodijuojant oficialųjį diskursą, ironizuojant įvairias 
taisykles ir konvencijas. Kartais parodija įsteigiama kreipiniais, pavyzdžiui: „Ponas 
Nepaprastasis Pasiuntiny ir Įgaliotasis Ministeri Petrai I ir Madame Petras! Visus 
supetrėjusius Klimus aš mielai prašau patarnauti man ir šį mano laiškelį įteikti Jo 
Malonei Petrui II ir Jos Malonei Eglei, viso Biarritz'o Miss'iukei“ (Tumas - Bronei, 
Petrui, Eglei ir Petrui jaunesniajam Klimams, 1932-07-22, p. 373). Būtent karnava- 
liškieji Vaižganto laiškų fragmentai stilistiniu aspektu laikytini literatūriškais, jie 
artimi Tumo publicistinių ir grožinių tekstų stiliui. Pažymėtina, kad kūniška vaiz- 
dinija, su kūnu susijusios metaforos ir palyginimai būdingi ir kitų žanrų Vaižganto 
tekstams, ypač publicistikai, pavyzdžiui: „Kaip ant nebesveiko kūno votįs, ta lietu- 
vių išeivystė tai šian, tai ten tvinksta, pratrūksta, vėl tvinksta ir taip be galo silpnin- 
dami ir be to netvirtą Lietuvos organizmą. Niekas tų vočių pačiose šaknyse negydo, 
o lengvų patarimų, persergėjimų ir baidymų, kurių nemaža anais metais bėrė mūsų 
laikraščiai, niekas neklauso“?! 

Apibendrintai sakytina, kad Tumo laiškams būdingi keturi pagrindiniai raiškos 
tipai: neutralusis (kronikinis), reflektyvusis (impresinis), išpažintinis ir karnava- 
liškasis. Galima sąlygiškai manyti, kad neutralusis tipas labiausiai sietinas su in- 
formatyviąja funkcija, reflektyvusis (impresinis) - informatyviąja ir komunikacine, 
išpažintinis - bene išvien komunikacine, o štai karnavališkasis įprastai suaktyvina 
estetinę laiškų funkciją. Žinoma, įmanu, kad šios funkcijos vienaip ar kitaip įsistei- 
gia ir kituose laiškų ar fragmentų tipuose. Be to, pastarieji du raiškos būdai gali 


» J[uozas] Tumas, „Kas lietuvius iš tėvynės varo“, Viltis, 1910-04-25, Nr. 46 (381), p. 1. 

būti siejami su literatūriškumu, t. y. labiau stilizuota, literatūriškai konotuota laiš- 
ko raiška specifinėse santykio su adresatu situacijose. Pastebėtina, kad literatūriš- 
kėjanti raiška neatskiriama nuo epistolinio pasirodymo - dažniausiai sąmoningo 
dangstymosi kaukėmis, suaktyvėjančio arba siekiant sukurti didesnę distanciją, 
arba, kaip matysis laiškuose giminėms, numanant laiškų viešumo galimybę. Įvai- 
riaplanės Vaižganto korespondencijos korpuse periodas, adresatas, santykio moty- 
vacija ir kiti veiksniai nulemia skirtingo pobūdžio epistolinius santykius bei sykiu 
daugiaplanę epistolinių tekstų raišką. Vaižganto laiškai, kaip aptarta skyriuje „Epis- 
tolinė tradicija ir Vaižganto aplinka“, neretai balansuoja ant viešumo ir privatumo 
ribos, be to, dažnais atvejais asmeniniai klausimai aptariami vienusyk su bendres- 
niais - visuomeniniais, kartais - darbiniais. Tad rašymo tipai dažnai kaitaliojasi, 
persipina net ir viename laiške. 

Pavyzdžiui, epistoliniame ryšyje su Liudu Gira, išsamiau aptariamame skyriuje 
„Vaižgantas - rašytojas“, įprastai svarstomi literatūros lauko organizavimo reika- 
lai, bet emocinės įtampos situacijose kuriasi emociškai ir ekspresiškai turininges- 
ni tekstai. Tai galima pastebėti 1913 m. gegužės 8 d. Vaižganto laiške, rašytame po 
sūnėno3* mirties. Tekstas pradedamas paprastai, kronikinių režimu pateikiant tei- 
ginį be iškalbių stilistinių figūrų: „Dėkui Tau ir Tavo žmonai už užjautimą manęs. 
Kaziukas mirė. Tai paskutinis asmuo, kuris mane rišė su svėdasiškiais giminėmis. 
Aš jį mylėjau, nes tai buvo daug vertas jaunikaitis - tikra savo tėvo Liudo atžala. 
Bet ir užjaučiant neverta perdėti“ (Vaižgantas - Girai, VL 134, |. 188r). Viso epistoli- 
nio teksto raiška panaši į reikalų raštų: trumpi vientisiniai sakiniai, neekspresyvūs 
palyginimai, mintys išsamiai neplėtojamos („Kaziuko mirtis tiek ir tepaliko žymių 
manyje; ji ir tesveria drauge su kitais tokiais pat incidentais; viena pati - nedaug“, 
VL 134, |. 188r). 

Nors epistoliniams tekstams ir konkrečiai aptariamam susirašinėjimui būdingas 
nulinis erdvėlaikis, pereinant prie asmeniškesnio kalbėjimo - dažniausiai ir emociš- 
kai turiningesnio, epistoliniuose tekstuose daugėja nuorodų į kūniškąsias detales, 
dažniausiai į savo paties kūną, o tekstinė raiška artėja prie reflektyviojo, impresinio 
arba išpažintinio rašymo. Šio palyginti neišraiškingo Vaižganto laiško apie Kaziuką 
post scriptum kūniškumas paminimas kaip paralelus su gamtiškumu: „P. S. Dabar 
štai visas sodas baltas it mano galva. Gaila, kad negalite tai matyti“ (VL 134, l. 188v). 
Konspektyviai ir nereflektuodamas pranešęs apie skaudžią sūnėno mirtį, laiško pa- 
baigoje Vaižgantas simboliškai palygina baltą sodą su žila galva, sukurdamas šios 
patirties metaforą: žila galva - senatvės metonimija, o baltas pavasarinis sodas ta- 
patintinas su jaunyste, tačiau jų spalvinė gretybė išryškina patirtą skausmą (senatvė 
vis dar „žydi“, o jaunas žmogus - jau nebe). Vadinasi, išraiškos plotmėje beveik visas 
laiškas traktuotinas kaip reikalų raštas, bet dalyje jo, perėjus prie asmeniškesnių 
klausimų, per kūniškumą ir gamtiškuosius vaizdinius išrašomos skaudžios patirtys, 
tad ir raiška stipriai pakinta. 


32 Tai pas Tumą gyvenęs vyriausias sesers Severijos Tumaitės-Mėginienės sūnus Kazys Mėginis (18887 
1913). 

Vėliau Vaižgantas šio įvykio motyvais parašė grožinį tekstą „Ar jau medžiai 
sprogsta?.“. Jame ta pati istorija pateikiama kitokiu pasakojimu, išplėtojant erdvėlai- 
kį, personažų santykius (du pagrindiniai personažai - Kaziukas ir jį mylintis dėdė), 
net mirtį pateikiant stilizuotai, nors ir vartojant „šiurkščiąją“ leksiką, pasitelkiant 
kūniškus vaizdinius: 


Pirmą ir paskutinį kartą Kaziukui pratrūko plaučiai, šniokštelėjo upelis kraujo, ir ėmė 
plaučiai gangrenuoti. Kilo nepakenčiama smarvė. Bet visa tai jau nieko nebeišgąsdi- 
no. Kaziukas nurimo, išskalavo burną ir atvirto aukštielninkas su kryželiu rankoje 
laukti paskutiniosios. Šypsojos, meiliai žiūrėjo į savo dėdę ir... kilo, kilo... 
Dėdė nebeverkė. Ir jis šypsojos, neatsitraukdamas ir lyg su ranka mojuodamas: 
- Sudiev, sudiev, neilgai trukę pasimatysime! Sveikink tėvelius ir bočelius...33 


Tad laiške įžvelgtinos tik literatūrinės raiškos užuomazgos, visgi šis pavyzdys 
svarus, nes parodo, kaip viename laiške kaitaliojasi tekstinės raiškos tipai. 

Tolesniuose skyriuose epistoliniai dialogai ir polilogai suskirstyti remiantis 
chronologinių principu bei atsižvelgiant į epistolinio subjekto vaidmenis, santykį 
su adresatais ir kultūros lauko realijas, iš akių neišleidžiant tekstų raiškos pokyčių. 
Kaip rašoma epistolinių dialogų ir polilogų atveju, kintant laiško funkcijoms, kinta ir 
jų raiška, tad - nors taip pat labai sąlygiškai - galima stebėti chronologišką Vaižgan- 
to laiškų raiškos dominantės persikėlimą: nuo kronikinių reikalų raštų judama prie 
išpažintinių ir karnavališkų epistolinių tekstų. 


3 Vaižgantas, „Ar jau medžiai sprogsta?..“, in: Idem, Raštai, t. 2: Mišrieji vaizdai, parengė Eglė Bielskytė, 
Ramūnas Korsakas, Vilnius: Pradai, 1995, p. 34. 

Tumas ir kunigai literatai 


Nebereikė didesnių nelygybių, kaip buvo Aleksys ir Jokūbas. 
O žiūrėk, jiedu tolygiu tautos sėtrintoju ir drauge gaivintoju. 
Ar tikriau: lietuvių tautos kūnas užsidegė pirmiausia 

šiuose savo nariuose. Dabar tik spėk, ar jie visai atkris, 
nusirgę, ar atgaivelės ir kitus artimuosius narius. 


Vaižgantas, Pragiedruliai 


Kultūrinės kunigų literatų bendrijos steigtis 


Kaip rašyta anksčiau, ankstyvojoje epistolinėje Vaižganto komunikacijoje (iki maždaug 
1905) dominuoja ryšiai su kunigais literatais. Anot Vilmos Žaltauskaitės, Vaižganto 
veiklos pobūdžio kaitą nulėmė spaudos lotyniškais rašmenimis draudimo panaikini- 
mas, todėl ji ribine data laiko 1904-uosius"“, taigi knygoje pasirinkta laiškų klasifika- 
cija nenutolsta nuo įprastos Tumo biografijos chronologijos. Ši XIX a. pabaigos-XX a. 
pradžios komunikacija paliudyta korespondencijoje su dviem kunigais, aktyviais pu- 
blicistais, kritikais - Aleksandru Dambrausku-Adomu Jakštu ir Antanu Kaupu, kurie 
priklausė artimai Vaižganto kaip inteligento sąmoningumą formavusiai aplinkai. Va- 
dinu šio bendravimo dalyvius kunigais literatais, nes jie buvo rašto kultūros žmonės 
ir panašiai kaip Tumas steigė tekstinės komunikacijos svarbą šviečiant visuomenę, 
Vaižganto laiškai į JAV išvykusiam seminarijos laikų bičiuliui Kaupui (ankstyviausias 
rašytas 1892) yra pirmieji visame išlikusiame Tumo epistoliniame palikime (šis epis- 
tolinis ryšys tęsėsi beveik iki Kaupo mirties 1913), o tekstinė komunikacija su Jakš- 
tu - vienas intensyviausių korespondencijos naratyvų. Į tyrimą įtraukti 99 Vaižganto 
laiškai Jakštui (nuo 1895 iki 1930), pastarojo laiškai Tumui išlikę nuo 1903 m.; laiškų 
Kaupui gerokai mažiau - 12, taip pat turime 17 išlikusių Kaupo laiškų Tumui*, 
Panašaus pobūdžio epistolinės komunikacijos tikrai būta daugiau. Yra išlikusių 
kunigų Domininko Tumėnos, Kazimiero Bukanto“, Pranciškaus Būčios, Kazimiero 


* Vilma Žaltauskaitė, „Apie lietuvybės idėją kunigo Juozo Tumo-Vaižganto pažiūrose iki 1904 m.“, in: Lietuvių 
atgimimo istorijos studijos, t. 8: Asmuo tarp tautos Ir valstybės, sudarė Egidijus Motieka, Rimantas Miknys, 
Raimundas Lopata, Vilnius: Mokslo ir enciklopedijų leidykla, 1996, p. 249. 

* J[uozas] Tumas, „A. a. Kun. Antanas Kaupas, jo paties laiškais apibūdintas“, Viltis, 1913, Nr. 135 (922), p. 2; 
Nr. 136 (923), p. 2; Nr. 137 (924), p. 2; Nr. 138 (925), p. 2; Nr. 139 (926), p. 2; Nr. 140 (927), p. 2; Nr. 141 (928), 
p. 2; Nr. 142 (929), p. 2-3. Kaupo laiškai cituojami skliaustuose nurodant Vilties numerį ir puslapį. 

3 Domininkas Tumėnas (1860-1919) - vienas iš Tėvynės sargo leidėjų, 1897 m. jį redagavo. Buvo artimas 
Tumo bičiulis, kurį laiką dirbęs gretimoje parapijoje (Šatėse, o Vaižgantas nuo 1895 m. dirbo Mosėdyje). 

+ Kazimieras Bukantas (1872-1961) - kunigas, kartu su Tumu studijavęs Žemaičių (Telšių) Romos katalikų dva- 
sinėje seminarijoje Kaune. Nuo 1894 iki 1899 m. Užvenčio vikaras; čia susibičiuliavo su Pečkauskų šeima ir 
Marija Pečkauskaite-Šatrijos Ragana, su kuria vėliau visą gyvenimą artimai bendravo, bendradarbiavo. 

s Pranciškus Petras Būčys (1872-1951) - kunigas, teologijos daktaras, bendradarbiavęs nelegalioje lietuviš- 
koje spaudoje. Vaižganto bičiulis, bendradarbis. 

Pakalniškio“ ir kitų aktyvių spaudos ir kultūros darbuotojų laiškų Tumui, kiti ku- 
nigai dažnai minimi susirašinėjant su Jakštu bei Kaupu?. Žaltauskaitė, nagrinėjanti 
katalikų dvasininkų socialinę tapatybę, parodo, kad „laiškų rašymas buvo nuolatinė 
ryšių palaikymo ir keitimosi informacija forma“, bei pastebi, jog neretai tokie laiškai 
buvę skirti kolektyvinei apykaitaiš. Aptariami dvasininkai itin daug bendrauja kul- 
tūros, spaudos reikalais, siekdami įvardyti ir suformuoti bendro kultūrinio veikimo 
gaires. Dėl to juos vadinsiu kunigų literatų kultūrine bendrija, nors bendrijos sąvoka 
čia tinka sąlygiškai: pirma, ji virtuali, daugiausiai steigta ir funkcionavusi laiškuo- 
se bei publicistikoje; antra, viso jos vaizdo rekonstruoti neįmanoma dėl negausiai 
išlikusios korespondencijos. Visgi bendrijos samprata leidžia dalį - ypač bendrijos 
steigties ir apibrėžties - aspektų laikyti būdingais ne tik konkretiems asmenims, 
bet, manytina, ir visai aptarsimų korespondentų artimajai epistolinei aplinkai. 

Turint galvoje kolektyvinę laiškų apykaitą ir apskritai bendrą kunigų literatų vei- 
kimą, keltina prielaida, kad laiško terpė neretai leido steigti ne Aš-Tu, bet Aš-Jūs, pu- 
siau kolektyvinį, besitelkiančios bendrijos santykį. Jis matomas ankstyvojoje Vaiž- 
ganto korespondencijoje su Jakštu, tarpininkavusiu tarp Tumo ir kitų seminarijos 
kunigų“. Jakštą Vaižgantas laiškuose kartais įvardija kaip visos reikšmingos „kau- 
niškių“ bendruomenės atstovą (iš 1900 m. sausio 25 d. laiško: „Dėku, dėku už gerą 
žodelį, ypacz „nuo visų kauniszkių, kurius visus prigudau koncentruoti Tamstos 
ypatoje; be Tamstos jų garso nei privatiszkamę laiszkę nesigirdėtu“, VL 18, L. 14r). 
Vienijanti veiklių kultūros lauko dvasininkų situacija tekstuose ne tik reprezentuo- 
jama, bet ir aktyvinami jų ryšiai. 1904 m. kovo 20 d. laiške Vaižgantas rašo: „Če vėl 
Turauskys* dedikavojo savo vertimą kun. Bilczewskjo: |W sprawie socyalnej“". No- 
rėtųsi pasakyti: Gana, Pone, gana! - nors tais ženklais atminimo esu neapsakomai 
guodžjamas ir linksminamas“ (Vaižgantas - Jakštui, VL 50, L. 47r). 

Taigi šiame poskyryje aptariamas Vaižganto susirašinėjimas su Jakštu ir Kaupų 
yra visos kunigų literatų bendrijos epistolikos dalis. Ši kunigų literatų bendrija, įta- 
kinga anuomet formuojantis kultūriniams pasirinkimams, paliudijama retrospekty- 
vaus Vaižganto ir Jakšto požiūrio į Kaupo laiškus kaip biografijos šaltinius. Kaupui 
mirus (1913), Jakštas publikuoja ilgoką straipsnį, kuriame pažymi, kad asmeniškai 


“ 


„neteko jo pažinti“, „bet jo laiškuose [...] yra nemaž žinių, kuriuose, kaip veidrody- 


“ Kazimieras Pakalniškis, slap. Dėdė Antanazas (1866-1933) - kunigas, rašytojas, publicistas, bendradarbia- 
vęs Žemaičių ir Lietuvos apžvalgoje, Tėvynės sarge, Draugijoje, Viltyje ir kt. 

7 Žr. 1905 m. balandžio 22 d. Tumo laišką Jakštui: „Iš skaitlingos korespondencijos jaunųjų kunigų su mani- 
mi aš patyriau priverstiną reikalingumą pašnekesių kuopomis“ (Vaižgantas - Jakštui, VL 69, I. 56r[1]-[2]). 

* Vilma Žaltauskaitė, „Luomo tapatybės ženklai Romos katalikų dvasininkų dienoraščiuose (XIX a. antroji 
pusė - XX a. pirmieji dešimtmečiai)“, in: Egodokumentai ir privati Lietuvos erdvė XVI-XX amžiuje: straipsnių 
rinkinys, sudarytojas Arvydas Pacevičius, Vilnius: Vilniaus universiteto leidykla, 2013, p. 418. 

» Nuo 1898 m. Jakštas buvo Žemaičių (Telšių) Romos katalikų dvasinės seminarijos Kaune Šv. Rašto ir baž- 
Nnytinės teisės dėstytojas, 0 1900 m. tapo Žemaičių vyskupo Mečislovo Leonardo Paliulionio (1834-1908) 
sekretoriumi. 

*“ Kunigas Pranciškus (Pranas) Turauskas (1876-1919) - publicistas, vienas iš Tėvynės sargo platintojų. 
Minimas Lvovo arkivyskupo Jėzefo Bilczewskio (1860-1923) 1903 m. ganytojiškas laiškas „Socialiniu klau- 
simu“ („W sprawie spotecznej“ - NB Vaižgantas apsiriko nurodydamas pavadinimą). Bilczewskis 2005 m. 
paskelbtas Katalikų Bažnyčios šventuoju. 

je, atsimušė prakilni nabašniko dvasia“. Pateikiama Kaupo biografinių detalių, 
remiantis vienu ilgu 1907 m. Kaupo laišku Jakštui (šiame laiške Kaupas Maironio 
prašymu pateikė trumpą savo autobiografiją) bei keliais kitais 1906-1913 m. lai- 
kotarpiu siųstais laiškais, kurie spausdinami ir percituojami. Vaižgantas 1913 m. 
Viltyje taip pat publikuoja straipsnį „A. a. Kun. Antanas Kaupas, jo paties laiškais 
apibūdintas“. Perspausdindamas 1897 m. Kaupo laiškus, kuriuose jis ragino bičiulį 
greičiau atvykti gyventi ir dirbti į JAV („Važiuok, pasiskubink, nes paskui bus per 
vėlu“'4), Tumas į pristatomą dialogą įveda ir Jakštą, parodydamas, kad kultūros lau- 
ke veikiantys dvasininkai buvo saistomi vidinių saitų. „Jei tečiaus nepaklausiau taip 
karštų kvietimų ir tėvynės neapleidžiau, tai kaltas Adomas Jakštas, tikriau, šita štai 
ištrauka iš jo laiško, kurią tebelaikau, kaipo brangiausią relikviją““, - straipsnyje 
rašo Vaižgantas. Taigi Tumas, Dambrauskas ir Kaupas priklausė XIX a. pabaigoje iš- 
kilusiai lietuvių tautinio atgimimo epochos kunigų - dvasinės inteligentijos - kartai, 
ieškojusiai viešosios veiklos galimybių, o epistoliniai ryšiai daug prisidėjo prie šios 
bendruomenės susikūrimo ir palaikymo. 

Laiškų viešinimo praktika aptariamo susirašinėjimo, kaip ir visos Tumo kores- 
pondencijos, atveju gana dažna. Pavyzdžiui, 1900 m. birželio 19 d. laiške Tumas atsi- 
prašinėja Kaupo, kad spaudoje paskelbė jo asmeninį laišką: „Seniai jau apturėjau 
teisingus išbarimus už garsinimą privatiškų laiškų. Mea culpa! Aš pats kitam ne- 
dovanocziau. Matyk, buvo jis teip charakteriškas o su ščyru atviru parašytas, kad 
nė norėdamas teip aiškiai-teisingai neperstatysi“ (VL 21, L. 20r), o 1905 m. spalio 
23 d. Kaupas pasakoja Vaižgantui, jog atidavė jo laišką spausdinti: „Tavo pastarasis 
laiškelis yra taip mums indomus, kad nusiunčiau jį „Žvaigždei“ Ar negalėtumei dau- 
giau tokių atsiųsti?“ (Nr. 138, p. 2). Būdingą asmeninių laiškų publikavimą galima 
paaiškinti dovanos apykaitos modeliu - epistoliniai tekstai suprantami kaip visos 
bendrijos dokumentai, visų reikalas, o ne privati korespondentų nuosavybė, todėl 
turi cirkuliuoti plačiau. Tai, kad autorystės samprata šioje komunikacijoje neretai 
skyrėsi nuo šiandienės, rodo ir požiūris į kitus autorinius tekstus, ne tik laiškus. Pa- 
vyzdžiui, 1911 m. rugpjūčio 14 d. Kaupas rašo Jakštui: „Tamsta gali mano raštelius, 
jei kokį rasi geresnį, perspauzdinėti kiek nori. Aš ant savo straipsnelių nededu copy- 
right, galop rašau žmonėms, ne sau.““ Iš to, kas aptarta, svarbūs keli aspektai. Pirma, 
matyti, kad šie kunigai literatai priklausė tam pačiam kultūriniam ratui; antra, išryš- 
kėja epistolinių tekstų kaip telkiančių reikšmė bei tai, kad jie balansuoja tarp viešo ir 


R 


Afleksandras] Dambrauskas, „Kun. Antanas Kaupas“, Draugija, 1913, Nr. 83, p. 301. 

Idem, „Kun. Antanas Kaupas“, Draugija, 1913, Nr. 83, p. 301-308; Nr. 84, p. 373-388. 

“* J[uozas] Tumas, „A. a. Kun. Antanas Kaupas, jo paties laiškais apibūdintas“, Viltis, 1913, Nr. 135 (922), p. 2. 

* Tokio Jakšto laiško rasti nepavyko. Tačiau straipsnyje Tumas cituoja ištrauką: „Kada dvi kariuomeni kauja- 
si, tai galutinis pergalėjimas dažniausiai priguli nuo to, katra kariuomenė pirmiausia atlieka be vado, nes 
netekę vado, kareiviai tuojau į visas šalis išsiblaško ir tenka giltinei ar neprieteliui. Todelei kiekvieno tikro 
vado pirmiausia priedermė yra nesitraukti nei žingsnio nuo sargybos, stovėti ten ,iki paskutiniam kraujo 
lašui“. Ir ištikro, ko priešininkas labiausia trokšta? To, idant niekur nerastų užimtų sargybų. Tatai kas iš 
savo valios nuo sargybos pasitraukia, tasai, galima sakyti, eina draug su priešininku, nes priešininkui to 
tik ir tereikia, kad niekur budrių sargų nebūtų, kad priešingos pusės kareiviai be kariuomenės viršininkų 
paliktų. Na, o koks gi doras kariuomenės viršininkas gali daryti tai, kas priešininkui patinka?“ (Ibid.) 

* Cituojama iš: „Kn. A. Kaupo laiškai pr. A. Dambrauskui, 1907-1911 m.“, VUB RS, f. 1, b. E58, I. 15v. 


ū 

privataus: po Kaupo mirties apie jį tepasirodė du išsamesni straipsniai ir abiejuose 
gausiai remiamasi asmenine korespondencija, dalis jos skelbiama viešai. 

Apie Vaižganto ir Jakšto kaip kultūrinių bendradarbių santykius ne kartą rašy- 
ta, neretai pasitelkiant būtent jų epistolinius tekstus. Įdomu, kad Juozas Brazaitis 
(Ambrazevičius) šių kultūrinių bendradarbių visuomeninę ir kultūrinę veiklą dėl 
skirtingų autorių polinkių apibūdina kaip labai skirtingą, tačiau apibrėžtiną kaip 
„jungas“: „Išlikę laiškai rodo, kaip artimai juodu bičiuliavos. Du poliai vienas kitą 
traukė. Juodu taip, kaip Vaižganto raštuose nuolatos sutinkami bičiulių jungai, po- 
ros [...]/*7 Palyginimas su jungu - ariamų jaučių pora' - reikšmingas ne tik dėl darbo 
motyvo. Pora - tai itin dažna Vaižganto tekstuose vaizduojamų kultūrinio atgimimo 
personažų veiksenos forma, todėl ją verta išryškinti. Vaižganto grožiniuose tekstuo- 
se broliškumas ar bičiulystė beveik visuomet siejama su kultūringumo pabudimu 
(Rimai ir Nerimai'“ (1915), Pragiedruliai (1 dalis - 1918; 2 dalis - 1920) ir kt.), o 
Aukštaičių vaizdeliuose (vėliau Pragiedruliuose) artima bičiulystė ir dvejybiškumas 
taip pat vadinami jungu?“. 

Esminės aptariamos komunikacijos santykių linkmės ryškėja nuo pat korespon- 
dencijos pradžios. Iš išlikusios biografinės ir bibliografinės medžiagos sunku nu- 
statyti, ar iki pirmojo Tumo laiško Jakštui 1895 m. jie buvo asmeniškai pažįstami, 
nors pirmojo laiško tonas formalesnis ir gerokai skiriasi nuo vėlesnės korespon- 
dencijos - tai leistų daryti prielaidą, jog pažįstami galėjo būti nebent menkai. Kita 
vertus, pirmoji Tumo publikacija spaudoje pasirodė Žemaičių ir Lietuvos apžvalgo- 
je“ (1890), o Jakštas šiame leidinyje dažnai spausdindavo savo publicistiką ir eiles. 
Be to, jame aktyviai skelbta apie Jakšto Dainų skrynelę (pirmasis leidimas pasirodė 
1894), taigi Vaižgantas apie jo kultūrinę ir dvasinę veiklą tikrai žinojęs*“. 

Į pirmąjį Tumo laišką Jakštui pažvelgsiu atidžiau, nes korespondencijos užuo- 
mazgoje atsiskleidžia šį kultūrinį santykį palaikę motyvai: straipsnių periodiniuo- 
se leidiniuose ir knygų rašymas, spausdinimas, platinimas (spauda), katalikiškoji 
veiklos ir švietimo paradigma, rūpinimasis visuomenės auklėjimu. Laiškas prade- 
damas kalba apie „apie pagirtiną ir geistiną ųžmanymą“, kurį Tumas sužinojęs iš 
kaimynystėje gyvenusio Tumėno. Rašytas 1895 m. gruodžio 30 d., todėl atmestina 
prielaida, kad „užmanymas“ galėjo būti susijęs su Tumo redaguotu Tėvynės sargu, 


7 Juozas Brazaitis, „Jakšto ir Vaižganto jungas“, in: Idem, Raštai, t. 1: Tumas-Vaižgantas, Dambrauskas-Jakštas, 
Donelaitis, Daukantas, Valančius, Baranauskas, Pietaris, Chicago: Į laisvę fondas lietuviškai kultūrai ugdyti, 
1980, p. 286. 

Žodis „jungas“ šia reikšme dabar vartojamas retai, bet LKŽ kaip dvi pirmosios reikšmės teikiamos būtent 

šios: „ariamų jaučių pakinktas ar tai, kas juo vežama“ ir „ariamų jaučių pora“. 

Rimuose ir Nerimuose esminga dviejų priešingų elementų trauka, nulemianti artimos bičiulystės santykį. 

Skirtingo būdo Rimas ir Nerimas karo akivaizdoje suvokia savo brolystę. Rimo ir Nerimo korespondencija 

su namiškiais taip pat „dviskaitinė“: „Melskitės už mus. Rimas. Nerimas“ (Vaižgantas, Raštai, t. 1: Vaizdai ir 

vaizdeliai, parengė Ramūnas Korsakas, Vilnius: Pradai, 1994, p. 45). 

2 Žr. Aukštaičių vaizdelių skyrelio „Pirmieji draugai“ poskyrį „Du jungu“, kuriame vaizduojama jaunuolių 
draugystė (Ibid., p. 299-300). 

= Žr. Jūzapas iš Popszutės, „Įspejimai (uvogos)“, Žemaičių ir Lietuvos apžvalga, 1890, Nr. 4, p. 26-27. 

2 Jakštas buvo ryškėjanti autoritetinga jaunosios dvasininkų kartos figūra, jis korespondavo ir palaikė ry- 
šius su Antanu Baranausku ir pan. 


* 

nes pirmasis jo numeris pasirodė jau 1896 m. sausį?3. Toliau tekste užsimenama 
apie Antaną Baranauską: „Žinau, tiesa, kad puikybė tokia yra nū Szviesiausio (Bar), 
taigi nors ūlumas apie tikėjimo dalykų grynumą tegul atitraukia Aną nū matema- 
tikos“ (VL 3, 1. 1r), ir apie vertimą: „[Tlamę dalykę reikalinga yra mums žinia, ar 
galime kiekvienam prižadėti dispensą skaityti nekatališkų vertimą, ar pasakyti, kad 
kiekvienas sau praszytų“ (VL 3, 1. 1v). Šis vertimas turėsiąs būti skirtas tiems, ku- 
riems jis labai reikalingas, taigi reikia „truputį pasidarbūti dėl visų gero“: „[Tlai bus 
tikrai ,;zbiorowa jednostka' [/enk. kolektyvinis vienetas], naudosys gi tiktai guantum 
est ad hoc necessarium [lot. tiek, kiek šiuo atveju būtina]“ (VL 3, l. 1v). Iš visų užuo- 
minų galima suprasti, kad Vaižgantas kalba apie Graudžių verksmų vertimą, kurio 
Baranauskas greičiausiai ėmėsi 1897 m.*“, o 1899 m. šie tekstai Tumo iniciatyva 
buvo išleisti Tėvynės sargo priede“. Apie šio vertimo publikavimo istoriją Tumas 
kalba vienoje savo paskaitoje apie Baranauską - kaip šis „prakeikęs“ leidimą, kuria- 
me nesilaikoma autorinio teksto“. Regina Mikšytė rašo, kad Baranauskas Graudžių 
verksmų vertimą 1898 m. pirmiausia siuntęs tuometiniam Žemaičių (Telšių) Romos 
katalikų dvasinės seminarijos Kaune rektoriui Justinui Silvestrui Dovydaičiui??, o Tė- 
vynės sarge netrukus paskelbta, jog aptariami tekstai pasirodys kaip priedas. Tokia 
skuba leistų toliau laikytis prielaidos, kad tas sumanymas ir buvęs labai reikalingas 
giesmių vertimas. Šią mintį pagrindžia 1899 m. birželio 2 d. laiškas Jakštui, kuriame 
Vaižgantas reaguoja į Baranausko „prakeiksmą“ ironizuodamas jo poelgį bei tęsia jų 
korespondencijoje jau plėtotą temą: „Didis tai darbas! Man baisu, kad vietoje padė- 
kavonės neužsipelnytume niech szczęšcia nie dozna [...]! [lenk. tegul laimės nepati- 
ria tas [-..]!] Koks tai kvailas, atkaklus ir nekrikščioniškas išsitarimas! Sunku įtikėti, 
jog širdyje autoriaus „Anykščių šilelio' galėjo pasidaryti tokia evoliucija“ (VL 9, L 7v). 
Nusiviliama Baranausko solidarumo jausmo stoka (jam savas žodis svarbesnis už 
„visų gerą“), nes Tumui kolektyvo nauda, regis, esmingesnė nei individuali autoriaus 
valia. Kertinis šiame korespondencijos fragmente bendrumo pojūtis (Tumas rašo: 
„Vienog mėginsime mes, jei jau tie, kam Dievas davė tikrai užtenkanczias dovanas, 
nenori tuomi užsiimti“, VL 3, 1. 1r) bei tai, kad individuali veikla suprantama kaip 
indėlis į visuomeninį gėrį („truputį pasidarbūti dėl visų gero“). 

Laiškai Kaupui pradedami rašyti studijų seminarijoje laikais. Pirmajame įvardi- 
jama istorinė kultūrinė seminarijos dvasininkų situacija: 


> Aleksandro Merkelio manymu, Tėvynės sargo organizavimo genezės reikėtų ieškoti dar 1893 m. tarp klie- 
rikų Žemaičių (Telšių) Romos katalikų dvasinėje seminarijoje Kaune (Aleksandras Merkelis, Juozas Tumas- 
Vaižgantas: 3-iasis fotografuotinis leidimas, Vilnius: Vaga, 1989, p. 59). 

* Alfonsas Motuzas, „Seinų vyskupijos dvasininkijos indėlis į Graudžių verksmų sklaidą Lietuvoje“, Logos, 
2012, t. 71, p. 155. 

25 Žr. [Antanas Baranauskas], „Graudųs verksmai ir kitos naujosios giesmės, žinotinos žmonėms katali- 
kams, ypacziai-gi iszdavėjams maldakningių“, Tėvynės sargo priedas, 1899, Nr. 2. 

26 Žr. Doc. p. e. J[uozas] Tumas, Lietuvių literatūros paskaitos. Draudžiamasis laikas. Antanas Baranauskas, 
1835-1902, Kaunas: „Vaivos“ B-vės Leidinys, 1924, p. 38. Tas, Vaižganto žodžiais, „ganytojo palaiminimas“ 
skambėjo taip: „Niech szczęšcia nie zazna ten, kto choč jedno moje stowo ošmieli sie zmienič!“ [/enk. Te- 
gul niekada nepažįsta laimės tas, kuris nors vieną mano žodį išdrįs pakeisti!]. 

= Žr. Regina Mikšytė, Antanas Baranauskas, Vilnius: Vaga, 1993, p. 242. Justinas Silvestras Dovydaitis 
(1834-1901) 1860-1864 m. buvo Valančiaus sekretorius, nuo 1897 m. užėmė rektoriaus pareigas Žemaičių 
(Telšių) Romos katalikų dvasinėje seminarijoje Kaune. 

Pas mus gi... Pasigailėk, Vieszpate! Pandziejus užklupo ant mus, kaip giltinė su dalgę už 
lietuv.: matyk tai pariszkadija lenkavimui[,| „pamatui musų dvasiszko ir socijaliszko 
gyvenimo“. Todėl mes tupime kaip žiurkės po szlūtą i po polskiemu giebujem [lenk. 
lenkiškai tarškame], a po litaucku [/enk. žarg. lietuviškai] tik tai vogezią. (VL 1,1. 26r) 


Po Kaupo mirties Tumas paaiškina pirmojo išlikusio 1892 m. laiško parašymo 
aplinkybes - kad gavo iš Detroito Kaupo laišką, kuriuo šis pranešęs, jog vėl mokosi 
kunigų kolegijoje. Būtent į šį laišką Tumas reaguodamas atrašo: „Nu, nesitikėjome, 
kad tu apsukęs visą pasaulį papulsi vėl į tą paczią punktą, isz kuro buvai iszsprukęs! 
[-..] Matyt' Dievo apveizda! reiks tau kunigu buti. Dūk, Dieve, kad butu su naudą, nes 
asz visados pripažindavau tau gerus norus“ (Vaižgantas - Kaupui, 1892-08-25, VL 1, 
I. 24r). Antrasis laiškas Kaupui, rašytas 1893 m. vasario 29 d., įdomus tuo, kad jame 
labai anksti atsiskleidžia seminaristo Tumo kunigystės pasirinkimo motyvacija: 


Lietuva! Na! Kad ne Ji, gal ir asz seminarijoje nesėdėczio, bet jau buczio kur Sibirijo- 
je ant uždarbių, kaip ir kiti mano draugai. Nežinau, kas kaltas (neva pats rusiszkas 
mokinimo sistemas), kad isz pat pradžios protiszko iszilavijimo įkrito į domę utilita- 
rizmo manija; tiktai asz kiteip ją supratau ir visa apvercziau ne ant abelno gero, bet 
tiktai ant savo artimesniųjų sąsiedų gero, ir ne ant medžiagiszko, bet labiaus budis- 
zko. Szitai dėl ko asz niekados dar nemislijau apie iszstojimą, o tū labiaus apie iszva- 
žiavimą į Ameriką. (VL 2, I. 28r) 


Bendradarbiavimo, bendrabūties būsena yra ne tik geistinas vertės objektas, bet 
ir motyvas dirbti dovanos apykaitos labui. Šiame Tumo laiške dominuoja būsimasis 
laikas, projektuojamos ateities vizijos: „Vienkart įsikabinęs turiūs abiemis ranko- 
mis. Kiek spėkos iszturės - darbūsiūs, o jei patingsiu - nesiskųsiu ant kokio-ten fa- 
tum [Jot. likimo]“ (VL 2, L. 28r). 

Koresponduojant su Kaupu aktualizuojama laiško kaip dovanos specifika (laiš- 
kų prašymas, troškimas) ir noras pratęsti komunikaciją: „Paraszyk ilgą, ilgą rasztą, 
jei turi laiką, o jei ne - tai ne, nes ir asz baisei neturiu: „de actibus humanis'*š kalų 
apsiputojęs“ (Vaižgantas - Kaupui, 1892-08-25, VL 1, |. 24r). Kaupas panašiai gei- 
džia šio pokalbio tąsos: „Rašyk man dažniau“ (1905-04-18, Nr. 135, p. 2), „Rašyk 
daugiau“ (1906-02-10, Nr. 139, p. 2). Tikriausiai 1898 m.*? balandžio 2 d. laiške, 
kuriame kreipiamasi „Batandėli!“ (artimą santykį steigiantis įvardijimas, seman- 
tiškai sietinas su žinios perdavimuš“), pabrėžiamas informacijos sklaidos poreikis: 
„Nuobodžiuoju, seniai begirdėjęs tavo burkavimą: labai jau tinka nors truputis už- 
marinių žinių; savųjų net par daug“ (Vaižgantas - Kaupui, VL 5, I. 5r). Taigi laišku 
perduodamos asmeninės naujienos ir žinios apie kultūrinę veiklą JAV, o epistoliniai 
tekstai abiem korespondentams yra efektyvesnis savižinos ir informacijos sklaidos 


2 Tikriausiai minimas Jeano Francois Perino (1702-1783) Traktatas apie žmogaus elgesį (Tractatus de actibus 
humanis: In seminario episcopali Namurcensi dictatus, Lovanii: [S. n.], 1774). 

2 Autografe neįskaitomi metai. 

3 Balandis alyvmedžio lapu Nojui pranešęs gerąją naujieną apie rastą žemę (Pr 8, 11). 

įrankis nei viešos publikacijos: „Aprašyk tikrąjį stovį Lietuvoje, nes iš Amerikos lai- 
kraščių reiktų spręsti, jog lietuviai susidarė net savąją... respubliką“, - rašo Kaupas 
Vaižgantui 1905 m. spalio 23 d.*' Be to, laiškai veikia ne tik kaip žinios perdavimo, 
savirefleksijos ar bendruomenės telkimo tekstas, bet ir kaip sklaidos terpė siunčiant 
kitus tekstus. Pavyzdžiui, Jakštas ir Vaižgantas dalijasi spauda, o kiti tekstai (straips- 
niai, apžvalgos ir pan.) į būsimus spaudos leidinius dažniausiai keliauja laiškais. 
Apie efektyvias laiškais vykusias spaudos leidinių dalybas rašoma 1902 m. lapkričio 
15 d. Tumo laiške Jakštui: „N306 neturiu ir be jųsų gal negausiu. Prisiųskite“ (VL 34, 
1. 30r); 1904 m. vasario 17 d. laiške: „Neturint kitų knygų, gerai ir laikraštys: Tams- 
ta man retkarčjais atsjųsk po keletą NN [rašoma apie latviškus laikraščius - A. K.]“ 
(Vaižgantas - Jakštui, VL 49,1. 45v). Ta pati situacija paliudijama ir korespondencijo- 
je su Kaupu, pavyzdžiui, Kaupas rašo Tumui: „Tėvynę šių metų surinksiu ir Tau pa- 
siųsiuų. Turime jau 7 numerius. Ant Seimo nori ją numušti, nes per daug kaštuojanti; 
jeigu oponentams nusisektų tai padaryti, išleidinėtumime tuomet su Žilinsku, apie 
ką jau seniai šnekėjova“ (1899-08-02)32, 

Itin aktualu atrodo tai, kad aptariamų korespondentų laiškuose dedami kul- 
tūrinės bendrijos pamatai: kuriamas kultūrinės bendradarbystės siužetas bei ap- 
sibrėžiamos kultūrinių ryšių ašys, laiškas įsteigiamas kaip geistinas bendravimo 
pradžios ar pratęsimo diskursas, išsiskiriantis bendradarbyste. Rašydamas apie 
tautos sampratos radimąsi ir kultūrinį bei visuomeninį idealizmą, Marijus Šidlaus- 
kas išryškina individualų subjektą kaip kolektyvinio subjekto metonimiją ir teigia, 
kad XIX a. pabaigos-XX a. pradžios inteligentai traktavo savo veiklą kaip reprezen- 
tuojančią visos tautos interesus: „Mūsų pirmiesiems inteligentams reikėjo išreikšti 
naują žmogiškosios būties aspektą. Menkutė krašto gyventojų dalis, nedisponuojan- 
ti materialiniais ištekliais, sąmoningai tampa didžiulio organizmo - tauta virstan- 
čios liaudies - interesų reiškėja/33 1899 m. birželio 8 d. Vaižganto laiške matome, 
kaip epistoliniame diskurse vyksta mes telkimasis: „Teikkis dėlto įduoti jam žinelę, 
kad mes turime laukti, kad galėczio pasikviesti ir kun. Domininką [Tumėną - A. KĮ“ 
(Vaižgantas - Jakštui, VL 11, I. 8r). Tais pačiais 1899 m. Tumo epistoliniame dialoge 
su Jakštu išryškėja, kaip būtent per empatišką („meilės“) santykį kuriama intymi 
bičiulystė, neatsiejama nuo bendro veikimo: 


Apie meilės ženklius geriaus nė nekalbėti: Tamstos širdį pergerai suprantu, viską už 
gerą priimu ir nieko ko daugiaus netrokštu, kaip tiktai vieno - kad Tamstos širdy- 
je galėčiau koilgiausia pasilikti. Tas man jau perbrangiai už viską užmokės. Tad gi 
teikkitės po senovei pasinaudoti manim, katik galėsiu, viską išpildysiu. (Vaižgantas - 
Jakštui, 1899 m. laiškas, VL 7, 1. 3r) 


Vadinasi, kultūrinė bendrija grindžiama bendru darbu: „Nu, tiek to: pagyvensi- 
me-pamatysime, o tuotarpu į darbą“ (Vaižgantas - Jakštui, 1901-11-05, VL 29,1. 25r). 


* J[uozas] Tumas, „A. a. Kun. Antanas Kaupas, jo paties laiškais apibūdintas“, Nr. 138, p. 2. 
32 Cituojama iš: J[uozas] Tumas-Vaižgantas, „Laiškai Tumui J. Iš Vaižganto archyvo“, VUB RS, f. 1, b. F10. 
33 Marijus Jonaitis [Šidlauskas], Poetas ir visuomenė XIX-XX amžių sankirtose, Klaipėda: Eldėja, 1994, p. 45. 

Anot Vytauto Kubiliaus, iki XX a. 2-ojo dešimtmečio „[]lietuvių kultūrinis gyvenimas, 
kuriame dalyvavo saujelė pašauktųjų, tebebuvo gana fragmentiškas, be susiklosčiu- 
sių tradicijų podirvio ir nuolatinės dvasinės įtampos'**, Epistolinis diskursas neretai 
telkė šias „tradicijų podirvį“ apsibrėžti ir suformuoti bandančias „saujeles pašauk- 
tųjų“. Tikėtina, kad aptariamoje epistolinėje komunikacijoje dažnas apsibrėžimas 
vienu mes vardu yra intencionalus bandymas įsteigti ir įprasminti pačią bendriją, 
susiformavusią iš bendrų idėjų vienijamų asmenų. Šią mintį pratęsia 1904 m. ge- 
gužės 23 d. Vaižganto laiškas Jakštui, kuriame bendradarbiai pavadinami „vienašir- 
džiais“ ir „vienadūšiais“: „Kad vienaširdžjai, vienadušjai užsuka ant mano kalneljo, 
sakau nepagražindamas, kaip saulė mane nušviečja. Dėkui-gi, daugumas ir neap- 
lenkja; tad ir jau jųs, tolimiejie[,] nedarykite perdideljų ceremonijų“ (VL 51, L. 48r). 

Iš to, kas pasakyta, atrodytų, kad steigiamasis mes ryšys turėtų būti skirtas dva- 
sininkų lieratų bendrijai apibūdinti, į kurią ankstyvuosiuose laiškuose orientavosi 
Vaižgantas. Pavyzdžiui, svarstydamas galimybę leisti vien kunigų laikraštį, Jakštas 
1904 m. spalio 12 d. laiške Vaižgantui aiškiai artikuliuoja priklausomybę mes per 
opoziciją mes-jie (kunigai vs „svietiškieji“): 


Tiesą pasakius mane ima abejojimas: ar pas mus galimas laikraštis, kunigų išleidžia- 
mas. Vedimui laikraščio reikalinga juk šiokia tokia laisvė, reikalingi sądirbiai. [..] Tegu 
tais dalykais užsiima svietiškieji. Jie turi pilną tiesą tuose dalykuose neatsižiūrėti ant 
dvasiško autoriteto, tai tegu ir daro „nastuplenie“ [rus. nacrynnxeKKe - puolimas]; 
o mes pasilikkime arriegarde [pranc. arriėre-garde - užpakalinė apsauga, t. y. kari- 
nis dalinys, dengiantis pagrindines pajėgas] arba lietuviškai sakant užpakalyj. Kai jie 
galutinai iškovos tiesas ir dėl naujos rašybos ir grynai lietuviškos kalbos, tai ir mes 
galėsim be baimės atsitraukti nuo apipelėjusio bažnytinio musų žargono. (P. 14) 


Tačiau 1904-1905 m. korespondencijoje ekspresyvesne kalba mintis reikšti 
imantis Vaižganto epistolinis subjektas kritiškiau permąsto dvasininkų bendrumo 
idėją kultūros lauke. Ryškus to pavyzdys - 1904 m. spalio 24 d. laiškas Dambraus- 
kui, kuriame Tumas rašo: 


Apie kooperativišką kunigų trjusą ir aš turju neapsakomai menką supratimą. Ar Die- 
vo prakeiksmas, ar kas: kaip tiktai kunigas - nė platesnjų pažjurų, nė draugijos rei- 
kalų supratimo, nė noro nors pirštą pakrutinti daugjaus, neg to parapijos reikalauja. 
Kartais, tiesa, pirštą kyšteri, bet vien iš atžvilgjo į agituojančjo personą, o ne į idėją. 
[-..] Dabar, Dieve man padėk, kad aš kur bevažjuočjau ir ką nors megsti bepadėčjau - 
kunigų sėklės bergždžjos esama. (VL 56,1. 51r) 


Ginčai su dvasine vyresnybe ir kitų dvasininkų, nenorinčių įsitraukti į kultūros 
darbus, palaikymo stoka nulemia kitą epistolinį dialogą įprasminantį veiksnį - ben- 


34 Vytautas Kubilius, Dviese literatūros sūpuoklėse: Kazys Puida ir Vaidilutė, Vilnius: Lietuvių literatūros ir tau- 
tosakos institutas, 2003, p. 52. 

drą susipriešinimą su šiais opoziciškais kunigais, dažnai - oponuojančiais „litvoma- 
nų“ pažiūroms ir veiklai. Pereinant prie šios opios nesutampančių pažiūrų temos, 
laiškai emociškai tankėja, juos galima priskirti reflektyviajam, o kartais - ir išpažin- 
tiniam tipui. Iškalbingas 1905 m. vasario 16 d. laiškas, kuriame aprašomi santykiai 
su dvasininkais: 


Aš baigiu trokšti šitoje garbingoje atmosferoje. Konauninkas Styra3s, kad jam didis pil- 
vas persprogtų [čia ir toliau išskirta mano - A. K.], mindžioja mane su purvinu savo batu 
kasdieną. Kenčiu, dantį sukandęs ir ašaras rydamas. Po du kart ant dienos pasigaili, 
kad neesi svietiškame stovyje ir ne gali už brutališkumą su krėslu į kaktą drožti. Pildau 
savo pareigas, kiek tik galėdamas; žmonėms visą širdį atiduodu; doriškai neesu pra- 
sikaltęs, įpročių neturiu, - o jisai draug su vyskupu nuolat prikaišioja tepiditatem [lot. 
abejingumą], „liberal-demokratizmą“ - naują titulą, alum apsigėrimą, ba! ėjimą prieš 
visus kunigus. Kadą kiti kunigai, girdi, vakaruškas naikina, aš prie jų butent raginu 
(žiūr. mano korespondenciją V. Ž. [Vilniaus žiniose - A. K] „Minakalnis“, kurios nepasi- 
rūpinę suprasti, prišaukė Kaune penkius bosus mano nedorumo)); kadą kiti, girdi, luo- 
mas taikina, aš žemesniuosius kurstąs (žiūr. mano korespondenciją V. Ž. „Iš Švainikų“). 
„Kam gi jis rašo apie blogą padėjimą dvarų kumietynų: juk dvaruose ponai gyvena!!!“ 
šaukiąs Paliulionis. O man net kepenos vartos, girdžiant, jog kunigams tevalia prasčio- 
kus uiti, juos išnaudoti, o prieš dvarponius, iš kurių tiek naudos kunigui, kiek iš lauku 
bėgančio šuns tėra, reikia vien stypčioti ir už viską girti. (VL 67, 1. 57r) 


Išskirtos vietos rodo, kaip permąstant kitų kunigų veiklą, ją kritikuojant bei 
apibrėžiant savo padėtį pasirenkami vaizdingi kūniški palyginimai („iš kurių tiek 
naudos kunigui, kiek iš lauku bėgančio šuns“), hiperbolės („kad jam didis pilvas 
persprogtų“, „man net kepenos vartos“), metaforos („mindžioja mane su purvinu 
savo batu“). Pabrėžtina, kad vaizdingumas ir kūniškumas koreliuoja tiesiogiai, o „di- 
daus pilvo“ motyvas sukuria ryškų kontrastą tikėtinam dvasiškio dvasingumui - taip 
pastiprinama ironija. Komunikacijos laiškais abipusiškumas nulemia lygiavertišku- 
mą, kuriame „patikėtiniu“ tampama tik „patikint“3?. Permąstant santykį su dvasinin- 
kų luomu, epistoliniam subjektui ir korespondentui sukūrus pasitikėjimo ryšį, „pa- 
tikėtiniui“ Jakštui išsakomas nusivylimas, ironizuojamas padėties absurdiškumas - 
priklausymas dvasininkų luomui, o kartu - neįmanoma identifikacija su dvasinės 
vyresnybės narių veikla ir pažiūromis. 

Taigi 1904-1905 m. laiškuose nusiviliama bendro dvasininkų kultūrininkų dar- 
bo galimybe ir imama ieškoti alternatyvių veiklos modelių. Tiesa, Vaižganto epistoli- 
nis subjektas specifinį ryšį su religija ima reflektuoti labai anksti (nuo pirmųjų laiškų 
Kaupui, taip pat XX a. pradžios laiškuose Jakštui), pabrėždamas, kad dogmos dalykai 
jam ne tiek svarbūs, kiek vidinė moralė ir natūralumas: „Devočjausjasys dalykėlys 
irgi ne kaipo toksai man rūpi, bet kaipo širdies, par excellence, veikalas, dapildantys 


3 Romualdas Styra (1841-1915). 
36 Zr. Janet Gurkin Altman, Epistolarity: Approaches to a Form, Ohio: Ohio State University Press, 1982, p. 47-52. 

proto, par excellence, veikalus“ (Vaižgantas - Jakštui, 1903-12-30, VL 47, 1. 43 [8]). 
Vadinasi, jau ankstyvuosiuose laiškuose formuojasi paradigminė Vaižganto nuosta- 
ta - ne ortodoksiškas, bet protu suvoktas, apmąstytas ir kaip geriausia alternatyva 
priimtas tikėjimas. 

1905 m. vasario 16 d. Vaižgantas išreiškia požiūrį į krikščionių bendruomeniš- 
kumą - dvasininkų luomas turi steigti vienybę, tapti egalitariškos bendrijos pirma- 
vaizdžiu, tačiau nevyksta nei viena, nei antra: 


Kunigija, ta pirmoji užmazga krikščioniškosios meile surištos draugijos, ut unum sint 
[lot. kad jie būtų viena]3?, tai banda žvėrių; sacerdos sacerdoti lupus est [lot. kuni- 
gas kunigui vilkas yra; aliuzija į lot. homo homini lupus est]. Gyvendamas pašonėje 
kunigų policeiskio-džiakono plepiko [Styros - A. K.], prisiklausau tiek gero, kad net 
vemti verčia. Jerarchia, kunigų laipsniavimas - tai ne šeimynų surėdymas, kur vienas 
yra tėvas, kitas dėdė, trečias sūnus; bet senovės luomų palaika, kadą augštiesiems 
privalėje be apeliacijos skriausti ir mindžioti žmonišką ypatą žemujų. (Vaižgantas - 
Jakštui, VL 67,1. 58r) 


Griežtai per katalikiškų pažiūrų prizmę bendruomeniškumo ribas apibrėžiantį 
mes-kunigai santykį Tumas ironizuoja ir anksčiau, pavyzdžiui, 1903 m. spalio 23 d. 
laiške Dambrauskui, pasakodamas, kad kai kurie dvasininkai neigiamai vertina vi- 
suomenėje veikiančius kunigus: 


Jačinauskys3* padarė propoziciją Lietuvjus praminti Emdete (MDT) sulyg vokiškąjį 
Hakate (HKT)3? = Mačiul. / Dambr., Tum. [Mačiulis, Dambrauskas, Tumas - 4. K.] Gir- 
di, benepradėsją gėdėtis savo darbo. Matai, kad lengva kitus užgėdinti ir kaip sunku 
pačjam gėdėtis! (VL 44, L. 40v) 


Šiuo atveju prisiimamas visuomenės vedlio vaidmuo, nes iš kitų dvasininkų iš- 
siskiriantys kunigai visuomenininkai metonimiškai reprezentuoja visą tautą („Lie- 
tuvjus praminti“). Svarbu, kad Vaižganto išskirti trys „vedliai“ yra literatai. Nepasi- 
teisinusios kultūrinės dvasininkų veiklos tema plėtojama ir vėlyvesniuose Vaižgan- 


37 Cituojama frazė iš Naujojo Testamento, „Jėzaus maldos“ (Jn 17, 22). Ji išreiškia krikščionių vienybės idėją. 
Platesnis fragmentas: „Ir tą šlovę, kurią esi man suteikęs, / aš perdaviau jiems, / kad jie būtų viena, / kaip 
mes esame viena: / aš juose ir tu manyje, / kad jie pasiektų tobulą vienybę / ir pasaulis pažintų, / jog tu 
esi mane siuntęs / ir juos myli taip, kaip mane mylėjai“ (žr. Šventasis Raštas: Senasis ir Naujasis Testamentas, 
vertė ir parengė Antanas Rubšys ir Česlovas Kavaliauskas, Vilnius: Katalikų pasaulis, 1998, p. 1709-1710). 

3 Tikriausiai turimas galvoje kun. Cezaris Jačinauskas (1860-1923), apie kurį ankstyvesniame laiške Jakštui 
Vaižgantas rašo: „Aršiausis Gloso peikėjas esąs Rietavo Jačinauskis su savo šeimyna. Cezaris - bepautis; 
jo šeimyna - šovinistai“ (1903(?)-03-20, VL 39, I. 35r). Minimas Jakšto Glos Litwinėw do mtodej generacji mag- 
natėw, obywateli i szlachty na Litwie (1902). 

3 Santrumpa MDT padaryta pagal vokiškąjį HKT (Deutscher Ostmarkenverein) - nacionalistinę 1894 m. įsteig- 
tą organizaciją, besirūpinusią vokiečių kultūros (ypač kalbos) įtvirtinimu Rytų Prūsijos teritorijose, kur 
buvo daug lenkų. HKT, vadinama pagal jos steigėjų pavardžių pirmąsias raides (Ferdinando von Hanse- 
manno, Hermanno Kennemanno-Klenko ir Heinricho von Tiedemanno), turėjo artimų ryšių su vyriausy- 
binėmis organizacijomis, todėl kartais buvo leidžiama imtis šiurkščių ir agresyvių veiksmų (galbūt dėl to 
Jačinauskas ir siūlo „gėdytis“). 

to laiškuose, kur literatų „MDT“ programa atskiriama nuo kitų dvasininkų veiklos: 
„Koktu, ar žinai, darosi, matant, jog viskas, kas tiktai įgyja klerikališką dėmę, pra- 
deda eiti nerangiai, nevykusiai, niekam negali užimponuoti. L. L. [Lietuvių laikraš- 
tis - A. K.] tiesiog skandališkai netikęs, negyvas ir gailu tik Jakšto ir Maironio firmos 
(bent pavardžių ir vienat vienų gražių straipsnių)“ (1905-01-29, VL 64, L. 56r). Ta 
pati mintis apie Jakštą ir Maironį kaip pernelyg gerus kai kuriems nekokybiškiems 
spaudos leidiniams Vaižganto pakartojama tą pačią dieną rašytame laiške Onai Plei- 
rytei-Puidienei: „Eina be redaktoriaus [Lietuvių laikraštis|; nėkų prikemša patsai ne- 
apsišvietęs Smilga““. Gailu tik Maironio ir Jakšto vardų, ką ten retkarčiais pasirodo. 
Kad būtų geras redaktorius, ir tasai laikr. turėtų vietos terp Lietuvių“ (VL 65, 1. 4v [3]). 
Kritikos motyvas ir nusivylimas stiprėja chronologiškai vėlyvesniuose laiškuose, ne- 
sutapus „idealiam“ požiūriui ir realiai situacijai. 

Beje, Kaupo korespondencijoje taip pat svarstomi vieningos bendrijos klausi- 
mai. Jo laiškuose dažnai minima „draugija“, pavyzdžiui, rašytuose Jakštui: „Mane 
daugiausiai interesuoja draugijos klausimai“; „[D]augelis žmonių nesupranta pride- 
rančiai draugijos klausimų [...]. Todėl susimaniau aprašyti bent apskritais ruožais 
tą sociologijos dalį, kur yra kalba apie sociales spėkas, veikiančias draugijoje““, ir 
pan. Kaupas draugijos terminą vartoja kaip sinonimišką visuomenei (iš /enk. towa- 
rzystwo), taip paryškindamas egalitariškumą, asmeninį suinteresuotumą bendrais 
tautos klausimais. Draugijos ir vienybės tema svarbi, bet - kaip ir Vaižganto laiškuo- 
se - projektuojama „kunigiška“ bendrija galų gale įvardijama kaip nepasiekiama: 
„Nesistebėk, kad bendruose tėvynės reikaluose pas mus nėra vienybės. Gyvename 
svetimoje šalyje, niekas mūsų čia nespaudžia, - taigi ir nėra veiksnio, kur trauktų 
krūvon priešingus kits kitam elementus“ (Kaupas - Vaižgantui, 1906-02-10, Nr. 139, 
p. 2). Minėdamas „priešingus kits kitam elementus“, Kaupas atliepia Jakšto ir Vaiž- 
ganto epistoliniame dialoge ryškų poros, jungo motyvą: bendrijai funkcionuoti būti- 
nas vienijantis ir jungiantis pagrindas, galintis magnetiškai pritraukti net ir skirtin- 
gų energijų polius (aptariamu atveju jungiantis pagrindas buvęs negatyvus - pries- 
pauda, spaudos draudimas). 

Draugijos tema Kaupas į lietuvišką spaudą rašė laiškus ir publicistinius teks- 
tus, kuriuose daugiausiai plėtojami Amerikos lietuvių kultūros klausimai. 1906 ir 
1907 m. šie publicistiniai tekstai-laiškai išleisti rinkiniais Karvojaus laiškai ir Pa- 
trimpo laiškai“. Kaupas formuluoja: „Šiuose laiškuose raginau savo skaitytojus, 
kad pamylėtų Lietuvą, tokią, kokia ji yra, ir rūpintųsi suteikti gerovę dabartinei 
Lietuvai.'“43 Galima manyti, kad laiško forma pasirinkta dėl Kaupą nuo Lietuvos ski- 
riančio atstumo, per epistoliką akcentuojant fizinį nuotolį: kartu pabrėžiama ir ben- 
drystė, ir atskirtis. Kita vertus, būtent laiškai leidžia išryškinti įtampą tarp artimo 
(draugiškumas) ir svetimo (kai kalbama iš viršesnės pozicijos atsitolinus, beveik di- 


* Antanas Smilga (1864-1920) - spaudos darbuotojas, Sankt Peterburge leidęs pirmąjį legalų lietuvišką 
laikraštį Lietuvių laikraštis (1904-1906). 

“ Cituojama iš: Aleksandras] Dambrauskas, „Kun. Antanas Kaupas“, Draugija, 1913, Nr. 84, p. 380, 374. 

*2 K. A. K. [Antanas Kaupas], Pergyventos valandos (Karvojaus laiškai), Shenandoah, Pa.: „Zvaigzdes“ Spaustu- 
veje, 1906; Idem, Patrimpo laiškai, Shenandoah, Pa.: „Zvaigzdes“ Spaustuveje, 1907. 

3 Idem, Pergyventos valandos (Karvojaus laiškai), p. 3. 

daktiškai). Pavyzdžiui, dvyliktajame Karvojaus laiške („Kaip reikia skaityti“) rašoma 
iš visažinio kritiko pozicijos: „Didelė nauda yra iš atsakančio skaitymo tokių kny- 
gų kaip: „Apie žemę ir kitus svietus““, „Geografija“, „Fyzika““ ir tt., bet Dembskių*?, 
Šventmikių** ir kitų ,„apšvietėjų“ raštai gali būti drąsiai be jokios skriaudos žmonijai 
įmesti į ugnį..“*? Atmetami kairiųjų pažiūrų veikėjų (Vladislovo Dembskio, Stasio 
Matulaičio) veikalai, o priimtinais vadinami Petro Vileišio, Juozo Adomaičio-Šerno 
tekstai. Adresatas nurodomas jau pirmajame laiške - tai visi tautos žmonės: „[S]ta- 
tysiu jums, geri mano laiškų skaitytojai, įvairius klausimus, ant kurių tikitės noriai ir 
sąžiningai atsakyti'“5?, o laiškas laikomas parankiausia terpe užduoti klausimus taip, 
kad skaitytojas būtų įpareigotas į juos ieškoti atsakymų (dovanos apykaita). 

Taigi ankstyvojoje Tumo epistolikoje mes samprata ryškėja kaip nevienalytė, 
nors dažniausiai laiškuose iki 1905 m. aktualizuojama „mes-vienadūšiai“, t. y. ku- 
nigai literatai, veikiantys kaip visuomenės švietėjai, reikšmė. Jakštas šį bendradar- 
biavimo santykį reflektuoja kaip ryšį tarp „litvomanų“, vienijamų panašių kultūrinių 
įsitikinimų. 1904 m. sausio 18 d. laiške Tumui Jakštas rašo: „Ypač mums[|] litvoma- 
namsį,] diplomai butų ne prošalį [-.]" (p. 9). Grožinėje kūryboje taip pat aktyviai 
bandomas įteisinti toks „litvomano“ tipas; Vaižgantui Jakštas skiria eilėraštį „Litvo- 
manai“, spausdinamą 1899 m. Tėvynės sargo pirmajame numeryje su epilogu „Jo 
Mylistai Vaiszgantui paveda 4. J.“*. Satyriškame „litvomanų“ baimę pašiepiančiame 
eilėraštyje ryškus bendrystės, supratimo ir susipratimo motyvas, o tekstas pabai- 
giamas viltingai, ateities bendradarbiavimo motyvu: „Mes negalim lenkais buti, / 
Atmainyti prigimimą. / Norit meilę mus pažinti, / Bukit bendrais, ne Amonais, / 
Imkit mus, kaip reik", vadinti: / Lietuviais, ne litvomanais.“ Jakštas save ir Tumą va- 
dina „litvomanais“ (ir laiškuose, ir poezijoje), tačiau justi neigiama konotacija, kurią 
terminas turėjęs nuo pat jo vartojimo pradžios, todėl eilėraštyje prašoma „vadinti 
lietuviais“. Neigiama konotacija, akivaizdu, susijusi su sąvokos istorija: modernaus 
lietuvių tautinio judėjimo oponentai „ėmė taikyti jiems manijos - liguistos psichinės 
būklės - terminą“**. Pavyzdžiui, 1892 m. pasirodžiusioje Silvestro Gimžausko knyge- 
lėje Juokaunos dainos šis žodis dar traktuojamas kaip itin pejoratyvus: 


*4 Juozas Adomaitis-Šernas, Apie Žemę ir kitus swietus, jų buwį ir pabaigą, pagal Heilperną, Falbą ir kitus 
sutaise Szernas, Chicago, IN.: Spauda „Lietuvos“, 1896. 
* Idem, Geografija, arba Žemės apraszymas, pagal Geikie, Nalkowskį ir kitus sutaise Szernas, Chicago, III.: 
Spauda ir kasztais „Lietuvos“, 1899. 
46 Turbūt turimas galvoje: P. Neris [Petras Vileišis], Populiariszkas rankvedis fyzikos, Shenandoah, Pa: [s. n.], 
1899. 
7 Kun. Vladislovas Dembskis (1831-1913) - kairiųjų pažiūrų veikėjas, vertėjas, publicistas, krikščioniškojo 
socializmo, paremto jo versto Hugues'o Fėlicitė Robert'o de Lamennais idėjomis, šalininkas. 
28 Šventmikis - vienas iš Stasio Matulaičio (1866-1956) slapyvardžių. Kairuoliškos pakraipos spaudos dar- 
buotojas, publicistas, Ūkininko ir Varpo redaktorius ir kt. 
4 K. A. K. [Antanas Kaupas), Pergyventos valandos (Karvojaus laiškai), p. 35. 
= Ibid., p. 5. 
" [Adomas Jakštas], „Litvomanai“, Tėvynės sargas, 1899, Nr. 1, p. 4-7. 
52 Vilma Žaltauskaitė, „Dvasininkai „litvomanai ir jų požiūris į 1863 metų sukilimą“, in: Dvasininkija ir 1863 m. 
sukilimas buvusios Abiejų Tautų Respublikos žemėse: straipsnių rinkinys, sudarė Aldona Prašmantaitė, Vi|- 
nius: Lietuvos istorijos instituto leidykla, 2009, p. 331. 

Kad reikalą Kristaus kaip galent tramdyti 
Inkvepe „Litvoman“ žodį pramanyti! 
Nesenei tas žodis iszperėtas tapo, 

Nes Lindės Žodynė dar jo nėr' nei kvapo, 
Mickiaviczius garsus dar jo negirdėjo, 
Neseniai jį tamsus iszgamas sudėjo! 

Ir iszgamams vartot tiktai aną diara, 
Kuriems nuogto vieno daros tuoj negiara, 
Kad prasdėjo musų kalbos atgimimas. 
Apmirusios Dvasios isz grabo kėlimas.53 


Krzysztofas Buchowskis patvirtina, kad lenkakalbėje spaudoje ir literatūroje 
„litvomano“ sąvoka dar ilgai vartota pejoratyviai kaip labai paranki susipriešinimui 
ir diskusiniam tonui palaikyti: „Po 1905 m. ,litvomano' sąvoka padarė tikrą karjerą. 
Buvo visur vartojama, įi apibūdino naują, neabejotinai kenksmingą reiškinį“, o greta 
net siūlyta vartoti aštresnį terminą - „litvopatija“:*. Nepaisant šių aspektų, žodis „lit- 
vomanas“ palaipsniui pusiau žaidybiškai perimtas pačių kultūros lauke veikiančių 
lietuvių sau įvardyti (kaip ir cituotame laiške): „XIX a. paskutiniame dešimtmetyje 
nelegalioje katalikų dvasininkų spaudoje ši sąvoka jau ne tik atkartojama polemiko- 
se, bet ir vartojama savo laikysenai bei nuostatoms apibrėžti. Ja nusakomas pozicijų, 
laikysenos kitoniškumas - naujumas, o ne liguistumas [...]/55 Pavyzdžiui, Jakšto Glos 
Litwinėw (Lietuvių balsas) taip pat prasideda paaiškinimu, kas yra „litvomanas“. Apie 
šią brošiūrą Vaižgantas atsiliepia ir spaudoje, aukštindamas „vienadūšio litvomano“ 
Jakšto vardą (nors brošiūra ir išleista anonimiškai, tikėtina, nemaža dalis visuomenės 
galėjo žinoti jos autorių): „Džiaugsmas, širdžių pakilimas, autoriui dėka skamba po vi- 
sas Lietuvos šalis.“ 1903 m. gruodžio 20 d. laiške Vaižgantas labai panašiai džiaugiasi 
Jakšto patriotiniais tekstais: „[Slenjai reikėjo tokjo trumpai paaiškinančjo veikaljuko, 
kurį galėtų pakaišjoti musų abrusiteljoms“ (Vaižgantas - Jakštui, VL 46, I. 42r). Tai- 
gi tikėtina, kad „litvomanijos“ dominantė šioje kultūrinėje bendrijoje ilgainiui tampa 
reikšmingesnė nei priklausomybė luomui ir vienijančios katalikybės idėja. 

1919 m. savo redaguotame Draugijos žurnale Jakštas publikuoja, jo žodžiais, 
tarp senų dokumentų rastą „niekur nespausdintą originalę giesmę „Kunigų Karun- 
ką“. 1903 m. rugpjūčio 18 d. laiške Jakštui Vaižgantas užsimena gavęs „Karunką“, bet 
pasirenkantis jos nespausdinti (tikriausiai Tėvynės sarge): „[Blet kad gavau Karun- 
ką, juokiaus, kaip pasiutęs. Perspauzdinau rašomąja daryne ir paleidžiau; spauzdin- 
ti nedrįsiu dėl apoteozavimo tėvynainio-tinginio ir iširusio Taučiaus“ (VL 42,1. 37r). 


5 [Silvestras Gimžauskas], Juokaunos dainos, Tilžėje: Spauda M. Jankaus, 1892, p. 17. 

54 Krzysztof Buchowski, Litvomanai ir polonizuotojai: Mitai, abipusės nuostatos ir stereotipai lenkų ir lietuvių 
santykiuose pirmoje XX amžiaus pusėje, iš lenkų kalbos vertė Irena Aleksaitė, Vilnius: Baltos lankos, 2012, 
P. 99, 101. 

55 Vilma Žaltauskaitė, op. cit., p. 334. 

3 Vaižgantas, „Glos Litwinow do mtodej generacyi magnatėw, obywateli i szlachty na litwie“, in: Idem, Raš- 
tai, t. 19: Kritika 1896-1914, parengė Vytautas Vanagas, Vilnius: Lietuvių literatūros ir tautosakos institutas, 
2008, p. 159. 

Nors autoriaus tapatybė nei Vaižganto laiške, nei vėlyvesnėje Jakšto publikacijoje 
neatskleista, iš trumpos „prakalbos“ prieš eilėraštį (bei turint galvoje ką tik cituotą 
Tumo laišką) galima suprasti, kad pats Jakštas jį ir parašė: 


Autoriaus, matyt, norėta, kad ji būtų kunigų giedama klebonijose „atlaidams pasibai- 
gus“. Jos tikslas - nupiešti vargingą kunigų „litvomanų“ padėtį prieš spaudos atgavi- 
mą ir sužadinti jaunesnioj dvasiškijos kartoj noro pasišvęsti lietuvystės idealams. [...] 
Rašyta ji 31 VII. 1903 m., taigi prieš spaudos atgavimą. Išvestas joje Juozapas Taučyss? 
yra jauno kunigo-lietuvio tipas. Bet jį piešdamas autorius, matyt, turėjo omenėje kokį 
gyvą veiklesnį anos gadynės kunigą, greičiausiai kun. Į. Tumą, pridurdamas vieną kitą 
bruožą, kurio Vaižganto gyvenime gal ir nebuvo. 


Eilėraštyje daug aliuzijų į Tumo gyvenimą: „Taip gyvendams Juozapas Taučys / 
Gavo papeikimų šešiasdešimts tris“; „Paskui šnipai siekės jį užklupt' -, / Lietuviškas 
knygas jo visas sučiupt“; „Be to viso išjuoktas dažnai, / Iš vietos į vietą stumdoms' 
„nebažnai“; „Pirmą skausmą Taučys turėjo, / Kad spaudos sulaukti vis negalėjo“*ž 
ir pan. Taigi vienas pirmųjų Jakšto Vaižgantui dedikuotų eilėraščių yra šis, išryški- 
nantis „litvomano“, spaudos laisvės, darbo Tėvynės labui motyvus. Įsidėmėtina ir 
tai, kad viešos publikacijos šis tekstas sulaukė uždelsus, kai jau buvo tapęs praeities 
situacijos liudytoju, tačiau sinchroniškai turėjo bendriją konsoliduojančios galios. 
Delsimas publikuoti gali būti susijęs ne tiek su Tumo gyvenimo detalėmis, kurių gal- 
būt nenorėta viešinti, kiek su pasirinkimu eilėraštį pavadinti „Karunka“, taip paro- 
dijuojant bažnytinį kontekstą. Karunka (vainikas, vainikėlis) - lenkų kilmės giesmė, 
kuria pažymimi Švč. Mergelės Marijos skausmai ir džiaugsmai. Šiuo tekstu parodi- 
juojama bažnytinė giesmė, tačiau sykiu „Juozapas Taučys“ gretinamas su Švč. Mer- 
gele, taip pabrėžiant jo reikšmę, besiformuojantį (ar formuojamą) autoritetą. 

Taigi nors istoriniuose tyrimuose linkstama apibendrintai manyti, kad katalikai 
dvasininkai būrėsi į draugijas ir bendrijas būtent religiniu pagrindu5?, Tumo, Kaupo, 
Jakšto ir kitų dvasininkų laiškai leidžia parodyti, jog tai buvęs tik vienas iš motyvų, 
kurį Tumo atveju ilgainiui pakeitė kiti kultūros darbuotojus vienijantys aspektai, 
ypač „litvomanystė“. Kultūra, religija ir patriotinis nusiteikimas jau šiame santykyje 
formuluojami kaip vienas kitą papildantys, neatskiriami; tai gerai iliustruoja vienas 
iš Tėvynės sargo šūkių: „Mylėk V. Dievą už visa labiaus, / Artimą kaipo pats save, o / 
Tėvynę už save daugiaus.“ Žaltauskaitė yra rašiusi, kad moderniosios katalikiškos 
srovės atsiradimas apskritai gali būti siejamas „su jaunesniųjų liberalesnių dvasi- 
ninkų 1896 metais pradėtu leisti laikraščiu Tėvynės Sargas“““. Šios mokslininkės ty- 
rimai taip pat paaiškina ir dvasininkų kartų konfliktą, apibrėžtiną „kultūrinių poli- 
tinių orientacijų prasme“, iš dalies pagrindžiantį Tumo nusigręžimą nuo dvasininkų 


57 Taučius buvo ir vienas iš Tumo slapyvardžių. 

* Pr. Afleksandras] D[ambrauskas], „Užmirštoji giesmė“, Draugija, 1919, Nr. 39-10, p. 424-426. 

* Edvardas Vidmantas, Katalikų bažnyčia ir nacionalinis klausimas Lietuvoje XIX a. antrojoje pusėje - XX a. 
pradžioje, Vilnius: Mokslas, 1987, p. 75. 

“e Vilma Žaltauskaitė, „Dvasininkijos kartų konfliktas. Retorika ir turinys“, Darbai ir dienos, 2001, Nr. 28, p. 249. 

vienybės kultūros darbe idėjos“. Konfesiniu pamatu grįstinu kultūros lauku Vaiž- 
gantas ima nusivilti ir pereina prie pasaulietiškesnės kultūrinės komunikacijos su 
įvairesnių pažiūrų rašytojais, redaktoriais, leidėjais, kurią aptarsiu kitame skyriuje. 


„Sunkūs darbo dalykai“ 


Kunigų literatų bandymai susitelkti į vieningą bendriją jokiu būdu nebuvo savitiks- 
liai. 1899 m. gruodžio 17 d. laiške Jakštui Vaižgantas rašo, kad jų susirašinėjimą vie- 
nija malonus bendras darbas: 


Kiek sykių turėjau laimę apturėti nuo Jusų laiškelį, tiek sykių veidas man prašvito: 
Kaip atmenu, nėvienas nebuvo bergždžias, bet vis sunkus darbo dalykais. Paskuti- 
nysis pranešimas priguli prie prašmatniųjų, užtatgi ir džiaugėmės su kun. Džiakonu, 
kaip kudykiai. Kad Dievas man dribterėjo, tai jau nebežinojom, kaip besidžiaugti; ką 
gi besakyti dabar? (VL 16,1. 11r) 


Tai aptartos laiško veiksenos ir tarpininkavimo įrodymas („sunkus darbo da- 
lykais“), o jo verte laikomas gebėjimas kurti ir paveikti (adresatą ir adresantą). Iš 
visų cituotų fragmentų matyti, kad ankstyvieji Vaižganto laiškai Jakštui ir Kaupui 
pasižymi kronikinių kalbėjimu, sietinu su žinios perdavimu bei reikalų tvarkymu. 
Tad kokie tie aptariamos kultūrinės bendrijos reikalai ir „darbo dalykai“? 

Kaip matėme, ankstyvajame Vaižganto ir Jakšto susirašinėjime iškilo katalikiškų 
leidinių lietuvių kalba klausimas, susijęs su laiškuose taip pat svarstomais dvasinin- 
kų literatūrinio palikimo leidybos reikalais. Kita svarbi ankstyvosios koresponden- 
cijos tema - lietuvių kalbos vartojimas religinėse apeigose, be to, neretai rūpinama- 
si kalbos vartojimo ir norminimo klausimais apskritai. Galiausiai bene ryškiausias 
epistoliniame diskurse darbas ir reikalas - spaudos leidinių steigimas, platinimas, 
savo ruožtu, rašymas į juos. Spaudos tema ne tik reikšme, bet ir mastu nustelbia 
visas kitas: kadangi, kaip aptarta skyriuje „Epistolinė tradicija ir Vaižganto aplinka“, 
spauda suvoktina kaip parankiausia terpė idėjoms skleisti, aptariamos bendrijos 
narius telkia ir apibrėžia intensyvus rūpinimasis jos organizavimu (tiek spaudos lo- 
tyniškais rašmenimis draudimo laiku, tiek ir vėliau). 

Pradedant nuo katalikiškos raštijos lietuvių kalba, galima pastebėti, jog šis klau- 
simas korespondencijoje vis pasikartoja, bet aktualiausias Vaižgantui yra iki 1904- 
1905 m., nes paskui Tumas ima orientuotis į platesnį kultūros lauką. Pavyzdžiui, 
1899 m. rašo Jakštui, kad yra susižavėjęs skaitoma Bažnyčios istorija“? ir norėtų jos 


“ Ibid., p. 251. 

“2 Nors nėra tiksliai aišku, apie kokią istoriją rašoma, laiške minimas autorius „Ž.“ (kunigas Bronistawas Žon- 
goltowiczius (1870-1944), kuris tuo metu Žemaičių (Telšių) Romos katalikų dvasinėje seminarijoje Kaune dės- 
tė Bažnyčios istoriją, tad galima daryti prielaidą, kad tai galėjo būti paskaitų užrašai ar konspektai. Toje pat 
seminarijoje dirbo Jakštas, laiške minimi kiti ten dirbę kunigai Juozapas Stakauskas (Stachas, Juozapėlis Stach) 
(1871-1944) ir Bronistawas Lausas (Liausas) (1872-1941), o Jakšto Vaižgantas prašo kreiptis į autorių kaip jį ge- 
riau pažįstantį: „Šitą raštą norėjau nusiųsti stačiai į p. Ž., bet kad nedrįsau, per mažai užsipelnęs jo prilankumą, 
Tamstai pavedu tą dalyką: žodžiais geriaus. Rezultatą kad žinočiau, būtų fein“ (VL 8, I. 4v). Be to, prielaidą apie 
Žongolowiczių kaip minimo teksto autorių stiprina ir laiške minimas faktas, kad autorius moka lietuvių kalbą 
(„gerai būtų, kad patsai autorius išverstų"), o Žongotlowiczius lietuviškai mokėjo. 

vertimo į lietuvių kalbą: „[U|žsigeidžiau ją turėti savo kalboje. [-..] [J|iems paaiškinti ir 
palengvinti - galėtų per išvertimą žodis-žodin į žinomą kalbą“ (VL 8, I. 4r). Religinius 
raštus lietuvių kalba leisiantys kunigai aptariami ir 1900 m. sausio 25 d. laiške, ku- 
riame taip pat įrašomas rūpestis dėl Motiejaus Valančiaus veikalų perspausdinimo: 


Augszcziausiu savo rimtumu paskiriu į sąnarius anos komisijos visų pirmu Tamstą, 
paskui K. Olekną“3, kurs yra pataisęs „Pradę ir iszsipl. kal. w.““* Teikkities tą užbaigti 
ir prisiųsti: iszlengvo pradėsiu leidinėti „tomais“. Pas savę turiu „Kn. dėl paaugusių““, 
jau priruosztų. „Sekiojimą“““ pavedžiau Damininkui“?, bet jis[,] szelmis[,] nieko man 
neatsako. Gyvenimus V. Jezaus, Marijos ir Szventųjų“* taiso vėl vienas gabus. Asz rink- 
siu apologetiszkas. 3 turiu; anų tarpę yra ir isz „Teisybės““? etc; bet be titulinio laksz- 
to. Praszome prisiųsti. (Vaižgantas - Jakštui, VL 18, I. 14r) 


Valančiaus reikšmė dažnai išryškinama ankstyvojoje Tumo korespondencijo- 
je („Jei Jozefinizmo?“ dvasia buvo panaši į Val. dvasią, tai drąsiai galime įsirašyti į 
Jozefinistus“, 1899-12-17, VL 16, L. 11v), išplėtota ir 1900 m. Pasaulinei parodai 
ruošiamų jo raštų tema. Parodos siužetas svarbus epistoliniame diskurse steigtai 
bendrijai suvokti. 1900 m. balandžio 15 d. laiške Vaižgantas ragina Jakštą būtinai 
vykti į Paryžių, nes nori parodoje turėti kažką iš savųjų: „Nėra nei kalbos: gausi 
važiuoti Paryžiun ir galas! Jei pinigų truksta, tai 100 rub. tuojaus išsiųsiu iš kasos; 
nors ji nėr pilna, vienok drąsiai jemu, nes ne ant tuščio: butu tiesiog gėda neturė- 
jus savo perstatytojo iš referento“ (VL 19, 1. 16r). 1900 m. Valančiaus jubiliejui? 
paminėti skirtame Tėvynės sargo Nr. 2-3 pasirodo straipsnis „Projektas Jubilieji- 
nio (1801-1901) perspausdinimo visų Vyskupo Motiejaus Valancziaus veikalų“?*. 
Šis tekstas pateikiamas be autorystės, bet kalbėjimas pirmuoju daugiskaitos as- 
meniu leidžia manyti, kad raginimas rašomas redakcijos vardu, t. y. prisidedant ir 
Tumui. Lygiai taip pat 1901 m. Žinyčios Nr. 3 straipsnyje „100-metinės sukaktuvės 
Vyskupo Motiejaus III Valančiaus“ į skaitytoją kreipiamasi redakcijos vardu: „[B]e 


S Kun. Antanas Alekna (1872-1930) - knygų Žemaičių vyskupas Motiejus Valančius (1922), Bažnyčios istorija 
(1929) ir kt. autorius. 

4 Motiejus Valančius, Pradžia ir išsipletimas kataliku tikejimo, Shenandoah, PA: Lietuvių katalikų spaudos 
bendrijos spaustuvėje, 1906. Veikalą spaudai rengė kun. Antanas Milukas ir minėtasis Alekna. 

65 Kita Valančiaus knyga - Paaugusių žmonių knygelė (pirmoji laida - 1868). 

56 Tikriausiai Valančiaus turėtas Antano Savickio išverstas Tomo Kempiečio Apey sekima Christusa Pona 
(1828). 

57 Tikriausiai kalbama apie Domininką Tumėną. 

8 Valančiaus knyga Giwenimaj szwentuju Diewa (1868), galbūt ir Valančiaus atliktas Maria'os de Jesūs de 
Agreda'os veikalo vertimas Giwenimas Szwencziauses Marios Panos (1855). 

5 Motiejus Valančius, Isz tamsybes wed tiktay kielis teysybes, Tilzej: [S. n.], 1868. 

7 „Jozefinizmas - XVIII a. pabaigos kai kurių katalikiškų šalių valdžios politika Katalikų Bažnyčios atžvilgiu, 
kai buvo keliami reikalavimai supasaulietinti švietimą, iš dalies sekuliarizuoti Bažnyčios turtus, uždaryti 
vienuolynus“ (Arvydas Gelžinis, „Lietuvos bernardinų (pranciškonų observantų) provincijos studijų siste- 
ma XVIII a. pab.-XIX a. pr.“, Lietuvos katalikų mokslų akademijos metraštis, 2000, t. 17, p. 81). 

Valančiaus gimimo šimtųjų metų sukakties proga (1901) Vaižgantas vertė ir Tėvynės sarge, Žinyčioje bei 

Dirvoje-Žinyne skelbė įvairius Valančiaus tekstus. 

[Redakcija?], „Projektas jubiliejinio (1801-1901) perspausdinimo visų Vyskupo Motiejaus Valancziaus vei- 

kalų“, Tėvynės sargas, 1900, Nr. 2-3, p. 26. 

atlydos kiekviename mūsų laikraščių („Tėvynės Sargo' ir „Žinyčios') numeryje sta- 
tėme prieš skaitytojų akis tai literatiškus darbus, tai apaštališkus vargus ir rū- 
pesčius godotino Jubiliato, Vyskupo Motiejaus Valančiaus.'73 Susirašinėdamas su 
Kaupu, Tumas taip pat aktualizuoja Valančiaus autoritetą: „Žem. Vysk.?* kaip nors 
gausiu ir Tau, o nekam kitam nesiųsiu, nes po jos parraszymo turėsi ją (originalą) 
sugrąžinti man atgal“ (1893-02-29, VL 2, L. 28r). 

Valančiaus tema rodo, kad pirminiame kunigų literatų bendrijos projekte šio 
autoriteto literatūrinės ir švietėjiškosios veiklos modeliai pasitelkiami kaip orien- 
taciniai"5. Vėliau Valančiaus autoritetą ir jį kaip konsoliduojančią figūrą Vaižgantas 
yra paliudijęs ne tik tekstų vertimais, paskaitomis bei nuolatiniais straipsniais apie 
jį, bet ir grožiniuose kūriniuose vaizduodamas kaip kultūrinį ir dvasinį vedlį, pa- 
vyzdžiui, Pragiedruliuose: „Nedaug mums yra didvyrių, nors ir vadinamės, pasidi- 
džiuodami, didvyrių žeme. Užtat kurie mums buvo, tų neužmiršome, gal ir nėkados 
neužmiršime. Kad ir vyskupą Motiejų [...]"79 

Kaip sakyta, korespondencijoje dažnai svarstomas ir lietuvių kalbos integravi- 
mo į bažnytinį gyvenimą klausimas. Intensyvų bandymą lituanizuoti katalikiškąsias 
apeigas laiškuose matome beveik iki pat spaudos draudimo panaikinimo. Pavyz- 
džiui, 1903 m. vasario 26 d. Tumo laiške Jakštui: „Benegaučiau jųsų Rubricelios?77 
Benegalėtų padaryti ištraukų iš tos rubricelios, neva tai dėl jųsų parapijiečių, o iš 
tikro dėl musų. Arcivyskupo parašas labai daug svertų. Ot, kad teip į 5000 kartelių 
su „Dievas mūsų Gelb/ ir „Šventas Dieve“ (VL 38,1. 34v). 1901 m. lapkričio 9 d. laiške 
Tumas stipriai ironizuoja lietuviškų ir lenkiškų pamokslų situaciją: „5, kun. Paltaro- 
kas78 Kurkliuose tankiai susimislijęs intonuoja lenkiškai, sakydamas: man vis tiek 
pat!!“ (VL 30, 1. 26v). Nuoroda į Antano Vienažindžio eilėraščio „Jau žvaigždė vilties 
žibėt nustojo“ eilutę „Man vis tiek pat!“ neutraliam žinių dėstymui suteikia aiškios 
ironijos ir net sarkazmo: pasirinkti lietuvių poeto žodžiai, nors rašoma apie lenkų 
kalba vykstančias pridėtines pamaldas („Apie sauvalingą įvedimą lenkiskos pride- 
damosios pamaldos į vietą lietuviskosios šiuo kartu tik tiek tepatyriau“, VL 30, I. 
26v). Be to, trumpos lietuvių literatūrinės tradicijos intertekstai laikytini kultūrinę 
bendriją jungiančio motyvo patvirtinimu. 


3 [Redakcija?), „100-metinės sukaktuvės Vyskupo Motiejaus II Valančiaus“, Žinyčia, 1901, Nr. 3, p. 2. 

7 Valančiaus istorinis veikalas Žemajtiu wiskupistę (1848). 

7 Minėtina, kad rašydamas atsiminimus ir kurdamas asmeninę istoriją Vaižgantas taip pat akcentavo Va- 
lančiaus autoritetą, vienu lemtingiausių savo gyvenimo atsitikimų įvardijęs kelionę pas vyskupą, kuris 
jam suteikė Sutvirtinimo sakramentą. Žr. Vaižgantas, „Kelionė į vyskupą Valančių“, in: Idem, Raštai, t. 2: 
Mišrieji vaizdai, parengė Eglė Bielskytė, Ramūnas Korsakas, Vilnius: Pradai, 1995. 

7 Vaižgantas, Raštai, t. 4: Pragiedruliai: Vaizdai kovos dėl kultūros, parengė Ilona Čiužauskaitė, Vilnius: Pra- 
dai, 1996, p. 253. 

7 Rubricelė [ot. rubricella] - praktiniai Bažnyčios nurodymai dėl liturginių valandų kalbėjimo ir giedojimo 
laiko, pamaldų tvarkos ir pan. Jos dar nuo XIX a. 5-o0jo dešimtmečio spausdintos ir lietuvių kalba, o po 
1864 m. - rusų kalba (žr. Aldona Prašmantaitė, „Žemaičių vyskupijos liturginiai kalendoriai-žinynai“, in: 
Lietuvos istorijos metraštis: 2000 metai, redagavo Vytautas Merkys et al., Vilnius: Lietuvos istorijos instituto 
leidykla, 2004, p. 177-178). Tikriausiai prašomoje Jakšto turimoje rubricelėje būta maldų lietuvių kalba, 
nes jis jau gyveno Sankt Peterburge, kuris priklausė Mogiliavo arkivyskupijai, neturėjusiai tokių kalbos 
vartojimo apribojimų pridėtinėse pamaldose. 

7 Kun. Kazimieras Paltarokas (1875-1958) - vyskupas, pagarsėjęs savo ganytojiška veikla. 

Remiantis Vytautu Merkiu, „[t]o meto nesekuliarizuotoje valstietiškoje visuo- 
menėje lietuviško rašto būdavo pramokstama ne valdinėje mokykloje [...], bet per 
vaikų ruošimą katechizacijai, mokant skaityti katekizmą ir maldaknygę“"?. Merkio 
aprašytu laikotarpiu vis dar aktyviai svarstytas papildomų pamaldų kalbos klausi- 
mas, todėl Vaižganto ir Jakšto rūpestis iš tiesų aktualus to meto dvasininkams. Rū- 
pinimąsi katalikiškais leidiniais lietuvių kalba Vaižgantas įvardija kaip asmeniškai 
skausmingą klausimą: „[P]asišnekėti apie šjokjus-ne-tokjus skaudžjamųjų dalykų 
išgaljus“ (Vaižgantas - Jakštui, 1904-05-23, VL 53, I. 48r), pabrėždamas asmeninį 
suinteresuotumą viešaisiais, visuomeniniais reikalais. 

Asmeninis interesas ne mažiau ryškus ir dirbant „sunkiausią darbą“ - organi- 
zuojant spaudos veiklą. Tumas, žinia, redagavo įvairius spaudos leidinius, buvo jų 
sumanytojas ar aktyvus bendradarbis. Artima kunigų literatų aplinka ir XIX a. pabai- 
gos-XX a. pradžios kultūros darbuotojai apskritai iš esmės angažavosi spaudos rei- 
kalams: „Lietuvių inteligentija suprato, kad stiprėjančiam tautiniam judėjimui kon- 
soliduoti, nacionalinėms idėjoms reikšti ir joms platinti būtina periodinė spaudą.“?? 
Ankstyvuosiuose Tumo laiškuose spauda laikyta vienu esminių vertės objektų. Pe- 
reinant prie šios temos, Vaižganto retorika labai kinta, kaip matome pavyzdžiuose 
iš laiškų Jakštui: „Ak, spaudos, spaudos! Dar metai, aš padvėsiu iš iritacijos..“ (1903- 
02-26, VL 38, 1. 34v); „Oi, spaudą duokite, duokite!“ (1903-10-23, VL 44, L. 40v). Sin- 
taksinis ir leksinis ekspresyvumas būdingas ir Jakšto laiškams apie spaudą: „Prieš 
šventes nesuspėjo to padaryti, bet po švenčių žada kibti prie darbo ir iki Gramnyčių 
pabaigti. Tada ministrai pasirašys ir bus galas svarbiausiems musų vargams. Fiat, 
fiat [Iot. Tebūnie]! Dieną, kurioje bus daleista spauda, turėsime apvaikščioti, kaipo 
tautiškąją šventę“ (Jakštas - Vaižgantui, 1903-12-26, p. 8). Panašiai kaip ir susira- 
šinėjant su Jakštu, XX a. 1-0jo dešimtmečio laiškuose Pleirytei-Puidienei spaudos 
klausimus Vaižgantas reiškia itin ekspresyviai, retoriniais klausimais ir sušukimais 
sukeldamas šauksmo, riksmo įspūdį: 


Kągi Smilga daro? Pats nemokytas, pasiėmė du pusbernėliu į pagalbą ir manos užga- 
nėdysiąs skaitytojus. Argi ne pikta? Ką padarys, ką parašys nuo savęs, tai vieni juokai. 
Ir Bendikas?“ - literatas. Gal Tamsta ir už jį stosi? Ale gi tai piktžolės ant mųsų dirvos, 
ne geri augmenįs! Rašybos liurbiai dar nepramoko, o laikraštį savo išgalėmis ketina 
vesti. (1905-03-31, VL 68, I. 5v [4]) 


Taigi spaudos dominantė ir išskirtinis vaidmuo vaizdingai įrašomas į daugelį 
ankstyvųjų Tumo laiškų. Be to, pažymėtina, kad spaudos reikalai opūs ir kitų dva- 
sininkų epistoliniuose tekstuose, - tai visos kunigų literatų bendrijos teminė ašis. 
„Laukiamosios spaudos klausimas gal jau vėl atidėtas, kad teip nieko nebesigirdi 


7 Vytautas Merkys, „Lietuvių kalbos vartojimo bažnyčioje ir lietuviškos spaudos plitimo sąsajos 1870-1914 
metais“, in: Musninkai. Kernavė. Čiobiškis, sudarytojai Stanislovas Buchaveckas, Jadvyga Barbaravičienė, 
Povilas Krikščiūnas, Vilnius: Versmė, 2005, p. 197. 

* Audronė Glosienė, Domas Kaunas et al., Lietuviškoji knyga. Istorijos metmenys: Nuo rašto atsiradimo Lietuvos 
Didžiojoje Kunigaikštystėje iki Lietuvos nepriklausomybės atkūrimo 1990 metais, Vilnius: Vilspa, 1996, p. 141. 

* Aleksandras Bendikas (1867-1939) - knygnešys, kalendorių leidėjas. 

apie jį - nėt nusiminimas pradeda gniaužyti širdį“ (1. 15v), - rašo Tumėnas Tumui 
1903 m. spalio 8 d. 

Ryšku, kad spaudos tema korespondencijoje traktuojama kaip asmeninis intere- 
sas. Įdomu, kad susiduriame ir su personifikuotais laikraščiais, tampančiais beveik 
epistolinio diskurso personažais. Žinoma, jie iš dalies personifikuoti ir dėl to, kad 
iki 1904 m. drausta spauda (taigi slaptumo sumetimais), tačiau interiorizavimo as- 
pektas neatmestinas: „Esu suvisu atskirtas nuo tenai ir nieko nebežinau. Balselioš? 
pagal[v]e [7] mačiau. [...] „Išmintingiejie“ musiškiai padarė meetingą ir nusprendė iš- 
leisti „Žibintuvą, atitaisysiantį Sargo paklydimus“ (Vaižgantas - Jakštui, 1902-11-15, 
VL 34, L. 30v); „Jei abudu laikraščju būtų per kaktą gavusju, tai padarysime su tais 
dviem tūkstančjais“ (Vaižgantas - Jakštui, 1904-11-04, VL 57,1. 52r). 

Didelė dalis ankstyvųjų Tumo laiškų Dambrauskui liudija spaudos darbo domi- 
nantę: „[0] apskritai apie daleidimą spaudos negirdėjau, nors tas klausimas stovius 
[stovįs?] vėl pirmoje eilėje“ (1899(7)-09-12, VL 13,1. 13r). Tad šis klausimas „pirmo- 
je eilėje“ yra ne tik tuometei visuomenei, bet ir kalbant apie šį santykį. Leonardas 
Dambriūnas fiksuoja autorių bendradarbiavimą dėl spaudos kaip formuojantį, ku- 
riantį bendruomenę ir jos idėjinį lauką: „Nėra abejonės, kad priešnepriklausomy- 
biniais laikais A. Dambrauskas-Jakštas ir Tumas-Vaižgantas buvo žymiausi katalikų 
spaudos publicistai, o dėl to ir žymiausi katalikiškos visuomenės pažiūrų formuoto- 
jai, jos kelio ateitin grindėjai.'3 Kuomet santykis pereina į intymesnį, asmeniškesnį 
ir jį kuriantieji svarsto ne tik kultūros, bet ir asmeninius prioritetus, spaudos tema 
išlieka aktuali: 


Tad parodyk man Tamsta kokją musų gyvenimo koliziją, kur tasai K. Š. T. [Kandida- 
tas šventosios teologijos - A. K.] butų tesjog reikalingas, aš, viską savyje užgnjaužęs, 
imsjuos už Teologijos. Aš tokjo butino reikalo nematau ir laiko gailjuos: jei teisybės 
dvasja per Jųsų lupas apie spaudą kalba, tai aš būsju naudingas tuojau, tad pravers ir 
laikas. (Vaižgantas - Jakštui, 1903-12-30, VL 47,1. 43 [3]) 


Nors laiškuose aptariami ir konkretūs spaudos leidiniai, publikuojamų tekstų tu- 
rinys aprašomas retai, dažniau kritikuojama leidinių visuma“, pavyzdžiui, 1904 m. 
lapkričio 13 d. Jakšto laiške Vaižgantui: 


Šiaip ir teip žiūrint, man matos, abu tuodu laikraščiu negalėsią tapti žmonių laikraščiais 
[Lietuvių laikraštis ir Vilniaus žinios - A. K.], nes abu per brangus. Todėl musiškis be var- 
go galės su jais konkuruoti, jeigu bus dvigubai pigesnis. Žinoma] jis negalės susilyginti 
su „Liet. Laikr“ p. Smilgos, kurs žada kiekviename N-ry duoti 16 pusių teksto. Bet kaimo 
žmoneliams[,] nepratusiems skaityti[,] tiek daug ir nereikia. Duok Dieve tiktai, kad cen- 
zura greičiau leistų. Tik nežinau, be kyšių ko sulauksime... (P. 16-17) 


22 Tikriausiai kalbama apie Jakšto Glos Litwinėw (Lietuvių balsas) (1902). 

8 L[eonardas] Dambriūnas, „Adomas Jakštas - publicistas“, Aidai, 1960, Nr. 9, p. 384. 

** Ankstyvojoje Vaižganto literatūros kritikoje taip pat dominuoja ne grožinių tekstų, o spaudos leidinių 
recenzijos, kuriose aptariamas leidinių turinys, pažiūros. 

Korespondencijoje su Kaupu spaudos tema taip pat svarbi. Jau antrajame Tumo 
laiške Kaupui rašoma spaudos ir leidybos klausimais: „Jei suvoktumi pirmąją dalį 
prisiųstos apysakos (pas Miliuka ar Stagara“*) ir sutaisęs, jei niekam netinka, atgal 
atsiųsztumi, padėkavoczia[u?][,] gal czi susigadytu“ (Vaižgantas - Kaupui, 1899-07- 
04/16, VL 12, I. 1r), arba: „Įpėdinio Miliukui dar nenumanau: tegul jis sėdi lig ko- 
lai, nes gali Vien. [Vienybė lietuvninkų - A. K.) į prastesnes rankas papulti. Apie sko- 
las nesibiedok: kiek galėdami mokėsime“ (Vaižgantas - Kaupui, 1893-02-29, VL 2, 
l. 28r). Rašymas į lietuvišką spaudą įvardijamas kaip tarnystė: „Jeigut nebegalėtumi 
mums tarnauti, tai duok žinią Lapinui'*? (1899-07-04/16, VL 12, 1. 4r), nors pana- 
šiu laikotarpiu spaudos darbui taip pat pasitelkiamos dirvos (žr. ir ką tik cituotą 
1905-03-31 laišką Pleirytei) bei kovos metaforos: „O butu didis kariautojas*? ant 
literaturos dirvos. Fantazija didelė. Žmogus geras, tik kiek tiek iszdidęs, nieugięty 
[Jenk. nepalenkiamas], ale tokio jums reikia. Motynelėšš benesuszelptu?“ (Vaižgan- 
tas - Kaupui, 1900-01-15, VL 17, 1. 18r). 

Galima teigti, kad dialoge su Vaižgantu Kaupas atstovavo JAV lietuvių pozicijai 
ir tarpininkavo tarp lietuviškosios spaudos bei Amerikos lietuvių išeivijos kultūros 
lauko dalyvių. Pavyzdžiui, 1900 m. birželio 19 d. laiške Tumas aptarinėja Žinyčią: 
„Džiaugiuos, kad mano „Žinyčia“ jums patiko. Ačiu Dievui, ji ir kitiems patinka. Norė- 
jau duoti pavyzdį, kokio laikraščio mums truksta. Jei pritariate ir prenumeruosite, 
varysiu toliaus, žinoma, rinkdamas nuo jusų medžiagą ir dolerius“ (Vaižgantas — 
Kaupui, VL 21, I. 21r). Vadinasi, su JAV lietuviais komunikuojama per Kaupą: „Bet 
ar beliks laiko dėl mano Sargelio? Prisiųsdamas Tau formas apgarsinimo „Sargo“ vi- 
suosę jųsų laikraszcziuosę, nebedrįsau bepadėti tavo adreso“ (Vaižgantas - Kaupui, 
1900-01-15, VL 17,1. 18r). Kaupas laiškuose kelia panašią bendrystės, kuria grįstas 
ankstyvasis Jakšto ir Vaižganto susirašinėjimas, mintį: kultūros lauke dvasininkai 
inteligentai turi aktyviai dalyvauti pasitelkę spaudą. 1905 m. balandžio 13 d. laiške 
Vaižgantui rašo: „Mes stebimės, delko jūs, kunigai, nesirūpinate įsteigti savo laikraš- 
tį“ (Nr. 138, p. 2); Jakštui Kaupas rašęs, kad ir JAV lietuviams būtinai reikalingas 
„katalikiškai lietuviškas laikraštis'*9, 

1913 m. rugpjūčio 31 d. laiške Jakštas esminiu Vaižganto veikimo būdu kultū- 
ros lauke jau retrospektyviai vadina jo gebėjimą „raštais puošti laikraščius“: „Die- 
ve padėk sveikam ilgiausius metus puošti savo raštais visus katalikiškus musų 
laik(raščius]“ (p. 39). Manant, kad spaudos medija leidžia pagreitinti susižinojimą, 
nesunkiai suprantamas jos kaip vertės objekto steigimas: pirmiausia norima legiti- 
muoti terpę, kad vėliau būtų galima kaip tinkamą pateikti ir jos turinį. Šio laikotar- 
pio Tumo publicistikoje pats laikraštis taip pat traktuojamas kaip vertės objektas, 
pavyzdžiui: 


*5 Vincas Šlekys-Stagaras (1870-1946) - JAV gyvenęs knygų leidėjas, redaktorius. 

š8 Jurgis Lapinas (1856-1932) - Mažojoje Lietuvoje gyvenęs spaudos darbuotojas, leidėjas, bendradarbiavęs 
leidžiant Varpą, Ūkininką, Tėvynės sargą, Žinyčią. 

57 Laiške minimas klierikas Iziaulis - nenustatytas asmuo. 

*8 Amerikos lietuvių katalikų apšvietos draugija „Motinėlė“. 

“> Afleksandras] Dambrauskas, „Kun. Antanas Kaupas“, p. 384. 

Veizdėkite, kaip kitokiai protuoja tie, kurie rupestingai skaito laikraszczius! Veizdė- 
kite, kaip ten maskolis dantis griežia, negalėdamas priveikti, o kaip drasiai isz jų juo- 
kias musiszkiai!! Szviesesnieji, pasirupinkite kiekvienas isz savo apygardos atsiųsti 
lig musų savo žmogų, kurs netiek pelno, kiek artymui naudos troksztu.“* 


Tad vienas pagrindinių šios kultūrinės bendrijos tikslų - plėsti spaudos gali- 
mybes, gerinti laikraščių ir žurnalų kokybę, nes jie traktuojami kaip palankiausia 
terpė minčių dalyboms ir sklaidai. Spaudos leidiniuose publikuojami Tumo tekstai 
ankstyvuoju lietuvių kultūros formavimosi etapu leidžia perduoti įvairius mes im- 
peratyvus. Mes samprata dažniausiai plati, ji apima ne tik dvasininkus, bet ir kitus 
kultūros lauko veikėjus, taip pat visuomenėje ir kultūroje besireiškusią išsilavinusią 
inteligentiją. Pavyzdžiui, 1896 m. pirmojoje Vaižganto korespondencijoje (trumpa- 
me reportaže) Tėvynės sarge „Kas girdėties?“ kviečiama bendradarbiauti: 


Tai-gi prašome prie sandarbininkystės ne dėl savęs: mes užsidedamę darbą ant kito 
pašalpos neremiamies, bet dėl kitų gero. Kas gal artikulus rašyti - gerai, kas gal versti iš 
svetimų kalbų - gerai, kas praneša dienos atsitikimus - gerai, ir visiems bus dėku Lie- 
tuvių vardu. Netingėkite! Tvirtai tam tikiūs, kad turint norą, laiką atras kiekvienas, ar 
sunkesnioje tarnystoje esąs, ar lengvesnioje, be suktrukimo pildymę savo priedermių.?" 


Tumo vaizduotėje bendradarbiavimas tampa išsilaisvinimo sinonimu, bet tam 
kviečiami tik „šviesesnieji lietuviai“: „Dar kartą szaukiame: kuopon, szviesesnieji 
lietuviai, kurie lig sziot atskirai kariavo!'9* 

Taigi ankstyvojoje Vaižganto publicistikoje primygtinai pabrėžiama, kad kultū- 
rai funkcionuoti būtinas bendras „brolių“ ir bendraminčių darbas, todėl kreipiamasi 
į visus kultūros darbuotojus ir jie kviečiami ugdyti tautą per spaudą: „Kad tos tau- 
tiszkos kariszkos giesmės dvasia apims visus Lietuvos valsczius ir sodžius, pasaky- 
sime: padarėme, kas iszpuoto padaryti; platinome jos dvasią ir dabar džiaugiamės, 
kad neprietelių peiliai trupa, smeigiami į lietuvių szirdis, kad kraunomi ant mūsų 
krutinių ledai beregint tirpsta/*3 Cituotoje ištraukoje aliuziškai užsimenama apie 
Baranauską (Kelionės Petaburkan eilutės: „Neinveiksi, mum ant širdies trupės tavo 
peiliai, / Sutirps ledai ant krūtinės, tu pats teksi eiliai“), kurio tekstus, panašiai kaip 
Valančiaus, galima laikyti idėjiniu bendrijos ramsčiu?*, o greta Baranausko cituo- 
jamas ir Maironis („Į darbą tadą, broliai, vyrs į vyrą, pasiėmę arklą, knygą, lyrą!“). 


[Juozas Tumas], „Isz Raseinių apygardos“, Tėvynės sargas, 1899, Nr. 5, p. 53. 

> Vaišgantas, „Kas girdėties?“, Tėvynės sargas, 1896, Nr. 5, p. 22. 

2 Idem, „Į darbą, broliai, ir per 1899 metus!“, Tėvynės sargas, 1898, Nr. 12, p. 4. 

= Ibid., p. 3. . 

2 Pabrėžtina, kad Tumo laiškuose nusiviliama Baranausko asmeniu, galima stebėti ir nusivylimo kitais 
autoritetais siužetus. 1902 m. lapkričio 15 d. laiške Jakštui Tumas taip rašo apie Kazimierą Jaunių: „Be 
to, sekdamas vokiečius - ,mokslius“, jis išsidirbo perdidę flegmą ir kraštutinę vienpusystę [...J. Per tą gi 
„kalbininkiškųjų sulyginimų“ pryzmą žiūri ir į Akademijos Aliumnus (gal ir į profesorius): neperaugštai 
juos laiko; o dėlko? Dėl to, kad visų jo suktų išvedžiojimų nesugeba suimti. Tai - faktas: iš autentiškų lūpų 
esu girdėjęs. Ką jam pridės, jei špygą vien kišenėje terodys? Tepasibarie (x) aiškiai: gal paklausytumeme" 
(VL 34, I. 30r). 

Šiame raginime „Į darbą, broliai, ir per 1899 metus!“ pateikiama ir tiesioginė citata 
iš Baranausko poemos, kurią Vaižgantas pavadina „Tautiszka Lietuvių giesme“ („Tu 
Lietuva, tu mieliausi musų motynele! / Tu Dauguva, tu ptacziausi Lietuvos upele!“?5), 
taip patvirtindamas pastarojo autoritetą. 

Iš ankstyvųjų Vaižganto laiškų teturime išlikusius dvasininkams Jakštui ir Kau- 
pui, tačiau vėlesnės korespondencijos su jais kaita leistų manyti, kad laikas iki maž- 
daug 1905 m. (kartais ir kiek vėlesnis) buvo pirmasis Vaižganto geisto kultūros 
lauko steigties ir jo verčių apibrėžties etapas, o laiškai labai aiškiai dalyvavo apsi- 
brėžiant kultūrinę bendriją, jos tikslus, specifinį kunigo literato vaidmenį ir veiklos 
modelius. Tačiau publicistikoje, net ir rašytoje 1896-1904 m., kai laiškuose aiškesnė 
Tumo orientacija į kunigų literatų kultūrinę bendriją, mes įvardijami kaip visų ak- 
tyvių inteligentų bendrija. Nuo 1905-1906 m. tokią atviresnę ir įvairesnę kultūrinę 
bendriją Vaižgantas ir laiškais pradeda intensyviau burti bendraudamas su įvairių 
pažiūrų kultūros veikėjais. Šį orientacijos pokytį, išlaikant spaudos darbo dominan- 
tę, neblogai iliustruoja fragmentas iš laiško, rašyto Pleirytei-Puidienei ir Kaziui Pui- 
dai 1906 m. rugsėjo 3 d.: 


[NJe vieni klerikalai neužsitiki socijalistais, nors energiškąją kovą toleruoja, nema- 
tydami pasekmingiaus dirbančių. Solidarizuoti su jais ypač taktikoje jau, kaip sau 
norite, negalima, purtosi visa siela ne tik Višinskių et consortium [lot. ir partnerių), 
„Vil. Žin. kaipo dienraštis, neprivalo „dvėsti“, nes be dienraščio susitrauktų mųsų 
veikimas, o nekapitalistas tokios pramonės nėkas nestengs griebtis. (1906-09-03, 
VL 80, 1. 8r [2]) 


Pirma, svarbu, kad aiškiai deklaruojamos idėjinės pozicijos: nepaisant nuolat 
kartojamo siekio skatinti kultūrinį darbą, bendradarbauti su socialistais Tumas ne- 
ketina, tad visada pabrėžiamas (ir šios monografijos pradžioje kelissyk įvardytas) 
ideologinis „neortodoksiškumas“ yra tik sąlyginis arba, galima manyti, išryškėjęs ne 
pirmaisiais Tumo kultūrinės veiklos metais. Be to, iš frazės „nes be dienraščio su- 
sitrauktų mųysų veikimas“ suprastina, kaip mes samprata praplečiama nuo kunigų 
literatų iki kur kas platesnės kultūros darbuotojų bendruomenės. Toliau laiške Tu- 
mas atskleidžia sąmoningai siekiantis visuomenės ir kultūros veikėjų vienijimosi; 
aptardamas galimą dienraščio Vilniaus žinios, kuriame dirba Pleirytė ir Puida, o vė- 
liau prisijungia pats (apie tai išsamiau rašysiu tolesniuose skyriuose), darbo linkmę, 
rašo: „V. Ž/ privalo progresiviškiems tikslams sunaudoti konservativiškuosius mųsų 
gaivalus, o tam tikslui reikia daug takto“ (VL 80, I. 8v [4]). Šis vertinimo poslinkis 
aptariamas toliau, analizuojant praplatėjusį Tumo korespondentų ratą. 

Galiausiai reikia turėti galvoje, kad epistolinis diskursas, žinia, nebuvo vieninte- 
lis, dalyvaujantis kuriant kultūros lauką. Jau matėme, kad savo programą formulavo 
ir spaudos leidiniai, taip pat buvo kuriami politiniai vienetai. Pavyzdžiui, Tumas ak- 
tyviai dalyvauja rengiant pirmąją Lietuvos krikščionių demokratų partijos progra- 


ss Cituojama pagal Vaižgantą. 

mą, kurią parašė Būčys““. Taigi reikia turėti galvoje, kad publicistinis ir epistolinis 
diskursas negali atskleisti visų su spauda ir ypač spaudos lotyniškais rašmenimis 
draudimo panaikinimu sietinų Vaižganto veiklos krypčių. Merkys mano, kad ener- 
ginga Vaižganto veikla (kreipimaisi, raštai ir pan.) paskatino vyskupą Paliulionį ak- 
tyviai siekti spaudos draudimo panaikinimo, nes jis „tik J. Tumo paveiktas ryžęsis 
rūpintis dėl visos spaudos'*?. Viename nedatuotame (rašytas apie 1905) Tumo laiš- 
ke Kaupui lietuvių inteligentų veikla prilyginama darbui tamsoje („Dirbame šį-tą, 
kaip ir nesnaudžiame, bet visgi tebegraibome patamsiuose“), o kultūros, politikos ir 
religijos laukai atrodo kaip neįmanomi atriboti: „[Llaikraštis be politiškosios dalies 
šioje gadynėje, kaip sviests be drusko arba aklam akiniai“ (VL 75, |. 31r). Laiškai 
įvardyti kaip abipusiškumą skatinantis egalitariškas diskursas, todėl tokie apibrėž- 
ties bandymai yra veikiau ne deklaracijos ar manifestacijos, o derybos, svarstymai, 
kuriems rastis kelią atveria epistolinė aplinka. 


„Sielos revoliucija“ 


Aptarta, kad kunigams literatams susirašinėjant formuojasi ir išryškėja programi- 
nės kultūrinio veikimo gairės. Tumo kultūrinėje aplinkoje, grįstoje altrustiniais do- 
vanojimo ryšiais, esminę reikšmę turėjo nacionalinio judėjimo idėjos, grindžiamos 
lietuvių kalbos, kultūros, tradicijų išsaugojimu ir sklaida. Modernaus nacionalizmo 
kontekste reikia kalbėti apie tautokūrą - vyksmą, kurio svarbieji dėmenys yra ben- 
dra kalba ir priklausymo tai pačiai kultūrai jausmas?š. Modernėjimo ir tautinės sa- 
vimonės procesų sūkuryje kaip specifinę poziciją, nurodydamas į Vytautą Kavolį, 
Paulius Subačius išskiria būtent Tumo laikyseną: „Nepriklausomo žmogaus garbė 
argumentuotai iškeliama, bent žemiškais masteliais, virš visų visuomeninės tvarkos 
sistemų.“? Taigi nors dalyvaujama bendruose tautiniuose reikaluose, akcentuojama 
individuali kiekvieno subjekto garbė ir orumas. Remiantis Charlesu Tayloru, XIX a. 
antros pusės ir XX a. pradžios modernieji nacionalizmai, kilę keičiantis socialinei 
vaizdinijai, susiformavus viešajai sferai ir susiklosčius galimybėms save priskirti 
„Įsivaizduojamai bendrijai“ (pagal Benedictą Andersoną), iš tiesų nebūtų galėję ras- 
tis be modernaus žmogaus individualizmo pojūčio““. Tauta, kaip „įsivaizduojama 
bendrija“, yra unifikuota, bet gali egzistuoti tik kiekvieną jos narį suprantant kaip 
individualų ir lygiateisį. Individualizmo ir nacionalizmo dermę pabrėžia ir Subačius, 
teigdamas, kad „[tlautinė savimonė ir apskritai intensyvesnė refleksija skatino tiek 


96 Plačiau žr. Regina Laukaitytė, „Pirmoji Lietuvos krikščionių demokratų partijos programa“, Lituanistica, 
1993, Nr. 2 (14), p. 14-27. 

37 Vytautas Merkys, Nelegali lietuvių spauda kapitalizmo laikotarpiu (ligi 1904 m.), Vilnius: Mokslas, 1978, p. 169. 

9 Will Kymlicka, „The Sources of Nationalism. Comentary on Taylor“, in: The Morality of Nationalism, edited 
by Robert McKim 8. Jeff McMahan, New York, Oxford: Oxford University Press, 1997, p. 57. 

3 Paulius Subačius, Lietuvių tapatybės kalvė: Tautinio išsivadavimo kultūra, Vilnius: Aidai, 1999, p. 10. 

*o Charles Taylor, „Nationalism and Modernity“, in: The Morality of Nationalism, edited by Robert McKim 8. 
Jeff McMahan, New York, Oxford: Oxford University Press, 1997, p. 37. 

asmens sutapimą su grupe, tiek išsiskyrimą iš jos“"“'. Taigi moderniose visuomenėse 
vis svarbiau tampa pripažinti kito tapatybę, mat santykis su kitu apibrėžia ir patį 
subjektą bei sykiu leidžia jam identifikuotis su kitais“, 

Iškalbingas 1903 m. gruodžio 20 d. Tumo laiškas Jakštui, kuriame pabrėžiama, 
kad bendrasis mes dėmuo ir visuomenės nauda yra centre, bet individuali nauda 
ir troškimai - greta: „Atsigerindamas tuo pačju, linkėju, kad nuo Naujų Metų įvyk- 
tų vistai, ko trokštame dėl visuomenės ir kiekvienas sau atskirai“ (VL 46, L. 42r). 
Minėta, jog epistolinius tekstus geriausiai charakterizuoja faktas, kad iš privataus 
lauko gimsta viešasis, o iš asmeninio santykio ir požiūrio - visuomeninis: visuma 
neatsiejama nuo dalies, dalis - nuo visumos, moderni individo mąstysena supo- 
nuoja modernios tautos radimąsi ir atvirkščiai. Laiško rašymo aktas sustiprina 
savirefleksiją - neatskiriamą moderniojo „aš“ bruožą'“, taigi pats laiškų rašymo 
procesas sietinas su savęs atradimu per kitą, šiuo atveju - tautos, bendrijos narį. 

Vaižganto ir sykiu ankstyvosios jo epistolinės aplinkos programinių nuostatų 
kvintesencija galima laikyti 1906 m. lapkričio 19 d. laišką, skirtą Jakštui ir kitiems 
kunigams iš Kauno (kreipinys - „Maloningieji!“). Baiminantis Vilniaus žinių bankro- 
to, dienraščio steigėjui ir leidėjui Petrui Vileišiui teko ieškoti kunigų paramos, taigi 
Tumui buvo pasiūlyta prisidėti redaguojant leidinį, o šiame laiške atsakoma dėl ga- 
limybės dirbti redakcijoje. Tai vienas pirmųjų išlikusių Tumo laiškų, kuriame taip 
aiškiai reflektuojama asmeninė situacija, persvarstomas dvasininko darbo ir kitų 
veiklų santykis. Pateikiama ilga laiško citata, rašyta išpažintiniu režimu: 


Vyručiai, argi jųs nežinote, kas aš esu? Taigi atkartoju: esu katalikas širdyje, išper- 
sitikrinimo, jog tai vienatinė krikščioniškai-doriška sistema, šventa, išganinga, savo 
kunigystę sutepiau negut tik netvarkiu liežuviu, darbais dar ne. Bet... praktiškoje esu 
liaikus [nuo /enk. laik - pasaulietis] nedievuotas, mažapoteris; mano dievuotumas 
tesiekia valymą nuo doriškųjų purvų, kad bent pats ir kiti į pragarą susyk nenueitų (iš 
baimės Dievo teisybės); augštyn tobulybėje nekįlu, nė kitų pakeliu, nė pakelti ką nors 
augščiaus savęs mėginu. 9/10 mano triūso - idant katalikystė ne prie dangiškos, bet 
prie žemiškos laimės vestų savo išpažintojus. Esu ultra liberalas, ultra progresistas, 
ultra demokratas, ultra taučius. Prie viso to plataus - ultra kiep [lenk. kvailys]: gabu- 
mas vien tik pusėtinas, mokslas mažiau kai pusėtinas, sveikata mažiau kai ganėtina; 
ultra tinginys, ultra arogantas, kuriam „nie ma dostatecznej powagi by zamilczeč i 
nie machač rekami pod nosem“ [/enk. neužtenka orumo patylėti ir nemosikuoti ran- 
komis prieš nosį|; ultra zapaleniec [lenk. užsidegėlis], ultra individualistas, visai ne- 
pataisomas. Vyručiai, kaip Dievą ir katalikystę mylite, ar jųs neapsigaunate, tokiam 
pavesdami didį savo sumanymą? Gerai pagalvokite. (VL 84, 1. 65v [3, 4]) 


Laiške svarbus savos tapatybės apsibrėžimas („Esu [...]“), kuriamas ironizuojant 


* Paulius Subačius, op. cit., p. 104. 

*2 Charles Taylor, op. cit., p. 47. 

“3 Iris Maria Montero Sobrevilla, „The Enlightened Letter: Knowledge, Self-Discovery and Literary Creation“, 
Revista de Humanidades: Tecnolėgico de Monterrey, 2000, Nūm. 9, p. 17. 

situaciją, hiperbolizuojant pažiūras („ultra“). Paradoksalu, kad šiame tekste itin iš- 
reikštas „aš“ (išpažintinis laiško tonas a priori implikuoja tokią tendenciją), bet vė- 
liau neigiamas „ego“ ir išaukštinama bendrystė su kitais, dėl Tėvynės dirbančiais, 
nors neatsisakoma ir laisvės bei individualumo: „[Dlirbsiu, ką sugebėsiu, dirbsiu, 
kaip išmanysiu, rūpinsiuos kogeriausia, bet jai nestengsiu, tebūnie mano sąžinė 
liuosa nuo užmetimų iš jųsų ir tėvynės pusės“ Parašu „Jųsų Juozas Pastumdėlis“ 
sustiprinama ironija, bet kartu, apsibrėžiant tapatybę, kristalizuojasi asmens indivi- 
dualumo, grįsto orumo ir laisvės jausmais, dominantė. 

Modernaus žmogaus orumas tiesiogiai siejamas su naudingumu visuomenei 
(„dirbsiu, ką sugebėsiu, dirbsiu, kaip išmanysiu“). Naudingumo visuomenei ir sub- 
jekto laimės įtampa ryški ir kituose laiškuose, kaip antai parašytame 1912 m. ge- 
gužės 18 d. Tumas primygtinai kviečia Dambrauską apsilankyti Laižuvoje, pabūti 
gamtoje ir pailsėti, nes pervargęs jis galįs numirti, o teisės tam neturįs, nes yra įsi- 
pareigojęs visuomenei: 


Klausyk, kun. Al.! Aš dar sykį netiktai savo vardu, bet tos visuomenės, kuriai atsi- 
dėjęs visą amžių dirbi, kurią trokšti pagerinti ir bet gi ją faktiškai niekini'“, - jos 
ingaliotas dar sykį klabenu jos žodžiais: „Ta visuomenė nori ilgiaus džiaugties 
vaisingu Tamstos darbštumu ir tvėrimo pajėga; ji nenori turėti susilpnėjusio, 
bevienio, iširėlio Jakšto, bet vis tokį, kaip iki šiol buvo; ji bijo, kad tai neįvyktų; 
ji egoistiška; ji daboja savo dvasios „naudos“ ir šaukia mano lūpomis, - neturi 
teisės nusižudyti!“ (VL 121, 1912-05-18, 1. 84v) 


Apie orumą kaip „ypatišką vertybę“ kalbama daug, pavyzdžiui: „Če reiktų mums 
apskritai visiems dirbti moksliškai ir širdyje puoselėti jausmą ypatiškos vertybės, 
kad ir nediplomuotiems, kad nestatytų mūsų „piemenų“ eiljon“ (VL 48, |. 44v), - 
rašo Tumas 1904 m. sausio 25 d. laiške Jakštui. Orumo motyvas įdomiai iškeliamas 
1909 m. kovo 12 (25) d. Tumo laiško Kaupui post scriptum. Laiške, kurį galima pa- 
vadinti tam tikru išpažintinės autobiografijos fragmentu, kaip pamatiniai įvardijami 
spaudos leidiniai, nužymėję Tumo gyvenimo kryptį: 


Atkilęs į Žemaičius, biaurojaus su „Tėvynės Sargu“ ir „Žinyčia“[.] ir jų kontrabanda, 
kuri man prarydavo viską. [...] P. Vileišis buvo žadėjęs aprupinti 75 rb. mėnesiui per 
ištisus metus, bet teužmokėjo už 2 mėnesiu; uždengęs gi „Vilniaus žinias“, mane pa- 
liko be nieko. Kol suorganizavau „Vilties“ bendrovę, turėjau bent pusę metų Vilniuje 
gyventi savo lėšomis. „Vilties“ redaktorium būdamas imdavau 75 rb. mėnesiui. Tai 
labai nedaug gyventi tokiame brangiame mieste. (VL 97, |. 16r) 


Išpažinęs savo praeities ir dabarties problemas, Tumas prašo kre 
dito ir sunaikinti laišką („Jei matysi, kad šito mano pašymo išpildyti negalėsi, 


*4 Tai galėtų būti aliuzija į Horacijaus „Odi profanum vulgus, et arceo“ [/ot. Nekenčiu neišlavintos minios ir jos 
vengiu] (Carminum, Liber Tertius, I), įdėta ir į Jono Glinskio lūpas Maironio Jaunojoje Lietuvoje. Tokia laiky- 
sena - atvirkščia Vaižganto palaikytai ir steigtai (ji aptariama tolesniame skyriuje apie tarpininkavimą). 

prašome šį laišką tuojau sunaikinti“), pagrįsdamas tuo, kad toks jo turinys gali nei- 
giamai atsiliepti garbei ir orumui: „Motivai aiškųs - man jo gėda. Būk diskretiškas. 
[...] Mano populeriškumas ir renoma [/enk. šlovė] nearmonizuoja su - skola, dar pa- 
salomis užtraukiama“ (VL 97, L. 17r). Užsimenant apie „populiarumą“ ir „renomą“, 
sau priskiriamas viešo asmens, kuriam orumas yra pamatinis ir „nearmonizuoja su 
skola“, vaidmuo. 

1906 m. vasario 6 / 21 d. Vaižgantas rašo Kaupui apie laisvės siekį ir būtiną 
„sielos revoliuciją“: „[R]eikia padaryti kiekvieno žmogaus atskirai sielos revoliuci- 
ją, o tai gal padaryti tik kulturišku keliu. [..] [Klulturiškai išsilavinęs yra gyva nie- 
kad nesiliaujanti protestacija prieš priespaudą ir beteisę sauvalę..“ (VL 78, L 10r). 
Laisvė ir orumas koreliuoja su individualumu („kiekvieno Žmogaus atskirai“), bet 
svarbiausia - šie jausmai nėra įgimti, juos reikia paskatinti „kulturišku keliu“ ir taip 
įvykdyti „sielos revoliuciją“. Lietuvių tautinis judėjimas, panašiai kaip ir kitų Vidurio, 
Rytų Europos bei dabartinių Baltijos šalių, priskirtinas prie kultūrinio nacionalizmo 
paradigmos““5, kur tauta telkiasi ne tiek politiniu, kiek kultūros pagrindu, o naciona- 
linė savimonė steigiasi ir įsitvirtina būtent per kultūrines praktikas. „Sielos revoliu- 
cija“ „kulturišku keliu“ rodo kultūros reikšmę apibrėžiant individualų ir kolektyvinį 
tapatumą, panašiai formuluojama ir kitų amžininkų laiškuose Tumui (pvz., Būčio 
ištartis: „Lietuvos atgijimas, tai jos pakėlimas visose šakose kulturos“““, VUB RS, f. 
1,b. D456, 1. 2v). 

1905 m. balandžio 18 d. laiške Kaupas, aprašydamas Vaižgantui savo katalikiš- 
ko laikraščio idėjinę koncepciją, tokiu „kulturišku keliu“ pavadina spausdintą žodį, 
kuris turi būti orumo ir laisvės „įdiegimo“, ugdymo įrankis: „Priversti gerbti savo as- 
menis ir teises turite laikyti laikraštį, vedamą sumaningai“ (Nr. 136, p. 2). Kaupo po- 
žiūriu, aiškus individualizmo pojūtis turi būti paskatintas per spaudą. Panašiai pub- 
licistikos rinktinės Karvojaus laiškai įvade jis įvardija savo tekstų tikslą: „[Į|kvėpti 
tautiečiams persitikrinimą, kad tikrai savomis spėkomis ir savais keliais galim pri- 
derančiai pakelti savo tautą ir savo kraštą“'“? Pasitikėjimas savo jėgomis skatinamas 
(„savomis spėkomis ir savais keliais“) priėmus mes tapatybę (daugiskaita: „galim 
priderančiai pakelti savo tautą“), o moderni tauta egzistuoja kaip mes tik tada, kai 
kiekvienas jos narys suvokiamas kaip lygiateisis. 

Taigi dialoguose su Kaupu ir Jakštu korespondentai nuolat pabrėžia orumo po- 
jūtį, kylantį iš pagarbos sau ir kitam bei laisvės. Atsižvelgiant į Tayloro mintis, galima 
aiškiau susieti programinius įvairiuose epistoliniuose dialoguose pasikartojančius, 
bet būtent kunigų literatų aplinkoje susiformuojančius Vaižganto savikūros akcen- 
tus: laisvė, orumas ir individualizmas, iš pirmo žvilgsnio kontrastuojantis su „pasi- 
ryžimu atiduoti save jos [tautos - A. K.] labui'“*š. Laisvės kaip pamatinės vertybės, 
nepaisant visų ideologinių, profesinių ar socialinių įsipareigojimų, traktuotė susijusi 


*“5 Joep Leerssen, „Nationalism and the Cultivation of Culture“, Nations and Nationalism, 2006, No. 12 (4), 
P. 559-578. 

*96 Būčio laiškai Tumui cituojami iš: Pranciškus Būčys, „Kun. Pr. Būčio laiškai kn. J. Tumui. 1903-1927 m.“, VUB 
RS, f. E116; Idem, „Kn. Pr. Būčio laiškai kn. J. Tumui, 1901-1913 m.“, VUB RS, f. 1, b. D456. 

*7 K. A. K. [Antanas Kaupas], Pergyventos valandos (Karvojaus laiškai), p. 3. 

*8 Charles Taylor, op. cit., p. 40. 

ir su istorine bei politine situacija - kartais Vaižgantas kalba ne apie vidinę, dvasinę 
laisvę, bet apie priespaudos kamuojamos ir laisvos tautos opoziciją. Pavyzdžiui, ne- 
datuotame“? laiške Kaupui Tumas apibūdina „dvasios nerimastį“ nulėmusios tiesio- 
ginės nelaisvės situaciją: „Męs kiteip galvojame ir atsiliepiame, bet mus čia seka ne 
tik žandarai, bet piktesniai už juos šnipai-dvarponiai; nuo jų kontrolės nepasislėpsi. 
O atmosphera spaudžia labiaus, neg kitados. O dvasios nerimastis auga. Trošku be- 
laisvių tėvynėje!“ (VL 75, I. 31r). Taigi nelaisvė yra ir tautos nelaisvė, priklausymas 
Rusijos imperijai. Toks suvaržymas pabrėžiamas 1906 m. laiške Jakštui: „Parašykite 
kąnors apie mųsų rolę išsiliuosavimo darbe. Man ir daugaliui kitų vis baisu pasilikti 
su vienu kulturišku darbu be jokio prisidėjimo prie protesto prieš dabartinę tvarką, 
be politiškos kovos už Lietuvos savyvaldą[|] jai ne autonomiją“ (1906-09-10, VL 82, 
1. 64v). Tačiau tipiškai laiškuose laisvė figūruoja kaip vidinė nepriklausomybė, laisva 
valia rinktis ir apsispręsti. Vėlesniuose laiškuose laisvės vertė taip pat kartojama: 
„Liuosas žmogus ir apsirūpinęs gal drąsesnis būtų ir idėjų dalykuose“ (Vaižgantas - 
Juozui Kubiliui, 1913-09-25, VL 146, L. [14r]"*); „Tai ir ką parašiau, parašiau ne re- 
ceptą Tau: kiekvienas mėginkime savaip būti laisvas, kad ir sutanotas“ (Vaižgantas - 
Vincui Mykolaičiui-Putinui, 1918-03-11, VL 166, L. [4]). 

Egalitariniais santykiais grįsta bendradarbystė ir kuriami viešojo veikimo mo- 
deliai pasitarnauja ugdant subjekto sąmoningumą ir įsisteigiant naujam, moder- 
niam ir sąmoningam, asmens tipui - geistinam bendrijos (mes) nariui. Viename 
Jakšto laiške rašoma, kad mus skaito „visa Lietuva“: „Smilga žada da net mokėti. Na o 
ką Tamsta parašysi, - tai skaitys netik ponai išleistojai, bet ir visa Lietuva“ (Jakštas - 
Vaižgantui, 1904-11-09, p. 16). Taigi toks modernus kultūros lauko veikėjo tipas - 
laisvas ir orus subjektas - suvokiamas ir kaip visuomenės ugdytojas, atsakingas 
bei visuomenei atskaitingas už savo raštus. Vaižganto asmeninės korespondencijos 
kontekste matyti, kad dažnai interesas nėra privatus, nes paryškinama visuomenės 
nauda, tačiau laiško privatumas, santykio egalitariškumas ir jo nulemta galimybė 
įtekstinti patirtis bei pažiūras paskatino savikūros procesus, kuomet interiorizuo- 
jamos programinės nuostatos, veikiančios ir kaip epistolinio subjekto tapatybės 
orientyrai. 

Apsibrėžta kultūrinė kunigų literatų bendrija, jos darbai ir siekiai, interiorizuoti 
modernaus individo tapatybės orientyrai kolektyve yra esminiai Tumo korespon- 
dencijos su kunigais literatais aspektai iki 1904-1905 m. Šiuo laiku koresponden- 
cija pasitarnauja ir kaip intensyvių rašymo pratybų terpė, ir, kaip rašysiu toliau, joje 
ima formuotis vėliau labiau išplėtojamas tarpininko vaidmuo bei rašytojo tapatybė. 


*9 Sprendžiant iš rašybos, tikriausiai rašyta pačioje XIX a. pabaigoje ar pirmaisiais XX a. metais. 
"e Laiškai Kubiliui cituojami iš: J[uozas] Tumas-Vaižgantas, „Laiškai J. Kubiliui ir A. Smetonai. 1912-1913", VUB 
RS, f. 1, b. E96. Toliau cituojant skliaustuose nurodomas lapo numeris. 

Tumas ir kultūros bendradarbiai 


Svarbus organizuotų meno pasaulių bruožas yra tas, kad [...] 
kai kurie žmonės didžiosios dalies suinteresuotų šalių laikomi 
turinčiais svaresnę teisę kalbėti meno pasaulio vardu nei kiti [...]. 


Howard S. Becker, Art Worlds 


Kultūros tarpininko tapatybė 


Apytikriai 1904 m. Tumas pradeda gausiau komunikuoti laiškais ne tik su kunigais 
literatais - vienos kultūrinės, idėjinės bendrijos nariais, bet ir su kitais leidėjais, 
redaktoriais, spaudos darbuotojais, rašytojais, t. y. tampa aktyvus besiformuojan- 
čiame lietuvių kultūros lauke. Susirašinėjant su kitais kultūros lauko nariais diskų- 
tuojama kultūros ir literatūros temomis, steigiama kultūros ir literatūros samprata, 
užimamos arba inicijuojamos dalyvių padėtys lauke“. Veikiantieji meno ir kultūros 
lauke yra priklausomi nuo kitų menininkų, kritikų ir tyrėjų, kurie juos gali pripažinti 
arba atmesti, nes tik jų akivaizdoje įtvirtinamas kūrėjo savivaizdis, kitaip tariant, 
menininko, rašytojo ir kitų kūrėjų „vertė“ egzistuoja tik santykyje su kitais lauko 
(grupės) nariais“. Taigi iš pirmo žvilgsnio išskirtinai asmeniniai ryšiai iš tiesų daž- 
nai yra reikšmingi lietuvių kultūros ir literatūros laukų formavimosi kontekste. 

Aprašomi besiformuojantys kultūros ir literatūros laukai, todėl svarbu suprasti, 
kaip jo dalyviai tarėsi kultūros klausimais, kaip steigėsi ir kūrėsi iki tol neegzista- 
vusios pozicijos, vėliau tapusios lietuvių kultūros ir literatūros laukų pamatu, turė- 
jusios įtakos steigiant kanoną, atrenkant programinius tekstus ir pan. Mano požiū- 
riu, formuojantis iš dalies autonomiškam kultūros laukui (lietuvių literatūros lauko 
atveju šis periodas trunka nuo paskutinio XIX a. dešimtmečio iki 3-iojo XX a. de- 
šimtmečio) daug reikšmės turi pavieniai jo veikėjai, nes jie sukuria padėtis, kurios 
dažnai būna nulemtos ir subjektyvių veiksnių, be to, konkrečios pozicijos siejamos 
su konkrečiais individais, bet jau sukūrus lauko pozicijas ir apskritai įsteigus lite- 
ratūros lauką, jis ima funkcionuoti kaip struktūra, o užimamos pozicijos nebūtinai 
tiesiogiai sietinos su konkrečiais individais. 

Pierre'o Bourdieu, kaip ir dalies kitų meno ir kultūros sociologų, teorijoje apie 
kultūros ir meno laukų funkcionavimą labai svarbiais kultūrinio gyvenimo daly- 


* Pierre Bourdieu, „Kultūrinės produkcijos laukas, arba Atvirkščias ekonomikos pasaulis“, iš anglų kalbos 
vertė Loreta Jakonytė, in: XX amžiaus literatūros teorijos: Chrestomatija aukštųjų mokyklų studentams, d. 1, 
sudarė Aušra Jurgutienė, Vilnius: Lietuvių literatūros ir tautosakos institutas, 2011, p. 309. 

2 Idem, The Field of Cultural Production: Essays on Art and Literature, edited by Lawrence D. Kritzman, New 
York: Columbia University Press, 1993, p. 116. 

viais laikomi kultūros tarpininkais, nes būtent jie dėl patirties, išmanymo, pozicijos 
lauke ar kitų priežasčių turi „teisę kalbėti meno pasaulio vardu“*. Iš nevienakryp- 
čio Vaižganto susirašinėjimo ryškiausia būtent jo prisiimta tarpininko tapatybė. 
Viena vertus, įvairias padėtis kultūros lauke užėmęs Tumas atliko daug tiesioginio 
tarpininko darbo - organizavo leidybos, redagavimo darbus. Kita vertus, bandysiu 
parodyti, kad tarpininkavimas Vaižganto epistoliniame diskurse realizuojamas ne 
tik kaip veiklos forma, bet ir kaip viešoji laikysena, prisiimama socialinėje ir kultū- 
rinėje sferoje. 

Tarpininko veiklos modelis kaip viešoji laikysena ryškėja pačioje ankstyviausio- 
je epistolinėje komunikacijoje, įtekstintas dar 1899 m. spalio 22 d. laiške, kuriame 
Tumas Aleksandrui Dambrauskui-Adomui Jakštui rašo apie darbą su nuo 1900 m. 
redaguotu laikraščiu Žinyčia: „Asz patsai nuo savęs ir nemėginsiu „mokytesnius 
apszviesti. Asz tik busiu tuo pacziu czarno-roboczym [lenk. juodadarbiu], kurs ant 
savo peczių velka sunkius maiszus kitų iszdaigintų vaisių, idant alkani veikiaus pri- 
gautu juos“ (VL 15, 1. 10r). Pabrėžiamas pasiaukojimas dėl kitų, noras panaudoti 
savas dovanas bendrijos labui: „Jei kas susimylėjęs nuvers nuo manęs tą nasztą - 
acziu bus Vieszpacziam; kol tokio neatsiras - tempsiu liamką [rus. TaKyT6 AAMKY — 
nuoširdžiai ir uoliai dirbti] ir nesiskųsiu“ (VL 15, 1. 10r). Telkimas bendram darbui 
neretai įvardijamas identifikacine dirvos paruošimo metafora, pavyzdžiui: „[Slavo 
prakaitu suvilgytų džiųstančią mūsų dirvą, kuri tuojaus pasidarytų malonesnė“ 
(Vaižgantas - Jakštui, 1899, VL 8, I. 42r). Ši metafora būdinga XIX a. pabaigos-XX a. 
pradžios kultūros tekstams, ji pasitelkiama ir Jakšto eilėraštyje „Mūsų dirva“: „Dir- 
vą naują Dievas duoda / Tenelieka ji dirvonu!“, „Liesim prakaitą kas dieną, / Grūdų 
bersim milijonus, / Talkon kviesim aliai vieną: / Būrus, kunigus ir ponus“5 Toliau 
rašoma apie tai, kad tokia agrarinė paralelė nėra atsitiktinė. 

Dar aiškiau tarpininko veiklos modelį Vaižgantas išplėtoja 1903 m. gruodžio 
30 d. laiške tam pačiam korespondentui. Šiame epistoliniame tekste randame gana 
išsamią rašančiojo subjekto savianalizę rašymo klausimais: 


Dėl nujodymo bemoksljų tai, ką lyg šjo! įgyjau, užtenka; bet ar jie supranta, inter nos 
loguendo [/ot. tarp mūsų kalbantį, kokjas Tantalo kančias jaučiu, kad imu ką nors 
rimtesnį rašyti!! Jaučju savyje dovanas - iškalbą, fantaziją, nujėgimą platesnjų gori- 
zontų, na, net pusėtiną psychišką intuiciją - ir de facto [lot. iš tikrųjų] kjaurai perregju 
stoką sistematiško jų išdirbimo, stoką filozofiško supamatavimo, stoką tiesjog plikų 
moksliškų aprobavimų, be kurjų nė pasirodyti literaturoje negalima. Viskas in con- 
fuso [/ot. supainiotai|, nieko užbaigto; est, est, sed non vult exire... [lot. yra, yra, bet 
nenori išeiti, pasirodyti]. (VL 47,1. 43 [4]) 


3 Idem, The Rules of Art: Genesis and Structure of Literary Field, translated by Susan Emanuel, Stanford: Stan- 
ford University Press, 1995, p. 76. 

+ Howard S. Becker, Art Worlds, Berkeley and Los Angeles: University of California Press, 1982, p. 151. 

5 Cituojama iš: Adomas Jakštas, Rinktinė, sudarė Jonas Šlekys, Vilnius: Vaga, 1998, p. 116-117. Iškalbinga, 
kad šis eilėraštis publikuojamas pirmajame pirmojo po spaudos draudimo panaikinimo pradėjusio eiti 
lietuviško periodinio leidinio Lietuvių laikraštis numeryje. 

Ėmus rašyti apie savo gebėjimą kurti („kokjas Tantalo kančjas jaučju, kad imu ką 
nors rimtesnį rašyti!!“), Vaižganto laiško raiška ekspresyvėja, balansuoja tarp ref- 
lektyviojo ir išpažintinio laiško tipo. 

Aptariamas laiškas svarbus Tumo pasaulėvokai suprasti: anot jo, norint akty- 
viai veikti kultūroje būtinas sistemiško mąstymo įgūdžius formuojantis mokslinis 
akiratis bei filosofinis išsilavinimas, kurių stoką jis pats junta. Autorystės grindimas 
moksline kompetencija sietinas su XIX a. pabaigoje rusų ir lenkų literatūrose klestė- 
jusia pozityvistine literatūros estetika, kuri orientavosi į socialinę kritiką, o literatū- 
rą suvokė kaip meninį visuomenės tyrimą“. Toliau tame pačiame laiške būtent tar- 
pininkavimas vadinamas alkanųjų pamaitinimu, t. y. savų dovanų dalybomis, kurios 
geriausiai panaudojamos sudarius terpę veikti kitiems: 


Savo protiškas pajėgas ir visą verčją nebešendieną supratęs, nebešendieną ir rolją 
sau pasižymėjau - tarnauti smulkjai, tarnauti atskirai kiekvienam neišdidusjam, buti 
magnetišku perleidėju galybės iš šaltinjų, kur gana, ant objektų. Ir lyg šjol aš neturė- 
jau didesnio užsiganėdinimo, kaip kad pavyksta man kas nuo kitų išmilžti ir kitiems 
atiduoti. Abejoju, ar didesnę satisfakciją turi toksai A. J. - gįimdydamas, neg aš - pa- 
leisdamas. Tebūnie gana to mano paslankumo jums, nuo kurjų „hasta wychodzą“ 
[lenk. idėjos kyla], ir jums, kurie žinoti apie tai trokštate (mažučjai). (VL 47,1. 43 [7]) 


Cituotuose fragmentuose matyti, kad negalėdamas pozityvistinių idealų įgyven- 
dinti individualia autorine kūryba, Vaižgantas renkasi kitą visuomenei naudingą 
veiklą - tarpininko darbą. Šį laišką Vaižgantas pasirašo „Tamstos tarnas Juozas“, pa- 
rodydamas, kad tarpininko tapatybė nulemta noro „patarnauti“ autoritetams - sava- 
rankiškiems autoriams, idėjiniams lyderiams, taip įprasminant save bendruomenėje, 
siekiant mažinti kultūrinį atstumą tarp inteligentijos, idėjinių lyderių ir plačiosios 
visuomenės. Tekstinėje plotmėje fiksuotina, kad ėmus svarstyti literatūrinius klau- 
simus laiško raiška vaizdingėja, t. y. kai Tumas apsisprendžia tarpininko tapatybę 
priimti kaip būsimą savo laikyseną, tai įvardija ir išreiškia išpažinčiai artimu rašymu. 

Specifiškai tarpininkavimas apibūdinamas korespondencijoje su į kultūros lau- 
ką žengiančiomis moterimis. Ankstyviausias tokio pobūdžio Vaižganto epistolinis 
dialogas su Ona Pleiryte-Puidiene prasideda 1904 m; jame sukuriamą ir prisiima- 
mą tarpininko tapatybę aptarsiu išsamiau. Vaižgantas su Pleiryte susipažino Min- 
taujoje (dab. Jelgava), kur mokykloje jai dėstė tikybą", tad susirašinėjimas prasideda 
tarp buvusios mokinės ir mokytojo*. Iš aptariamo laiko - 1904-1906 m. - atskirai 


5 Žr. Evaldas Nekrašas, „Pozityvizmo poveikis literatūrai, dailei ir architektūrai“, Problemos, 2010, Nr. 77, 
P. 142-151. 

7 Žr. Ofna] Pleirytė-Puidienė, „Vita memoriae (Skaisčiam ir amžinam kan. J. Tumo-Vaižganto atminimui)“, 
Vairas, 1935, Nr. 5, p. 56-57. Apie Pleirytės ir Vaižganto ryšius Mintaujoje žr. Jonas Šlekys, „Lietuvių kultūri- 
nis gyvenimas Mintaujoje: O. Pleirytė, J. Tumas, J. Lindė", in: Julijonas Lindė-Dobilas: mokslinės konferenci- 
jos „Literatūros esmių ir laisvių architektas“, skirtos Julijono Lindės-Dobilo 130-0sioms gimimo metinėms, 
medžiaga, Vilnius: Lietuvių literatūros ir tautosakos institutas, 2003, p. 163-219. 

5 Tumas apie šią pažintį rašo Krivulėje, žr. Kun. Į[uozas] Tumas-Vaižgantas, „Kaip aš patekau į Vilniaus 
žinias“, Krivulė, 1924, Nr. 4, p. 16. 

Pleirytei (be jos vyro Kazio Puidos) adresuotų laiškų išlikę, atrodytų, nedaug - 8, bet 
jie ilgi, talpūs ir labai reikšmingi stengiantis užčiuopti kultūros tarpininko modelio 
specifiką; Pleirytės laiškų iš šio laiko rasti nepavyko. Svarbu atkreipti dėmesį, kad, 
kaip šiek tiek aptarta poskyryje „Vaižganto laiškų tekstiniai ypatumai“, šiame susi- 
rašinėjime daug žaidybiškumo, tikėtina, nulemto ypatingo jų santykio: Vaižgantą ir 
už jį jaunesnę kultūros ir spaudos darbuotoją Pleirytę riboja socialinės konvencijos, 
todėl ryšys steigiamas per distanciją, kuri sukuriama metaforizuotais ir vaizdingais 
fragmentais bei suteikia progą pasirodyti kitokiam, ekstravagantiškesniam epistoli- 
niam „aš“. Ekstravagantiškesnės rašančiojo kaukės nulemia nuoširdesnį, dažnai kar- 
navališką bendravimą ten, kur socialinės konvencijos jį galėtų riboti; be to, priėmus 
karnavališko žaidimo taisykles rimtus dalykus galima išsakyti kaip nerimtus. Tad 
laiško raiška sukuriama specifinė epistolinė aplinka, kuri, kaip bandysiu parodyti, 
įgalina ypatingą turinį. 

Ekspresyvi retorika - neįprasta sintaksė ir leksika, retoriniai sušukimai (pavyz- 
džiui, iš pirmojo laiško: „Oo! Padėkavoju už avanzą net į idealus!“ 1904-09-02, VL 53, 
l. 1r), kreipinio kartojimai („Pana Ona! Kam keikti gyvastis užtai, kad ji bjauri?“ 
1906-02-21, VL 77, L. 7r), metaforizuotas kalbėjimas („Jųs, męs - tai gyvi šaltiniai, 
kurie privalome neužtvenkti savo energijos ir inteligencijos srovės. Malonu, kai teip 
esti, 1905-03-31, VL 68, I. 5r) sukuria emocingesnį laiškų toną. Lyginant dalykiš- 
kus, glaustus kronikinius Vaižganto laiškus kitiems adresatams su laiškais Pleirytei 
matyti, kad pastaruosiuose daugiau palyginimų, paaiškinimų, pasvarstymų, pavyz- 
džiui, pirmajame Tumo laiške adresatei: „Dėl visako pamėginsju gintis: idealas - tai 
idealas - idėjos dalykas, nė kuo neapribotas, platus, kaip kunigas Kjaulakys?, gal dar 
platesnis, o ilgas kaip ponas Parčjauskis“, gal dar ilgesnis: nė į vieną, nė į antrą aš 
neesmu pavedus“ (1904-09-02, VL 53, 1. 1r). Ypatinga epistolinė aplinka ryškėja per 
opozicijas: lyties, amžiaus, socialinės padėties. Lyties aspektas (vyriškumo-mote- 
riškumo dichotomija) pabrėžiamas 1904 m. rugsėjo 10 d. laiške: „Jei Tamsta teip jau 
mano gromatos laukjai, tai še-gi ant greitosjos dar viena. Tik, susimildama, nema- 
nyk mane visados tokį greitą esant: su nauja korespondente (respective [Iot. atitin- 
kamai] - korespondentu) labai tankjai mintimis mainaus“ (Vaižgantas - Pleirytei, 
VL 54, I. 2r). 1905 m. kovo 31 d. laiške ši opozicija taip pat akcentuojama antitezės 
principu: „Tamstos apologijoje matau jautrią moterišką širdį. Daug galima dovanoti 
gerų norų žmogui, kada jisai dirba, ką gali. Bet jei iš gešefto ar tuščios didybės siekia 
augščiau, neg gali, tai darosi juokingu; jei beto dar išnaudoja kitus, tai papeiktinu, ir 
męs, vyrai, tokių dalykų negalime toleruoti“ (Vaižgantas - Pleirytei, VL 68, 1. 5v). Ly- 
giai taip pat iškeliama ir jaunos merginos bei kunigo priešprieša. Pavyzdžiui, Tumo 
laiške, kuriame rašoma apie Pleirytės išsiuntimo į Šveicariją priežastis, per kūniškus 
vaizdinius įvedamas erotiškumo motyvas: „Man sunku apie tai kalbėti ir dėl to[,] kad 
aš permažai teįleistas į Jųsų paslaptis[,] ir dėlto[,] kad esu kunigas[,] ir dėlto, kad... 
tuotarpu ligonis iš influenzos + „pod sekretem“ [/enk. kaip paslaptis] - iš tuberkulų, 


3 Tikriausiai galvoje turimas Juozas Kaulakis (1868-1933) - kunigas, visuomenininkas, aktyvus JAV lietuvių 
veikėjas. 
*» Tikriausiai galvoje turimas Petras Parčevskis (1590-1658) - kunigas, nuo 1649 m. Žemaitijos vyskupas. 

kurjos mane nesiljaudamos žūdo“ (1904-12-08, VL 60, L. 3r). Šis motyvas pasitelkia- 
mas raginant Pleirytę išsikalbėti, tačiau prabildamas apie seniai kankinančią tuber- 
kuliozę, Vaižgantas išsikalba pats. 

Moters ir vyro, jaunystės ir brandos opozicijų ryškinimas vaizdingų metaforiš- 
ku kalbėjimu sustiprina epistolinę distanciją ir suaktyvina ypatingus epistolinius 
vaidmenis, pavyzdžiui, kaip rašyta, „flirtuotojo“. Specifine raiška ir tekstinėmis stra- 
tegijomis kuriamas ir kitas korespondencijoje su Pleiryte epistolinio „aš“ prisiim- 
tas vaidmuo - tėvo, mokytojo. Mokytojo ir mokinio ryšį grindžia laiškuose kitiems 
adresatams nebūdingas argumentavimas, kuriamas užduodant klausimus ir iškart 
pateikiant atsakymus, pavyzdžiui: „Kam dirbame? Žmonėms dirbame: alteri-kitam, 
ne sau. Dėl ko dirbame? Dėl to, kad mūsų dūšjoje atsirado tokja šventa nerimastis, 
kuri ragina. O kas iš to bus? nežinau ir galvos sau nelaužau, nes tai Apveizdos daly- 
kas“ (Vaižgantas - Pleirytei, 1904-09-10, VL 54, L. 2r). Įdomu, kad kertines kultūros 
tarpininkavimui svarbias sąvokas Tumas net pabraukia, pabrėždamas ypatingą dė- 
mesį joms, pavyzdžiui, 1904 m. rugsėjo 10 d. laiške: „[ĮN]e apie žydėjimą, bet apie 
civilizacijos daiginimą priseina mums kol! kas rūpintis. Jei tadą uždegsime ką ne ką 
noru šviesti kitus: lavinti protus, suprasti esamuosjus dalykus, prisisavinti svieto 
gudrybę - bus tai tvirtos padaigos, iš kurjų sparnai patįs užaugs tam, kurjam skirta 
skraidžjoti“ (VL 54, L. 2v). Pabraukti žodžiai svarbūs Tumo konstruojamai vizijai: 
„civilizacijos daiginimas“, protų lavinimas - tai jo geidžiamos kultūrinės bendrijos 
vertės objektai, kurie aptariamame epistoliniame santykyje nukreipti ir į adresatą, 
ir į patį epistolinį subjektą. 

Tiek žaidybiška, tiek didaktinė strategija padeda formuluoti tarpininko veiklos 
modelio kultūros lauke imperatyvą (dažna liepiamoji ar geidžiamoji nuosakos), pa- 
vyzdžiui: „Valja Tamstos: tedirbie idealus svajotojai - dainininkai, varsotojai ir kiti 
menų tarnai; męsgi pasilikime paprastai seilių varvintojais, žjurintį nupieštuosjus 
idealus“ (1904-09-02, VL 53, l. 1v). Tačiau siūloma pasirinkti pačiai („Valja Tams- 
tos“), ryškinamas individualumas priklausant kolektyvui. Darbo „dėl Dievo ir tėvy- 
nės“ imperatyvai aprašomi, pavyzdžiui, 1906 m. vasario 21 d. laiške: „[Dlirbkime 
tiek, kiek galime, kiek ištęsime, nes už tą teatsakysime prieš Dievą ir tautiečius“ 
(Vaižgantas - Pleirytei, VL 77, L. 7,r). Mes (kultūros darbuotojai, spaudos darbuoto- 
jai) - kultūros laukui būtinieji tarpininkai - vaizduojami kaip sukuriantys veikimo 
terpę kitiems: „Būkime geriaus mėšlavabaliais-sanitarais, kurie tesi apvalyti pasaulį 
nors tiek, kad galima vaikščioti ir alsuoti" (VL 77, I. 7r). Apibendrinančiu įvardžiu 
„kiekvienas“ pabrėžiama, kad visuomenė turėtų veikti simbiozės principu, o mes 
buvimas „mėšlavabaliais-sanitarais“ yra būtinas bendrijos funkcionavimo aspektas, 
tačiau kiekvienas turi prisidėti individualiai: „Kiekviena žmoniška vienatis, lygiai 
kaip ir kiekvienas gyvas ir net negyvas padarytasis daiktas[,] turi tame pasaulyje 
savo tikslą, savo raison d'etre [pranc. būties, buvimo prasmė]; beto[,] turi užtektinai 
pragumų išpildyti tą[.] ,co kaže duch božy“ [lenk. ką liepia Dievo dvasia]“ (VL 77, 
l. 7v). „Co kaže duch božy“ šiame laiške pakartojamas, visą posakį Vaižgantas cita- 
vo gerokai anksčiau, antrajame savo laiške Pleirytei (1904-09-10): „Apolonė sėja, 
Povilas laisto, bet užauglį - Dievas duoda; arba: czyn my každy w swojem kėtku, co 

kaže duch božy, a calošč sama się utožy [/enk. darykime kiekvienas, ką išmanome, 
ką liepia Dievo dvasia, ir viskas savaime išsispręs]“ (VL 54, I. 2r). Taigi pabrėžiamas 
dalinis egzistencijos determinizmas, krikščioniška priklausomybė nuo Dievo valios, 
visgi, kaip matyti antrąsyk cituojant „co kaže duch božy“, ji siejama ir su kiekvieno 
individo savaiminiu prasmingumu, vietos pasaulyje turėjimu. 

Pačią egzistenciją, sekant Vaižgantu, pateisina simbiotinis veikimo principas, 
o susivienydami atskiri individai suformuoja bendrą organizmą - visuomenę: „Esi 
smulkus; už blogą tai tau nėkas nepalaikys[,] tik nebūk benaudis, nes ir smulkųs 
daiktai yra naudingi“ (VL 77,1. 7v). Tačiau vėl pakartojama, kad svarbus ir individua- 
lumas, savosios individualybės puoselėjimas. Vaižgantas rašo, kad kiekvienas „turi 
savo raison d'etre“, šiame laiške taip pat išskiriama kiekvieno individo (jis vadina- 
mas „vienatimi“) darbo svarba: „Vienatis tame atvejije pildo pareigą stiklelio, kurs, 
pamestas ant dirvos ir atmušęs keletą saulės spindulių, ištolo išrodo antra saule, 
o prieini arčiaus - vien tik šukelė“ (VL 77, L. 7r). Taigi identifikacinis mes modelis 
pateikiamas imperatyviai, bet šis imperatyvumas taikomas ir adresatui, ir pačiam 
epistoliniam subjektui: vienu metu epistoliniame diskurse veikia preskriptyvinė ir 
tarpininkavimo galios. Pateikdamas kultūrinio darbo viziją Pleirytei, Vaižgantas pats 
ją prisitaiko: santykis su kitu įgalina savikūrą, o epistolinėje terpėje įsteigtos vertės 
interiorizuojamos ir paties rašančiojo. Taip pat atkreiptinas dėmesys, kad privačia- 
me laiške ir privačiame santykyje formuluojamas individualumas realizuotinas tik 
kolektyve, bendrijoje: privatus santykis atveria kelius į viešąjį veikimą, projektuoja 
veiklos viešumoje alternatyvą. Šiame epistoliniame santykyje išgrynintos nuosta- 
tos aktualios ne tik privačiai korespodencijai, bet ir kultūriniam veikimui apskritai; 
anot Ramunės Bleizgienės, Pleirytė buvo įsitikinusi, kad „gyvenama tik viešumoje“, 
todėl labai aktyviai įsitraukė į spaudos darbą". 

Specifine retorika ir sintakse 1904 m. rugsėjo 10 d. laiške Tumas tiksliai ir vaiz- 
džiai įžodina jau aptartą darbo modelį ir projektuoja jį į ateitį: 


Beto, musų darbas - ne padebesjų, bet pažemjų darbas, toks pat, kaip sliekų: per tuks- 
tančjus metų milijonai tų prastų gyvulėlių kantrjai, išpalengvo leidžja persavo vidur- 
jus sudrėkintą žemę ir, galų gale, pataiso derlją viršutinę žemės sluoksnį („1ouwBa“- 
rūsiškai [t. y. dirva - A. K.]). Didžjausis mokslas, didžjausi išmintis - mokėjimas vargą 
vargti. Argi męs tai mokame? Tad mokykimės ir mokykime. Ne sparnus sagstyti, ne į 
padebesjus kelti, bet tvirtą kasiklį gyvenimo piktžolėms ravėti į rankas duoti, doriš- 
kas vėkas užgrūsti (zahartowač [lenk. užgrūdinti]), idant su įnirtimu kibtų į gyveni- 
mo dirvonų plėšymą - tai mūsų siekis. Iš apačjos darbas - pamatinis darbas, praca u 
podstaw [/enk. darbas prie pagrindų], ne iš viršaus. (VL 54, 1. 2v) 


Kaip ir anksčiau cituotuose pavyzdžiuose, vartojama daugiskaita mes („moky- 
kimės ir mokykime“) bei pateikiamas antiteziškas „ne sparnus sagstyti, ne į pa- 
debesjus kelti“, priešingas siūlomam veiklos modeliui: „[T]virtą kasiklį gyvenimo 


" Ramunė Bleizgienė, Privati tyla, vieši balsai: Moterų tapatybės kaita XIX a. pabaigoje-XX a. pradžioje, Vilnius: 
Lietuvių literatūros ir tautosakos institutas, 2012, p. 79. 

piktžolėms ravėti į rankas duoti, doriškas vėkas užgrūsti (zahartowač)“. Taip pat pa- 
tvirtinama mes kaip bendrija ir pabrėžiama, kad visiems kultūros lauko dalyviams 
privalu prisiimti šį modelį („[Tjai mūsų siekis. Iš apačjos darbas - pamatinis darbas, 
praca u podstaw, ne iš viršaus“). 

„Praca u podstaw“ [/enk. darbas prie pagrindų] - vienas pagrindinių XIX a. lenkų 
pozityvistų šūkių“. Vaižgantas laiškuose vartoja organišką, žemišką leksiką: mėšla- 
vabalis, kasiklis, kurio reikia „piktžolėms ravėti į rankas duoti“, ir pan. Tokia leksi- 
ka ir jos nulemta semantika steigia organicistinio pozityvizmo modelį, pabrėžiantį 
visuomenės kaip iš atskirų elementų sudaryto organizmo sampratą. Remiantis šia 
koncepcija, visuomenės ir kultūros organika turi būti natūrali, o Vaižganto atveju ji 
dažnai reiškiama žemiškais, kūniškais vaizdiniais. Tarkime, 1906 m. vasario 21 d. 
laiške Pleirytei Vaižgantas apeliuoja į tai, kad nereikėtų kitų asmenų idealizuoti, nes 
tai nenatūralu“: 


Idealizuoti arba pripažinti tobulybę galime dar retesniam paprastam gyvuonui ar ko- 
kiam jo padarui, nes jai vienas yra geras, tai kitas gali būti dar geresnis; dar tikriaus, 
idealizmo ir tobulybės konkretiškai negalima sau pristatyti. Tad tariamųjų idealistų 
dalykas yra garbinimas visai atitrauktos idėjos, tarnavimas jai per modum [/ot. būdu] 
realizavimo jos dalelių, kad ir mažų mažiausiųjų. Dėlto gi vadinti juos idėjos tarnais 
būs kur kas teisingiaus nei idealistais, nes tą žodį dabartiniai šviesuoliai supranta teip, 
kad net gėda vadintis tuo vardu: idealistas - tai svajotojas kažkokiame augštame pa- 
saulyje, atsitraukiantis nuo to pilko, tankiai purvino realizmo. Na, jai taip, tai beveliju 
mėšlavabalį, tą realistą - sanitarą: jis naudingesnis už tuščią svajotoją. (VL 77, I. 7r) 


Idealizmo bei dirvos purenimo materialumo (realistiškumo) opozicija leidžia 
išplėtoti „mėšlavabalio-sanitaro“ įvaizdį. Natūralumas, nenutolimas nuo gamtiškojo 
prado, nepaisant to, kad jis nebūtinai estetiškai gražus, - svarbus realistiškumo ele- 
mentas: „Kam keikti gyvastis užtai, kad ji bjauri? Per tai ji nepagerės“ (VL 77, L. 7r). 
Oponuodamas ir ironizuodamas („Tuogitarpu, likkite sveiki[,] mano realistai, nei- 
dealistai“), Vaižgantas pats save įvardija kūniškomis kategorijomis: „Aš esu sveikas; 
visi dantįs tebėra sveiki, tik nuo taboko sujuodavo ir vienas prakiuro, ko ir jums iš 
širdies veliju“ (VL 77,1. 7,v). Taigi save epistolinis subjektas identifikuoja būtent per 
natūralumo, kasdieniškumo motyvus: „Kaip sau nori, pana Ona, ale aš suvis netinku 
nė į „kėlėjus' augščiau žemės, augščiaus kasdieniškumo, būdamas kaip tik tos žemės 
mėšlavabaliu ir kasdieniniu žmogumi; nė į „šaltinį, iš kurio net ir kiti galėtų „semti 
jiegas, nė į ,žvaigždes'-keliavedes, etc“ (VL 77,1. 7v). Opoziciją tarp idėjų „šaltinio“ ir 


* Apie Vaižganto požiūrį į pozytivizmą žr. Giedrius Židonis, „Lietuviškasis pozityvizmas - jo interpretavimas 

ir paieškos Lietuvos kultūrinėje mintyje“, Tiltai, 2005, Nr. 3 (32), p. 97-106. Straipsnyje akcentuojama, kad 
Vaižgantui iš pozityvizmo labiausiai rūpėjęs utilitarizmas - būti naudingam. 
Turint galvoje, kad 1904 m. rugsėjo 2 d. laiške Tumas ironizuoja jo pavadinimą idealu („Padėkavoju už 
avanzą net į idealus!“, Vaižgantas - Pleirytei, VL 53, I. ar), spėtina, jog Pleirytė rašydama Vaižgantą ideali- 
zavusi. Aptariamą laišką Tumas pradeda taip: „Laikas ir tolumas visados apsupia žmones daug šviesesne 
oreola, neg ištikrųjų nešiotoji. Tolimuosius, laike ar erdvėje, žmones net ,idealizuojame“. Kaip oreola, teip 
ir idealizacija visai nesutinka su reališka teisybe“ (VL 77, I. 7r [1]). 

„mėšlavabalio“ pabrėžia nusitolinimas ir ekspresyvus kalbėjimas apie save trečiuo- 
ju asmeniu: „Dėl Dievo meilės, Pana Ona! negut tyčiojies iš nabago Vaišganto, mėgin- 
dama, ar „visi tebėra namie“ Vaišganto galvoje“ (VL 77, 1. 7,r). Priėmus organicistinio 
pozityvizmo idėjas šiame epistoliniame dialoge išgryninama mintis, kad tarpininka- 
vimas sėkmingas tada, kai sukuriama galimybė prigimtines duotybes realizuoti „or- 
ganiškame“ darbe; tai koncentruotai įvardijama fraze „co kaže duch božy“ - laikytis 
to, kas duota. Laiške kūniškumas nukreipiamas prieš, kalbant Michailo Bachtino 
žodžiais, „dvasingumo pretenziją“. Nepritarimą impresionistiškai Pleirytės tekstų 
raiškai Vaižgantas paliudija ir 1922 m. publikuotoje Kada rauda siela recenzijoje. 
Iš pradžių Vaidilutė pagiriama („Ir vis dėlto tai žymus veikalas mūsų literatūroje. 
[-..] Tai veikalas sielos, amžinai vienos, amžinai svetimos, amžinai klaidžiojančios“), 
tačiau recenzentas atmeta tokios raiškos kūrinį, jis jam nepatinka: „Dėl to ir „Kada 
rauda siela negalima svarstyti lyg kokį nusižudėlio testamentą, tik gilų, tam tikro 
ūpo kūrinį. Visai kitas klausimas, ar kam nors tinka tasai ūpas ir griežtas gyvenimo 
iškoneveikimas. Man jis griežtai nepriimtinas.“'4 

Aptariamame laiške susiduriame su viena chronologiškai ankstyviausių Vaiž- 
ganto laiškų korpuse žmogaus buvimo pasaulyje ir kultūrinio veikimo refleksijų. 
Formuluojama natūralios organiškos visuomenės sintezės idėja, pabrėžiant, kad 
sėkmingai veikti galima tik tada, kai neviršijamos individo galimybės, bet sykiu 
stengiamasi paskatinti kiekvieno viduje glūdinčias išgales. Iškalbus šis fragmentas: 


Tik patsai žmogus užslopina savyje tą galę, patsai nenori suvartoti ir skundžiasi, kad 
jos nėra; užsiriša akis ir aimanoja, kad tamsu. Vistai nėkai, vistai melavimas savo sie- 
lai. Žmogus, sakoma, tai mikrokosmos, mažas pasaulis, kurį valdyti pilnai ištesi; vieno 
mažesnis, vientisesnis, kito didesnis, labiaus sudėtas, bet visados „wedtug stawu gro- 
blą“ [/enk. pagal tvenkinio užtvanką; frazeologizmas, reiškiantis, kad lūkesčiai negali 
viršyti galimybių] [...]. Beto, nereikia tyčia padidinti savo mikrokosmos: jis ne šikšna, 
jo, pamirkęs, neištempsi, jis vienodas, koks susikrovė, toks ir būs, o susikrauna, sa- 
kau, gražiai sulyg asmens išgalių. (VL 77, 1. 7v [3]) 


Taigi Vaižgantas įžodina tokį kultūrinės veiklos modelį - nepersistengti, neviršy- 
ti savo jėgų, bet ir netinginiauti, ieškoti būdų suaktyvinti vidinius resursus pasitel- 
kiant juos kultūrinei veiklai. 

Aptarta, kad epistoliniame dialoge su Pleiryte viešasis veikimas dažnai meta- 
foriškai modeliuojamas kaip gamtinių, organiškų procesų atitikmuo: dirvos pure- 
nimas ir natūralus kultūros „daiginimas“ iš turimų resursų, kai subjektas išsiskiria 
iš kolektyvo, bet dėl to nenustoja jam priklausyti, nes yra būtinas visumos elemen- 
tas. Autoriaus grožiniuose tekstuose tarpininkavimo siužetas neretai formuluoja- 
mas kaip svarbiausias kultūros darbuotojų uždavinys, o tam pasitelkiama panaši 
organiška, gamtiška vaizdinija. Nors šis motyvas plėtojamas ne viename kūrinyje, 
išsiskiria Pragiedruliai, įprasminantys pirmapradės natūros virtimą kultūra. Pavyz- 
džiui, Napalio svarstymuose: 


“ Vaižgantas, „Paskaičius Vaidilutės „Kada rauda siela“, Tėvynės balsas, 1922-07-14, Nr. 119, p. 3. 

Argi ne pasaka, kad iš kiekvieno negražaus ir kieto daikto galime išvadinti jame užke- 
rėtą titę - skaisčią ir karštą ugnelę, tą gražų ir naudingą dalyką, kuris pirmiau pačių 
vienų dievų tebuvo savastis ir juos vienus tedabino? Argi dyvai, kad dievai jo pavy- 
dėjo ir amžinais kankinimais keršija Prometėjui, kam ją, tą titę, iš dangaus pavogė ir 
žemės padarams, žmonėms, atidavė džiaugtis ir naudoti? 

Tokių tičių kaip štai ugnis gana paslėpta daugelyje ir kitų dalykų. Ir jos galima 
išvadinti, reikia tik atitikti užkerėjimo paslaptis ir atkerėjimo žodis. 

Koks paprastas ir visai negražus daiktas - anglis. Bet kai jį įkaitini, jis šviečia, 
šildo ir net diementų duoda. 


Pragiedrulių „Lino darbų pasakoje“ Vaižgantas taip pat simboliškai pagrindžia 
savo slapyvardį, nusako kultūros lauko veikėjo veiklos programą. Vaižgantas - seno- 
vės lietuvių linų ir kanapių dievas, laikomas tarpininku tarp gamtos ir kultūros, tuo, 
„kuris aprengia nuogus žmones““, o „Lino darbų pasakoje“ būtent taip aprašoma 
svarbiausia kultūrinės darbuotės kryptis - versti natūralią materiją „kultūriniu dir- 
biniu, menišku audeklo raštu“. Dėsninga, kad lino dirbimo pasaka sekama Ramučio 
Vizgirdos - kunigo - Vaižganto alter ego" lūpomis. Pasaką sekantis kunigas teigia: 
„Kiek aš visame tame matau aukštos kultūros!“ (p. 297), nurodydamas savaimingą 
lietuvių kultūros perėjimą nuo gamtos, natūros prie modernios inteligentiškosios 
kultūros. Gamtiškojo prado virsmas kultūriškuoju įprasmina paties autoriaus ano 
meto kultūros lauke prisiimtą misiją: modernėjančioje lietuvių kultūroje užimti tar- 
pininko, „perdirbėjo“ vaidmenį. 

Ir kalbėdamas apie meną Vaižgantas dažnai pabrėžia natūros ir kultūros sim- 
biozę bei tai, kad tik natūrali, t. y. organiška, nedirbtinė kūryba yra paveiki, be to, 
ji žmogui tiek pat natūrali, kiek ir gamta, kitaip tariant, natūra ir kultūra nesudaro 
opozicijos, o viena kitą atliepia. Tokią mintį jis išreiškia 1920 m. Tautoje publikuo- 
toje kalboje: 


Ir šie dailės primityvai tokie jau buvo galingi, jog ne tik pilką jų gyvenimą margino, 
bet ir patį alkį, baimę, nuobodulį marino. Aukščiau kylant kultūroje, dailės pasiilgi- 
mas ne tik nenyksta, dar lygiagrečiai didėja, auga ir įsigalėja. [...] Dailės principai - 
amžini, tik dar ne visus mes esame susiformulavę; dar yra ko ieškoti.'š 


Organiška natūros ir kultūros sąveika ir, žinoma, kultūros kaip savaimės natūros 
tąsos samprata būdinga ne tik Pragiedruliams, bet ir kitiems Vaižganto grožiniams 

Mindaugas Kvietkauskas, „Tapatybės virsmo istorija: Vaižganto Pragiedruliai ir 1918—1920 m. konfliktas dėl 
Vilniaus“, Literatūra, 2006, t. 48 (5), p. 89. 

Cituojama iš: Vaižgantas, Raštai, t. 20: Kritika 1915-1922, parengė Vytautas Vanagas, Vilnius: Lietuvių litera- 
tūros ir tautosakos institutas, 2009, p. 120. 

tekstams. Pragiedrulių Napalys buities reikaluose įžvelgia „poetingą darbą“ ir gam- 
toje regi kultūrą („Tiesa, ir jo „ponas“ - tėvas buvo tiek pat uvėrus, kiek ir ano palai- 
dūno, vis dėlto čia dirbti buvo patogiau, ne kiaulidėje, tik tikroje, pilnoje poezijos 
gamtos šventykloje. O Napaliui Dievas buvo davęs daug jausmingumo ir liepęs juo 
tegyventi“'?), o Dėdžių ir dėdienių kulminacinėje meilės scenoje Mykoliuko juntamas 
malonumas palyginamas su meno sukeltu katarsiu, taigi literatūrinį primenančio 
išgyvenimo akimirką personažas išpildo savo egzistenciją: „Mykoliukas tačiau švito 
švito, pasirodė ta pati senovinė šypsena ant jo lūpų, akys sublizgėjo pirmykščia sva- 
jone, - jis vėl tapo ne šios žemės gyventojas, tik savo išsvajotosios srities, kurią mes 
proziškai vadiname - poezija, nes jos esmės nei jaučiam, nei suprantam.'?? 

Algimantas Radzevičius šiuos kūrybingus personažus vadina pasiekusiais „pra- 
dinę kūrybinę stadiją“, galima sakyti, perteikiančiais autoriaus kultūros lauko vizi- 
ją - pažįstant ir „panaudojant“ natūrą („tiek čia dailės turto, tiek grožio, kad net akys 
iš kaktos sprunka, kad net nebesižinai, ko geriau beprisižiūrėti'??) pereiti į kultūrą. 
Per kultūros prizmę matomą gamtą Vaižganto tekstuose liudija ir įvairūs literatūri- 
niai intertekstai. Pavyzdžiui, Dėdėse ir dėdienėse: „Ir, viską pasaulyje užmiršusi, ėmė 
greit greit tursinėt aplink medžius, raudama tuos, kurie ,;iš po samanų marškos sar- 
matlyvai kyšo, kaip Anykščių šilelyje.'*4 Dar ryškesnis pavyzdys būtų gamtos moty- 
vo „sukultūrinimas“ vizualiojo meno pavyzdžiu: „Iš pradžių ilgokai tematyti beveik 
nekrutą keturi didžiuliai ragai, lyg Čiurlionies paveiksle ožiaragiai“25 

Grįžtant prie programinio 1906 m. vasario 21 d. laiško Pleirytei, akcentuotina, 
jog tarpininko modelis neužkerta kelio bendradarbystei, atvirkščiai - ją sustiprina. 
Dėl to laiškuose dažnai formuluojama Pleirytės kaip lygiavertės bendradarbės sam- 
prata, pavyzdžiui: 


Na, tai teip ir tebūnie: Tamsta atšauksi visus poetizavimus ir idealizavimus, ašgi, 
reališkai lavintas ir išsidirbęs, pripažinsiu „z tekki swojej“ [lenk. iš savo varpinės] 
Tamstai pilną lygybę ir tą pačią atsakomybę už savo paskyrimo išpildymą, ir būsime 
prieteliais, kits kitame rasdami ne idealus, ne žvaigždes, bet paprastus purvabridė- 
lius, kuriems susitikus visų maloniausia bus pasiklausti: tu šendieną nevalgiai dykai 
duonos, padariai ką nors gero, nors kokį mažmožį? Padariau. Na, tai „gieb a-Hand“ 
[jid. duokš ranką|[.] gali pailsėti: eikš ant blaivinančio pašnekesio... (VL 77, L. 7,r) 


Tokio pripažinimo pasiekiama prisiėmus tarpininko vaidmenį, galų gale atme- 
tant ir ankstesniuose laiškuose dažnai akcentuotą lyties aspektą: „Sako, būk jaunu- 


* Vaižgantas, Raštai, t. 4, p. 176, 157. 

2 Vaižgantas, Raštai, t. 3: Dėdės ir dėdienės; Nebylys; Žemaičių robinzonas; Šeimos vėžiai, parengė Eglė Biels- 
kytė, Vilnius: Pradai, 1995, p. 53. 

= Algimantas Radzevičius, Vaižgantas lietuvių prozos kryžkelėse: Meninės sintezės problema, Vilnius: Vaga, 
1987, p. 135. 

2 Vaižgantas, Raštai, t. 4, p. 162. 

2 Apie šią transformaciją žr. Vilmantė Levanavičiūtė, „Žmogaus imtynės su gamta: Vaižganto „Pragiedrulių' 
kultūra“, Metai, 2011, Nr. 7, p. 79-88. 

2 Vaižgantas, Raštai, t. 3, p. 43. 

35 Ibid., p. 57. 

menę megalomanija apimanti tankiausia susiduriant su mergaitėmis, kurių akyse 
norėtų visados rodytis virš-žmonėmis, o paskui ir patįs sau pradedą tokiais pat ro- 
dytis. [...] [P]uikybės nėkados neturėjau, o mergaičių akyse, esant kunigu, nebebuvo 
tikslo didintis“ (VL 77, 1. 7,r). Lygiavertės bendradarbės kvietimas „blaivinančiam 
pašnekesiui“ parodo, kad kultūros lauko veikėjų komunikacija stiprina sąmoningu- 
mą ir leidžia „išblaivėti“, t. y. susivokti kultūriškai - modernus žmogus individualią 
kultūrinę programą išgrynina būtent kito akivaizdoje. Laiškuose Pleirytei ryškė- 
jantis bendradarbio, o ne mokytojo vaidmuo gali būti susijęs su spaudos straips- 
niuose Vaižganto formuluotu moterų teisių klausimu. 1907 m. spalį Viltyje Tumas 
publikuoja straipsnį „Pirmasai lietuvių moterų suvažiavimas (,Vilties“ pasiuntinio 
pranešimas)“, kuriame ironizuojamas noras moteris laikyti hierarchiškai žemesnė- 
mis, išryškinamas lygiateisiškumas, o straipsnis pabaigiamas viltingai: „Visų ginčų 
ir pranešimų pamatas buvo neapsakomas šviesos troškimas.'* 

Svarbu, kad tarpininko tapatybė anksčiausiai išplėtojama būtent laiškuose Plei- 
rytei: dėl adresatės juose daugiau epistolinio pasirodymo ir karnavališkumo, paska- 
tinančio epistolinio subjekto savikūrą. Laiškuose Pleirytei tarpininko darbą apibrė- 
žiančios „slieko“ ir „mėšlavabalio-sanitaro“ metaforos kreipia į kitą kontekstą nei 
pirmosios šio veiklos modelio metaforizavimo užuomazgos laiškuose Jakštui, kur 
steigiamas su magnetiniu kitų autorių jėgų „perleidimu“ susijęs „laidininko“ įvaizdis 
(„buti magnetišku perleidėju galybės iš šaltinjų“). Dialoge su Jakštu naudojamasi fi- 
zikos mokslo žodynu, o prisiimant tarpininko tapatybę kaip apimančią ir tiesioginį 
darbą, ir viešąją laikyseną, ir net autorinę kūrybą, pereinama prie gamtinės vaizdini- 
jos, apibūdinančios tiesioginę „dirvos purenimo“ veiklą. Galima manyti, kad simbo- 
likos pakitimas žymi ir mąstymo pokytį: Vaižgantas pereina nuo sau nepriimtino ar 
neįmanomo realizuoti (todėl ir atmetamo) gamtos mokslų metodais grįsto pažinimo 
iki organicistinio pozityvizmo modelio, geriau derančio su Tumo siekiu rasti natūros 
ir kultūros harmoniją, visuomenę ir sykiu kultūrą suvokiant per analogiją su žmo- 
gaus organizmu. Šis „slieko“ vaidmuo projektuojamas į save, bet kartu - ir į naujus 
kultūros lauko veikėjus: kalbant apie veikimo modelius, Vaižganto laiškuose Pleiry- 
tei beveik visuomet vartojamas pirmasis daugiskaitos asmuo. Prisiėmus tokį modelį 
kaip paradigminį, pabrėžiama tai, ką Tumas Pleirytei rašė apie kiekvieną kultūros 
narį kaip turintį savo „raison d'etre“; be to, mokslinis suvokimo modelis Vaižgantui 
atrodė kliudantis prisiimti autorinę tapatybę dėl žinių stokos, o šis tarpininkavimo 
variantas, atvirkščiai, įgalina ne tik „dirvos purenimo“ veiklą, bet ir natūralią autorys- 
tę - natūros virtimą kultūra. Vėliau bus aptarta, kad maždaug nuo 1905 m. Vaižgantas 
aktyviau prisiima autorinę tapatybę, taigi šis metaforų, skirtų tarpininkavimo veiklai 
įvardyti, pokytis gali būti susijęs su šia literatūrinės savivokos permaina. 

Taip pat iškalbingai, kaip ir Pleirytės atveju, tarpininkavimo projektas Vaižganto 
suformuluotas ir realizuojamas vėlesniuose laiškuose Juozui Kubiliui. Šiame epis- 
toliniame dialoge Tumas pasirodo kaip bendru reikalu - kultūros lauko funkciona- 


26 Žr. Vaižgantas, Raštai, t. 7: Publicistika 1906-1912, parengė Ilona Čiužauskaitė, Vilnius: Lietuvių literatūros ir 
tautosakos institutas, 1997, p. 158, 167. 

vimu - besirūpinantis tarpininkas. 1913 m. rugsėjo 25 d. laiške jis išsamiai ir su 
rūpesčiu („Šiandei gavau Tavo laiškelį ir visą dieną negaliu nusikratyti tomis min- 
timis ir jausmais, kuriuos manyje padarė“, VL 146, L. [9r|]) atsako į Kubiliaus laišką, 
kuriame pastarasis minėjęs norįs stoti į vienuoliją?". Atsakydamas Tumas išreiškia 
utilitarinį, naudingumu visuomenei paremtą požiūrį į kultūros bendradarbius: 


Kuo tu skirtumeis nuo dabarties, sugrįžęs po 2-3 metų? Tavyje, žinoma, būtų skir- 
tas; bet santykyje su mumis? Asmeninės intakos būtų permaža. Turėtumei griebties 
plunksnos ir savo dvasią, savo krikščionies idealą aiškiaus parodyti. [...] Pusvienišis - 
geras sau pačiam; kitiems - nedaug, jei platesniu darbu neužsiima: nei literatūra, nei 
auklėjimu. (Vaižgantas - Kubiliui, VL 146, I. [10r]|) 


Vaižgantas nurodo Kubiliui veiklos projektą, kur svarbiausias - „literatūrinis 
darbas“, teikiantis visuomeninės naudos: „Dalyvauti publicistikoje, nors tai mona- 
chui ir neperlabai pritinka; ypač gi dalyvauti literatūroje, į sopamuosius dalykus 
atsakant ištisomis brošiūrėlėmis. Veizdėk, kokią intaką darė tėvas Prokopas Kapuci- 
nas, sviete-Leszczynskis*š!“ (VL 146, L. [11r]). Taigi steigiama vertybė - kitus auklėti 
galintis rašymas, pabrėžtinai konstruojant subjekto kaip naudingo visuomenės na- 
rio poziciją. Laiškuose Kubiliui dominuoja pasvarstymai, projekcijos į ateitį, išreikšti 
daugiausia būsimuoju laiku arba liepiamąja nuosaka, tad suprantame, kad aktua- 
liausia - kurti ateities viziją. Aptariamame epistoliniame tekste Tumas svarsto ir 
apie publicistikos rašymo prasmę, išryškindamas, kad apsisprendęs dirbti spaudo- 
je Kubilius gali tą darbą tęsti, nes jau susiformavęs tokios darbuotės idealas: „Kam 
idealas jau šviečia, tas jau idėjinis. Ir turi jis jo siekti. Sustos siekęs, nebešvies jam 
idealas, pasidarys nebeaiškus“ (VL 146, I. [12r]). Kitaip tariant, be konkrečių pata- 
rimų ir paraginimų bei bendro darbo siūlymų, laiškuose kolegai formuluojama, kad 
rašymo darbas prasmingas ir vertingas savaime. 

Laiškai Kubiliui savo forma mažai skiriasi nuo kitų reikalų raštų. Tačiau aptaria- 
mo laiško pabaigoje visuomenė, panaudojus išraiškingą kūnišką vaizdinį, palygina- 
ma su organizmu: „Jei mūsų visuomenė pyva, gangrenuoja kai kuriuose savo nariuo- 
se, tai jei visas organizmas sveikas, turi ji pasidaryti reakciją, užsėtryti, užsidegti, 
pratrūkti ir išvarvėti“ (VL 146, I. [13r]). Bene identiška visuomenės žaizdos ir išgi- 
jimo praktika formuluojama Pragiedruliuose, aptariant Aleksio Taučiaus ir Jokūbo 
Niauros bendradarbystę visuomenės „daiginimo“ darbuose, kur „sėtrijimo“?? darbas 


7 1913 m. rugsėjo 23 d. Kubilius Vaižgantui rašęs: „Bet kita vertus ir pasenusio kavalieriaus padejimas ne- 
pavydėtinas[] o kartais ir labai apverktinas. Bet ką gi daryti? Jeigu jau priseina kavalerauti, tai norėčiau 
tam kavaleravimui suteikti idėjinį pamatą. Todėl aš ir svajoju įstoti į pasaulinių monachų kongregaciją. 
Tuo reikalu aš jau esu su kuo reikia ir šnekėjęs [...]" (cituojama iš: VUB RS, f. 1, b. D966, I. 5r). 

*š Janas Tomaszas (Prokopas) Leszczynskis OFMCap (1812-1895) - kapucinų pamokslininkas, vertėjas. Publi- 
kavo daug tekstų apie šventųjų gyvenimus. 

2 LKŽ teikiamos tokios veiksmažodžio „Sėtryti“ reikšmės: 1. „Užsikrėtus negyti, pūliuoti, tvinkti, aitrėti (apie 
žaizdą)“, 2. „Daryti, kad tvinktų, aitrėtų“, 3. „Skaudinti, dirginti, aitrinti“. Įsėtryti dar kiek specifikuojamas: 
1. „Užsikrėtus negyti, užpūliuoti“, 2. „Suerzintam išsiplėsti, sudirgti". Regis, visos šios reikšmės įtraukia- 
mos į tokį „sėtrijimo“ darbą, net ir paskutinioji veiksmažodžio „sėtryti“ reikšmė („aitrinti“ kaip skatinti = 
daryti, kad veiktų). Pragiedruliuose veiksmažodis vartojamas ir šia prasme: „Čia ir operacijos negalėjo 
būti - čia erzinosi ir sėtrijo užgautas išlavinto asmeniškumo jausmas“ (p. 140). 

laikomas būtinu įgyvendinant tautos atgaivinimo projektą. Rašoma, kad Lietuva ser- 
ga, o išgyti ir gebėti „išversti natūrą į kultūrą“ ji turi pasitelkusi savus resursus: 


Kol organizmas tebėra gyvas, turi jame savaime atsirasti atsparumo, kilti reakcija, 
užsidegti, įsėtryti, - tie sveiko kūno veiksmai, kurie išverčia bet kurį svetimą patekusį 
daiktą, užpildo bet kurią išėstą kūno dalį. Ir neramybė, kurios ėmė rastis Lietuvoje, 
tasai ypač pagadintųjų vietų sėtrijimas, tereiškė jos sveikatą: persirgs, atpuls uždegi- 
mas ir patapsi sveika. (P. 445) 


Aleksio ir Jokūbo bendradarbystės aprašymas sustiprinamas rašymo ir kultūros 
natūralumą nurodančiomis identifikacinėmis metaforomis, vartojamomis kultūros 
darbuotojo tapatybei apibrėžti, pavyzdžiui, dirvos purenimo siužetu: „Jiedu ir pa- 
tys jautė, nors vienam antram nuolat prikaišiojo, tą patį darbą dirbą ir dirbsią, kaip 
bendrą dirvą išgyvendami [-..] Tuo gi tarpu abudu tą pačią dirvą purena |...]" (p. 445- 
446). Matome, kad kultūrinė veikla grindžiama bendradarbiavimu ir „jungu“, o kaip 
ateities vizija regimas tokiems bendradarbiams tarpininkaujant („purenant dirvą“) 
sukurtas kultūros laukas, natūraliai „kilusi reakcija“. Svarbu atkreipti dėmesį, kad 
Pragiedrulių ir laiško Kubiliui pasakojimas kone visiškai sutampa - vienas iš nedau- 
gelio atvejų Vaižganto epistolikos visumoje, kai laiškuose suformuluotos mintys la- 
bai panašia raiška artikuliuojamos literatūros kūriniuose. 

Naudos ir naudingumo bendruomenei ar visuomenei modelis kaip tarpininko 
tapatybės aspektas kartojamas ir vėlyvojoje Tumo korespondencijoje bei kitų žanrų 
tekstuose. Dažnai cituojamoje Vaižganto paskaitoje apie Maironį rašoma, kad menas 
turi būti siejamas su tauta, visuomene, t. y. teikti naudos: „Darbų vainikai tepuoš tuos 
dainius, kurie pūtė į smarkius trimitus, į skardžius ragus, kurie galingai šaukė tautie- 
čius į gyvenimo kovą, į kovą su nelabybėmis žmogaus sielos ir kūno/3* Individualumas 
kolektyve - aspektas, paliudijantis aptartą modernaus žmogaus pasaulėvoką nacio- 
nalizmo kontekste. 1928 m. vasario 24 d., sveikindamas Mariją Pečkauskaitę-Šatrijos 
Raganą, Vaižgantas jos kultūrinį darbą įvardija kaip „visuomenės dukros“: „Tamstai 
džiaugtis nėra ko. Užtat Lietuvos Visuomenė džiaugias neatsidžiaugia, kad Ištikima 
jos Dūkra Marija Pečkauskaitė tokį ilgą laiką tesėjo dirbti jo naudai ir garbei/*' Profe- 
sionalėjant literatūros laukui, mes ir visuomeninės naudos imperatyvas neišnyksta, o 
rašytojas įvertinamas per naudingumo visuomenei (šiuo atveju - literatūrai) prizmę: 
„Duok, Viešpatie, gerai savo dūkrai sveikatos ir tesėjimo dar ir dar padirbėti lietuvių 
literaturai! Amen“ Labai panašūs palinkėjimai formuluojami Gabrielei Petkevičaitei- 
Bitei: „Duok Dieve kuoilgiausia pagyventi ir padirbėti!“ (Vaižgantas - Bitei, 1926-03- 
31, VL 212, 1. 1r)3*; „O tuotarpu ir Tam [baigiasi puslapis, tikriausiai pamirštas pabaig- 
ti žodis - A. K.] naujiems metams prasidedant, visokių gerybių, kad prailgėtų amžius 


3 Vaižgantas, „Ko ieškome dainių veikaluose?“ in: Idem, Raštai, t. 19: Kritika 1896-1914, parengė Vytautas 
Vanagas, Vilnius: Lietuvių literatūros ir tautosakos institutas, 2008, p. 337. 

* Vaižganto laiškai Šatrijos Raganai gauti iš Šiaulių „Aušros“ muziejaus (ŠAM). 

3 Laiškai Bitei cituojami iš: Juozas Tumas-Vaižgantas, „Laiškai Gabrielei Petkevičaitei-Bitei“, LLTI BR, f. 30, 
b. 588; b. 589; b. 1195; b. 1197; b. 1198. Cituojant skliaustuose nurodomas lapo numeris. 

ir pasakytumei mums, ką dar turi pasakytina“ (Vaižgantas - Bitei, 1928-01-12, VL 
234, . 1r). Taigi su naudingumu visuomenei susijusi nuostata, kad tarpininkavimas — 
lietuvių kultūrai būtina viešoji laikysena, akivaizdi ir vėlesnėje korespondencijoje, 
nors viešojo veikimo modeliai jau pakitę. 

Tumo prisiimama aiškiai artikuliuota visuomenei naudingo tarpininko tapatybė 
formuojasi apie 1904-1906 m., tačiau ir kiek anksčiau, ir ypač vėliau laiškais (žino- 
ma, ne tik jais) Tumas tiesiogiai vykdo tarpininkavimo programą, pavyzdžiui, prisi- 
deda prie kitų tekstų radimosi ir sklaidos (patarimais, kritika, redagavimu, leidyba 
ir kt.), t. y. organizuoja kultūros lauką - vykdo kultūros tarpininko veiklas. Tiesiogi- 
nis tarpininkavimas laiškais matomas jau ankstyvojoje korespondencijoje su Jakštu. 
Pavyzdžiui, 1903 m. lapkričio 13 d. Vaižgantas kaip itin gerą tekstą įvertina Jakšto 
Jednošė (Gtos Litwinėw tęsinį) („tik apsilaižjau, vienu vakaru viską išskaitęs. Na, na! 
Kun. Damininkas turėjo ką girti! Aš jo negirsju, nes tai augščjau už mano pagyrimą"), 
o Jakštas vadinamas autoritetu, kurio tekstų „paleidėju į pasaulį“, t. y. vertėju (tarpi- 
ninku), su malonumu prisiima būti Vaižgantas. 

Taip pat tiesiogiai tekstinės veiklos organizuojamos ir epistoliniame dialoge su 
Pleiryte. 1904 m. gruodžio 8 d. Tumas prašo korespondentės būti spaudos bendra- 
darbe ir konkrečiai bei išsamiai nurodo, ką reikėtų ir ko nereikėtų daryti: 


Gal Tamsta apsiimtumei parankjoti ten pat ant vietos tokjų žineljų, kurjos ir mūsiškjus 
pamokytų? [..] Peiktinųjų nereikja: jų visur daugiaus neg girtinųjų. [...] Dairykis, gal ir 
ką dar įdomesnį pasergėsi: užsižymėk, pajieškok tam tikros brošjuros ar N žurnalo ir 
medžjaga gatava. Jei tuojau negali pabrėžti, tai paskui sunaudosi. Jei gailėsi laiko, dova- 
noto Tamstai pedagogikos dalykui, tai drožk apie mokyklų dalykus [...]. (VL 60, I. 3r-3v) 


Išsakęs tokį raginimą, kitais laiškais Tumas siūlosi būti tiesioginiu Pleirytės ben- 
dradarbiu: „Dabargi gerai būtų siunčiot šiokius tokius įspūdžius, tik ne per labai 
apskritos prasmės, labiaus detališkus. Pertaisyti galėčiau ir aš, nes „Vilniaus Žinių“ 
Redakcija labai nemėgia ir laiko neturi perdirbinėti neištaisytus rašinius“ (1905-01- 
29, VL 65, I. 4r). Panašiai mokymo ir bendradarbiavimo kryptis reiškiama 1905 m. 
rugsėjo 22 d. laiške, kuriame Vaižgantas Pleirytei pateikia galimą preliminarią lite- 
ratūros chrestomatijos sudarymo schemą. Tačiau nuomonė nėra peršama: „Aš ne 
paidagogas [...] aš tik noriu, kad Tamsta visų pirmu išsidirbtumei labai aiškų beveik 
užbaigtą plianą ir tadą tik imtumeis medžiagos rinkimo ir rašymo ||] kad ir visoms 
dalims iškarto. Dieve padėk! Ir aš padėsiu“ (VL 72, |. 6v). Toliau šiame laiške tęsiami 
patarimai dėl „paidagogiško veikalėlio motinoms sodietėms“, prašant apie šį suma- 
nymą pateikti kuo daugiau informacijos: „Kas tais būs? [...] Gal Tamsta man teiksies 
aiškiaus išsispaviedoti? Laikas nebūs pragaišęs: tame darbe ir pati geriaus susipra- 
si“ (VL 72, 1. 6v). Pasiūlymas pirmiausia viską papasakoti bendradarbiui įtvirtina 
dialogiškumą: minčių įtekstinimas iš tiesų gali būti naudingas daug rašymo patirties 
neturinčiai korespondentei (kaip „blaivinantis pašnekesys“). Laiškas, suteikiantis 
galimybę pasinaudoti adresato kultūriniu tarpininkavimu, pasirodo ir kaip pratini- 
mosi rašyti tekstas. 

Epistoliniame santykyje su jaunesniu kolega Kubiliumi Vaižgantas taip pat vei- 
kia kaip tiesioginis tarpininkas ir skatintojas, apeliuojantis į „visuomenės reikalus“, 
nes rekomenduoja Kubiliui išleisti publicistikos tekstų knygą: „Antras ne tiek mano, 
kiek Tavo paties dalykas, arba tikriaus: ir mano, ir Tavo, ir mūsų visuomenės“ (1912- 
03-29, VL 117, L. [2r]). Siūlydamas ir skatindamas Tumas konstruoja primygtinį 
bendradarbystės santykį, sakosi pats pradėjęs rinkti Kubiliaus tekstus publikacijai: 
„Kibkime į darbą. Aš štai padariau pradžią. Peržiūrėjau tuos ,Vilties' numerius, kurie 
užsiliko gyvi ir sveiki, man per 4 mėnesius namie neesant, ir išplėšinėjau tavuosius 
rašinėlius“ (VL 117, 1. [3r]). Sykiu, panašiai kaip Pleirytės atveju, prisiima mokyto- 
jo vaidmenį, nors stengiasi ir pasiteisinti: „Visa tai labai rūpestingai persiskaityk, 
kaiką nebereikalingą išbrauk, kaiką del surišimo pridėk, vardus straipsnių taip pa- 
krikštyk, kad turinio sąrašas jau aiškiai reikštų knygelės programą, ir nepykk, kad 
aš tokius paprastus dalykus, kaip aklam, nurodinėju“ (VL 117, 1. [5r|). Suformulavęs 
šį „visuomenės dalyką“, Vaižgantas rūpinasi užmokesčiu (kaip tiesioginis „užsako- 
vas“): „PS. Knygelei leidėjus surasiu ir onoraro Tau pareikalausiu, tik viską viežlybai 
sutvarkyk“ (VL 117, L. [6r])33. Tokį specifinį besiformuojančio literatūros lauko ypa- 
tumą - bendraautorystę ir nesuinteresuotą, net imperatyvią bendradarbystę (nesu- 
interesuotą tekstų redagavimą, leidimą, perrašymą, taisymus - dažnai net neatsi- 
klausus juos rašiusiojo) galima traktuoti ir kaip dovanos apykaitos modelio išraišką 
bei organizuotą kultūros lauko plėtros siekį. 

Aptariant Tumo kaip tarpininko tapatybę, svarbi Sofija Kymantaitė-Čiurlionie- 
nė. Nors koresponduota, tikėtina, gan aktyviai, vieninteliu išlikusiu Tumo tikriausiai 
Čiurlionienei adresuotu laišku galima laikyti 1911 m. kovo 16 d. rašytą epistolinį 
tekstą?“. Dialogo intensyvumą liudija ne tik negausiai išlikę Čiurlionienės atsakymai, 
bet ir tai, kad šį epistolinį ryšį Tumas mini laiškuose kitiems adresatams, pavyzdžiui: 
„ZOsė su manimi nemėgia koresponduoti, nes aš labai kernoju ir baru, kaip tikras se- 
nas „Dėdė“ O gal ir simpatijos neperdaug teturiu; viena pagarba mergaitėms tankiai 
neužtenka. Jei dirba, tai gerai“ (Vaižgantas - Pleirytei, 1905-03-31, VL 68, I. 5r). Keli 
išlikę Čiurlionienės laiškai (nuo 1909) - kondensuotai ekspresyvūs, emocionalūs, 
jiems būdingi retoriniai sušukimai ir klausimai, ypatinga skyryba - gausu brūkšnių, 
daugtaškių?5, o kreipiniai žymi familiarų santykį: „Deduliukai“, „Gerbiamutėlytis!“, 
„Mielas Dėde'3*. Buvusios Tumo ugdytinės laiškai dažniausiai rašomi leidybiniais 
ar publikavimo klausimais. 1905 m. rugsėjo 22 d. laiške Pleirytei Vaižgantas rašo: 


3 Kubiliaus straipsnių rinktinė Viltininko mintys išėjo kur kas vėliau, nei tartasi šiuose laiškuose, - 1929 m. 
(jau po Kubiliaus mirties), tačiau spaudai Įeidinį parengė ir redagavo Tumas (Žr. Juozas Kubilius, Viltininko 
mintys, suredagavo doc. J[uozas] Tumas, Kaunas: Spindulio, 1929). 

3 Tokią prielaidą leidžia daryti pats kreipinys („Ponia Sofija!“). Laiške rašoma apie Tėvynės sargo istoriją, 
jo intonacija familiari („Ko čia pyksi už mokslo dalykus. Pasakysiu, ką galiu pasakyti [...]“, VL 107, |. 151). 
Teksto pabaigoje minima, kad adresatė atvyks pas Tumą atostogauti: „Apie Laižuvą tuotarpu nerašysiu: 
pamatysi pati per Vakacijas“ (VL 107, I. 160). Žinant apie artimą Tumo ir Čiurlionienės santykį, galima ma- 
nyti, kad tikėtina adresatė yra būtent ji. 

35 Tokia retorika ir skyryba būdinga daugeliui asmeninių Čiurlionienės laiškų, taigi šie tekstai Vaižgantui 
raiška neišsiskiria iš bendro autorės laiškų konteksto. 

3 Čiurlionienės laiškai cituojami iš: Sofija Čiurlionienė-Kymantaitė, Raštai, t. 5: Laiškai 1906-1944, sudarė 
Danutė Čiurlionytė-Zubovienė, Ramutis Karmalavičius, Dalia Palukaitienė, Vilnius: Lietuvių literatūros ir 
tautosakos institutas, 2011. Toliau cituojant skliaustuose nurodomas puslapio numeris. 

Zosė su savo svyravimu karjeros išsirinkimo kelyje daro daug rūpesčio savo dėdei. 
Kvietė mane ant konsiliumo, nevažiavau, kad per toli; rašė raštą, tai atrašiau. Zosė gal 
jau nebegavo jo skaityti Plungėje. Bet ir nedidis tai daiktas: pati girdėjo mano nuomo- 
nę, nors brangindamas jos laisvę, nėko jai kaltinai nekalau. (VL 72, I. 6v) 


Taigi epistolinis dialogas įtvirtina tarpininkavimo modelį, bet Čiurlionienė, pa- 
našiai kaip Pleirytė, laikoma lygiaverte bendradarbe („brangindamas jos laisvę, nėko 
jai kaltinai nekalau“). Tiesioginis Tumo tarpininkavimas minimas 1912 m. rugpjūčio 
24 d. Čiurlionienės laiške jam??. Šiuo laišku pasipriešinama Tumo, kuris aktyviai siū- 
lo dalyvauti literatūriniame konkurse, autoritetui: 


Sutinku su Tamsta, kad daug silpnų darbininkų, ypač mano sąžinė labai ir labai ne- 
gryna - todėl tai ir noriu pasiteisint. Kaip atėjai Tamsta pas mane su naujiena, jog 
skelbiamas konkursas, man pasirodė, kad tuoj sėsiu ir brikšt-brikšt parašysiu. [...] 
Gal kad taip turėčiau „laisvesnę galvą“ - daugiau joje vaisių užderėtų, dabar „nuogi 
(sumanymų) stagarai pavasario laukia“ - ir švilpia šiaurys, o kaip tik vakarais pasi- 
darbuoju, skauda akys. Be to dar, nėr su kuo paplepėt - pagvildent tos rūšies dailę. 
(P. 62-63) 


Čiurlionienė jaučiasi įsipareigojusi kultūros darbui ir nori pasiteisinti. Nusis- 
kundimas kūrybinio santykio trūkumu primena laiškuose Pleirytei minėtą „blaivi- 
nantį pašnekesį“ - kultūrinę bičiulystę, galinčią paskatinti kūrybinę veiklą. 

Tiesioginis Tumo kaip tarpininko vaidmuo bendraujant su Čiurlioniene taip pat 
paliudytas epistoliniuose tekstuose kitiems adresatams. Pirmąjį jos tekstą „Palan- 
gos jūra“ Vaižgantas buvo nusiuntęs Lietuvių laikraščio redakcijai3š, o Pleirytės tei- 
raujasi, ar ši jį matė išspausdintą: „Matei jos „Palangos Jūrą' L. Laikr/? Daug gražių 
melancholiškai poetiškų minčių. Kad daugiaus tokių!“ (1905-03-31, VL 68, I. 5r). 
Vaižgantas sąmoningai skatina jaunų moterų inteligenčių visuomeninę veiklą bei 
įsitraukimą į spaudos darbą, šiuo atveju Pleirytei kaip sektiną pateikdamas Čiurlio- 
nienės pavyzdį??. Išlikęs laiškas Lietuvių laikraščio redakcijai, iš kurio paaiškėja, kad 
Vaižgantas Čiurlionienės tekstą ne tik siuntė publikuoti, bet ir sugalvojo jai slapyvar- 
dį - vieną savo paties mėgstamiausių simboliškų žodžių „pragiedrulys“: 


2, „Palangos Jura“, Pragiedruljo. Grazi poezija prozoje. Daugjau poezijų to paties au- 
torjaus pristatys jums profesorjus Kun. Al. Dambrauskis. Pragiedrulis (šita slapyvar- 


37 Apie tai rašoma ir ankstesniame 1912 m. rugpjūčio 9 d. Čiurlionienės laiške Tumui: „Tamstos paskelbtam 
konkursui tur-būt nieko neparašysiu“ (p. 60). 

38 Tekstas išspausdintas 10-ame Lietuvių laikraščio numeryje. Žr. Pragiedrulis [Sofija Kymantaitė-Čiurlionie- 
nėl, „Palangos jūra“, Lietuvių laikraštis, 1905, Nr. 10, p. 116-117. 

3 Ramutis Karmalavičius taip apibūdina šią Vaižganto veiklos strategiją: „Ir Bitė, ir Šatrijos Ragana, ir Pleiry- 
tė-Puidienė Vaižgantui bus dėkingos už tautinę kultūrinę bičiulystę. Vaižgantas jas arba įtraukdavo į nele- 
galią nacionalinio judėjimo veiklą (pavyzdžiui, Šatrijos Raganą), arba apskritai žadino tautines aspiracijas 
bei padėjo išsispausdinti lietuviškoje periodikoje, o jauniklėms vėliau (Kymantaitei, Puidienei) ir darbo 
surado lietuviškose redakcijose“ (Ramutis Karmalavičius, Sofija Čiurlionienė-Kymantaitė: Epocha, idealai, 
kūryba, Vilnius: Vaga, 1992, p. 45). 

dė reikja dėti vietoje literų Z. K.[,] jei kur atsirastų) yra tai Krjokuvos Universiteto 
studentė pana Zofija Kymantaičja. Onoraro jai nereiks, bet jei spauzdinsite jos eilutes 
ir norėsite, kad jums daugjaus iš Krjokuvos rašytų, tai bent savo laikraštį dykai sjun- 
tinėkite. (Vaižgantas - Lietuvių laikraščio redakcijai, 1904-11-28, VL 59, L. 1r) 


Fragmentiškai išlikusiame epistoliniame dialoge sunku matyti visą santykių 
plėtotę, mat svarbi ir susirašinėjimo priešistorė - Tumo kaip Kymantaitės moky- 
tojo vaidmuo. Bet kokiu atveju, spaudoje publikuoti tekstai taip pat parodo, jog ir 
vėliau, kai Čiurlionienė užėmė svarbią vietą kultūros lauke, Vaižgantas stengėsi ją 
palaikyti. Pavyzdžiui, 1918 m. Čiurlionienės komedijų recenzijoje Tumas prieina 
prie išvados: „Visoms trims tačiau nėra mūsų literatūroje lygių. Parašyta gražia kal- 
ba ir su fantazija. [...] Girdime autorės turima ir daugiau parašytų scenos dalykų, jau 
suaugusiems. Nekantriai jų lauksime, nes jie įneš gerą dailės srovę į mūsų subala- 
ganėjusį teatrą“? Panašios mintys apie autorės pjeses pakartojamos 1921 m.: „Šie 
trys dalykėliai - geriausi Čiurlionienės talento prirodytojai. Čia jau, bra, kūryba kaip 
vien reikiant, ne technikinis darbas.“ Nors žinome, kad jų nuomonės išsiskirdavo, o 
ilgainiui idėjiškai Čiurlionienė nutolo nuo Tumo, jis įvairiomis sąlygomis išliko kul- 
tūros tarpininku, dalį šios veiklos vykdydamas epistoliniu būdu. 

Išskirtiniai tarpininkavimo siužetai susiklosto Vaižganto epistoliniame santy- 
kyje su Pečkauskaite-Šatrijos Ragana, kurios kūrybiniame kelyje laiškai apskritai 
buvo esminiai. Ankstyvoji (XIX a. paskutinio dešimtmečio ir pačios XX a. pradžios) 
korespondencija su Povilu Višinskiu parodo, kaip jam tarpininkaujant kilo kūrybi- 
nių aspiracijų, buvo mokomasi rašyti, tekstai imti publikuoti. Nuo 1903 m. su Peč- 
kauskaite susirašinėja ir Vaižgantas, o šis faktas patvirtina jo „nepriklausomumą“ ir 
įvairiakryptį darbą - priešingų pažiūrų Višinskio „globoje“ esanti Pečkauskaitė vis 
dėlto „globojama“ ir Tumo. Pečkauskaitės epistolinis dialogas su Tumu - tai galima 
suprasti iš jos atsakymų - buvo gana intensyvus ir dinamiškas, tačiau išlikę tik du 
Tumo laiškai, abu vėlyvojo laikotarpio (1928 ir 1929). Įdomus 1930 m. spalio 2 d. 
Kazimiero Čibiro (vieno pirmųjų rašytojos biografų, dirbusio Šaltinio redakcijoje) 
laiškas Vaižgantui, kuriame pastarojo santykis su Pečkauskaite įvardijamas kaip vie- 
nas artimiausių: „Malonu pas Tamstą kreiptis šiuo reikalu: berods, vienintelis geriau 
pažinot mūsų didžiąją asmenybę - a. a. Mariją Pečkauskaitę. Mūsų perijodika apie ją 
juk rašo, bet kaip neturtingai... patys matot!'42 

Tarp Tumo ir Pečkauskaitės mezgęsis epistolinis ryšys pirmiausia paremtas lite- 
ratūros refleksija. Iš 1903 m. lapkričio 2 ir 6 d. laiško suprantame, kad Tumas siun- 
tęs rašytojai Viktutės (1903) kritiką, o ji Tumą apibūdina kaip kritikos autoritetą: 
„Tamstos laiškas labai pradžiugino mane, visados yra malonu girdėti save giriant, 
bet man Tamstą girdėti juo maloniau, nes: I-mo, Tamstos nuomonę aukštai statau 


4 J[uozas] Tumas, „Sofija Čiurlionienė (Kymantaitė). Vaikų teatras“, Lietuvos aidas, 1918-11-27, Nr. 142 (190), p. 4. 

* Vaižgantas, „Sofija Čiurlionienė-Kymantaitė. Komedijos“, Laisvė, 1921-01-21, Nr. 16, p. 4. 

+ Cituojama iš: J[uozas] Tumas-Vaižgantas, „Laiškai Tumui literatūros reikalais 1905-1932“, VUB RS, f. 1, 
b. F385, I. 42r. 

43 Šatrijos Raganos laiškai cituojami iš: Šatrijos Ragana, Laiškai, parengė Janina Žėkaitė, Vilnius: Vaga, 1986, 
p. 151. Cituojant skliaustuose nurodomas puslapio numeris. 

Svarbu, kad dar 1903 m. Tumas paliudijamas kaip literatūros lauko autoritetas, kri- 
tikas, kurio nuomonės laukiama ir ji labai rūpi: „Su Tamstos kritika pilnai sutinku. 
Bet toliaus varyti Š R neapsiima“ (p. 167). Nepaisant autoritetingumo, formuojasi 
lygiaverčių bendraminčių santykis - Šatrijos Ragana taip pat komentuoja Vaižganto 
tekstus, jais žavisi, pavyzdžiui, rašydama apie 1903 m. Tėvynės sarge pasirodžiusį 
„Paskutinį kartą...*: „Negaliu neišreikšti savo didžio džiaugsmo, kurį turėjau, skai- 
tydama monologą apie senį ir medį. Parašytas taip gražiai, jog atsiskaityti negalima, 
ypač tos eilės ant galo. Skaičiau tai seniai, vasaros laike, o lig šiol vis man skam- 
ba ausyse: „Suk rožančių ir t. t““ (p. 169). Tad Pečkauskaitės ir Vaižganto kultūrinis 
santykis balansuoja tarp bičiulystės ir autoriteto. Šį dvilypumą fiksuoja pati rašyto- 
ja: „Nuo tos valandos lig šiol esu ir visados būsiu Tamstos ištikimiausia adoratorė 
ir širdingiausia prietelė [išskirta mano - 4. K.]“ (p. 411). Ir mokytojo-autoriteto, ir 
pagalbininko-bičiulio vaidmenys susiję su įvairiakrypčiu tarpininkavimu: „Iš tikro 
Tamsta esi mano ištikimas bičiulis: per visą gyvenimą garsini mane, trauki aikštėn, 
proteguoji moraliai ir materialiai kiek beįmanydamas. Labai branginu tą Tamstos 
maloningumą ir būsiu dėkinga už jį lig mirties ir po mirties“ (1928-03-02, p. 453); 
„Už visą tą Tamstos gerą širdį man, už visą tą prietelystę, už visą stengimąsi iškelti 
mano menką asmenėlį - iš pat savo sielos gelmių sakau ačiū“ (1926-03-03, p. 419). 
Taigi idėjinė bičiulystė dažnai buvo besimezgančio iš dalies autonomiško literatūros 
lauko „variklis“, atskleidžiantis nedidelės literatūrinės bendruomenės specifiką. To- 
kia bendradarbystė neatsieta nuo epistolinio diskurso: „Juk mokei mane lietuviškai, 
barei per laiškus, aiškinai. Kodėl savo rašinius duodavau Tamstai, ne „Varpui? Nors 
Višinskis labai traukė į savo pusę, bet aš nepasidaviau dėl to, kad visados buvau gi- 
liai tikinti“ (1926-02-01, p. 411). 

Manytina, kad tarpininko kaip centrinio kultūros lauko darbuotojo veiklos mo- 
delį galima taikyti ne tik Vaižgantui ar kai kuriems jo korespondentams, bet ir ne 
vienam aptariamojo meto literatui ar inteligentų grupei, t. y. nemažai daliai kultū- 
ros lauko dalyvių. Šiame tyrime neišplėtoti kiti tokio modelio pavyzdžiai, bet aktua- 
lu, kad aptarta veiklos kryptis galėtų būti taikoma tiriant amžių sandūros (XIX a. 
pabaigos ir XX a. pradžios) lietuvių kultūrą ir literatūrą. Tumo atveju matyti, kaip 
tarpininko tapatybė aktyviai veikia konstruojant ir reflektuojant santykį su tekstais 
(savais ir svetimais) bei visa kultūros istorija. 


Kultūros tarpininko tapatybės refleksija 


Apytikriai iki 1910 m. Tumo korespondencijoje su kultūros lauko veikėjais aktyviai 
tarpininkaujama ir steigiama kultūrinė bendrija, o vėlyvesniame susirašinėjime, 
ypač nuo 1918 m., vyrauja praeities dokumentavimo, kultūros išsaugojimo siekis. 
Jis geriausiai matomas korespondencijoje su vyresnės kartos kultūros lauko daly- 
viais. Beje, kultūros tarpininko tapatybė taip pat išskirtinai dažnai aktualizuojama 
grožiniuose Vaižganto epistolinės aplinkos autorių tekstuose, iš kurių kelis aptarsiu. 


a Žr. Viaižgantals, „Paskutinį kartą...“, Tėvynės sargas, 1903, Nr. 1, p. 37-45. 


100 


Gana negausiai išlikusioje korespondencijoje su Jadvyga Juškyte iš esmės ko- 
munikuojama kultūros lauko dokumentavimo ir praeities įprasminimo reikalais, 
pavyzdžiui: „Labai prašyčiau ir Tamstą dalyvauti savo atminimais apie asmenis“; 
„Visokių gerybių! Tamsta geras žinių maišelis“ (Vaižgantas - Juškytei, 1921-10-06, 
VL 175, L. 30v); „Tai, bra, turtas literatūrai ir etnografijai. Jei dar pagal ir dar neesi 
pamėgimų nustojusi, tai nuliekamu laiku dar pakamantinėk vieną kitą bobutę - tai 
bus dar vienas Tamstos nuopelnas lietuvių kultūrai“*5 (Vaižgantas - Juškytei, 1927- 
10-14, VL 231, 1. 32v). Laiškuose su Liudvika Didžiuliene-Žmona““ taip pat vyrauja 
praeities įprasminimo troškimas. Paprašyta biografinės medžiagos, Didžiulienė at- 
sako: „Nėra visoje Lietuvoje moteres[,] kuri butų tiek pergyvenus, tiek visko prity- 
rus[,] kiek aš. Buvau pradėjus rašyt savo praeitę formoje apysakos, sumanius vardus 
vietų ir žmonių, bet tas tepasilieka..“ (Didžiulienė - Vaižgantui, 1924-06-09, 1. 5v). 
Epistolinėje komunikacijoje su Didžiuliene pagrindinis vertės objektas - literatūros 
ir kultūros istorijos įamžinimas: „Esu laimingas ir tuo didžiuojuosi, kad man tenka 
pirmam surašyti Žmonos biografiją ir paskaityti apie ją universitete, o paskui spau- 
da paskelbti. Nepatingėk, susimildama, pabaigti to savo rašto, kaip žadies“ (Vaiž- 
gantas - Didžiulienei, 1925-06-08, VL 201, 1. 4r). Žmona, kaip ir Juškytė, yra laikoma 
geru „žinių maišeliu“, net ketinama iš jos semtis duomenų naujai Pragiedrulių daliai: 


Manęs „Pragiedrulių“ trečioji dalis - „Audra“, kur aš ketinau vaizduoti 1905 metus. Bet 
manęs neinformuoja tie, kurie smarkiau dalyvavo to laiko revoliucijoje. Jei Tamstos vai- 
kai mane priimtų su interview'u, kaipo beletristą, ne špioną (juk viskas pasibaigė)[,] aš 
mielai į juos nuvažiuočiau. Man reikia tipų ir epizodų, ne istorijos. (VL 201, 1. 4v) 


Vaižgantas pabrėžia žinių ir grįžimo į istorinę praeitį bei identifikavimosi su ja 
reikšmingumą: „Mes, Tamsta tikrai pasakei, Tamstos vaikai, nuo dabarties mielu 
noru bėgame į praeitį ir ten ieškome bent žinių, jei ne įdomybių. Tai ir gailime, kai 
žadies nuo mūsų skirtis, galėdami dar pagyventi“ (Vaižgantas - Didžiulienei, 1925- 
10-15, VL 207, 1. 6r). 1925 m. spalio 23 d. Tumo laiške, kuris rašytas likus dviem 
dienoms iki Didžiulienės mirties, įrašomas ir vienas iš nedaugelio Vaižganto laiš- 
kuose pasitaikančių literatūrinių intertekstų, citata iš Vinco Kudirkos „Karvelėli“: 
„Ir ,nerimsta mano širdelė“... Paskutiniai sunkūs aimanavimai, jog sunku sirgti, man 
gelti pergėlė širdį“ (VL 208, 1. 7r). Šį intertekstą galima interpretuoti kaip identifi- 
kacinį kartos, kuri aktyviai dalyvavo formuojantis kultūros laukui ir kurios atmintį 
siekiama išsaugoti gavus tos praeities liudijimų, tapatybei apibūdinti. 

Reikia paminėti, kad šie ir kiti „interviewai“ atliekami ir dėl naujai Vaižganto 
užimamos padėties - nuo 1922 m. jis universitete dėsto literatūros istoriją, tačiau 


+ Vaižganto laiškai Juškytei cituojami iš: J[uozas] Tumas-Vaižgantas, „Laiškai J. Juškytei“, VUB RS, f. 1, b. F487. 

4 Didžiulienės laiškai publikuoti: „L. Didžiulienės-Žmonos susirašinėjimas su J. Tumu-Vaižgantu“, paruošė 
Bfronius] Pranskus, Literatūra ir kalba, t. 2, vyr. redaktorius K[ostas] Korsakas, Vilnius: Valstybinė grožinės 
literatūros leidykla, 1957, p. 375-389. Monografijoje pasirinkta laiškus cituoti iš rankračio - VUB RS, f. 1, 
b. E8. Vaižganto laiškai Didžiulienei cituojami iš: Juozas Tumas-Vaižgantas, „Laiškai Liudvikai Didžiulie- 
nei-Žmonai“, LLTI BR, f. 1, b. 513. Cituojant skliaustuose nurodomas lapo numeris. Keturi ilgieji Vaižganto 
laiškai taip pat publikuoti minimame Literatūros ir kalbos tome. 

praeities įprasminimo misija suvoktina plačiau, ne tik kaip susijusi su šiomis parei- 
gomis. Susirašinėti su Petkevičaite-Bite Vaižgantą paskatina tokios pat priežastys 
kaip su Juškyte ir Didžiuliene. 1924 m. spalio 12 d. Tumas rašo: „Bet aš turiu su 
Tamsta gerą pusę dienos padirbėti. Aš jau esu Tamstai sakęs, kuriuo tikslu. Jau atė- 
jo man laikas paskaityti apie Tamstą studentams. Neatsisakyk, meldžiamoji, mane 
priimti ir paskirk man dieną - pirmadienį ar antradienį“ (Vaižgantas - Bitei, VL 191, 
I. 1r). Susirašinėjant su Bite svarstomas laiškų publikavimo klausimas - tariamasi 
dėl galimybės paskelbti jos ir Jurgio Šaulio laiškus vienas kitam. „Bevartydamas juos 
dabar, gavau įspūdžio, kad be pačios p. P-tės sutikimo neprivalyčiau jų niekam rody- 
ti. Todel nusiųsti juos Tamstai tegalėčiau vien tuomet, kai pristatytum man Tamsta 
p. P-tės sutikimą raštu. Kitaip būtų mano pasielgimas visai nekvalifikuotinas“, - rašo 
Vaižgantas Bitei 1925 m. sausio 3 d. (VL 197,1. 1r.). Bitė labiau linksta laiškų nepub- 
likuoti: „Šaulys visai ,korekt“ elgiasi mano laiškų[,] „kol mano galva gyva'[,] niekam 
neduodamas. [...] Jei Šaulys sutiktų man tuos laiškus prisiųsti, tai aš pasakyčiau, ką 
ten su jais daryti: ar Jums, Gerbiamasis, pavesti, ar pačiam Šauliui grąžinčiau, jei 
jis panorėtų“ (1925-01-10)*7, Laiškas balansuoja ant privatumo ir viešumo ribos: 
jis laikomas „visuomenės dokumentu“, bet dėl privataus turinio šis dokumentišku- 
mas nebūtinai yra esmingiausias epistolinio teksto bruožas. Bet kokiu atveju, laiškų 
liudijimo svarbą supranta ir Bitė, siunčianti Vaižgantui Žemaitės laiškus: „Ir antrą 
pluoštą Žemaitės laišky[,] ir Tamstos knygelę su dedikacija esu gavęs“ (Vaižgantas - 
Bitei, 1928-01-12, VL 234, L. 1r). 

Kitiems adresatams taip pat rašoma apie praeities išsaugojimą ją užrašant, pa- 
vyzdžiui, laiške Adelei Galaunienei“: „Ant mano stalo, kur stačios gardelės laiko 
keletą rašinių, yra negražiai, sena ranka rašytas p. P. Matulionies** laiškas. Aš jį pa- 
miršau, o dabar jis man reikalingas vienam raštui. Surask jį ir atbogink man įdėjus į 
voką. Jei pridėsi keletą savo žodžių, bus dar svarbiau - mokslui ir literaturai“ (Vaiž- 
gantas - Galaunienei, 1931-07-29, VL 259). Identiškas praeities medžiagos poreikis 
išsakomas tų pačių metų gruodžio 2 d. laiške Zenonui Ivinskiui - šis Tumo prašęs 
suteikti medžiagos apie Vytautą Didįjį, o Tumas pasinaudoja proga ir domisi Ivins- 
kių gimine: „O a. a. Laurynas Ivinskis, kurio 100 m. sukaktį esu Dotnuvos Akademi- 
joje minėjęs, ar Tamstai ne giminė? [...| Gal ką man pasisakytumei, o gal ką spaudai 
patiektumei apie Ivinskius“ (VL 264, I. 1v)*“. Taigi asmeninio ir visuomeninio inte- 
reso („man“ ir „spaudai“) dermė - ankstesnio Vaižganto tarpininkavimo kultūroje 
programinė nuostata - ryški ir vėliau. 

Ne tik laiškai laikomi liudijančiais istoriją, bet ir literatūros tekstai neretai įvar- 
dijami kaip dokumentuojantys tikrovę. Tumas rinko biografinius ir bibliografinius 
duomenis literatūros paskaitoms bei dėstė kursą apie spaudos lotyniškais rašmeni- 
mis draudimo metų literatūrą, o literatūros istoriją jis lygina su visa tautos istorija: 


47 Gabrielė Petkevičaitė-Bitė, Laiškai, paruošė Afleksandras] Žirgulys, Vilnius: Vaga, 1968, p. 224. 

+ Adelė Nezabitauskaitė-Galaunienė (1899-1962) - dainininkė, dirigentė. 

> Prof. Povilas Matulionis (1860-1932) - aktyvus politikos ir visuomenės veikėjas. 1921 m. su Tumu ir kitais 
bendraminčiais įkūrė „Lietuvai pagražinti draugiją“. 

5 Cituojama iš: Juozas Tumas-Vaižgantas, „Laiškai Zenonui Ivinskiui“, LNB RS, f. 29, b. 1239. 

„Viena paliečia mano penkerių metų docentavimą. Jo išdavos ne medžiaga lietuvių 
literatūros istorijai, bet pati istorija“, - rašo jis laiške Liudui Girai 1927 m. balandžio 
1d. (VL 222, L. 5r). Veikėjų biografijomis reprezentuojama literatūros istorija, anot 
Tumo, yra visos lietuvių tautinės istorijos dalis, „intrepretacinė detalė“ ar net tau- 
tinės istorijos metonimija: „Jei kas pašalietis panorėtų bent 2-3 jų paskaityti, len- 
gvai rastų, tiesa, gana sumariškai, apmatus visai to laiko lietuvių kultūros istorijai, 
kurią aš gyvu žodžiu gana plačiai ataudžiu“ (VL 222, L 5r). Apibūdinęs savo tiks- 
lą, Tumas pabrėžia šį dokumentavimą ir istorijos pasakojimą laikąs rimtu dalyku 
(„Mano atskirų žmonių monografijos nėra bijografijėlės, kaip Herbaczewskis sako, 
ir ne žaidimas“), o literatūros istorijos rašymas ne mažiau būtinas literatūros laukui 
funkcionuoti nei grožinių tekstų kūrimas: „Tai jos [biografijos - A. K.] ir „dailiosios“ 
literatūros turtas, jos dalis, kaip ir kritika jos dalis. Ir aš jaučiuos net kaip beletristas, 
nenusidėjęs savo pašaukimui, kai buvau atsidėjęs mokytojavimo pareigai išimtinai“ 
(VL 222, I. 5r). Savo ruožtu, neatmestina ir didaktinė visuomeninė tokios literatū- 
ros istorijos funkcija - įprasminus praeitį ir ją įsisąmoninus, stiprinamas tapatybės 
apsibrėžimo jausmas, priskiriant save lietuvių kultūros ir literatūros tradicijoms: 
„Liudai, prima aprilis: o kad taip, nors del šios dienos, kas imtų ir susidomėtų mano 
paskaitomis ir parašytų apie jas, spausdintas, provincijos žiniai, - ar nebūtų tik 
naudinga mūsų literatūrai? (panaudojus jas gimnazijose)?“ (VL 222, L. 5r). Taigi do- 
kumentuotas liudijimas laikomas tokiu pat svarbiu kultūros laukui kaip tiesioginis 
tarpininkavimas. 

Dokumentavimo paradigmai priklauso ir vėlyvojo laikotarpio laiškai Julijonui 
Lindei-Dobilui. Šiuose epistoliniuose tekstuose apmąstomas veiklusis kultūros 
lauko kūrimosi laikotarpis. Dobilas - panašios kartos, panašių interesų ir pana- 
Šia į Vaižganto veikla užsiėmęs kultūros lauko veikėjas, kuris, kaip ir Tumas, anot 
Almanto Samalavičiaus, „mūsų kultūros istorijai svarbus ne vien kaip šio romano 
[Blūdo - A. K.] autorius, bet ir kaip savitas, įdomus, plataus akiračio kultūros kriti- 
kas, reprezentuojantis lietuvišką viešųjų intelektualų tradiciją“*'. Žymiausias Dobilo 
romanas taip pat aptariamas kaip turintis į Vaižganto Pragiedrulius panašią reikš- 
mę ir poveikį: „Blūdas yra lietuvio savivokos, jos radimosi, išryškėjimo tekstas“? 
1928 m. Tumas prašo Dobilo atsiųsti Mikalojaus Dagilėlio laiškus kaip galinčius 
paliudyti istorinę situaciją: „Kun. Mykolas su Tavim vienu atvirai ir, rodos, tankiai 
korespondavo. Aš netikiu, kad Tu butumei jo laiškus numetęs. Paieškok jų ir duok 
man pasiskaityti. Tiesiai mano tikslą teatitinka, žinoma, literališkojo turinio rašiniai, 
kur jis kalba apie literatūrą ir pats ką ne ką stante pede [lot. spontaniškai] sukuria“ 
(VL 255, I. 2v)*3. Atsakydamas į šį laišką (1928-08-18), Dobilas leidžiasi į apmąsty- 
mus apie Tumo ir savo paties gyvenamą laiką ir prieina prie tokios išvados: „Matyt, 
jau mūsų gyvenamojo laikotarpio toks likimas. Mes tik strekinėjam kaip vaikučiai 


s Almantas Samalavičius, „Kultūros kritika tarpukario Lietuvoje: Julijonas Lindė-Dobilas“, Logos, 2008, 
Nr. 54, p. 149. 

> Giedrė Šmitienė, „Tapatybės išgyvenimas: Julijono Lindės-Dobilo Blūdo analizė“, Literatūra, 2006, t. 48 (6), 
p. 15. 

5 Vaižganto laiškai Dobilui cituojami iš: Kn. Jiuozas] Tumas, „Laiškai J. Lindei-Dobilui 1927-1932 m.“, VUB RS, 
f. 1, b. E312. Toliau cituojant skliaustuose nurodomas lapo numeris. 

apie grožio šaltinį, tačiau į jį giliau šaknis įleisti nemokam.“* Turint galvoje besi- 
formuojančio literatūros lauko realijas, tai atrodo įdomi mintis. Palyginimas „kaip 
vaikučiai“ ir savo veiklos įvardijimas „strekinėjimu apie grožio šaltinį“ parodo, kad 
tuometė kultūra laikoma nebrandžia, o kultūros ir literatūros laukai dar nėra įgyję 
dalinės autonomijos politikos, ekonomikos ir kitų laukų atžvilgiu. 
Besiformuojančio literatūros lauko paralelė su vaikyste atliepia nebrandžios vi- 
suomenės kaip išgyvenančios vaikystę sampratą. Atsiminimuose Kudirka rašo: 


Parvažiavau iš universiteto ant vasaros į Lietuvą. Vienas kunigas papasakojo man, 
kad išeisiąs lietuviškas [čia ir toliau išskirta originale - 4. K.] laikraštis, parodė savo 
lietuviškai rašytas eileles ir Basanavyčiaus laišką apie aną laikrašti. Parskaičiau laiš- 
ką ir... smilktelėjo lyg širdyje. Smilktelėjo ir vėl, rodos, nieko. „Bawią się dzieci“ (lenk. 
žaidžia vaikai] - pamislijau sau /enkiškai. Tik nuo tos valandos gana tankiai pradėjo 
skraidyti po mano galvą mislys apie Lietuvą, Lietuvius, lietuvystę, širdis vienok ant tų 
mislių neatsiliepdavo...55 


Panašiai Čiurlionienės Lietuvoje (1910) ir kultūros laukas, ir visuomenė įvardi- 
jami kaip vaikai. Čiurlionienė taip atsiliepia apie Lietuvos visuomenę: 


Ir todel, žiūrint į visa, kas darosti aplinkui, kas vadinama „veikimas“, matai, tarytum, 
sceną, kurioje vaikų krūva, apsidariusi suaugusiųjų drabužiais ir išmokus atmintinai 
nesuprantamų jaunam amžiui žodžių, stengiasi sekti suaugusių veikimą ir iš to se- 
kimo išeina vien pamėgdžiojimas. Žiūri ir matai, kad čia negilu, nerimta, nors matai 
lygiai daug pretenzijos, o kartais ir tikrą troškimą, kad būtų rimta ir gilu, bet neišeina. 
Kodel taip yra? Tai aišku - žmonės nori sutverti tai paviršiuose, ko dar nėra gelmėje, 
nori įvykdyti formoje, kas dar nepaaiškėjo dvasioje, rasti tai visuomenėje, ko dar nėra 
atskiruose žmonėse.55 


Vaikais vadinami visi to meto inteligentai: „Tie, kurie seniau gamino dainas ir 
pasakas, nutilo dabar, tarytum, ilsis, darbą atidavę į vaikų rankas. Kas yra tie vai- 
kai? — Gi štai, tai lietuviai - inteligentai.“ Vaikystė interpretuojama kaip neaukštas 
kultūringumo lygis („Toje rašymo epidemijoje taip pasinėrėme visi, kad mažai išla- 
vintoje visuomenėje, kur nėra dar kritikos, žyva pajautimas, atjautimas, supratimas, 
kame tikra dailė ir vertas savęs darbas, o kame niekai“), nes „rašo kiekvienas, kurs 
bent truputį raides sudėti moka“*?. 

Pasitelkus mintį apie nebrandžią visuomenę kaip išgyvenančią vaikystės etapą, 
dokumentavimo modelį, kuriuo siekiama įprasminti savo kultūrinę veiklą, t. y. tarpi- 


54 Dobilo laiškai cituojami iš: Julijonas Lindė-Dobilas, Laiškai, sudarė Virgilija Stonytė, Vilnius: Vaga, 1999, 
p. 203. Toliau cituojant skliaustuose nurodomas puslapio numeris. 

55 Vincas Kudirka, „Iš mano atsiminimų keletas žodelių, kuriuos, kaipo liudijimą padėkavojimo, iš tikros 
szirdies musų vyrui J. Basanavyčiui, pir-jam redaktoriui Aušros, aukauju“, Varpas, 1893, Nr. 3, p. 34. 

55 Sofija Čiurlianienė (Kymantaitė), Lietuvoje: Kritikos žvilgsnis į Lietuvos inteligentiją, Vilnius: Juozapo Zavadz- 
kio spaustuvės išleidimas, 1910, p. 9. 

57 Ibid., p. 35. 

ninkavimą, galima metaforiškai pavadinti savotišku autobiografijos rašymu. Norima 
dokumentuoti tautinio ir visuomeninio (sykiu kultūrinio bei literatūrinio) veikimo 
„metrikas“, užuomazgas, tarsi patvirtinti kilmę, kad kiti tautos nariai ir kultūros lau- 
ko dalyviai žinotų savo šaknis ir protėvius bei taip būtų perduota kultūrinė tradicija. 
Tarpininkavimą keičia dokumentavimas, tačiau iš laiko perspektyvos aktyvaus tar- 
pininkavimo laikas ir šio modelio steigimas kultūros lauke įvardijami kaip vaikys- 
tė, pradžia. Vaižganto nuomone, visuomenė, kultūra ir literatūra turi „užaugti“ (tai 
susiję su visuomenės kaip organizmo samprata). Jo Aukštaičių vaizdeliai (1913) - 
asmenybės tapsmo siužetas - vaizduoja kultūros užgimimą ir augimą. Šis tapsmas 
pradedamas nuo vaikystės (pirmasis „Kaip jis augo“ poskyris — „Žmoniškų jausmų 
atkiutimas“), vėliau įveikiami keli individą ugdantys etapai: nuo jausmų prie mąs- 
tymo, tuomet - sąžinės prabudimas, ir visa tai veda į tautinį susivokimąsš. Tačiau 
jau „paaugusiame“ kultūros lauke svarbiausiu uždaviniu tampa užfiksuoti radimosi, 
gimimo periodą „tautos auklėjimo reikalui“. Epistolinio diskurso performatyvumas 
šiuo gimimo ir vystymosi laiku vėliau siekiamas įprasminti išsaugant liudijimą apie 
visuomenės „kūrimosi variklius“ ateičiai (žr. ir Giros straipsnį „Saugokime savo ko- 
respondenciją!“). 

Rašydamas apie literatūros lauko funkcionavimą Bourdieu atkreipia dėmesį, 
kad lauko santykiai gali ne tik nulemti pasirinkimus (žanro, stiliaus, temos ir kt.), 
bet neretai kūriniai persvarsto - reprezentuoja, projektuoja, neigia - pačius litera- 
tūros lauko ryšių modelius??, tačiau šie modeliai į grožinius tekstus nėra perkeliami 
tiesiogiai ar tiesmukai. Ir iš tiesų - kultūros tarpininkai aktualizuojami ne tik Vaiž- 
ganto, bet ir jo artimo rato rašytojų grožinėje kūryboje. Aptarsiu kelis aktualiausius 
ir įdomiausius atvejus. 

Čiurlionienės apysakoje Šventmarė (1937) pasakojama apie jauno vikaro Petro 
Karštelės pastangas išmokslinti ir išugdyti Barbutę. Šiai veikėjai didžiausias geis- 
mo objektas - galimybė siekti mokslo ir veikti kultūroje: „Jėzau, Jėzuli, padaryk, 
kad būčiau mokyta! Padaryk! [...] Juk tu žinai, jei aš būsiu mokyta, tai būsiu gera“? 
Svarbus čia ir Tėvynės tarno redaktoriaus kunigo Juozapo Sidabro, kurio prototipas 
yra Vaižgantas“, portretas. Jis apysakoje kuriamas kaip Karštelės autoritetas, „vy- 
ras šviesus“ (p. 151). Barbutės akimis, svarbiausi personažo atributai - kūniškumas 
ir vitališkumas: „Ak, koks Sidabras! Ir kaip jis juokias, tai gražiai juokias! O dantų 
baltumėlis, ir tie juodi plaukai kad žvilga, rodos, ir jie drauge juokiasi.“ (p. 279). 
Sidabro kalbose užfiksuojami programiniai Vaižganto įsitikinimai - orumo, ištiki- 
mybės prigimčiai, lygybės, apšvietos principai: „Ir čia kažin ką baisiai daug kalbėjo 


58 Žr. Vaižgantas, Raštai, t. 1: Vaizdai ir vaizdeliai, parengė Ramūnas Korsakas, Vilnius: Pradai, 1994, p. 267-340. 

ss Žr. Pierre Bourdieu, The Rules of Art: Genesis and Structure of Literary Field, p. 25-28. 

60 Sofija Čiurlionienė-Kymantaitė, „Šventmarė“, in: Eadem, Raštai, t. 1, parengė Ramutis Karmalavičius, Vil- 
nius: Vaga, 1986, p. 289. Toliau cituojant skliaustuose nurodomas puslapio numeris. 
„Apysakoje yra dar vienas kunigas (Sidabras) - čia vaizduojamas Vaižgantas, toks etiudas anglimi. Tokį 
Vaižgantą pažinau, ir tai jis, o ne kun. J. P. mane trumpą laiką mokė“ (Sofija Čiurlionienė-Kymantaitė, „Au- 
torės pastabos“, in: Ibid., p. 422). Manytina, kad ir vardo parinkimas paremtas frazeologizmu „kaip gyvas 
sidabras“, kuris LKŽ aiškinamas kaip „labai gyvas, judrus“ (dažnai Vaižgantui priskiriami bruožai), o pats 
frazeologizmas tikrai žinotas jau XIX a. (žr. Žemaitės pavyzdį LKŽ). 

kunigas Sidabras, ir smarkiai smarkiai. Jis kartojo tokius žodžius, kaip demokratai, 
garbės jausmas, rutina, ponai, chamai, aklumas, prigimties tiesa..“ (p. 281). Tame 
pačiame dialoge Sidabro lūpomis nuskamba (kalbama apie lenkus): „Daugiau turi, 
daugiau nori, ir nenuostabu: jų daugiau, didesnis susipratimas, taigi nesitenkina pu- 
sėtina kultūros darbe laisve“ (p. 280). Taigi Čiurlionienė savo personažu sukuria ir 
įprasmina laisvės, orumo ir lygiavertiškumo idėjas, Vaižganto formuotas tiesioginio 
tarpininkavimo veikloje ir steigtas epistoliniame diskurse. 

Apysakoje pabrėžiama, kad raštas yra kultūrinės bendradarbystės ramstis. Vaiž- 
ganto ugdymo siužetas pirmiausia įprasminamas vaizduojant Sidabro ir Karštelės 
kultūrinę bičiulystę, užsimezgusią nuo Sidabro laiško: „Carissime Frater! [...] Man 
labai svarbu būtų pasikalbėti su Tamsta, pasikalbėti de patria, rebus publicis et de 
guibusdam“* aliis [/ot. apie Tėvynę, visuomenės reikalus ir kitus dalykus]. Žinia man 
yra atėjus, kad Tamsta, Carissime Frater, galėtum ir plunksnos dirbamam darbui 
duoti“ (p. 199). Kultūros lauko nariai bendrauti pradeda raštu, o būsimą bendradar- 
biavimą Sidabras mato kaip „plunksnos darbą“. Epistolinio teksto tarpininkavimo 
galia paliudijama tuo, kad paragintas rašyti Karštelė iš karto ima intensyviai svars- 
tyti kūrybos galimybę, taigi Sidabrui atvykus jau turi „tą sąsiuvinį, kur beveik pilnas 
prirašytas: tai apsakymėlis apie Onutę [...]“ (p. 276). Apysakoje vaizduojama, kaip 
epistolinį bendravimą paskatina kultūrinės komunikacijos geismas: „Tik pamatė 
kunigėlį ponas Murma ir ėmė tuoj šaukti: „Pagaliau, pagaliau!./ - šaukti ir mosuoti 
aukštai iškeltu laišku. Taip, kunigėliui laiškas“ (p. 268). Tai, kad Šventmarėje, kaip 
ir dalyje kitų tarpininko vaidmenį įprasminančių kūrinių, vaizduojama epistolinio 
diskurso svarba moterims žengiant į viešąją sferą, laikytina iškalbinga detale, fik- 
suojančia tuometinio literatūros lauko santykių būklę“. Svarbi Ramučio Karmala- 
vičiaus pastaba, kad apysakoje įprasminama tarpininkavimo veikla suvoktina kaip 
Motiejaus Valančiaus tradicijos tąsa“*. 

Autorė aptariamai apysakai yra parašiusi komentarą“, kuriame prisimena, kad 
Vaižgantas primygtinai raginęs ją parašyti atsiminimus apie Šventmarę““ į jo 1921- 
1922 m. redaguotą Mūsų senovę, kurios vienas iš esminių tikslų buvo dokumentuoti 
praeitį (žurnalo paantraštė - „medžiaga lietuvių tautinio atgimimo istorijai“): „Žy- 
miai vėliau Vaižgantas ragino mane neatstodamas, kad būtinai parašyčiau į žurnalą 
„Senovė“ apie Šventmarę [...]. Žadėjau parašyti, bet tik pradėdavau - nutrūkdavo“*? 
Nors Čiurlionienė tuo metu prašoma nedokumentavo istorijos apie Šventmarę, vė- 


** Tikriausiai turėjo būti lot. k. forma guibusdam. 

“ Šatrijos Raganos grožiniuose tekstuose, kurių atskirai neaptarsiu, taip pat esama įdomių ryšių su epis- 
toliniu diskursu. Beje, ankstyvuosiuose Šatrijos Raganos tekstuose vienas ryškiausių tipažų - taip pat 
tarpininkas, vedlys, mokytojas, biografiškai labiau sietinas su Višinskiu nei Vaižgantu. 

“4 „Čiurlionienė ir atkreipia akis į dalį tų kunigų, kurie tęsė M. Valančiaus tradiciją - kultūriškai prusino liau- 
dį [-..], rodydami tautinį sąmoningumą, atliko pasauliečių inteligentų funkcijas, tarytum tiesdami takus į 
„Altorių šešėly“ tipo kūrinių problematiką ir herojų kolizijas, kurios ir čia jau mezgasi“ (Ramutis Karmala- 
vičius, op. cit., p. 253). 

*s Kaip nurodoma Raštuose, Danutė Čiurlionytė-Zubovienė liudijusi, kad jis rašytas 1956 m. 

“6 Šventmarė - Marijona Platakalė, kaimo mistikė, stebukladarė. Personažas paremtas Kuliuose gyvenusios 
moters prototipu. 

*7 Sofija Čiurlionienė-Kymantaitė, Raštai, t. 1, p. 420. 

liau grįžusi prie temos fiktyviame tekste įprasmino ir pagrindė tarpininkavimo mo- 
delį, kurį pati buvo tiesiogiai patyrusi. 

Panašus kultūrinės bendradarbystės ir kultūrinio tarpininkavimo siužetas ku- 
riamas dar 1915 m. Vaire išspausdintame Čiurlionienės vaizdelyje „Doras, išmintin- 
gas, taktingas““s. Jame vaizduojama, kaip žmonos lietuvės ieškantis jaunas inteligen- 
tas ponas Petras kreipiasi pagalbos į bičiulį kunigą Juozą. Pastarasis, nužiūrėjęs savo 
pusseserę panelę Onytę, laišku kviečia Petrą į Mokslo draugijos susirinkimą, ketin- 
damas taip suvesti jaunuolius. Šioje istorijoje esminį komunikacinį vaidmenį atlieka 
laiškai - jais bendrauja Petras su kunigu Juozu bei kunigas Juozas su Onyte. Laiškus 
kunigas pasirašo lygiai taip pat, kaip Vaižgantas buvo linkęs pasirašyti savo paties 
laiškus jaunoms moterims: „Tavo dėdė kun. Juozas.“ Tiesioginių paralelių vesti ne- 
būtina, tačiau reikšminga, kad apsakyme aprašoma kunigų kaip „kultūrinių vedlių“ 
įtaka jaunoms veiklioms lietuvėms inteligentėms; tai, kad personažas įvardijamas 
kunigu Juozu, sutampa jo ir Tumo laiškams būdingas parašas bei apskritai paliudija- 
ma epistolinių tekstų reikšmė, leidžia mąstyti apie galimą teksto autobiografiškumą 
bei įrodo epistolinio diskurso svarbą. 

Korespondencijoje su Pleiryte-Puidiene išryškinta per epistolinį diskursą arti- 
kuliuojama tarpininko tapatybė taip pat reflektuojama Pleirytės-Vaidilutės romane 
Tėviškė (1 dalis - 1926, 2 dalis - 1936), kuriame autobiografiškai pasakojama „tau- 
tiškai bundančių“ jaunųjų inteligentų istorija. Esminis romano naratyvas - prota- 
gonistas Klemensas po truputį imasi tautinės veiklos. Pirmoje romano dalyje plė- 
tojamos tautinio išsivadavimo idėjos ir pateikiama daug nuorodų į tikrojo kultūros 
lauko realijas, pavyzdžiui: 


Margu popieriu išlipdytos skrynutės dugne gulėjo keliolika knygelių. Jas ėmė Kle- 
mensas iškeldamas kaip iš karsto į gyvenimą. Buvo ten keli numeriai „Varpo“, „Žiny- 
čios“, „Tėvynės Sargo“, Žemaitės „Paveikslėliai“, Šatrijos Raganos „Viktutė“, raudonai 
aptaisyta su aukso raidėm „Tarp skausmų į garbę“, St. Garnio poema, Kudirkos „Lais- 
vos Valandos“ ir dar kelios plonutės knygelės.*? 


Taip pat aprašomas ir Šatrijos Raganos Viktutėje (1903) jau įprasmintas Mai- 
ronio poemos skaitymo kaip tautą budinančio faktoriaus siužetas"“, pasitelkiami 
epigrafai iš Maironio lyrikos, dažnai personažų lūpose skamba jo eilės. Antroje ro- 
mano dalyje Vaidilutė mini ir mokytoją Vaižgantą, pozicionuodama jį greta Maironio 
ir Žemaitės („Pirmieji nedrąsūs bandymai - tai mokykla. Literatūros mums labai 
reikia. Šalia Maironio, Vaižganto, Žemaitės ir kitų ateisite jūs, jaunieji“, p. 71), o kaip 
identifikacinis tautinio kultūrinio darbo vaizdinys vartojama Vaižganto korespon- 
dencijoje su Pleiryte aktuali dirvos metafora: „Dirva plati ir darbo daug, o žmonių, 
apsišvietusių inteligentų, patriotų, maža“ (p. 72). 


58 Sofija Čiurlionienė (Kymantaitė), „Doras, išmintingas, taktingas“, Vairas, 1915, Nr. 3, p. 39-40; Nr. 4, p. 56-58. 

*s Vaidilutė, Tėviškė, d. 1: Kur Nemunas banguoja, Kaunas: Sakalas, 1936, p. 213, 272-274. Toliau cituojant 
skliaustuose nurodomas puslapio numeris. 

76 Apie tai žr. Ramunė Bleizgienė, op. cit., p. 272. 

Antroje Tėviškės dalyje naratyvui svarbią funkciją atlieka Klemenso ir jo mylimo- 
sios Myros, kuri išvyksta į Šveicariją, susirašinėjimas. Tikrai nesunku vesti paralelę 
su Pleirytės autobiografija - 1904 m. ji taip pat išvyko į Šveicariją mokytis. Romane 
laiškai datuoti 1905 m. - tai Pleirytės aktyvios korespondencijos su Vaižgantu lai- 
kotarpis, taip pat laikas, kuomet ji pasirinko kultūrinę veiklą. Atsiminimuose apie 
darbą Vilniaus žiniose Pleirytė mini, kad tuo periodu gausiai susirašinėjo: „[Llig to 
laiko nebuvau parašiusi nė vieno viešo žodžio, išskyrus ilgų laiškų, kuriuos iš Vaka- 
rų Europos rašinėjau savo draugams ir savo vėjavaikiškos jaunystės globotojams 
bei patarėjams, kurių tarpe dominavo kunigas Juozas Tumas“ Neatsitiktinis Tumo 
pavadinimas globėju, į kurį ji kreipdavosi ištikus nelaimei ar abejonei: „Jam pirmam 
ir pasiskundžiau tuo ūmai nukritusių „gabumo“ smūgiu, nes pirmučiausia visai ne- 
turėjau supratimo apie redakcijos darbą, antra - niekuomet nebuvau arti mačiusi 
tautiniai idejinio darbo ir menkai težinojau lietuvių kalbą.“ Tolesniame Pleirytės 
pasakojime vyrauja imperatyvaus tarpininkavimo motyvas: „Iš savo vyriausio pata- 
rėjo gavau, žinoma, trumpą įsakymą; „J. Tumas ragindavo mane rašinėti į jau ėjusį 
„Lietuvių laikraštį, o dienraščiui atsiradus, ir į jį, užduodamas net temas“"". Aprašy- 
dama Šventmarės šaltinius, Čiurlionienė išryškina tą patį - Vaižgantas ją intensyviai 
skatino rašyti („ragino mane neatstodamas“). 

Grįžtant prie epistolinių tekstų funkcijos Tėviškės naratyvinėje struktūroje, svar- 
bus iš Klemenso perspektyvos pateikiamas pirmojo mylimosios laiško įvertinimas: 


Platų savo minčių ir jausmų akiratį ji jam atidengė tuo laišku. Jis ir manyti nemanė, 
kad ta trapi, kaip porceliano lėlė, su savo vaikiška nuostaba ir klausimu į viską mer- 
gaitė gali ir moka taip originaliai jausti, taip rimtai domėtis pasaulio istorijos etapais 
ir taip lengvai ir nuoširdžiai savo įspūdžius atpasakoti. Jos laiškas ne tik džiugino, 
bet ir intrygavo. Jis davė progos, lengvai, betarpiškai į jį atsakant, paliesti ir jos sielos 
stygas. (P. 146-147) 


Laiškas čia - intymus komunikacinis diskursas, kuriuo galima „paliesti sielos 
stygas“. Skaitydamas laišką protagonistas pamato, kad jo mylimoji „gali ir moka taip 
originaliai jausti“, be to, geba įtekstinti savo patirtis: vaizduojama, kaip susirašinė- 
jant ne tik palaikomi ar pagilinami santykiai, bet ir paskatinama savikūra. Tokiu 
būdu Pleirytės romane epistoliniai tekstai pateikiami kaip galintys atstoti kitas ko- 
munikacines terpes ir poveikio, ir saviraiškos plotmėse. 

Epistoliniame diskurse tarpininkavimas yra savikūros forma ir kultūrinio vei- 
kimo modelis, apmąstomas susirašinėjant su vyresniais korespondentais. O aptar- 
tuose už aktyvią korespondenciją chronologiškai vėlesniuose grožiniuose tekstuose 
tarpininkavimas per epistolines praktikas vaizduojamas kaip reprezentuojantis to 
meto sociokultūrinę situaciją. Čiurlionienės Šventmarėje veikimas laiškais - spau- 
dos leidinių, kultūros lauko ir kt. organizavimas - interpretuojamas kaip tarpininko 
Vaižganto portreto dalis, o Vaidilutės Tėviškėje, viena vertus, epistolinė komunika- 


" Ofna] Pleirytė-Puidienė, „Atminimų pluoštas“, Krivulė, 1924, Nr. 4, p. 10, 11. 


108 


cija pristatoma kaip to meto gyvensenos stiliaus dalis, išryškinant epistolinio dis- 
kurso preskriptyvinę ir tarpininkavimo galias, antra vertus, romane reflektuojama 
pati tarpininko tapatybė, svarbiųjų tarpininkų autoritetų įtaka kultūrinės brandos 
procesui. Dažni tarpininko veiklos modelio permąstymai 3-iojo ir 4-ojo dešimtme- 
čių Tumo korespondencijoje tik patvirtina jo reikšmę lietuvių kultūros ir literatūros 
laukų steigties etapu. 


Epistolinė kritika bendrame literatūros kritikos lauke 


Literatūros kritikas bendrąja prasme taip pat laikytinas tarpininku, o kritikos rašy- 
mą galima vadinti tarpininkavimo darbu. Visgi laiškuose dėstomų kritinių pastabų 
reiškinį aptarsiu atskirai, nes, viena vertus, pavyzdžių daugis leidžia išskirti šį kri- 
tiko tarpininko tipą, antra vertus, epistolinės kritikos atveju aktualu apžvelgti jos 
santykį su kituose diskursuose rašyta ir publikuota kritika. 

Sunku nepritarti minčiai, kad XIX a. pabaigoje-XX a. pradžioje „literatūros kri- 
tika žanriniu atžvilgiu tebebuvo labai neįvairi. Kritikai dažniausiai rašė naujai pa- 
sirodžiusių knygų recenzijas ir anotacijas“?*. Kritikos institucijos stiprėjimas, anot 
Bourdieu, tiesiogiai koreliuoja su literatūros lauko savarankiškėjimu (Bourdieu va- 
dinamu autonomiškėjimu)?3. Formuojantis iš dalies autonomiškam literatūros lau- 
kui rūpinamasi apsibrėžti literatūros, kritikos sampratas (anot Bourdieu, būtent 
tai yra viena iš pagrindinių „kovų“ literatūros lauke: „nusakyti, kas yra rašytojas“ 
ir literatūra?4), pradedama rašyti literatūros istorija, t. y. rūpinamasi ir literatūros 
tradicija, kanonu. Visgi net ir besiformuojančiame literatūros lauke kritikas laiko- 
mas svariai prisidedančiu kuriant ir įteisinant autorių „prestižą“. Profesionaliam 
kritikui priskiriamas „prestižas“, nes jis gali steigti autoriaus ir kūrinio vertes - jo 
tekstai spausdinami leidiniuose, kurių skaitytojai susitapatina su kritiko vizija ir 
skoniu, suteikdami jam simbolinį kapitalą, teisę kalbėti, vertinti ir daryti įtaką". 
Asmeniniai kritiko sprendimai gali tiesiogiai veikti lauke užimamas pozicijas, o 
vieša kūrinio reikšmė randasi rašančiųjų ir skaitančiųjų santykyje, kur tarpininkas 
turi lemiamą žodį“. 

Taigi kritikos diskursas yra viena iš literatūros lauko institucijų, galinti kurti, 
formuoti ar transformuoti literatūros lauko dalyvių ar institucijų padėtį. Kritikos 
ir literatūros institucijos tuo pat metu apibrėžiamos lietuvių spaudoje ir epistoli- 
koje. „[Lliteratūros bei meno kritiką ir pagimdė, ir išugdė periodinė spauda“, - rašo 
Algimantas Bučys??. Tačiau svarbus vaidmuo formuojant kritikos kaip institucijos 


72 K[ostas] Doveika, „Lietuvių literatūros kritika 1883-1904 m.“, in: Lietuvių literatūros kritika, t. 1: 1547-1917, 
redagavo K[ostas] Korsakas ir K[ostas] Doveika, Vilnius: Vaga, 1971, p. 143. 
Pierre Bourdieu, The Field of Cultural Production: Essays on Art and Literature, p. 19. 
“4 Idem, „Kultūrinės produkcijos laukas“, p. 286. 
75 Idem, The Rules of Art: Genesis and Structure of Literary Field, p. 165. 
Idem, The Field of Cultural Production: Essays on Art and Literature, p. 135-136. 
Algimantas Bučys, „Sudarytojo žodis“, in: Literatūros kritika ir dabartis, 1981-1983, sudarė Algimantas Bu- 
čys, Vilnius: Vaga, 1984, p. 5. 

apibrėžtį teko ir epistolikai. Laiško kaip kritinių straipsnių juodraščio situaciją raiš- 
kiai paliudija 1898 m. vasario 5 d. Višinskio Žemaitei rašytas laiškas: „Viską, ką aš 
rašysiu apie literatūrą ar kritiką, prašau užlaikyti, paskui aš iš jų pasinaudosiu“78 
Šiame poskyryje, prieš pereidama prie epistolinės kritikos, trumpai apžvelgsiu lie- 
tuvių literatūros kritikos būklę XIX a. pabaigoje-XX a. pradžioje. 

Literatūrinę lietuvių spaudą Leonas Gudaitis kildina iš, jo manymu, pirmuoju 
literatūrinės spaudos leidiniu laikytino Gabijos almanacho (1907)". Reikėtų pažy- 
mėti, kad dar iki Gabijos almanacho pasirodė leidinių (nors gyvavusių neilgai), kurie 
turėjo būti skirti tik literatūriniam bendravimui, pavyzdžiui, 1892-1893 m. ėjusi 
Jono Šliūpo redaguota Apšvieta („Literaturos ir mokslo mėnesinis laikrasztis“). Ta- 
čiau pirmuoju literatūriniu žurnalu (skirtu tik literatūros reikalams) įprastai laiko- 
ma 1913 m. pasirodžiusi Vaivorykštė. Nepriskirti kitų ankstyvųjų spaudos leidinių 
prie literatūrinės spaudos atrodo pagrįsta, bet juose vis dėlto vyko literatūriniai 
procesai: spausdinant eilėraščius, prozos tekstus, kūrinių apžvalgas, recenzijas ir 
anotacijas, kloti autonomiško lietuvių literatūros lauko pamatai. Lauryno Ivinskio 
kalendoriai galėtų būti laikomi vienais pirmųjų lietuvių literatūros ribas plėtusių 
periodinių leidinių, mat juose jau XIX a. viduryje stebime literatūrinės komunika- 
cijos užuomazgas: skelbti Silvestro Valiūno, Dionizo Poškos, Antano Baranausko, 
Antano Strazdo, Karolinos Praniauskaitės ir kitų poetų tekstai, užsienio autorių kū- 
rybos vertimai. Pirmuosiuose lietuviškuose laikraščiuose (Aušra, Varpas) taip pat 
būta grožinių tekstų publikacijų: tekstai lietuvių kalba laikyti vienu iš būdų formuoti 
ir reprezentuoti tautinį identitetą. Dar 1908 m. apie grožinės literatūros publikavi- 
mo spaudoje istoriją rašiusi Čiurlionienė prieina prie išvados, kad grožiniai tekstai 
Aušroje ir Varpe dar buvo nebrandūs, bet „[plirmajam lietuvių inteligentų laikraščiui 
[Varpui - A. K.] mūsų dailioji literatūra turės būti visuomet dėkinga, nes jo skiltyse 
išėjo pirmąjį mokslą“*?, 

Vaižgantas spaudoje aktyviai dalyvauja nuo XIX a. paskutinio dešimtmečio pra- 
džios ne tik kaip publicistas, bet ir kaip literatūros kritikas, apžvalgininkas ir rašy- 
tojas, tad glaustai aptarsiu leidinius, su kuriais jis bendradarbiavo, kuriuose redak- 
toriavo ar gausiai publikavo tekstus. Kadangi Tumas buvo pačiame literatūros lauko 
kūrimosi procesų centre, galima manyti, kad jo publicistinė veikla metonimiškai re- 
prezentuoja literatūros būklę viešojoje, spaudos formuojamoje, sferoje. Dar besimo- 
kydamas Žemaičių (Telšių) Romos katalikų dvasinėje seminarijoje Kaune, Vaižgan- 
tas tapo Žemaičių ir Lietuvos apžvalgos korespondentu. Viename ankstyviausių jo 
(Jūzapo iš Popszutės) tekstų - „Rašliaviškoje peržvalgoje“ (1892), kurioje aptariami 
Bevardžio?' Marguminai, - kreipiamasi į autorių: 


7 Povilas Višinskis, „Povilo Višinskio laiškai“, in: Povilas Višinskis: Idėjos ir darbai: Nauja žiūra, nauji akcentai, 
sudarė Dalia Striogaitė, Vilnius: Versus aureus, 201, p. 277. 

7 Leonas Gudaitis, Platėjantys akiračiai: Lietuvių literatūrinė spauda 1904-1917 metais, Vilnius: Vaga, 1977, p. 73. 

šo Sofijos Kymantaitės, „Pirmasis dailiosios literaturos apsireiškimas Varpe“, Viltis, 1908-07-23, Nr. 89, p. 2. 

* Bevardžio slapyvardžiu pasirašinėjo Povilas Matulionis, o ši knyga - 1888 m. išleistas eilėraščių rinkinys 
Margumynai (W. Bewardzis, Margumynai, suraszyti dėl gero lietuwiams, Shenandoah PA: Kasztu ir spauda 
„Lietuwiszkojo Balso“ iszduota, 1888). 

Negalėdamas žodžeis pasakyti giesmelių autoriui, meldžiu nors cze, jei jis skaito szį 
laikrasztį, kad geriaus prisidėtų prie darbo „Varpo“, laikraszczio su truputį geresnia 
tendencija, nekaip „Lietuviszkasis Balsas“. Turiu viltį, kad vėl nuszirdžiai triųsis mums 
ant naudos, nors par tą laiką, tur but, truputį patingėjo. Laimingo pasivedimo!š* 


Šis kreipinys primena komunikacijos laiškais skyrelius spaudos leidiniuose ir 
parodo, kad komunikacinio poreikio būta, bet ne visuomet rasta tinkama terpė ben- 
dravimui vystytis. Siūlydamas autoriui „laikraštį su geresne tendencija“, Vaižgantas 
kuria „bendros naudos“ projekciją. Panašių polinkių, nukreiptų į inteligentų veik- 
los organizavimą ir švietimą (neatsietiną nuo literatūros lauko plėtotės), esama 
ir kituose ankstyvuosiuose Vaižganto su literatūra ar menu susijusiuose spaudoje 
skelbtuose tekstuose. Vienas pirmųjų literatūrologinių autoriaus rašinių - 1897 m. 
Tėvynės sarge publikuotas straipsnelis „Apie komediją ir teatrą“, kuriame pateikia- 
ma bendriausia informacija apie dramos reiškinį. Šis tekstas laikytinas didaktiniu, 
nes jame formuluojamos apibrėžtys ir aiškinami pradmenys - ugdoma literatūrinė 
bendruomenėšs, 

Literatūriniai procesai aptariami ne tik Vaižganto straipsniuose. Katalikiškuose 
spaudos leidiniuose grožinei literatūrai skiriama vis daugiau dėmesio. 1896 m. pra- 
dėjusiame eiti Tėvynės sarge, kurio įkūrėjas ir redaktorius (oficialiai - 1897-1902) 
buvo Tumas (neretai publikuodavęs po kelis straipsnius viename leidinio numery- 
je), dažniau nei ankstesniuose leidiniuose spausdinti grožiniai tekstai, taip pat ir 
didesnės apimties (pavyzdžiui, nuo 1896 m. Nr. 11 leidžiamas Maironio Kur išgany- 
mas, 1897 m. - Savojo (Vinco Pietario) Keidošių Onutė, Dėdės Antanazo (Kazimiero 
Pakalniškio) apysakos, nuo 1900 m. - Šatrijos Raganos tekstai). Literatūrinių klau- 
simų svarbos augimą patvirtina ir 1898 m. pradėtas bei vėliau reguliariai Tėvynės 
sarge rodęsis skyrelis „Mūsų raštai“ (kai kuriuose numeriuose vadinamas „Mūsų 
kningos“). Dėl į Tėvynės sargą siunčiamų tekstų gausos ir įvairovės 1900 m. Vaižgan- 
to sumanymu pradėta leisti jau minėtą Žinyčią - „Apšviestesniųjų lietuvių laikraš- 
tį“ (redaktorius - Tumas, laikraštis ėjo 1900-1902). Pirmajame 1900 m. Žinyčios 
numeryje, skiltyje „Mūsų dirvonai“, Tumas trumpai aprašo literatūros situaciją ir 
įvertina ją kaip labai prastą („Aš ir šiandien neužmiršau, kiek neskanumo paliko 
manyje anas pirmasis bandymas skaityti rimtesnius lietuviškus veikalus“), tačiau 
vis gerėjančią („Nuo to laiko praėjo keliolika metų. Lietuviška literatūra aukštai pa- 
šokėjo; atsirado ir rašėjų su didesne intuicija'24). 

1907-1914 m. leistoje Draugijoje“ (leidėjas ir redaktorius - Jakštas) tęsta kata- 
likiškųjų Tėvynės sargo ir Žinyčios linija. Draugija orientuota į siauresnę publiką - in- 
teligentiją, dėl to joje periodiškai spausdintos kartais ir labai išsamios naujų knygų 


recenzijos (skiltis „Naujų knygų recenzijos“, „Kritika ir naujų knygų recenzijos“, vėliau 


*2 JŪuzapas iš Popszutės, „Raszliaviszka paržvatga. Iš priežasties kningeles „Marguminai' Bevardžio“, Žemai- 
čių ir Lietuvos apžvalga, 1892, Nr. 3, p. 20. 

83 Žr. Vaiszgantas, „Apie komediją ir teatrą", Tėvynės sargas, 1897, Nr. 8, p. 23-28. 

34 Vaišgantas, „Mūsų dirvonai“, Žinyčia, 1900, Nr. 4, p. 127-138. 

55 Vėliau Draugijos leidyba atnaujinta 1919-1923 m. ir dar kartą 1937-1940 m. 

pervadinta „Biblijografija ir kritika“), be to, dažnai publikuoti ilgi grožiniai tekstai. Šia- 
me žurnale, kitaip nei anksčiau aptartuose leidiniuose, neretai recenzuoti jau ne tik 
savojo idėjinio sparno autoriai; atvirkščiai, žvilgsnis kreiptas į platesnį tekstų spektrą, 
iš kurio galima matyti, kaip formavosi literatūros laukas su anksčiau sukurtomis, ku- 
riamomis ir užimamomis padėtimis. Pavyzdžiui, vien 1907 m. recenzuojamos ne tik 
Maironio, Dagilėlio, Antano Kaupo, Pietario ar Šatrijos Raganos knygos, bet ir Žegotos 
(Kazio Puidos), Jono Biliūno, Vydūno ir kt. tekstai, 1908 m. recenzuojami ir Žemaitė, 
Juozapas Albinas Herbačiauskas, Maria Rodziewicz6wna, Lazdynų Pelėda, dar vėliau 
prie recenzuojamųjų įtraukiami Gira, Vincas Krėvė, Jurgis Baltrušaitis, Adomas Micke- 
vičius ir pan. Literatūriniai interesai skatinami recenzijose keliant ne tik didaktinius 
tikslus pamokyti autorius, bet ir apskritai palaikant literatūrinę komunikaciją ir kri- 
tiką. Panašūs procesai vyksta Viltyje, kurios vienas steigėjų buvo Tumas, nuo 1907 iki 
1911 m. dirbęs laikraščio redakcijoje. Daugiausia knygų apžvalgas ir kritiką rašo pats 
Vaižgantas bei Čiurlionienė, o publikuojami Vaižganto artimo rato autorių kūriniai: 
Lazdynų Pelėdos, Giros“?, Puidos, Krėvės, Igno Šeiniaus ir kt. tekstai. 

XX a. 1-ojo ir 2-ojo dešimtmečių laiškuose kultūriniai bendradarbiai daug dis- 
kutuoja apie spaudos leidinius. Šiose diskusijose galima užčiuopti ir su literatūros 
lauko autonomiškėjimu sietinus svarstymus dėl literatūros kūrinių elitiškumo, t. y. 
pradeda kristalizuotis viena iš autonomiškėjančiam literatūros laukui, anot Bour- 
dieu, būtinų opozicijų - masinė literatūra imama priešinti elitinei. Mintį apie atskirtį 
tarp inteligentų ir mažiau išprususių skaitytojų bei būtiną orientaciją į pastaruosius 
Tumas plėtoja 1913 m. laiške Girai, komentuodamas Viltį (tuo metu joje nebedirba): 
„Būkite, susimildami, populeriški! Nu, kokiam savo giminei aš galiu tokią mokytą 
„Viltį' nupirkti? Juk tai bus atgrasymas nuo skaitymo. Dabartinė „Viltis“ - inteligen- 
tų laikraštis. O jų maža“ (Vaižgantas - Girai, 1913-11-28, VL 158, 203v). Spaudos 
leidinių (kuriuose buvo spausdinami ir literatūros tekstai) orientacija į kuo plates- 
nę publiką - didaktinis imperatyvas, parodantis, kad lietuvių literatūra dar nebuvo 
pasiekusi autonomiškos kūrybos stadijos: pabrėžiamas spaudoje skelbiamos lite- 
ratūros funkcionalumas, siekis būti „populeriška“ (t. y. ir didaktiška), kitaip sakant, 
tęsiama švietėjiškoji Valančiaus programa. Būtent dirbdamas Viltyje Tumas aiškiai 
laikosi „populeriškumo“ sando, pavyzdžiui, 1908 m. sausio 10 d. jis, kaip Vilties re- 
daktorius, atsako Edmundui Steponaičiuiš?: „Eilutės gana vykusios. Jei netalpina- 
me, tai vien dėlto, kad per labai atitraukto turinio, augštos mintįs (jos kaip tik tiktų 
„Draugijai'); mums reiktų lengvėlesnių ir konkretiškesnių'?š (VL 88, 1. 2r). Ir būtent 
1907 m. Šv. Kazimiero draugijos pradėtą leisti Draugiją Tumas dar 1906 m. rugsėjo 
10 d. vadina dėl įvairovės būtinu leidiniu: „Inteligentiškojo laikraščio reikalingumas 
daros vis aiškesnis. Tegu sau jis būs paskirtas visokeriopai inteligentijai [...]“ (Vaiž- 
gantas - Jakštui, VL 82, L. 64r). 


*ė Atkreiptinas dėmesys į tai, kad grožinės literatūros skiltis Viltyje keletą metų redagavo Gira, artimai ben- 
dravęs su Sofija Pšibiliauskiene. 

57 Edmundas Steponaitis (1892-1908) - poetas, kartais net pavadinamas lietuviškojo simbolizmo pradinin- 
ku. Mirė sulaukęs vos 16-0s metų, jo kūrybą 1912 m. atskiru rinkiniu išleido Gira. 

8 Cituojama iš: VUB RS, f. 1, b. F562. 

Nuo Pirmojo pasaulinio karo iki mirties 1933 m. Vaižgantas bendradarbiauja ar 
redaktoriauja įvairiuose leidiniuose (Rygos garsas, Lietuvos aidas, Nepriklausomoji 
Lietuva, Tauta, Trimitas, Lietuva, Lietuvis, Skaitymai, Naujoji Romuva ir kt.), bet čia jų 
atskirai neaptarsiu, nes labiausiai rūpėjo pažvelgti, kaip atrodo literatūrinės spau- 
dos ir kritikos situacija iki 1914 m. 

Pirmąjį XX a. dešimtmetį spaudoje taip pat imama daugiau reflektuoti kritikos si- 
tuaciją, t. y. formuojasi tam tikras metakritinis diskursas, sykiu iš publikacijų matyti, 
kaip stiprėja ankstyvoji lietuvių literatūrologija. Vaižganto epistolinės aplinkos au- 
toriai neretai periodikoje anksčiausiai publikuoja ne tik knygų recenzijas ir anotaci- 
jas, bet ir išsamesnes literatūros analizes. Tikriausiai būtent Čiurlionienės 1906 m. 
straipsnis „Vienužis - Maironis - Vaičaitis“?? laikytinas vienu pirmųjų spaudoje pa- 
skelbtų literatūrologinių tekstų. 1907 m. pradėjusioje eiti tautininkų Viltyje taip pat 
daug literatūrologinių ir kritinių autorės straipsnių. Pavyzdžiui, 1907 m. spalio 24 d. 
skiltyje „Mųsų knygos“ Čiurlionienė diskutuoja su Jakštu dėl Gabijos almanacho ir 
pasiūlo jam alternatyvų dekadentizmo paaiškinimą““. 1910 m. pasirodė apžvalginė 
kito Vaižganto korespondento Puidos publikacija apie Jono Krikščiūno-Jovaro poe- 
ziją?" - tokios kūrybos visumą aprėpiančios interpretacijos ir ėmė sparčiau rastis 
XX a. 2-ajame, o suklestėjo 3-iajame dešimtmetyje. Į besikuriančios literatūrologijos 
paradigmą patenka Draugijoje išspausdintas P. Krago (P. Kr.; Petro Gerulio) diskusi- 
nis straipsnis??, kuriuo reaguojama į Čiurlionienės aptartas modernizmo ir realizmo 
literatūroje sampratas. Draugijos bendradarbių gretose esama ir kitų autorių, besi- 
dominčių įvairiais su grožine literatūra susijusiais klausimais. Pavyzdžiui, 1914 m. 
spausdinama Juozo Purickio esė „Beletristikos rolė žmonijos auklėjime“3, atlie- 
pianti poreikį reflektuoti gausėjančius grožinės literatūros (ir literatūros istorijos) 
tekstus. Tais pačiais metais publikuojama nuodugni Juozo Gabrio-Paršaičio „Lietu- 
vių literaturos apžvalga“““, kurioje ne tik aptariami įvairūs lietuvių raštijos periodai 
bei autoriai, bet ir pateikiama išsami bibliografija. Panaikinus spaudos lotyniškais 
rašmenimis draudimą išsyk imta leisti antologijas ir skaitymo vadovėlius su lietuvių 
autorių tekstais, jie kritiškai apžvelgiami spaudoje - sparčiai auga susidomėjimas 
literatūrinio ugdymo lygiu. Literatūrologijos ir kritinės literatūros analizės mokyk- 
los kūrimasis sietinas su literatūros lauko autonomiškėjimu, o kritikos institucijos 
stiprėjimas stabilizuoja lauko struktūrą su nustatytomis vertėmis“. 

Iš šios trumpos apžvalgos matyti, kad ypač 1-ojo ir 2-ojo dešimtmečių spaudo- 
ję bei epistolikoje aktyvėja literatūriniai ryšiai, pasirodo pirmieji literatūrologiniai 
3 Zofija] Kymuntaitė, „Vienužis - Maironis - Vaičaitis“, Vilniaus žinios, 1906-12-20, Nr. 284, p. 1-2; 1906-12-21, 

Nr. 285, p. 1-2; 1906-12-22, Nr. 286, p. 1-2. 

Zofija Kymantaitė, „Mųsų knygos“, Viltis, 1907-10-24, Nr. 10, p. 3. 

* Kazys Puida, „Jovaras“, Draugija, 1910, Nr. 39, p. 190-208. Tų pačių metų Nr. 44 spausdinamas P. Krago 
(Petro Gerulio) studijinis straipsnis apie Šatrijos Raganos kūrybą (P. Kragas, „Šatrijos Ragana“, Draugija, 
1910, Nr. 44, p. 258-275); Nr. 45 - Puidos straipsnis apie Dionizą Pošką (Kazys Puida, „Dionizas Poška“, 
Draugija, 1910, Nr. 45, p. 10-20). 

32 P. Kr. [Petras Gerulis], „P. S. Čiurlianienė apie musų literaturą“, Draugija, 1910, Nr. 47, p. 246-252. 

93 Juozas Purickis, „Beletristikos rolė žmonijos auklėjime“, Draugija, 1914, Nr. 86, p. 97-111; Nr. 91-92, p. 137-148. 

94 j[juozas] Gabrys, „Lietuvių literaturos apžvalga“, Draugija, 1914, Nr. 85, p. 5-36; Nr. 86, p. 136-159; Nr. 87, 


p. 205-219; Nr. 88, p. 353-381; Nr. 89-90, p. 39-68; Nr. 91-92, p. 191-221. 
95 Zr. Pierre Bourdieu, The Field of Cultural Production: Essays on Art and Literature, p. 136-137. 

tekstai, stiprėja literatūros kritikos institucija. Svarbu pažymėti, kad XIX a. pabai- 
goje-XX a. pradžioje kultūros darbuotojų nebuvo daug, tie patys veikėjai dalyvavo 
spaudoje, leido knygas, korespondavo ir kt. Savo ruožtu, panaši Tumo ir jo amžininkų 
kritinių ir literatūrologinių tekstų raida. Pirmieji spaudoje publikuoti Tumo kritikos 
tekstai (paskutiniame XIX a. dešimtmetyje ir 1-ajame XX a. dešimtmetyje) yra recen- 
zijos, skirtos spaudos leidiniams, o ne grožinės literatūros veikalams. Vėliau Vaiž- 
gantas ima rašyti daugiau grožinių tekstų recenzijų, o panaikinus spaudos draudimą 
palaipsniui publikuoja išsamesnius kritikos tekstus“*. Vaižganto amžininkų kritinis 
diskursas kinta panašiai: nuo glaustų anotacijų pereinama prie kritinių recenzijų ar 
net studijų. Matyti, kad Vaižganto epistolinį diskursą veikė ir bendrieji epochos visuo- 
menės modernizacijos procesai, ir specifinės lietuvių kultūrai būdingos aplinkybės. 

Pereinant prie spaudos ir epistolikos sąveikų, įdomiausia atrodo, kaip episto- 
linėje komunikacijoje apsibrėžiamas ir formuojamas literatūros kritikos diskursas 
bei kiek laiškų kritika dalyvauja tekstų rašymo procesuose, koks jos santykis su pub- 
likuotais kritiniais tekstais. Anot Richardo Hardacko, laiškuose kritikai, empatiškai 
susitapatindami su adresatu, gali tiesiogiai veikti jo tekstus??. Taigi epistolinė aplin- 
ka gali paskatinti abipusiškesnes nuomonės ir pastabų dalybas nei kritikos tekstai 
spaudoje, nes adresantas ir pats gali tiesiogiai veikti adresatą, ir sykiu yra jo veikia- 
mas?š. O kaipgi atrodė epistolinė kritika XX a. pradžioje? 

1902 m. gruodžio 28 d. Vaižgantas paliudija tuo metu egzistavusį tekstų apykai- 
tos ir kritikos mechanizmą - Peterburge gyvenusiems ir Romos katalikų dvasinėje 
akademijoje dėsčiusiems lietuvių inteligentams (be Jakšto, apykaitos rate dalyvavo 
ir Maironis, Pranciškus Būčys ir kt.) laiškais buvo siunčiami tekstai??, su pataisomis 
sugrįždavę adresatui: 


Visiems mano kritikams siunčiu širdingą ačiu ir pasveikinimą Naujų Metų, rames- 
nių metų. Teikkitės sugrąžinti: pamėginsiu perdirbti kaip jųs-trįs sakote. Su keletu 
dalyku nesutinku, bet apie tai paskui. Tuotarpu tiek tereikia žinoti, kas ir parašyta 
yra, juog mano makaulėje buvo susikrovus ne vientisas dalykas, bet trilinkas, arba 
geriaus - atskiri vaizdeliai, par excellence [lot. ypač, tikrąja to žodžio prasme] su ki- 
tomis ypatomis. Jei būčiau užbaigęs visus 5 vaizdelius, ypatų butų atsiradę į 40, o tai 
jau ir parodo, juog ne dramą ar kas kits rašyta. Dabar pamėginsiu padaryti komediją, 
pirmą vaizdelį apleidęs. - Dar esu nusiuntęs jums, petropiliečiams, „Tiktai niekam 
nesakyk““““, vienądalę farsą[.] ir „Paskutinį kartą““", monologą, kurs, jei tikėti plikiš- 


96 Žr. Vaižgantas, Raštai, t. 19: Kritika 1896-1914, parengė Vytautas Vanagas, Vilnius: Lietuvių literatūros ir 
tautosakos institutas, 2008. 

37 Richard Hardack, „Bodies in Pieces, Texts Entwined: Correspondence and Intertextuality in Melville and 
Hawthorne“, in: Epistolary Histories: Letters, Fiction, Culture, edited by Amanda Gilroy, M. H. Verhoeven, 
Virginia: The University Press of Virginia, 2000, p. 126-151. 

9š Janet Gurkin Altman, Epistolarity: Approaches to a Form, Ohio: Ohio State University Press, 1982, p. 88. 

» Panašiai darydavo Višinskis, perduodamas Žemaitės, Šatrijos Raganos ir kitų pradedančių autorių teks- 
tus aptarti Peterburge gyvenusiems inteligentams, o paskui jų kritiką perrašydamas (dažnai laiškais) 
patiems autoriams. 

*e Vaižganto pjesė „Tiktai niekam nesakyk!“ (1903), publikuota Tėvynės sarge, 1903, Nr. 1. 

1 Vaižganto monologas „Paskutinį kartą“ (1903), publikuotas Tėvynės sarge, 1903, Nr. 1. 

kio aptarimui publikos, patikti negali. (Siųsta ant vardo Zaukos“* ir Būgos'93.) (Vaiž- 
gantas - Jakštui, VL 35,1. 31r-31v) 


Neturint išlikusio Jakšto laiško, nėra aišku, kas juo buvo pranešta, tačiau svarbu, 
kad vystosi kritinis dialogas. Į jį jungiasi ir Būčys, kuris 1903 m. vasario 18 d. siunčia 
ilgą recenziją apie Vaižganto dramą (anot Ilonos Čiužauskaitės, tai Vaižganto pjesės 
„Namai-pragarai“ pirminė versija“*). Prieš pradėdamas išsamiai vardyti personažų 
psichologines klaidas, kalbėti apie jų veiksmų priežastingumo, pasirinkto žodyno 
motyvacijos ir išbaigtumo stoką, jis pirmiausia patvirtina, kad tekstas kritikuotas 
ir kitų kunigų literatų: „Užsimaniau šiąnakt pradėt rašyt kritiką Vaišganto dramos. 
Aleksandra [Dambrauskas - 4. K.] su Andrium““ ją jau kritikavo pirma, tai dabar 
mano eilė. Išpradžių imsiu jieškoti priekabių prie pavienių daigtų. Kaip visi kritikai, 
teip ir aš tėmysiu tik peiktinus daigtus [...]“ (VUB RS, f. 1, b. E116, 1. 1,r). Laiškai 
teišlikę fragmentiškai, todėl neįmanu rekonstruoti epistolinės kritikos masto, visgi 
tekstų dalybos ir kritikos laiškais atvejų randame ir daugiau. Antai Vaižgantas su 
Jakštu dalijasi ne tik grožiniais, bet ir publicistiniais tekstais, o laiškas tampa palan- 
kia terpe „neoficialiai“, privačiai kritinei nuomonei reikšti: „Mano rašinį apie lietu- 
vių papročius teikis sugrąžinti, nerodžius ,L. Laikraščiui, tik su savo nuomone. Aš 
nenorėčiau užkratyti laikraščio nuobodžiu dalyku, nes ir be jo L. L/ dėl tokių rašinių 
nebėra straipsniams vietos“ (Vaižgantas - Jakštui, 1905-01-29, VL 64, L. 57r). 

Intensyviausiai epistolinė kritika reikšta susirašinėjant su Kaziu Puida, dienraš- 
čio Vilniaus žinios“** bendradarbiu. Su juo nuo 1906 m. klostosi vienas iš įdomes- 
nių su literatūros kritika susijusių santykių, todėl būtent šį epistolinį dialogą kriti- 
kos aspektu ir aptarsiu išsamiau. Laiškuose komunikuojama neįpareigotai, lengvai 
pereinama prie ironijos ir autoironijos, žaismingai trinama riba tarp biografijos ir 
kūrybinės veiklos, pavyzdžiui: „Na, na! Jei jis ir moterystės dalykuose būs toks da- 
lingas, kaipo literaturos, tai maž maž kokį penketą reiks man dedikuoti“ (Vaižgan- 
tas - Puidai, 1906-09-03, VL 80, I. 8,v)'*7. Taigi laiškų Puidai raiška neretu atveju 
priartėja prie karnavališkojo tipo, nors esama ir reflektyviojo tipo fragmentų, ypač 
susirašinėjant apie kritiką apskritai. Aptariamame laiške (kurio kreipinys - „Mano 
gerieji!" taigi tekstas skirtas kolektyviniam subjektui) kartojama laiškų Puidos žmo- 


*2 Juozas Zauka (1862-1943) - knygnešys, draudžiamos spaudos platintojas, chorvedys. 

*3 Zauka artimai bičiuliavosi su Kazimieru Būga, tuo metu (1902) abu gyveno Sankt Peterburge. 

*4 Ilona Čiužauskaitė, „Neišlikusi Vaižganto pjesė“, Lituanistica, 2003, Nr. 3 (55), p. 96-100. 

*05 Tikriausiai Andrius Dubinskas (1868-1945) - teisininkas, visuomenės veikėjas, spaudos darbuotojas. 

*6 Puida buvo Vilniaus žinių redaktorius, o 1907 m. jį pakeitė Vaižgantas. Atsiminimuose Tumas rašo apie 
įtampą, kilusią dėl redaktoriaus darbo perėmimo: „Aš juos moterystėn sutuokiau, rodžiau palankumo. O 
dabar turiu su jais konkuruoti ir nukonkuruoti; tiesiog išstumti iš jų pozicijos, pačiam atsisėsti jų vieton ir 
visa tai prirengti - jų pačių bute. Uždavinys buvo negarbingas, bet neišvengiamas“ (Kun. Juozas] Tumas- 
Vaižgantas, „Kaip aš patekau į Vilniaus žinias“, p. 15). 

*7 Laiškai Puidai cituojami iš: J[uozas] Tumas-Vaižgantas, „Laiškai O. Pleirytei ir O. K. Puidams. 1504-1928 m.“, 
VUB RS, f. 1, b. E260; Puidos laiškai Vaižgantui iš: J[uozas] Tumas-Vaižgantas, „Laiškai kn. J. Tumui“, VUB 
RS, f. 1, b. F16 ir J[uozas] Tumas-Vaižgantas, „Laiškai, rašyti kn. J. Tumui“, VUB RS, f. 1, b. F545. Cituojant 
skliaustuose nurodomas lapo numeris. 

nai Pleirytei-Puidienei žaidybinė strategija: „Prie Bronės“š reiktų guvernantės, o 


tos 


rupužės neina: sako, pavojinga esą pas tokį... Nejaugi aš jau toks Don Juanas?“ 


(VL 80, L. 8,v). Galiausiai kertinis tiek šių, tiek neretai kitų Tumo ir jo kultūros ben- 
dradarbių laiškų vieni kitiems bruožas - darbiniai, dažniausiai literatūros, reikalai 
juose persipynę su buitiniais klausimais, kartų pateikiamos tekstų publikavimo ir 
kasdienio gyvenimo istorijos. Pavyzdžiui, 1912 m. birželio 18 d. Puida rašo: 


Redakcija pametė mano naują apysaką „Raudonas Gaidys“ (jiems siųsta po antgal- 
viu „Prašvaistė““?) iš 56 puslapių, užtai galutinai išsinešinu iš „Vilties“ [..] Už 10-12 
dienų važiuojame į mano senių auksines vestuves, bus brolis, gal neatsisakytumei 
drauge su mumis nuvykti vienai-kitai dienai? būčiau už tai labai dėkingas! (VUB RS, 
f. 1, b. F385) 


Grįžtant prie kritikos temos, galima pastebėti, kad Puidos tekstus Tumas recen- 


zavo ir komentavo ne tik laiškuose, bet ir spaudoje, nors korespondencijoje kritikos 
motyvas - vienas pagrindinių"“. Ilona Čiužauskaitė taip apibendrina dviejų kultūros 
lauko dalyvių tekstinę komunikaciją: 


Trys Vaižganto recenzijos apie Puidos grožinę kūrybą (apysaką „Žemės giesmė“, dra- 
mą „Gairės“ ir Raštų rinkinį, kurį sudaro dramos „Rūtų vainikas“, „Mirga“ bei „Undi- 
nė“), išspausdintos 1913-1914 m. „Viltyje“, su kuria susijęs svarbus Vaižganto kūry- 
binės veiklos ir gyvenimo etapas, - tai ne tik dėmesys draugo literato kūrybai, bet ir 
reagavimas į XX a. pirmojoje pusėje suintensyvėjusį lietuvių kultūrinį bei meninį gy- 
venimą, taip pat požiūris į modernizmo estetikai atstovaujančių rašytojų kūrinius." 


Tekstų kritika, nors ir neišsami, pradedama nuo pirmųjų laiškų. Svarbus 1906 m. 


rugsėjo 3 d. laiškas, kuriame Vaižgantas akcentuoja Puidos tekstų dirbtinumą, prieš- 
taraujantį Tumo nuostatai apie kultūros organiką ir tai, kad tekstai turi atitikti juos 
rašančiųjų charakterį ir polinkius. Kitaip sakant, Puida su Tumu diskutuoja dėl litera- 
tūros kilmės sampratos, o pastarasis, kritikuodamas jo tekstus, siūlo perimti savąją: 


Norėčiau diktokai paplakti, tik vėl kaipgi čia, kad nedrįstu tokį prietelį. Forma man 
netinka, nors mintįs jau teip gražios, doros ir prakilnios, kad nė geisti nereikia ge- 
resnių. Bėda tik, kad vien elegiškos ir skurdžios. Kokių velnių skursta p. Kazys, pil- 


*8 Tumo sesers Severijos Mėginienės dukra Bronė Mėginaitė-Klimienė. 
*9 Puidos apysaka Raudonas gaidys (1912). 
"0 Iš šio negausiai išlikusio susirašinėjimo neretai rekonstruojamos Puidos estetinės ar ideologinės pažiū- 


1 

ros. Pavyzdžiui, Ramutis Karmalavičius jį gausiai pasitelkia straipsnyje „Kazio Puidos kritikos esė „Mūsų 
dainiai“ (Ramutis Karmalavičius, „Kazio Puidos kritikos esė „Mūsų dainiai“, in: Kazys Puida: Lietuvių lite- 
ratūros modernėjimo baruose: mokslinės konferencijos, skirtos Dionizo Poškos 240-0sio0ms gimimo me- 
tinėms, pranešimai (Colloguia [11)), Vilnius: Lietuvių literatūros ir tautosakos institutas, 2005, p. 57-58), 
Vytautas Kubilius remiasi šiais laiškais studijoje Dviese literatūros sūpuoklėse, Ilona Čiužauskaitė - straips- 
nyje „Kazio Puidos kūryba Vaižganto vertinimu“ ir pan. 

Ilona Čiužauskaitė, „Kazio Puidos kūryba Vaižganto vertinimu“, in: Kazys Puida: Lietuvių literatūros moder- 
nizmo baruose, p. 99. 


nas nepagadintų vilčių, jaunybės ir sveikatos. Tai dirbtinis vienpusiškas dalykas. Už 
vis fainiausi - tai sonetai. Kitur perdaug licencijos. (Vaižgantas - Puidai, 1906-09-03, 
VL 80, I. 8v) 


Puida ir pats prašo Vaižganto kritikos, taip kurdamas bendradarbių pasitikėjimo 
ryšį: „Kas link kritikos mano veikalėlių, tai jeigu kunigas manai rašyti, už ką būčiau 
labai dėkingas, prašyčiau pradėti nuo „Keleivio“"* ir baigti „Rudeniu'“". Ar pradėjai 
kunigas ,„Keleivį' scenizuoti?“ (Puida - Vaižgantui, 1906-10-29, VUB RS, f. 1, b. F16, 
1.3r). Kartais Tumas taip pat prašo Puidos kritikos: „Aš net apysaką turiu sumezgęs. 
Tik kol vaizdelių"* neišleisiu ir kritikos neišgirsiu, didesnės apysakos nemėgisiu, 
nes nežinau, kokiuo žanru varyti. Bepigu būtų, kad jūs, kritikai, netylėtumėte. Jei 
kuomet išeis, tark žodį“ (Vaižgantas - Puidai, 1913-10-24, VL 149, L. 11v). Į kriti- 
kos prašymą 1913 m. spalio 31 d. laiške Puida atsako: „[Žlinoma, jei kas Tavo pa- 
sirodys - nepramirgsėsiu, tarsiu savo nuomonę taip, kaip apie tai manysiu“ (Pui- 
da - Vaižgantui, VUB RS, f. 1, b. F545, |. 216r). Nors bendradarbiškas ryšys grįstas ir 
asmeniniu bendravimu, jis profesionalesnis, nuolat pabrėžiamos pastangos tekstus 
vertinti objektyviai. 

Tokioje tarp darbo ir draugystės susiklosčiusioje kritikos terpėje aptariami ne 
tik konkretūs kūriniai - svarstoma ir kitomis literatūrinėmis temomis, o šios diskų- 
sijos neretai laikytinos „derybomis“ dėl literatūros apibrėžties, kurios itin svarbios 
palaikant literatūros lauko aktyvumą. Prisimintina Bourdieu studijose dažna mintis, 
kad pagrindinė „kova“ literatūros lauke vyksta siekiant apsibrėžti, kas yra literatūra, 
įsteigti savą literatūros sampratą"“, o besiformuojančiame lauke buvo kone būtina 
aiškiai įvardyti, kas yra literatūra bei rašytojas, ir taip patvirtinti savo bei savo idėji- 
nės grupės literatūrinę tapatybę“. 

Įdomus cituotame laiške pateiktas Puidos komentaras apie draminių veikalų 
situaciją; formuluojamas požiūris, kad didaktine prasme drama - bene geriausias 
žanras to meto lietuvių literatūroje: „Tokia begalinė dramatiškų veikalų stoka, o toks 
platus ir geras[,| ir naudingas scenos veikimas, o koks jis įtekmingas, kiek jis jau 
užmigusių sužadino, kiek išmokė tėvų kalbos pamiršusius... Reik jų kuo daugiausia, 
ojų teip maža..“ (VUB RS, f. 1, b. F16, L. 3r). Laiško mintį apie draminių veikalų rei- 
kalingumą ir naudingumą pats Puida realizavo gausiai rašydamas pjeses. Tačiau ši 
pastaba reikšminga XIX a. pabaigos-XX a. pradžios lietuvių literatūros produkcijai 
apskritai, nes - galvojant apie žanrinę įvairovę - dramų kurta tikrai daug. Pjesių 
rašymas (nors ne visos buvo statomos) klestėjo galbūt ir dėl to, kad to meto socio- 
kultūrinėje ir politinėje situacijoje dramų didaktiškumas atrodė parankus švietėjiš- 


*2 K. Žegota [Kazys Puida], Keleivis: legenda, Vilnius: „Vilniaus žinių“ sp., 1906. 

*3 Idem, Ruduo: apsakymai, Vilnius: „Vilniaus žinių“ sp., 1906. 

"4 Kalbama apie Aukštaičių vaizdelius, kuriems tada ieškota leidėjo, - apie tai rašoma tolesniame skyriuje. 

*s Žr. Pierre Bourdieu, „Kultūrinės produkcijos laukas“, p. 309. 

*6 Apie šią XIX a. pabaigos-XX a. pradžios kultūros lauke kilusią būtinybę „apsispręsti“ dėl rašytojo tapaty- 
bės rašo Ramunė Bleizgienė (Žr. Ramunė Bleizgienė, „Kokia moteris gali būti rašytoja? Rašančios moters 
įvaizdis XIX a. pabaigos-XX a. pradžios moterų rašytojų biografiniuose pasakojimuose“, Colloguia, 2010, 
t. 25, P. 57-77). 

kiems tikslams įgyvendinti. Tai pagrįstų Pascale Casanova'os mintis, kad dramą XIX 
a. pabaigoje ir XX a. pradžioje, besikuriant modernioms nacionalinėms literatūroms, 
rašytojai renkasi dėl to, jog ji laikytina pereinamuoju literatūros etapu: „Drama uži- 
ma tarpinę poziciją tarp sakytinės ir rašytinės kalbos“? Pabrėžtina, kad ir Vaižganto 
grožinės kūrybos rašymo istorijoje draminiai veikalai (dažniausiai nedidelės apim- 
ties pjesės ar draminiai monologai) yra vieni ankstyviausių tekstų, galbūt pasirinkti 
taip pat dėl didaktinių ir bendruomenės būrimo bei tarpininkavimo tikslų. Be to, 
neblogai dokumentuota, kaip įvairios Vaižganto pjesės iš tiesų būdavo vaidinamos, 
pavyzdžiui, 1905 m. Lietuvių laikraštyje aptariamas lietuvių vakaras Vilniuje: „Visu- 
pirm lošiama Vaišganto komedija ,„Nepadėjus - nėr ko kasti“ Tarp publikos girdėtis 
juokai ir visoki patėmyjimai naudon vaizdančių artistų.'"š Mintį sustiprina Vaižgan- 
to žinutė 1909 m. Viltyje: jis rašo, kad leidžia vaidinti Sceniškųjų vaizdelių pjeses be 
jokio išankstinio atsiklausimo, nurodydamas, jog pastatymų jau buvęs ne vienas"?, 

1906 m. spalio 29 d. laiške Puida aptaria Vilniaus žinių klausimą. Jiedu su Plei- 
ryte dirbo šiame dienraštyje, o vėliau jo redaktoriumi tapo Tumas. Puida džiaugiasi, 
kad iš kunigų į redakciją paskirtas būtent jis: „Labai išmintingai padarė minėtasis 
kunigų susirinkimas Tamstos kandidaturą pastatęs, nes vargu by butumėm, męs 
sandarbininkai, ant kito sutikę. Apskritai imant Tamstos kandidatura liko sutikta la- 
bai maloniai“ (Puida - Vaižgantui, 1906-10-29, VUB RS, f. 1, b. F16, 1. 2r). Aprašomas 
persidirbimas ir nuovargis, o asmeninė veikla traktuojama kaip naudinga visuome- 
nei, bet galinti greitai - nepailsėjus - tokia nebebūti. Pateikdamas netrumpą savo 
vargų redakcijoje aprašymą ir aptardamas būsimą pasitraukimą iš Vilniaus žinių, 
Puida ne tik apibendrina savo padėtį, bet ir įvertina visą lietuvių kultūros lauką bei 
spaudos būklę: 


Tokios tai tokialės... liūdnos, kaip laidotuvių giesmės gaida... o tečiaus gyvi, reališki 
būtybės faktai... Skubinkis Tamsta, nesiderėk su juodvarniais Šnapščio'?? et consor- 
tes [lot. ir bendradarbių] rųšies, tautos reikaluose reikia būti jautriu, kaip mergaitės 
širdžiai, kitaip rudens gamtos balsai užtups ir tuos, kurie dirbti gal ir privalo, neturė- 
dami morališkos tiesos nuo darbo atsisakyti. (Puida - Vaižgantui, VUB RS, f. 1, b. F16, 
1. 3r) 


Taigi Vaižgantas ir Puida dar ankstyvuoju lietuvių literatūros lauko formavimosi 
etapu (1-ajame XX a. dešimtmetyje) ima aktyviai reflektuoti savo padėtį literatūros 
lauke. Epistolinis dialogas pratęsiamas 1913 m. Šiuose laiškuose Vaižgantui Pui- 
da toliau nevengia ironijos ir autoironijos, žaidybiško tono, nuo reikalų tvarkymo 
krypstama prie saviraiškos. Idėjiškai ir biografiškai skirtingi, bet kultūrinės bendra- 


"7 Pascale Casanova, The World Republic of Letters, trans. m. B. DeBevoise, Cambridge, London: Harvard 
University Press, 2007, p. 228. 

“ L. Gerulis [Liudas Gira], „Atminimui iš lietuvių vakaro - Vilniuje Rupjutės 28 d.“, Lietuvių laikraštis, 1905, 
Nr. 40, p. 589. 

* Žr. Vaižgantas, „Sceniškųjų vaizdelių' vaidintojams“, Viltis, 1909-03-01, Nr. 25, p. 3. 

*2 Kun. Juozas Šnapštys-Margalis (1877-1921) - poetas, vertėjas, rašęs į Tėvynės sargą, Dirvą. Rinkinių Volun- 
gė (1900), Volungė ir vieversėlis (1907), dramos „Mūsų bajorai“ (1904) ir kt. autorius. 

darbystės ir Vilniaus inteligentų terpėje susiklosčiusio lygiavertiškumo vienijami, 
Puida ir Vaižgantas epistolinėje aplinkoje sukuria kritinę terpę, kuri skiriasi nuo 
aptartų dvasininkų visuomenininkų bendradarbiavimo. Pavyzdžiui, 1913 m. spalio 
18 d. laiške rašoma apie Viltyje pasirodžiusią Vaižganto recenziją Prano Penkaičio 
„Kelionės įspūdžiams“'“, o Puida, komentuodamas adresato kritikos pozicijas, ape- 
liuoja į pernelyg išreikštą Tumo pozityvumą, jo nuomone, prastų tekstų atžvilgiu: 


Kartais, žinoma, per daug nusaldini - bet ir tokia priemonė tikusi, kai rambikaulis 
injudinti reikia. Mūsų Atenuose juk savotiška nuomonė apie literatūrą. Vaitkus - 
„Žymus talentas“, vos slebizuoti poėtiškai mokąs; kitas - „žymus beletristas“, vos du 
sakiniu lygiai sumegzti tesugebąs. „Kelionės įspūdžiai“ - ištiesų palieką įspūdį ne iš 
„Vaivorykštės“ virtuvės. Nors šią pastarąją jau visiškai nusaldinai! (Puida - Vaižgan- 
tui, VUB RS, f. 1, b. F385) 


Laiškas pradedamas tarp kunigų įprastu kreipiniu „Dulcissime!“, tikėtina, pasi- 
rinktu dėl pavartojamo kritiško „visiškai nusaldinai!“ (žaidžiama būdvardžio „sal- 
dus“ [Iot. dulcis] semantika), ir taip iš pat pradžių sukuriama ironiška distancija 
(panašiai ironija įvedama ir 1913 m. spalio 31 d. laiške kreipiantis „Carissimo padre 
Josepho!“). Vaižgantas perima Puidos pomėgį ironiją perteikti kreipiniais ir 1913 m. 
lapkričio 6 d. laišką pradeda: „Dear Sir!“ Čia darsyk dėstomos kritinės pastabos Gai- 
rėms (pirmiausia jos išspausdinamos Viltyje): „Pasitikėdamas, kad Tu, Ponie Kazi- 
mierai, ištikro esi „toks“ - nepykstąs, kai Tave pliekia, aš Tau ir antrą kartą sudrožiau. 
Tik šiuo kartu jau kelinaites numovęs. Pavelyk ir privato modo [lot. privačiai] dar 
palojoti“ (VL 151, L. 12r). Taigi jaučiamas poreikis dėl recenzijos pasiaiškinti asme- 
niniame laiške: „Na, kas gi paleidžia į svietą tokį nepraustą ir blogai išauklėtą kūdikį, 
kaip Tavo paskutinis: „Gairės“? Aš vis dar tebesu visai kvaila mina: kaip lietuvių kal- 
bos mokytojas gali rašyti tokia barbariška kalba. Taip, Broliuk, šiandien nebeleisti- 
na“ (VL 151, 1. 12r). 

Žaidybiškumas ir ironija leidžia neįžeidžiant išsakyti griežtą ir įsakmią kritinę 
nuomonę. Kūrybą Vaižgantas komentuoja vartodamas kasdienę kūnišką leksiką; kar- 
tais taip rašoma ir laiškuose kitiems adresatams, bet juose ši raiška nėra taip tiesiogiai 
susijusi su literatūrine kūryba kaip šiame dialoge: „Užtai, kad varai ilgesnę apysaką[.] 
esi caca. Gana jau visokių smulkių avies spirelių! Padirbėk patvariai, kalbą išlygink, 
sakynių logiką perkontroliuok, pažiūrėk, ar nėr kontradikcijų, - ir drožk per bikses 
visiems, kas tik pakliuvo. Mačys!“ (VL 151,1. 12v). Kadangi santykis apibrėžtas kaip as- 
meninis, Tumas pasiūlo prieš tai minėtą kritikos strategiją „akis už akį“ - Puida galėtų 
atsilyginti parašęs kritinę nuomonę apie apybraižą Ten gera, kur mūsų nėra'**: 


O būtų gerai: I, galėtumei man pačiam atkepti tokiais pat pyragais, kelineles nulei- 
dęs; 2, amerikiečiams būtumei papasakojęs, kad tai nebaisi jiems knygelė. Jie, ame- 


1 Kun. J[uozas] Tumas, „Mūsų raštai“, Viltis, 1913-10-13, Nr. 120, p. 3-4. 
22 Kun. Juozo Tumo, Ten gera, kur mūsų nėra, arba Neapleiskime Tėvynės!, Sv. Kazimiero draugijos leidinys 
Nr. 122, Kaunas: Saliamono Banaičio spaustuvė, 1912. Tai apybraiža, rašyta po 1911 m. kelionės po JAV. 

rikiečiai, mūsų pirmeivių suagituoti, buvo pranešę, kad mano knygelės jiems nei ne- 
rodytume. Matai, aš koliojau „Ameriką“ ir jos būdą, o ne amerikiečius-immigrantus. 
(VL 151,1. 12v) 


Žinant aktyvią Vaižganto veiklą literatūros lauke ir konkrečiai kritikos srityje, 
nestebina, kad epistoliniame dialoge su Puida jis taip pat svarsto kritikos situaciją, - 
toks buvo besiklostančio iš dalies autonomiško literatūros lauko poreikis. Esminis 
šiame dialoge - kritikos koncepcijos apsibrėžimas. 1913 m. spalio 24 d. Vaižgantas 
atsako Puidai pasiteisindamas dėl tariamo savo kritikos švelnumo: „Gal kai-ką ir nu- 
pipirinu, ne tik ,nusaldinu“ Žiūrėk mano recenzijas NN82, 91, 122, 124. Suum cuigue 
[/ot. kiekvienam savo] - kiekvienam sulig jo nuopelnų, Panie tego“ (VL 149, |. 11r). 
Šis atsakymas stilizuotas, pastiprinamas parazitiniu „Panie tego“ (atsiminimuose 
rašoma, kad Vaižgantas itin dažnai vartodavęs žodį „panie“ ir dėl to iš jo šaipydavę- 
si). Kartu Vaižgantas stengiasi pateisinti savo kritikos modelį: „Visdelto pipirinimas 
lyg būtų niekesnis už graudinimą. Visa pagadino mūsų negativistai, kurie jokio saiko 
neišmano ir drožia con amore [it. su meile] visiems. Peikti nei nemalonu. Geriaus 
džiaugties[,] jei yra + nors 0,001. Visgi tai plus, ne minus“ (VL 149, l. 11r). Save kaip 
kritiką Puida 1913 m. spalio 31 d. laiške ironizuoja taip: 


Kritikai! - kokie mes kritikai, juk pats tą vardą vienai Čiurlionienei pripažįsti, o mes - 
dii minores [lot. žemesnieji dievai; prk. - žemesnę padėtį užimantys žmonės] - nė 
nedrįstame Lietuvoje rodyties, begame Amerikon. Jei ką kartais ir ištariame, tai mūs 
tiesiai nepastebi tie, kuriems nepastebėti reikia, o kiti visai nemato, nes laikraščiai jų 
neatsiekia. (Puida - Vaižgantui, VUB RS, f. 1, b. F545, |. 216v) 


Iš aptartų fragmentų matyti, kad vėlyvesnėje (nuo 1913) Vaižganto ir Puidos ko- 
respondencijoje laiškas tampa „vienu iš“ ar „vienu tarp“ kitų literatūros lauko vertes 
kuriančių diskursų. Nors epistolinėje aplinkoje galima privačiau aptarti tam tikrus 
literatūros lauko klausimus, tęsti savikūros siužetus ir vykdyti anksčiau suformu- 
luotą tarpininkavimo veiklos modelį, rūpestį literatūra Vaižgantas ir jo aplinkos 
kultūros veikėjai išrašo ir viešai, ir privačiai, akcentuodami siektiną grožinių tekstų 
kokybę. Keltinas klausimas: ar privati dialogiška epistolinių tekstų terpė sudaro ga- 
limybę kitokio pobūdžio kritikai ir ar laiškų aplinka daro įtaką spaudos tekstams, o 
gal kritika spaudoje yra veikiau veidrodinis kritikos laiškuose atspindys? 

Recenzijose Vaižganto kritika Puidai gana aštri. Pavyzdžiui, Gairės įvertinamos 
kaip „netik ne artistiškas, bet tiesiog negramatiškas raštas“, nors 1914 m. Viltyje 
tonas pozityvesnis: „Gili mintis, gilus tėvynės meilės jausmas turi daryti gerą ir pa- 
laimintą įtaką ant žiūrėtojų“ (rašoma apie „Mirgą'); „Už tą knygą Kaziui Puidai - gar- 
bė ir šlovė“ (rašoma apie Raštus)'*. Literatūros lauko santykių įvairovei akcentuoti 
svarbus Puidos atsakymas, kad Vaižganto pastabų jis nepriimąs ad hominem: „Toks 
jau mano būdas - niekuomet nepykstu už originalę mintį, originaliai, savotiškai iš- 


3 Kun. J[uozas] Tumas, „Mūsų raštai“, Viltis, 1913-11-26, Nr. 139, p. 4. 
4 Idem, „Mūsų raštai“, Viltis, 1914-01-24, Nr. 19, p. 3-4. 

dėtą, kame užčiuoptinai būtų matomas rašiusio individualus veidas. By tik nebūtų 
bezdžioniavimo, by tik kas nors savo kiekviename lietuvio literato tvarinyje būtų“ 
(Puida - Vaižgantui, 1913-10-31, VUB RS, f. 1, b. F545, |. 216r). Poskyryje „Kultūros 
tarpininko tapatybė“ išsamiau aptarta Vaižganto kultūros ir literatūros koncepcija 
primena Puidos formuluojamą - tekstai turi būti susiję su prigimtimi, natūralumu 
(prisimintina, kad būtent atsisakyti dirbtinumo literatūroje Vaižgantas kvietė Puidą 
nuo ankstyvojo jų susirašinėjimo laikų). Nors Vaižgantas artimesnis organicistinio 
pozityvizmo modeliui, Puida taip pat akcentuoja individualumą, „originalę mintį, 
originaliai, savotiškai išdėtą“: abu korespondentai perteikia modernią literatūros 
koncepciją. Galima teigti, kad Vaižgantas originalumą suvokia kaip autentišką natū- 
ralumą'?5, o Puida - kaip autentišką stilių, saviraišką. 

Puidos tekstams skirtas Vaižganto recenzijas persmelkia jų epistolinės aplinkos 
intonacijos: naudojamos panašios tekstinės strategijos, pavyzdžiui, apie kultūros rei- 
kalus kalbama pasitelkiant asmenines paraleles, nevengiama familiarumo. „Kaip už- 
bučiuotiems vaikams, taip ir „užgirtoms“ knygoms esą nesveika. Taip sako auklėtojai 
ir kritikai. Vaikams, tiesa, nesveika. Knygoms - kažin, gal ir sveika, Kas kita autorius: 
giri knygą - užbučiuoji autorių“*“, - rašo Vaižgantas 1921 m. „Stepų“ recenzijoje. Šios 
intonacijos leidžia kritiškesnį tekstų komentarą: „Tačiau kaipo dramos veikalėlis jis 
nėra tobulas daugiausia dėl to, kad nėra veiksmo, ir tas vienas dramatinis padėji- 
mas, kuriame atsiranda medėjai stepių klajūnai, neišsižadėdami savo klajojimo net 
dėl mylimų ir mylinčių merginų, yra aiškiai dirbtinas.“?7 Vėlesnis tų metų taip pat 
Puidos dramų problematiką apimantis Vaižganto tekstas liudija, kad ir kitu aspektu - 
kritikos objektyvumo ir konstruktyvumo siekiu - epistolinėje komunikacijoje sufor- 
muluotos idėjos atliepiamos spaudoje. Komentuodamas žurnalą Skaitymai, Tumas 
labai nepalankiai atsiliepia apie jame spausdinamas E. Radzikausko (Giros) rašytas 
Puidos pjesių recenzijas: „Kritikas visai teisingai numano, kad aš jį vėl pavadinsiu 
bolševiku už jo toną; ne dėl to, kad kritikuojamas raštas, kurio aš buvau krikšto tėvas, 
tik dėl to, kad kritikas peržengia savo kompetencijos ribas.“ Toje pačioje publikaci- 
joje Vaižgantas apibendrina savo poziciją: „Dėl kitų gi drįstu pasakyti: storžievis tik 
nesupranta, jog juo silpnesnis autorius, juo didesniu objektingumu reikia nurodinėti 
jo silpnumai.““š Taigi matyti, kad aktyvus Vaižganto ir Puidos bendravimas kritikos 
institucijos ribų ir modelio apibrėžties klausimais vėliau perkeliamas į viešąją disku- 
siją, kurioje jie abu dalyvauja kaip rašytojai ir kritikai. Nors šios recenzijos rašytos jau 
nutrūkus Vaižganto ir Puidos epistoliniam dialogui ir pakitus abiejų padėčiai litera- 
tūros lauke, jose išlaikoma neformali, bičiuliška nuotaika. 


*25 Vaižganto literatūros verčių sistemoje originalumas taip pat siejamas su opozicija sava vs svetima, t. y. 
originaliai rašyti tekstai vs vertimai, pavyzdžiui: „Bet visgi tai originališkas rašymas, man rodos, pirmesnę 
vietą turjs užimti, neg vertimai, kuriais feljetonus užkemša“ (Vaižgantas - jakštui, 1905-01-01, VL 61, I. 54v); 
„paidagogišką, kaip tai sakant, uoslę, pradžiamokslį visą rašyti originališkai, padėkime, teip, kaip Ušinskis 
ar kits kas; antrąją dalį irgi daugiaus originališkai, tik kur-ne-kur įbedžiojant po vieną:-kitą, jei galima kur 
surasti, svetimą rašalėlį“ (Vaižgantas - Pleirytei, 1905-09-22, VL 72, |. 6r). 

*6 Vaižgantas, „Kazys Puida. Stepai“, Laisvė, 1921-01-13, Nr. 9, p. 4. 

*7 Ibid. 

8 Idem, „Skaitymai“, mėnesinis literatūros žurnalas, red. V. Krėvės Mickevičiaus“, Laisvė, 1921-02-11, Nr. 33, 
p. 4. 

Iš aptartos situacijos gali pasirodyti, kad kritika spaudoje nesiskiria nuo kritikos 
epistolikoje. Visgi gali būti ir atvirkščiai. Norint suvokti literatūros lauko dinamiką, 
galima palyginti, kaip koreliuoja epistolinė ir vieša kritika Vaižganto ir Jakšto dialo- 
ge (priešingai nei Puidos atveju, kai tekstai literatūros temomis spaudoje ir laiškuo- 
se atliepia vieni kitus). 

Dėsninga, kad kultūrinio bendradarbiavimo aplinkoje viena iš pirmųjų Tumo li- 
teratūros veikalų recenzijų (1898) skirta Jakšto Dainų skrynelei. Jo eilės įvertinamos 
kaip skambios ir gilios („Ar moka A. J. eiliomis teip gražiai iszreikszti gilias savo 
mislis, kaip paprastoj pasakoj (prozoj)? Oi, moka! [...] [TJokių szvelnių eilių priesz jį 
mažai teturėjom“'22), giriami forma, turinys. 1905 m. Vaižgantas vėl parašo teigiamą 
pakartotinio leidimo recenziją, dėkoja autoriui bei mini jo populiarumą: „Apie patį 
autorių nėra ką daug kalbėti: kam iš skaitančių lietuvių tebėra jo slapyvardis kaip 
B. Pruso“*? nežinoma lygiai gerai, kaip ir tikroji pavardė?“3' Vadinasi, spaudos recen- 
zijose Jakšto poeziją Vaižgantas įvertina itin teigiamai, pabrėždamas religingumą, 
Tėvynės meilės temą, akcentuodamas eilėraščių turinio ir formos dermę. Apskritai 
apie Jakšto tekstus rašo daug, jį dažnai mini publicistiniuose straipsniuose, net yra 
parašęs trumpą recenziją Jakšto logikos vadovėliui??, be to, nepraleidžia progos ap- 
tarti ir abiejų Jakšto kritikos tekstų rinktinės tomų 33, 

Atrodo, ir Vaižgantas, ir Jakštas gana sąmoningai suvokė, kad literatūros skaito- 
mumą reikia didinti apie ją kalbant, įvedant kūrinį į simbolinių prekių rinką ir užti- 
krinant, kad menininko sukurtas produktas būtų priimtas publikos**. Pats Jakštas, 
plėtodamas bendradarbystės santykį, bando savo tekstus iškelti „į viešumą“, pavyz- 
džiui, prašydamas Vaižganto, kad šis populiarintų jo poeziją ir parašytų jo tekstams 
recenzijų: „Gaila, kad Tamsta neparašei „Nakties Matymų“35 ir „Trijų pašnekesių“3? 
recenzijos. Tegul tie veikalai ir neturi didelės svarbos, bet visgi, man [atrodo], publi- 
ka turėtų apie juos žinoti“ (Jakštas - Vaižgantui, 1906-12-16, p. 31-32). Literatūros 
tekstų populiarinimo svarbą šiame laiške Dambrauskas motyvuoja tokiu ydingu ir 
taisytinu pavyzdžiu: „O dabar pas mus išeina suvis pagal Ščedriną“?: Pisatel popi- 
syvaet, čitatel počityvaet [rus. rašytojas rašinėja, skaitytojas skaitinėja] - ir tiek“ 
(p. 32); kitaip tariant, akcentuojamas viešos kritikos poreikis ir poveikis. 

Viešojoje sferoje aktyviai rašęs apie Jakštą, laiškuose Vaižgantas dažniau suak- 
tualina Jakšto kaip bendradarbio patarėjo, o ne poeto vaidmenį, pavyzdžiui, 1904 m. 


"23 Idem, „Dainų Skrynelė. Eilės. Adomo Jakszto 1884-1894“, Tėvynės sargas, 1898, Nr. 8, p. 30. 

*0 Bolestawas Prusas (tikr. Aleksander Glowacki) (1847-1912) - XIX a. lenkų rašytojas, publicistas. Pozi- 
tyvistas, rašęs romanus, apsakymus. Tikrasis vardas kur kas mažiau žinomas nei slapyvardis, kuris 
dažnai laikomas realiu vardu. 

= Kun. J[uozas] Tumas, „Dainų skrynelė. Adomo Jakšto eilės. Antrasis pataisytas ir padidintas leidimas“, 
Vilniaus žinios, 1905-11-01, Nr. 256, p. 2. 

32 Vaižgantas, „Logika. Sekdamas Mercieriu ir Čelpanovu sustatė A. Jakštas“, in: Idem, Raštai, t. 20, p. 10. 

33 Idem, „A. Jakštas. Mūsų naujoji literatūra (1904-1923). I tomas. Mūsų naujoji poezija“, in: Idem, Raštai, 
t. 21: Literatūros kritika 1923-1933, parengė Eligijus Daugnora, Ilona Čiužauskaitė, Vilnius: Lietuvių literatū- 
ros ir tautosakos institutas, 2010, p. 33-34. 

*4 Pierre Bourdieu, The Rules of Art: Genesis and Structure of Literary Field, p. 167. 

*35 Adomas Jakštas, Nakties matymai: Vaizdeliai iš artimos praeities, Kaunas: S. Banaičio spaustuvė, 1906. 

*6 Idem, Trįs pašnekesiai ant Nemuno kranto, Kaunas: Spaustuvė M. Sokolovskio ir A. Estrino, 1906. 

*7 Michailas Saltykovas (1826-1889), kurio slapyvardis Ščedrinas, - rusų satyrikas. 

lapkričio 4 d. laiške Tumas Jakštą vadina visos kartos autoritetu: „[1]š Tamstos raštų 
nė tiek bajorai, kiek męs mokinomės ir tautiškame susipratime brendome“ (VL 57, 
I. 52v). Nors šie raštai, iš kurių, pasak Vaižganto, mokėsi jų karta, greičiausiai yra 
socialinė ir politinė publicistika (Gžos, Jednošč), bendradarbiavimo veiklos modelis 
įprasminamas ir svarstant su literatūra susijusius klausimus, visgi laiškuose niekad 
neužsimenama apie bičiulio „gražias eiles“. 

Jakštas, atvirkščiai, aktyviau kritikavo ir komentavo tekstus epistolikoje, o viešai 
Vaižgantą daugiausia minėdavo savo eilėse, įrašydamas kaip bendradarbį jų dedika- 
cijose3š ir pačiuose eilėraščiuose bei taip deklaruodamas pozicijų sutapimą: „Visi 
šaukia: reik darbuoties, / Ne raudonumu didžiuoties; / Lauk šalin kraštutinumas! / 
O kas kaltas? Druskius, Tumas...“ („Laisvamanių rauda“*?). Ne kartą skiriamas ei- 
les galima traktuoti kaip bandymą kultūrinį bendradarbiavimą įteisinti viešai: ne 
tik identifikuotis su juo, bet artimą ryšį pademonstruoti ir kitiems. Vaižgantui de- 
dikuotuose eilėraščiuose ryškiausias motyvas tiesiogiai veikti tautos labui, dirbti 
nesustojant: „Darbuokis, triūsk, gyvai sukrusk..“ („Mylėk“, 1911); „Tau lemta kelias į 
nemirybę / Per vargą ir karionę“; „Bevesdams tautą pirmyn prie laimės, / Turi visad 
kentėti“ („Lietuviui“, 1911). 

Laiškuose Tumui Jakštas apie jį taip pat ne kartą eiliuoja. 1904 m. kovo 17 d. 
laiške siunčiamas Vaižgantui skirtas eilėraštis „Pranašas“ (vėliau rinkinyje pasi- 
rodęs be dedikacijos), kuriame vaizduojamas nesuprastas paklydėlis minioje: „Ar 
girdi. Nekamuokis be reikalo! / Liaukis platinęs mokslą negeistiną! / Sviesk ugnin 
ugnies pilnąjį veikalą, / Brangink duoną ir sriubą atkaistiną!“; „Bet veltui seną pra- 
našą raginu, - / Jis neklauso nurodymų protiškų“ (p. 10-12). Literato kaip tautos 
pranašo vaizdinys cirkuliuoja dovanos apykaitos principu: Tumas Dainų skrynelės 
recenzijoje rašo, kad Jakštas eina „pranašo būdu“. Matyti, kad Tumas buvo Jakšto 
dėmesio centre. Pavyzdžiui, 1911 m. satyrinio žurnalo Garnys (kurį Jakštas redaga- 
vo) poskyryje „Naujos patarlės“ spausdinamas toks šmaikštus posakis: „Žiuri kaip 
Černiavskis**' į Tumą. Seniau sakydavo: „kaip driežas į gegutę““*? Šis posakis pagrįs- 
tas Tumo ir kun. Antonio Czerniawskio konfliktu: pastarasis publikavo Tumą kriti- 
kuojantį straipsnį lenkų kalba, kuris turėjo įtakos Bažnyčios vyresnybei nušalinant 
jį nuo darbo Viltyje'3. 

Nepaisant dėmesio Tumui laiškuose ir spaudoje, Jakštas jam ilgai nepriskyrė ra- 
šytojo vaidmens - steigė jo kaip bendradarbio, kultūros bendražygio svarbą, bet ne- 
komentavo grožinių tekstų. Vaižgantas kultūros lauke užėmė daug svarbių pozicijų, 
pats aktyviai konstravo ir prisiėmė tarpininko tapatybę, todėl atrodo labai tikėtina, 


*8 Minėtina, kad ankstyvojoje lietuvių literatūros lauko kūrimosi stadijoje Vaižgantas sulaukęs ir daugiau 
dedikacijų, pavyzdžiui, 1900 m. pasirodžiusiame kito dvasininko Juozo Margalio eilių rinkinyje Volungė 
skaitome tokią pratarmę: „Jo Mylistai Ponui Juozui Vaišgantui už tarpias patarmes nuoširdžiai dėkingas 
aukauja autorius“ (Juozas Margalis, Volungė: Eilės - pirmiejie bandymai, Tilžėje: [s. n.], 1900, p. [4]). 

*9 Adomas Jakštas, Rinktinė, p. 290. 

0 Ibid., p. 167, 174. 

“1 Antonis Czerniawskis - kunigas, Vilniaus dekanas. 

*2 [n. a.], „Naujos patarlės“, Garnys, 1911, Nr. 1, p. 15. 

“3 Žr. Antoni Czerniawski, „Z powodu artykulow ks. Tumasa“, Kurier Wilenski, 1910-12-08 (21), Nr. 56, p. 1-2. 

kad tai ir buvo tokios interpretacijos priežastis. Po Tumo mirties publikuotame Jakš- 
to eilėraštyje „Vaižgante mielas“ darsyk patvirtinama, kad Jakštas Vaižganto visuo- 
meninę veiklą laiko svarbesne už jo kūrybą: „Mielas kūrėjau, mums dar brangesnis / 
Esi kaip žmogus ir kaip veikėjas.“*44 Šiuo eilėraščiu Dambrauskas pakartoja būdingą 
požiūrį į Vaižganto - visuomenės veikėjo vaidmenį kaip pagrindinį kultūros lauke. 
Iki vėlyvojo Vaižganto kūrybos periodo (2-ojo dešimtmečio pabaigos ir 3-iojo pra- 
džios) Jakštas beveik nerašo Vaižganto kūrybai skirtų viešų kritikos tekstų, nors ra- 
šytoją skatina ir bando nukreipti „tinkama“ linkme epistoliniame diskurse, aktyviai 
įrašo Vaižganto visuomeninio veikimo temą į eilėraščius, dedikacijas. 

Taigi XIX a. pabaigoje ir XX a. pradžioje viešai apie Jakštą kur kas daugiau rašė 
Vaižgantas nei atvirkščiai. Jakštas laiškuose bendradarbį skatina dirbti kūrybinį dar- 
bą, o Tumas, kaip minėjau, juose itin retai užsimena apie recenzijose išaukštinamą 
Dambrausko poetinį talentą. Dambrausko jubiliejui skirtoje biografijoje jo grožinė 
kūryba įvertinama kaip nieko naujo nedavusi mūsų literatūros raidai, tačiau jis va- 
dinamas svarbiu kritinės minties istorijoje**5. 1930 m. Jakšto veikalo Užgesę žiburiai: 
Biografijų ir nekrologų rinkinys įžanginiame žodyje Vaižgantas tą pačią mintį kartoja 
iškeldamas jo kaip literatūros tarpininko - kritiko, recenzento, redaktoriaus - reikš- 
mę: „Užtat lietuvių literatūrą kun. Dambrauskas seka taip pat atsidėjęs, kaip ir šiaip- 
jau visuomenės dvasios pasireiškimus. Kun. Dambrauskas bet-kurio rašto turi duoti 
recenziją tikroje prasmėje: bet vienu feljetonu paminėti gera ir bloga“ '4* 

Galima manyti, kad aptarta keista situacija parodo, jog Vaižganto vieši rašymai 
apie Jakšto tekstus yra sąmoningas bandymas įtvirtinti jo pozicijas viešumoje, net 
nebūtinai iš tiesų tikint bendradarbio „talentu“. Tai, kad retrospektyviai vertinant 
nebeaukštinamas Jakšto poezijos ypatingumas, pagrindžia požiūrį, jog ankstyvosio- 
se recenzijose sąmoningai kurtas „prestižas“, palaikyta sava kultūrinė bendrija. Be 
to, Vaižgantas palankiomis recenzijomis, o Jakštas kritikos ir paskatinimų laiškais 
„klerikalų“ tekstams save ir savo kultūrinę bendriją bando įvesti ir įtvirtinti literatū- 
ros lauke, nors estetinės autorių pažiūros dažnai nesutampa. 

Tačiau, žinia, vėliau Tumo nuomonė pasikeičia. 1913 m. spalio 24 d. laiške Puidai 
Vaižgantas pabrėžia, kad nusigręžia nuo į kraštutinumus linkusio kritiko Jakšto bei 
renkasi bendradarbiauti su jaunesniaisiais, nes jų požiūris į estetiką labiau sutam- 
pa'*7: „Dambrauskis nusideda tiesiai per acceptionem personarum [/ot. priimdamas, 
vertindamas asmenis]. Tai vis labiaus man aišku. Gaila: tai didis žmogus. Aš jį girčiau 
ir girčiau tokį, su kokiu aš tiek metų darbavaus, ir peikčiau, peikčiau tokį, kokiuo jį 
dabar padarė užsienių „daktarai“ (VL 149, |. 11r). Išsiskyrus idėjinėms ir estetinėms 
pozicijoms, Vaižgantas ir Jakštas pradeda užimti skirtingą padėtį literatūros lauke, 
o šią skirtį iliustruoja ir jų vadovaujami leidiniai. Pradėjęs bendradarbiauti su Vil- 


“4 Adomas Jakštas, op. cit., p. 254. 

“5 Vaižgantas, „Prelatas Aleksandras Dambrauskas“, in: Idem, Raštai, t. 21, p. 286. 

“6 Aleksandras Dambrauskas-Adomas Jakštas, Užgesę žiburiai: Biografijų ir nekrologų rinkinys, redagavo ir jo 
70 m. sukakties paminėjimą pridėjo Į[uozas] Tumas, Kaunas: Lietuvių katalikų MA, 1930, p. xiv-xv. 

47 Apie Jakšto estetinius polinkius žr. Jonas Šlekys, „Eruditas ir poetas“, in: Adomas Jakštas, Rinktinė, p. 34- 
35. Apie Jakšto metodologines nuostatas kritikoje yra svarstęs Kęstutis Nastopka, žr. Kęstutis Nastopka, 
„Kritikas - kuris nesvyravo (Jakštas ir Radžvilas)“, Žmogus ir žodis, 201, t. 13, Nr. 2, p. 62-65. 

niaus žiniomis (1905), Tumas renkasi pasaulietiškesnę spaudą, palaiko kontaktus su 
inteligentais ne iš dvasininkų luomo, o labiausiai padėties pokytis matyti lyginant 
Draugiją ir Viltį (abu leidiniai pradėti leisti 1907 m., vieno redaktorius ir idėjinis 
lyderis - Jakštas, kito - Vaižgantas). Jakštas Draugijoje reiškiasi kaip autoritetingas 
kritikas, didžiąją dalį recenzijų ir kitų kritikos tekstų rašo pats, taip skleisdamas sa- 
vąją literatūros ir kritikos sampratą. Aptardamas priešingų idėjinių pozicijų autorių 
tekstus, visuomet pabrėžia skirtingus įsitikinimus, pavyzdžiui, net ir gerai atsiliepęs 
apie Vydūno veikalą Amžina ugnis, daro išlygą: 


Vydunas duoda tikrai gražų pavyzdį: mat jis žiuri į poeziją ne kaip į kokį žodžių bei 
garsų sportą, bet kaipo į tarnavimą vienai idejai - naturalei religijai. Ideja, tiesa, ne- 
peraugšta, - bet kasgi kliudo musų jaunajai dainijai pakeisti ją kita augštesne, tar- 
navimu katalikystei, kaipo religijai viršprigimtinei. Butumėm labai laimingi, jei Mai- 
ronis, M. Gustaitis, Vaitkus, Putinas ar kas kitas, griebtus panašaus, ar net ir to paties 
temato - susidurimo lietuvių pagonystės su krikščionyste ir pralenktu Vyduną [išskirta 
mano - A. K.], ne tik lygiai dailių nupiešimu „Amžinos Ugnies“ kulto, bet ir iškėlimu 
eikštėn neapsakomai gilaus katalikų Bažnyčios simbolizmo.'48 


Viltyje dirbęs Vaižgantas literatūros tekstuose akcentuoja estetinius kriterijus'*? 
ir nesivadovauja tekstų katalikiškumu: vis aktyviau ima veikti kaip „nepriklausomas 
žmogus“. Jakšto ir Vaižganto santykių siužeto pokyčius galima nesunkiai susieti su 
autonomiškėjančiu literatūros lauku: XX a. pradžios spaudoje ir literatūros kritiko- 
je dar svarbi kelių idėjinių orientyrų („pirmeiviai“ vs katalikai) priešprieša, bet kai 
kurie lauko dalyviai ima pabrėžti estetikos dominantę, literatūrai suteikia savaran- 
kiškos srities statusą. Vadinasi, estetinis kriterijus nulemia pasaulėvokos kaitą, su- 
ponuojančią literatūros lauko padėčių transformaciją. 

Verta pabrėžti, kad ankstyvosiose Vaižganto recenzijose spaudoje gausiausiai 
aptariami ne tik Jakšto, bet ir kitų dvasininkų literatų tekstai. Bourdieu taip aprašo 
įtampą tarp polinkių ir pozicijų: „Rašytojai ir menininkai, apdovanoti skirtingais, 
net priešingais polinkiais, bent jau kurį laiką gali užimti tas pačias padėtis. Laukui 
būdingi struktūriniai apribojimai suvaržo laisvą žongliravimą polinkiais, tačiau 
esančių padėčių rėmuose leidžia žaisti skirtingais būdais“? Būtent šis padėčių mo- 
bilumas leistų paaiškinti, kodėl išsiskyrė Vaižganto ir Jakšto keliai: spaudos draudi- 
mo ir pirmaisiais jos atgavimo metais stebime jų bendradarbystę, intensyvų viešą 
ir privatų palaikymą, kuris vėliau, pakitus sociokultūrinei terpei, transformuojasi. 
Požiūrių nesutapimą iliustruoja ir vėlyvesnė vieša polemika dėl literatūros sampra- 
tos. Pavyzdžiui, 1920 m. Jakštas oponuoja Vaižgantui: „Tas pats pasakytina ir apie 
Sutkaus“' ir J. Tumo reikalaujamą absoliučią meno laisvę. Nes ją prileidę turėtumėm 


“8 Afdomas] jakštas, „Vydūnas. Amžina Ugnis“, Draugija, 1913, Nr. 77-78, p. 136. 

“as Žr. [Juozas Tumas), „Antroji lietuvių dailės paroda“, Viltis, 1908-03-04, Nr. 28, p. 1; Kun. J[uozas] Tumas, 
„Tautos poema - varsomis“, Viltis, 1910-03-14, Nr. 30, p. 4; ir pan. 

* Pierre Bourdieu, „Kultūrinės produkcijos laukas“, p. 317. 

*1 Antanas Sutkus (1892-1968) - režisierius, teatro teoretikas ir eksperimentatorius, bendradarbiavo su im- 
provizaciniu „Vilkolakio“ teatru. 

pripažinti meną galint apsieiti be perspektyvos, be linijų, be formų, be varsų suderi- 
nimo, be balsų harmonijos ir kitokių meno bei muzikos dėsnių.“ Iškalbinga garsioji 
diskusija dėl Salio Šemerio poezijos rinktinės Granata krūtinėj. Nepritardamas Vaiž- 
ganto išsakytoms teigiamoms pastaboms, Jakštas ne tik atsakomojoje kritikoje“, 
bet ir laiške ragina Tumą susiprasti: „Aš[.] pasilikdamas prie savo nuomonės, esu 
tikras, kad priėmęs mišiose šv. Komuniją pasiklausi Kristaus apie savo recenzijos 
vertę doros atžvilgiu“ (1924-11-28, p. 45). 

Vaižganto ir Jakšto epistoliniam santykiui beveik nutrūkus (po Pirmojo pa- 
saulinio karo), pastarasis imasi aktyviai recenzuoti buvusio „bendražygio“ tekstus 
spaudoje. Bet kokiu atveju, šios recenzijos ir kritika jau daug mažiau susijusios su 
bandymu įteisinti savo bendrijos kolegų literatūrinę veiklą - nebeliko specifinio po- 
reikio. Atvirkščiai, jos daugiausia nulemtos kokybinio pokyčio Vaižganto grožinėje 
kūryboje ir to, kad Jakštas kaip kritikas apskritai aktyviai dalyvauja visuose to meto 
literatūros procesuose. 1918 m. paskelbtos kelios trumpos Jakšto publikacijos apie 
Vaižganto tekstus“*, oc 1919 m. publikuota ir išsami Pragiedrulių recenzija, kurio- 
je šis kūrinys įvertinamas kaip reikšmingas įvykis lietuvių literatūros istorijoje*5, 
Beveik identiškas atsiliepimas apie Pragiedrulius siunčiamas Jakšto laiške, kuria- 
me Dambrauskas komentuoja greit pasirodysiančią recenziją: „Ten aš pripažinau 
„Pragiedrulius“ gražesniais už visas musų eilėmis rašytas poemas. [...] Jei Tamstai 
pavyks šis veikalas taip puikiai užbaigti, kaip jis pradėta, tai juo sveikas pasistatyti 
sau monumentum aere perennius [lot. prk. amžinas kūrinys]“5* (Jakštas - Vaižgan- 
tui, 1919-06-03, p. 41). Žinoma, Jakštas lieka ištikimas savo idėjinėms pozicijoms ir 
išsako pastabų: „Kaipo kritikas, žinoma, aš kai ką esu ir prikišęs. Nepatiko man (o 
taipgi ir kitiems rimtiems skaitytojams) perdidelis vietomis naturalizmas a la Zola, 
ypač lytiškos meilės apsireiškimų piešime“ (p. 42). 1919 m. Draugijoje Jakštas pub- 
likuoja trumpą Vaižganto straipsnių rinkinio Aplink Baltiją apžvalgą“? 0 1922 m. re- 
cenzuoja pirmąjį Raštų (publicistikos) tomą“š. 1920 m. pasirodo antrosios Pragied- 
rulių dalies recenzija, kurioje ji įvertinama kaip „antra didelė Vaižganto įnaša musų 
žymiais veikalais neturtingon beletristikon““?, o esminis išreiškiamas noras - kad 


*2 Adomas Jakštas, „Lietuvių meno apžvalgos paroda (1920 m.)“, in: Idem, Raštai, t. 3: Estetika, sudarė Anta- 
nas Rybelis, Vilnius: Mintis, 1997, p. 121. 

13 Žr. Adomas Jakštas, „Dekadentizmas ir jo atstovai mūsų poezijoje“, in: Ibid., p. 200-204. 

*4 Idem, „Kun. Juozo Tumo-Vaižganto. Scenos vaizdai“, Ateitis, 1918, Nr. 8, p. 218; Idem, „Kun. Juozo Tumo- 
Vaižganto. Alegorijų vaizdai“, Ateitis, 1918, Nr. 8, p. 218-219; Idem, „Kun. Juozo Tumo-Vaižganto. Karo vaiz- 
dai“, Ateitis, 1918, Nr. 8, p. 219-220. 

*5 Idem, „Vaižganto. Pragiedruliai. Vaizdai kovos del kulturos. Pirmosios knygos I ir II dalis“, Draugija, 1919, 
Nr. 4-6, p. 262-263. 

*6 Plg. recenzijoje: „Mums bent ji yr davus kur kas daugiau aistetiško pasigėrėjimo neg visos geriausios 
musų eilėmis rašytos poėmos“ (p. 264), ir laiške: „[A]š pripažinau „Pragiedrulius“ gražesniais už visas 
musų eilėmis rašytas poemas. Man joms visoms truksta fabulos, akcijos, epiškumo, be to[,] ir jų tipai 
dažniausiai kažkokie migloti, neaiškus“ (p. 41-42). 

*7 Adomas] Į[akštas], „Vaižganto. Aplink Baltiją. Kas jau yra pajuryje ir kas dar norėtu ten buti“, Draugija, 
1919, Nr. 9-10, P. 434. 

*8 Idem, „Vaižganto Raštai. I tomas“, Draugija, 1922, Nr. 5-6, p. 229-230. 

9 Idem, „Vaižganto Pragiedruliai. Vaizdai kovos del kulturos. Antroji knyga“, Draugija, 1920, Nr. 5-6, p. 224. 

„musų visuomenė atkreiptų daugiaus domės į šį Vaižganto veikalą - tikrą musų lite- 
raturos pažibą“““. Taigi nebe privačiai, o viešai Jakštas Vaižganto kūrinius palankiai 
vertinti pradeda šiam jau publikavus Pragiedrulius, kai rašytojo tapatybė Vaižgantui 
tampa viena pagrindinių. 

Be to, Vaižgantas ankstyvuosiuose kritikos ir publicistikos tekstuose apie Jakšto 
grožinius tekstus atsiliepia labai palankiai, nors laiškuose jų net nemini, o Puidai, 
priešingai, vienodas kritines pastabas išsako ir viešai, ir privačiai. Atrodo, Vaižganto 
pastangos įtvirtinti Jakštą kaip poetą buvo tikrai sąmoningos - „vienaširdis“, „vie- 
nadūšis“, jis iš pradžių Tumo teigiamai vertintas ir dėl to, kad priklausė tai pačiai 
kultūrinei bendrijai. Įdomu, kad nuo 1895 m., kai publikuoti Pavasario balsai ir Tarp 
skausmų į garbę, itin sparčiai populiarėja Maironis, užimantis tautos dainiaus pozi- 
ciją; tikėtina, kad tai turėjo įtakos Vaižganto apsisprendimams nebeliaupsinti Jakšto 
tekstų spaudoje, nes iš ankstyviausių publikacijų atrodo, jog iš pradžių Tumas buvo 
numatęs nacionalinio poeto vaidmenį siūlyti būtent Jakštui'“". 

Šis Vaižganto kritikos, rašytos Puidos ir Jakšto tekstams, palyginimas įtraukus 
epistolines praktikas leidžia praplėsti Vaižganto ir jo amžininkų literatūros lauko 
santykių modelių interpretacijas. Ir laiškuose Puidai teiktose kritinėse pastabose, ir 
recenzuodamas jo tekstus Vaižgantas vienodai remiasi estetiniais kriterijais, nors ir 
akcentuoja bičiulystę: tolstama nuo bandymų žūtbūt įteisinti savus bendradarbius 
ir artėjama prie literatūros kaip savaiminio vertės objekto, o ne tautos, visuomenės 
„Ugdytojos“, bendrijos įsteigėjos sampratos. Aptartose 2-ojo ir 3-iojo dešimtmečių 
Jakšto recenzijose Vaižganto tekstams taip pat svarstomi estetiniai klausimai, mąžta 
poreikis pasitelkti literatūros tekstų kritiką bendrijos „prestižui“ kurti. Vieši ir pri- 
vatūs kritikos modeliai parodo, jog epistoliniai tekstai aktyviai veikė literatūros kri- 
tikos institucijos ir pačios literatūros formavimosi procesuose (juose pateikiamos 
kritinės pastabos, bandoma apibrėžti kritikos ribas, išsigryninti literatūros sampra- 
tą). Be to, lyginant viešuosius ir privačiuosius kritikos mechanizmus, pasimato šių 
projektų įvairiakryptiškumas. Bourdieu apie tokią situaciją rašo: 


*60 Ibid., p. 226. 

*" Nacionalinio poeto klausimas buvo esmingas XIX a. pabaigos-XX a. pradžios moderniai tautinei bendri- 
jai. Neįprastai lietuvių kultūros ir literatūros laukui jo ankstyvojoje stadijoje priešingų ideologijų („pir- 
meiviai“, katalikų dvasininkai ir kt.) inteligentai spaudoje ir apskritai viešumoje buvo susipriešinę dėl 
nesuderinamų pozicijų, bet juos vienijo tautos ir, savo ruožtu, jos dainiaus klausimas. Pavyzdžiui, „pir- 
meivis“ Jonas Mačys-Kėkštas 1900 m. neilgtrukus po Varpo ideologo Vinco Kudirkos mirties publikavo ei- 
lėraštį „St. Maironiui“, kuriame šis klausimas sprendžiamas. Eilėraštyje kreipiamasi į Maironį: „Aš silpną 
įtyžusią stygą bandau / Paskambjt: ar jai neatlieps vėl galingi / Akkordai iš tavo krūtinės? ar tav, / Kaip 
seniaus, įkvėpimo jausmai nesustingę?“, parodant, kad jis svarbus visai tautai, nors ir Kudirkos galimai 
užimtos pozicijos perleidžiamos opozicinei ideologijai atstovaujančiam poetui: „Jug Vincas paliko tav 
savo stygas!“ (J[onas] M[ačys] Kėkštas, „St. Maironiui“, in: Varpas, 1900, Nr. 9, p. 98). Taigi tautos poeto 
pozicija suvokiama kaip privaloma užimti ir tuomet nebe tiek svarbu, ar ją užima idėjiškai artimas, ar 
labiau nutolęs rašytojas. Visgi Tumui rūpėjo, kad dainius būtų iš tuo metu jam artimiausios kultūrinės 
aplinkos. Plačiau apie Maironio kaip nacionalinio poeto ankstyvąjį formavimąsi žr. Aistė Kučinskienė, 
„Ankstyvasis Maironis literatūros lauke: įsišventinimas, kanonizavimas, pozicijų užėmimas“, in: Eina gar- 
sas: Nauji Maironio skaitymai, sudarė Manfredas Žvirgždas, Vilnius: Lietuvių literatūros ir tautosakos 
institutas, 2014, D. 249-264. 

[Kliek esama sąmoningo planavimo, ciniško išskaičiavimo tose analizės atskleistose 
objektyviose strategijose, kurios garantuoja padėčių ir polinkių atitikimą? Užtenka 
paskaityti literatūrinius pareiškimus, susirašinėjimus, dienoraščius ir gal labiausiai - 
išsamiai dėstomas pažiūras apie literatūros pasaulį apskritai [...], kad įsitikintum, jog 
į šiuos klausimus nėra paprasto atsakymo, kad aiškumas visada tėra dalinis ir vėl pri- 
klauso nuo padėties ir trajektorijos lauke, nuo to, kad ji nuolat kinta, kai vieną lauko 
dalyvį ar momentą pakeičia kitas.“* 


Tekstų komentarai, kritikos ir literatūros apibrėžčių paieškos vyrauja vėlyves- 
nėje Tumo korespondencijoje. Vis dėlto aptarus epistolinės Vaižganto kritikos gai- 
res ir santykį su spaudos diskursu matyti, kad kritikos apibrėžties variantai episto- 
linėje terpėje ir spaudoje svarstomi dar XX a. pirmaisiais dešimtmečiais; juos aps- 
kritai galima laikyti metakritinio diskurso užuomazgomis. Manytina, kad kintanti 
situacija susijusi ne tik su skirtingu santykių tipu ar unikaliu Tumo charakteriu; 
atrodo, laiškai reprezentuoja pokytį visame besiformuojančiame lietuvių literatū- 
ros lauke, o juose suformuluoti ir pritaikomi kritikos modeliai patenka į individua- 
lias bei kolektyvines literatūros ir kritikos diskurso apibrėžtis. Literatūros kritikos 
apibrėžtys Vaižgantui rūpi kaip kultūros lauko tarpininkui ir rašytojui, o kritinio 
diskurso ribų paieškos reiškia, kad besiformuojančiame literatūros lauke aktyviai 
steigiamos įvairios literatūros ir jos interpretavimo sampratos, dalyvaujant ir epis- 
toliniams tekstams. 


Vaižgantas kaip literatūros lauko autoritetas 


Apie Vaižganto epistolinę kritiką taip pat galima spręsti iš jo gautų laiškų, tarp ku- 
rių daug tokių, kuriuose į jį kreipiamasi kaip į leidėją ar redaktorių. Išsiskiria jaunų 
kūrėjų siunčiami laiškai, kuriuose prašoma įvertinti jų kūrybą. Pavyzdžiui, 1931 m. 
kovo 23 d. norėdamas gauti kritinį komentarą jam rašo Juozas Atkočiūnas““3; 


Begy keliolikos metu esu parašes dauk eilėraščių, tilpančių į porą didoku sąsiuvinių. 
Todėl pridėdamas prieg šio savo kurinėlio keleta paveizdžių[.] teip pat atsakymui 
pašto ženkleli, nuolankei prašau tolimesnei mano dainiško usimoimo plėtotei malo- 
nėti patariamojo šiam dalykui tėviško atsakymo: ar yra verties tolaus pratiesti mana- 
ja poezijos sritije darbuote? (VUB RS, f. 1, b. F385, L. 6r)'*4 


Prašoma „tėviško atsakymo“, o iš laiško prierašo „Ats. III-24“ suprantame, kad 
atsakymas buvo pateiktas. Kadangi panašaus pobūdžio laiškų daug, darytina prie- 


*2 Pierre Bourdieu, „Kultūrinės produkcijos laukas“, p. 326. 

“3 Nenustatytas asmuo. 

“4 Vilniaus universiteto Rankraščių skyriuje yra laiškų rinkinys pavadinimu „Laiškai Tumui literatūros reika- 
lais 1905-1932“ (VUB RS, f. 1, b. F345). Jame - gana kruopščiai atrinkta Vaižganto korespondencija su rašy- 
tojais, redaktoriais ir kitais kultūros lauko dalyviais. Čia ir toliau šiame poskyryje, jei nenurodyta kitaip, 
Vaižgantui adresuoti laiškai cituojami iš šios rankraštinės bylos, skliaustuose nurodomas lapo numeris. 

laida, kad atsakinėdamas į tokius - dažniausiai jaunuolių - klausimus Tumas tie- 
siogiai veikė to meto kultūros lauką. Panašus atvejis, tik dar stipriau patvirtinantis 
Tumo autoritetą, yra A. Bundzos“* 1932 m. liepos 25 d. laiškas, kuriame prašoma 
kritinių pastabų spaudoje: „Siunčiu Tamstai savo eilėraščius ir kaip prašiau, drįstu 
dar kartą paprašyti bent keliais žodžiais parecenzuoti „Lietuvos Aide“ Suprantama, 
kad keletas Tamstos žodžių, kad ir nepalankių, man, kaip jaunam autoriui, daugiau 
padės nei visų laikraščių ilgiausios ir palankiausios recenzijos“ (1. 33r). Literatūrinis 
Tumo autoritetas pripažįstamas ne tik jaunimo, bet ir vyresnės kartos, pavyzdžiui, 
kunigo Aleksandro Bublio““ 1932 m. lapkričio mėn. laiške iš JAV: „Dabar varau toliau 
savo gyvenimo vaizdą: „Aleksandras Lepšis-Didžiavyžis', kurio pirmąją dalią netru- 
kus Tau išsiųsiu, kad galėtumei man nurodyti mano klaidas ar netikslumus“ (1. 32r). 

Prašymo įvertinti naratyvas persmelkęs vėlyvojo laikotarpio korespondenciją, 
bet esama ir ankstyvesnių literatūrinio autoriteto liudijimų, pavyzdžiui, 1913 m. 
liepos 26 d. Vytauto Bičiūno“? laiške: „[D]asižinojau, kad Tamsta pripažinai pirmas 
mano veikale dramos vertę, už ką širdingai ačiu. Tiesa, nors tai pirmas mano vei- 
kalas, kurią Gerb. skaitei ir galėjai skaityti - ne abejoju, kad Gerb. gali duoti man 
kaikuru nurodymu, užtat norėčiau su Gerb. susipažinti“ (1. 18r). Kitas išlikęs pana- 
šaus pobūdžio laiškas gautas 1920 m. gegužės 1 d. iš Juozo Paukštelio““*, tuo metu 
dar neišspausdinusio nė vieno eilėraščio: „Neišmanydamas ir neturėdamas daugiau 
prie ko krejptės, kreipiuos prie Tamstos prašydamas patarimo... Rodos[,] liuosa- 
me laike mėgstu šį tą rašynėti ir par kiek laiko turiu gerokai prirašynėjęs... Vieną 
sykį rašau proza, kita sykį eilėmis, bet kas man geriau vedasi ir kas man geriau[.] 
nesuprantu..“'“? Svarbi šio laiško data - nors 1920 m. jau publikuoti Pragiedruliai, 
Vaižgantas dar labiau atpažįstamas kaip visuomenininkas, nėra galutinai kanoni- 
zuotas kaip rašytojas, bet į jį kreipiamasi prašant įvertinti grožinius tekstus, mat 
jis - svarbus kritikas. 

Esama ir visai ankstyvų kreipimųsi į Vaižgantą kaip mokytoją, pavyzdžiui, 
1904 m. vasario 5 d. Liudas Adomaitis"? Tumui siunčia eilėraščius ir rašo: „Gar- 
bus Kunige[,] venas če žmogus tur parašes keles eileles ir nor Jusu prašiti, kad per- 
žiuretumete[,] ar vert daugiaus banditi jam rašiti, ar galima per gromata prisiunsti 
Garbingam Kunigui?“7' Kūrybinį kelią pradedantys rašytojai Vaižgantą ne tik laiko 
autoritetu, jie žino, kad šis dažnai palankus jauniems kūrėjams bei rašo jiems tei- 
giamus atsiliepimus. Viena vertus, tai tarsi pasąmoninis noras būti pripažintam, 
bet literatūros lauko „ekonomika“ leistų manyti, kad taip ieškoma lengvesnio kelio 
į pripažinimą. Tokią strategiją gerai iliustruoja 1932 m. kovo 4 d. Tado Kliučinsko"?* 
laiškas „Garbingam ,Pragiedrulių“ Autoriui“ (į kurį taip pat atsakyta - „Ats. III-21“): 


*“5 Nenustatytas asmuo. 

**6 Kun. Aleksandras Bublys (1872-1938) bendradarbiavo Tėvynės sarge, Draugijoje, Viltyje ir kt. 
*7 Vytautas Pranas Bičiūnas (1893-1943) - rašytojas, kritikas, dailininkas, politikos veikėjas. 
*8 |uozas Paukštelis (1899-1981) - rašytojas, vertėjas. 

169 VUB RS, f. 1, b. F16, l. 19r. 

"7e Nenustatytas asmuo. 

1 VUB RS, f. 1, b. E70, I. 17-1v. 

"72 Nenustatytas asmuo. 

„Siunčiu tą savo pirmąjį kūrinėlį ir prašau, kad (savo didžioje malonėje jauniems 
literatūros mėgėjams) pažvelgtumėte į tą „Nijolę“ (1. 122r). 

Įvairių žanrų tekstais kūręs ir steigęs tarpininko vaidmenį, Vaižgantas amži- 
ninkų buvo laikomas simboline figūra, „vieša institucija“. Jo padėties simboliškumą 
įvardija ir Jonas Aistis: „[Tlie ryšiai, kurie mus su juo (juo simbolišku) rišo, galop 
nutrūko [...]“3 Epistoliniai tekstai iš dalies patvirtina Vaižganto „viešos instituci- 
jos“ funkcionavimą, tačiau sykiu liudija, kad „simboliškumas“ vis dėlto labai sąlygi- 
nis, nes Tumui rašomi privatūs laiškai su konkrečiais prašymais, laukiant kultūros 
lauko autoriteto pagalbos ir palaikymo. Praėjus metams po Tumo mirties pasiro- 
džiusi Aleksandro Merkelio biografinė apybraiža (1934), Juozo Brazaičio kūrybos 
studija (1936) rodo, kad 4-ajame XX a. dešimtmetyje jaustas poreikis kalbėti apie 
Vaižganto asmenį ir kūrybą. Šitai fiksuoja ir Merkelio knygai recenziją rašęs Jakš- 
tas: „A. a. Vaižgantui teko nepaprasta laimė. Nepraslinko nė vieneri metai, o jau štai 
turi jis ir nepaprastą savo biografiją, kokios iki šio! nėra dar susilaukę nė Basanavi- 
čius, nė Kudirka, nė pats net Maironis.“7* Rašymas apie Vaižganto kūrybą suklesti 
1929-aisiais - Vaižganto jubiliejaus metais: šis gana iškalbingas faktas liudija bio- 
grafinio asmens kaip „viešos institucijos“ persvarą prieš literatūros tekstų autorių, 
nors vis dėlto grožinei kūrybai skiriamas didžiausias dėmesys. 

Aptarti laiškų fragmentai reprezentuoja vieną iš vėlyvesnio laikotarpio Tumo ko- 
respondencijos krypčių. Vaižganto epistolikoje beveik iškart po Pirmojo pasaulinio 
karo matyti aiški funkcinė transformacija - svariai daugėja laiškais siunčiamų tekstų 
recenzijų, apžvalgų, jos tampa išsamesnės. Nuo 1920 m. Tumas gyveno to meto lietu- 
vių kultūros židinyje Kaune, taigi turėjo galimybę su daugeliu rašytojų ir kritikų ben- 
drauti gyvai, taip pat aktyviai komunikuota spaudos leidiniuose, todėl gali atrodyti, 
kad epistolinės kritikos turėtų mažėti, visgi laiškais kritinės pastabos siųstos dažnai. 
Tai lėmė pakitusi Vaižganto padėtis literatūros lauke, nes jis tuo metu jau buvo žino- 
mas, autoritetingas kritikas. Taip pat svarbu, kad aptariamu laiku pati kritikos sritis 
buvo gerokai profesionalesnė nei pačioje XX a. pradžioje, - tuo galima paaiškinti, ko- 
dėl laiškuose kritinės pastabos dėstomos kur kas išsamiau nei anksčiau. 

Profesionalėjantį kritinį santykį Vaižgantas plėtojo su tarpukario korespon- 
dentu Antanu Giedraičiu-Giedriumi. Negausus jų susirašinėjimas - dalykinio lite- 
ratūrinio pobūdžio: laiškuose aptariami ankstyvieji Giedriaus kūrybiniai bandy- 
mai, esama kritikos, paskatinimų. 1926 m. kovo 2 d. Tumas, prisiimdamas literatū- 
ros dėstytojo tapatybę""5 (tų pačių metų spalio 29 d. laiške pasirašo: „Tamstos doc. 
J. Tumas“), teiraujasi Giedriaus, kokie yra jo stilizuotų pasakų šaltiniai“. Tačiau 


73 Jonas Aistis, „Tumas ir kanarėlės“, in: Idem, Raštai, t. 2, redagavo Alfonsas Nyka-Niliūnas ir Antanas Vai- 
čiulaitis, Chicago: Ateities literatūros fondas, 1993, p. 25. 

74 A[domas] Jakštas, „Kelios pastabos dėl Vaižganto biografijos“, Židinys, 1934, Nr. 7, p. 20. 

75 Giedrius į Tumą taip pat kreipiasi kaip į didelį autoritetą, nuolat pabrėždamas, kad yra susižavėjęs juo 
ir jo veikla, pavyzdžiui: „Tamsta, atsiprašau už atvirumą, jau nuo seniai esi mano širdžiai artimas, tai ir 
kreipiuosi į Tamstą pirma“ (cituojama iš: VUB RS, f. 1, b. F6, I. 5v). 

“6 Gali būti, kad čia klausiama apie vienu leidiniu pasirodžiusių pasakų rinkinį Sutemų šnekos, Jurbarkas: 
„Pasakos“ bendrovės leidinys, 1925. Jam Vaižgantas parašė recenziją: Doc. Jjuozas] Tumas, „A. Giedrius. 
Sutemų šnekos“, Židinys, 1926, Nr. 3. 

šiame skatinančiame laiške tęsiama tarpininko veikla: „Labai malonu man buvo 
patirti, jog mes jau turime savąjį, original pasakininką žanristą, kaip ir kitos lite- 
ratūros kad turi. Ir sveikinu Tamstą to neabejotinai pasisekusio darbo. Nesiliauk, 
tai mums atstosi visus Haufus, Grimus, Andersenus. Ypač Grimus“ (Vaižgantas - 
Giedriui, 1926-03-02, VL 211)"?. Tarpininko vaidmuo glaudžiai susijęs su naudos 
visuomenei paieškomis, jis laiškuose pasirodo skirtingais pavidalais, net siūlant 
tolesnio darbo planą: „P. S. Ar nebūtumei pašauktas pastilizuoti gražiąsias mūsų 
pasakas, kaip tai rusams padarė Afanasjevas'7š? Tai būtų indėlis į literatūrą.“ Atsis- 
veikindamas Tumas rašo: „Lik labai sveikas, kad tesėtumei!“, o kūno sveikata lai- 
koma reikalinga dėl „visuomenės gero“. Be to, laiškas pasirašomas slapyvardžiu 
„Vaižgantas“ - toks parašas būdingesnis vėlyvajai korespondencijai literatūriniais 
klausimais, o Giedrius kreipiasi taip pat aktualizuodamas rašytojo tapatybę - 
„Gerbiamasis rašytojau“ (1926-03-05)'8, 

Visgi šioje korespondencijoje Vaižgantas atlieka ne tik skatintojo, bet ir kritiko 
vaidmenį. Kaip antai 1926 m. lapkričio 25 d. laiške: 


Savo nuomonę pareikšiu nemalonia forma: veikalas silpnas ir nepataisomas. Jo ne- 
priskirti nė vienai kūrybos rūšiai. Jis - ne drama, nes nėra jokio veiksmo, kurs būtų 
užsimezgęs ir plėtojęsis. [...] Visa - nepateisina užsimojimo įrodyti, kokių yra gerų 
„latrų“'š?. Kur yra filosofijos, ten nufilosofuojama pro šalį - kad žmogus esąs kokių ten 
galybių rankose. (Vaižgantas - Giedriui, VL 219) 


Griežtas įvertinimas, anot kritikuojančiojo, būtinas norint pagerinti tekstą iki 
skaitytino lygio: „O kalba graži, sveikų minčių daug. Jų man gaili. [..] Aš patarčiau 
šito veikalo skyrium nepaleist - bus išvengta skaudžios kritikos viešai; delto aš čia 
perskaudžiai recenzuoju - privačiai“ (VL 219). Privati epistolinė kritika suvokia- 
ma kaip veiksmingesnė, nes veikalas dar neišleistas knyga ir galima atlikti daug 
korekcijų. Taigi suveikia „dviguba vizija“: komunikacija laiškais verčia nuolat kai- 
talioti poziciją - nuo skaitytojo prie rašytojo, nuo rašančiojo prie skaitančiojo“š", 
o tiesioginis santykis su adresatu lemia didesnį epistolinės kritikos paveikumą. 
Giedriaus rinkinio Nušviesti takai (1930) kritiniame tekste spaudoje Vaižgantas 
aptaria konkretesnes detales ir taip pat formuluoja griežtą vertinimą: „Nušviesti 
takai“ tenka skaityti atskirais gabalėliais ir ne daugiau kaip po du vienam kartui, - 
tada jie tepalieka skanumo, net įsvajodina. Bet paskaičius ištisai visus - nieko 
nepalieka.“** Bičiuliškuose laiškuose nereikia publicistiniam ar kritiniam straips- 


77 Laiškai Giedriui cituojami iš: Juozas Tumas-Vaižgantas, „Laiškai Antanui Giedraičiui-Giedriui“, MLLM, 
ER, 821, ER, 822, ER, 823, ER, 824, ER, 825, ER, 826. 

78 Anekcangp HukonaeBuų Abanacbes (1826-1871) - rusų folkloro ir pasakų rinkėjas bei leidėjas. 

178 Žr. VUB RS, f.1, b. F545, I. 80r. 

"80 Vaižgantas komentuoja Giedriaus siųstą veikalą Latrai. 

*1 Margaretmary Daley, „Double Vision: Polar Meetings, Epistolary Distance, and the Super Writer in the 
Schiller-Goethe Correspondence“, The Journal of the Midwest Modern Language Association, 2003, Vol. 36, 
No. 2, p. 1-22. 

*2 Dr. J[uozas] Tumas, „A. Giedrius. Nušviesti takai“, Naujoji Romuva, 1931, Nr. 10, p. 246. 

niui būtinos argumentacijos, todėl frazės trumpesnės, glaustesnės ir sykiu atvi- 
resnės. 

1927 m. gruodžio 27 d. laiške Matui Grigoniui (pradedamame žaismingu fami- 
liariu kreipiniu „Maloningoji Tetute Matai!“) komentuojama jo kūryba, nors - kaip 
būdinga Tumo epistoliniams tekstams - tai daroma labai kondensuotai, perteikiant 
bendrą įspūdį: 


Aš varžiaus atsakyti stačiai į pareikštą man klausimą: gerai ar ne. Turėčiau atsaky- 
ti neveidmainiškai: stilizuojami gerai, tik dažnai medžiaga esti menkoka. Kiti jumo- 
ristai Tamstą pralenkia sąmojingumu, bet Tamsta juos pralenki kilnumu. Iš Tamstos 
raštų, menkų aš neaptinku, kad ir negenialių, žeri labai graži tendencija ir labai šva- 
rus nusakymo būdas, kaip tik toks, kokio pats esi; sakyčiau, vyduniškai žmoniškas. 
(Vaižgantas - Grigoniui, VL 233, L. 12r)*83 


Literatūros kūrinio kokybę - panašiai kaip laiškuose Pleirytei-Puidienei ir Pui- 
dai - Tumas vertina pagal tai, kiek jis atitinka kūrėjo charakterį („labai švarus nu- 
sakymo būdas, kaip tik toks, kokio pats esi“): kuo mažiau dirbtinumo („vyduniškai 
žmoniškas“), tuo geriau apie tekstą atsiliepiama. Ši stiliaus kaip „žmogaus būdo“ 
koncepcija sietina su Vaižganto grožiniams tekstams ir intymesnei epistolikai bū- 
dinga kūniškumo vaizdinija: talento dovanų apykaitoje vaisingos dalybos veikia tuo- 
met, jei atsižvelgiama į prigimtį, charakterį, kultūros natūralumą. 

Taigi Vaižgantas rašo suasmenintus pusiau kritinius komentarus apie epistoli- 
nių bičiulių tekstus. Su Grigoniu taip pat išlaikoma ir tarpininkavimo, bendradar- 
biavimo skatinimo strategija: „Man miela bet kas teisingo ir švaraus žmogaus skai- 
tyti. Giedraičio raštus vaikams aš mielai skaitau „Saulutėje“. Man rodos, kad judu su 
Giedrium labai panašus sielomis. Kodel jam nepadedi? Jis[,] nabagas[|,] labai vargsta, 
bendradarbių neturi“ (Vaižgantas - Grigoniui, VL 233, I. 12v). Kaip autoritetingas 
tarpininkas Tumas iš tekstinių veiklų nustato „sielų panašumą“ ir siūlo bendradar- 
biauti: rūpinasi jaunų literatų sutelkimu bendram kultūriniam darbui. Jo minima 
sielų bičiulystė primena skyriuje „Tumas ir kunigai literatai“ išsamiau aptartą Tumo 
kūryboje pasikartojantį dvejybiškumo, artimų sielų - dažniausiai kultūrinių bendra- 
darbių - motyvą. 

Išsamesnė kritika išdėstoma ir vėlyvojo laikotarpio laiškuose Petronėlei Orin- 
taitei, kuri susirašinėjimo su Tumu metu buvo neseniai baigusi mokslus Lietuvos 
universiteto (nuo 1930 m. - Vytauto Didžiojo universiteto) Humanitarinių mokslų 
fakultete ir publikavusi tik kelis pirmuosius tekstus. Šioje korespondencijoje nau- 
dojamasi panašiomis strategijomis kaip ir laiškuose Pleirytei (nors skirtumas tarp 
jų - 25 metai), tai - kreipinių kartojimas, palyginimai, ilgesni periodai: 


“83 Vaižganto laiškai Grigoniui cituojami iš: J[uozas] Tumas-Vaižgantas, „Tumo J. kn. laiškai“, VUB RS, f. 1, 
b. F562. 

Aš nesutinku, kad mūsų valdžia viską marina.'*** Ponaite Petrone! Kas gyvas, to niekas 
nenumarins. Kas menininkas, tas ir miegos kaip menininkas; kas rašytojas, rašys nė 
žiburio neturėdamas. Dirbk drąsiai savo rėmuose, kontakte su savo pedagogų taryba. 
Tai nedraudžiama. Atgaivinsi visus. Jums platu dirvos. Jūs galite patraukti į save, į 
savo meną ir mokslą Tauragę, o ne jums tenka krypti į Tauragę. Auklėtinius vesti į 
kurį partinį būrį gal ir ne nuodėmė, bet ir nepatogu; o į savo auklėtinius pasikviesti 
ateiti pavasarininkus - kas kita. Čia iš jūsų semsis, o kitaip - jūs semsitės. (Vaižgan- 
tas - Orintaitei, 1929-10-22, VL 246, l. [1v])'85 


Kai kurie paskatinimai, paraginimai pateikiami pasitelkiant sugretinimus: 
„T. gali būti antra Š. Ragana. Kai praturtėsi pedagogės prityrimais, gal ir pati imsi be- 
letristės lengvumu nušviesti pedag. mokslo sunkumus“ (VL 246, 1. [1v]). Identiškai 
bandoma pasiekti lygiavertiškumo („Laikyk mane savo prieteliu“), atkartojamas ir 
tiesioginio tarpininkavimo siužetas: Tumo studentė Orintaitė jam davusi savo no- 
velę įvertinti, o šis nunešęs ją spausdinti į Lietuvos aidą. Santykio intymumas stei- 
giamas ir Orintaitės laiškuose, pavyzdžiui, 1929 m. spalio 18 d. ji rašo: „Atleiskit, 
kad trukdau savo neįdomiu ir visai Jums nereikalingu laišku. Bet per tuos ketverius 
metus, gerb. profesoriau, pasidarėt toks artimas ir savas, kaip mokytojas ir globėjas, 
kad kažkaip savaime norisi apie save bent ką pasisakyti“ (1. 4r-4v). 

Šiuose Tumo laiškuose nemažai epistolinės kritikos, formuluojamos iš literatū- 
ros lauko autoriteto pozicijos. Argumentuojama pasitelkiant palyginimus, išsamiai 
paaiškinant: 


[Elrotizmas tokiuo amžium negali neveikti. Tai gamta; kai ne kreiva, nepeiktina. Kai 
poetas (Putinas ar kas) tai suvaržo, išsiromija, atsiprašant. Tamsta tai vos primeni ir 
nusidedi pati sau. Juk tai kūrybos pradai. O mokėtum pasakyti, jei pasakei: „O, besoti 
pavasari! Tau milijonų žiedų ne perdaug! Tau saulėtų dienų dar maža. O širdžių - kad 
kiekvienas po dešimt turėtų - tam visos krauju pražydės“, 53. Arba giedok, kaip mano 
kanariukas, kad sienos skambėtų, arba kalbėk mums proza. (VL 254, L. [2v]) 


Pamokymai gana imperatyvūs, griežti, o juose akcentuojamas natūralumas: 
Orintaitei patariama „giedoti kaip kanarėlei“, nevengti meilės temos, nes tai natūra- 
lu, atitinka jos charakterį, amžių ir kt. Šiuose laiškuose galima rasti ir paskatinimų, 
tiesiogiai sietinų su išpildytu natūralumo reikalavimu, kai organiškumas laikomas 
literatūrinio teksto verte: 


*4 Tumas atsako į Orintaitės laišką, kuriame ji pasakoja apie persikėlimą dirbti Tauragės mokytojų semi- 
narijoje. Pasakodama įspūdžius, Orintaitė komentuoja valdžios įstaigų įtarumo nulemtą kultūrinio gy- 
venimo stagnaciją: „Tauragėj inteligentų bet koks judrumas yra neįmanomas, nes po to sukilimo viskas 
labai greit laikoma įtartina, ir užtat visi stengias būti ko ramiausi, su nieku nesusidėti, nieku nepasižy- 
Mėti“ (Orintaitė - Vaižgantui, 1929-10-18, I. 3v). Orintaitės laiškai cituojami iš: Petronėlė Orintaitė, „Konst. 
Olšausko ir P. Orintaitės laiškai kn. Tumui. 1917-1929 m“, VUB RS, f. 1, b. E36. Toliau cituojant skliaustuose 
nurodomas lapo numeris. 

“5 | aiškai Orintaitei cituojami iš: Juozas Tumas-Vaižgantas, „Laiškai Petronėlei Orintaitei“, LLTI BR, f. 51, 
b. 430. Toliau cituojant skliaustuose nurodomas lapo numeris. 

[A]š nestygstu nepareiškęs Tamstai savo džiaugsmo, paskaitęs T. novelę „Iš sostinės“ 
5 Naujosios Vaidilutės N*“. Ji tiek yra brendusi inteligentiškai, tiek sklandžiai lite- 
ratiška, kad jai būtų vietos bet kurioje literatūroje. Čia visa ko tiršta: psichologijos, 
stilistikos ir idėjų. Moralės problema išspręsta be teologinių formulų, gyvenimiškai, 
žmoniškai. (Vaižgantas - Orintaitei, 1931-06-09, VL 257, 1. [3r]) 


Visgi ką tik cituotame laiške, kuriame vartojant palyginimus vaizdingai morali- 
zuojama dėl ideologinių pasirinkimų, pateikiama ir priešinga - ne gaivališko ir na- 
tūralaus, o apmąstyto ir racionalaus sprendimo vertė: 


Salomėja, gabiausia poetė, niekus padarė, išpažindama Trečiojo Fronto vierą, sako, 
įsimylėjusi Borutą. Tai būtų vaikiška. „Berno“ ideologija, proletariatui tarnauti, graži, 
kaip ir kitos socialinės tendencijos, jei išdygsta iš širdies ir iš galvos, o ne iš lytinio 
organo. Salomėja galėjo „berniškai“ rašyti ir namie pasilikdama. Artimieji Tamstai 
žmonės kalba, kad ir pati ją paseksianti. Netikiu. Būk pati savim, nesidėk sau jokių 
pančių. Mes mokėsime suprasti ir be šildų [lenk. szyld - iškaba]. Šildas koktus, net 
tautininko ar krikščionies. (VL 257, 1. 3v) 


Kūrybos lygmeniu kūniškumas, gaivališkumas Vaižganto įvardijami kaip pri- 
gimtiniai ir būtini, bet idėjinio pasirinkimo prasme, anot jo, reikia nebe prigimti- 
nio („ne iš lytinio organo“), o kultūrinio ir moralinio apsisprendimo („iš širdies ir 
iš galvos“). Vadinasi, natūrai virstant kultūra ima dominuoti antrasis - kultūrinis - 
pradas, išskiriantis modernų individą iš tradicinės bendruomenės. Siekiamas tekstų 
organiškumas netrukdo įgyvendinti šios dvilypės programos: stilistiniu, leksiniu ir 
teminiu lygmeniu literatūros tekstams keliamas natūralumo kriterijus, bet pats jų 
prigimtinis buvimas kultūros vertybe (raštas) ir galia formuluoti moraliai svarbius 
apsisprendimus fiksuoja natūros virtimą kultūra. 

Matome, kad vėlyvame kritika grįstame dialoge su Orintaite ryškus ankstyvajai 
korespondencijai būdingas tarpininkavimas, „mokymas“. Ankstyvojo veikimo kultū- 
ros lauke metu galiojusio modelio perkėlimas į daug vėlyvesnį santykį ir pakitusias 
aplinkybes rodytų, kad tarpininkavimo energija puoselėjama ir profesionalėjančia- 
me literatūros lauke, taip pat atkartojamas egalitariškumo projektas. Be to, verta 
atkreipti dėmesį, kad Tumo literatūros kritikai būdingos eklektiškos pažiūros, pub- 
likuotose ir epistolinėse recenzijose jis įprastai nesilaiko vienos estetinės ar juolab 
metodologinės žiūros; visgi beveik visuomet išlaiko organiško natūralumo siekį, tik- 
riausiai galintį pagrįsti ir vyraujančią eklektiką. 

Dėl negausiai išlikusios ankstyvosios korespondencijos sunku apibendrinti 
epistolinės kritikos būklę Tumo laiškuose pačioje XX a. pradžioje, bet matyti, kad 
ji sparčiau klostosi ir suintensyvėja XX a. 2-uoju ir 3-uoju dešimtmečiais jau apsi- 
brėžus kultūrinės darbuotės modelius. Epistolinėje kritikoje nereta kritiko savikū- 
ra ir santykio su literatūra paieškos; stiprėjant kritikos institucijai, profesionalėja 


*6 Pletronėtė] Orintaitė, „Iš sostinės“, Naujoji vaidilutė, 1931, Nr. 5, p. 199-218. 

ir literatūros laukas, tad toks išsamesnės epistolinės kritikos radimasis sietinas su 
literatūros lauko autonomiškėjimu. Sutelkus ir įtvirtinus kultūrinę bendriją, taigi 
maždaug nuo 1905 m., epistolinis diskursas išlaiko tarpininkavimo ir preskriptyvinę 
galias, bet jomis siekiama nebe steigti komunikacinę bendriją, o apibrėžti literatūros 
lauko vertes bei padėtis. Kultūriniai ryšiai plėtojasi situacijose „tarp darbo ir drau- 
gystės“, tarp viešumo ir privatumo, todėl besikuriančio literatūros lauko pobūdis iš 
dalies nulemtas keisto viešo bei privataus diskursų santykio, o pats lietuvių literatū- 
ros laukas formuojasi būtent iš privataus bendradarbiavimo. Visgi svarbu ir tai, kad 
integravus epistolinį diskursą į kritikos tyrimą išryškėja ir paradoksai, nesutapimai, 
kaip, tarkime, Vaižganto rašytos viešos ir privačios Jakšto tekstų kritikos atveju, lei- 
džiantys tiksliau identifikuoti literatūros lauko „kovų“ dinamiką. Literatūros kritika 
suvoktina kaip viena iš tarpininko modelio, persmelkusio visą Tumo veiklą nuo pat 
ankstyvojo jo kultūrinio darbo etapo, realizacijų. 


TUMAS IR KULTŪROS BENDRADARBIAI 135 


Vaižgantas - rašytojas 


Rašyk, rašyk! baudėte mane. 
Ką gi velnią rašysi, kad nesiseka? 


Tumo laiško Jakštui fragmentas (1906-09-10) 


Rašytojo tapatybė 


Savikūra, sietina ir su laišku kaip saviraiškos terpe, - centrinis preskriptyvinės laiško 
galios aspektas, o vienas esminių savikūros procesų Vaižganto laiškuose - rašytojo 
tapatybės formavimasis bei prisiėmimas, kurį monografijoje vadinu ir autorine sa- 
vivoka. Nors literatūros istorijoje Vaižgantą atpažįstame pirmiausiai kaip rašytoją, 
jis literatūros lauke atliko įvairius vaidmenis, ir rašytojo - toli gražu ne vienintelis 
ir ne pats ankstyviausias. Pirmasis Vaižganto grožinių tekstų rinkinys Vaizdeliai" pa- 
sirodė 1902 m., tačiau šiuos tekstus galima laikyti dar ne visai brandžiais rašymo 
bandymais. 1906 m. išleisti dar du autoriaus tekstų rinkiniai - Šis-tas: Trys Vaišgan- 
to apysakėlės* ir Sceniškieji vaizdeliais. 

Nors pirmieji literatūriniai Vaižganto tekstai spaudoje pasirodė dar XIX a. pa- 
baigoje, kritikai jų ilgokai nepastebėjo“. Vienu iš ankstyviausių Vaižganto kūrybos 
tyrėjų galima vadinti Liudą Girą5, kuris parašė pirmąją Vaižganto grožinio (pusiau 
grožinio - kelionių memuaristikos) teksto Ten gera, kur mūsų nėra recenziją“, prieš 
tai būtent jis paskelbė ir pirmąją trumpą kito rašytojo teksto anotaciją?. Spaudoje 
kritikos jo kūrybai pradeda daugėti jau tik pasirodžius Pragiedruliams (nuo 1918), 
į literatūros kanoną Vaižgantas kaip rašytojas taip pat patenka tarpukariu - su Pra- 
giedruliais bei Dėdėmis ir dėdienėmis (apysaka publikuojama 1920-1921), tad viešai 
pripažįstamas gana vėlai. Tai atrodo visai logiška, turint galvoje, kad tekstinę veiklą 
pradėjęs XIX a. paskutiniajame dešimtmetyje, Tumas, kaip aptarta, iš pradžių gau- 
siausiai rašė publicistinius ir kritinius tekstus. 


* Žr. Vaišgantas, Vaizdeliai, Tilžė: Spauzdinta pas J. Šenkę Tilžėje, 1902. 

2 Žr. [Vaižgantas], Šis-tas: Trys Vaišganto apysakėlės, Shenandoah, PA: Lietuvių katalikų spaudos bendrijos 
spaustuvėje, 1906. 

3 Vaišganto, Scėniškieji vaizdeljai, Peterburgas: Imperatoriškosjos mokslų akademijos spaustuvėje, 1906. 

+ Pilnos Vaižganto kritikos bibliografijos nėra. 1964 m. Aldona Vaitiekūnienė prie studijos apie Dėdes ir 
dėdienes tokią prideda, tačiau suprantama, kad pastaroji jau pasenusi (žr. Aldona Vaitiekūnienė, Vaiž- 
ganto apysaka „Dėdės ir dėdienės“, Vilnius: Valstybinė grožinės literatūros leidykla, 1964, p. 259-273). Dar 
anksčiau ankstyvoji Vaižganto tekstų kritikos bibliografija skelbta Bibliografijos žiniose (žr. Afleksandras] 
Merkelis, „Vaižgantika“, Bibliografijos žinios, 1931, Nr. 4, p. 157-160). 

5 Vaižgantas taip pat rašė apie Giros leistus tekstus, pavyzdžiui: Vaižgantas, „Liudas Gira. Žiežirbos“, Lietu- 
vos balsas, 1921-10-06-07, Nr. 70; J[uozas] Tumas, „Lietuvių rašybos vadovėlis“, Lietuvas aidas, 1918-10-09, 
Nr. 101; ir kt. 

“ Liudas Gira, „Kun. J. Tumas. Ten gera, kur mūsų nėra“, Vaivorykštė, 1913, kn. 2, p. 400-404. 

7 Idem, „Vaišganto „Scėniškieji vaizdeliai“, Lietuvos ūkininkas, 1908-02-20, Nr. 8, p. 14-15. 

Ir iš tiesų amžininkai Tumą ilgai laikė ne tiek rašytoju, kiek publicistu, visuome- 
nininku“. 1929-ųjų recenzijoje Gira rašo: 


Vaižganto raštai mūsų visuomenei, ne tik plačiajai, bet ir tai rinktiniajai, yra per sun- 
kiai suvirškinami, per „nuobodūs“. Ir dėl to mūsų visuomenė, kan. Tumą mylinti tikrai 
kaip reta ką, jį, kaipo rašytoją, kaip Vaižgantą, žino tik iš jo veikalų pavadinimų, paskai- 


tytų iš jo knygų viršelių bei skelbiamų spaudoje ar recenzijų, bet ne iš pačių jo raštų.? 


Žinoma, būta ir priešingos nuomonės - tai gerai iliustruoja Juozo Paukštelio atsi- 
minimuose išsakyta mintis, kad, pasirodžius Pragiedruliams, „visi jį skaitė, žavėjosi, 
džiaugėsi ir didžiavosi. Visa Lietuva“. Visgi viešąją nuomonę taikliai reziumuoja 
ir Vaižgantą labai mėgęs Alfonsas Nyka-Niliūnas: „Kiek Vaižgantas gyvas būdamas 
buvo populiarus kaip asmuo, tiek jis buvo nepopuliarus kaip rašytojas. Oficialiai 
įvertintas ir laikomas vienu svarbiausių mūsų literatūros klasikų, kažin kodėl jis ne- 
rado kelio į skaitytojus" Man atrodo, nė vienas iš kraštutinumų tiksliai nenusako 
tokio komplikuoto reiškinio kaip Vaižganto tekstų recepcija tarp amžininkų, tačiau 
iškalbinga, kad jo vaidmenys literatūros lauke veikia vienas kitą, o autoriaus belet- 
ristika, pradėta publikuoti jam susikrovus simbolinį kapitalą kitomis veiklomis, 
neretai vertinama ne kaip tikra literatūra, o kaip publicistikos atmaina, kaip antai 
Stasio Būdavo svarstymuose: „Vaižganto raštuose tikras vargas susekti, kur baigiasi 
publicistika ir prasideda beletristika. Labai panašiai, kaip negalima griežtai skirti 
vidurvasario vidurnakčio nuo aušros/'* 

Nepaisant minėtų įtampų, Pragiedruliai tampa lūžio tašku pripažįstant Vaižgan- 
tui rašytojo vaidmenį. Vos pasirodęs (pirmas tomas išėjo 1918 m. (1 ir 2 dalis), an- 
tras - 1920 m. (3 dalis)) kūrinys buvo įtrauktas į mokyklines programas (tai rodo, 
pavyzdžiui, korespondencija su Matu Grigoniu ir kitais'*). Galima manyti, kad toks 
skubus kūrinių pripažinimas kanoniniais sietinas su kitais Vaižganto vaidmenimis 
bei literatūros kaip esančios „tarp darbo ir draugystės“ būkle, t. y. ankstyva Vaiž- 
ganto tekstų kanonizacija instituciniu lygmeniu parodo, kad jo įgytas autoritetas 
ir kritikų palankumas bei bendrijos ryšiai ir nulėmė šį pripažinimą. Čia tikriausiai 
derėtų kalbėti ne tik apie Vaižganto autoritetą ir literatūros lauke užimamas pozici- 
jas, bet apskritai apie intensyvias XX a. pradžios lietuvių inteligentų pastangas patį 
kultūros lauką steigti kaip vertybę, mat didžiąją dalį Vaižganto kūrybos interpreta- 
cijų, recenzijų, apžvalgų publikavo asmenys, priskirtini epistolinei Tumo aplinkai 
(Jakštas, Gira, kiek vėliau Vincas Mykolaitis-Putinas ir kt.). Tai reikšmingas dalykas, 


* Apie tai plačiau žr. Aistė Kučinskienė, „Kas (su)kūrė Vaižgantą? Autoriaus figūros interpretacijų apžvalga“, 
Colloguia, 2013, t. 30, p. 16-33. 

9 E. Radzikauskas [Liudas Gira], „Vaižgantas. Dėdės ir dėdienės. Vaižganto raštų X tomas. „Dirvos B-vės 
leid. 1929 m. 216 p.“, Židinys, 1929, Nr. 12, p. 455. 

o Juozas Paukštelis, „Reikia turėti poeto akis“, cituojama iš: Neužmirštamas Vaižgantas: Atsiminimai, esė, 
laiškai, sudarė Alfas Pakėnas, Vilnius: Lietuvos rašytojų sąjungos leidykla, 2009, p. 223. 

" Alfonsas Nyka-Niliūnas, „Vaižgantas po dvidešimties metų“, in: idem, Temos ir variacijos, Vilnius: Baltos 
lankos, 1996, p. 10. 

' Stasys Būdavas, „Vaižgantas ir jo kūryba", Ateitis, 1933, Nr. 6-7, p. 269. 

3 Žr. VUB RS, f. 1, b. F562. 

patvirtinantis anksčiau plėtotą mintį apie įtemptus epistolikos ir publicistikos bei 
literatūros kritikos ryšius to meto literatūros lauke. 

Taigi, nors matyti, kad Vaižganto kaip rašytojo tapatybė viešai pripažinta vėlo- 
kai, laiškuose autorinė savivoka imama apmąstyti dar ankstyvajame epistoliniame 
dialoge su Aleksandru Dambrausku-Adomu Jakštu. Nors šiame dialoge nesyk for- 
muluojamas pasirinkimas būti ne autoriumi, bet „dovanų dalintoju“, t. y. tarpininku, 
tačiau nuo XX a. 1-ojo dešimtmečio Vaižgantas jau publikuoja grožinius tekstus, tad 
suaktyvėja ir autoriaus padėties svarstymai. Pavyzdžiui, 1904 m. spalio 9 d. laiške 
Jakštui dėl Sceniškųjų vaizdelių leidimo rašoma: 


Jei prof. Bučys“ dar neataudė dramos, kurijos apmetus buvo nuo manęs pasiėmęs, tai 
tegu sugrąžina Kazjukui Būgai'* dėl išspaudimo kartu su kitais mano sceniškaisjais 
vaizdeljais. Tuos vaizdeljus lygiai, kaip ir „Namai pragarai““, rašjau ne tiek scenai, 
kiek pasiskaitymui, tendentiškai moralizuodamas, kaip kokį straipsnį - korespon- 
denciją rašydamas. Teip į juos ir reiktų žjūrėti. Vėpsotojų kritikos nenorėčjau priimti, 
nes ne jiems skirjami. (VL 55, 1. 50v) 


1906 m., išleidus aptariamus Sceniškuosius vaizdelius viena knyga, Vaižgantas 
prakalbos vietoje pateikia laiško teiginius ir savikritinę nuostatą atliepiantį „Per- 
spėjimą': 


Mano rašalėljai - tai paprasti tendentiškai moralizuojantįs, už tat neartistiški straips- 
neljai-korespondencijos apie tikrus vienur ar kitur įvykusjus atsitikimus. [...] Skai- 
tant, jie savo tikslą, rodos, šiek-tiek išpildo; bet scėnoje (mėginta pritaikinti) visiškai 
nenusiduoda; klausytojų neužganėdina, nes autorjus, į scėnos ir mūsų artistų reika- 
lavimus neatsižvelgdamas, scėnai jų neskyrė." 


Vadindamas savo tekstus „korespondencijomis apie tikrus vienur ar kitur įvyku- 
sius atsitikimus“, Tumas akcentuoja jų tarpininkavimo galią - tai ne grožiniai teks- 
tai, bet informaciją skleidžiančios „korespondencijos“. Vestina dvilypė paralelė: su 
korespondencija kaip publicistiniu žanru (informavimu apie įvykius) bei su kores- 
pondencija kaip epistoliniu žanru - į atsako gavimą orientuotu performatyvią galią 
turinčiu tekstu. Bet kokiu atveju, akcentuojamas žinios perdavimas, tekstų poveikis 
skaitytojui ir sykiu tai, kad estetinė funkcija nėra pamatinė („neartistiški straipsne- 
Ijai-korespondencijos“). Vėliau autorius ne kartą siūlo savo kūrybą skaityti kaip do- 
kumentiką, pavyzdžiui: „Kaip, kur ir su kuo aš augau, aprašyta „Pragiedrulių“ trečia- 
me tome. Ten pat ir charakteristika mano tėvelių“'?; „Mano raštų tipai, vietų vardai, 


“ Pranciškus Būčys. 

* Kazimieras Būga aktyviai dalyvavo Sankt Peterburge gyvenusių lietuvių veikloje. 

*“ Vaižganto drama „Namai-pragarai“, pirmoji publikacija: Lietuvių laikraštis, 1905, Nr. m, Nr. 12, Nr. 16, Nr. 17, 
Nr. 18, Nr. 19-20, Nr. 21. 

7 Vaišganto, Scėniškieji vaizdeljai, p. 3. 

* Juozas Tumas-Vaižgantas, „Kunigėlio gimtuvės“, cituojama iš: Idem, Raštai, t. 1: Vaizdai ir vaizdeliai, paren- 
gė Ramūnas Korsakas, Vilnius: Pradai, 1994, p. 340. 

aprašymai ir padavimai iš čia semti, ne pramanyti. [...] Ag visa tai, ką rašau, yra buvę 
detaliuose; tai galima patikrinti ir dar įdomiau aprašyti“*?, Tačiau šiuo atveju tekstų 
dokumentiškumas grindžiamas tuo, kad jie yra kultūros atminties šaltiniai, liudyto- 
jai, o ankstyvieji grožiniai tekstai siejami su kitais žanrais, norint parodyti, kad jais 
siekiama perduoti žinią ir jie turi didaktinę funkciją. Toliau aprašomi kiti Vaižganto 
laiškuose besiformuojantys autorinės savivokos aspektai, 

Ankstyvuosiuose laiškuose išryškėja dažnos pastangos neišaukštinti savų teks- 
tų, kartais grožinę kūrybą net menkinant (tikėtina, kad tai susiję ir su dominuojan- 
čių tarpininko modeliu). 1904 m. lapkričio 22 d. laiške Jakštui autorius vienu žodžių 
(„šnipš“) patvirtina tokį požiūrį: „Ir Smilgos laikraštis [Lietuvių laikraštis - A. K] ne 
per bjaurjai išveizdi. Padėk, Dieve! Sjunčju jam savo „dramos“ (??!) šnipš, tai yra tik 
vieną vaizdelį“ (VL 58, 1. 53r). Tačiau toks vertinimas beveik visuomet keliaprasmis, 
nes prisiėmus rašytojo vaidmenį, net ir nusižeminant, dažniausiai norima, kad savi 
tekstai būtų įvertinti. Ši dviprasmybė labai aiškiai formuluojama 1905 m. sausio 1 d. 
laiške Jakštui. Jame Vaižgantas apmąsto klerikalų ir antiklerikalų priešpriešą ir pa- 
aiškina, kodėl Vilniaus žinios nepriėmė jo tekstų. Autorius mano, kad jie buvo atmes- 
ti ne tiek dė! kokybės, kiek dėl katalikiškumo. Dėl atmestų tekstų išreiškiamas nepa- 
sitikėjimas savo kūrybinėmis jėgomis („Jo argumentai teisingi: mano rašalai toli nuo 
dailių-dailės; daugiau jeibių, neg gerumo“, VL 61, I. 54v), bet tuo pat metu plėtojama 
ir priešinga autorinės savivokos kryptis - siekis būti įvertintam: 


Aš Tamstai nusiųsiu tuos pačius dalykus ir paprašysiu nuspręsti, ar verta jie spauz- 
dinti, ar tebūnie dar antrus penkerius metus pas mane: gal, geriaus išsilavinęs, ge- 
riaus parašyčiau. Etnografiškos medžiagos ten ištikro yra nemaža: dėl jų vien norėjau 
atiduoti kokiam laikraščiui. Bet vienam nepriėmus, kitam nebedrįstu besiūlyti: jei ir 
kitas atmestų, dovanok taip paprastą humanam fragilitatem [lot. žmogiškąjį silpnu- 
mą], per daug mano savymeilė būtų užgauta. Dėl to tai drįstu užmesti Tamstai tokį 
biaurų darbą, kaip skaitymas svetimų rankraščių; aš pats štai dantį griežiu, vienos 
bajorės vertimą taisydamas. Viso nereiks skaityti, tik permesk, kur-ne-kur užgrieb- 
damas; tai per pusę valandos gal atlikti. „Mūsų papročjai“*' tai tik dalis. Be jų dar tu- 
rėsiu į 25 lakštus ypatiškų vaikystės atminimų. Ten daugiau gražių vietų, tik perdaug 
ypatiški ir aš juos suturiu, vien galą jums tepasiųsdamas. (VL 61, 1. 54v) 


Rašydamas apie tą pačią Vilniaus žinių istoriją, Vaižgantas ir laiškuose Onai Plei- 
rytei-Puidienei pirmą kartą pozicionuoja save kaip rašytoją: 


„V. Ž“ labai išmintingai vedamas. Turiu tai pasakyti, nors mano Vaizdelių nepri- 
ėmė; spėju, kad ne tiek dėl jų netobulumo, kiek dėl dvasiškos formos. Turiu šeip 
jau raštelių iš beletristikos ir etnografijos, tik vis nenoriu užsimesti, neprašo- 


* Idem, „Svėdasiškiai“, cituojama iš: Ibid., p. 350. 
2 Tikriausiai kalbama apie dramą „Namai-pragarai“. 
2 Vilniaus žinių redakcija nepriėmė spausdinti dviejų Vaižganto vaizdelių - „Ant Rarotų“ ir „Kūčios“. 

mas: „Namai-pragarai“ scena. „Mūsų papročiai“. „Atminimai vaikystės“. „Vebronių 
buitis“??, satyra. Gal dar ką sugraibyčiau. (1905-01-29, VL 65, 1. 4r) 


Autorinės ambicijos, orumas („nenoriu užsimesti, neprašomas“) bei čia pat for- 
muluojama savikritika („daugiau jeibių, neg gerumo“) - būdingas autorinės savivo- 
kos variantas visoje ankstyvojoje korespondencijoje. 

Tokią dvilypę autorinės savivokos būklę galima paaiškinti diskurso analizės teo- 
retiko Dominigue'o Maingueneau „nepakeliamos įtampos“ samprata. Taip jis vadina 
komplikuotą situaciją, kai rašytojas balansuoja tarp bios ir grafijos sferų, bet negali 
išsitekti nė vienoje iš jų: „[Tlik turėdamas tikslą rašyti, jis [rašytojas] išsaugo savąją 
paratopiją, ir tik rašydamas jis gali išpirkti šią savo kaltę [buvimo ir kartu nebuvimo 
šiame pasaulyje - A. K.]/ Kita svarbi Maingueneau sąvoka - paratopijos: anot jo, 
visi kūrėjai balansuoja „tarp buvimo vietoje ir ne-vietoje“, o paratopija yra autoriaus, 
„kuris gyvena iš negalimybės apsistoti, lokalizacija“**. Savikūros ir savivokos dvi- 
prasmiškumas iš dalies grįstinas priklausymu paratopinei sričiai, o Vaižganto atveju 
jis stiprėja ir dėl literatūros lauke užimamų pozicijų - tarpininko bei autoriaus - 
nedermės. Cituotuose laiškų fragmentuose aiškiai matyti, kad Tumas, bandydamas 
atsiriboti nuo rašytojo tapatybės, siekia grožinę kūrybą sulyginti su dokumentika 
ir (ar) publicistika, be to, apskritai neigia savo kūrybinį potencialą, tačiau greta to 
(kartais ir tame pačiame laiške), priešingai, siekia būti pripažintas kaip rašytojas - 
tai „nepakeliamos įtampos“, neišsitekimo šiame vaidmenyje pavyzdys. 

Po daugiau kaip metų epistolikoje grįžęs prie aptartų atsiminimų publikavimo 
temos, reikšdamas nuomonę apie savo tekstus Vaižgantas nebenusižemina. Šiame 
laiške dalijamasi kūrybinėmis nesėkmėmis ir planais, priartėjama prie išpažintinės 
raiškos: 


Kad man nebutų jie malonųs, kaipo tikrieji mano atminimai, man pačiam, ne forma, 
bet turiniu, būčiau seniai numetęs. [...] Rašyk, rašyk! baudėte mane. Ką gi velnią rašysi, 
kad nesiseka? Nemintykite, jog aš tai rašau, laukdamas persvazijos, peikiuosi, laukda- 
mas pagyrimo. Aš ne mergaitė. Jai tai Jums rašau, tai dėl to, kad tikrai ant savęs pykstu 
ir, kaip papratęs, Jums išpažįstu. (Vaižgantas - Jakštui, 1906-09-10, VL 82, 1. 64v) 


Būtent tokioje atsivėrimo situacijoje Vaižganto epistoliniame diskurse bene pir- 
mąsyk interiorizuojama autorinė savivoka, nors ir neatsiejama nuo nusižeminimo. 
Kita vertus, įdomu, kad epistoliniame dialoge su Jakštu panašiu metu kinta ir adre- 
sato autorinė savivoka. Rašydamas Tumui apie neseniai perleistą Dainų skrynelę, 
Jakštas atliepia tą patį „aš-autorius“ siužetą, demonstruojantį augančią rašytojo 
savivertę ir autoriaus tapatybės prisiėmimą: „Nenorėčiau[] idant Tamsta leistumei 


2 „Namai-pragarai“, kaip rašyta, publikuoti 1905 m. Lietuvių laikraštyje, o „Atminimai vaikystės“ (Aukštaičių 
vaizdeliai) ir „Vebronių buitis“ - tik 1913 m. 

3 Dominigue Maingueneau, Literatūros kūrinio kontekstas: Sakymas, rašytojas, visuomenė, iš prancūzų kal- 
bos vertė Jūratė Skersytė, Vilnius: Baltos lankos, 1998, p. 65. 

4 Ibid., p. 36. 

juos už dyką. Pažemintumei tuomi autorių, nurodydamas|,] lyg jo veikalėlis butų 
visai bevertis“ (Jakštas - Vaižgantui, 1905-09-21, p. 24). 

Panašiu metu ir panašiais būdais autorinės savivokos siužetas plėtojamas laiš- 
kuose Kaziui Puidai. Iš 1906 m. rugsėjo 10 d. laiško Pleirytei ir Puidai suprantame, 
kad Vaižgantas buvo kviestas pateikti tekstų 1907 m. turėjusiam pasirodyti Juozapo 
Albino Herbačiausko sudarytam Gabijos almanachui, tačiau komunikacija su Čiur- 
lioniene strigo, ji nepriėmė Tumo tekstų, ir galų gale jis šiame almanache nieko ne- 
publikavo. Štai kaip Vaižgantas tą aprašo: „Vaizdelių“ aš turiu gana. Būčiau seniai 
jau jam nusiuntęs, kad Zosė būtų atsakiusi ant mano laiško. Matykite, klausiau, kiek 
jie gali patalpinti vieno rašėjo, nes negi galima visą knygelę užimti vieno autoriaus 
veikalu. [...] [A]š pasiunčiu Jums, palikdamas jų cielybę ant Jųsų atsakymo“ (VL 81, 
1. 9r). Laiškui būdinga ta pati kūrybos vertinimo dviprasmybė: savi tekstai vertinami 
kaip prasti, tačiau juos vis dėlto norima spausdinti. Ši kolizija niekaip neišspren- 
džiama: „[S]iųskite rekomenduotu laišku, kad nepražūtų, nes kopijų neturiu, o vis- 
gi būtų gaila. [...] Jeigutgi numanote iš to sumanymo niekai būsiant, spauzdinkite 
V. Ž/“ (VL 81,1. 9v). Ir nors su tekstais Vaižgantas leidžia elgtis beveik savo nuožiūra, 
„hepakeliamą įtampą“ sustiprina nuostaba, kad redakcijos atmeta jo rankraščius: 
„Štebėtinas daiktas: daugelio mano dalykų nė viena redakcija nepriima. Jųsų Juozas“ 
(VL 81, 1. 9v). 

Atkreiptinas dėmesys į vieną knygoje Šis-tas: Trys Vaišganto apysakėlės publi- 
kuojamą Vaižganto vertimą pavadinimu „Autorius“ (pirmoji publikacija Dirvoje pa- 
sirodė 1906), kuriame beveik par excellence perteikiama paratopinė rašytojo būse- 
na ir negalėjimas išsitekti tarp kūrybinės ir visuomeninės sferų, nulemtas „nepake- 
liamos įtampos“. Tiesa, šis vaizdelis ne autorinis - tai prancūzo Catulle'o Mendėso 
teksto vertimas (sekimas), bet jis svarbus kaip rašytojo pasirinkimas, tikėtina, atlie- 
piantis ar tiesiog reflektuojantis autorystės sampratą ir kūrėjo padėtį. Šiame vaiz- 
delyje vyresnis autorius „nepagarsėjusiam dainiui“ pataria niekada nespausdinti 
savo tekstų, nes „nuo tos valandos, kaip tos knygos išspausdintos pasirodys, tamsta 
būsi rašytojas, artistas, t. y. baidyklė“*5, Ironiškai, bet skaudžiai jaunajam kūrėjui siū- 
loma atsisakyti rašymo veiklos: „[Tlik nebūk rašytojas, jei nori tikrai verkti, tikrai 
juoktis, mylėti, kad norisi mylėti, kentėti, kad reikia kentėti, žodžiu - gyventi!“ (p. 
179). Įvardijimas baidykle** autoriaus komentuojamas per „nepakeliamos įtampos“ 
prizmę: „Nes tikrai, argi ne baisybė nebūti tokiuo pat žmogumi kaip visi kiti? [...] Li- 
teratūra, literatūra, tu tapai mūsų širdimi, mūsų jausmais, mūsų kūnu, mūsų balsu! 
Mes pergyvename ne gyvenimą, bet poemą arba romaną, arba dramą“ (p. 177). Ne- 
išsitekimas stiprinamas kančios motyvu, literatūros kaip „suvalgančios“ gyvenimą, 
žudančios prigimtinį asmens vitališkumą vaizdiniu: „Literatūra persekiojo, vergė, 
prarijo visą mano gyvenimą“ (p. 178); „Štai dėl ko aš neapvėžu prakeikto meno, už- 
mušančio visa paprasta“ (p. 179). Tokia fikcijos galia užvaldyti gyvenimą ir rašymo 


2 Vaižgantas, Raštai, t. 2: Mišrieji vaizdai, parengė Eglė Bielskytė, Ramūnas Korsakas, Vilnius: Pradai, 1995, 
p. 175. Toliau cituojant skliaustuose nurodomas puslapio numeris. 

2 Aktualiausia šiuo atveju yra LKŽ teikiama „baidyklės“ kaip „šmėklos“ reikšmė. Paratopiškas personažas 
dėl „nepakeliamos įtampos" yra išblyškęs, sunykęs, lyg pusgyvis. 

dominavimas prieš socialinę sferą leidžia persvarstyti autorinę savivoką. Pierre'as 
Bourdieu yra rašęs, kad į literatūros personažus galima žiūrėti kaip į autoriaus sa- 
viobjektyvizacijos pastangą, bandymą imtis socioanalizės, savianalizės*?. Vaižganto 
verstas vaizdelis „Autorius“ priklauso tokiai socioanalizės ir savianalizės sferai, juo 
bandoma spręsti „nepakeliamos įtampos“ problemą, kurią, galimas daiktas, episto- 
linė savikūra gilina. Be to, teksto pasirinkimas kertinis ir tuo, kad vaizdelyje imama 
apčiuopti literatūros lauko kaitą ir modernėjimo linkmę: literatūra iš kitų sferų iš- 
skiriama kaip turinti savus dėsnius, „nugalinti“ visuomeninę, socialinę veiklą. 

Pasakojimas, į kurį įtraukiama autentiško gyvenimo negalinčio pajusti („Mes 
pergyvename ne gyvenimą, bet poemą arba romaną, arba dramą“) vyresniojo „bai- 
dyklės“ ištartis jaunesniam kūrėjui, publikuotas 1906 m., kai epistoliniame diskurse 
suaktyvėja autorinė savivoka ir imama svarstyti autoriaus tapatybė, o šie svarsty- 
mai tampa būdingi ir spaudoje publikuojamiems tekstams. 1906 m. Vilniaus žinio- 
se spausdinamas trumpas Tumo atsiliepimas apie savo apysakų (būtent aptariamo 
rinkinio Šis-tas: Trys Vaišganto apysakėlės) leidimą. Jame keliama mintis, kad kny- 
gomis reikėtų leisti tik didesnės apimties tekstus, nors pats Vaižgantas yra publika- 
vęs mažos apimties leidinių (Vaizdeliai, 1902) ir dėl to jaučiasi prastai: „[0] kelinti 
metai jau pakutavoju, išvysdamas juos krautuvėse ir nurausdamas iš gėdos lyg pat 
nosies galui.'*š Vaizdelių leidimą jis nuvertina, o teksto pabaigoje suformuluojama 
ir „autoriškos savimeilės“ bei jos pažeidimo samprata: „Sauvalingą „veikalo“ „Šis-tas“ 
sutaisymą, kurs nė pusės ditkos nevertas, skaitau už mano autoriškos savimeilės 
pažeidimą ir reikalauju nuo Lietuvių Katalikų spaudos Bendrijos, kad daugiaus jo 
žmonėms neberodytų?? 

Taigi dar XX a. 1-ajame dešimtmetyje Vaižganto rašytuose ir verstuose tekstuose 
vaizduojama gyvenimo ir rašymo „trintis“, reflektuojama literatūros kaip „gyveni- 
mą uzurpuojančios“ samprata bei kūrybinio pasaulio suaktyvinama „nepakeliama 
įtampa“. Galima šią fikcijos ir realybės dichotomiją laikyti viena iš literatūros lauko 
autonomiškėjimo krypčių, ypač turint galvoje, kad iš dalies savarankiškas lietuvių 
literatūros laukas aktyviai formuojasi būtent nuo XX a. 1-ojo dešimtmečio, o tarpu- 
kariu pasiekiama dalinė literatūros lauko autonomija. Tad ankstyvoji Vaižganto au- 
torinė savivoka, konstruojama bei apmąstoma ir epistolinėmis praktikomis, atsklei- 
džia bendresnę literatūros lauko dinamiką, „nepakeliama įtampa“ pažymėtą rašymo 
„vadavimąsi“ nuo gyvenimo, sustiprėjantį tarpukario literatūroje. 

Maždaug 1912-1913 m., kai atskirtyje Laižuvoje (nuo 1911 iki 1914) gyvenu- 
siam Vaižgantui epistolinis diskursas tapo viena iš nedaugelio kultūrinės komuni- 
kacijos formų, autoriaus tapatybė pradėta intensyviau apibrėžti ir prisiimti būtent 
epistolinėje aplinkoje; iškalbingai kinta ir laiškų raiška. Pavyzdžiu kintančiai raiškai 
iliustruoti galima pasitelkti Tumo susirašinėjimą su Jonu Basanavičiumi. Pirmasis 


7 Pierre Bourdieu, The Rules of Art: Genesis and Structure of Literary Field, translated by Susan Emanuel, 
Stanford: Stanford University Press, 1995, p. 25. 

28 Vaišgantas, „Šis-tas. Trys Vaišganto apysakėlės. Atspauda iš nr. 2 „Dirvos“ 1906 m. Lietuvių Katalikų Spau- 
dos Bendrijos Spaustuvėje. Shenandoah, Pa. 16 pusių. 12 k.“, Vilniaus žinios, 1906-10-29, Nr. 239, p. 3. 

3 Ibid., p. 4. 

išlikęs laiškas - 1905 m. sausio 29 d., bet ankstyvesnieji laiškai - dalykinio pobūdžio 
reikalų raštai. Tačiau iš Laižuvos siųstas 1913 m. gruodžio 17 d. laiškas yra vaizdin- 
gesnis, net ir pradedamas ekspresiškai konotuotu pasveikinimu, kuris anaforiškai 
kartojamas visoje pastraipoje: 


Sveikas, laimingai sugrįžęs atgal Tėvynėn! Sveikas, palinksminęs Tautos Namų šali- 
ninkus (ir mane patį)! Sveikas, užgėdinęs jųjų priešininkus (kun. Dambrauską visų 
pirma ir jo „Garnį“)! Sveikas, nenuleidęs rankų ir nuo apopleksijos nekritęs, kada 
Amerikos išgamos dergė Tamstą ir tą Tėvynę, kuriai esi atidavęs savo jaunystę ir se- 
natvę, širdies ir kišenės turtus! (VL 160, 1. 6r)39 


Kalbama apie Basanavičiaus kelionę į JAV rinkti lėšų Tautos namams ir konf- 
liktus su idėjos priešininkais*, o žaidybiškas tonas sufleruoja, viena vertus, emo- 
cionalų turinį, antra vertus, galima daryti prielaidą, kad rašytojas gana sąmoningai 
eksperimentuoja su laiško galimybėmis - epistolinis tekstas, rašomas bičiuliškomis 
intonacijomis, potencialiai tinka rašymo pratyboms. 

Grįžtant prie rašytojo savivokos tapsmo, įdomus tų pačių 1913 m. rugsėjį Viltyje 
publikuotas Vaižganto sceninis monologas „Rašėjas“ (vėliau išleistas Scenos vaiz- 
duose), kuriame vaizduojamas redaktoriais nepatenkintas rašytojas, apmąstantis 
savo santykį su meno lauku ir „nepakeliamą įtampą“ kasdieniame gyvenime. Tekste 
ryški ironija - monologuojantis „rašėjas“ vaizduojamas kaip per didelis idealistas, 
pernelyg atitrūkęs nuo socialinės sferos, bet pats personažas to nesupranta ir savo 
idėjas formuluoja aksiomiškai: 


Taip, tėtušėli! Aš duonos kąsnio nemoku užsidirbti; ale ir tu užmiršti, kad ne viena 
rugiene duona gyvi žmonės. Kad jie turi ne tiktai pilvą kaip tėtušis, bet ir dvasią kaip 
mano štai, ištroškusią grynojo meno, žvaigždžių aukštybės, jūrių gilybės, elektros 
greitumo, bekraštės erdvės platumo.3* 


Šis naivus svajotojas dėl nesėkmių kaltina jo „dailių dailės“ nesuprantančius 
redaktorius, trukdančius rašytojui išgarsėti. Komiškame „rašėjo“ santykyje su re- 
daktoriais aiškėja polinkis į grafomaniją. Jis, rašęs „pirmeivišką“ knygą, publicistiką, 
„tomus novelių“, „veik visos mūsų literatūros kritiką“, galų gale pateikia „politiškai 
visuomeniškai ekonomiškai tautiškai beletristišką veikalą: „Pelių čečenos“ Nedaug, 
viso 397 puselės in folio“. Pats personažas mano, kad jo raštai - „tai pasaulinės ver- 
tybės, kaip mokslo, taip ir dailės žvilgsniu, šisai mano elaboratas..“ (p. 181). Toks 


egocentriškas grafomano požiūris leidžia diagnozuoti literatūros lauke vykstančią 


* Vaižganto laiškai Basanavičiui cituojami iš: juozas Tumas-Vaižgantas, „10 laiškų Dr. Basanavičiui, J., ku- 
riuose kalbama apie Pietario V. (nesunaudotų) rankraščių išsiuntimą Basanavičienei, J., Valančiaus ran- 
kraščių perdavimą L. M. Dr. knygynui ir kitais visuomeniniais reikalais“, LLTI BR, f. 2, b. 1478. 

* Dambrausko redaguotas Garnys čia minimas dėl to, kad redaktorius aršiai kritikavo Basanavičiaus idėją 
ir leidinyje dažnai ją pašiepdavo, pvz.: „Tautos namai“, Garnys, 1910, Nr. 6, p. 84-86; „Ką veikia D-ras Basa- 
navičius“, Garnys, 1913, Nr. 4, p. 55 ir t. t. 

32 Vaižgantas, Raštai, t. 1, p. 179. Toliau cituojant skliaustuose nurodomas puslapio numeris. 

kaitą: „Ką? nesikolioti? mane patį į vytelinę? Tai aš šlamštas, ne rašėjas? „Rašėjas“ sa- 
kote, tai ne - rašytojas? To jau per daug!“ (p. 182). Galima daryti išvadą, kad 1913 m. 
tekste aiškiai kristalizuojasi literatūros tekstų kokybės ir kiekybės santykio klausi- 
mas; narciziškasis „rašėjas“ teksto pabaigoje vaizduojamas kaip pralaimintysis („Iš- 
bėgdamas prapliumpa ašaromis. / Nelaiminga mano galvelė! Kuo aš dabar besidėsiu 
prieš tėtušį, kad niekas manęs neklauso?!“) ir palyginamas su Don Kichotu („O aš, 
liūdno veido karžygys, išeinu iš jūsų“, p. 182). 

Prisiminus Bourdieu mintį apie personažus kaip autoriaus socioanalizės ar sa- 
vianalizės projektus, vaizdelį „Rašėjas“ taip pat galima vertinti kaip etapinį besifor- 
muojant autorinei savivokai: jame susiduriame su permąstyta ir sykiu konstruoja- 
ma literatūros lauko situacija, kai akcentuojama estetinė kūrybos vertė ir ironizuo- 
jamas priešingas - grafomaniškas, neprofesionalus - požiūris į literatūrą. Lyginant 
šį vaizdelį su kitu etapiniu tekstu „Autorius“, ryškėja skirtingi aspektai: 1906 m. 
publikacijoje kalbama apie kūrybinio darbo iniciaciją, pasirinkimą būti arba nebūti 
rašytoju, o „Rašėju“ akcentuojama kritinė kelią jau pasirinkusio rašytojo būsena. Be 
to, abu tekstai komiški, autorinis balsas netgi šaržuojamas; apsisprendimas būtent 
tokiu būdu permąstyti autorinę savivoką interpretuotinas prisiminus Vaižgantui 
būdingą žaidybiškumą, dažnai susiklostantį atsitraukus nuo priimtų normų, patoso, 
pernelyg didelio sudvasinimo ir pan. 

Reikšmingai kintanti autorinė savivoka atsiskleidžia laiškuose Girai. Šis epistoli- 
nis santykis, panašiai į aptartąjį su Puida, grįstas ir bičiulyste, ir darbo reikalais. 1-ojo 
ir 2-ojo XX a. dešimtmečių laiškuose matyti, kad tarp Tumo ir Giros buvo užsimezgusi 
tikra draugystė, kuri vėliau nutrūko (bičiuliški ir laiškų kreipiniai: „Mielasis Liudai!", 
„Gerasis Liudai!“, „Liuduk!“ ir pan.; „Mielasai Kunige Juozai!“, „Mylimasai Kunige Juo- 
zai!“ ir t. t.). Šiuose laiškuose susiduria „gyvenimiškoji buitis“ ir „darbo buitis“ dažnai 
sintaksiškai viena nuo kitos neatskiriamos, t. y. nuo vieno prie kito pereinama sklan- 
džiai, natūraliai, pavyzdžiui, 1913 m. rugpjūčio 5 d. Tumo laiške Girai: „Ir užmokėk 
už tas dvi knygeli. Neilgai trukęs, visa atsiųsk ir sąskaitą: tuoj nusiųsiu, kiek reiks. Aš 
nebeturiu rašomojo popierio. Ar laimingai sugrįžot?“ (VL 142, 192r). 

Gira ir Tumas laiškuose daugiausia aptaria literatūrinius reikalus. Gira, leidėjas 
ir žurnalų redaktorius, neretai prašo Tumo publikacijų (pavyzdžiui, 1912 m. sausio 
12 d., 1912 m. spalio 23 d., 1912 m. lapkričio 12 d. laiškuose ir t. t.)23. Intensyvesnio 
epistolinio dialogo pradžioje Gira ne tik kviečia Vaižgantą dirbti pirmajame lietuvių 
literatūros žurnale Vaivorykštė, kurį pats 1913 m. įsteigia, bet formuluodamas kvie- 
timus nuolat išaukština Vaižganto kaip rašytojo gabumus: „Neatsisakykit taip-pat 
nors retkarčiais šį-tą „Vaivorykštei duoti, nes be Vaižganto [išskirta originale - A. K.] 
nepilnas bus Lietuvos dailininkų vainikas“ (Gira - Vaižgantui, 1912-01-12, p. 156); 
„Taigi prašau labai atsiųsti savo vaizdelius. Jie priduos daug gyvumo ir bus tikra lite- 


33 Giros laiškai bei keletas Tumo laiškų (susijusių su Vaivorykštės ir Švyturio žurnalais) publikuoti: Biblioteki- 
ninkystės ir bibliografijos klausimai, 1969, t. 7, P. 155-159, 170. Cituojant Giros laiškus iš šio leidinio skliaus- 
tuose nurodomas puslapio numeris. Vienas Giros laiškas Vaižgantui publikuotas jo Raštuose, žr. Liudas 
Gira, Raštai, t. 5: Literatūros mokslas. Teatras. Dailė. Publicistika. Laiškai. Autobiografinė medžiaga, Vilnius: 
Valstybinė grožinės literatūros leidykla, 1963, p. 417-418. 

ratūros naujiena, nes jau Vaižganto mūsų visuomenė seniai nebeskaitė nieko nauja“ 
(1912-11-12, p. 156). 

Vien literatūrai skirtas periodinis leidinys, nors ir neilgai ėjęs (1913-1914), - 
svarbi terpė tekstus publikuoti ir apie literatūrą kalbėti nebe bendriems reikalams 
skirtuose dienraščiuose ar laikraščiuose, ne rašytojų raštų tomuose, bet viename 
kultūriniame leidinyje. Reikėtų atkreipti dėmesį į tai, kad jau 1912 m. Gira suformu- 
luoja mintį „be Vaižganto nepilnas bus Lietuvos dailininkų vainikas“, nors tuo metu 
Tumas dar nėra parašęs svarbiausių savo tekstų. Tiesa, galima galvoti, kad verti- 
nimas susijęs ir su privačiu santykiu - Gira Vaižgantą pažįsta iš bendro darbo Vil- 
ties redakcijoje ir žino jo tekstinius polinkius. Be to, ne tik vienas pirmųjų spaudoje 
rašo apie Vaižgantą rašytoją, dar 1909 m. balandžio 19 d. dedikuoja Vaižgantui jį 
išaukštinantį proginį eilėraštį „Improvizacija (Kun. f. Tumo vardadieniui)“, kuriame 
nuskamba tokios eilutės: „Žino juk Vaižganto / Vardą mus Tėviškė; / Žino ir džiau- 
giasi / Tokį sulaukusi / Sūnų jinai.'34 

Nors Gira išaukština Vaižgantą, jis pats, kaip anksčiau minėtais atvejais, atlie- 
pia nusižemindamas, nusitolindamas, neretai apie save rašydamas trečiuoju asme- 
niu: „Ačiū už gerą manymą apie Vaižgantą. Aš bent kiek kitaip apie jį manau. Į Tavo 
laikraštėlį jisai duos kai ką [...]'35 (Vaižgantas - Girai, 1912-01-28, VL 114, I. 94r). 
Šioje korespondencijoje taip pat plėtojamas nepasitikėjimo savimi siužetas, bet, 
prakalbus apie konkrečius kūrinius, išreiškiamas noras juos publikuoti ir tikimasi 
pripažinimo: „Jeigu būtumei jau gavęs [kalbama apie „Vebronių buities“ gavimą iš 
Herbačiausko - A. K.] ar kuomet nors gausi, tai vis delto aš norėčiau ją perrašyti, 
nes ji parašyta prieš daugelį metų, tai dabar gal jau kai ką ir pataisyčiau“ (Vaižgan- 
tas - Girai, 1912-02-22, VL 115, L. 95r). 1913 m. liepos 6 d., tikriausiai pasimetus 
„Vebronių buičiai“, Tumas rašo Girai: „Alegoriško vaizdelio „Iš Vebronių buities“ aš 
labai gailiu, nors tai ir menkniekis: ten norėta kai-kam indurti - ir indurta“ (VL 137, 
1. 193r). Išsitarime „labai gailiu, nors tai ir menkniekis“ slypi tiek pripažinimo siekis, 
tiek nusižeminimas. Taip pat „menkniekiu“ vadinamas ir kitas savas tekstas („In- 
formacijų biūras ar kaip kitaip, nebeatmenu“), kurio vis dėlto gailimasi: „Mažas tai 
menkniekis, ale reikia ir jis surasti. [...| Taigi nuo savęs paprašyk, buk tai rinkdamas 
„Vaišganto' vaizdelius“ (1913-07-06, VL 137,1. 193v). 

Apibūdinant kūrybą apskritai dažnas gailesčio motyvas, pavyzdžiui: „Maniau 
perdirbti; ėmiau perrašinėti, bet pagailo: teeinie taip, kaip buvo parašyta dar 1903 
ar 4 metais“ (Vaižgantas - Girai, 1913-07-22, VL 138, 1. 195r), padaroksaliai kore- 
liuojantis su negatyviais kūrinių vertinimais: „Tų šiukšlių [išskirta mano - 4. K.] susi- 
darys storas tomas arba du plonu. Jau ir surinkęs turiu gerokai“ (VL 138, I. 195v). Šis 
laiškas išsiskiria dvilypiu savos kūrybos vertinimu, nes jame kelis kartus apverčia- 
ma vertinimo skalė - vartojami „pagailo“, „šiukšlių“, o toliau rašoma: „V. buitis“ man 
patinka; alegorija išlaikyti man čia geriaus pasisekė, neg ,Vapsva-vabzdžių karalaitė, 


2 Liūdas Gira, Žalioji pievelė: antroji laida, Kaunas, Mariampolė: „Dirvos“ b-vės leidinys, 1923, p. 20. 
3 Vaižgantas Vaivorykštėje publikavo „Vebronių buitį“ (1913, 3 kn.), prieš tai - Aukštaičių vaizdelių fragmentus 
(1913, 2 kn.). 

„Kaip Jonas su Petru kiaules ganė, „Dėdė lapę nušovė“ ir kitose“3? (VL 138, L. 195r). 
Korespondencijoje su Gira „nepakeliama įtampa“ akivaizdi, o paradoksalia logika 
grįstas asmeninės kūrybos vertinimas (nors „menkniekis“, bet „gailu“) - esminė au- 
torinės savivokos linkmė. 

Įdomu pastebėti, kad kitiems saviems, t. y. ne grožiniams tekstams Tumas buvo 
ne toks jautrus ir ne sykį pasirodo kaip nepretenzingas autorius. Pavyzdžiui, 1913 m. 
spalio 16 d. laiške Juozui Kubiliui ir Antanui Smetonai sakoma, kad Tumo rašytą 
Draugijos recenziją į Viltį jie gali dėti arba nedėti - tai jų pasirinkimas: „Aš juk netu- 
riu ir nereikalavau niekuomet, kaip išėjau iš redakcijos, sprendžiamojo balso. Vėlgi 
mano nepretensijinumą, siunčiant raštus redakcijoms, visi gerai žino ir drąsiai su jais 
elgiasi, kaip tinkama“ (VL 148, 1. [15r]). Tad paratopinę kūrėjo būklę išryškina ir „ne- 
pakeliamą įtampą“ atskleidžia Tumo kalbėjimas būtent apie savo grožinius tekstus. 

Reikšmingai autorinės tapatybės dinamiką liudija dvi epistolikoje nuodugniai 
dokumentuotos leidybinės istorijos, kurias pakomentuosiu plačiau: kelionės po JAV 
atsiminimų apybraižos Ten gera, kur mūsų nėra (išleistas 1912-ųjų data) ir Aukštai- 
čių vaizdelių (1913) publikavimo reikalai. Pradėsiu nuo antrosios, kuri plėtojama 
dialoguose su Jakštu ir Gira, taip pat minima laiške Puidai: 


Žinai, aš turiu surinkęs ir kuo negatavai sutaisęs didelį tomą „Augštaičių vaizdelių“. 
Kai-ką gal atmeni iš „Vilties“. Kai kurie, sako, esą gerai stilizuoti. Aš baisiai norėčiau 
išleisti juos netiktai švariai ir be paklaidų, bet ir artistiškai gražiai. Bet nėra leidėjų. 
Rinkevičia - bepinigis žmogus. [...] Šv. Kazimieras galėtų; bet savo „mužikams“ ėmė- 
jams kam perdaug intikti: ir teip mačys, anot Valančiaus. (Vaižgantas - Puidai, 1913- 
10-24, VL 149,1. 11v) 


Vaižgantas laiškais ieško leidėjo (mini, kad galbūt šį rinkinį galėtų išleisti Juoza- 
po Zavadskio spaustuvė, Jonas Rinkevičius arba Isakas Brevda), o šios paieškos iš- 
kalbios galvojant apie besikuriantį autoriaus tapatybės modelį. Cituotame fragmen- 
te išryškinamas „artistiškai gražus“ leidinių pateikimas - akcentuojamas estetinis jų 
pavidalas. Imama diferencijuoti literatūros tekstus, skelbtus spaudoje, ir tuos, kurie 
išleisti atskiromis knygomis: pastariesiems (šiuo atveju - saviems tekstams) kelia- 
mi aukštesni reikalavimai. Šv. Kazimiero draugija, leidusi ir Draugijos žurnalą, kuris 
buvo, anot Vaižganto, „paskirtas visokeriopai inteligentijai“, laiške šaržuojama kaip 
nepaisanti minimos estetikos, nes pakitus sąlygoms (laisvėjant spaudai ir vystantis 
kultūrai) vis dar laikomasi švietėjiškojo Valančiaus projekto. Vaižgantas, atvirkščiai, 
tolsta nuo literatūros kaip priemonės didaktiniams tikslams pasiekti sampratos 
(žr. jo 1913 m. kritiką Puidai). 

Kaip aptarta poskyryje „Epistolinė kritika bendrame literatūros kritikos lauke“, 
savo leistoje Viltyje Tumas palaikė leidinio paprastumo ir populiarumo siekį, pakar- 
totą ir 1913 m. lapkričio 3 d. laiške Jakštui, kuriame tariamasi dėl Aukštaičių vaiz- 


3 1913 m. liepos 30 d. Gira antrina Vaižgantui taip pat girdamas „Vebronių buitį“: „Vebronių buitį perskai- 
čiau ir be komplementų pasakysiu. Tai yra visų geriausias, kol kas, mūsų literatūroje satyros dalykas. Man 
baisiai patiko ir aš jį[,] žinoma[.] Vaivorykštėn' padėsiu“ (p. 158). 

delių: „Vilties“ N1 Ponas Dovidaitis37 sutaisė indomiai ir įvairiai. Tik kalba, kalba... 
Susimildamas, patark jam lietuviškiaus rašyti ir - populeriškiaus, jei norime, kad ir 
laikraštis taptų populeriškesniu, destis, gautų daugiaus skaitytojų“ (VL 150, L. 87v). 
Bet kai kalbama apie nuosavus tekstus, „svajojama apie dailesnį leidinį“: 


Nors vaizdelių surašyta daug, bet visi jie neilgi. Taip spauzdinant, kaip „Ten gera, kur 
mūsų nėra“, nebūtų didesnė knygelė arba nedaug ką tedidesnė. Bet aš svajočiau apie 
dailesnį leidinį, nes ir turinys-dailioji literatūra. Gražu žiūrėti į Č. „Lietuvoje“ ar Krė- 
vės „Dainavos šalies padavimai“[,] ar „Teatro“ leidiniai. Duok bent kiek vinječių ir 
džiaugkis. (Vaižgantas - Jakštui, 1913-11-03, VL 150, 1. 87v) 


Tikėtina, kad toks orientacijos pokytis susijęs ir su autoriaus tapatybės prisiė- 
mimu, ir su besivystančia „aš-rašytojas“ saviidentifikacija: „Beto, man svarbu išleisti 
savo minijatiuras viena ar dviem knygutėm, kad skaitytojas galėtų pamatyti mano, 
kaipo beletristo, fizijonomiją, išreikštų savo nuomonę ir ar pastumtų ar atstumtų 
nuo darbo toje-pat srityje. Taigi šitas leidinys man labai svarbus“ (VL 150, 1. 87v). 
Skaitytojų patvirtinimas arba atmetimas, anot Vaižganto, gali būti lemtingas pasi- 
renkant tęsti kūrybinę veiklą. Tačiau pasikliovimas auditorija laikomas patikimu 
tik tuo atveju, jeigu jai bus sudaryta galimybė pamatyti Vaižganto, „kaipo beletristo, 
fizijonomiją“, t. y. bruožų visumą - nuoseklų stilių. Tad aptartas balansavimas ant 
nusižeminimo ir pripažinimo siekio ribos ir toliau labai ryškus, tačiau gausėja prisii- 
mamos rašytojo tapatybės atvejų. 

Aptariamoje publikavimo istorijoje „nepakeliama įtampa“ ir nusižeminimas 
dažnai pakeičiami į autoriaus pripažinimo siekį: „Šv. Kaz. Dr. panoro pasiskaityti 
mano „Aug. Vaizd“ ir jei patiks, spauzdinti kaiką pasirinkusi. Sąlyga gana pažemi- 
nanti autorių; bet neturint leidėjų, prisieina dar ranka pabučiuoti“ (Vaižgantas - Gi- 
rai, 1913-11-10, VL 154, 1. 97r). Dar prieš sulaukdamas antrojo leidėjų pasiūlymo, 
Vaižgantas sutinka duoti tekstus tik už honorarą: „Jei jūs būsite cacos ir turtingi ir 
nuspręsite, kad už mano darbelius verta kaikas duoti, tai aš jums surinkčiau dar 
vieną knygelę: „Augštaičių vaizdeliai. Prašome tyčia sekti „Viltyje, kaip jie man se- 
kasi“ (Vaižgantas - Jakštui, 1913-07-27, VL 139, |. 90v). Ši nuostata motyvuojama 
tuo, kad autorius jau esantis „šioks toks menininkas“: „Jei patiktų, tai gautumete 
geram tomui tų menkniekių, kur aš rodaus šiokiuo-tokiuo dailininku. Kiekviename 
pasakojimėlyje yra nors truputėlis bliks-bliks“ (plg. su 1904 m. Jakštui formuluotu 
„šnipš“). Ekonominis interesas Aukštaičių vaizdelių istorijoje pakartojamas ir vėliau: 


Štai sudariau dar vieną knygelę - „Augštaičių vaizdelių“. Jos pilną ir detalį turinį 
Tamstai siunčiu peržiūrėti, surašęs ant atskiro lakšto. [..] Ir aš prašyčiau galutino at- 
sako. Man svarbu žinoti leidėją, nes svarbu ir pinigų gauti: kol kas, aš vis dar jų reika- 
lingas metiniam biudžetui palopyti. Jei griežtai atsisakytumei, ieškočiau kito leidėjo. 
(Vaižgantas - Jakštui, 1913-11-03, VL 150, 1. 87r) 


37 Pranas Dovydaitis (1886-1942) - profesorius, teisininkas, filosofijos mokslų daktaras, Nepriklausomybės 
Akto signataras. Nuo 1913 m. redagavo Viltį. 

Finansinio atlygio už grožinius tekstus klausimas dažnėja stiprėjant autorinei 
savivokai: jų rašymas imamas suvokti kaip profesionali veikla, kurios nebebūtina 
sieti su tautinių idealų budimu, o net jeigu ji su tuo susijusi, vis tiek gali būti atly- 
ginama (plg.: XIX a. pabaigoje ir XX a. pradžioje daug knygų leidžiama „autoriaus 
kaštais“). Atlygis už grožinius tekstus - natūrali besiformuojančio literatūros lau- 
ko kryptis autonomiškumo link, dovanos santykiu grįstas kultūros laukas nyksta: 
„Nuraminti' Tave, norintį ,kuodaugiausia mano raštų, bet dykai, aš negaliu. Dykai aš 
galiu duoti tik iš malonės arba Redakcijos malonės prašydamas, kai-ką, kas betingi- 
niuojant išspruks iš-po plunksnos; „kuodaugiausia“ gi žmogus teduoda, priverčiamas 
suderėtu mokesčiu ar kuo kita“ (Vaižgantas - Girai, 1913-11-28, VL 158, I. 202r). 
Pavyzdžiui, Pleirytė-Puidienė 1912 m. sausio 19 d. laiške Girai taip pat rašo nedirb- 
sianti už menką atlygį: „Taigi vadinasi - jei už tą skyrių apsiimate mokėti man po 4 k. 
eilutė minimum - tai imu - jei ne[,] negaliu.'38 

Aptariamoje publikavimo istorijoje autoriaus interesą rodo ne tik savų tekstų 
vertės suvokimas, bet ir suintensyvėjusi korespondencija. Adresatas skubinamas 
(„Gal Tamsta netruksi man atsakyti“), nes geismas stipresnis nei anksčiau: „Iš Tams- 
tos laiško matosi, kad Šv. Kaz. Dr. netaip jau labai stinga rankraščių, ir jie netaip jau 
labai norėtų manąjį spauzdinti. Ale aš labai noriu, kad jį spauzdintų: kita tiek daug 
neišplatina“ (Vaižgantas - Jakštui, 1913-11-08, VL 152, 1. 94r). Epistolinis „aš“ įsi- 
vardija kaip „aš-literatas“ („Kaipo literatas, ne kaipo interesuotas, pasakyčiau, kad 
originaliams dalykams priderėtų pirma vieta mūsų knygų rinkoje“), taigi literatū- 
rinė tapatybė imama interiorizuoti. Korespondencijos dažnis reikšmingas, netru- 
kus imamasi rengti galutinį variantą ir skaičiuojamos net valandos: „Rytoj atlaidai 
Viekšniuose. Sugrįžęs paskaitysiu likusią dalį ir pabaigsiu siųsti. Man norėjosi visa 
tos rųšies mano rašyta išspauzdinti. Bet jei netinka, valia pasirinkti“ (Vaižgantas - 
Jakštui, 1913-11-10, VL 153, I. 95r). Galų gale, „aš-autorius“ situacija ne tik inte- 
riorizuota, bet ir ironizuojama: „Žinai, nesitikėjau, kad galėčiau kilti į puikybę. O 
kįlu! Štai iškarto dvi ofertos - išleisti mano Vaizdelius be jokių aprobavimų“ (Vaiž- 
gantas - Jakštui, 1913-12-02, VL 159, |. 97r). Dviprasmę autorinės tapatybės pri- 
ėmimo ir sykiu negalėjimo prisiimti situaciją intensyvina pakartojama formuluotė 
(„mano-autoriaus“) bei ironizuojama „autoriaus puikybės“3? sąvoka: „Tai mano-au- 
toriaus puikybę nemaža paliečia. Ir dabar nieko nežinau, kaip dalykai stovi“ (VL 159, 
1. 97r). Aukštaičių vaizdelių istorija epistoliniame diskurse tuo ir baigiasi; 1914 m. 
buvo rengiamas Aukštaičių vaizdelių tomas, kuris taip ir neišėjo““, 

Autorinės savivokos kaita nulemia ir tekstinės produkcijos pokytį - tai paste- 
bėjo jau Aleksandras Merkelis: „Nedaug, tur būt, apsiriksime pasakę, kad devynios 


"2 


3 „Archyvinė medžiaga apie „Vaivorykštę 
simai, 1969, t. 7, p. 160. 

3 Panašiu metu laiške Girai pusiau ironiškai, pusiau rimtai užsimenama apie tą pačią autoriaus puikybę: 
„Beto, ir nekrikščioniška puikybė neleidžia: piršties pačiam nėra reikalo - be to uždarbio aš apsieitie 
galiu, nors dykai dirbti niekam nebeketinu, nes pinigai pravartu knygoms pirkties ir gemorojidams nuo 
sėdėjimo gydyties; norėtumei žmogaus, kad tavęs pirštųsi ateitų, jei reikia“ (Vaižgantas - Girai, 1913-11-13, 
VL 155, I. 200v). 

40 Arnoldas Piročkinas, „Jonas Jablonskis redaguoja Vaižgantą“, Archivum Lithuanicum, 2000, t. 2, p. 151. 


, parengė Viladas] Žukas, Bibliotekininkystės ir bibliografijos klau- 

dešimtosios visų 1913 m. kun. Juozo Tumo išspausdintų raštų yra beletristiški arba 
šiaip jau glaudžiai su literatūra susiję dalykai - knygų recenzijos, rašytojų biogra- 
fijos etc“ Be to, pakitusi epistolinio subjekto saviidentifikacija keičia ir adresato 
žvilgsnį. 1913 m. rugpjūčio 31 d. laiške Tumui Jakštas rašo: „Draugijai'[|] man ro- 
dos[,] irgi galėtumei šį tą pabrėžti, jei ne iš kitų sričių, tai bent iš literaturos“ (p. 40). 
Taigi anksčiau bet koks rašymas ir vieša veikla buvo traktuoti kaip naudingi, o da- 
bar koncentruojamasi tik į grožinės literatūros sritį. Aptarsimame Jakšto priekaištų 
laiške dėl Ten gera, kur mūsų nėra publikacijos apeliuojama į vėluojančiojo sąžinę ir 
„literato“ tapatybė laikoma tokia pat svarbia kaip dvasininko: „Na ir Tamstos sąži- 
nė, literato ir kunigo, matyt, yra rami, nes nei jokio iš Tamstos pasiteisinimo[,] nei 
atsiprašymo - nič nieko“ (Jakštas - Vaižgantui, 1913-01-07, p. 38). Šią gimstančios 
„aš-autorius“ savivokos situaciją galima palyginti su viename vėlyvųjų laiškų Jakštui 
visai kitaip apibrėžiama literato pozicija: „Savo škurlininkavimą Pažaislyje aprašiau 
apyskaitos formoje ir pažadėjau „Ateičiai“ ji žadas padarysianti išimti ir įsidėsian- 
ti feljetoną, viendėlto, kam mano, nors tokie-pat pliauškalai, kaip ir po „Šeimos vė- 
žių“ (Vaižgantas - Jakštui, 1929-09-05, VL 243, L. 105r). Žinoma, šis laiškas rašytas 
patyrus Pragiedrulių ir kitų grožinių tekstų „šlovę“, tačiau įdomu stebėti autorinės 
tapatybės kaitą: iš pradžių prisiimta lyg nenoromis, iš lėto, vėlyvuoju laikotarpiu 
Vaižganto pripažįstama kaip esminis savivokos dėmuo. 

O Ten gera, kur mūsų nėra istorija tokia: Tumas, avansu paėmęs honorarą už 
leidinį (1912), neužbaigia laiku, vėluoja; tada prasideda gan išsamiai laiškuose ap- 
rašoma kūrybinė krizė. Kol Jakštas apie vėlavimą nežino, Vaižgantas demonstruoja 
griežtą autoriaus valią ir savo kaip kūrėjo interesus: „Pirmąją korektūrą, žinoma, 
padarysite spaustuvėje; bet paskutinei korektūrai gatavai sulauzytų ir su paginacija 
du egzemplioriu prašome man siųsti. Tai mano reikalavimas. Jūs rinkite, aš toliau 
rašysiu ir korektūrą vesiu (šios neužvilkįsiu ilgiau, kaip vieną dieną)“ (Vaižgantas - 
Jakštui, 1912-05-07, VL 119, L 82r). Po kelių mėnesių siųstame laiške matome, kad 
toks autoriaus sąmoningumas („Tai mano reikalavimas“) nereiškia atsisakymo ben- 
dradarbiauti, nes bendradarbiams jis leidžia koreguoti tekstą be didelių autorinių 
pretenzijų: „[N]eesu nei rašybos, nei sintaksės, nei kalbos, nei styliaus specijalistas; 
savo teorijų neturiu ir prie nieko neesu talmudiškai prikibęs. Tad valia jums kaip tik 
norite taisyti“ (Vaižgantas - Jakštui, 1912-07-11, VL 126, L. 86r). 

Susidūrus su kūrybine krize, intensyvėjant emocinei įtampai (neatlikus žadėto 
darbo) ir klostantis „sudėtingiems epistoliniams santykiams“ (Andrea Fischerova), 
laiško raiška vaizdingėja, leidžiamasi į asmeniškas išpažintis: 


[P]urtaus, pasispiaudau delnus, rengiuosi atsakyti visiems ne tuščiais laiškų žodžiais, 
bet darbais; ir viskas velkas štai kuone ištisi metai: išmanęs negaunate nei žodžių, 
nei darbų. Esu, žinoma, kaltas, ką ir besakyti. Bet ir baudžiamas smarkiau neg Tams- 
tą, kunige Aleksandra, tavo publicistišku talentu sugebi tai išreikšti. Kas dieną-naktį 


*“ Aleksandras Merkelis, Juozas Tumas-Vaižgantas: 3-iasis fotografuotinis leidimas, Vilnius: Vaga, 1989, 
p. 205. 

kankinuos. Aš nei per valandą neužmirštu apsiimto darbo. Dėl jo aš doriškai skaitau 
save neturinčiu teisės užsiimti kuo kitu - rašyti bent trumpai „Vilčiai“. Visi mane kei- 
kia. Juo aš pats save. Ir vis delto... aš nieko neveikiu, į laiškus nebegaliu atsakyti, nebe- 
paskaitau brevijoriaus, kurį taip akuratiškai skaitydavau (paklausk kn. Alšauskio*?). 
(Vaižgantas - Jakštui, 1913-01-14, VL 132, I. 88r) 


Bandoma pasiaiškinti šią kūrybinę krizę: „Aš nežinau, kuo tai vardu - neuras- 
tenija, paraližius nervų ar kitaip kaip. Bet aš tuo sergu - sodžiaus atmosferoje“ 
(VL 132, L. 88r). Jaučiant poreikį suvokti šį rašymo trukdį, išsikalbama: 


4-mėnesių sesers liga - dieną-naktį prie pat mano šono Vilniūje; susidūrimai su 
Administratorium; lenkų užpuolimai, nuo kurių turėjau net su policijos pagalba gin- 
ties; primeivių spardymai, kai koja man - veikėjui paslydo; nustūmimas nuo mies- 
tų-judėjimo centrų į tolimiausią užkampį; [...] kuniškas nuilsimas ir neregėti nervų 
intempimai; kelios dešimtįs paskaitų sugrįžus; bronchitas, slogos ir, - vasaros vyliai, 
ūkio paviršutiniai ramumai (kol nereikalauja pinigų), naujai tvarkomas sodiečio gy- 
venimas, - Gerbiamasis! Suvesk visa į kupetą, atmink „tout comprendre-tout pardon- 
ner“ [pranc. viską suprasti - viską atleisti] ir dar sykį mesk „kiaulyste“ ir kitais kito- 
kiais akmenimis. (VL 132, 1. 88v) 


Bandant pasiaiškinti leidėjui, kūrybinė krizė, tikėtina, paaiškinama ir sau pa- 
čiam, perprantamos jos priežastys. Mat ta pati „rašymo stagnacija“ visai kitaip re- 
prezentuojama ankstyvesniame laiške Kazimierui Jokantui. 1912 m. gegužės 19 d. 
Vaižgantas rašo: „Ūkininkauju, tai prie plunksnos ir nebepaslenku. Štai Šv. Kazimie- 
rui pažadėtųjų savo paskaitų niekaip neprisiruošiu pradėti, o pinigus iškalno pra- 
švilpiau“ (VL 122, l. 7r)43. Šiuo atveju negalėjimas rašyti grindžiamas buities verži- 
musi į kūrybą, nereflektuojant autorinės pozicijos. 

Ryškėjant autoriniam individualumui, daugėja tiesiogiai su autorine savivoka 
susijusių apmąstymų. Įtvirtinus kultūrinę bendriją, ėmus leisti įvairius spaudos lei- 
dinius, randasi kitoks požiūris į menininką. Užuot modeliavęs save kaip tarpinin- 
ką - tautos balsą, vėlyvesniuose laiškuose Vaižgantas, nors jausdamas „nepakeliamą 
įtampą“, reflektuoja save ir kaip autorių, kūrėją. Vaižganto korespondencijoje pa- 
našiu laiku esama ir kitų kūrybinio darbo refleksijų. Pavyzdžiui, kai, nepaisydamas 
aptartų raginimų, atsako Girai negalįs nieko atsiųsti, nes neturįs kūrybinio įkvėpi- 
mo: „Sergu nervų sustingimu ar kas biesas. Nieko negaliu galvoti, naktimis nemiegu, 
vien svajoju, bet vis niekus. Čia ir kalėdoti negalima - toks purvas. Jau gi ir nesu- 
taisysiu anų vaizdelių. Atleisk šiuo žygiu“ (Vaižgantas - Girai, 1912-11-26, VL 128, 
1. 96r); beje, šiuo atveju kalbama apie vis dar apie tą patį negalėjimo rašyti periodą. 
Nors Laižuvos laikotarpis, kaip sakyta, tikriausiai esmingiausias prisiimant ir inte- 


2 Kun. Konstantinas Olšauskas (1867-1933) - knygnešys, visuomenininkas. Vienas iš Šv. Kazimiero draugi- 
jos steigėjų, 1911 m. kartu su Vaižgantu vyko į JAV rinkti aukų. 

33 Vaižganto laiškai Jokantui cituojami iš: Juozas Tumas-Vaižgantas, „J. Tumo-Vaižganto laiškai K. Jokantui“, 
LLMA, f. 373, ap. 1, apsk. 4. 

riorizuojant autorinę tapatybę, be to, ir grožinės kūrybos brandos aspektu, būtent 
šiuo laiku taip pat gausėja ir „nepakeliamos įtampos“ situacijų bei kūrybinių krizių. 

Įdomu, kad akivaizdžiausiai autoriaus tapatybė prisiimama 1913 m., praėjus 
šiam kūrybinės krizės etapui („Kas dieną-naktį kankinuos. Aš nei per valandą neuž- 
mirštu apsiimto darbo“) ir galų gale išspausdinus Ten gera, kur mūsų nėra. Prašyda- 
mas atsiųsti išspausdinto leidinio egzempliorių, Tumas tiesiogiai pirmuoju asmeniu 
įvardija save kaip autorių dar anksčiau nei su Aukštaičių vaizdelių publikavimu su- 
sijusioje korespondencijoje: „[0] aš, autorius, suprantama, labiaus už kitus užinte- 
resuotas, jos dar neesu turėjęs savo rankose. Man nebuvo atsiųsta nei paskutinieji 
lakštai peržiūrėti ir paklaidas pažymėti. Bene lieptumei ekspedicijai kokį egzem- 
pliorių ir man pasiųsti“ (Vaižgantas - Jakštui, 1913-07-27, VL 139, |. 90r). 

Taigi nuo 1913 m. laiškuose Jakštui ir Girai atsiskleidžia, kaip palaipsniui ne tik 
formuluojami „dirvos purenimo“ darbai, bet ir konstituojasi „aš-autorius“ tapatybė, 
galutinai prisiimama vėlyvuosiuose epistoliniuose tekstuose. Autorinės savivokos 
kaita, mano galva, iš dalies nulemta ir rašant laiškus suaktyvėjusių savikūros proce- 
sų. Ankstesniems trumpai aptartiems XIX a. lietuvių literatūros ir kultūros istorijai 
priklausantiems epistoliniams dialogams nėra būdinga epistolinio subjekto saviref- 
leksija ir autorinės savivokos formavimasis, todėl manytina, kad epistolinis diskursas 
tiesiogiai sąveikauja su ryškėjančia autonomiška rašytojo padėtimi literatūros lauke. 


Rašytojo tapatybės refleksija 


Nuo 1913 m. laiškuose kultūros bendradarbiams rašytojo tapatybė ne tik prisiima- 
ma, bet ir persvarstoma. Iš 1914-1917 m. laikotarpio išlikę vos keli laiškai, o nuo 
1918 m. rašyti epistoliniai tekstai skiriasi nuo ankstyvųjų, bendrijos telkimo ir vei- 
kimo modelius apibrėžiančių, be to, juose pakitusi autorinė savivoka. 

Tokį pokytį reprezentuoja epistolinis dialogas su Vincu Mykolaičiu-Putinu4. 
Santykis su juo užsimezgė Pirmojo pasaulinio karo metais Tumui negalint grįžti į 
Lietuvą iš Stokholmo (ten nuvyko 1917-ųjų spalį dalyvauti lietuvių konferencijoje), 
kur Putinas kartu su Vaižgantu dalyvavo lietuviškuose vakaruose (Vaižgantas juose 
skaitydavo tuo metu rašomus Pragiedrulius). Nors Putinas taip pat priklausė dvasi- 
ninkų luomui, jis - kitos kartos atstovas ir jų santykis užsimezgė kultūriniais ir lite- 
ratūriniais pagrindais. Pirmajame laiške Vaižgantui (1918 m. kovo 3 d.) Putinas mini 
Pragiedrulius: „Kaip „Pragiedruliai“ auga? Jau, tur būt, daug prirašėt po mūsų išvažia- 
vimo. Dažnai Jus minim susiėję. Gaila Stokholmo ir Sundbybergo liuosybės“ (p. 646). 
Vaižgantas į šį klausimą atsako: „O mano „Pragiedruliai“ sustojo toje pat vietoje, kaip ir 
nebėra kam beskaityti... Ar ir tai ne romantiška? Gal dabar jūra įsiūbuos“* (VL 166, 


* Korespondencija su Putinu beveik neišlikusi ir mažai kur minima, tad galima manyti, kad buvo negausi. 
Bet kokiu atveju, tiek keli Vaižganto laiškai Putinui, tiek jo - Tumui - etapiniai autorių kūrybiniame kelyje 
priimant svarbius sprendimus. 

4 Laiškai Putinui cituojami iš: Juozas Tumas-Vaižgantas, „Du laiškai Putinui-Mykolaičiui V.“ LLTI BR, f. 1, 
b. 3680. Toliau cituojant skliaustuose nurodomas lapo numeris. 

I. [4r]). Šis epistolinis Putino tekstas - išpažintinis kreipimasis patarimo ir pagalbos, 
o toks atvirumas tikriausiai nulemtas jo minimos „liuosybės“ - neįpareigojančioje, 
kone saloninėje, nekunigiškoje aplinkoje susiformavusio lygiaverčio ryšio: 


Vienas dalykas bloga - tai kad reik sutoną valkioti. Buvau jau nuo jos atpratęs. Mie- 
lu noru nusikratyčiau ne tik sutoną, bet ir viską, kas su ja surišta. Kiek jau aš dėl to 
prisikamavęs! Kartais norėčiau visa mesti ir būti vien kunigu, geru kunigu. Tik nėra 
pajėgų, nėra patraukimo. O einant tolyn literato, dailininko, laikraštininko arba vi- 
suomenininko keliu, - kam man kunigystės? Tiek to. Dabar jau per vėlu. Kaip gyveni- 
mas stums, taip eisiu. (Putinas - Vaižgantui, 1919-03-03, p. 645) 


Panašus išpažintinis naratyvas vystomas ir vėlesniame, 1921 m. birželio 4 d., 
Putino laiške Tumui: 


Jeigu aš jaučiuosi nepatenkintas savo gyvenimu, tai ne tiek dėl „meilės“ motyvų, kiek 
apskritai dėl nusijautimo, kad užsidėjau sau naštą, kurią šventai gerbiu, bet kurios 
pareigoms atlikti nei savo gabumais, nei palinkimais, matau, nesu tinkamas. Poetą ir 
kunigą gal kas ir gali savy sutalpinti, - aš negaliu. Tai šimtą kartų esu ne tik pergal- 
vojęs, bet ir pergyvenęs ir pajautęs ligi pat širdies dugno. Reiktų rinktis ar viena, ar 
antra. Rinkčiausi, jei įtikėčiau savo pajėgomis ar vienoj, ar kitoj srity. Bet, tur būt, jau 
neįtikėsiu ir liksiu šlitinėti tarp dviejų savo gyvenimo alternatyvų. (P. 657) 


Į pirmąją išpažintį Vaižgantas reaguoja greitai (1918 m. kovo 11 d.) ir, pradė- 
damas draugišku kreipiniu („Mielas Putinėli!“), palaiko familiarią aplinką. Įdomu, 
kad ir parašas, kuriame pasinaudojama slapyvardžiu („Sveikinu jus visus. Vaižgan- 
tas“), - netipiškas ankstesniems Tumo laiškams. Tikėtina, kad suliteratūrintas ben- 
dravimo modelis epistoliniame diskurse steigiamas būtent dėl to, kad komunikacija 
įtraukia grožinius tekstus, o laiškuose svarstoma apie buvimą rašytoju. Putinas, nors 
24-eriais metais jaunesnis, identifikuojamas kaip brolis, kurio laiškas suteikia este- 
tinį pasitenkinimą: „Senai jau aš beskaičiau laišką tokiuo pasigėrėjimu ir skonimi, 
kaip Tavo, Broli; ne tiek del jo turinio, kiek del ypatingų apystovų, kurios buvo kaip 
tik supuolusios“ (VL 166, 1. [1r]). Tai vienas iš nedaugelio atvejų (neįtraukiant vėliau 
aptariamų laiškų giminėms) Vaižganto epistolikoje, kai kalbama apie laiško sukeltą 
estezės pojūtį ir sąmoningą jo kaip artimo fikcijai traktavimą. Broliškas ryšys kons- 
truojamas akcentuojant empatiją, taupia kalba parodant padėties supratimą: 


Šitokiomis aplinkybėmis aš paskaičiau neaiškią Tavo frazę: „kiek jau aš del sutanos 
esu prisikamavęs!“. Ji be paaiškinimų, o taip man aišku; netiek Tavo praeitis, kiek 
ateitis. Man, jau savo kamavimosi dienas atgyvenusiam, tad labai mokančiam kitus 
užjausti. Būsimasis frazės turinys - amžinas, neatmainomas, kaip neatsimaino patsai 
žmogaus prigimimas. (VL 166, l. [2r]) 


Šio teksto pradžioje Vaižgantas aprašo savo santykį su gamtos ciklu ir tuo, kas 
jį supa, - įerdvina pasakojimą: „Atsigėriau pieno, papusryčiavau, kaip teduodama 

garlaivių bufetuose; patekėjusi saulė rodė +14* C; jūra visai nurimusi, - ir aš visa 
savo dvasios ir kūno esybe tapau nurimęs. Jūra visų žmonių tokia pat geradarė: gydo 
ir ramina“ (VL 166, 1. [2r]). Nors dažniausiai Vaižganto laiškams būdingas teksti- 
niu požiūriu nulinis erdvėlaikis, leidžiantis sutelkti dėmesį tik į teksto žinutę, šis 
ne epistolinėje terpėje įsteigtas, bet joje tęsiamas bendravimas literatūros temomis 
suteikia literatūriško kalbėjimo galimybę, įgalinančią epistolinio subjekto saviraišką 
ir padedančią reflektuoti savo padėtį socialiniame bei literatūros laukuose. 

Taigi būtent laiške „Putinėliui“ pirmąsyk taip ryškiai įsteigiamas kūniško bei 
kasdieniško epistolinio subjekto erdvėlaikis. Reikšminga, kad dialoge su Putinu plė- 
tojamas ir Vaižganto gyvenimo kūrinio - Pragiedrulių - siužetas. Laiške patarimo 
forma įžodinamas literatūrinis Vaižganto apsisprendimas, atskiriantis rašančius 
dvasininkus nuo rašytojų pasauliečių: 


Jei taip pavyktų Tau įsivaizdinti savo likimą, metęs šalin „laikraštininko ir visuome- 
nininko“ dalykus, vėl savo noru, laisva nuo išsvajotųjų pareigų dvasia - rengkis laiku 
į dailės darbą, pažink jos teoriją ir taikinimą, kritikos metodus, dailės istoriją, etapus 
jos evoliucijos ir reiškiuosius jų atstovus. Filosofijos Daktaratą šiuo keliu gali gauti 
ir Lietuvos visuomenei paskui būsi, oi, kaip naudingas! Tam darbui nei dabar, nei 
paskui jokios „sutanos“ netesės kliudyti ir gyvenimas šviesia saulyte Tau juoksis|,] ir 
prietelysčių pragiedruliai bus tik laetificatio cordis (non corporis) Į[lot. širdies malo- 
numas (ne kūno)], kaip taurelė likero Barns'o restorane. Įkniupsi gi į teologiją, nuo- 
bodžią ir bevaisę gyvenime, nei sau, nei kitiems nieko dora nepaliksi, atseit, nieko 
nepradžiuginęs. (VL 166, L. [4r]) 


Panašiai teologijos „nevaisingumą“ Vaižgantas artikuliuoja ir laiškuose Jakš- 
tui“?, o cituotame fragmente dailės darbo pranašumas prieš religijos mokslą žy- 
mimas naudos ir pradžiuginimo motyvu - menas ir filosofija naudingesnės visuo- 
menei ir aktyvina dovanos apykaitą („pradžiuginti“ kitus - dalytis „talento dova- 
nomis“). Tačiau Vaižgantas filosofinę ir literatūrinę veiklą Putinui siūlo rinktis 
neatmetant dvasininko pareigų. Putino pozicija priešinga Vaižganto išsakytajai, o 
empatiškas santykis, pagarba ar net autoritetingumas neturi galios jos pakeisti: 
„Poetas-literatas apskritai dabartiniame meno kūrybos periode ir kartu kunigas, 
nekliudant net meilės problemos, o žiūrint tiktai gyvenimo aplinkybių ir darbo pa- 
jėgų kokybės, yra anomalija. Man tai aišku. Čia ir kitiems aišku“ (Putinas - Vaižgan- 
tui, 1921-07-15, p. 664)*7. Aptariamame laiške Putinui prabilęs apie apsisprendi- 
mo rašyti motyvaciją, Tumas rašo vaizdingai, įtraukia savo biografijos intertekstą, 


46 Žr. 1903 m. gruodžio 30 d. laišką Jakštui (VL 46). Galima prisiminti, kad atsisakydamas teologinio darbo 
Vaižgantas šiame laiške pirmą kartą prisiima tarpininko - vertėjo, platintojo, besirūpinančiojo kitų teks- 
tais - vaidmenį. 

+ Dalia Satkauskytė, Putino Altorių šešėly (1933) laikanti romanu, žyminčiu aiškią ribą lietuvių literatūros 
lauko autonomiškėjimo procesuose, mano, kad būtent šis veikalas reikšmingas kaip kunigų atsiskyrimo 
nuo kitų kultūros lauko dalyvių „kulminacija bei neabejotinai transformacijos pradžia“ (Dalia Satkaus- 
kytė, „Liudo Vasario socialumas pagal Kostą Korsaką, arba naujos senos Altorių šešėly interpretavimo 
perspektyvos“, Colloguia, 2010, t. 24, p. 80). 

kunigiškąjį kontekstą (lotyniška frazė - laetificatio cordis (non corporis)) ir gana 
eksplicitišką kūniškumą („taurelė likero“). Pozityvioji energija - stengtis iš „prie- 
telysčių pragiedrulių“ gauti naudos ir šviesos, džiaugsmo - tai Vaižganto gyvenimo 
filosofija, aiškiai suformuluojama palaikant empatišką santykį su panašaus likimo 
subjektu, taip pat įžodinančiu šią mintį laiške. Taigi šiame dialoge Vaižgantas ne 
tik reaguoja į Putino klausimus ir abejones, bet jau retrospektyviai performuluoja 
savo paties poziciją („rengkis laiku į dailės darbą“ ir „Lietuvos visuomenei paskui 
būsi, oi, kaip naudingas!“). 

1918 m. kovo 15 d. laiške literatūriniuose vakaruose Stokholme taip pat dalyva- 
vusiai Uršulei Urniežiūtei-Starkienei pasitelkiama ta pati „pragiedrulio“ metafora, 
išryškinanti pozityvųjį pradą ir kultūros dialogiškumą: „Labai man tinka, kad mane 
tebeatmeni. Ir jūs visi penki, neskiriant nei jūsų „karaliaus, mano gyvenime Stokhol- 
me buvote manaisiais rašomaisiais ,pragiedruliais“ (Vaižgantas - Starkienei, VL 167, 
l. [1r]). Esminga, kad - kaip ir laiške Putinui - pasirašoma Vaižganto slapyvardžiu, 
tik čia jis dar sustiprintas papildomu į organišką darbo modelį orientuojančiu epite- 
tu: „Žiemkentis Vaižgantas“ Vaižganto alegorija „Vebronių buitis“, kurioje pasakoto- 
jas yra kiaulė, turi paantraštę „Žiemkenčio pasaka“, o veikėjai gyvuliai kuriami pagal 
paralelę su žmonių gyvenimu, ironizuojant. Nebūtinai šis „Žiemkentis Vaižgantas“ 
suvoktinas kaip aliuzija į „Vebronių buitį“, bet parašo ir paantraštės ryšys pagrįs- 
tų Vaižganto saviironiją, mat „Vebronių buityje“ pasakotojas taip pat tapatinasi su 
gyvuliais ir vadina save žiemkenčiu: „Menkas tas mūsų, žiemkenčių, gyvenimas be 
jokio užtarimo, ir kad ne viltis geresnių, nors tolimų laikų - iš eilės ąžuolynan, į pe- 
niukšlius pakliūti, vargu tesėtumei.“** Laiško Putinui pabaigoje Tumas rašo: „Taip, 
klausyk, aš svajojau Baltijoje. Ne daugiau... Tai ir ką parašiau, parašiau ne receptą 
Tau: kiekvienas mėginkime savaip būti laisvas, kad ir sutanotas“ (VL 166, L. [4r|). 
Vaižganto laiškams nebūdinga abejonė savo žodžių tikrumu („aš svajojau“) dar kar- 
tą patvirtina šį laišką esant savotišku epistolinio subjekto raidos riboženkliu: tar- 
pininkaujantis reikalų tvarkytojas pamažu virsta „svajotoju“, t. y. rašytoju, kuriam 
laiškas - saviraiškos terpė. 

Šis riboženklis Vaižganto epistolikoje, žinoma, sietinas ir su rašytojo tapatybės 
prisiėmimu. Pasirodžius Pragiedruliams, veikalas tampa itin dažna korespondenci- 
jos tema. Pragiedrulių siužetas, pradėtas 1918 m. laiškuose saviesiems „pragiedru- 
liams“, grindžia ir vėlyvesnį Tumo santykį su lietuvių kultūros lauke aktyviu Matu 
Grigoniu. 1921 m. balandžio 30 d. laiške iš pradžių fiksuojama kunigo ir visuomenės 
įtampa: „Gal priprasiu ir imsiu elgtis, kaip pridera Bažnyčios iškeltajam[,] bet dabar 
tai man labai sunku širdyje. Gaili man eilinės rolės minioje, kada mane drąsiai kumš- 
tavojo ir aš juokiaus, ne „skaudėdamas“ širdimi“ (Vaižgantas - Grigoniui, VL 174, 
l. 7r). Toliau išsamiai vertinamas savas kūrinys: „O „Pragiedrulių“ pasisekimas jau- 
nuomenės tarpe pridera nuo mokytojo. Techniškai - Pragiedruliai nevykę, epizo- 
diškai jie ko nors teverti. Klydau, manydamas, kad epopėją galima nupinti iš atskirų 
vaizdų, kaip Prūsų epopėją pynė Kr. Donelaitis“ (VL 174, L. 7v). Dėmesį sutelkiant 


43 Vaižgantas, Raštai, t. 1, p. 201. 

į grožinės kūrybos sferą, nebe tarpininkavimo veiklą, orientyru tampa Kristijonas 
Donelaitis (tarpininkavimo veiklos autoritetas - Motiejus Valančius). Tačiau Tumas 
šiame laiške - kaip jam būdinga - vis tiek išryškina literatūros tekstų naudą ugdant 
visuomenę: „Lietuvos Balsui pravartu būtų gauti iš Tamstos raštą, ne entuziastinių 
pagyrimų, tik kaip Tamsta pavartoji ,Pragiedrulius' pamokoms. Tai būtų naudinga ir 
kitiems“ (VL 174, L. 7v). 

1924 m. gruodžio 26 d. laiškas Grigoniui, kuriame paaiškinama, kaip reikėtų 
skaityti ir mokyti Pragiedrulius mokykloje, - vienas iš nedaugelio išsamių Tumo kū- 
rybinio darbo aprašymų. Papasakojama Pragiedrulių parašymo Švedijoje per 3 mė- 
nesius istorija, veikalo ištakos ir pateikiama skaitymo strategija: „Taigi visi Pragied- 
ruliai - pripuolamas darbas ir yra rinkinys „Vaizdų kovos del kultūros, o ne ištisinis 
veikalas. Atskirais gabalais ir reikia jie imti, dėstant“ (Vaižgantas - Grigoniui, VL 194, 
1. 8r). Laiške išdėstomi ir ateities planai: 


Kad kas mane per metus aprūpintų taip, kaip dabar esu aprūpintas universiteto, aš 
pirmon galvon visas trejas knygas perkratyčiau ir padaryčiau cielybę; tada jau im- 
čiaus trečiosios dalies - „Audros“, kuriai jau yra keletas vaizdų gatavų ir keletui me- 
džiagos. Bet tai tik svajonė - aš mokytojauju, į tą darbą visai nepasirengęs. (VL 194, 
l. 8r) 


Apie grožinę kūrybą svajojama - ji vertinama kaip aukštesnė kūrybinė pakopa 
po literatūros istorijos, kritikos ir publicistikos. Vien klausimas, o juo labiau auto- 
riaus atsakymas apie jo teksto skaitymo gaires parodo pasitikėjimą pastarojo auto- 
ritetu (tikriausiai dėl literatūros lauke užimamos padėties) ir paties autoriaus suin- 
teresuotumą tekstų sklaida. 

Laiškuose Grigoniui aktualizuojama tai, kas laiškuose kitiems adresatams va- 
dinta tarpininkavimo modeliu, tik šiuo atveju tarpininkai - patys tekstai: „[1]r tos 
smulkmenos, kurias man teko sumeškerioti ir atsiminti, literatūros istorijai yra 
būtinos. Tai pirmas laipsnis, kurio pasistojęs mokslininkas galės padaryti daug 
netikėtų išvadų arba atitaisyti daug klaidų“ (Vaižgantas - Grigoniui, 1924-12-26, 
VL 194, I. 8v). Taigi Vaižgantas savo literatūros istoriko darbą (taip pat kaip gro- 
žinę kūrybą) motyvuoja kaip medžiagos ateičiai ir ateities mokslininkams rinki- 
mą, „pirmąjį žingsnį“ formuojant funkcionuojantį kultūros lauką. Išskiriamas do- 
kumentiškumo aspektas, o grožinis tekstas aiškinamas kaip tarpininkaujantis. Su 
šiuo aspektu sietinas ir savų veikalų priskyrimas literatūros istorijos medžiagai, 
tarpinei literatūros stadijai. 

Pragiedrulių siužetas patenka ir į Tumo bei Giros susirašinėjimą. Nors anks- 
tyvojoje epistolinėje komunikacijoje tarp jų mezgėsi konstruktyvių kritinių tekstų 
mainais grįstas bendradarbiavimo santykis, matyti, kad šis modelis kinta atsiradus 
Pragiedruliams ir Tumui prisiėmus autorinę tapatybę. 1921 m. kovo 3 d. laiške Vaiž- 
gantas rašo Girai: „Girdėjau[,Į rašąs „Pragiedrulių“ kritiką. Už kritiką —- nė žodžio. 
Mane drasko tik u3xeBaTeAbCTBa Haj 06HAYHKOM [rus. pasityčiojimas iš skriaudė- 
jo]. Tai užgauna. Tačiau savęs aš neginsiu nė puse žodžio, kad ir kažinko prikalbė- 

tumei man pačiam“** (VL 172, L. 1v). Nors programiškai prisiimta orumo nuostata 
verčia likti nuošaliau nuo savo sukurto kūrinio, tokioje tarpinėje paratopijoje, kai 
ir esi rašytojas, ir šį vaidmenį neigi, išsitekti sunku. Stengiantis išlaikyti tarpininko 
ir naudą visuomenei nešančiojo modelį, laiške Girai paaiškinama Pragiedrulių kaip 
medžiagos literatūros istorijai samprata: „II tomą aš manau visai išnauja perrašyti. 
Dabar sugrūsta lig tik medžiaga. Reiktų daugiau vidurinio ryšio“ (VL 172,1. 1v). Taigi 
matyti, kad epistoliniuose tekstuose aptariant Pragiedrulius neretai taip pat išlieka 
ankstesniuose laiškuose konstruota dviprasmybė: stengiamasi paneigti literatūros 
kūrinių literatūriškumą, priskirti juos dokumentikos, istorijos sričiai. 

Iš dar vėlesnio - 1927 m. balandžio 1 d. - Tumo laiško Girai galima suprasti, 
kad Vaižgantas vertino bendradarbio literatūros kritiką ir kitus literatūrinius dar- 
bus (laiške gerai atsiliepia apie jo sudarytą literatūros almanachą Gubos5“), bet čia 
pat, pereidamas į pusiau komišką toną, priekaištauja, kad į šį almanachą neįtrauktas 
Vaižganto rinkinys Jaunam veikėjui“: „Tu, bra, lietuvių literatūrą ,nususinai, nepami- 
nėjęs mano feljetonų, išleistų 1925 m. „Jaunam Veikėjui“ (VL 222, 1. 5v). Įtampa tarp 
teigiamo savo kūrinių vertinimo ir nusižeminimo strategijos išlaikoma prašant, kad 
Gira šį tekstą aptartų, bet drauge pasišaipant iš dėmesio sau: „[Vlieton rekolekcijų 
ją ištisai paskaityk ir savo įspūdį parašyk. Juk prima aprilis. Kažkas man yra išsita- 
ręs, šita mano knygiotė esanti pati geroji 1925 metų. Man tai patiko. Bet tai, rasi, tik 
prima aprilis?.“ (VL 222, 1. 5v). Konceptualios ir tiesios kritikos geismas, vyravęs iki- 
karinėje Vaižganto korespondencijoje su Puida ir Gira bei formavęs santykio „tarp 
darbo ir draugystės“ modelį, akivaizdus toliau, nors šiuo atveju ironija stipresnė: 
„Tu panagrinėk kai-ką mano, o aš panagrinėsiu savo auditorijoje kai-ką Tavo. Gegu- 
tės ir Gaidžio rolių nereikia: pasisakykime teisybę; bet jei ko rasime gera, tegul tai ir 
visuomenė žino“ (VL 222, L. 5v). Laiškas pasirašomas „Tavo Vaižgantas“ - taip inten- 
syvinama rašančiojo autorinė tapatybė, nes Tumas įprastai pasirašo vardu, labiau 
oficialiose situacijose - pavarde. 


49 Tikriausiai Vaižgantas čia nurodo į diskusiją dėl kritikos sampratos Skaitymų žurnale, kurią sukėlė pir- 
miausia Balys Sruoga (žr. Balys Sruoga, „Knygoms apginti“, Skaitymai, 1920, kn. 1, p. 18-121). Vėliau į 
diskusiją aktyviai įsitraukė ir Tumas (žr. Vaižgantas, „Knygoms apginti... Nuo kritikų“, Skaitymai, 1921, 
kn. 3, p. 77-85), Gira (Žr. E. Radzikauskas [Liudas Gira], „Literatūrai ir kritikai apginti nuo diletantizmo 
ir sustingimo (atsakymas Vaižgantui)“, Skaitymai, 1921, kn. 3, p. 86-101) bei kiti. Giros atsakyme Vaižgan- 
tui nemažai argumentų ad hominem. Be to, tais pačiais metais Vaižgantas pavadino Girą bolševiku dėl 
angažuotos Puidos tekstų kritikos (žr. minėtą Vaižganto recenziją: Vaižgantas, „Skaitymai“, mėnesinis 
literatūros žurnalas, red. V. Krėvės Mickevičiaus“, Laisvė, 1921-02-11, Nr. 33, p. 4). Savo ruožtu visai tikėtina, 
kad apytiksliai tuo metu Tumas sužinojo kritiko Radzikausko tikrąją tapatybę - kad tai esąs Gira, nes iki to 
laiko šis faktas buvo mažai žinomas. Tą paliudija pats Gira, teigdamas, kad jo tapatybė ėmė aiškėti kaip 
tik su Skaitymų žurnale publikuojama kritika (žr. [Liudas Gira], E. Radzikausko (Liudo Giros) kritikos raštai, 
įvadą parašė V. Krėvė-Mickevičius, Kaunas: Švietimo m-jos Knygų leidimo komisija, 1928, p. 5). Vaižgan- 
to straipsniai ir amžininkų liudijimai rodo, kad jis buvo skeptiškai nusiteikęs anoniminės ar išgalvotais 
pseudonimais rašomos kritikos atžvilgiu. Šis konfliktas sustiprina mintį, kad ankstyvesnėje epistolinės 
komunikacijos stadijoje ryšys „tarp darbo ir draugystės“ aktyviai veikęs kritikos modelius, o epistoliniam 
bendravimui ir sykiu šiam santykiui nykstant, kinta požiūris į kultūrinės aplinkos narių tekstus. 

5 Tai dienraščio Lietuva redakcijos sudarytas literatūros almanachas, skirtas tik literatūros tekstams: „Mūsų 
„Gubos' tuo tarpu tėra siaurai literatūrinės“ (Žr. V[aclovas] Biržiška, Lfiudas] Gira, Mfotiejus] Gustaitis 
[et al.], Gubos: Literatūros almanachas, Kaunas: „Lietuvos“ red., 1927, p. 3). 

s Žr. Vaižgantas, Jaunam veikėjui: 20 feljetonų, Kaunas: „Švyturio“ sp., 1925. 

Laikantis požiūrio, kad publiką sukuria meno tarpininkai, Vaižganto situacija su- 
voktina kaip specifinė: jis pats yra aktyvus kultūros tarpininkas, tad sukuria publiką, 
kuriai rašo tekstus, ir tik šiai publikai sustiprėjus Tumas virsta Vaižgantu - grožinių 
tekstų autoriumi, prisiimančiu autorinę tapatybę. Paties Vaižganto kaip autoritetin- 
go kritiko ištartys apie savo tekstus nulėmė, kad jo kritikai ir literatūros istorikai pe- 
rima panašią interpretacinę schemą. Pavyzdžiui, Vaižganto kūrybą su dokumentika, 
publicistika ir kitais neliteratūriniais žanrais susieti bandė ne tik jis pats, bet ir dalis 
kritikų. 1920 m. Anonimas Varpe išspausdino impresiją apie Vaižganto Pragiedru- 
lius. Veikalas įvertinamas teigiamai ir kaip literatūros tekstas, ir kaip „dokumentas“ 
kultūros istorijai: „Vaižganto „Pragiedruliai“ yra ne tik mūsų dailiosios raštijos pra- 
giedruliai, bet drauge ir rimta medžiaga mūsų kultūros istorijos rašytojui.“5* Tarp 
Vaižganto amžininkų bene pirmasis išsamiausiai apie Pragiedrulius rašęs Vytautas 
Bičiūnas ilgoje beveik šimto puslapių apžvalgoje formuluoja panašias ir vėliau tyrė- 
jų plėtojamas teksto suvokimo gaires. Vaižgantas vadinamas gyvenimo „didžiūnu“, 
unikaliu veikėju, o Pragiedrulius Bičiūnas laiko „biografiniu romanu (apysaka)“, ku- 
rio ne tik siužetas, bet ir kai kurie veikėjai yra itin autobiografiški, pavyzdžiui: „Man 
rodos, kad čia patsai Vaižgantas, nebe Gintautas, daro priekaištų rusų valdžiai.'53 
Putinas, vėlyvesnėje kritikoje pagarsėjęs kaip vienas svarbiausių Vaižganto kūrybos 
tyrėjų, taip pat palaiko tokią interpretacinę schemą. Vieną iš Vaižganto kūrybai skir- 
tų straipsnių pradėdamas nuo trumpo biografinio įvado, pasiteisina: „Aš nedrįsiu 
giliau leistis į J. Tumo-Vaižganto asmenį. Aš būčiau nė nebandęs to daryti, jei rašy- 
tojo-menininko asmuo nebūtų glaudžiai sutapęs su jo kūryba ir nebūtų tapęs kartu 
su ja teisėtu visuomenės dėmesio ir net smalsumo objektu.“ Autobiografiškumo 
paradigma ir literatūros kūrinio kaip istorinio teksto samprata Vaižganto tyrėjų plė- 
tojama ir toliauss. 

Taigi vaižgantistikoje neretai perimamos paties rašytojo suformuluotos savos 
kūrybos interpretacijos; galima laikytis požiūrio, kad pasiūlęs savo kūrinių verti- 
nimo ir skaitymo strategiją Vaižgantas kritikas pasufleruoja interpretacijos būdą 
ir prisideda prie Vaižganto rašytojo kūrybos recepcijos. Šiek tiek paradoksalu, kad 
Vaižganto autoritetas literatūros lauke, tikėtina, veikia jo kūrinių recepciją, nors 
pats autorius literatūros laukui autonomiškėjant vis dažniau formuluoja mintį, jog 
literatūros laukas veikia pagal savas taisykles ir svarbiausi jame - tekstai, ne bio- 
grafijos. Tokį požiūrį išplėtoja aptartame 1924 m. gruodžio 26 d. laiške Grigoniui: 
„Aš į rašytoją mėginu žiūrėti nebe romantiškai, neaposteozuodamas jo, nė jo veika- 
lų. Tegul jie patys pasiima sau tinkamą vietą“ (VL 194, 1. 8v). Kitaip tariant, būtent 
kokybiški kūriniai turi prisidėti prie pastangos sustiprinti ir ateities kartoms per- 
duoti brandžią kultūrą, tapti atskaitos tašku būsimiesiems rašytojams. Vaižganto 
korespondentas palaiko šį požiūrį. Rašydamas apie Pragiedrulius, Grigonis perima 


52 Anonimas, „Literatūros atbalsiai Vydūno ir Vaižganto pasiskaičius. (Įspūdžiai)“, Varpas, 1920, Nr. 8-9, p. 241. 
5 Vytautas Bičiūnas, „Vaižganto „Pragiedruliai“, Skaitymai, 1922, kn. 16, p. 108. 

54 Vincas Mykolaitis-Putinas, „Juozas Tumas-Vaižgantas“, Židinys, 1928, Nr. 2, p. 120. 

55 Žr. Jovita Saulėnienė, „Rašytojo autoportretas Vaižganto „Pragiedruliuose“, Literatūra, 1986, t. XXVIII (1), 


P. 29-35. 

idėją ir konstatuoja, kad autoriaus intencijos nesutampa su skaitymo akto metu 
susikuriančiomis reikšmėmis**. Iškalbingas čia ne tik pažiūrų perėmimas ar suta- 
pimas, bet ir tai, kad rašydamas šį straipsnį Švietimo darbui Grigonis remiasi Tumo 
laišku, kurį greta publikuoja*?. 

Iš aptartų fragmentiško epistolinio diskurso, reprezentuojančio autorinės sa- 
vivokos kryptis pasirodžius Pragiedruliams, aspektų matyti, kad ankstyvesniuose 
laiškuose pradėtas reflektuoti specifinis rašytojo paratopiškumas, bios ir grafijos 
konfliktas bei autorystės išprovokuota „nepakeliama įtampa“ vėliau išlieka svar- 
biais Vaižganto korespondencijos motyvais. Tekstiniu lygmeniu aptarto laikotarpio 
laiškuose taip pat daugėja nebe pratinimosi rašyti strategijų, bet epistolinio pasiro- 
dymo - laiškai tampa literatūriški, vaizdingesni. Tai susiję su Vaižganto autorinės 
savivokos dinamika, tačiau taip pat - ir su pakitusiomis komunikacinės terpės gali- 
mybėmis: kultūros lauko dalyviai toliau koresponduoja, bet laiškas pamažu praran- 
da informavimo funkciją ir reikalų rašto statusą bei dažnai tampa saviraiškos terpe. 

O štai vėlyvuoju laikotarpiu Vaižganto autorinė savivoka vėl savaip transfor- 
muojasi. 1927 m. laiške Putinui svarstoma religijos ir literatūros santykių klausimu 
bei aprašoma dvilypė rašančio kunigo paratopija: 


Teologijoje aš nusimanau tik tiek, kiek eilinis, vidurinio mokslo kunigėlis, bet ir ne- 
mažiau; jei įsišoksta, tai, tur būt, kad nesutelpu scholastiškame griežtume ir santy- 
kiuose su Aukščiausia Galybe leidžiu sau subjektyviai elgtis, kaip romantikas. [...] 
Consilium vigilantiae man rekomenduoja „laikytis išimtinai beletristikos srities“; tur 
but, teaprašinėti paukštytes, kalnelius, upelius. Bet ir tada galiu nusidėti - panteiz- 
mu. O įgriebęs į sielos sritį, galiu pridaryti daug daugiau nusidėjimų „filosofijai“ ar 
kuriam galui. (1927-11-22, VL 232, L. [5v]) 


Buvimas rašytoju laikomas dvasininko trūkumu, pabrėžiamas šių dviejų veiklų 
nesuderinamumas (jį ankstyvesnėje korespondencijoje ryškino Putinas). Svarbiau- 
sia, kad antroje 3-iojo dešimtmečio pusėje Consilium vigilantiaeSš siūlo Vaižgantui 
laikytis „išimtinai beletristikos srities“; jis pirmiausia vertinamas kaip rašytojas, ku- 
rio kūrybą norima kontroliuoti. Tiesa, pats Vaižgantas šį pasiūlymą vertina ironiškai 
(„tur but, teaprašinėti paukštytes, kalnelius, upelius“), bet nepaneigtina, kad bažny- 
tinė vyresnybė jo autorystę suvokia kaip svarbią tapatybės dalį. 

Rašytojo tapatybė apmąstoma epistoliniame dialoge su Julijonu Linde-Dobilu. 
Paradoksalu, kad santykis biografiškai nebuvo artimas, bet jų korespondencijoje 
gausu epistolinių subjektų išpažinčių, vėliau virtusių chrestomatinėmis autorių fra- 
zėmis apie kūrybą. Neskaitant kelių reikalų raštų, jie susirašinėjo tik nuo 1927 m., 
o anksčiau veikiausiai bendravo nedaug. „Nors mūsų santykiai nebuvo tiek artimi, 
kad šitaip į Vaišgantą kreiptis galėčiau, bet, kadangi tiek atvirai su manimi savo laiš- 


56 Žr. Matas Grigonis, „Dėl Vaižganto „Pragiedrulių“, Švietimo darbas, 1926, Nr. 3, p. 255. 

37 Tumas jam davė sutikimą, tik prašė pakoreguoti ir atsisakyti kai kurių realijų (žr. 1925 m. lapkričio 6 d. 
laišką, VL 209, I. gr). 

38 Tai dvasiškių tekstų tikrinimo taryba, ji minima ir Putino Altorių šešėly. 

ke, kurį pavasarį, dėkui, man parašei, kalbi ir stačiai liepi kitaip nevadinti, tai įsi- 
drąsinau“, - rašo Dobilas 1932 m. lapkričio 28 d. (p. 282). Minimas laiškas, kuriuo 
1932 m. kovo 29 d., atsakydamas į laišką dėl Naujosios Romuvos anketos, Vaižgantas 
į Dobilą kreipiasi kaip į bičiulį: „Mielas man ir brangus Julijonai!“ Panašios kartos 
dvasininkui skirtuose tekstuose, tikriausiai turint galvoje panašias šios klausančio- 
sios instancijos patirtis, pateikiama išpažintis, kūrybinio kelio refleksija, kuri nebu- 
vo taip ekspresyviai ir emocionaliai įvardyta anksčiau: 


„Kūrybos“ našta man nepakeliama. Nėra talento ir vėl tos pat erudicijos. Aš negaliu 
tarti stipraus žodžio, kaip Tu ar Jakštas; taręs, nebepalaikyčiau jo. [...] O jei Dievulis 
nedavė žymaus talento pačiam, tai kam pykti, kad Jis nedavė ir kitam? Aš nedrįstu 
reikalauti iš kitų to ir tiek, ko ir kiek pats netesiu duoti. Aš nieko neturiu tokio sukur- 
to, ką galėčiau parodyti pavyzdžiu. Ir man jau sunku nešti literato našta. Kurpius ir 
lopytojas. Kurpius pasiuva - kitiems avėti, o aš tegaliu - palopyti jau pasiūtą. Paga- 
liau, gal tik grafomanija, kuris liguistas psichės pasireiškimas, vertė nenormaliaisiais 
politikos laikais imtis visa ko ir nebesiliauti, nė laikams sunormalėjus [išskirta mano - 
A. K.]. (Vaižgantas - Dobilui, 1932-03-29, VL 267, 1. 4v [3]) 


Pasirodžius Pragiedruliams, Dėdėms ir dėdienėms bei kitiems stambesniems gro- 
žiniams kūriniams, Tumas patenka į literatūros kanoną, tačiau toliau aprašo, kaip 
neišsitenka rašytojo padėtyje, neatitinka tam tikrų profesionalumo kriterijų, ir tapa- 
tinasi su tautinio sąjūdžio laikotarpiui būdingu minėtu „visadirbystės“ modeliu - į jį 
sumenkindamas įtraukia ir literatūrinę kūrybą, pavadindamas grafomanija (kaip ir 
aptartame 1913-ųjų monologe „Rašėjas“). Šiame laiške vaizdžiai matyti, kaip Vaiž- 
gantas nusitolina nuo menininko tapatybės: „Kūrėjų tarpe aš jaučiuos kaip nuogas 
tarp apsivilkusių. Man sarmata pakelti akis laikant po skvernu kurį menkniekėlį“ 
(VL 267, 1. 4v [4]). „Pirmiausia, man tenka neprisiduoti matuojamam „kūrėjo“ matu. 
[..] Aš esu apsigimęs kalbėtojas“5?, - rašoma anketoje, apie kurią laiškuose kalba 
Tumas su Dobilu. 

Taigi, kalbėdamas apie savo kūrinius, autorius įvairiomis strategijomis ryškina 
tekstų nepriklausymo literatūrai motyvą ir pabrėžia visuomenininko veiklos mo- 
delį, kurį geriau išreiškia tarpininkavimo (čia - viešo kalbėjimo) motyvas. Įsivar- 
dijant „dokumentuotoju“, kūrybą vadinant „žiniomis“, „žinių raštais“, pabrėžiamas 
savo grožinių tekstų neliteratūriškumas. Vertindamas retrospektyviai, Tumas taip 
pat pažymi, kad jo grožiniai tekstai - „brošiūrėlės“: 


Iki pat 1916 metų, vadinas, per 47 metus amžiaus, kaip Žemaitei, Vaižgantui neteko 
nėkartą išpažinti viena puikybės ar ambicijos nuodėmė - kas jis bent kada būtų turė- 
jęs pretensiją ką nors literatiškai „sukurti“. Iki tol pasirodžiusios plonutės „vaizdelių“ 
brošiūrėlės nieko nelemia ir Vaižganto į Parnasą neįveda.““ 


59 juozas Tumas-Vaižgantas, „Ilgas atsakymas į trumpą paklausimą“, Naujoji Romuva, 1932, Nr. 13, p. 289. 
S Ibid., p. 290. 

Lūžine riba įvardijami 1916 m. Nors tais metais atskiru leidiniu pasirodė tik Ale- 
gorijų vaizdai“', Viltyje jau buvo skelbti Aukštaičių vaizdeliai (1913), Vaivorykštėje - 
„Vebronių buitis“ (1913), 1915 m. Rygoje pasirodė Karo vaizdai ir Scenos vaizdai“*. 
Apsvarstydamas savo kūrybos eigą, Vaižgantas laikosi požiūrio, kad po intensyves- 
nio kūrybinio periodo ėmė vystytis „pretenzija“ rašyti literatūros tekstus. Tačiau ap- 
tariamoje anketoje toliau ryškinamas menininko padėties dvilypumas, nepaisant to, 
kad Vaižgantas jau perėjęs tos „pretenzijos“ etapą ir yra produktyvus bei pripažin- 
tas rašytojas: „Aš esu aš. Tegu kiti su manim skaitos, ne aš su kitais, jei esu originalus 
ir didelis talentas. O su talentėliu nėra ko kištis ir srovių uostinėti, kurią čia savim, 
vienu lašeliu pagausinus../93 Iš dalies tokiu būdu Tumas save ironiškai kritikuoja, 
tačiau šiuo atveju nesunku pastebėti ir troškimą būti įteisintu kūrėju, akcentuojant 
autoriaus orumą, Vaižganto vadintą „puikybe“. Be to, literatūrinės tapatybės prisiė- 
mimas ar jos geismas ryškus tokiuose liudijimuose (Antanas Venclova perpasakoja 
Vaižganto žodžius): 


Rašydamas „Šeimos vėžius“ ir kitus savo beletristikos raštus, aš nuolat svajodavau 
apie tai, kad galėčiau užsidaryti kur nors, tik ne Kaune, kur būčiau toliau nuo da- 
bartinio viso gyvenimo, kur netektų kasdien sielotis dienos gyvenimo mažmožiais, 
nervuotis, pykti. Tik visiškoj tyloj galima daug reljefiškiau vaizduotis savo herojus, su 
jais susigyventi, įsijausti į jų psichiką ir gamtą.“4 


1932 m. kovo 29 d. laiške Dobilui išpažintiniu kalbėjimu bandoma pasiaiškinti 
Šią įtampą, siejamą su dalyvavimo Naujosios Romuvos anketoje priežastimis: 


Literatūros balne aš nebepasėdžiu, kaip ir religijos balne. Dabar tik gražiai supratau, 
kad aš niekados nebuvau vadas ir negaliu būti. Neturiu ir pretensijų; tenkinuos kai 
ką pridurdamas kitiems. [...] Dėlto aš sutikau dalyvauti J Keliuočio literatūros ankie- 
toje vien tik tuo tikslu, kad vieną sykį atsiribočiau nuo „kūrybos“ ir peraukštų man 
nepasiekiamų jos uždavinių. [...] Nei man čia bėgti, nei kelnes turėti; nei berašyti, nei 
liautis rašius. Tfu! (Vaižgantas - Dobilui, VL 267, 1. 4v [6]) 


Pereidamas prie literatūriškai talpesnių siužetų, epistolinis subjektas atitolsta 
nuo biografinio autoriaus, vartojamas trečiasis asmuo: „Nu, kaip galima būti tokiuo 
mažu! Vaižgantas nieko neduoda; jo raštai tik žvirbliams lesinti... O kodėl aš priva- 
lau duoti, kai man pačiam neduota? Vaižgantas nedavė. Tai ką gi padarysi? Kad būč 
daugiau turėjęs, būčiau daugiau davęs“ (VL 267, 1. 4v [4]). Ankstyvuosiuose tarpi- 
ninkavimo laiškuose Pleirytei visuomenės „daiginimas“ grįstas dovanos apykaita - 
dalytis su kitais tuo, ką turi ir kuo gali (talentu, darbu). Čia atsigręžiama į tą pačią 
dovanos cirkuliavimo situaciją („Kad būč daugiau turėjęs, būčiau daugiau davęs“), 


“" Žr. Kun. Juozo Tumo-Vaišganto, Alegorijų vaizdai, Petrapilis: Lietuvių spaustuvė, 1916. 

* Idem, Karo vaizdai, Rygoje: [s. n.), 1915; Idem, Scenos vaizdai, Rygoje: [S. n.], 1915. 

S Idem, „Ilgas atsakymas į trumpą paklausimą“, p. 291. 

“4 Antanas Venclova, „Keli Vaižganto charakterio ir kūrybos bruožai“, Švietimo darbas, 1929, Nr. 9, p. 807. 

bet svarbu nebe dovana kaip faktas, o jos turinys: jei „pačiam neduota“ („Kūrėjų 
tarpe aš jaučiuos kaip nuogas tarp apsivilkusių“; „gal tik liguista grafomanija“), tai 
ir pasidalyti kokybiškai neįmanoma. XIX a. pabaigoje-XX a. pradžioje epistolinia- 
me diskurse steigta savaiminė dovanos vertė (net ir atsisakant tekstų autorystės), 
o profesionalėjant literatūros laukui nesuinteresuotas dovanos cirkuliavimas pakei- 
čiamas į pagal kokybinius kriterijus veikiančią prekių rinką (atkreiptinas dėmesys į 
prieš tai aptartą ekonominį interesą). Galima prisiminti Lewiso Hyde'o mintį: „Do- 
vanos sietinos su bendruomene ir įsipareigojimu kitiems, prekės - su susvetimėjimų 
ir laisve“95 Vis dėlto Vaižgantas šiame laiške literatūros lauko ateitį vertina viltingai 
ir įsivaizduoja lietuvių literatūros progresą, kuriam dovanos apykaita bus aktuali: „Aš 
kaiko daviau, jaunieji kaiko davė, jie ir daugiau duos, tai matos iš Alantų, Inčiūrų ir 
kitų. Jie duos daugiau. Jie gauna mokslo ir pavyzdžių. Tegul jiems Dievas padeda“ 
(VL 267,1.4v [5]). Literatūrinėms talento dovanų dalyboms esmingas ir dar kartą pri- 
simenamas laiškuose Pleirytei suformuluotas principas „co kaže duch božy“ [lenk. ką 
liepia Dievo dvasia] - privalu kliautis natūralia prigimtimi. Todėl net ir vertindamas 
pozityviai Tumas kritikuoja tai, kas netikra, „kaukiška“: „Nei „Keturi Vėjai, nei „Trečia- 
sis Frontas“ jų [klasikų - 4. K.] neatstos. Jie melagiai; kalbėjo iš mados, ne iš širdies. 
Aš prieš juos rašiau, o jie tai juokais nudėjo, šablonu palaikė. O dabar nėra didesnių 
šablonistų kaip tie keturvėjininkai su Petrėnu „N. Žodyje““ (VL 267, 1. 4v [5]). 

Grįžtant prie to, kad aptartame laiške Tumas apie save kalba trečiuoju asmeniu 
ir naudoja Vaižganto slapyvardį, atkreiptinas dėmesys, kad tokia strategija atski- 
ria autorių nuo herojaus: „To reikalavo objektingumas, už tai nepyk, aš Tave vis- 
tiek aukštai vertinu ir Tu tai numanai. Veikalą nagrinėti netolygu asmenį užgauti“ 
(VL 267,1. 4v [6]). Kadangi laiškas neretai suvokiamas kaip artimas dokumentikai, 
lyg raštiškas realaus asmens tęsinys, pradėjus kalbėti apie fikciją, grožinę kūrybą, 
šis biografinis „aš“ atribojamas nuo grožinių tekstų autoriaus, tai patvirtina ir para- 
šas „Alleluja. / Tavo - Vaižgantas“. Įprastai laiškai slapyvardžiu pasirašomi tuomet, 
kai autorinė tapatybė dominuoja prieš kitas: slapyvardis funkcionavo kaip rašytojo 
tekstinės tapatybės įvardijimas, nes publicistinius straipsnius šiuo pseudonimu jis 
pasirašydavęs dažniausiai tik iki spaudos draudimo panaikinimo (pats Tumas uni- 
versitete yra skaitęs paskaitą „Tumas apie Vaižgantą“). Bet kokiu atveju, Vaižganto 
slapyvardis nebuvo anonimiškas - jis atpažintas kaip viena iš autoriaus projekcijų. 
Tai svarbu, mat Tumas kelis kartus yra rašęs į spaudą apie neteiktiną „dangstymąsi“ 
anonimiškais slapyvardžiais““, tad jam pseudonimas nėra dangstymasis - tai būdas 
aktualizuoti autorinę tapatybę. 

Korespondencijoje Tumas ir Vaižgantas pirmąsyk atskiriami susirašinėjant su 
Gira. Dar 1913 m. Gira laišku kreipiasi į „Kunigą Juozą“, bet tekstų prašo iš „Vaiž- 
ganto“, taip sukurdamas specifinį santykį tarp antrojo ir trečiojo asmens: „Dabar, ar 
gavai, Kunige Juozai, iš Rinkevičiaus „Vaivorykštę“ Įsakiau jam įsiųsti Tamstai, kaipo 


* Lewis Hyde, The Gift: imagination and the Erotic Life of Property, New York: Vintage Books, 1983, p. 69. 

66 Pavyzdžiui: „Tai ir kogi čia slapstyties? Veikkime atvirai, drįzdami pasisakyti, kas esame. Nevartokime be 
tam tikro priverstino reikalo slapyvardžių“ (K. Juozas] Tumas, „Vyrai, drąsiai!“, Rygos garsas, 1915-02-19, 
Nr. 20, p. 1). 

būsimajam bendradarbiui, nes tikiuosi, jog jei ne antrai, tai bent trečiai knygai šį-tą 
gausiu iš Vaižganto“ (Gira - Vaižgantui, 1913-05-06, p. 157). Įtampa tarp vardo ir 
slapyvardžio panašiai formuluojama ir žaidybiškame 1920 m. gruodžio 19 d. Miko 
Petrausko laiške Vaižgantui. Petrauskas prašo parašyti operai libretą ir kreipiasi į 
„Gerb. Kunigą“, kad šis pakalbintų „Vaižgantą“: „Bukit malonus, Gerb. Kunige[.] ir 
pakalbėkit su Vaišgantu, kad jis man prirengtu kokių libretto operai“ (VUB RS, f. 1, 
b. F16,1. 24r). Toliau antrojo ir trečiojo asmens opozicija tik stiprinama: „Žinau[,] kas 
yra Vaišgantu, taigi Tamista tik jam ir galit priliept ką-nors padaryt scenai“ (I. 24r). 
Petrauskas žaidžia bios ir grafijos bei vardo ir slapyvardžio skirtimis, atskiria juos 
vieną nuo kito ir įvardija kaip nebendramačius, Giros ir Petrausko laiškuose antrasis 
asmuo (įvardijant tikrąjį vardą ar pareigas) pasirenkamas laukiant tiesioginio atsa- 
kymo, realaus žmogaus reakcijos („Dabar, ar gavai, Kunige Juozai [...]“, „Bukit malo- 
nus, Gerb. Kunige [...]“), o trečiasis asmuo padeda pabrėžti skirtį tarp biografinio ir 
visuomeninio subjektų. 

Tokio dvilypumo esama ir kituose laiškuose Dobilui. Kreipdamasis į menkai 
pažįstamą kolegą, Tumas kaitalioja antrąjį ir trečiąjį asmenis: „Po Velykų atostogų 
ėmiau skaityti apie J. Dobilą, nors į tai mažiausia prisirengęs. Švenčių metu keti- 
nau tyčia nuvykti Panevėžin ir gerai išsišnekėti su pačiu Dobilu. [..] Duok man jo 
adresą. Laiką pataikysiu“ (1927-05-01, VL 224, 1. 1r). Tas pats pastebima ir para- 
še: „Nesitęsk, Drauge, man visa to reikia penktadieniui. / Mano klausytojai Dobilo 
labai domisi / Labai jį vertindamas, lieku“ (VL 224, 1. 1v). Tokiu būdu sukuriama 
aiški perskyra tarp biografinio ir grafinio lygmenų: pabrėžiamas rašytojo nesuta- 
pimas su asmeniu, tačiau žaidimas paradoksalus, nes ir pasikalbėti Tumas ketina 
važiuoti „su pačiu Dobilu“. Kadangi rašoma apie (auto)biografinius dalykus, bet 
vis tiek renkamasi vartoti pseudonimą, galima prielaida, kad akcentuojama būtent 
literatūrinė biografija. 

Epistolinio subjekto ir jo adresatų ryškinama skirtis ir vis dažnėjantis kreipinys 
į „Vaižgantą“ bei pasirašymas pseudonimu laiškuose rodo, kaip epistoliniame dis- 
kurse ima vis aktyviau skleistis literatūrinė tapatybė (plg.: ankstyvojoje korespo- 
dencijoje Tumas apskritai nepasirašinėja laiškų „Vaižgantu“). Distancija tarp Tumo 
ir Vaižganto didėja beveik tuo pat metu, kai prisiimama autorinė tapatybė. Įveikus 
skirtingas autorinės savivokos raidos stadijas, Vaižganto laiškuose pradeda domi- 
nuoti ne tarpininkavimo galia, o epistolinis pasirodymas - laiškas tampa vis labiau 
literatūrišku ir (arba) išpažintiniu saviraiškos tekstu. 

Stebint autorinės savivokos dinamiką epistoliniuose tekstuose ir gretinant su 
raiška kituose diskursuose, pasimato, kaip epistolika leidžia išryškinti rašytojo ta- 
patybės interiorizavimo proceso detales, pasireiškiančias, pavyzdžiui, įtampa tarp 
visuomeninės ir kūrybinės veiklos, apskritai tarp bios ir grafijos, savos kūrybos ver- 
tinimo dviprasmiškumu - nors ir geisdamas skaitančiosios publikos pripažinimo 
bei įvertinimo, savo grožinius tekstus Tumas neretai vadina „netikra“ literatūra, 
lygina su dokumentika ar publicistika. Kita vertus, šie procesai įdomiai koreliuoja 
su bendru Vaižganto kūrybos kanonizavimų. Autoriaus tapatybę su visomis „nepa- 
keliamomis įtampomis“ Vaižgantas prisiima kur kas anksčiau, negu ją priskiria vie- 

šoji nuomonė, tačiau net ir jo kūriniams jau patekus į kanoną, rašytojas neatsisako 
dviprasmio savos kūrybos vertinimo. Jo kūrybos kritikai taip pat perima dalį tokių 
interpretacijų, o kai kurios iš jų (pavyzdžiui, įsitikinimas, kad Vaižganto tekstai au- 
tobiografiški ir dokumentiški) vaižgantistikoje nusistovėjusios iki šiol. Epistoliniai 
tekstai leidžia išskleisti ne tik autorinės savivokos tapsmą; kintanti jų raiška, lite- 
ratūriškėjimas, eksperimentavimas, žaidybinės detalės, atsirandančios tik vėlyves- 
niuose Vaižganto laiškuose, rodo, kad rašytojo vaidmuo išsibandomas ir laiškuose, 
kuriuose kuo toliau, tuo labiau linkstama į epistolinį pasirodymą. Būtent literatū- 
riškumas, žaidybiškumas ir epistoliniai pasirodymai - esmingi epistolinio subjekto 
bruožai laiškų giminėms korpuse, kuris aptariamas paskutiniame knygos skyriuje. 


VAIŽGANTAS - RAŠYTOJAS 163 


Tumo laiškai giminėms: atskiras korespondencijos pasaulis 


Korespondencija, nelyginant, lirika, 

savaime turi gimti ir išdygti; 

dirbtinė - niekam verta, nuobodi ir falšinė, 
Geriau rečiau, bet iš širdies ir tikru reikalu [...]. 


Tumo laiškas Petrui Klimui, 1926-05-06 


Laiškai giminėms - atskiras pasaulis 


Tumas, kaip įprasta kunigams XIX a. pabaigoje-XX a. pirmoje pusėje, aktyviai šelpė 
giminaičius: siuntė lėšų, prisidėjo prie vaikų ir jaunuolių ugdymo tiek finansiškai, 
tiek apgyvendindamas juos pas save, suteikdamas rekomendacijas ir kt. Tad su gi- 
minėmis susirašinėta nemažai - tai matyti iš išlikusių giminių laiškų jam (didžiosios 
dalies Tumo laiškų giminaičiams neturime), daugiausia - reikalų raštų, kuriuose 
prašoma paremti, dalijamasi kasdienio gyvenimo detalėmis ir pan. Iš giminių laiškų 
išsiskiria korespondencija su dukterėčia Brone Mėginaite-Klimiene", jos vyru Petru 
Klimu* ir dukterėčia Barbora Mėginaite-Lesauskieneš bei jos vyru Pranu Lesaus- 
kiu“ (taip pat jų vaikais: Egle Klimaitę5, Petru Klimu jaunesniuoju“ ir Vytautu Le- 
sauskiu?), plėtota vėlyvuoju Vaižganto gyvenimo laikotarpiu: aktyviau - nuo 1924 
iki 1933 m. 

Šiuos laiškus kaupė ir rinko ne tik pats Tumas, bet ir jo giminės; visus tekstus 
kruopščiai sukatalogavo Petras Klimas, vėliau juos perėmė sūnus Petras Klimas jau- 
nesnysisš. Kaip minėta pristatant Tumo laiškų visumą, dalis šio epistolinio polilogo - 
Vaižganto laiškai - 1998 m. publikuota knygoje Laiškai Klimams. 2019 m. pasirodė 
laiškų rinkinys Iš širdies ir tikru reikalu...: Juozo Tumo šeimyninė korespondencija, 
kuriame pateikiami archyvuose rasti visų susirašinėjusiųjų laiškai. Atskiru leidiniu 
paskelbtas tekstų korpusas skiriasi nuo prieš tai aptartų ir kol kas tik rankraštiniu 


* Bronė Mėginaitė-Klimienė (1892-1957) - Vaižganto sesers Severijos dukra, dirbusi mokytoja, šifruotoja. 
1921 m. susituokė su Petru Klimu. 

2 Petras Klimas (1891-1969) - istorikas, publicistas, diplomatas. 1918 m. vasario 16 d. Nepriklausomybės 
Akto signataras. 

3 Barbora Mėginaitė-Lesauskienė (1896-1975) - Vaižganto sesers Severijos dukra. Dirbo mokytoja, nuo 

1925 m. - Lietuvos pasiuntinybėje Romoje, vėliau - Kaune buhaltere. 1928 m. susituokė su Pranu Lesauskiu. 

Pranas Lesauskis (1900-1942) - matematikos mokslų daktaras, Lietuvos kariuomenės pulkininkas. 

Eglė Klimaitė (1922-2008) - Bronės ir Petro Klimų dukra. 

Petras Klimas jaunesnysis (1930-2019) - Bronės ir Petro Klimų sūnus, diplomatas. 

Vytautas Lesauskis (1930-2015) - Barboros ir Prano Lesauskių sūnus, fizikos mokslų daktaras. 

Tokia rankraščių istorija pateikiama trumpoje leidinio Laiškai Klimams pratarmėje. Žr. Vaižgantas, Laiškai 

Klimams, parengė Petras Klimas jnr., redagavo Vytautas Vanagas, Vilnius: Lietuvių literatūros ir tautosa- 

kos institutas, 1998. 

pavidalu pasiekiamų laiškų: leidiniuose (abiem minėtais atvejais) laiškai pateikiami 
kaip nuoseklus chronologinis pasakojimas, kurio fragmentiškumas buvo perstruk- 
tūruotas redaguojant. lr nors šis pasakojimas metonimiškai nukreipia į užtekstinę 
realybę, jį galima skaityti kaip uždarą, vientisą tekstą". Gitana Vanagaitė prieina prie 
išvados, kad „Laiškai Klimams kaip vientisas tekstas sukuria naują tikrovę, kurios 
pavieniai laiškai neturėjo“?. Taigi tiek dėl publikacijos fakto, tiek dėl laiškų kiekio 
(darytina prielaida, kad, neskaičiuojant neišsaugotų ankstyvųjų dukterėčių laiškų 
ir laiškų joms, epistolinis polilogas išliko beveik pilnas) ši korespondencijos dalis 
aptariama atskirai ir šiek tiek kitu principu. 

Šių epistolinių tekstų rašymo aplinkybės bei raiška parodo, kad sinchroniškai 
jie taip pat sudarė atskirą tekstinį korpusą, tad suvoktini ir kaip fiksuojantys aiškią 
Vaižganto epistolinio subjekto transformaciją. 1914 m. sausio 30 d. Tumas Kazimie- 
rui Jokantui pasakoja apie vangumą susirašinėjant su artimaisiais: „Aš labai šykštus 
privatinių laiškų. Nemoku jų rašyti ir neapsakomai tingiu. Jei kas paindomautų mano 
korespondencijos, nedaug jos terastų“ (VL 163,1. 17 r.). Panaši mintis išsakoma anks- 
čiau cituotame 1923 m. laiške Joanai Nakutytei-Šernienei: „Matai, aš labai negreitas 
šnekėtis bereikalo. Iš viso mano raštų labai nedaug tegauna giminės. Gal tai ir nege- 
rai“ (1923-04-06, VL 180, l. [3r]). Nepaisant to, kad Vaižgantas pabrėžia nemėgstan- 
tis ir neskubantis koresponduoti su artimaisiais, nes tokia korespondencija galinti 
pasirodyti kaip šnekėjimasis „be reikalo“, nuo 1924 m. ima klostytis intensyvus epis- 
tolinis polilogas su šeimos nariais. Toks išskirtinis susirašinėjimas prasideda pasi- 
keitus Vaižganto gyvenimo aplinkybėms: jis jau įgijęs svaresnį statusą dvasininkų 
luome (nuo 1920 m. - Vytauto Didžiojo bažnyčios rektorius, nuo 1921 m. - Žemaičių 
vyskupijos katedros kapitulos Garbės kanauninkas), literatūros tyrimų srityje (nuo 
1922 m. universitete dėsto literatūros istoriją), pakinta jo padėtis literatūros lauke 
(išleisti Pragiedruliai, parašyta apysaka Dėdės ir dėdienės). Maždaug tuo periodu jau 
nebesikuria nauji Vaižganto viešieji vaidmenys, be to, laisvės sąlygomis ir nemažai 
daliai inteligentų fiziškai susibūrus laikinojoje sostinėje - Kaune, funkcijas keičia 
ir epistolinis diskursas: menksta tarpininkavimo galia, tad laiškai, atsiradus kitoms 
bendravimo terpėms, dažniau pasitelkiami rašančiojo saviraiškai. 

Be to, anot Tumo, noras rašyti laišką turi būti natūralus, organiškas. 1926 m. 
gegužės 6 d. laiške Klimui dėstoma taip: „Aš - žmogus kuklus, pretenzijų niekam 
nekeliu, tai nė to tiek jums. Korespondencija, nelyginant, lirika, savaime turi gimti 
ir išdygti; dirbtinė - niekam verta, nuobodi ir falšinė. Geriau rečiau, bet iš širdies 
ir tikru reikalu, kaip dabar, štai, kad atrašei“" (p. 102). Pažymėtina, kad epistolinių 
tekstų genezės natūralumas Vaižganto bene pirmą kartą suformuluotas labai anksty- 


9 Apie tai, kad laiškų rinkiniai įprastai interpretuotini kaip uždaresni nei nepublikuoti laiškai, žr. Janet Gur- 
kin Altman, „The Letter Book as a Literary Institution 1539-1789: Toward a Cultural History of Published 
Correspondences in France“, Yale French Studies: Men / Women of Letters, 1986, No. 71, p. 17-62. 

* Gitana Vanagaitė, „Vaižganto Laiškai Klimams: laiškas kaip autobiografija“, Acta litteraria comparativa: 
Laiškas literatūroje ir kultūroje, 2014-2015, Nr. 7, p. 181. 

* Apie korespondencijos „savaimingumą“ ir natūralumą Tumas Barborai Mėginaitei rašo 1926 m. gegužės 
17 d. laiške, sakydamas, kad be „viesulų sieloje“ išpasakojimo korespondencija netenka savo prasmės: 
„O be to širdingos korespondencijos nesti. Rašyti tik gyvenimo kroniką - tuščia ir be reikšmės; vienas 
gaištas“ (p. 453). 

vame laiške Kazimierui Jauniui: „Vyliuos, neužsirustinsi, jog drįsau stacziai kreipties 
prie Tamistos ir iszreikszti be papuoszalų tą, ką szirdis jauczia““ (1897-05-08), ir jis 
susijęs su apskritai Tumo formuluotu veikimo kultūroje ir gyvenime organiškumu, 
natūralumu. Tad galima sakyti, jog šiame laiškų korpuse Vaižgantas toliau įgyvendi- 
na natūralumo kūryboje ir gyvenime projektą: rašo „iš širdies ir tikru reikalu“, - kurį 
bandysiu šiek tiek pakomentuoti šiame knygos skyriuje. 

Tekstų korpuso turinys trumpai nurodomas naujojo leidimo „Pratarmėję“: 


Viena vertus, jis [susirašinėjimas su giminėmis - 4. K.] atveria labai asmeniškus Tumo 
gyvenimo aspektus: kaip jis suvokė šeimą, kaip kūrė ir puoselėjo ryšį su mylimos 
sesers Severjos Tumaitės-Mėginienės dukterų šeimomis, kaip dukterėčios suprato 
dėdės kunigo vaidmenį savo asmeniniame ir šeimos gyvenime, kokiu būdu su Tumu 
bendravo. Drauge šie laiškai susikloja į iš skirtingų perspektyvų kuriamą pasakoji- 
mą apie tarpukario Lietuvos visuomenę, jos rūpesčius, problemas, idėjas, savimonę, 
sprendimus. Jie pasakoja apie tai, kaip kurtas gyvenimas nepriklausomoje Lietuvoje, 
kaip suvoktas kiekvieno asmens indėlio į visuomenės kūrimą būtinumas, kaip šei- 
mos, kurios turėjo puikias galimybes gyventi ir kurtis Vakaruose, savo ir vaikų ateitį 
siejo su Lietuva, kaip pasitikėjo valstybės tvarumu ir save laikė šio tvarumo garantu. 


Nors šis epistolinis polilogas laikytinas vientisu naratyvu, nemaža dalis laiškų - 
gana uždari ir išbaigti „trumpi pasakojimai“. Šį uždarumą kuria kreipinio, laiško tu- 
rinio ir parašo dermė. Būdingiausi Tumo parašai šiame korespondencijos korpuse - 
„Jūsų Dėdė“, „Jūsų dėdė Juozas“, „Tavo dėdė“, „Kun. Juozas“, tačiau jie labai įvairuoja 
ir dažniausiai tai lemia epistolinio subjekto santykis su teksto turiniu. Pavyzdžiui, 
1924 m. birželio 17 d. laiške Vaižgantas rašo Bronei Klimienei apie jos vyro Petro 
vizitą Kaune ir pasakoja, kad šis su juo praleidžia labai mažai laiko. Informacija pa- 
teikiama po tokios kreipinių sekos: „Brone! Signora! Ekscelencija, ar kaip ten Tave 
dabar vadinti!“ (p. 61), o šis žaismingumas palaikomas visame laiške: „Bučiuoju Tave 
ir sveikinu Signoriną Eglę“ Intymioje korespondencijoje esama ir su privačiu bendra- 
vimu šeimos rate susijusių kreipinių, pavyzdžiui: „Rūkštele ar Smilgele, nebeatmenu, 
kaip Tave Kazys rekomendavo!“ (Tumas - Barborai Mėginaitei, 1921-11-04, p. 445). 
Dar aiškesnis kreipiniu ir parašu įrėminamo teksto pavyzdys - 1927 m. kovo 2 d. laiš- 
kas Petrui ir Bronei Klimams, prasidedantis taip: „Mano Mielieji, Brone, Petrai! Šitą 
raštą pradedu visai nekatalikiškai - nei pelenai, nei atgaila man nerūpi, nes aš pilnas 
džiaugsma ir ramumo, kurių man įkvėpė Tavo, Petrai, laiškas iš II-26 d. ir - šliafrokas“ 
(p. 137). Tuomet rašoma apie Kauno visuomenę, Lietuvos politiką Vilniaus klausi- 
mu, o laiškas pabaigiamas: „Pagarbintas Dievas, kurs rodo malonės Klimam, Vilniui 
ir Kaunui!“ ir pasirašomas: „Jūsų Dėdė (su klaida)“, mat žodis „Dėdė“ pradėtas rašyti 
su klaida, po raidės „D“ nubraukta „i“ (p. 139). Taigi šiame laiškų korpuse galima iš- 
skirti sąlyginai uždarus ir sau pakankamus laiškus, tačiau visas korpusas laikytinas 


2 Cituojama iš: VUB RS, f. 1, b. FL62. 
3 Išširdies ir tikru reikalu...: Juozo Tumo-Vaižganto šeimyninė korespondencija, sudarė Jurgita Žana Raškevičiū- 
tė, Aistė Kučinskienė, Vilnius: Lietuvių literatūros ir tautosakos institutas, 2019, p. 7. 

nuosekliu naratyvu, kitaip tariant, pavieniai laiškai ir laiškų visuma interpretuotini 
keliais būdais, nepamirštant, kad tokia tekstų visuma, kokia pateikiama leidinyje, eg- 
zistuoja tik jame - laiškai dalyvavo realioje komunikacijoje ir informacijos mainuose, 
o kartu buvo sukaupti tik archyve, vėliau - leidiniuose“. 

Šiame tyrime pavieniai laiškai laikomi „interpretacinėmis detalėmis“, kurios pa- 
sakojimo nuoseklumu, teminiais ir leksiniais pasikartojimais susisieja į vieną nara- 
tyvą. Laiškai yra skirtingų tipų ir apimties, skiriasi jų registrai, tačiau sutelkti suda- 
ro vieną pasakojimą su daugiau ar mažiau nuosekliu siužetu. Liz Stanley įvardytas 
atskiras pasaulis, įsisteigiantis tęstiniame susirašinėjime, yra kertinė šių laiškų ašis 
nusakant pasakojimo specifiką, o man aktualus, nes diktuoja šio epistolinio polilogo 
analizės strategiją. Kai kurie tyrėjai mano, kad epistolinėse praktikose egzistuojan- 
tis atskiras pasaulis gali būti fiktyvus kaip grožinių tekstų atveju, pavyzdžiui, anot 
Algirdo Juliaus Greimo, laiškų dialogai, kuriems būdingas naratyvinis tęstinumas, 
„beldžiasi į retorikos duris reikalaudami, kad leistų jiems, kaip literatūriniam žan- 
rui, patekti į Literatūrą“5. Minėta, kad laiškų literatūriškumas tyrėjų dažniausiai 
įvardijamas remiantis dviem aspektais: raiška ir pasakojimo nuoseklumu. Šiuo atve- 
ju akivaizdu, kad laiškai buvo ir svarbūs reikalų raštai, susižinojimo priemonė, bet 
toliau rašysiu, kad tiek raiška, tiek pasakojimo nuoseklumas leidžia jiems „belstis į 
retorikos duris“. 

Ankstyvajai Vaižganto korespondencijai keltas klausimas apie epistolinio dis- 
kurso reikšmę kultūriniuose procesuose, o šiems laiškams keliami daugiausiai 
tekstiniai klausimai: koks epistolinis subjektas, koks santykis tarp istorijos realijų 
ir tekstinių (pasakojimo) aspektų kuriasi šiuose laiškuose bei kaip tai susiję su epis- 
toliniu diskursu ir jo funkcijų kaita? Svarbu pabrėžti, kad šiam tyrimui aktualiausi 
Tumo, o ne adresatų, laiškai ir jų funkcijos, lyginant pastaruosius su anksčiau ap- 
tartais įvairių laikotarpių skirtingų temų, skirtingos raiškos laiškais; visgi adresatas 
visuomet aktyvus ir svarbus, o šiuo atveju išliko didžioji dalis giminių laiškų, tad jie 
taip pat įtraukiami į tyrimą. Leidinyje Iš širdies ir tikru reikalu...: Juozo Tumo šeimyni- 
nė korespondencija epistolinė komunikacija padalyta į dvi dalis - Klimų ir Lesauskių 
šeimos susirašinėjimą su Tumu, o štai leidinyje Laiškai Klimams pasirinkta visus 
Tumo laiškus publikuoti chronologiškai iš eilės, neskirstant pagal adresatus. Kadan- 
gi man labiausiai rūpi ne konkrečių epistolinių santykių siužetai, o laiško funkcijų 
kaita ir tipologinis aspektas, visi laiškai aptariami kartu, nes didžioji dalis aptarsimų 
aspektų būdingi visam laiškų korpusui. Rūpi, kokiu būdu laiškai „beldžiasi į reto- 
rikos duris“, todėl daugiausiai nagrinėjami trys esminiai atskiro pasaulio radimąsi 
nulemiantys aspektai: laiškų autoreferentiškumas, specifinė raiška ir įtampa tarp 
laiško kaip komunikacijos įrankio ir kultūros istorijos dokumento. 

Laiško autoreferentiškumu vadinu reiškinį, kai epistoliniuose tekstuose ap- 
svarstoma korespondencijos, laiško samprata. Autorefleksijos aktas - sąmoningas 


“ Apie laiškų leidinių ir rankraštinių šaltinių santykį žr. Aistė Kučinskienė, „Epistolinių tekstų leidimas Lietu- 
voje: teorija ir praktika. Juozo Tumo-Vaižganto atvejis“, LKMA metraštis, 2012, t. XXXVI, p. 43-66. 

* Algirdas Julius Greimas, „Įžanga į laiško semiotiką“, iš prancūzų kalbos vertė Kęstutis Nastopka, Baltos 
lankos, 2008, Nr. 28, p. 23. 

rašymo ir komunikacijos laiškais specifikos suvokimas ir apmąstymas - epistoliko- 
je, mano požiūriu, dažnai svarbesnis ir dažnesnis nei daugelyje kitų diskursų. Ka- 
dangi epistoliniai tekstai menkai apriboti žanriniu požiūriu, neretai juose pačiuose 
apibrėžiamos teksto ir santykio ribos bei teksto funkcija, atsirandanti situaciškai. 
Tarkime, ankstyvuosiuose Tumo laiškuose adresatams neretai a priori aišku, kad 
tai reikalų raštai, tad ir apmąstymų apie patį korespondencijos fenomeną mažoka; 
plačiau epistolikos reiškinys reflektuojamas korespondencijoje su Aleksandru Dam- 
brausku-Adomu Jakštu ir Antanu Kaupu, kur laiškas įvardijamas kaip „sunkus darbo 
dalykais“ „vienadūšių“ telkimosi tekstas - t. y. suprantama ir jo tarpininkavimo, bet 
ir saviraiškos, preskriptyvinė, komunikacinė funkcijos. 

Šiuo giminės korespondencijos atveju laiško specifiškumo apmąstymas labai 
ryškus. Laiško gavimo įvykis ir epistolinis santykis pirmą kartą išsamiai persvarsto- 
mas 1924 m. sausio 13 d.: 


Norėjau judum prirašyti daug gražių žodžių ir susilaikiau, kad judu pajustumėta są- 
žinės graužimą. Ir vargu judu beturita sąžinę. Taip visas Kaunas, visi judviejų draugai 
ir prieteliai lemia. Pirmutinę žinutę aš tegavau Trims Karaliams, o iki tam laikui gau- 
davau rausti, kai pažįstamieji sutikdami vis man įkyrėdavo tuo pačiu stereotipiniu, ką 
gi Klimai rašo, kaip jiedu besilaiko? O kaip tik aš ieškodavau progos kitų paklausti, ką 
gi judu jiems berašote. (Tumas - Petrui ir Bronei Klimams, p. 50) 


Būtent po šio laiško susirašinėjimas su Klimų šeima intensyvėja ir asmeniškėja, 
taigi ryšį suaktyvina bandymas apibrėžti korespondenciją, kuriame akcentuojamas 
susirašinėjimo geismas. Šio laiško parašas „Atskalūnas“ sustiprina paradoksu grįstą 
žaidybiškumą, kuris pridengia išties skausmingą komunikacijos stokos patirtį; tai 
tik vienas iš pavyzdžių, kad šie laiškai, skaitomi pavieniui, gali būti traktuojami kaip 
trumpi pasakojimai, turintys sąlyginai uždarą struktūrą - specifinį kreipinį, parašą, 
koreliuojančius su teksto turiniu. 

Verta dėmesio tai, kad būtent aptariamame laiške minimi svarbiausi ir toliau 
šiuose laiškuose pasikartojantys Vaižganto aplinkos - užtekstinės realybės - ele- 
mentai, visame laiškų korpuse kuriantys tęstinumą ir nuoseklumą. Pagrindiniai - 
Kauno aplinka („Kaune atmosfera baisiai sunki“), Kauno „kūnas“ („Sniego per me- 
terį, tai žemė vis dėlto neįšalusi“), Vaižganto epistolinio subjekto kūniškumas („Vis 
dėlto gėriau šampano, nedaug, o dėl to smarkiai prakaitavau atgulęs ir buvo man 
labai gera bažnyčioje“), šuo Kaukas („Ė mano Kaukiukas tai jau visas kavalierius: tai 
flirtuoja ir apdraskytom ausim pareina“), kultūrinės veiklos ir priklausymo dvasi- 
ninkų luomui keliama įtampa („Geriau dirbti su bet kuo kultūrai, kaip, sabotuojant 
kitus, pačiam nieko neveikti. Mano sąžinei tai nuodėmė ir aš paprieštaravau Vys- 
kupijos kurijai“, p. 50). Taip pat svarbūs šiame tekste neaprašomi, bet kiek vėliau 
epistoliniuose tekstuose atsirandantys Nemuno, tarnaičių Emilijų, pas Vaižgantą 
gyvenančių studentų Stasio Tumo ir Kazio Rimkaus santykio su Tumu siužetai, nuo 
1926 m. - Klimų statomos vilos siužetas, Klimų ir Lesauskių vaikų sveikatos klausi - 

mai ir kt.“ Visi pasikartojantys motyvai, siužetai ir detalės prisideda prie epistolinio 
korpuso naratyvinio nuoseklumo; manytina, kad toks nuoseklumas kūrėsi ir sinch- 
roniškai, steigiant santykį su adresatais, bet jis aktualus ir diachroniškai, surinkus 
laiškus į vieną korpusą, - tai vienas iš aptartų literatūriškumo ženklų. 

Pravartu atsigręžti ir į aptariamo laiško atsakymą. 1924 m. sausio 18 d. Tumas 
gauna Klimų laišką, kuriame atliepiama laiškų uždelsimo tema: „Perskaitę Dėdės 
laišką, pajutome, iš tikrųjų, sąžinės graužimą. Petras liepė tuojau sėstis ir rašyti, nes 
jis pats nuolat užimtas [...]“ (p. 51). Būtent abipusė refleksija laiškų rašymo tema 
tampa intensyvesnio susirašinėjimo su Klimų šeima paskata. Su kita dukterėčia 
Barbora Mėginaite intensyviau susirašinėti pradedama išsyk po to, kai ji išvyksta 
gyventi į Romą (1924-ųjų vasarą). Tačiau laiškų uždelsimo klausimas taip pat daž- 
nas, kaip antai 1924 m. lapkričio 24 d. Mėginaitės laiške Tumui: „Labai atsiprašau, 
kad taip ilgai neparašiau, mat vis laukiau, lig Eglutė pasveiks, ji dabar sveika, darom 
gimnastiką, net ir kūlio virsta“ (p. 438); taip pat ir 1926 m. gegužės 10 d. laiške: 
„9enai gavau iš Dėdės laišką, bet vis neprisirengiau parašyt. Be reikalo ant manęs 
taip užsipuoli, na, gal ir kalta truputį už nerašymą, bet tai nereiškia, kad aš su Brone 
nemylim, ypač aš, ką gi galiu daugiau mylėt?“ (p. 452) ir daugelyje kitų. (Ne)rašy- 
mo apmąstymas beveik visuomet sustiprina rašymo poreikį, pagilina epistolinį ryšį. 
Kaip matyti iš cituotų pavyzdžių, persvarstant epistolinį santykį apmąstomas šei- 
mos narių artumo, palaikymo aspektas apskritai. 

Šeiminis artumas Tumo aptariamas 1927 m. balandžio 19 d. laiške, adresuota- 
me Klimams: „Jei tik aš esu Jums naudingas bent savo laiškeliais, aš jų netingėsiu 
Jums prirašyti. [..] [Jūsų šeima man vienintėlė pasaulyje artima ir nėra tos dienos, 
kad aš apie jus neatminčiau. [..] Įdomiau bendrauti per popierių. Rašai tik kas gera, 
tai ir malonės daugiau pritvinksta“ (p. 144-145). Mintis, kad „įdomiau bendrauti 
per popierių“, patvirtina epistolinio diskurso kaip atskiro pasaulio funkcionavimą, o 
šis kitoms terpėms nebūdingo raštiško bendravimo modelis formuojamas per em- 
patišką ryšį. 1931 m. vasario 19 d. Tumas rašo Klimui apie jo sesers Marijos Elenos 
Kamantauskienės mirtį ir išryškina laiškais įgalinamos komunikacijos bei dialogo 
būtinumą kaip apibrėžiantį žmogaus būtį: 


Nejaugi taip visiems: man, Tau, Bronei?? Buities problema. O būti norisi, nors ir nu- 
mirus. Aš visomis pajėgomis protestuoju prieš nebuitį. Aš - būsiu, Tu - būsi, Mari- 
jona - bus. Tik nutolusi, kaip amerikantai už vandenyno. Su jais yra komunikacija - 
paštas, telegrafas, telefonas ir aš ramus, nors jų niekados nebepamatysiu. Mirusieji 
žemėje nutolsta dar labiau [...]. (P. 328) 


Komunikacijos poreikio išpildymas - protestas prieš nebūtį, o bendravimo stoka 
prilyginama mirčiai: mirties klausimas pirmiausia argumentuojamas kaip komunika- 
cijos nebuvimo problema. Si komunikacija - išskirtinai rašytinė, o pats susirašinėjimas 


* Kiekviename epistoliniame santykyje plėtojamas temas tiksliai išskiria Jurgita Žana Raškevičiūtė, žr. Jurgi- 
ta Žana Raškevičiūtė, „Šeimyninė Juozo Tumo korespondencija“, in: Iš širdies ir tikru reikalu...: Juozo Tumo 
šeimyninė korespondencija, p. 12-29. 

(raštas) gali modeliuoti subjektą: „Prašiau, kad pati man pasveikinimą atsiųstų. Para- 
šysiu ir dažniau. Juk ir man ji brangi ir aš noriu, kad jai būtų gera pasauly gyventi, o su 
ja ir kitiems“ (kalbama apie Eglės auklėjimą, Tumas - Klimienei, 1931-02-27, p. 331). 

Savęs dovanojimas laišku (ir laiško dovanos lūkestis) sukuria intymumą bei sy- 
kiu leidžia jį puoselėti. 1927 m. birželio 16 d. Vaižgantas rašo Klimui: „Darais, Petrai, 
man vis brangesnis“ Šis artumas motyvuojamas korespondencijos intensyvumu: 
„Mano ambiciją paglostė, kad Tu pirmas man parašei tris laiškus suklomis", nelauk- 
damas iš manęs atsako“ Įsivardijus ryšį kaip „vis brangesnį“, suintensyvėja ir epis- 
tolinio subjekto savirefleksija, pavyzdžiui, Tumas Klimui rašo apie tikrai intymias ti- 
kėjimo problemas: „Aš širdyje bedievis, nes Dievo buvimo gyvai savyje nejaučiu [...]. 
[D]abar mane guodžia, kad aš jaučiu savyje kažin kokią vertybę, kaip tik klausęs 
religinės moralės. Tai Dievą tikiu, nors širdy jo, aiman, neturiu“ (p. 154). 

Laiško, taigi dovanos, negavimas, priešingai, įprastai apibrėžiamas kaip didelis 
skausmas, nors dažnai tai ir pateikiama su ironija, pavyzdžiui: „Laiško aš laukiau per 
visą vasarą; jo pasigesdamas, aimanojau laiškuose į Bronę, - visa buvo veltui; buvai 
kurčia į mano širdies šauksmą. Tegaudavau plikuckius parašus atvirtėlėse, kai mieloje 
kompanijoje svaistydavais po fransų gražybės vietas. Ir buvo mano širdelė sukietė- 
jusi [-.]“ (Tumas - Barborai Mėginaitei, 1927-10-14, p. 476). Su laiško kaip žmogaus 
kūno tęsinio samprata galima sieti Vaižganto giminėms atvirlaiškiais siunčiamas savo 
nuotraukas. Dažnu atveju šiose nuotraukose Tumas save pristato ironizuodamas, ta- 
čiau dialoge dalyvaujanti vizualioji kūno reprezentacija suaktyvina epistolinio subjek- 
to metonimišką ryšį su realiu asmeniu, stiprina adresato ir adresanto empatiją. 

Korespondencija laikoma „mintis sujungiančia“, o laiškai - metonimiškai repre- 
zentuojančiais gyvenimą: „Ir vėl prisirinko daugybė reikalų, kurie verste verčia mane 
atsitraukti nuo propesoriaus darbo ir mintimis nukilti į Paryžių“ (Tumas - Klimui, 
1926-02-13, p. 88). Kartais šis metonimiškumas kuriamas per fizinius objektus, ku- 
rie taip pat reprezentuoja žmogaus kūną, jo fizinę egzistenciją. 1930 m. gruodžio 
17 d. laiške Lesauskiams rašoma: „Skubu man pasiųsti Jums nuo savo stalo pašvęstą 
plotkelę į ženklą šventos santarvės ir vienybės“ (p. 563); 1930 m. gruodžio 18 d. laiš- 
ke Klimams - tas pats: „Skubų man pasiųsti Jums nuo savo stalo pašvęsta plotkelė. 
Mūsų tradicijomis - ženklan santarvės ir vienybės“ (p. 322). Toks fizinių objektų per- 
davimas laiškais sietinas su laiško metonimiškumu (laiškas kaip žmogaus tęsinys). 

1930 m. vasario 11 d. laiške Klimui, reaguodamas į pasiteisinimus dėl korespon- 
dencijos nepalaikymo, Vaižgantas aprašo savo požiūrį į laiškų rašymą: 


Pasiteisinimų, kad retai rašai, nevartok savo laiškuose: aš jau rašiau, kad tai man ne- 
sudaro nei afronto, nei konvenansinės nuodėmės. Geriau gauti iš širdies ir tinkamu 
laiku įspiruotą retą laišką, neg mandagią „oTnMcky“ [rus. atsirašinėjimą]. Kai man 
norisi su jumis plepėti, aš vis tiek plepėsiu, nežiūrėdamas jokios eilės. (P. 275) 


Tad nors ir daugsyk liudijama, kad epistolinė komunikacija svarbi santykiui puo- 
selėti, čia laiškas apibūdinamas kaip iš dalies monologinis - išsisakymo ar išsirašy- 


7 Suklomis - vienas po kito, iš eilės. 

mo aktas. Laiško rašymą kaip saviraiškos aktą, vykdomą iš dalies dienoraštiniais, 
išsikalbėjimo tikslais, Vaižgantas įvardija ir 1929 m. lapkričio 29 d. laiške Klimienei 
ir Eglei Klimaitei: „Kitiems nieko neparašau, o Jus apipilu raštais. Taip darau sau 
palengvinti, nes Jus myliu ir Jumis sielojuos. O ką Jūs su tais raštais darote, man vis 
tasia. Paskaitote, gerai; įkyri dukart per savaitę gaunant iš vienų rankų, dėkitės į ar- 
chyvą“ (p. 266). Taigi parodoma, kad kūrybinis laiško rašymo procesas kartais svar- 
besnis nei poveikis adresatui. Laiško kaip paties sau turinio, saviraiškos realizacijos 
samprata aktualizuojama ir dažniau, pavyzdžiui: „Tavo laiškus aš mielai skaitau, bet 
negildink sau širdies, kad ne į visus man atsakai. Aš turiu laiko, tai rašau jums kuo 
ne kasdien; negi galiu laukti ir iš jūsų atsakų - kasdien. Kartais tyčia papasninkauju, 
nerašęs, kad labiau išalktumėte; bet ilgai neišlaikau“ (Tumas - Klimui, 1928-06-29, 
p. 200). Tačiau, nepaisant galimo laiško sau pakankamumo (kaip laisvalaiko užsi- 
ėmimas: „Aš turiu laiko, tai rašau“), minimas ir komunikacijos laiškais alkis, o jos 
nebuvimas laikomas pasninku. Taigi tikėtina, kad Vaižgantas, aktyvus laiškų rašy- 
tojas, epistoliką suvokia toli gražu nevienaprasmiškai, o tą nevienaprasmiškumą ir 
formuluoja laiškuose giminėms. 

Epistolinio subjekto saviraiška nereiškia, kad adresatas į šiuos procesus neįtrau- 
kiamas, juolab kad būtent empatiškas santykis su adresatais sukuria tokios savi- 
raiškos galimybę. Rašydamas Barborai Mėginaitei-Lesauskienei jau po jos vestuvių, 
Vaižgantas apmąsto jųdviejų ryšį, jį projektuoja į ateitį ir prilygina laiškais kuria- 
mam artimam santykiui su Klimų šeima: „Dabar aš su Klimais daugiau artimi, kaip 
pirma. [...] Manau, kad ir tarp mūsų prasidės grįžtanti vilnis banguoti. Tai įvyks, kai 
ir jūsų būklė bei padėtis pakitės, kai jūs imsite kuo sielotis, dė] ko nerimti. Tada aš 
vėl, jaučiu, jūsų sielą pasisavinsiu ir jos vėl nebeskirsiu nuo savosios“ (1928-12-18, 
p. 515). Sielų sutapimas primena ir ankstyvojoje epistolinėje komunikacijoje steigtą 
„vienadūšių“ ryšį, savęs dovanojimą kitam, o šis empatiškas ryšys sukuria neįparei- 
gojančią, dažnai žaidybišką epistolinę aplinką, leidžiančią išsikalbėjimus, išpažintis 
ir, kaip rašysiu vėliau, „karnavalo šelmystes“. 

Taigi empatiškas santykis negali klostytis vienpusiškai. Viena vertus, visų šio 
polilogo korespondentų kreipiniai į Vaižgantą palaiko intymų santykį: „Dėde“, 
„Brangusai Dėde“, „Gerasis Dėde“, „Brangus mūsų Dėde“, „Dėdyt“ ir panašūs. Be to, 
Tumui rašytuose laiškuose - daugiausia Klimo ir vėliau Lesauskio, t. y. ne pačių duk- 
terėčių - taip pat apmąstomas jų ryšys, pabrėžiant, kad jis epistolinis. Pavyzdžiui, 
1927 m. balandžio 12 d. Klimas atvirauja Tumui apie jų susirašinėjimą ir taip palai- 
komą santykį: 


Taip pripratom prie Tamstos laiškų, kad kaip negaunam, tai jau ilgstamės ir net 
nerimstam. Jie visada toki optimistiški, kad šiose „juodųjų debesų“ aplinkybėse jie 
mums visada esti pragiedruliai. 

Kauno atmosfera taip greit, lyg radio bangomis, atsirita ligi Paryžiaus, kad mes 
nuo jos kenčiame dar stipriau negu jūs, nes čia gyvenimas nėra pratęs grimzti į juodą- 
ją melankoliją. Dėdė esi vienas vienintelis įasmenintas pragiedrulis tų neišmintingų 
kovų, partijų rietenų ir pragaištingų rivalizacijų dumble. (P. 143) 

Šiame fragmente Klimas liudija ne tik epistolinio santykio būtinybę - aktuali- 
zuojama ir laiškais perduodamos informacijos sparta bei Tumo gebėjimas epistoli- 
niais tekstais sukurti optimistišką nuotaiką. Be to, darsyk patvirtinama mintis, kad 
visame epistolinių tekstų korpuse gausiai atviraujama apie abipusę korespondentų 
svarbą vieni kitiems. 

Vaižganto figūros reikšmė ne tik šeimos aplinkoje, bet ir plačiau Lietuvos visuo- 
menėje bene geriausiai matoma iš Lesauskio, kuris prie šeimos ir išsyk prie jos ko- 
respondencijos prisijungia 1928-aisiais, epistolinių tekstų. Tų metų rugsėjo 21 d. 
Lesauskis rašo Tumui: „Aš Dėdę gerbiau ir visa širdimi mylėjau pirma, negu Dėdė 
turėjo progos pažinti mane. Taip, kaip gerbia ir myli Tumą-Vaižgantą daugybė Lietu- 
vos vaikų. Dabar toji meilė ir pagarba pasidarė dar tvirtesnė ir gilesnė“ (p. 513). Tai- 
gi riba tarp artimo „dėdės“ ir reikšmingo autoriteto lietuvių kultūroje visai neryški, 
gal net neegzistuojanti. 

Taip pat Vaižganto - išskirtinės figūros šeimai ir visai lietuvių kultūrai - reikšmę 
aprašo Klimas 1927 m. liepos 27 d. laiške: 


Mielasis Dėde, esi Lietuvoje tas stebuklingas žilagalvis jaunuolis, kurio entuziazmas, 
iš tyros širdies trykšdamas, kaip saulės spinduliu prašviečia sunkų rūką, kurio priga- 
ravo nevalytos sielos. Pagerbęs mūsų senųjų audrų pragiedrulius - pats juo pavirtai 
naujojo dangaus ūkanose. 

Turiu, nesusilaikydamas, pasakyti, kad pamilau Dėdę kaip skaidrų amžinai kun- 
kuliuojantį žmoniškumo šaltinį, kurs saulėje atšviečia savo krištolinę srovę visomis 
gyvybės spalvomis. Mylėti gyvenimą ir dėl tos meilės kelti jį į dangų, prie saulės, kad 
toje meilėje nebūtų apsivylimo - šit kaip aš suprantu Dėdės entuziazmą. Ir aš no- 
rėčiau, kad Dėdė mudu su Brone suprastum tokiais savo vaikais. Per tuos kelerius 
metus Bronė mane įvedė į Dėdės kraujo misterijas ir mudu abudu džiaugiamės ne tik 
Dėdės šventu ženklu palaiminti, bet ir jausdami vieną bendrą Tėvą. Ir mudu trokšta- 
me, kad mudviejų gili, niekados nesudrumsta, meilės ir entuziazmo pilna gyvenimo 
harmonija suteiktų mudviejų Tėvui tos satisfakcijos, kurios tik gali duoti šios žemės 
kelionėje dvasios laimėjimai. (P. 159-160) 


Nors fragmente vaizdingai (netgi pasitelkiant Vaižganto simboliką: pragiedru- 
liai, kunkuliuojantis šaltinis; vaižgantiška leksika, beje, vartota ir anksčiau cituota- 
me laiške) apibrėžiamas intymus ryšys, Klimas laiško pabaigoje neigiamai įvertina 
bendravimą epistoliniais tekstais: „[T]urėjau suvesti tą sąskaitą tuo nelemtu įnagiu, 
koks yra daromas raštu“ (p. 160). Vadinasi, atskiras pasaulis sakuriamas dėl inty- 
maus santykio pobūdžio, bet raštas Vaižgantui yra viena iš šio pasaulio kūrimosi 
ašių, o kiti korespondencijos dalyviai laiškus vertina kaip asmens metonimijas, 1a- 
biau akcentuojamas savęs dovanojimas laiškais. Kitaip tariant, iš viso laiškų korpu- 
so darytina prielaida, kad Tumas, rašydamas giminėms, derina informacijos, ben- 
dravimo poreikio, literatūrinio įkvėpimo ir, kaip rašoma toliau, net autobiografinės 
išpažinties funkcijas, o giminės laišką labiau sieja su informacijos mainais (nors ši 
mintis pasitvirtina tik iš dalies, mat literatūrinio tipo fragmentų, taip pat ir saviraiš- 
kos, išpažinties momentų esama ir epistoliniuose giminių tekstuose). 

Šiuose laiškuose pastebimas dar vienas autoreferentiškas motyvas, susijęs su 
laišku kaip savikūros ir saviraiškos terpe, - laiškų ir grožinės literatūros tekstų pa- 
ralelė. 1926 m. vasario 9 d. laiške Klimui savuosius epistolinius tekstus Tumas vadi- 
na feljetonais: „Susidarė trejos devynerios reikalų, tai ryžaus tiesiai į Tave kreiptis, 
nors atsakyti gali ir kas kitas. Aš ir dažniau Tau parašyčiau, bet kai esi prisiekęs 
„beletristikos“ neskaityti, o mano epistolarinė forma - feljetonas, tai nė nedrįstu gai- 
šinti“ (p. 87). Į šį ironišką priekaištą Klimas atsako nevengiantis epistolinės beletris- 
tikos: „Man rodosi, kad nereikėtų taip plačiai suprasti „beletristikos“ išsižadėjimo. 
Ypatingai niekuomet nesu išsižadėjęs epistoliarinės beletristikos, jeigu jau paliksi- 
me tą terminologiją“ (1926-02-17, p. 89). Kitaip tariant, abu adresatai priima epis- 
tolinio teksto literatūriškumą rašymo akto lygmeniu, o 1926 m. liepos 23 d. Tumas 
laiškų rašymą tiesiogiai prilygina kūrybai: „Tų ilgų mano raštų, kurie ne tiek reikalu, 
kiek beletristišku niežtėjimu [išskirta mano - A. K.] rašomi, gal nė nepaskaitai iki 
galo“ (p. 111). 

Laiškų ir grožinių tekstų paralelę Vaižgantas fiksuoja ir skaitymo akto lygmeniu, 
mat laiškas laikomas gebančiu suteikti malonumą. 1932 m. kovo 30 d. laiške Klimui 
epistolinį tekstą prilygina novelei: „Ačiū už paskutinį Tavo laišką - III. 19! Nebijok, 
aš jį mokėjau tinkamai įvertinti; skaičiau, kaip kokią įdomiausią novelę, nes turinį 
sudarinėjai Tu pats, kurs tiek man rūpėjai“ (p. 363). Taigi ir genezės, ir recepcijos 
aspektu laiškai gretinami su grožiniais tekstais: jų kūrimas primena beletristikos 
kūrimą, jų skaitymas gali prilygti grožinio teksto skaitymui. Tai tikrai paradoksalu: 
korespondentai liudija, kad šie laiškai jiems - esminiai komunikacijai, artimam ry- 
šiui palaikyti, bet kartu laiškas traktuojamas kaip rašančiojo subjekto saviraiškos 
terpė, dienoraštinis tekstas, kuriam adresatas (beveik) nereikalingas. Gali atrodyti, 
kad laiško kaip saviraiškos teksto ir aptarto komunikacinio alkio sampratos prieš- 
taringos, tačiau šie aspektai susieti priežastingumo ryšiais: tik šeimos artumas ir 
komunikacijos geismas įgalina laiško virsmą saviraiškos tekstu. Ankstesnių susira- 
šinėjimų atveju išpažintinis ir žaidybiškas kalbėjimas taip pat išryškėja susiklosčius 
„sSudėtingiems epistoliniams santykiams“, tad šiame korespondencijos korpuse, 
mano galva, tik ryškiau matomi kai kurie ankstesnių Tumo laiškų ypatumai - tiek 
turinio, tiek raiškos aspektais. 


Tarp kronikos ir epopėjos 


Turint galvoje keleriopą epistolikos vertinimą, galima svarstyti ir apie anksčiau ne 
kartą aptartą epistolinių tekstų fragmentiškumą. Nors naratyvo prasme šie rinkiniu 
išleisti laiškai tolydesni ir nuoseklęsni, jie išlieka eklektiški, tad visi apibendrini- 
mai darytini ne tiek laiško ar laiškų korpuso, kiek pavienių fragmentų lygmeniu. 
Laiškai giminėms gali būti laikomi ir paprasčiausiais savižinos tekstais (dalijamasi 
sąskaitomis, prašoma patarimo, pagalbos, tarpininkavimo ir kt., ypač Tumo ir Klimo 
korespondencijoje), ir literatūriniais eksperimentais, ir intymios komunikacijos, ar- 
timo santykio poreikį išpildančiais tekstais vienu metu. Be to, nors šiuose laiškuose 

tikrai neretas saviraiškos aspektas, ankstesniuose Tumo epistoliniuose dialoguose 
dažna laiško kaip poveikio teksto, išpildančio tarpininkavimo galią, samprata taip 
pat neapeinama. 1930 m. rugsėjo 22 d. laiške Klimui išsamiai svarstoma epistolikos 
klausimu, o galiausiai pateikiama laiško kaip galinčio turėti didelį poveikį adresatų 
gyvenimui traktuotė: „Ouis scit [lot. kas žino], kada ir kam privatinis laiškas gali nu- 
sverti daugiau, neg ištisa aplaižyta disertacija.“ (p. 310). 

Šiame laiškų korpuse ryški skirtingų epistolinių tekstų registrų ir funkcijų der- 
mė. Vaižgantas dažnai vartoja dvi sąvokas - „kronika“ ir „epopėja“, nurodančias, kad 
laiškais gali būti pateikta glausta įvykių „ataskaita“ arba, priešingai, išsamus lite- 
ratūrinis pasakojimas. Apie kroniką kaip sąlygiškai neutralų įvykių dėstymą jau 
rašiau - kronikinis kalbėjimas būdingas daugeliui Vaižganto reikalų raštų, ypač 
ankstyvojo laikotarpio, kai dominuoja informacinė laiško funkcija. O štai epopėja 
nukreipia į išplėtotą literatūrinį pasakojimą, taip pat svarbu, kad įprastai epopėjos 
būna didelės apimties. Savo epistolinį pasakojimą Vaižgantas dažnai epopėja įvar- 
dija tuo atveju, kai laiškuose imamasi išsamiau ar vaizdingiau aprašinėti įvykius, 
reiškinius ar jausenas, pavyzdžiui: „Turiu Jums nusipasakoti visą šių dviejų mėne- 
sių kuracijos epopėją“ (Tumas - Klimams, 1924-08-27, p. 63). Konspektyvus įvykių 
išvardijimas, savo ruožtu, vadinamas kronika: „Buvo ir skandalų geroka kronika. 
Birštone pardavėjas (kelneris) nusišovė, Palangoje Petras Čiurlionis (artisto brolis) 
papjovė Karūžaitę, ne visai papjovė, tik perpjovė gerklę. Ji išgis, jis suimtas nusinuo- 
dijo“ (Tumas - Klimams, 1924-08-27, p. 64). Skirtis tarp kronikos ir epopėjos sietina 
su perskyra tarp istorijos (faktų) fiksavimo ir vaizdingo pasakojimo kūrimo. Iden- 
tiškai epopėja vadinamas ilgas ir vaizdingas pasakojimas apie grįžimą iš Paryžiaus 
1926 m. liepos 15 d. laiške Klimams („O privatinė šio mano grįžimo epopėja, štai, 
kokia [-..]“, p. 109). Jame dalijamasi žinia, bet dėmesys telkiamas į patį pasakojimą. 
Kronikomis, atvirkščiai, laikytinos tokios laiškų atkarpos, kuriose įvykiai į vaizdingą 
pasakojimą neišplėtojami, pavyzdžiui, 1926 m. spalio 20 d. laiške, kuriame rašoma 
apie buitinius įvykius - krikštą, santykius su Kauno bendruomene, o pats laiškas 
pradedamas: „ŠiaiTau [sic!] krūva žinių iš dabartinės Kauno kronikos“ (Tumas - Kli- 
mienei, p. 124). 

Kronikiniai laiškai neretai artimi dokumentikai, juose informuojama apie su- 
pančią aplinką, fiksuojami svarbūs įvykiai, pavyzdžiui, Klimas Tumo prašo: „Nepa- 
tingėkit mums šiek tiek Lietuvos kronikos pranešti, - mes labai tuo džiaugiamės, 
kad bent tuo būdu pasijuntame Lietuvoj, Kaune, tarp ,pletkų/ ir savųjų“ (1924-09-13, 
p. 69). Vadinasi, abipusį dialogą skatina ne tik saviraiška ir komunikacinis alkis, bet 
ir informacijos geismas (vėliau, kuomet laiškuose imami derinti Klimų vilos staty- 
bos reikalai, jis išauga į informacijos poreikį). Taigi skirtis tarp kronikos ir epopėjos 
aktuali ir dėl skirtingų laiško galių. Kronika sietina su žinių perdavimu - informaci- 
jos sklaida, o epopėja nukreipia, viena vertus, į literatūriškumą (epopėja - ir pasa- 
kojimo žanras), t. y. laišką kaip saviraiškos terpę, antra vertus, yra susijusi su savi- 
kūra - į pirmą planą iškeliamas personažas, dalyvaujantis svarbiuose įvykiuose, bet 
epistolinis subjektas pats ir yra savo kuriamos epopėjos herojus. Šį klausimą aprašė 
Gėrard'as Genette'as: laiškų pasakotojas sykiu vis dar yra herojus, bet jau ir kažkas 

kitas, tačiau rašymo akto metu perteikiamos emocijos patiriamos esamuoju metu ir 
šiuo pasakojimo akto lygmeniu „pasakotojo ir herojaus fokusuotė sutampa“. 

Nors Vaižganto laiškai eklektiški ir sunku būtų rasti laišką kaip nuoseklią kroni- 
ką ar epopėją, šios sampratos leidžia beveik tipologiškai atskirti skirtingos tekstinės 
raiškos fragmentus. Kronikiniai laiškai - iš tiesų pabrėžtinai biografiški, dokumen- 
tiški. Jiems priskirtinos ir vėlesniuose laiškuose (ypač Klimui) dažnėjančios finansi- 
nių reikalų suvestinės, raiška ir turiniu šiam tyrimui neaktualios. Tačiau buities de- 
talės savaime nereiškia, kad būtinai susiduriame su kronikiniu fragmentu. Kartais 
laiškų istorijos pasakojamos su tiek buities detalių (pavyzdžiui, 1924 m. rugpjūčio 
27 d. laiškas Klimams, p. 63-64), kad galima suprasti, jog šis detalus atpasakojimas 
jau nėra vien kronikinio pobūdžio (įvykių fiksavimas) - tai veikiau išpasakojimas, 
patirčių įžodinimas (epopėja). Šį įžodinimą galima suprasti kaip geistiną išsirašymo 
aktą, kuris - būdamas iš dalies pats sau tikslas - įgalina įvairesnius epistolinio pasi- 
rodymo variantus. 

Taigi Vaižganto laiškuose gausu nuorodų į realaus pasaulio objektus, tačiau jos 
nebūtinai implikuoja, jog tai kronikiniai tekstai. Kaip minėta, pasikartojantys realaus 
pasaulio objektai laiškų korpusui suteikia naratyvumo, patvirtinančio atskiro pa- 
saulio radimąsi epistolikoje. Susiejus gausias nuorodas į Tumą supančią aplinką su 
aptartu jo siekiamu korespondencijos natūralumu, galima pastebėti, kad šis natūra- 
lumas kuriamas per įkontekstinimą realiame erdvėlaikyje, pavyzdžiui, ekspresyviai 
aprašant aplinkos vaizdą: „Nuo vakar dienos turime tikrą pavasarį. Labai šilta (pas 
mus - labai - reiškia +15*R), medžiai, kaip išdūkę, skleidžia lapus ir skubinas atžy- 
dėti. [...] Panemunės visos baltos - krūmai pilni ievų, o sodeliai vyšnių. Gražumas 
kaime, kaip saulė šviečia!“ (Tumas - Barborai Mėginaitei, 1927-05-31, p. 473). Tokių 
tekstinių atkarpų, raiškiai apibūdinančių artimą Vaižganto aplinką, erdvėlaikio as- 
pektus, šiuose laiškuose labai daug. Pavyzdžiui, 1928 m. birželio 16 d. laiške Klimui 
aprašoma supanti aplinka, siejant oro sąlygas su savo kūnu, taip apibūdinant erdvė- 
laikį ir įrašant epistolinį subjektą į jį: „Tai pratrūksta debesys ir Kauno gatvėse darosi 
tikri kriokliai, tai debesuota per visą dieną, purkščia lynoja, kaip rudenį. Per visą ge- 
gužės mėn. kosėjau ir slanktais sirgau; buvau pasitaisęs ir vėl knita gerklėje. Visa tai 
oro drėgmė daro“ (p. 198). Vadinasi, laiškuose esančiomis gausiomis nuorodomis į 
užtekstinę tikrovę įžodinamos kasdienio gyvenimo detalės, kurios epistolinėje aplin- 
koje jau tampa ne tik kasdienio gyvenimo, bet ir laiško dalimi, sukuria laiško dabar- 
ties erdvėlaikį. Taigi iš pažiūros užtekstiniai elementai taip pat yra ir intradiegetiniai, 
t. y. pasakojimo lygmens elementai, o pasikartojančios erdvės ir laiko nuorodos bei 
aprašymai jau priklauso šios korespondencijos atskiram pasauliui, kuriame vyksta 
epistoliniai pasirodymai: žaidimai tekstu, komunikacijos registrais ir modeliais. 

Galima sakyti, kad šiuose laiškuose giminėms išryškėjantis peizažinis erdvėlai- 
kis taip pat prisideda prie aptarto epistolikos suartėjimo su grožiniu tekstu. 1926 m. 
balandžio 4 d. laiškas pradedamas taip: „Velykų diena, 10 val. ryto. Dvi valandi nu- 


* Gėrard Genette, Narrative Discourse: An Essay in Method, translated by Jane E. Lewin, Ithaca, New York: 
Cornell University Press, 1980, p. 218. 

snūdau, kėlęs 314 val. Ramu, tylu. Gatvėse jokio judėjimo. Žmonės tebeilsis. [...] Prieš 
mane guli Jūsų laiškas, gražus velijimas, kad tas, kas gali, prailgintų man gyvenimą. 
Rezurekcija, tyla, laišku esu gerai nusitiekęs“ (Tumas - Klimams, p. 97). Trumpais 
sakiniais, statišku ritmu sukuriamas intensyvesnis aprašymas. Jis suformuoja pa- 
lankią terpę epistoliniam subjektui išsipasakoti, pavyzdžiui, šiame laiške permąsto- 
ma praeitis ir idealistinės nuostatos: 


Jaunystės svajonės neįvyko; tikriau, sudužo. Lygybė, brolybė - svajonės, kai vilko ape- 
titai tedirba egoistus. Demokratizmas, vargšų globa - tik žiaurumai. Gražiausi christia- 
nizmas, romantizmas, kai... yra pinigų ir žmogus pasituri... Kad galėčiau, virsčiau pesi- 
mistu. Bet kad Dievas padarė sangviniką, reikia viską rupiai per savo girnas leisti. Kun. 
Byla? antai iškoliojo mane, kam aš esąs toks paviršutinis. O aš dėkoju už tai Dievui, nes 
labai siekiant gilumų, būtų labai bloga gyventi pačiam ir nieko gera kitam. (P. 97) 


Tad iš pradžių aprašius konkretų erdvėlaikį, įgalinamas ne tik žaidybiškas pasa- 
kojimo tonas, bet ir specifinis.savirefleksijos aktas. Akivaizdu, kad tokie laiškų frag- 
mentai turi kronikos bruožų net ir tiesiogine prasme, kaip antai tais atvejais, kai 
nurodoma lauko temperatūra, Nemuno pakilimo lygis potvynių metu ir pan., t. y. 
užfiksuotos gamtinės detalės ateities skaitytojams gali pasitarnauti kaip informaci- 
jos šaltiniai. Visgi tuo pat metu, kartais ir tame pačiame laiške, pasakojimas literatū- 
riškėja ir tiek raiška, tiek nuosekliu įsiužetinimu (išlaikomas naratyvo tęstinumas, 
pasikartoja motyvai) tampa epopėja. 

Jau užsiminiau, kad Vaižganto epistolinių tekstų fragmentai kronikomis laikyti- 
ni ne tik dėl raiškos glaustumo, bet ir dėl to meto tikrovės detalių. Anksčiau nesyk 
rašyta, kaip Tumas ir jo amžininkai savo kartos epistoliką vertino kaip svarbų lietu- 
vių kultūros dokumentą. Vėlesnėje Vaižganto korespondencijoje, įskaitant laiškus 
giminėms, epistolikos dokumentiškumo klausimas dažnesnis nei anksčiau, kai ak- 
tualesnė buvo subjektų veiksena. Giminėms skirtas tekstų korpusas išsiskiria tuo, 
kad šią sampratą Vaižgantas įrašo pačiuose laiškuose, anot jo, būsimuose kultūros 
artetaktuose. Pavyzdžiui, epistolikos išliekamumas ryškinamas 1930 m. rugsėjo 
22 d. laiške Klimui: 


Privatinę korespondenciją aš laikau lygia gyvai kalbai: kalbame ir rašome numanyda- 
mi, kad tai kiti pakartos, pacituos. NN man rašo ar rašė, paprastas išsireiškimas episto- 
liarinėj kalboj. Epistola toli gražu nėra raštas apie virtuvę, šeimą, jos ligas ar statomus 
namus, kaip aš darau. Tai tik komercinė epistola. O mokslo žmonės ar dar ko žmonės 
nestygsta nepasisakę, ką jie apie šį tą yra sugalvoję, ką nauja patyrę. Kiek tokių žinių iš- 
graibęs esu iš a. a. Būgos ir kitų! [...] Matas Grigonis, rašytojas ir pedagogas, andai „Švie- 
timo darbui“ yra surezgęs visą straipsnį apie mano veikalus iš manogi laiškų. (P. 309) 


*» Kun. Juozas Byla (1871-1944) - Kauno kurijos kanauninkas, Žemaičių (Telšių) Romos katalikų dvasinės 
seminarijos Kaune dėstytojas. 

1924 m. kovo 20 d. laiške pateikiama tokia ypatinga laiško dokumentiškumo 
samprata: „Ir šiandei -10* R. Gatvės vėl baltos, dangus vis miglotas, vis tebesnaigu- 
riuoja. // Šitą vietą skiriu Eglei atminčiai, kada ji išaugusi pasakos kredenso mergai- 
tėms pereitų laikų dyvus, o jos sakys: A-a, sakyk, kaip ilgai anais metais būta šalčių!“ 
(Tumas - Klimams, p. 54). Rašymas ateičiai pastebimas ir 1930 m. balandžio 19 d. 
laiške, skirtame ką tik gimusiam Lesauskių sūnui Vytautui: „Tai pasakys atenti karta: 
Vaižganto turėta neblogiausia intuicija“ (p. 543). Laiškai „ateinančiai kartai“ - Klimų 
ir Lesauskių vaikams - ne kartą įvardijami kaip saugotini dokumentai, įprasminan- 
tys praeitį arba dabartį (būsimą praeitį), pavyzdžiui, 1932 m. liepos 22 d. laiške Kli- 
mų šeimai: „[S]varbiau, kad pats save pradėtumei kuo anksčiau atminti. Tam ir duo- 
damas šis Tavo archyve laikytinas dokumentas, savuoju tikru parašu patvirtintas. 
Tavo senelis - Vikaras, nebe Rektorius, kun. Juozas Tumas, visiškai sumenkėjusios 
Garbės - Kanauninkas“ (p. 373). Anksčiau rašyta apie laiškų kaip liudijančių doku- 
mentų pasitelkimą vykdant praeities įdokumentinimo imperatyvą, suintensyvėjan- 
tį pereinant nuo aktyvaus kultūros lauko steigimo prie veikimo jame. Epistolikos 
dokumentiškumas laiškuose Klimams ir Lesauskiams kitoks nei aptarta laiško kaip 
istorijos šaltinio koncepcija: asmeninė kultūros darbuotojų korespondencija neretai 
laikyta visos kultūrinės bendrijos nuosavybe, o čia laiškai - „literatūriniai dokumen- 
tai“, įamžinantys epistolinio subjekto saviraišką. Epistolinį pasirodymą aptariantys 
tyrėjai dažniausiai jį sieja sa numanomai platesniu adresatų lauku; tokią interpre- 
taciją galima pritaikyti ir šiam laiškų korpusui: šis pasakojimas sąmoningai reflek- 
tuotas, o per naratyvinį tęstinumą tampa nuosekliu, įsiužetintu naratyvu, rašytu ir 
galimu skaityti literatūriniu režimu. Apie tai, kad laiškai - ypač Tumo - suprantami 
kaip pusiau vieši, jau rašiau kalbėdama apie ankstyvąjį jo kultūrinį veikimą, bet šis 
požiūris plėtojamas ir korespondencijoje su giminėmis. Šią mintį tik pastiprina tai, 
kad Tumas kelissyk neatsiklausęs Klimo siunčia jo laiškų fragmentus į spaudą?“ 

Iš tiesų būtent dėl adresato aktyvumo vaizdingesni ir žaidybiškesni Vaižganto 
laiškai vaikams, pavyzdžiui, sveikinimas su gimtadieniu 1930 m. balandžio 29 d.: 
„Egle-Liudvika, Petro-Damjono Dukter! Taigi Tau šiandie suėjo lygiai aštuoneri me- 
tai, ir Tu jau esi beveik sena boba. Ar Tu dar nepradedi žilti ir šlubuoti?“ (Tumas - 
Eglei Klimaitei, p. 283). Čia galima grįžti prie laiško kaip teksto ateičiai sampratos. 
Atkreiptinas dėmesys, kad būtent vaikams adresuoti laiškai dažnai (berniukų atve- 
ju) jų pačių negalėjo būti perskaityti, nes pastarieji dar buvo labai maži, o kai laiškai 
rašomi kaip dokumentas ateičiai (numatant, kad jie bus skaitomi vėliau, galbūt ir 
platesnio skaitytojų rato), jiems kur kas labiau būdingas ekspresyvumas ir episto- 
linis pasirodymas. Manytina, kad tai susiję su adresatu - jis pusiau fiktyvus, t. y. nu- 
manomai tekstą skaitysiantis gerokai vėliau po jo rašymo laiko, tarsi implikuota, tik 
įsivaizduojama publika. Turint galvoje tokį ateities adresatą, laiško tekste randasi 
kur kas daugiau kasdienybės aprašymų, išsamesnių erdvėlaikio komentarų. Pavyz- 
džiui, 1931 m. balandžio 15 d. rašytame pasveikinime pirmiausia sukuriamas kiek 


2 Įfuozas] Tumas, „Prof. Augustino Voldemaro charakteristikai“, Lietuvis, 1927-12-28, Nr. 290; Į[uozas] 
T[umas], „Dėl Vytauto katalikiškumo“, Lietuvos aidas, 1930-09-03, Nr. 200 (981). 

įmanoma vaizdingesnis erdvėlaikio aprašymas: „Kai Tu gausi šį laišką, jau būsi mi- 
tulys, metinis. Šį pirmąjį Tavo jubiliejų aš švenčiu gana keistai: jau trečia diena, kaip 
esu „Venecijoje“, iš visų šonų pasemtame name, kad net savu reikalu nebeišeiname 
už gurbų [...]“ (Tumas - Vytautui Lesauskiui, p. 573). 

Paskutinis Vaižganto laiškas, rašytas Klimų vaikams, prasidedantis „Eglute, Pet- 
riukai!“ (1933-04-11), išskirtinis tuo, kad siųstas kaip laiškas, bet iš tiesų Vaižganto 
buvo numatytas publikuoti kaip straipsnis vaikams: „Eglute! Aš seniai esu pasiryžęs, 
k[ali Tu imsi augti, rašyti tokių gražum[ėli]ų, kurie įbrangina mūsų Tėvynę Lietu- 
vėlę. [...] Tai manau sau: im[siu] ir Eglutei laiškus paskelbsiu viešai“ (p. 424). Dėl 
numatytos intencijos jis išsiskiria raiška - gausu aprašymų, palyginimų, didaktinių 
pasvarstymų, kaip antai: 


Didžiausis žmogaus turtas, kurio jis nemokamai gali abiem rieškučiom semtis, tai 
gamta, mūsų pasaulis. Turtu vadinu ir džiaugsmą. Kokia mizerija, kai miestelėnas sau 
džiaugsmo tesiieško kur beau marchė [pranc. nebrangiai], kai to džiaugsmo neišse- 
miami šaltiniai gamtoje. Reikia kaimo, kad jis užpildytų miesto tuštybę, ne antraip; 
kaimo, kurs parodo mums, kaip bet kuris gyvis atsiranda, ką veikia ir kaip pasišalina. 
(P. 423) 


Vis dėlto laiškų, kuriuos buvo planuota kaip straipsnius paskelbti spaudoje, pro- 
jektas neįgyvendintas, nes Vaižgantas mirė jų neparašęs“"', bet svarbu, kad kurie laiš- 
kai aiškiai projektuojami viešoms skaitymo praktikoms. 

Įdomu, kad ne tik laiškuose vaikams, bet ir visame epistolikos korpuse stilistiš- 
kai labiau išbaigtas vaizdas kuriamas tuomet, kai imama projektuoti ateitį - suak- 
tyvinama rašančiojo vaizduotė. Pavyzdžiui, 1925 m. gruodžio 4 d. laiške Barborai 
Mėginaitei: 


Mano pasveikinimas nebepateks į rankas Tau, kai Tu sėdėsi už iškilmių stalo, apsta- 
tyta vazonais ar net vytelinėmis gyvųjų gėlių, dėžutėmis saldainių ir buteliais šalto 
šalto šampano. E iš už visų jų smailiai žiūrės bent tuzinas grapų ir kunigaikščių, o 
gal net karalaičių akių. Žiūrės, pasitaisę meilias šypsenas ir palinkę visi išsižioti, ligi 
tik festino karalienė tars jam malonų žodį. Gaila, gaila, kad nei aš, nei mano laiškas 
nepateks tuo momentu! (P. 446) 


Projektuodamas ir įsivaizduodamas galimus laiško gavimo scenarijus, Vaižgan- 
tas išsamiai aprašo kuriamą erdvę, aplinkinius, tekstas įgyja daugiau epopėjos bruo- 
žų. Ankstesniame poskyryje aptarta, kad laiškai giminėms yra ir artimo bendravimo 
tekstai, ir saviraiškos bei išsikalbėjimo, ir skirti paprasčiausiai dalintis informaci- 
ja. Šios funkcijos koreliuoja ir su tekstų raiška, o štai įdomiausias Vaižganto laiškų 
bruožas - karanavališkumas - aptariamas kitame poskyryje. 


* Vėliau šis paskutinis išlikęs Vaižganto laiškas išleistas iliustruota knygele vaikams (žr. Juozas Tumas-Vaiž- 
gantas, Laiškas Eglutei, Vilnius: Petro ofsetas, 2007). 

Laiškų karnavališkumas 


Kaip matėme, autoreferentiškuose laiškų fragmentuose epistolinis tekstas neretai 
lyginamas su grožiniu. Tiesa, tai daro Tumas, o ne jo šeimos nariai. Ir būtent šiuose 
Vaižganto laiškuose esama labai daug specifinio žaidybiškumo, kurį vadinu karna- 
vališkumu?“, sietino su rašytojo grožinių tekstų stiliumi. Sukūrus epistolinę aplinką, 
kurioje įprastos atitinkamos epistolinio subjekto kaukės, gausėja laiškų, kuriuose 
žaidžiami tekstiniai žaidimai, literatūrinės raiškos priemonėmis kuriama specifinė 
karanavališka aplinka. 

Pavyzdžiu gali būti 1926 m. balandžio 7 d. tarmiškai rašytas laiškas Barborai 
Mėginaitei. Jame, lyginant su daugeliu kitų laiškų, sąmoningai keičiama pasakojimo 
strategija, pradedant vietos nuorodomis ir kreipiniu („Kouni“, „Mono Meila!“). Vie- 
nas esminių šio laiško motyvų - epistolinės terpės funkcijos apsvarstymas - patei- 
kiamas sukūrus ironišką distanciją: 


Klousi, kadel aš neberošus. Ė kūg berašysi, kad nieka nemočija. Rašai rašai žmo- 
gus, ė tou tik ban kiek šnipš, dougeu nieka. Kai parašai geriem žmanėm: ar katram 
laikraščiui, ar šeip jou mylimai asobai, tai tou honorara ažmaku ar ban žadžeis 
pamieluoja. O kai parašai giminėm, tai tik pinigų paprošo, daugeu nieka. Ir mono 
suntikei su Tovim ar su Branė tik oficijolūs, raikalui ištikus. (P. 450) 


Korespondencijos situacijai reflektuoti pasitelkiamas distanciją sukuriantis kar- 
navališkumas, išryškėjantis per kūniškumo aspektą: „Belieka vieni išarinei dalykai - 
apė aru, apė pilvu ir kitus galus, paliekunt širdi ir visu dūšiu pasilgima vanagam last. 
Apė tai ir rašysiu“ (p. 450). Suformulavus laiško kaip arti kūno esančio teksto sam- 
pratą, leidžiamasi į kūniškumo karnavalą: „Ė mono pilvas tai, očiu Dievui, vis dides- 
nis ouga. [..] Kad nors bodas užeitų ar tiek doug nebeaždirbčia, tai ir ėst nebetiek 
ėsčia. E tovo gi pilvas kaks? Gol vis taks keuras, nieka nesulaika??“ (p. 450). Pilvo 
metonimija (kalbėdamas apie karnavalo kūniškumą Michailas Bachtinas išryškina 
būtent Sančo Pansos pilvą*3) šiame laiške pakartojama šešis kartus, o susirašinėjant 
su giminėmis apetito, svorio ir valgymo motyvas kartojamas nuolat, taip sukuriant 
labai kūnišką, kasdienišką, materialų ir nuo aukštųjų idealų atitolusį „tekstinėje 
šventėje“ dalyvaujantį epistolinį subjektą. Šiame laiške toks žaidimas suintensyvina- 
mas parašu: „Tavo dėdė Smailapilvis“. Distancija leidžia užsidėti pasiilgimą, komu- 
nikacijos geismą ir „alkį“ paslepiančią kaukę - šitai dažniausiai būdinga emociškai 
„tankesniems“ laiškams. Beje, tarmiškai rašytų fragmentų šioje korespondencijoje 
ne vienas ir juose visuomet sukuriamas žaismingo, neįpareigoto kalbėjimo įspūdis, 
nors plėtojamos temos gali būti ir labai rimtos. 

Aptartas laiškas nėra vienintelis Vaižganto epistolinio karnavalo pavyzdys. Pir- 
masis toks ryškus epistolinis pasirodymas sukuriamas 1925 m. lapkričio 28 d. laiške 


2 Plačiau apie karnavališkumą žr. poskyrį „Vaižganto laiškų tekstiniai ypatumai“. 
3 Mikhail Bakhtin, Rabelais and His World, translated by Helene Iswolsky, Bloomington: Indiana University 
Press, 1984, p. 21-22. 

Barborai Mėginaitei. Tumas pradeda: „Barboriut, skubinuos duoti Tau žinią apie la- 
bai svarbius, gal visų svarbiausius atsitikimus Lietuvos Valstybėje, kurie, neabejoki- 
me, turės didelės įtakos į Europos politiką“ (p. 445). Vėliau Tumas rašo apie savo šu- 
kuoseną („Kai prieš du mėnesiu aš buvau visiškai trumpai nusikirpęs, visos Kauno 
moterys pakėlė protestą ir tol netvarkavo, kol man plaukai ataugo“), apie portretą 
su Kauku („Vieni sako, Kaukas esąs mano priedas, kiti - aš esąs Kaukui priedas“), 
įsigytus paveikslus bei kintančias oro sąlygas (su paantrašte „Svieto pabaiga“, siejant 
gamtos reiškinius su valstybės gyvenimu): 


Astronomų sumetimu, tos ūmios meteorologinės atmainos įvyko dėl to, kad ant 
krikščionių demokratų valdžios ėmė rodytis vis daugiau dėmių. Tuo pat meteorologų 
sumetimų, jei šaltis tuo pat tempu progresuos, destis, po -5* R kasdien kris žemyn 
termometras, tai iki Šv. Kalėdų turėsime visą -100“ R, termometras visiškai nukris ir 
suduš, ir bus „svieto pabanga“, nes jam mokėta 4 litai. (P. 446) 


Laiškas, pasirašomas „Tavo dėdėpalaikis“, struktūruojamas tarsi straipsnis žur- 
nale ar laikraštyje, nes kiekviena žinia turi paantraštę, kuria imituojamos publicisti- 
nių tekstų antraštės („Krizis pasibaigė“, „Ateitis aprūpinta“, „Dar viena Kaune pina- 
koteka!“, „Svieto pabaiga“). Kitų diskursų elementai padeda padidinti distanciją ir 
perteikti norimą žinią. Prieš tai aptartame laiške korespondencijos klausimu distan- 
cija ir juoko motyvas įgalino epistolinio subjekto pasiilgimo raišką be „dvasingumo 
pretenzijos“, o šiuo atveju pasitelkiant ironiją ir parodiją konstruojamas pasakoji- 
mas maskuoja Tumui opių dalykų svarstymą taip pat pernelyg to nesureikšminant 
(„tos ūmios meteorologinės atmainos įvyko dėl to, kad ant krikščionių demokratų 
valdžios ėmė rodytis vis daugiau dėmių“). 

1926 m. kovo 10 d. laiškas Klimienei gali būti pavadintas vaizdinga būties ilius- 
tracija - su ironija papasakojamos visai nejuokingos sunkios buities „spopėjos“. Pra- 
dėjus erdvėlaikio aprašymu („Tu gi dievobaiminga moteriškė - pasimelsk ar kurių 
galų, nes baigiame skęsti. Kaip prasidėjo potvynis III-5 naktį, taip ir neslūgsta“), to- 
liau pasakojama, kad pas Tumą potvynio metu gyvena visi namo gyventojai: 


Kas asmuo - tai tipas. O visi bezda ir kvėpuoja, tai oras, bra, toli gražu ne Nicėjos. Blo- 
giausias tai Aleknavičių katinas „pilsuckis“, kurs labai riebus, labai nachalas, Kaukui 
nepasiduoda ir - visur šlapina. O smirda paskui, lyg būtų naftos prilaistyta. Jis galgo- 
nas ir mano sprazbą vyskupo kūrijai apšlapino. (P. 93) 


Kūniškos ir labai buitiškos aplinkos detalės sukuria gyvenimo empirikos aprašy- 
mu grįstą kone groteskišką pasakojimą - epistolinio subjekto „karnavalą“, kuriame 
ryškinamas kūno dėmuo. Į naratyvą įtraukiama Nemuno figūra: „Mūsų kariuomenė 
tiek jau išsprogdino piroksilino, jog būtų užtekę Vilniui paimti, o išdavikų jokių - Ne- 
munas stovi, kaip užkerėtas. Maistui nusipirkome kruopų, tad badu nenumirsime, 
jei neprilaksime“ (p. 93). 

Nemunas laiškuose dažnai antropomorfizuojamas ir veikia kaip atskiras su- 
bjektas, todėl gali būti pavadintas net šios korespondencijos personažu, pavyzdžiui, 
1926 m. sausio 7 d. laiške Barborai Mėginaitei: 


Avantura. Kūčių vakarą, per pat vakarienę, ėmė kažkas ir nušovė mūsų kaimyną žydelį. 
Aš jį apverkiau „Lietuvoje“** ir taip sugraudinau visus, jog net Lietuvos (ne „Lietuvos“) 
gamta atadrėgo ir Nemunas avantūrą ištaisė. Šį rudenį jis, galgonas, buvo tik apsime- 
tęs rimtu. Neva užšalo, vietomis tačiau, kur srauniau, paliko skystas. [...] Tatai ir drau- 


yra va 


bažnyčia paliko kalną lyčių ir tas žydai išvaginėjo savo įkarščiams šaldyti. (P. 448) 


Antropomorfizuodamas gamtos detales epistolinis subjektas jas įtraukia į savo 
artimą aplinką, šiuo atveju - epistolinį erdvėlaikį, ir neretai gretina visuomenės, kul- 
tūros lauko situaciją su gamtos elementais. Itin išraiškingai Nemuno personažišku- 
mas išreikštas 1926 m. kovo 28 d. Tumo laiške Klimui, kuriame upė pasitelkiama 
visuomenės būklei įvardyti, ryškinant gamtos ir visuomenės santykį: 


Nemunas ties Kaunu teišėjo 1/,4 ir mandagiai pasitraukęs nuo Kauno kukliai sustojo 
ties Vilkija, kur jis ir iki šiolei ilsis prieš pradėdamas kelionę į Aismares. O tuo tar- 
pu Vilniaus okupantai lenkai visa puse mėnesio pirmiau tyčia paleido Nerį, kad jis 
prilakintų, kaip šunes šulinyje, visą Kauną. Kanaljos! Kuone nuskendome ir mes su 
šventuoju Vytautu. O kiek būtų žmonijai nuostolio, tik pamanyk! Gerai, kad turėjom 
šovinių. Tai pliekėm per dienų dienas ir... Veršvų vis dėlto nepaėmėm, ko! Neris savai- 
me neišsigrūdo! Šitas lenkų didysis manevras reiškia bandymą ir provokaciją. (Tu- 
mas - Klimui, p. 95) 


Galima manyti, kad Nemuno (gamtos) ir politinių aktualijų (šiuo atveju - len- 
kų klausimo, prieš tai cituotoje ištraukoje - žydų situacijos) gretinimas yra karna- 
vališkos inversijos dalis. Šiame epistoliniame poliloge politiniai klausimai įrašomi 
per gamtines detales, įkonkretinant erdvėlaikį kasdienėmis realijomis (šiame laiš- 
ke: Nemunas, Neris, Vilkija, Aistmarės, Veršvai, Kyšbalis ir kt.), bet ironija sukuria 
distanciją, todėl epistolinis subjektas politinius įvykius pasakoja kaip juose nedaly- 
vaujantis, jiems suteikiamas peizažinio erdvėlaikio elementų statusas. Taip į laišką 
perkeltame kasdieniame erdvėlaikyje vyksta žaidimas, apimantis opius politinius 
klausimus. 

Žaidybiškai gamtos ir politikos aktualijų paralelizmą įtraukia 1929 m. spalio 22 d. 
Tumo laiškas Klimams, kuriame pranešama apie „didžiausią nelaimę“: „[N]ulūžo du 
viso Kauno pažibu: filodendras ir premieras“ (p. 262). Gėlės nulūžimo ir gelbėjimo 
operacija („Gelbėti susikviečiau visus Kauno vaistytojus, braukilas ir narininkus“) 
aprašoma ją gretinant su Augustino Voldemaro pasitraukimu iš ministro pirmininko 


2 Kaimyno Kaplano mirtį Vaižgantas aprašė tekste „Tragedijos ir jų nejautimas (Kaplano atminčiai)“, publi- 
kuotame Lietuvoje, 1925-12-31, Nr. 293 (2089). 

pareigų?5: „Lūžo ir nabagas premieras. Bet-kurį medį, sako, graužianti savo kirmytė; 
graužė ir jį“ (p. 262). Žaidybiškoje aplinkoje ši rimta naujiena pateikiama karnava- 
liškai, Voldemaras prilyginamas augalui („Sako, prigysiąs ir būsiąs dar skaistesnis, 
neg įdiegtas į politikos dirvą“), ir abiejų - tiek filodendro, tiek premjero - „nulūži- 
mas“ įvertinamas kaip „Wola Pana Boga“ [lenk. Dievo valia]. Laiškas baigiamas para- 
šu „Jūsų Litterarum Lituanarum Doctor Juzas“, taigi prisiimtas žaidimas išlaikomas 
iki laiško pabaigos, o parašu dar sustiprinamas. Šie neįprasti literatūrinę tapatybę 
akcentuojantys parašai nurodo laiško skaitymo modelį ir epistolinio subjekto san- 
tykį su aprašomu turiniu - laiškas pasirašytas literatūros daktaro ir jį tokiu būdu 
siūloma skaityti kaip literatūros tekstą. 

Bachtinas rašo, kad karnavale turi dalyvauti visi, į jį reikia įsigyventi. Taigi lite- 
ratūrinėmis priemonėmis Vaižganto kuriama spektakliška epistolinė aplinka adre- 
satų taip pat neretai perimama, nes rašymo ir skaitymo aktų metu „už jos nėra kito 
pasaulio“** (arba atvirkščiai - jei karnavalas skaitytojų nepriimamas, jis nėra realizuo- 
tas). Atrašydamas į laišką apie šį „lūžimą“, Klimas perima visas reikalingas „kaukes“ 
ir pats pasitelkia tokią pat pasakojimo strategiją. Klimo laiške Voldemaras tiesiogiai 
neminimas, bet Vaižganto įsteigtas paralelizmas tęsiamas, o dviprasmybė išlieka: 


Filodendrono lūžimas, žinoma, yra dar vienas neramybės faktorius, nors kai kuriais 
atvejais lūžimai pradeda taiką. Viskas, mat, lūžta, kas peršoka saiką. Filondendronas 
kaltas, kad jis neprisitaikė nei prie puodo, nei prie lubų. Gali puodas būti per mažas, 
gali būti lubos per žemos - bet filodendronas turėjo pats žinoti, kad tos sąlygos negali 
pasikeisti tik dėl jo kaprizų. Tesižinie tad! [..] Filodendrono, žinoma, gaila - jis turė- 
jo nepaprastų šansų būti vieninteliu Kaune ir gal visoj Lietuvoj, bet kas savo šansų 
pats neišnaudoja esamose sąlygose, to nė mirtis nepataiso. Negi sakysime: tegriuvie 
lubos, teplyšta puodas, kad tik filodendronas išliktų nelūžęs. (Klimas - Tumui, 1929- 
10-29, p. 263-264) 


Taigi tuomet, kai epistolinio subjekto kalbėjimas tampa itin karnavališkas, adre- 
satas taip pat žaidžia - tikrasis karnavalas išsipildo tik dalyvaujant aplinkai. Tiesa, 
kaip pastebi Jurgita Žana Raškevičiūtė, dukterėčios žaidybiškų užuominų dažniau- 
siai nesupranta ir į karnavališkai literatūrišką epistolinę aplinką aktyviai neįsitrau- 
kia??, nors, paradoksaliai, būtent moterims adresuotuose Tumo laiškuose karnava- 
liškos kaukės ir kūniška vaizdinija pasirodo dažniau. 

Išskirtinis laiškas rašytas 1926 m. lapkričio 13 d. Barborai Mėginaitei. Jame 
distancija ir karnavalinė aplinka sukuriama ne kaitaliojant kalbinius registrus, ne 
imituojant kitas diskursines praktikas, bet kintant pasakotojo instancijai - laiškas 
parašytas šuns Kauko vardu (kreipinys: „Geroji mano Augintojėle!“, parašas: „Lyž- 
terėdamas Tamstai kojelę, lieku sveikas ir drūtas Tamstos Kaukas“*?). Laiške ryškus 


2 Nušalintas 1929 m. rugsėjo 23 d. 

2 Mikhail Bakhtin, op. cit., p. 7. 

27 Jurgita Žana Raškevičiūtė, op. cit., p. 12-29. 

28 Pasakotojo režimų kaitą Vaižgantas išbandęs ir savo grožiniuose tekstuose: čia pasakotojais yra tapę ir 
gyvūnai, ir vaikai. 

autoironiškas santykis su Tumo padėtimi profesiniame ir visuomeniniame gyveni- 
me („Kai sukaksiu penkerius, tai Jo Prakilnybė Kanauninkas sako švęsiąs jubiliejų — 
tokia dabar Kaune mada: švenčiama 3, 5, 10, 15, 18, 20, 25 m. sukaktys kieno tik 
nori - artistų, rašytojų ir šiaip jau“, p. 464), be to, keliais lygmenimis nuo užtekstinės 
aplinkos atitolintas epistolinis subjektas plėtoja kritinį pasakojimą, kuris pateikia- 
mas tarsi naiviojo pasakotojo lūpomis, be komentarų. Lygiai taip pat ekspresyvus 
1930 m. liepos mėn. laišku Barborai Mėginaitei siųstas Kauko nekrologas, pasirašy- 
tas „Jūsų nuliūdęs Vaižgantas“, arba 1928 m. balandžio 26 d. laiškas Klimui su para- 
šu „Hymeno (Hymanso?) Tyrėjas“. 

Skyriaus pradžioje rašyta, kad kai kuriuos aptariamo korpuso laiškus galima 
skaityti kaip uždarus tekstus: būtent šie karnavališkieji epistolinio subjekto žaidi- 
mai įgalina tokį skaitymo būdą. Tai tikriausiai nulėmė dominuojanti ilokucinė galia, 
kai pati komunikacija (ne tik jos turinys) juose yra vertės objektas. Tekstinėje plot- 
mėje pastebėta aiški tendencija: žaidybiškieji laiškai kuriami naudojant tam tikrą 
strategiją, t. y. imantis ironijos, pasitelkiant kūnišką ir gamtišką vaizdiniją, gamtos 
ir asmenų paralelizmą. Šie aspektai padeda natūraliai pereiti prie adresatų kritikos 
ir epistolinio subjekto savikritikos. Tokių laiškų korespondencijoje su kultūriniais 
bendradarbiais nėra išlikusių, nors kai kurių minėtų teksto strategijų esama ir anks- 
tesniuose epistoliniuose santykiuose - dažniausiai jos susiklosto intymioje komu- 
nikacinėje aplinkoje, kur epistolinis subjektas aktualizuoja literatūrinę tapatybės 
dalį. Reikėtų paminėti, kad pasitelkus ironiją įsisteigiančio karnavališkumo, taip pat 
ir humoro elementų esama ir kitų žanrų Vaižganto tekstuose, ypač publicistikoje. 
Būtų galima pacituoti daug įvairių tekstų atkarpų; šiuo atveju pateiksiu fragmentą iš 
1915 m. straipsnio „Išvirkščioji pusė“: 


Yra visokių pragumų žmonių būdui ištirti. Yč geras - suerzinimas jo dirksnių, nervų. 
Kai žmogus ima menkiaus besivaldyti, tada ir pasirodo visi jo blogumai. [...] Geriau- 
sias padėjėjas musų budui ištirti ligi paskutinių metų buvo - alkoolis. Norėjai pa- 
matyti, koks ištikrųjų yra rimtas ir šventas tavo kaimynas, pabuk ten, kur jis ilgesnį 
laiką geria. Ypač, kai mano, jog jo niekas pažįstamas nemato ir neseka. Reikėjo matyti, 
„šventieji žemaičiai“, reikalais išvažiavę į Prusus, kur randa „atlaidų Dievą“. Prusų Die- 
vas atlaidus, sudarė patarlę tie, kurie ne tiek to Dievo bijo, kiek kaimynų akių ir jų lie- 
žuvių. Kas yra matęs, ko nebepridirba užsienyje patįs „gerieji“ šiapus sienos žmonės, 
tas tik ranka pamoja. Girdi, žemaičių visa dora dirbtinė, vien žmonių akims. Tarias (ir 
mėgina), gyvendami ir mirdami, apgausią ne tiktai žmones, bet ir patį Poną Dievą. [...] 
Nejaugi mūsų religijinė dora, lyg moteriškės skaistybė, tevaržo šviesoje, patamsyje 
gi - jau nebevaržo??? 


Pastebėtina, kad ironiškas, karnavališkas kalbantysis publicistikoje taip pat ran- 
dasi vėlesniu rašymo laikotarpiu ir kur kas rečiau pasirodo ankstyvuosiuose teks- 
tuose, taigi galima sakyti, kad ironija, šmaikštumas ir karnavališkumas - būdingi 
brandesnės autorinės raiškos bruožai. 


2 J[uozas] Tumas, „Išvirkščioji pusė“, Rygos garsas, 1915-05-28, Nr. 60, p. 1. 

Kultūros laukas laiškuose giminėms 


Karnavališkumas, tekstinių tapatybių išsibandymas ir žaidimai laiškuose giminėms 
susiję su laiško kaip literatūrinio teksto samprata ir „beldimusi į retorikos duris“, 
tačiau epistoliniai pasirodymai nėra savitiksliai. Tad kokią istoriją perteikia šis epis- 
tolinis pasakojimas? Jau minėjau, kad viena jo plotmė - tuometiniai laikinosios sos- 
tinės kultūros, visuomenės reikalų atpasakojimai, įvertinimai, pasvarstymai apie 
aktualijas. Epistoliniame dialoge įprasta vertinti politinį gyvenimą, politikos figū- 
ras, Lietuvos meno, kultūros veikėjus, kūrinius. Žinoma, esama ir buitiškosios plot- 
mės - dalijamasi šeimos narių sveikatos, ligų, pasiekimų ir kt. istorijomis. Tačiau, 
aptariant Vaižganto epistolinio diskurso visumą ir šį epistolinį korpusą traktuojant 
kaip autoriaus epistolikos brandųjį etapą, atrodo aktualiausia, jog sukūręs ypatin- 
gą pasakojimo modelį, išbandęs ir išplėtojęs karnavališką žaidybiškumą bei taip iš- 
vengęs „dvasingumo pretenzijos“, Vaižgantas laiškuose giminėms imasi apsvarstyti 
bei įvertinti savo padėtį literatūros lauke ir visuomenėje. Mat epistolinis subjektas 
laiškuose modeliuoja santykį ne tik su adresatais, bet ir su pačiu savimi, ir ši savi- 
refleksija dažniausiai grindžiama kultūros istorijos perspektyva. 1924 m. gruodžio 
7 d. laiške Klimų šeimai Vaižgantas aprašo rūpestį dėl išeinančios senosios tautinio 
atgimimo epochos veikėjų kartos: 


Esu labai suvargęs - laidojau Būgą, laksčiau, lydėjau iš vagzolo, sakiau didelį pa- 
mokslą, dabar karščiuoju: man bronchitis kliudo. Ak tu jejem, kaip mes pasigendame 
to vieno litvanologo. Nu, kur dabar svetimieji eis teirautis litvanistikos? Ir Jablonskis 
vos bekvėpuoja. Ir Basanavičius labai paliegęs. Šiaip jau vargais negalais dirbu fakul- 
tete ir Vytauto bažnyčioje, dažnai atgalainių saviškių apšumijamas. (P. 73) 


Vaižgantas save priskiria aptariamai kartai, tad ir asmeninis suvargimas tiesio- 
giai siejamas su kultūros darbuotojų mirtimis ir ligomis. 1926 m. lapkričio 14 d. 
laiške Klimienei minimas tas pats senosios kartos išėjimas, kurį reikia įprasminti ir 
dokumentuoti: 


Aš nebetesiu visus apgiedoti, visiems panegirikų prirašyti. O prirašiau jų per šiuos 
ketverius metus devynias galybes [...]. Laidojau Būgą, P. Vileišį, S. Pšibilauskienę, 
L. Didžiulienę, Zubricką... Žinai, šitos visos sukaktys tai geras dalykas - jos verste pri- 
verčia darbą padirbti - pastudijuoti ir parašyti. Iš viso to priverstinojo darbo susidarė 
labai didelis lietuvių literatūros tik draudžiamojo laiko kursas. Apseilėjau apie 70 
lietuvių rašytojų vien šio laikotarpio. Regi, kokie mes turtingi rašytojų! Gaila, kad ne- 
same tiek turtingi ir raštų... (P. 130) 


Tumo korespondencijoje su kultūros lauko veikėjais vėlyvesniuoju kūrybos lai- 
kotarpiu (2-ojo dešimtmečio pabaigoje ir 3-iojo dešimtmečio pradžioje) aktyviai 
siekta įdokumentinti praeitį, pasitelkiant praeities figūras ir sureikšminant jų veik- 
lą, mėginta įprasminti to meto kultūros lauką. Šis motyvas neretai atkartojamas šei- 

mos korespondencijoje. 1924 m. balandžio 24 d. laiške Klimams Tumas apsvarsto 
Pragiedrulių kaip įdokumentinančių praeitį pobūdį: 


Tai nieko nedirbu, o darbo tiek, jog net širdis plaka, kai pagalvoju, kas daryti, kaip 
šis semestras bepabaigti. Pabaigoje pakels mane docentu už literatūros kursą, kurs, 
anot prof. Aleknos, esąs dalis „Pragiedrulių“ ir nieko bendra neturįs su mokslu. Aš sa- 
kau - bet tik klausytojai gautų vaizdą ir žinių, o kokia forma bus tai jiems paduota, tai 
antrinis dalykas. Kiti duoda daug sausos medžiagos, o vaizdo dėl to neduoda. (P. 59) 


Vaižganto požiūriu, istorijos dėstymas (pasakojimas) turi sukurti „vaizdą“, ku- 
rio, jo nuomone, neturi Antano Aleknos istoriniai tekstai (laiške minima jo knyga 
Vyskupas Motiejus Valančius pavadinama „bevaizde“). Galima galvoti, kad šis „vaizdo 
turėjimas“ susijęs su kronikos virtimu epopėja: praeitis geriausiai dokumentuojama 
ir perduodama vaizdžiu pasakojimu, ne faktų rinkiniu. 

Taigi šeimos korespondencijoje užfiksuota, kaip kanonizuojami savojo laiko ra- 
šytojai ir visuomenės veikėjai, Tumas laiškuose aktyviai siekia įvertinti aptariamą 
kartą, taip įvertindamas ir savo veiklas. Tačiau tokia kanonizacija įdokumentinant 
kartos veiklą papildoma ir ironiškais komentarais dėl darbo kokybės („Gaila, kad 
nesame tiek turtingi ir raštų..“). Ironija sukuriant distanciją tarp savęs ir kitų kultū- 
ros lauko dalyvių dažna, pavyzdžiui, 1926 m. rugsėjo 26 d. laiške Vaižgantas Klimui 
rašo apie Lietuvos meno kūrėjų draugiją, kurios pirmininkas buvo ir kurią sudarė 
beveik vien „publicistai ir daugiausia žemosios rūšies“, o jų opozicija - „[tlie 30 na- 
rių, kurių sąrašą esi gavęs ir Penklubui įteikęs, teturi vieno Vaižganto vardą, kurs 
turi Rašytojo vardą“ (p. 123). Pereinama prie trečiojo asmens („Vaižganto vardą“), 
be to, asmeninė pozicija literatūros lauke įvardijama kaip „Rašytojo“. Tumas save 
priskiria prie tų, kuriuos ketina atrinkti kaip reprezentatyvius „atstovauti lietuvius 
rašytojus“: „Krėvė-Mickevičius, Maironis-Mačiulis, Petras Vaičiūnas, Faustas Kirša, 
Balys Sruoga, Tumas-Vaižgantas, Kymantaitė-Čiurlionienė, Pleirytė-Puidienė, Juo- 
zas Tysliava ir kiti naujaautoriai“ (p. 123). Tačiau tuo stebėtis nereikėtų, nes save 
priskirti literatūros istorijai jam atrodė natūralų. 1929 m. balandžio 20 d. laiške 
„Dirvos“ bendrovei, dėkodamas už 10-ąjį Raštų tomą, rašo: „Literatūros tyrėjas ir 
bibliografas, aš vienodai domėjuos svetimų ir savų rašinių; žymiu kitų mažmožėlius, 
nenuslepiu nė savųjų menkniekėlių.'3* 

Taigi Tumas save priskiria aptariamai lituanistų kartai, tačiau iš jos ir išsiski- 
ria. 1929 m. gruodžio 5 d. laiško pabaigoje pašaipiai stilizuoja savo kaip menininko 
situaciją, drauge per kūniškumo motyvą ironizuoja ir patį lietuvių kultūros lauką: 
„Herbačiauskis koją nulūžo. Šimonis koją nulūžo. Kalpokas buvo koją nulūžęs, Du- 
beneckis buvo koją nulūžęs, visi mūsų menininkai buvo ar yra bent po vieną koją 
nulūžę. O aš - ne. Turbūt, kad ne menininkas, nors ir beletristas“ (Tumas - Klimui, 
p. 270). Anksčiau aptarta, kad laiškuose esančiuose kronikiniuose fragmentuose ap- 


3 Vaižgantas, Vaižganto raštai, t. 10: Mišrieji vaizdai, d. 3: Beletristika; Dėdės ir dėdienės, Kaunas, Marijampolė: 
„Dirvos“ B-vės leidinys, 1929, p. [5]. 

tariami realybės elementai ir artėjama prie istorinio pasakojimo, tačiau jis gali būti 
panašiai karnavališkas ir žaidybiškas. Be to, reikia turėti galvoje, kad laiškas sukuria 
dokumentiškumo galimybę ir viena iš anksčiau aptartų Tumo - laiškų autoriaus - 
intencijų yra įrašyti save į istoriją, paliudyti savo kaip kultūros tarpininko veikimą. 

Nors rašydamas apie kultūros reikalus Vaižganto epistolinis subjektas sukuria 
ypatingą žaismę, perėjęs prie valstybingumo ir praėjusių kartų darbo tąsos temos 
(juk tokia buvo Vaižganto tarpininkavimo misija - dirvos „daiginimas“ ateities kar- 
toms) dažnai nebe ironizuoja, o griežtai formuluoja patriotiškumo privalomybę: 
„Kitokios Eglės aš ir nesivaizduoju, kaip tik patriotę. Šimts keturiolika! Kam gi ji 
būtų Vaižganto anūkė ir duktė Valstybės Tarybos nario, paskelbusio nepriklausomy- 
bę? Tėvynės darbą dirbome ilgai ir ne sporadiškai: mūsų darbą turi tęsti mūsų vai- 
kai“ (Tumas - Klimienei, 1930-02-15, p. 276). 1930 m. balandžio 19 d. Tumo laiške, 
skirtame ką tik gimusiam Lesauskių sūnui („Gerbiamasis Ponas Vytautai!“), taip pat 
akcentuojamas rūpestis kultūros darbuotės tąsa, tik šiuo atveju susitelkiama į lite- 
ratūros lauką. Laiške apsibrėžiama sava tapatybė („man, literatūros daktarui“) ir 
priklausymas literatūros sričiai, bet iš to šaipomasi: „[Klad Tu esi Vytautas, ne kas 
kitas. Tiesa, aš tai žinojau iš pat pradžių; vis dėlto mano specialybė, literatūra, ne- 
kaip autoritetinga ginekologijos srityje“ (p. 543). Gimus vaikui siunčiama dovana - 
„Lietuvos poetų antologija'?: „Aš Tavo gimtuvėms pažymėti nusiųsiu Tau Lietuvos 
poetų antologiją. Skaityk ją atsidėjęs, gerėkis Putinu, Vaičiūnu, o Žengė ir Rimydis, 
žinau, Tau nepatiks“ (p. 543). Šią dovaną galima interpretuoti kaip siekį toliau tarpi- 
ninkaujant naująją kartą įvesdinti į lietuvių kultūros sferą. 

Ankstyvojoje korespondencijoje (iki Pirmojo pasaulinio karo) dominavo visuo- 
menės kūrimo klausimai, o susiformavus nepriklausomai valstybei ir autonomiš- 
kėjant literatūros laukui, retrospektyviai atsigręžiama į praeitį ir tuomet sukurti 
bei apsibrėžti vaidmenys lyginami su dabar atliekamais. Kaip buvo rašyta, kores- 
pondencijos temos iš dalies nulemtos ir Tumo biografijos. Tačiau, regis, šią episto- 
linio diskurso transformaciją galima paaiškinti ir pakitusia laiško funkcija. Kadangi 
epistolinis diskursas nebėra toks būtinas tarpininkaujant, laiškas vis labiau virsta 
saviraiškos terpe, o tai įgalina Tumo svarstymus apie savo indėlį į lietuvių kultūros 
lauko formavimą. Šitai ryšku 1931 m. spalio 13 d. laiške Klimams: „Ateis laikai, kada 
Kaunas bus pagalam susitvarkęs ir jau toks ordinariškas, kaip Jūsų Paryžius: nebus 
ko beeiti į gatvę, nebebus nė vienos nesudorotos krūvos šiukšlių ir neįstatytų durų. 
Aš laimingas, kad man teko gyventi lietuvių kultūros, valstybės ir sostinės kūryboje“ 
(p. 341). 1932 m. birželio 26 d. laiške Klimams atkartojamas ankstyvuosiuose kul- 
tūros lauko formavimo laiškuose kurtas tarpininkavimo modelį reprezentuojantis 
dirvos purenimo, tarpininko kaip slieko įvaizdis, bet jis pasitelkiamas svarbaus tar- 
pininko vaidmenį prisiimant retrospektyviai: „Iš viso aršus gyvenimas - vis mažiau 
besiranda to, ko galėtumei drąsiai tikėti, tvirtai pasikliauti: nei kultūros vadais, nei 
Dievo tarnais. Juo žmonija kyla, juo smunka, ir nujau, bene geriausia gyventi - slie- 


* Nepavyko tiksliai išsiaiškinti, kurią antologiją Tumas siunčia, bet tikriausiai tai antologija Aš deklamuoju! 
(sudarė Liudas Gira, 1929) arba Pirmas dešimtmetis (sudarė Petras Kubilevičius, 1929). 

kui“ (p. 370). „Kultūros vadai“ ir „Dievo tarnai“ sugretinami, o Vaižgantas, atlikęs 
abu vaidmenis, persvarstydamas anksčiau prisiimtą tarpininko kaip slieko tapatybę 
juos įvertina kaip labai tinkamus. 

Vadinasi, pakitusi laiško funkcija, nepaisant to, kad tai privati korespondenci- 
ja, kurios adresatas - šeimos nariai, leidžia pasakoti savo istoriją arba pozicionuoti 
save istorijoje. Jau rašiau apie Vaižganto įsitikinimą, kad šie laiškai išliks ateičiai; 
tikriausiai dėl šios nuostatos keli laiškai rašomi kaip tiesioginės - nors ir trumpos - 
autobiografijos, ypač išskirtinas 1926 m. rugsėjo 8 d. laiškas Klimienei. Šiame laiške 
nebūdingai kitiems net nėra kreipinio, iškart pradedama pasakojimu: „Dievo Mo- 
tinos Gimimo šventė (kurios Bažnyčia nebešvenčia, o Valstybė tebešvenčia) yra ir 
mano gimimo diena. 1869 m. rugsėjo 8(20) d. 12 val. nebesamoje Malaišių gryčioje 
išvydau pasaulį ir štai švenčiu 57-tąsias sukaktuves“ (p. 120). Glaustą pasakojimą 
pabaigus, nurodoma, kaip jį galima panaudoti: „Šitą 57 metų apyskaitą pavedu Tau, 
Brone, o Tu, jei nepamesi, pavesi kam kitam, kurs paįdomaus, kas aš esu buvęs. To- 
kia, mat, linija man per šį Geburtstagą [vok. gimtadienis] nusidriekė“ (p. 120). Kituo- 
se laiškuose autobiografiniai elementai pasirodo ne visuomet tiesiogiai, bet jų taip 
pat gausu. 

Visuomenės narys ir aktyvus veikėjas metonimiškai gretinamas su pačia vi- 
suomene - Tumo gyvenimo įvykiai vaizduojami kaip atitinkantys „visos Lietuvos“ 
situaciją, pavyzdžiui, 1926 m. gegužės 6 d. laiške: „Kažkokia Dievo nepalaima kori 
ant manęs - kunigo. Gal ir ant visos Lietuvos..“ (Tumas - Barborai Mėginaitei, 
p. 451); 1928 m. gruodžio 18 d. laiške: „Tačiau ištiko mane ir, gan greit, visą Lietu- 
vą smūgis, ir aš turiu ūmai reaguoti“ (Tumas - Klimui, p. 216). Panašiai Vaižgantas 
savo sveikatą su visuomenės būkle lygina 1929 m. balandžio 14 d. laiške Klimui: 
„O šiaip jau esu sveikas, tik širdį maudžia, kad mūsų valdžia turi tiek daug priešų. 
Deja mums“ (p. 240), t. y. fizinė asmens sveikata negalima be visuomenės gerovės, 
o kūno motyvas paryškina Vaižganto kaip „visuomenės padaro“ būvį. Tautinio atgi- 
mimo veikėjų sutapties su visuomene modelį Vaižgantas kaip siekiamybę projek- 
tuoja viename vardadienio palinkėjime Klimui (1930-06-28): „Noriu pasakyti, kad 
nenueitumei savo keliu, kai Patria eis savo keliu. Gyvent ir mirt drauge, net ir klai- 
doje“ (p. 292). Stebina, kad tiesioginis savo gyvenimo etapų gretinimas su tautos 
gyvenimo etapais gali būti labai eksplicitiškas: 


Vytauto b. šiuo kartu išpuošėme taip, kaip nėkados dar: tai mano bažnytinio ir pa- 
triotinio darbo X metų. Niekur aš taip ilgai nerimau. Suskaityk tik mano neramybės 
etapus [...]. Rejestras - 16 [pakeistų gyvenamųjų vietų - A. K.], kunigavimo - 37 metai, 
vidutiniškai - 2 metai bet-kuriai pozicijai, o buvo po metus ir po kelius mėnesius. Lyg 
vaizdas to nerimo, kurį Lietuvių Tauta jautė prieš susiformuodama į nepriklausomą. 
Susiformavome ir nurimome - tą reiškia X. Aš - praeities mielės; visur tik raugiau. 
(Tumas - Klimui, 1930-08-15, p. 299) 


„Susiformavome ir nurimome“, - rašo Tumas: jo veikla koreliuoja su valstybės 
gyvenimu, 0 nuolatinis parapijų keitimas laikomas visos tautos nelaisvės sąlygomis 

jausto nerimo atspindžiu. Laiške rašydamas „visur tik raugiau“, Vaižgantas permąsto 
„dirvos purenimo“ programą. Mielių ir raugimo siužetas pasakojamas ir Pragiedru- 
liuose, čia jis laikytinas tarpininkavimo ir kultūros prikėlimo, „išjudinimo“ sinonimu: 


Dėl to mūsų sodžiaus gyvenimas toli gražu ne misa be mielių, skubėk išgerti: kas liks, 
surūgs taip, jog šuva čyps, užliejus jam ant uodegos. Lietuva nestinga nė mielių, būda- 
ma atvira visiems keturiems vėjams. Bereikia didesnių mielių, kaip buvo paleidimas 
iš dvarystės? Jis ūmai per dešimtį metų atmainė žmonių buitį. (P. 438-439) 


Pasitelkus šį vaizdinį, aprašomos ir įtaką galinčios daryti idėjinės pozicijos: „Tik- 
rų mielių sodžiaus misai užduoti tepradėjo 1880-90 m. jaunuomenė, juoba dar vėly- 
besnioji jos karta, kuri iš Rusijos ar iš rusų mokyklų Lietuvoje grįždavo ,pasileidusi", 
destis, kažin kokių svetimų raugų prisigėrusi“ (p. 440). Taip yra ir aptariamame laiš- 
ke, o fraze „Aš - praeities mielės; visur tik raugiau“ iš laiko perspektyvos patvirtina- 
ma tarpininko veikla. 

Vadinasi, kai kurios laiškuose ankstyvuoju lietuvių kultūros lauko kūrimosi lai- 
kotarpiu formuluotos temos pasikartoja ir daug vėliau korespondencijoje su gimi- 
nėmis. Tačiau laiko nuotolis ir aktyvus veikimas kur kas labiau autonomiškame kul- 
tūros lauke dažnai nulemia saviironišką požiūrį į užimamas padėtis. Toks požiūris 
nebūdingas „dirvos purenimo“ darbams XIX a. pabaigoje ir XX a. pradžioje. Ši ironija 
gali kilti dėl to, kad rūpestis šalies politikos klausimais kartais baigiasi rezignacija, 
pavyzdžiui: „Dabar Lietuvoje Tau vienam dar negėda paduoti ranka, nes iš tolo lai- 
kais. Šiaip jau nebėra nei vieno lietuvio ne vagies ir ne niekšo in summo gradu [ot. 
aukščiausio lygio]. Trošku“ (Tumas - Klimui, 1926-04-19, p. 99). Be to, ir Kauno vi- 
suomenė pašiepiama kaip ne tokia, kokios buvo tikėtasi, kaip nenatūrali, „dirbtina“, 
imituojanti miestietišką gyvenimo būdą: „Dabar vėl leidžia ir purvo iki ausų. Kai 
fordukas prapupsi pro šalį, tai Kauno buržujai gauna pasilenkti į rintšoką ir nusi- 
prausti“ (Tumas - Barborai Mėginaitei, 1927-03-30, p. 468)32. Tokioje tarpukario 
Kauno aplinkoje savo pozicijas Vaižgantas vertina per humoro ir ironijos prizmę, 
pavyzdžiui, 1924 m. kovo 20 d. laiške Klimams rašo apie per vardines apsilankiusius 
asmenis ir autoironiškai apibendrina: „Pavaišinau 32 žmogu ir dar liko 18 žmonių 
choro, kurį vaišinsiu. Gėlių, telegramų, laiškų - vežimą gavau. Iš to sprendžiu tebesąs 
populerus. // O sveikata per žiemą buvo bloga - bronchitis buvo įvarginęs“ (p. 54). 
Retrospektyviai sąmoningai prisiimamas vieno iš „tautos kūrėjų“ vaidmuo, bet da- 
bartinė situacija - svari padėtis kultūros ir literatūros lauke - ironizuojama. 

Specifiškai kelių diskursų ir padėties visuomenėje santykis aptariamas po 60-mečio 
jubiliejaus, 1929 m. rugsėjo 24 d. laiške Klimienei, kuriame ryškinama įtampa tarp 
Tumo ir Vaižganto: „Aš, Tumas, stoviu šalia garbinamojo Vaižganto. Man tik įdomu, 
kaip ir kas jį pagerbia ar pagiria; man nė karto nesukrutėjo širdis džiaugsmu nuo tų 


32 Šioje analizėje neaptariamas gana svarbus šių laiškų aspektas - tarpukario Kauno gyvenimo kronika, 
nors juose labai gerai dokumentuotas kasdienis gyvenimas. Istoriniu aspektu tai, kad aktualijų daug, 
leistų kalbėti apie įvairiausias politines, visuomenines ir kt. temas. Šiame tyrime laikomasi požiūrio, kad 
kasdienės detalės jeina į bendrą peizažinį erdvėlaikį, todėl atskirai nekomentuojamos. 

masinių komplimentų“ (p. 260). Tokią Tumo ir Vaižganto atskirtį išsyk bandoma pa- 
aiškinti: „Jei nors puselė būtų tikra, ką apie mane mano visuomenė, tai aš turėčiau būtų 
virš-šventas, virš-patriotas, na, Ūbermensch [vok. antžmogis]. Ir man būtų sunku tesė- 
ti. Jausčiaus baisiai nenatūraliai; gal imčiau ir pozuoti kiek [...]“ (p. 260). Išskiriamas 
natūralumas, kurį Tumas formuluoja kaip pagrindinį vertės objektą literatūroje, epis- 
tolikoje ir kitoje veikloje33. Vaižganto epistoliniam subjektui natūralu „purenti dirvą“ 
ir tarpininkauti, todėl - panašiai kaip korespondencijoje su Matu Grigoniu - 1929 m. 
birželio 13 d. laiške Barborai Mėginaitei-Lesauskienei sava veikla darsyk įvardijama 
kaip tarpininkavimas tarp praeities ir ateities kultūros, pateikiama sąmoningo tarpi- 
ninkavimo samprata: „[Kloks gi gali būti „baisus gražumas" rašto, renkančio medžiagą 
literatūros istorijai? Kas gi pati istorija. Ale ją tegul jau gudresni parašo; mano raštai tik 
trąša mokslo dirvai. Džiaugiuos bent trąšos davęs už tą algą, kurią per septynerius me- 
tus ėmiau iš Lietuvos valstybės“ (p. 525). „Dirvos tręšimo“ metafora taikoma įvairioms 
Vaižganto veikloms: grožinių tekstų, įprasminančių praeitį ir kuriančių ateitį, kūrybai, 
literatūros istorijai ir kritikai kaip pirmiesiems žingsniams formuojant autonomišką 
kultūros lauką, tautą vienijančiai ir mokančiai publicistikai ir pan. 

Rašydamas apie save, Tumas pasitelkia kūniškąją vaizdiniją; asmens kūno ir aps- 
kritai fizinio pasaulio detalės neretai pateikiamos ironizuojant, o kūniški įvaizdžiai 
sukuria distanciją, leidžiančią Vaižganto epistoliniam subjektui šaipytis iš Tumo. 
Pavyzdžiui, autoironiškame fragmente iš 1925 m. kovo 23 d. laiško: „Nieko nepa- 
deda nė Emilijos diagnozas - senatvė, žinoma! Kad jai liežuvis nutirptų! O čia, kaip 
tyčia, kiti ir kitos, kai pamato teatre, tai vis džiaugias, kad aš nesenstąs“ (Tumas - 
Klimams, p. 78). Kūniškosiomis detalėmis reiškiasi karnavališkumas, tik šiuokart 
pašaipūniškumas nukreipiamas ne į kitus karnavalo dalyvius, bet į patį save. Be to, 
atrodo, kad sarkazmas ir ironija yra Tumo apmąstyti strateginiai teksto kompozi- 
cijos elementai - kad tokia strategija priiimta sąmoningai, jis komentuoja 1926 m. 
rugpjūčio 21 d. laiške: 


Aš itališkai, kol kas, ačiū Ponui Dievui, dar nemoku: mane į tai tebegundo, be jokių 
išdavų, lektorius Narjauskas34; vis dėlto man visai aišku, jog žemaičių vambuolė (šūd- 
vabalis) yra prototipas visai itališkai fonetikai. Prašom tik apsidairyti namie, lengvai 
patirsi ištisas krūvas itališkų: vam ir buol ar kiek kitaip. Kai išmoksiu itališkai, tai 
parašysiu disertacją vambuolės tėma ir gausiu daktaro laipsnį, kurio man niekaip ne- 
sutinka pripažinti - už mano jumoristiką; nepripažįsta jos tada (sic!), kad pati mano 
tarnaitė pasijuto giliai užgauta; vadinas, raštas giliai veikė. Tai mokslo dalis [...J. (Tu- 
mas - Barborai Mėginaitei, p. 458) 


Tačiau esama ir tokių išpažinčių, kuriose nebelieka vietos kūniškumo akcentams, 
ir būtent tokiems fragmentams nebūdinga ironija: „Jokia materialybė tokios stipry- 


3 Apie natūralumą mokslinėje veikloje: „Visa tai daro ir mane romantiką, be jokio iš mano pusės nuopelno. 
[..] Na, tai ir romantizmas misionierauti man labai piga; nereikia dėti pastangų, tai savaime išeina“ (Tu- 
mas - Klimui, 1927-06-25, p. 162). 

34 Kun. Jurgis Narjauskas (1876-1943) - spaudos bendradarbis, vertėjas. Iš italų kalbos išvertė Dantės Dieviš- 
kąją komediją (1938). 

bės žmonijai neteikia, kaip tikėjimas Dievu, kurį mes bandome vaikiškai sumesti, 
o ne jausti savyje. [...] Be vidaus pasaulio man būtų labai trošku net pačioje Lietu- 
voje gyventi“ (Tumas - Klimams, 1927-04-27, p. 147). Kūniškoji vaizdinija nyksta 
kalbėjimo registrą pakeitus į aukštesnį, komentuojant savąją gyvenimo filosofiją, į 
kurią neretu atveju atliepia ir adresatai. Antai Klimas, atsakydamas į cituotą laišką 
ir plėtodamas religinius klausimus, 1927 m. gegužės 12 d. laiške rašo: „Tik integralis 
žmogus gali pirmyn eiti ir todėl negali būti nei šviesių mokslingų nedorėlių, kaip ir 
dorų tamsuolių. [..] O religingas žmogus negi tas, kurs bažnyčioje ilgiausiai sėdi! Nėr 
mums geresnio pavyzdžio, kaip dieviška sintezė, harmonija“ (p. 150). 

Dar viena susirašinėjimo su kultūros lauko dalyviais dominantė - spaudos 
tema - šeimos korespondencijoje nėra labai dažna (jei neįtraukiami tokie siužetai 
kaip laikraščių, žurnalų prenumeravimas ar dalybos arba Tumo ir Klimo, kartais 
ir dukterėčių reakcijos į konkrečias spaudos publikacijas). Tačiau retrospektyviai 
spauda taip pat laikoma etapiniu kultūros reiškiniu. 1929 m. rugpjūčio 17 d. laiške 
Lesauskiams Vaižgantas persvarsto savo darbo ir kūrybos situaciją ir 1896-uosius 
fiksuoja kaip lūžinius: „Bent kiek pavydžiu Jums mokėjimo gražiai panaudoti nulie- 
kamą laiką. Man tokio laiko niekados nėra. Nuo pat 1896 m. aš nė per vieną vasa- 
rą nesijaučiau visiškai laisvas ir sans souci [pranc. be rūpesčių]“ (p. 527). Vadinasi, 
tarpininkavimo darbas ir veikla (1896-aisiais pradėjo eiti Tėvynės sargas - pirmas 
Tumo redaguotas laikraštis) suvokiami kaip neišvengiamai susaistantys su visuo- 
mene ir reikalaujantys atskaitingumo jai: „Vis susirūpinęs, jei nedirbąs; vis sargybo- 
je tai kunigiškų, tai tautiškų reikalų“ 1932 m. spalio 16 d. laiške Klimienei Vaižgantas 
apmąsto literatūros lauko formavimąsi, siedamas jį su spauda, šiuo atveju - Viltimi: 
„Per „Viltį“ gi perėjo 4 didžiuliai A. Smetonos vedamųjų straipsnių tomai, „Viltis“ davė 
Krėvės „Šarūną, „Gilšę“, „Bobulės vargus, Pelėdą, Š. Raganą ir k. „Viltis“ pirmoji iškėlė 
Vilniaus klausimą“ (p. 390). Rašytojų iškilimas laikomas priklausomu nuo spaudos 
leidinio, kuris - kaip būdinga to meto tekstams - personifikuojamas. 

Padėties visuomenėje ir kultūroje apmąstymą lydi kito aptariamoje korespon- 
dencijoje pasikartojančio siužeto - kūrybinės veiklos (dažniausiai - Pragiedrulių) - 
įvertinimas. Kalbėdamas apie Pragiedrulius, Vaižgantas permąsto savo santykį su 
kūryba ir literatūros lauku bei pačią rašytojo tapatybę. Pragiedrulių tema pradedama 
1926 m. rugsėjo 11 d. laiške Klimui, vėliau vystoma ir susirašinėjant su kitais giminė- 
mis. Klimas ruošia skaitinių chrestomatiją3?, o Vaižgantas jam siunčia įtrauktinų vei- 
kalų sąrašą ir trumpus komentarus, į sąrašą įrašydamas ir Pragiedrulius: „[]]ei dirbi 
skaitymų knygas, tai gausi pasiskaityti bent atskirų aprašymų, vaizdelių, iliustruojan- 
čių tautinę lietuvių kultūrą. Aš tas vietas čia Tau pažymėsiu; gal kuri patiks“ (p. 121). 
Sužymėdamas dalis, į kurias vertėtų atkreipti dėmesį, Vaižgantas pateikia panašią 
savo veikalo skaitymo strategiją ir vertinimą, kaip ir kitiems korespondentams: Pra- 
giedrulius laiko ne vientisu tekstu, bet veikiau tekstų rinkiniu, kurį galima skaityti 
nenuosekliai. Klimui Vaižgantas siunčia Pragiedrulius, kad įtrauktų į planuojamą 


35 Klimas buvo sudaręs ir išleidęs lietuvių kalbos skaitinių chrestomatiją: žr. Skaitymų knyga lietuvių kalbos 
pamokoms, suruošė P[etras] Klimas, Vilnius: M. Kuktos spaustuvė, 1916. Kalbama apie planuojamą leisti 
atnaujintą chrestomatijos versiją. 

skaitymų knygą, o štai Barborai Mėginaitei - kad ji pasidalytų su Romoje esančiais 
lietuviais: „Aš Tavo vardu pasiunčiau Romos lietuvių kolonijai visus savo „Pragiedru- 
lius. Kas norės man, autoriui, įtikti, tegul juos ištisai, kantriai paskaito ir randa šio 
to, už ką vertas būčiau pagirti. Tai bus rimčiau, neg pagyros už ,pysk, bo to šmieszny“ 
[lenk. už snukį, nes juokingas]“ (1926-09-12, p. 460). Šiuo atveju Tumas nori, kad 
jį įvertintų už teksto kokybę, o ne „pysk“, t. y. bandoma nusikratyti kūrinių vertini- 
mo pagal autoriaus asmenybę. Lyginant šias nuostatas su tuo, kas aptarta poskyryje 
„Rašytojo tapatybės refleksija“, galima konstatuoti, jog autorinės savivokos dinamika 
laiškuose kultūros bendradarbiams ir laiškuose giminėms yra labai panaši. 

Korespondencijai su Klimu tampant vis intymesnei, Vaižgantas rašo apie savo 
kūrybinio darbo užkulisius, paliudijančius paratopinę jo, kaip rašytojo, jauseną: 
„[Ljabai didžiulio veikalo, kuriam tektų paskirti bent penkeri metai netrukdomo 
darbo, o ne dvejetas mėnesių trukdomo darbo. Rašiau, švęsdamas visokias bažny- 
tines ir valstybines šventes, skaitydamas universitete“ (1928-06-16, p. 199). Para- 
topinis kūrėjo pojūtis nulemtas ne tik santykio su parašytų tekstų kokybe, bet ir 
kūrybos užimamos marginalios padėties gyvenime kitų veiklų atžvilgiu (galbūt ir 
dėl to paties sukurti grožiniai tekstai vadinami publicistika). Vaižgantas Klimui rašo 
norėjęs savo tekstą (Šeimos vėžiai) išmesti („Gerai daro autoriai, kurie savo veikalus 
sudrasko“), bet to nepadaręs vien dėl publicistinės vertės (aprašytos Kauno visuo- 
meninės, socialinės situacijos). Šiame laiške anksčiau nei laiškuose Julijonui Lindei- 
Dobilui ar spaudoje Tumas aprašo besijaučiąs paratopiškai: „Menininko manęs ne- 
būta ir nesama. Tau pirmam ir vienatiniam išpažįstu savo susigraužimą dėl tariamo- 
sios savo „kūrybos, kurios tačiau nemanau mesti, nebaigęs III ir IV tomo“ (p. 199). 
Iki Pragiedrulių Vaižgantas rašė grožinius tekstus, tačiau jo tekstinėje veikloje jie 
nebuvo pagrindiniai (svarbesnės, intensyvesnio darbo sritys - publicistika, kritika). 
Vėlesniu kūrybinio gyvenimo etapu (kuris chronologiškai sutampa su aptariama 
šeimos korespondencija), atvirkščiai, aktyvios veiklos modelis siejamas su rašymu, 
nors ir išlaikoma minėta įtampa bei neišsitenkama rašytojo padėtyje. 

1926 m. spalio 28 d. laiške Klimui labai išsamiai svarstoma Pragiedrulių rašymo 
istorija ir skaitymo situacija. Pradėjus kalbėti apie savus tekstus, konstatuojama savęs 
vertinimo dviprasmybė: „Ir aš pats, jei man būtų duota toks raštas, kaip ,Pragiedru- 
liai, recenzuoti, pasirašyčiau „devynias galybes“ neigiamumų. Dalimis „Pragiedruliai“ 
yra pagiriami“ (p. 127). Tačiau taip pat matyti, kad Tumui savi tekstai rūpi: jis sumini 
visą romano recenzijų bibliografiją?“ ir ją pakomentuoja teigdamas, esą „negalima sa- 
kyti, kad lietuvių žurnalistai nebūtų to rašto pastebėję“ (p. 127). O ir Klimo mintį iš- 
versti Pragiedrulius į prancūzų kalbą priima palankiai („Bet jei Tau, tikrai, rodos, kad 
„Pragiedruliai Europai būtų - naujiena, skelbtų surastą naują tautą - lietuvius, tai gal 
ir gerai būtų kai ką išvertus prancūziškai“, p. 127). Nepaisant prisiimtos ar prisiima- 
mos autorinės tapatybės, vertindamas tekstus ir aprašydamas jų atsiradimo istorijas 
Tumas palaiko rašytojo kaip patiriančio „nepakeliamą įtampą“ sampratą: 


35 1927 m. sausio 14 d. laiške Klimui taip pat parodoma, kaip rūpinamasi tekstų ateitimi: „Šiuo tarpu pa- 
dirbau vieną sunkų darbą - surašiau 37 metų savo literatūros darbo bibliografiją, viso 1,51 dalykų. Tai 
padaryti senai buvo reikalinga; kitų bibliografijas nagrinėjant, savo neapleisti“ (p. 133). 

At, rašiau rašiau, ką tikra iš savo pergyvenimų atmindamas, gabalais, ne vienu užsi- 
mojimu; paskui sudursčiau, net nebandydamas jų susiūti. Tai vienur ilga, kitur trum- 
pa. O III daly - nė tos, menkos iš viso, fabulos nežiūrėjau. [...] Be to, čia mano ne „kūri- 
nys“: visa tai yra buvę realybėje, yra jau buvę ir mano sieloje. (P. 127) 


Nuo pat ankstyvųjų autorinės savivokos etapų Vaižgantas savo tekstus laiko ne- 
tikra literatūra, o ištartis, kad Pragiedruliai esąs ne jo kūrinys, prisideda prie tokios 
pat vertinimo strategijos. Menkinamas ir pats rašymo procesas („sudursčiau, net 
nebandydamas jų susiūti“). Požiūris į Pragiedrulius tą pačią dieną rašytame laiške 
Barborai Mėginaitei-Lesauskienei pateikiamas ironizuojant, glaustai ir konspek- 
tyviai, bet išryškinant rašytojo orumą: „Petras, paskaitęs „Pragiedrulius, pagiedo- 
jo jiems tokių ditirambų, jog man nebesinori nė tikėti, kad taip jau gerai padary- 
ta. Tikras giminė. Svetimieji tiek daug nėra gyrę. Jis norįs ,Pr[agiedrulius]' išversti 
prancūzams. Man būtų nemaža garbės“ (1926-10-28, p. 463). Taigi matyti, kaip au- 
toriaus puikybė ir nusižeminimas vėlyvuoju gyvenimo laikotarpiu Vaižganto toliau 
laikomi neatsiejamais elementais, išryškinančiais „nepakeliamos įtampos“ situaciją 
ir rašytojo vertinimo dviprasmiškumą. 

Tumo korespondencijos su giminėmis aprašymas atskleidžia ne tik šio santy- 
kio kaitą, epistolikos svarbą šiam ryšiui ar paties Tumo autorinio stiliaus ypatumus. 
Analizė taip pat parodo kintančią epistolinio diskurso padėtį Vaižganto tekstinėje 
komunikacijoje ir visame kultūros lauke. Laiškuose labai dažni autoreferentiškais 
vadinti svarstymai epistolikos klausimais, iliustruojantys laiškų kaip ypatingo tekstų 
tipo sampratą. Intymesnis empatiškas santykis šiame laiškų korpuse nulėmė išskir- 
tinį epistolinio subjekto karnavališkumu pavadintą žaidybiškumą, kuris konstruoja- 
mas naudojantis ironija, juoku, kūniškaisiais motyvais, kuriant epistolinį peizažinį 
erdvėlaikį. Kai kurie iš šio korpuso laiškų galėtų būti laikomi patys sau turiniais, nes 
juose esmingiausia - pats komunikacijos aktas ir saviraiška. Nepaisant to, sukūrus 
peizažinę sceną ir ironišką distanciją, įrašomos kultūrinės temos (padėties kultūros 
lauke, rašytojo padėties refleksija), apmąstomas praeities veikimas kultūros lauke, 
taigi tęsiama rašytojo tapatybės, santykio su tekstais apsibrėžimo problematika. 

Ankstyvesnėje korespondencijoje dominavo „kuriantys laiškai“ - laiškas aktu- 
alizuotas kaip turintis preskriptyvinę ir tarpininkavimo galią; šiame laiškų korpuse 
suaktyvėja epistolinis pasirodymas, vyrauja epistolinio subjekto saviraiška ir ne- 
retai sukuriamas specifinis erdvėlaikis, leidžiantis epistolinius naratyvus paversti 
atskiru pasauliu, kuriame trinamos ribos tarp istorijos ir pasakojimo bei gyvenimo 
ir rašymo sferų. Tai daroma ne savitiksliškai: šiame „kaukių karnavale“ Vaižganto 
epistolinis subjektas atpasakoja savo gyvenimo istorijos atkarpą, kuri tokiu būdu 
dokumentuojama, todėl išlieka ateičiai. Taigi Tumo laiškai šiame šeimos korespon- 
dencijos korpuse gali būti laikomi ne tik momentinės saviraiškos, komunikacijos ir 
estezės poreikio realizacija, bet ir savotiškais netiesiogiai rašytos autobiografijos 
tekstais. Neatsitiktinai šie autobiografiniai tekstai laikytini ir lietuvių kultūros bei 
visuomenės kronikomis: asmens biografijos ir valstybės bei visuomenės paraleliz- 
mas ir tiesioginis ryšys - dažnas Tumo laiškų giminėms motyvas. 

Išvados 


Knygoje aptariama Juozo Tumo-Vaižganto (1869-1933) laiškų visuma, apimanti 
Vaižganto ir jo kultūrinės aplinkos epistolines praktikas, chronologiškai aprėpianti 
intensyvaus moderniosios lietuvių kultūros formavimosi laikotarpį nuo XIX a. pa- 
baigos tautinio atgimimo laikų (pirmasis išlikęs laiškas datuojamas 1892) iki ne- 
priklausomos Lietuvos 4-ojo dešimtmečio pradžios (Tumas mirė 1933). Aptaria- 
mas epistolinis palikimas - vienas gausiausių lietuvių literatūros istorijoje. Įvairios 
Tumo korespondencijos kryptys pagrindžia ir praplečia Vytauto Kavolio suformu- 
luotą Tumo kaip „nepriklausomojo žmogaus“ sampratą, o epistoliniame diskurse 
veriasi platus XIX a. pabaigos-XX a. pradžios kultūros ir literatūros lauko akiratis. 

Atsižvelgiant į epistolinio diskurso specifiką ir remiantis teorinėmis bei meto- 
dologinėmis naratologijos prielaidomis (daugiausiai Elizabeth J. MacArthur, Janet 
Gurkin Altman, Liz Stanley tyrimais), monografijoje pasirinkta apibrėžti laišką kaip 
fragmentišką, neišbaigtą naratyvą, kuriam svarbiausia ne galutinė reikšmė, o jos kū- 
rimasis. Šis naratologinis specifiškumas pavadintas, skolinantis MacArthur terminą, 
laiškų ekstravagancija. Remiantis naujojo istorizmo prielaidomis, laiškas laikomas 
istorijos „interpretacine detale“ - šis požiūris padeda analizuoti epistolinį diskursą 
suvokiant jo fragmentiškumą ir netolydumą, be to, tyrinėti šio diskurso sąveikas su 
kitais tekstais. Tačiau sykiu dėl atvirumo ir neretai raiškesnių nei kituose tekstuose 
subjekto savikūros judesių laiškai pasirodo kaip svarbūs sąmoningumo istoriją liu- 
dijantys tekstai. Šis jų išskirtinumas tekstinės produkcijos visumos atžvilgiu padeda 
parodyti, kad epistolinėje aplinkoje gali vykti ir formuotis tokie veikimo bei savikū- 
ros būdai, kurie kitoms tekstinėms praktikoms nėra būdingi. 

Išskirti du esmingiausi laiškų veikimo istorijoje aspektai, formuluojami remian- 
tis Konstantino Dierkso klasifikacija, - tarpininkavimo ir preskriptyvinės galios. Laiš- 
kuose plėtojami epistolinio subjekto santykiai su adresatais, formuluojama bei pri- 
siimama kultūrinė tapatybė bei kultūrinio veikimo modeliai, vyksta socialinio, sim- 
bolinio ir kultūrinio kapitalo apykaita, rašymo pratybos. Aptartos laiško apibrėžtys 
pravertė istoriškai bei funkciškai dinamiškame Vaižganto epistoliniame diskurse 
atsekti kultūrinės bendrijos kūrimosi, veiklos modelių kultūros lauke apsibrėžimo 
ir laiško kaip saviraiškos teksto dominantes. Laikantis laiško metonimiškumo sam- 
pratos, šie laikotarpiai sieti ir su Vaižganto laiškuose, ir su apskritai besiformuojan- 
čiame kultūros ir literatūros lauke vykusiu perėjimu nuo bendruomeniškumo impe- 
ratyvo prie individualumo, subjektyvumo, autorinės tapatybės prisiėmimo. 

Tyrime glaustai apžvelgtos epistolinio diskurso aplinkybės XIX a. ir XX a. pra- 
džios lietuvių kultūros lauke leido prieiti prie išvados, kad laiškai skirtingose šio 
laikotarpio rašto bendrijose (Filomatų draugijoje, Žemaičių kultūriniame sąjūdyje, 

Antano Baranausko rato komunikacijoje, vėliau - Aušros, Varpo laikraščių steigėjų 
ir leidėjų grupėse ir kt.) neretai atliko bendrijos formavimo ir palaikymo funkciją, 
buvo bendruomenės kūrimosi „varikliai“. Tokiose bendrijose epistolinė komunika- 
cija atliko esminį vaidmenį apbrėžiant individualų bei kolektyvinį tapatumą bei elg- 
senos modelius, perduodant žinią, palaikant santykius ir pan. Epistolinės komuni- 
kacijos kaip savito darinio apibrėžtis padeda geriau suvokti lietuvių kultūros lauko 
pradinės stadijos (XIX a. pabaigos-XX a. pradžios) ypatumus: laiškuose formuojama 
mes bendrija randasi dar aiškiai neatsiskyrus privačiajai ir viešajai sferoms, todėl 
santykiai dažnai modeliuojami kaip balansuojantys tarp darbo ir draugystės bei 
įsteigiamas dovanos logika grindžiamas kultūrinės komunikacijos ir kūrybos apy- 
kaitos modelis. 

Išryškinti keturi Vaižganto laiškų raiškos tipai, dažniausiai būdingi ne visam 
laiškui, bet jo fragmentams: kronikinė arba nulinės ekspresijos raiška, reflektyvu- 
sis arba impresinis pasakojimo tipas, išpažintinis režimas ir karnavalinė, žaidybinė 
tekstų raiška. Laiškų tekstualumas susijęs su jais perduodamomis reikšmėmis bei 
kultūros lauko formavimosi -procesais, o rašto vertingumo vienijamoje Vaižganto 
kultūrinėje bendrijoje epistoliniai tekstai buvo ir savotiškos rašymo pratybos bei at- 
liko pratinimosi rašyti funkciją. Laiškų tekstinis ir komunikacinis specifiškumas įga- 
lina jausmų ir nuostatų įžodinimą bendraujant su adresatu, o Vaižgantas - svarbus 
laiškų rašytojas - kaip tik steigė tokį abipusiškumą, tekstinius ir idėjinius mainus 
kaip geidžiamą kultūros veikėjų darbuotės projektą. Analizuojant laiškų raišką pa- 
stebėta, kad ekspresijos sutankėjimai parodo ryšių intensyvumą ir plėtojamų temų 
aktualumą epistoliniams subjektams bei padeda išskirti svarbiausius klausimus: 
spaudos darbo, literatūros kritikos temą, vėlesnėje korespondencijoje - autorinės 
savivokos problemas. Tipologiškai Vaižganto laiškams būdingas neutralusis, nulinis 
erdvėlaikis - tuomet šie tekstai dažniausiai vadintini reikalų raštais, juose vyrau- 
ja žinių sklaidos funkcija. Intensyvėjant epistoliniams ryšiams, laiškuose atsiranda 
daugiau refleksijos ir savirefleksijos, klostosi išpažintinis kalbėjimas, epistoliniai 
tekstai tampa vaizdingesni. Laiško stilistikos kaita nuo epistolinėje komunikacijoje 
su kunigais literatais dominavusių reikalų raštų, vadinamų „kronikomis“, iki išpa- 
žintinio kalbėjimo - pirmasis tekstinio režimo pakitimas, susiklostantis įsiužetinus 
epistolinius santykius. Ekspresyviausias raiškos tipas - karnavališkasis, t. y. žai- 
dybiškasis. Karnavalinis laiškų stilius būdingas artimo, empatiško ryšio aplinkoje, 
jame gausu kūniškos vaizdinijos, daug ironijos ir autoironijos. Tačiau šis kūniško 
epistolinio subjekto karnavališkumas kyla kaip opozicija socialinėms (lyčių santy- 
kių, mandagumo) konvencijoms bei kaip priešprieša perdėtam dvasingumui (idea- 
listiškumui, jausmingumui ir pan.). Šią stilistiką galima traktuoti ir kaip autorinės 
raiškos bruožą, nes juo pasižymi kitų žanrų Vaižganto tekstai, kuriuose asmens gai- 
vališkumas, natūralumas sukuriamas kūniškąja vaizdinija. 

Esminga, kad kai kurie epistolinių tekstų motyvai, ypač su kultūros natūralu- 
mu, organicistiniu kultūros modeliu susiję įvaizdžiai - „slieko“ veikimo modelis, 
mielių raugimas, sėtrijimas, beveik identiškai įrašomi Vaižganto grožiniuose ir pub- 
licistiniuose tekstuose. Pasitelkus kūniškąją ir karnavališkąją poetiką, epistolinėje 

aplinkoje modeliuojami ir epistolinio subjekto santykiai su adresatu bei literatūros 
lauku: reaguodamas į kultūros lauko dalyvių „dvasingumo pretenzijas“, kultūrinius 
ir estetinius skolinius, idealistinius projektus, Vaižgantas kasdieniškais ir kūniškais 
vaizdiniais sukuria ypatingą individualios saviraiškos terpę, kurioje ryškėja įtampa 
tarp gyvenimo (bios sferos) ir rašymo (grafijos). Nuo XX a. 1-0jo dešimtmečio vi- 
durio Vaižganto tekstuose atsirandantis bios ir grafijos sričių susidūrimas gali būti 
laikomas ankstyvu literatūros modernėjimo ženklu, autorinės savivokos „nepake- 
liamos įtampos“ išraiška. 

Vaižganto kultūrinė bendrija intensyviausiai formavosi bendraujant su kultū- 
ros lauke veikusiais dvasininkais (Antanu Kaupu, Aleksandru Dambrausku-Adomu 
Jakštu ir kt.) iki 1905 m. Egalitariški ryšiai Vaižgantui ir jo korespondentams svarbūs 
formuluojant specifinius veikimo kultūroje būdus. Kunigo literato, dvasininko švie- 
tėjo veiklos modelis pirmiausia įtvirtinamas Motiejaus Valančiaus, iš dalies - Bara- 
nausko vardais, epistolinės komunikacijos identifikaciniais orientyrais. Tačiau kaip 
jaunąją kunigų kartą jungiantis imperatyvas veikia ne tiek pati bažnytinė priklauso- 
mybė, kiek spaudos darbas, nulemiantis šiems dialogams charakteringą laikraščių 
leidybos ir kritikos temą. Ankstyvuoju dvasininkų literatų bendrijos susirašinėjimo 
etapu spaudos darbo tema plėtojama privataus laiško abipusio dialogiškumo įsteig- 
toje aplinkoje: formuojasi „naudingumu visuomenei“ grindžiamas tekstų dalybos, 
kritikos, sklaidos, kartais - bendraautorystės modelis. Šis modelis darbą nelegalios 
lietuvių spaudos sferoje įprasmina kaip vyskupo Valančiaus kultūrinės, švietėjiškos 
veiklos tąsą ir transformaciją. 

Dėl aktyvaus adresato ir privataus santykių pobūdžio laiško medija imli plėto- 
jant dovanos apykaita grįstus ryšius bei aptartą reflektyvųjį ir išpažintinį pasako- 
jimo būdus. Susiklosčius „sudėtingiems epistoliniams santykiams“, naudodamasis 
šiais pasakojimo būdais, Vaižganto epistolinis subjektas formuluoja savo viešojo 
veikimo programines nuostatas, interiorizuojamas ir epistolinių praktikų metu: 
laisvės, orumo, lygiavertiškumo, individualumo. Tokios modernios kategorijos indi- 
vidui apibrėžti Vaižganto laiškuose ryškėja kaip geistinos siekiant visuomenės kles- 
tėjimo ir tiesiogiai koreliuoja su moderniuoju nacionalizmu: tik laisvas individas gali 
atpažinti ir apsibrėžti save per kitą bendrijos narį, todėl kolektyvas dalyvauja indivi- 
do saviidentifikacijoje, bet neužkerta kelio jo individualumo pojūčiui. Esminga, kad 
būtent epistolinė savikūra atliko svarbų vaidmenį formuojantis tokiam moderniam 
sąmoningumui. Taigi ankstyvieji Vaižganto laiškai paliudija dvikryptę linkmę: sub- 
jekto savikūros ir bendrijos kūrimosi. Abi šios savikūros rūšys yra priklausomos 
nuo laiško terpės, pastebėtas viešosios ir privačiosios sričių ribų nykimas, privačių 
asmens ir bendrųjų „visuomenės labo“ interesų sankirtos. 

Panaikinus lietuviškos spaudos lotyniškais rašmenimis draudimą, daugėja kul- 
tūrinės komunikacijos terpių, kultūros laukas darosi labiau heterogeniškas, tačiau 
epistolinis diskursas lieka svarbus apsibrėžiant kultūrinio darbo pobūdį. Vaižganto 
laiškuose (Jakštui, Onai Pleirytei-Pudienei, Juozui Kubiliui) nuo 1903 iki 1913 m. es- 
mine veiklos kryptimi įvardijamas tarpininkavimas, laikomas būtinu visiems kultū- 
ros lauko dalyviams, tiesiogiai vykdomas per epistolinius tekstus: projektuojant lei- 

dinius, svarstant kūrybos klausimus, rašant kritines pastabas kūriniams, pratęsiant 
bendrus darbus. Tarpininko tapatybė anksčiausiai išryškėja laiškuose Jakštui: ji api- 
brėžiama fizikiniu - „laidininko“ („magnetiško perleidėjo“) - įvaizdžiu, orientuojantis 
į moksliniu pažinimu grįstą visuomenės ir kultūros sampratą, tarpininkavimo veiklą 
suvokiant kaip kitų autorių raštų apykaitos skatinimą, vertimą, sklaidą. Tačiau panai- 
kinus spaudos lotyniškais rašmenimis draudimą Vaižgantas nusivilia dvasininkų li- 
teratų kultūros darbuotės projektu, išsiskiria jo ir pagrindinio korespondento |akšto 
polinkiai: Tumas krypsta į estetikos plotmę, pabrėžia literatūros kūrinio savaiminę 
vertę, ima atriboti grafiją nuo bios; Jakštas laikosi ortodoksiškesnės linijos, literatū- 
ros kūrinius vertina per religinę prizmę. Taigi nuo 1905 m. Tumas vis dažniau renka- 
si laiškais bendrauti su jaunosios kartos inteligentais pasauliečiais; tokio tipo teks- 
tuose transformuojamas pozityvistinis tarpininkavimo modelis. Laiškuose Pleirytei 
pasirenkamos į ateitį projektuojamos organiškos „slieko“ ir „mėšlavabalio-sanitaro“ 
metaforos, aktyvaus „dirvos purenimo“ simbolika. Pasauliečių modernių rašytojų 
aplinkoje Vaižgantas išskleidžia visuomenės kaip gyvo organizmo sampratą, priori- 
tetą teikdamas kultūros ir kultūrinių tekstų natūralumui - būdingai didžiosios dalies 
jo tekstų (grožinių, kritinių) nuostatai. Taigi naudingumo visuomenei imperatyvas 
tarpininkaujant iš pradžių remiamas pozityvistine dalies ir visumos, vėliau - organi- 
cistine kultūros kaip ekosistemos samprata, laikantis požiūrio, kad visuomenės orga- 
nizmas funkcionuoja tik kiekvienai iš jos sudedamųjų dalių dalyvaujant kultūrinėje 
gyvybinės energijos apytakoje. Tarpininko tapatybė kaip esminė kultūriniam darbui 
persvarstoma tiek laiškuose, tiek grožiniuose tekstuose (ryškiausi atvejai - Sofijos 
Kymantaitės-Čiurlionienės Šventmarė, Vaidilutės Tėviškė). 

Taip pat nuo 1912-1913 m. Vaižganto laiškuose esminiais tampa svarstymai 
apie kritikos ir literatūros būklę, parodantys, kaip steigiamos ir užimamos pozici- 
jos literatūros lauke (čia ypač svarbūs dialogai su Liudu Gira, Kaziu Puida), taip pat 
daugėja literatūros kritikos, kuri epistoliniame diskurse ir vėliau išlieka centrinė. 
Epistolinė kritika dėl tiesioginio poveikio adresatui ir galimybės dalyvauti kuriant 
tekstus laikoma atskira kritikos rūšimi, kurią analizuojant atsiskleidė besiformuo- 
jančiam literatūros laukui būdinga įtampa tarp viešos (spaudoje) ir privačios kriti- 
kos laiškuose. Epistoliniame dialoge su Puida iškelti literatūros ir kritikos diskurso 
vertinimo kriterijai beveik tiesiogiai atliepiami spaudoje publikuojamose recen- 
zijose, anotacijose, kritiniuose straipsniuose. Tumo korespondencijoje su Jakštu, 
atvirkščiai, tekstų kritikos beveik nėra, tačiau viešajame lauke Vaižgantas aktyviai 
recenzuoja bei komentuoja bendradarbio tekstus. Šis netolydumas sietinas su pa- 
naikinus spaudos draudimą ėmusia aktyvėti Vaižganto autorine savivoka ir nereali- 
zuotu dvasininkų inteligentų kultūrinės bendrijos projektu: XIX a. pabaigoje ir XX a. 
1-ajame dešimtmetyje Vaižganto rašytos kritinės pastabos, skirtos Jakšto tekstams, 
laikomos bandymu įteisinti savo rato rašytoją, tačiau pasikeitus epistolinio subjek- 
to požiūriui ir autonomiškėjant literatūros laukui, estetiką vis labiau atskiriant nuo 
ideologijos, intensyvus viešosios nuomonės formavimas nutrūksta. 

Vėlyvuoju Vaižganto gyvenimo laikotarpiu epistolinė komunikacija nebėra to- 
kia svarbi kultūrinės bendrijos steigties ir palaikymo organizacinė forma, nes šias 

funkcijas perima kitos terpės bei institucijos, tačiau bendravimas laiškais tęsiasi. 
XX a. 3-iojo ir 4-ojo dešimtmečių Vaižganto korespondentai dažniausiai į jį kreipiasi 
kaip į kritikos autoritetą bei viešąją figūrą, prašydami pakomentuoti, įvertinti savus 
tekstus, taip pat gausu laiškų, siunčiamų norint išreikšti dėkingumą, susižavėjimą 
Vaižganto veikla ar grožiniais tekstais. Būdinga, kad šie epistoliniai tekstai įsteigia 
vienakryptį ryšį, ir nors Vaižgantas į juos dažnai atsakydavo, dialogai nesiklostė. Ta- 
čiau tarp vėlyvesniojo laikotarpio laiškų esama ir kelių taip pat kritikos santykiu 
grįstų intensyvesnių susirašinėjimų - su Antanu Giedriumi, Matu Grigoniu, Petronė- 
le Orintaite. Šiuose dialoguose Vaižgantas veikia kaip autoritetas, išsamesnius kriti- 
nius komentarus autorių tekstams rašantis patarėjas, pagalbininkas. 

Laiškuose drauge su plėtojamais veikimo kultūros lauke projektais formuojasi 
ryški autorinės savivokos linija, neatsiejama nuo viešojo „aš“ vaidmenų. Autorinė 
savivoka stiprėja aptariant savų tekstų publikavimo ir leidybos siužetus (pradedant 
1905-aisiais, ryškiausiai - 1912-1913), nors ne tik prisiimama autoriaus tapaty- 
bė, bet ir komentuojama kūrėjo padėties dviprasmybė (buvimas rašytoju, bet ir ne- 
išsitekimas šioje pozicijoje). Ši „nepakeliama įtampa“, kurią Tumas neretai bando 
išspręsti apibrėždamas savo tekstus kaip dokumentiškus, per mažai literatūriškus 
ir pernelyg autobiografiškus, klostosi susidūrus autoriaus ir tarpininko pozicijoms. 
Pirmiausia kultūros lauke tapęs tarpininku ir kritiku, kaip rašytojas Vaižgantas pri- 
pažįstamas kur kas vėliau (iš esmės - tik pasirodžius Pragiedruliams), taigi įsisavin- 
tas ir įgyvendintas tarpininko modelis stiprina autorinės savivokos dviprasmišku- 
mą ir autoriaus paratopinę būklę. 

Autorinė savivoka įgyjama keliais etapais: prisiimama autoriaus tapatybė (dau- 
giausia susirašinėjant su Gira ir Jakštu, 1912-1913), tada ji interiorizuojama - šis 
procesas tiesiogiai sietinas su Pragiedruliais (epistolinis ryšys su Vincu Mykolaičiu- 
Putinu ir Grigoniu, 1918-1925) - bei retrospektyviai reflektuojama (susirašinėjant su 
Julijonu Linde-Dobilu, taip pat laiškuose giminėmis, 1926-1932). Epistoliniame dis- 
kurse formuojamos ir prisiimamos vertės šiam diskursui nėra imanentiškos, panašios 
savivokos kryptys fiksuojamos ir grožinėje literatūroje bei kritikoje. Tačiau epistolinė 
aplinka suintensyvina šią savikūros formą dėl aktyvaus adresato dalyvavimo. 

Gausiausiai XX a. 3-uoju ir 4-uoju dešimtmečiais plėtotoje korespondencijoje 
su giminėmis - Klimų ir Lesauskių šeima - daug tekstinių eksperimentų, žaidybiš- 
kumo: pastebimas pokytis nuo aktyvios laiško veiksenos iki laiško kaip saviraiškos 
terpės. Šio laiškų korpuso tekstualumo tyrimas atskleidė skirtingas epistolinio sub- 
jekto kaukes, dažniausiai prisiimamas kūniškąja vaizdinija sukurtoje karnavališko- 
je aplinkoje. Nors privačioje šeimos korespondencijoje gausu nuorodų į tikrovės 
elementus, epistolinėje aplinkoje sukuriamas atskiras pasaulis, išryškėjantis dėl 
ypatingo peizažinio erdvėlaikio ir epistolinio korpuso naratyvinio nuoseklumo - 
pasikartojančių motyvų, siužetų, objektų ir subjektų. Šiame atskirame pasaulyje 
epistolinis subjektas reflektuoja kultūrinio ir visuomeninio gyvenimo aktualijas 
bei, pasitelkdamas ironiją, humorą, žaidimą, apsvarsto savo vaidmenis kultūros ir 
literatūros laukuose. Pakitusi epistolinio diskurso raiška leidžia spręsti apie pa- 
kitusią laiškų funkciją 3-iajame XX a. dešimtmetyje. Ji aiškiai išsiskiria Vaižganto 

korespondencijoje su šiais giminaičiais, bet, manytina, yra susijusi su viešosios ir 
privačiosios sferų atsiskyrimu apskritai, patvirtinančiu kultūros bei literatūros lau- 
kų autonomiškėjimą. 

Regis, pasitvirtina monografijos pradžioje formuluota prielaida, kad Vaižganto 
epistolinio diskurso tyrimas gali atskleisti svarbius lietuvių literatūros lauko forma- 
vimosi procesus, paliudyti jo autonomiškėjimą. Be to, šis epistolinis korpusas meto- 
nimiškai reprezentuoja esminius lietuvių literatūros lauko reikalus, nes epistolinėje 
aplinkoje formuluotos vertės ir bendravimo modeliai (pavyzdžiui, perėjimas nuo 
tarpininkavimo prie dokumentavimo, nuo dovanos santykiu grįstos kultūrinės ko- 
munikacijos prie profesionalesnės rinkos) būdingi daugeliui Tumo korespondentų, 
o jie aktyviai veikė to meto literatūriniame gyvenime. Svarbus teiginį patvirtinantis 
argumentas, kad Vaižganto ir jo amžininkų grožiniuose tekstuose reflektuojamas 
kultūros laukas reprezentuojamas ryškinant tuos pačius modelius, kurie vyravo ir 
jo korespondencijoje. 

Juozo Tumo-Vaižganto biograma 


Juozas Tumas, slap. Vaižgantas (1869-1933) 


Gimė Malaišių kaime 1869-09-08 (senuoju stiliumi, naujuoju - 09-20). Tėvai - 
Anupras Laurynas Tumas (1818-1902) ir Barbora Morta Tumienė (Baltuškaitė) 
(1824-1899). 1881 m. baigė Kunigiškių pradžios mokyklą, 1881-1888 m. mokėsi 
Dinabarko (dab. Daugpilis, Latvija) realinėje gimnazijoje. 1888-1893 m. mokėsi Že- 
maičių kunigų seminarijoje Kaune, 1893-11-28 įšventintas į kunigus. 1894-1895 m. 
vikaras Mintaujoje (dab. Jelgava, Latvija), 1895-1898 m. vikaras Mosėdyje, 1898- 
1901 m. vikaras Kuliuose, 1901-1902 m. filialistas Micaičiuose, 1902-1905 m. filia- 
listas Vadaktėliuose, 1905-1906 m. filialistas Sidabrave, 1906 m. filialistas Stakiuo- 
se, 1911-1914 m. klebonas Laižuvoje, 1920-1932 m. Vytauto bažnyčios rektorius, 
nuo 1921 m. Žemaičių vyskupijos katedros kapitulos garbės kanauninkas. 

1896-1904 m. leido ir redagavo laikraštį Tėvynės sargas, 1907 m. dirbo Vil- 
niaus žinių, 1907-1911 m. Vilties redakcijose Vilniuje, 1914-1915 m. dirbo Rygos 
garso redakcijoje Rygoje. 1915-1917 m. dirbo Sankt Peterburge Centriniame lie- 
tuvių komitete nukentėjusiems nuo karo šelpti. 1917-1918 m. gyveno Stokholme, 
nuo 1918 m. pavasario dirbo Lietuvos aido redakcijoje Vilniuje. 1919-1920 m. savo 
įsteigto laikraščio Nepriklausomoji Lietuva redaktorius. 1920 m. žiemą persikėlė į 
Kauną, redagavo laikraštį Tauta, 1920-1921 m. redagavo žurnalą Mūsų senovė. 

1916 m. su Juozu Kubiliumi ir Liudu Noreika įsteigė Tautos pažangos partiją, da- 
lyvavo įvairių organizacijų, draugijų, sambūrių veikloje. 1922-1929, 1932 m. dėstė 
Lietuvos (nuo 1930 - Vytauto Didžiojo) universitete Kaune. 

Vaižganto korespondentai 


Priede trumpai pristatomi pagrindiniai Tumo korespondentai, nusakant epistolinio san- 
tykio chronologiją ir intensyvumą. 


DAMBRAUSKAS ALEKSANDRAS, slap. Adomas Jakštas (1860-1938) - dvasininkas kultū- 
rininkas, mokslininkas, poetas, kritikas, filosofas, matematikas ir kt. Svarbus XIX a. pa- 
baigos-XX a. pradžios literatūros lauko dalyvis: leidėjas, kritikas, žurnalų redaktorius. 
Šv. Kazimiero draugijos, besirūpinusios knygų leidyba ir periodiniais leidiniais, steigė- 
jas ir pirmininkas, žurnalo Draugija (1907-1938) ilgametis redaktorius. Normatyvinės 
racionalistinės estetikos ir literatūros kritikos atstovas. Epistolinis dialogas su Tumu pra- 
sidėjo 1895-aisiais (Jakšto laiškai išlikę nuo 1903-iųjų) ir truko iki 1930-ųjų. Su Vaižgan- 
tu Jakštas bendradarbiavo spaudos leidiniuose, katalikiškose draugijose ir kt. 


DIDŽIULIENĖ LIUDVIKA, slap. Žmona (1856-1925) - visuomenininkė, rašytoja. Tumas su 
jairjos šeimos nariais susirašinėjo XX a. 3-iajame dešimtmetyje, kai Didžiulienė jau stip- 
riai sirgo, bandydamas išsaugoti kuo daugiau biografinės medžiagos. 


GIEDRAI!TIS-GIEDRIUS ANTANAS (1892-1977) - pedagogas, vaikų rašytojas. Vaikų laikraš- 
čių Žiburėlis ir Saulutė redaktorius. Su Tumu susirašinėjo 1924-1928 m. literatūros ir 
spaudos reikalais. 


GIRA Liubas, slap. E. Radzikauskas (1884-1946) - rašytojas, kritikas. Dirbo laikraščiuo- 
se Vilniaus žinios, Viltis. Almanacho Švyturys (1911-1912) redaktorius, pirmojo lietuvių 
literatūros žurnalo Vaivorykštė (1913-1914) įkūrėjas ir redaktorius. Tarpukariu užėmė 
įvairias pareigas Valstybės teatre, Švietimo ministerijoje. Korespondencija su Tumu pra- 
sideda jų darbo Vilniaus žiniose ir Viltyje laiku (1907-1908), vėliau šiek tiek tęsiama, 
bet daugiau dėl profesinių reikalų. Intensyviausiai epistolinis dialogas vyksta 1912 ir 
1913 m., taip pat yra išlikę keli pavieniai laiškai iš 3-iojo XX a. dešimtmečio. 


GRIGONIS MaTAS (1889-1971) - pedagogas, vaikų literatūros autorius, aktyvus visuome- 
nininkas. Korespondencija su Tumu intensyviausia 3-iajame XX a. dešimtmetyje. Buvo 
aktyvus Vaižganto kanonizuotojas mokykloje - dėstė Pragiedrulius mokiniams ir kitus 
skatino tai daryti, rašė spaudoje apie Vaižganto tekstų pritaikomumą pedagogų darbe. 


JOKANTAS KAZIMIERAS (1880-1942) - pedagogas, publicistas, visuomenininkas, gydyto- 
jas. Su Vaižgantu galėjo būti pažįstamas iš Mintaujos gimnazijos laikų (ten mokėsi nuo 
1894 iki 1896). Epistolinis santykis su Tumu užsimezgė 1907 m., kai Jokantas atsiuntė į 
Viltį savo tekstą. Vaižgantui tekstas patiko ir jis pakvietė Jokantą bendradarbiauti laikraš- 

tyje. Pastarasis sutikęs, o vėliau susirašinėjimas pratęstas Tumui jau gyvenant Laižuvo- 
je- 1912-1913 m. 


JUŠKYTĖ JADVYGA (1869-1948) - aktyvi amžių sandūros kultūros lauko veikėja. Išlikusi 
korespondencija su Tumu iš XX a. 3-iojo dešimtmečio, kuomet jis rinko biografinę ir bib- 
liografinę medžiagą apie praėjusio laiko kultūros veikėjus. 


KAUPAS ANTANAS, slap. Patrimpas (1870-1913) - kunigas, publicistas, visuomenininkas. 
Seminarijos laikų Tumo draugas, Vaižganto seminarijoje įkurtos slaptos organizacijos 
(tapusios Šv. Kazimiero draugija) narys. Vėliau išvyko į JAV, kur aktyviai dalyvavo stei- 
giant įvairias organizacijas, draugijas, įsitraukė į jų veiklą, redagavo, leido spaudos lei- 
dinius, rašė straipsnius ir vertė knygas. Kaupas Jakšto redaguotoje Draugijoje ir kituose 
dažniausiai katalikiškos pakraipos leidiniuose publikavo nemažai straipsnių socialiniais, 
visuomeniniais ir kitais panašiais klausimais. 


KYMANTAITĖ-ČIURLIONIENĖ SOFIJA (1886-1958) - rašytoja, kritikė, literatūrologė. Užaugo 
pas dėdę Vincentą Jarulaitį, per kurį, gyvendama Kuliuose, susipažino su 1898-1901 m. 
ten dirbusiu Tumu. Jis Čiurlionienę mokė, skatino rašyti lietuvių kalba. 1907 m. Tumas 
padėjo Čiurlionienei rasti darbą Vilties redakcijoje, taip antrą kartą įvesdindamas į kultū- 
ros lauką. Susirašinėjimo tikriausiai būta gana gausaus, bet išlikęs tik vienas Tumo laiš- 
kas, Čiurlionienės - daugiau. 


KusBiLIUS Juozas (1878-1917) - visuomenininkas, vienas iš Vilties sumanytojų ir leidėjų. 
Su Tumu ir Liudu Noreika 1916 m. įkūrė Tautos pažangos partiją. Su juo Tumas tikriau- 
siai buvo pažįstamas iš Mintaujos gimnazijos laikų, kur Kubilius 1892-1896 m. mokėsi. 
Vėliau jie buvo bendradarbiai Viltyje, o šiai pakeitus idėjinę orientaciją susibūrė prie Vai- 
ro žurnalo (kartu su Antanu Smetona). 


LINDĖ JULIjoNAS, slap. Dobilas (1872-1934) - kunigas, rašytojas, romano Blūdas auto- 
rius. Dobilas su Vaižgantu intensyviau susirašinėjo XX a. 3-i0jo dešimtmečio pabaigoje ir 
4-ojo dešimtmečio pradžioje. 


MYKOLAITIS-PUTINAS VINCAS (1893-1967) - rašytojas, literatūrologas. Ateitininkas, Šat- 
rijos draugijos organizatorius, žurnalo Židinys (1924-1932) ir kitų leidinių redaktorius. 
Su Tumu susirašinėja nuo 1918 m., daugiausiai kunigystės ir literatūros klausimais. 


ORINTAITĖ PETRONĖLĖ (1905-1999) - pedagogė, rašytoja. Tumas buvo jos dėstytojas, su 
juo susirašinėjo nuo 1929 iki 1931 m. 


PEČKAUSKAITĖ MARIJA, slap. Šatrijos Ragana (1877-1930) - rašytoja, visuomenininkė, 
apysakos Sename dvare ir kitų kūrinių autorė. Artimų Tumui katalikiškų pažiūrų, su juo 
susirašinėjo nuo 1903 m. (pagal turimus išlikusius laiškus) iki pat mirties daugiausiai 
literatūros kritikos klausimais. 

PETKEVIČAITĖ GABRIELĖ, slap. Bitė (1861-1943) - rašytoja, visuomenininkė. Intensyviau- 
siai epistolinis dialogas su Tumu vystėsi XX a. 3-iajame dešimtmetyje. Pirmiausia komu- 
nikacija vyko Tumui renkant biografinę ir bibliografinę medžiagą apie praėjusio laiko 
kūrėjus, vėliau Vaižgantas rūpinosi finansiniu Bitės išlaikymu. 


PLEIRYTĖ-PUIDIENĖ ONA, slap. Vaidilutė (1882-1936) - rašytoja, pedagogė, visuomeni- 
ninkė, moterų teisių aktyvistė, pirmoji Vilniaus žinių redakcijoje dirbusi moteris, į kultū- 
ros lauką įžengusi tuo metu, kai jame moterų apskritai buvo nedaug. Tumas buvo svarbus 
jos kultūrinis mokytojas ir patarėjas, su juo intensyviai susirašinėjo 1904-1906 m. 


PuIDA Kazys (1883-1945) - aktyvus kultūrinės spaudos ir literatūros lauko veikėjas, 
kritikas, nepriklausomoje Lietuvoje leidęs ir redagavęs literatūrinius žurnalus Krivulė, 
Gairės, Gaisai. Kartu su Čiurlioniene, Jakštu bei Gira jis buvo vienas ankstyvųjų profesio- 
nalesnių lietuvių literatūros kritikų, 1913 m. išleidęs ir lietuvių literatūros istoriją Mūsų 
dainiai: Kritikos bruožai. Korespondencija su Tumu prasideda jų darbo Vilniaus žiniose ir 
Viltyje laiku (1907-1908), vėliau tęsiama, bet daugiau dėl profesinių reikalų. Taigi jie su- 
sirašinėja nuo 1907 m., nors intensyviausiai epistolinis dialogas vyksta 1912 ir 1913 m. 

Tiriamų rankraštinių Vaižganto laiškų chronologinis sąrašas 


Priede pateikiami į tyrimo imtį patekę rankraštiniai Tumo laiškai (neįtraukiant kores- 
pondencijos su Klimų ir Lesauskių šeimomis). Ne visi laiškai tiesiogiai cituojami ar kitaip 
minimi knygoje, bet į juos buvo atsižvelgta analizėje. Laiškams chronologinių principu 


suteikta numeracija, kuri ir nurodoma cituojant. 


Laiško nr. Data Adresatas Saugojimo vieta 

VL 1 1892-08-25 Antanas Kaupas VUB RS, f. 187,b. 11 
VL 2 1893-02-29 Antanas Kaupas VUB RS, f. 187,b.11 
VL 3 1895-12-30 Aleksandras Dambrauskas VUB RS, f. 1, b. E118 
VL4 1897-05-08 Kazimieras Jaunius VUB RS, f. 1, b. F562 
VL 5 1898[?]-04-02 Antanas Kaupas KUB, f. 2, b. 679 

VL 6 1898-11-17 Aleksandras Dambrauskas VUB RS, f. 1,b.E118 
VL7 1899 Aleksandras Dambrauskas VUB RS, £. 1,b. E118 
VL 8 1899[7] Aleksandras Dambrauskas VUB RS, f. 1,b. E118 
VL 9 1899-06-02[?7] Aleksandras Dambrauskas VUB RS, f. 1,b. E118 
VL 10 1899[7 Aleksandras Dambrauskas VUB RS, f. 1,b. E118 
VL 11 1899-06-08" Aleksandras Dambrauskas VUB RS, f. 1,b.E118 
VL 12 1899-07-04/16 Antanas Kaupas VUB RS, f. 187, b. 11 
VL 13 1899[7]-09-12 Aleksandras Dambrauskas VUB RS, f. 1,b. E118 
VL 14 1899-[10]-13 Aleksandras Dambrauskas VUB RS, f. 1, b. E118 
VL 15 1899-10-22 Aleksandras Dambrauskas VUB RS, f. 1,b.E118 | 
VL 16 1899-12-17 Aleksandras Dambrauskas VUB RS, f. 1,b. E118 
VL 17 1900-01-15 Antanas Kaupas VUB RS, f. 187, b. 11 
VL 18 1900-01-25 Aleksandras Dambrauskas VUB RS, f. 1,b. E118 
VL 19 1900-04-15 Aleksandras Dambrauskas VUB RS, f. 1,b. E118 
VL 20 1900[?]-05-20. Aleksandras Dambrauskas VUB RS, f. 1, b. E118 
VL 21 1900-06-19 Antanas Kaupas VUB RS, f. 187,b. 11 
VL 22 1900Į7) Aleksandras Dambrauskas VUB RS, f. 1,b. E118 
VL 23 1900f7] Aleksandras Dambrauskas VUB RS, f. 1, b. E118 
VL 24 1900[2] Aleksandras Dambrauskas VUB RS, f. 1, b. E118 
VL 25 1901-01-14 Lietuvių paroda Paryžiuje VUB RS, f. 1, b. F362 
VL 26 1901-01-17 Antanas Kaupas VUB RS, f. 187,b. 11 
VL 27 1901-05-10 Aleksandras Dambrauskas "VUB RS, f. 1, b. E118 
VL28 1901-07-28 Aleksandras Dambrauskas VUB RS, f. 1,b. E118 | 
VL 29 1901-11-05 Aleksandras Dambrauskas VUB RS, f. 1, b. E118 
VL 30 1901-11-09 "Aleksandras Dambrauskas „VUB RS, f. 1, b. E118 
VL 31 1901-11-30 Aleksandras Dambrauskas VUB RS, f. 1, b. E118 

Laiško nr. Data 


Adresatas 


Saugojimo vieta 

VL 32 1902-05-18 Aleksandras Dambrauskas VUB RS, f. 1,b. E118 
VL 33 1902-10-01 Aleksandras Dambrauskas VUB RS, f. 1, b. E118 
VL 34 1902-11-15 Aleksandras Dambrauskas VUB RS, f. 1, b. E118 
VL 35 1902-12-28 Aleksandras Dambrauskas VUB RS, f. 1,b. E118 
VL 36 1903-01-13 Aleksandras Dambrauskas  VUBRS, f. 1,b. E118 
VL 37 1903-02-01 Aleksandras Dambrauskas VUB RS, f. 1,b.E118 
VL 38 1903-02-26 Aleksandras Dambrauskas VUB RS, f. 1, b. E118 
VL 39 1903[?]-03-20 Aleksandras Dambrauskas VUB RS, f. 1, b. E118 
VL 40 1903[?]-04-28 Aleksandras Dambrauskas VUB RS, f. 1, b. E118 
VL 41 1903-05-17 Lietuvių paroda Paryžiuje VUB RS, f. 1, b. F362 
VL42 1903-08-18 „Aleksandras Dambrauskas VUB RS, f. 1,b. E118 
VL 43 1903-09-02 Aleksandras Dambrauskas VUB RS, f. 1, b. E118 
VL 44 1903-10-23 Aleksandras Dambrauskas VUB RS, f. 1,b. E118 
VL 45 1903-11-13 "Aleksandras Dambrauskas VUB RS, f. 1,b.E118 
VL 46 1903-12-20" Aleksandras Dambrauskas VUB RS, f. 1, b. E118 
VL 47 1903-12-30 Aleksandras Dambrauskas VUB RS, f. 1,b. E118 
VL 48 1904-01-25 Aleksandras Dambrauskas VUB RS, f. 1, b. E118 
VL 49 1904-02-17 Aleksandras Dambrauskas „ VUB RS, f. 1, b. E118 
VL 50 1904-03-20 Aleksandras Dambrauskas VUB RS, f. 1, b. E118 
VL 51 1904-05-23 Aleksandras Dambrauskas VUB RS, f. 1,b. E118 
VL 52 1904[?]-08-08 "Aleksandras Dambrauskas VUB RS, f. 1, b. E118 
VL 53 1904-09-02 Ona Pleirytė-Puidienė VUB RS, f. 1, b. E260 
VL 54 1904-09-10 Ona Pleirytė-Puidienė VUB RS, f. 1, b. E260 
VL 55 1904-10-09" Aleksandras Dambrauskas VUB RS, f. 1,b.E118 
VL 56 1904-10-24 Aleksandras Dambrauskas VUB RS, f. 1, b. E118 
VL 57 1904-11-04 Aleksandras Dambrauskas VUB RS, f. 1,b.E118 
VL 58 1904-11-22 „Aleksandras Dambrauskas VUB RS, f. 1,b. E118 
VL 59 1904-11-28 Lietuvių laikraščio redakcija VUB RS, f. 1, b. F600 
VL 60 1904-12-08 Ona Pleirytė-Puidienė VUB RS, f. 1, b. E260 
VL 61 1905-01-01 "Aleksandras Dambrauskas VUB RS, f. 1,b. E118 
VL 62 1905 Aleksandras Dambrauskas "VUB RS, f. 1,b.E118 | 
VL 63 1905[?] Aleksandras Dambrauskas VUB RS, f. 1, b. E118 
VL 64 | 1905-01-29 Aleksandras Dambrauskas VUB RS, f. 1,b. E118 
VL 65 1905-01-29 Ona Pleirytė-Puidienė VUB RS, f. 1, b. E260 
VL 66 1905-01-29 Jonas Basanavičius LLTI BR, f. 2, b. 1478 
VL 67 1905-02-16 Aleksandras Dambrauskas VUB RS, f. 1,b. E118 
VL 68 1905-03-31 Ona Pleirytė-Puidienė VUB RS, f. 1, b. E260 
VL 69 1905-04-22 Aleksandras Dambrauskas VUB RS, f. 1, b. E118 
VL 70 1905-05-07 "Aleksandras Dambrauskas VUB RS, £.1,b.E118 | 
VL 71 1905[7] Aleksandras Dambrauskas VUB RS, f. 1, b. E118 
VL 72 1905-09-22 Ona Pleirytė-Puidienė VUB RS, f. 1, b. E260 
VL 73 1905[?]-09-10 Aleksandras Dambrauskas VUB RS, f. 1, b. E118 

Laiško nr. Data Adresatas Saugojimo vieta 


VL 74 1905-09-25 Aleksandras Dambrauskas VUB RS, f. 1,b. E118 
VL 75 1905[?] Antanas Kaupas VUB RS, f. 187,b. 11 
VL 76 1906-03-22 Aleksandras Dambrauskas VUB RS, f. 1,b. E118 
VL 77 1906-02-21 Ona Pleirytė-Puidienė VUB RS, f. 1, b. E260 
VL 78 1906-02-06/21 Antanas Kaupas VUB RS, f. 187,b.11 
VL 79 1906-06-23 Pranciškus Būčys LLMA, f. 373, ap. 1, apsk. 3 
VL 80 1906-09-03 Ona Pleirytė-Puidienė ir Kazys Puida VUB RS, f. 1, b. E260 
VL 81 1906-09-10 Ona Pleirytė-Puidienė VUB RS, f. 1, b. E260 
VL 82 1906-09-10 Aleksandras Dambrauskas VUB RS, f. 1,b. E118 
VL 83 1906-09-23 Ona Pleirytė-Puidienė VUB RS, f. 1, b. E260 
VL 84 1906-11-19 Aleksandras Dambrauskas VUB RS, f. 1,b. E118 
VL 85 1907-01-23 Kazimieras Jokantas LLMA, f. 373, ap. 1, apsk. 4 
VL 86 1907-03-27 Jonas Basanavičius LLTI BR, f. 2, b. 1478 
VL 87 1907-11-27 Aleksandras Dambrauskas VUB RS, f. 1, b. E118 
VL 88 1908-01-10 Edmundas Steponaitis VUB RS, f. 1, b. F562 
VL 89 1908-01-18 Pranas Būgailiškis VUB RS, f. 1, b. F562 
VL 90 1908-04-21 Edmundas Steponaitis VUB RS, f. 1,b. F562 
VL 91 1908-05-18" Aleksandras Dambrauskas VUB RS, f. 1,b. E118 
VL 92 1908-06-14 Aleksandras Dambrauskas VUB RS, f. 1, b. E118 
VL 93 1908-11-06 Jonas Basanavičius LLTI BR, f. 2, b. 1478 
VL 94 1908-11-08 Liudas Gira LLTI BR, f. 13, b. 1626 
VL 95 „ 1909-01-10 Aleksandras Dambrauskas VUB RS, f. 1, b. E118 
VL 96 1909-02-17 Aleksandras Dambrauskas VUB RS, f. 1, b. E118 
VL 97 1909-03-12 (25) Antanas Kaupas VUB RS, f. 187,b. 11 
VL 98 1909-06-05 (18) Aleksandras Dambrauskas VUB RS, f. 1, b. E118 
VL 99 1909-08-26 Aleksandras Dambrauskas VUB RS, f. 1,b. E118 
VL 100 1909-10-28 Aleksandras Dambrauskas VUB RS, f. 1,b. E118 
VL 101 1909-11-11 | Aleksandras Dambrauskas VUB RS, f. 1,b. E118 
VL 102 1909-11-20 Aleksandras Dambrauskas VUB RS, f. 1,b. E118 
VL 103 1910-08-01 Aleksandras Dambrauskas VUB RS, f. 1, b. E118 
VL 104 1910-08-28 Antanas Kaupas KUB, f. 2, b. 679 

VL 105 1910[7] Aleksandras Dambrauskas VUB RS, f. 1,b. E118 
VL 106 1911-03-11 „ Jonas Basanavičius LLTI! BR, f. 2,b. 1478 
VL 107 1911-03-16 Sofija (Čiurlionienė?) VUB RS, f. 1, b. F58 

VL 108 1911-06-25 Liudas Gira LLTI BR, f. 13, b. 1628 
VL 109 1911-07-19/27 Aleksandras Dambrauskas VUB RS, f. 1, b. E118 
VL 110 1911-08-08 [Redakcija?] VUB RS, f. 1, b. F562 
VL 111 1911-08-14 Kazimieras Kazlauskas VUB RS, f. 1, b. F562 
VL 112 1912[?] Kazimieras Jokantas LLMA, f. 373, ap. 1, apsk. 4 
VL 113 1912-01-12 Aleksandras Dambrauskas VUB RS, f. 1,b. E118 
VL 114 1912-01-28 Liudas Gira LLTI BR, f. 13, b. 1629 
VL 115 1912-02-22 Liudas Gira LLTI BR, f. 13, b. 1629 

VL 116 1912-03-20 Kazimieras Jokantas LLLMA, f. 373, ap. 1, apsk. 4 
VL 117 1912-03-29 Juozas Kubilius VUB RS, f. 1, b. E96 

VL 118 1912-05-02 Jonas Basanavičius LLTI BR, f. 2, b. 1478 

VL 119 1912-05-07 Aleksandras Dambrauskas VUB RS, f. 1, b. E118 

VL 120 1912-05-10 Aleksandras Dambrauskas VUB RS, f. 1, b. E118 

VL 121 1912-05-18 Aleksandras Dambrauskas VUB RS, f. 1, b. E118 

VL 122 1912-05-19 Kazimieras Jokantas LLMA, f. 373, ap. 1, apsk. 4 
VL 123 1912-05-21 Aleksandras Dambrauskas VUB RS, f. 1,b. E118 

VL 124 1912-06-16 Petras Kraujalis LLTI BR, f. 1,b. 4171 

VL 125 1912-06-18 Petras Kraujalis LLTI BR, f. 1, b. 4171 

VL 126 1912-07-11 Aleksandras Dambrauskas VUB RS, f. 1,b. E118 

VL 127 1912-10-16 Kazimieras Jokantas LLMA, f. 373, ap. 1, apsk. 4 
VL 128 1912-11-26 Liudas Gira LLTI BR, f. 13, b. 1629 

VL 129 1912-12-25 Kazimieras Jokantas LLMA, f. 373, ap. 1, apsk. 4 
VL 130 1912-13[7] Juozas Kubilius VUB RS, f. 1, b. E96 

VL 131 1913-01-08 Kazimieras Jokantas LLMA, f. 373, ap. 1, apsk. 4 
VL 132 1913-01-14 Aleksandras Dambrauskas VUB RS, f. 1,b. E118 

VL 133 1913-02-23 Liudas Gira LLTI BR, f. 13, b. 1630 

VL 134 1913-05-08 Liudas Gira LLTI BR, f. 13, b. 1630 

VL 135 1913-05-18 Liudas Gira LLTI BR, f. 13, b. 1630 

VL 136 1913-05-28 Liudas Gira LLTI BR, f. 13, b. 1630 

VL 137 1913-07-06 Liudas Gira LLTI BR, f. 13, b. 1630 

VL 138 [1913]-07-22 Liudas Gira LLTI BR, f. 13, b. 1630 

VL 139 1913-07-27 Aleksandras Dambrauskas VUB RS, f. 1,b. E118 

VL 140 1913-08-03 Liudas Gira LLTI BR, f. 13, b. 1630 

VL 141 1913-08-05 Aleksandras Dambrauskas VUB RS, f. 1,b. E118 

VL 142 1913-08-05 Liudas Gira LLTI BR, f. 13, b. 1630 

VL 143 1913-08-15 Aleksandras Dambrauskas VUB RS, f. 1, b. E118 

VL 144 1913-08-25 Aleksandras Dambrauskas MLLM, ER, 14188 

VL 145 1913-09-08 Petras Kraujalis LLTI BR, f. 1, b. 4171 

VL 146 1913-09-25 Juozas Kubilius VUB RS, f. 1, b. E96 

VL 147 1913-10-05 Liudas Gira LLTI BR, f. 13, b. 1630 

VL 148 1913-10-16 Juozas Kubilius ir Antanas Smetona VUB RS, f. 1, b. E96 

VL 149 1913-10-24 Kazys Puida VUB RS, f. 1, b. E260 

VL 150 1913-11-03 Aleksandras Dambrauskas VUB RS, f. 1,b. E118 

Vi 151 1913-11-06 Kazys Puida VUB RS, f. 1, b. E260 

VL 152 1913-11-08 Aleksandras Dambrauskas VUB RS, f. 1,b. E118 

VL 153 1913-11-10 Aleksandras Dambrauskas VUB RS, f. 1,b. E118 

VL 154 1913-11-10 Liudas Gira LLTI BR, f. 13, b. 1630 

VL 155 1913-11-13 Liudas Gira LLTI BR, f. 13, b. 1630 

VL 156 1913-11-19 Kazimieras Jokantas LLMA, f. 373, ap. 1, apsk. 4 
VL 157 1913-11-20 Aleksandras Dambrauskas VUB RS, f. 1,b. E118 

VL158 1913-11-28 Liudas Gira LLTI BR, f. 13, b. 1630 
VL 159 1913-12-02 Aleksandras Dambrauskas VUB RS, f. 1, b. E118 
VL 160 1913-12-17 Jonas Basanavičius LLTI BR, f. 2, b. 1478 
VL 161 1913 Liudas Gira LLTI BR, f. 13, b. 1630 
VL 162 1914-01-05 Liudas Gira LLTI BR, f. 13,b. 1631 
VL 163 1914-01-30 Kazimieras Jokantas LLMA, f. 373, ap. 1, apsk. 4 
VL 164 1915-10-27 Vytautas Bičiūnas VUB RS, F1-F262 

VL 165 1917 Felicija Kazlauskaitė MLLM, ER, 817 

VL 166 1918-03-11 Vincas Mykolaitis-Putinas LLTI BR, f. 1, b. 3680 
VL 167 1918-03-15 Uršulė Urniežiūtė-Starkienė LLTI BR, f. 1,b. 4170 
VL 168 1918-09-18 Matas (Grigonis?) VUB RS, f. 1, b. F600 
VL 169 1918-11-22 Darbo balso redakcija LLTI BR, f. 24, b. 404 
VL 170 1919-02-07 Jonas Basanavičius LLTI BR, f. 2,b. 1478 
VL 171 1920-05-25 Matas Grigonis VUB RS, f. 1,b. F562 
VL 172 1921-03-03 Liudas Gira LNB RS, f. 7,b. LG 891 
VL 173 1921-03-04 Lazdynų Pelėda VUB RS, f. 1, b. F600 
VL 174 1921-04-30 Matas Grigonis VUB RS, f. 1, b. F562 
VL 175 1921-10-06 Jadvyga Juškytė VUB RS, f. 1, b. F487 
VL 176 1922-03-07 Liudas Gira LNB RS, f. 7,b. LG 891 
VL177 "1922-09-25 Matas Šalčius . MLLM, ER, 22772 

VL 178 1922-09-30 Savininkams namų N“6 Aleksoto g. MLLM, ER, 468 

VL 179 1923-01-22 Vincas Krėvė LLTI BR, f. 51, b. 652 
VL 180 1923-04-06 Joana Šernienė . LLTI BR, f. 1, b. 4166 
VL181 "1923-06-12 Aleksandras Dambrauskas VUB RS, f. 1,b. E118 
VL 182 1923-11-10 Gabrielė Petkevičaitė-Bitė LLTI BR, f. 30, b. 588 
VL 183 1923-11-23 Jadvyga Juškytė VUB RS, f. 1, b. F487 
VL 184 1923-11-26 Jadvyga Juškytė VUB RS, f. 1, b. F487 
VL 185 1924 Antanas Giedraitis-Giedrius MLLM, ER, 822 

VL 186 1924-01-21 Mikalojus Dagilėlis MLLM, ER, 856 

VL 187 1924-03-17 Liudas Gira LNB RS, £. 7,b. LG 891 
VL 188 1924-04-08 Balys Sruoga LLTI BR, f. 53, b. 886 
VL 189 1924-05-26 Andrius Bulota LLTI BR, f.3,b.311 
VL 190 1924-09-06 Jonas Sitavičius, Augustinas Liepinis VUB RS, f. 1, b. F58 

VL 191 1924-10-12 Gabrielė Petkevičaitė-Bitė LLTI BR, f. 30, b. 1195 
VL 192 1924-10-27/28 Gabrielė Petkevičaitė-Bitė LLTI BR, f. 30, b. 1195 
VL 193 1924-12-17 Jonas Krikščiūnas-Jovaras LLTI BR, f. 1, b. 5534 
VL 194 1924-12-26 Matas Grigonis VUB RS, f. 1, b. F562 
VL 195 1924-12-31 Kazimieras Žitkus LLTI BR, f. 1, b. 7719 
VL 196 1925 Felicija Kazlauskaitė MLLM, ER, 819 

VL 197 1925-01-03 Gabrielė Petkevičaitė-Bitė LLTI BR, f. 30, b. 1196 
VL 198 1925-01-10 Kazimieras Žitkus LLTI BR, f. 1,b. 7719 
Vi 199 1925-01-17 Gabrielė Petkevičaitė-Bitė LLTI BR, f. 30, b. 589 


TIRIAMŲ RANKRAŠTINIŲ VAIŽGANTO LAIŠKŲ CHRONOLOGINIS SĄRAŠAS 


207 


Laiško nr. Data Adresatas Saugojimo vieta 

VL 200 1925-04-21 Aleksandras Dambrauskas VUB RS, f. 1, b. E118 
VL 201 1925-06-08 Liudvika Didžiulienė LLTI BR, f. 1, b. 513 
VL 202 1925-06-15 Mikalojus Dagilėlis MLLM, ER, 834 

VL 203 1925-07-27 Birštono gyventojai VUB RS, f. 1, b. F58 
VL 204 1925-09-21 Liudvika Didžiulienė LLTI BR, f. 1, b. 513 
VL 205 1925-09-25 Mikalojus Dagilėlis MLLM, ER, 835 

VL 206 1925-10-01 Aleksandras Dambrauskas VUB RS, f. 1,b. E118 
VL 207 1925-10-15 Liudvika Didžiulienė LLTI BR, f. 1, b.513 
VL 208 1925-10-23 Liudvika Didžiulienė LLTI BR, f. 1,b. 513 
VL 209 1925-11-06 Matas Grigonis VUB RS, f. 1, b. F562 
VL 210 1925-12-21 Aleksandras Dambrauskas VUB RS, f. 1, b. E118 
VL 211 1926-03-02 Antanas Giedraitis-Giedrius MLLM, ER, 824 

VL 212 1926-03-31 Gabrielė Petkevičaitė-Bitė LLTI BR, f. 30, b. 1197 
VL 213 1926-04-24 Gabrielė Petkevičaitė-Bitė LLTI BR, f. 30, b. 590 
VL 214 1926-06-03 Kazjmieras Kazlauskas VUB RS, f. 1, b. F562 
VL 215 1926-08-25 Matas Grigonis VUB RS, f. 1, b. F562 
VL 216 1926-09-03 Liudas Gira LNB RS, f. 7, b. LG 891 
VL 217 1926-09-25 Gabrielė Petkevičaitė-Bitė LLTI BR, f. 30, b. 1197 
VL 218 1926-10-29 Antanas Giedraitis-Giedrius MLLM, ER, 825 

VL 219 1926-11-25 Antanas Giedraitis-Giedrius MLLM, ER, 821 

VL 220 1926-12-30 Gabrielė Petkevičaitė-Bitė LLTI BR, f. 30, b. 1197 
VL 221 1927-01-20 Matas Grigonis VUB RS, f. 1, b. F562 
VL 222 1927-04-01 Liudas Gira LNB RS, £. 7, b. LG 891 
VL 223 1927-04-20 Antanas Giedraitis-Giedrius MLLM, ER, 826 

VL 224 1927-05-01 Julijonas Lindė-Dobilas VUB RS, f. 1, b. E312 
VL 225 1927-06-12 Lietuvos Konsulatas Tilžėje VUB RS, f. 1,b. E128 
VL 226 1927-07-06 Aleksandras Dambrauskas VUB RS, f. 1,b. E118 
VL 227 1927-08-02 Emilija Kriugždaitė VUB RS, f. 1, b. F58 
VL 228 1927-08-10/19 Lietuvos Konsulatas Tilžėje VUB RS, f. 1, b. F58 
VL 229 1927-08-15 Emilija Skeirytė VUB RS, f. 1, b. F600 
VL 230 1927-10-14 Jadvyga Juškytė VUB RS, f. 1, b. F487 
VL 231 1927-11-22 Vincas Mykolaitis-Putinas LLTI BR, f. 1, b. 3680 
VL 232 1927-12-27 Matas Grigonis VUB RS, F1-F562 

VL 233 1928-01-12 Gabrielė Petkevičaitė-Bitė LLTI BR, f. 30, b. 1198 
VL 234 1928-01-30 Gabrielė Petkevičaitė-Bitė LLTI BR, f. 30, b. 1198 
VL 235 1928-01-31 Gabrielė Petkevičaitė LLTI BR, f. 30, b. 1198 
VL 236 1928-02-22 Ona Pleirytė-Puidienė VUB RS, f. 1, b. E260 
VL 237 1928-02-24 Marija Pečkauskaitė ŠAM, I-R 855 

VL 238 1928-03-25 Joana Šernienė MLLM, ER, 849 

VL 239 1928-09-25 Antanas Giedraitis-Giedrius MLLM, ER, 823 

VL 240 1928[7] Julijonas Lindė-Dobilas VUB RS, f. 1, b. E312 
VL 241 1929-09-02 Aleksandras Dambrauskas VUB RS, f. 1,b. E118 

Laiško nr. Data Adresatas Saugojimo vieta 
VL 242 1929-09-03 Aleksandras Dambrauskas VUB RS, f. 1,b. E118 
VL 243 1929-09-05 Aleksandras Dambrauskas VUB RS, f. 1, b. E118 
VL 244 1929-09-07 Pranas Martinaitis VUB RS, f. 1, b. F600 
VL 245 1929-09-14 Marija Pečkauskaitė ŠAM, I-R 857 

VL 246 1929-10-22 Petronėlė Orintaitė LLTI BR, f. 51, b. 430 
VL 247 1929 [19307] Aleksandras Dambrauskas VUB RS, f. 1,b. E118 
VL 248 1929 [19307] Aleksandras Dambrauskas VUB RS, f. 1,b. E118 
VL 249 1930-02-15 Mikalojus Dagilėlis MLLM, ER, 837 

VL 250 1930-04-19 Juozas Vilkutaitis-Keturakis  MLLM, ER, P34311 
VL 251 1930-09-13 Aleksandras Dambrauskas VUB RS, f. 1,b. E118 
VL 252 1930[?] Vincas Mykolaitis-Putinas LLTI BR, f. 1, b. 3680 
VL 253 1930-12-02 Petronėlė Orintaitė LLTI BR, f. 51, b. 430 
VL 254 1930-12-10 Petronėlė Orintaitė LLTI BR, f. 51, b. 430 
VL 255 1931-03-28 - Petras Kraujalis LLTI BR, f. 1, b. 4171 
VL 256 1931-04-30 Joana Šernienė LLTI BR, f. 1,b. 4166 
VL 257 1931-06-09 Petronėlė Orintaitė LLTI BR, f. 51, b. 430 
VL 258 1931-07-20 Povilas Matulionis  VUBRS, f. 1,b. F574 
VL 259 1931-07-29 Adelė Galaunienė MLLM, ER, 829 

VL 260 1931-07-31 Povilas Matulionis VUB RS, f. 1, b. F574 
VL 261 1931-08-16 Augustinas Liepinis VUB RS, f. 1, b. F600 
VL 262 1931-09-19 Petronėlė Orintaitė LLTI BR, f. 51, b. 430 
VL 263 1931-11-30 Julijonas Lindė-Dobilas VUB RS, f. 1, b. E312 
VL 264 1931-12-02 Zenonas Ivinskis LNB RS, f. 29, b. 1239 
VL 265 1932 Zenonas Ivinskis LNB RS, f. 29,b. 1239 
VL 266 1932-03-12 Juozas Urbšys LNB RS, f. 15, b. 384 
VL 267 1932-03-29 Julijonas Lindė-Dobilas VUB RS, f. 1, b. E312 
VL268 "1932-03-29 Juozas Eretas VUB RS, f. 1, b. F562 
VL 269 1932-05-10 Jokūbas Šernas MLLM, ER, 850 

VL 270 1932-06-26 Vincas Krėvė LLTI BR, f. 51, b. 215 
VL 271 1932-09-20 Joana Šernienė LLTI BR, f. 1,b. 4166 
VL 272 1932-11-30 Julijonas Lindė-Dobilas VUB RS, f. 1, b. E312 
VL 273 1933-02-03 V. Grochovskaitė VUB RS, f. 1, b. F562 
VL 274 1933-02-09 Marija Urbšienė-Mašiotaitė LNB RS, f. 14, b. 659 
VL 275 [nedatuotas] Antanas Kaupas VUB RS, f. 187,b. 11 
VL 276 [nedatuotas] Jonas Basanavičius LLTI BR, f. 2, b. 1478 

Santrumpos 


DLKŽ - Dabartinės lietuvių kalbos žodynas 

KTUB - Kauno technologijos universiteto biblioteka 

KUB - Klaipėdos universiteto biblioteka 

LKŽ - Lietuvių kalbos žodynas 

LLMA - Lietuvos literatūros ir meno archyvas 

LLTI BR - Lietuvių literatūros ir tautosakos instituto bibliotekos rankraštynas 

LNB RS - Lietuvos nacionalinės Martyno Mažvydo bibliotekos Retų spaudinių ir rankraščių skyrius 
MLLM - Maironio lietuvių literatūros muziejus 

ŠAM - Šiaulių „Aušros“ muziejus 

VUB RS - Vilniaus universiteto bibliotekos Rankraščių skyrius 

Šaltinių sąrašas 


Publikuoti Tumo laiškai: 


Butkus, Vigmantas, „J. Tumo-Vaižganto eksplikacijos“, Darbai ir dienos, 1995, Nr. 1 (10), 
p.201-211. 

Eidimtas, A[ntanas], „Penki Vaižganto laiškai į JAV“, Literatūra, 1988, t. XXX (1), p. 68-78. 

„Kan. J. Tumo-Vaižganto laiškai“, Naujoji Romuva, 1933, Nr. 124, p. 465-466. 

Pakėnas, Alfas (sud), Neužmirštamas Vaižgantas: Atsiminimai, esė, laiškai, Vilnius: Lietuvos 
rašytojų sąjungos leidykla, 2009. 

Pranskus, B[ronius] (sud.), „L. Didžiulienės-Žmonos susirašinėjimas su J. Tumu-Vaižgantu“, 
in: Literatūra ir kalba, t. 2, vyr. redaktorius K[ostas] Korsakas, Vilnius: Valstybinė groži- 
nės literatūros leidykla, 1957, p. 375-393. 

Raškevičiūtė, Jurgita Žana, Kučinskienė, Aistė (sud.), Iš širdies ir tikru reikalu...: Juozo Tumo- 
Vaižganto šeimyninė korespondencija, Vilnius: Lietuvių literatūros ir tautosakos institu- 
tas, 2019, 

Tumas-Vaižgantas, Juozas, Laiškas Eglutei, Vilnius: Petro ofsetas, 2007. 

Vaižgantas, Laiškai Klimams, parengė Petras Klimas jnr., redagavo Vytautas Vanagas, Vilnius: 
Lietuvių literatūros ir tautosakos institutas, 1998. 

Žukas, Vįladas] (sud.), „Archyvinė medžiaga apie „Vaivorykštę“, Bibliotekininkystės ir biblio- 
grafijos klausimai, 1969, t. 7, p. 154-159. 


Tumo laiškai archyvuose: 


Tumas-Vaižgantas, Juozas], „Įvairūs dokumentai“, VUB RS, f. 1, b. F58. 

Tumas-Vaižgantas, J[uozas], „Kun. Juozo Tumo laiškai“, VUB RS, f. 1, b. F600. 

Tumas-Vaižgantas, J[uozas], „Laiškai Antanui Kaupui“, VUB RS, f. 187, b. 11. 

Tumas-Vaižgantas, Juozas], „Laiškai J. Juškytei“, VUB RS, f. 1, b. F487. 

Tumas-Vaižgantas, J[uozas], „Laiškai J. Kubiliui ir A. Smetonai. 1912-1913“, VUB RS, f. 1, 
b. E96. 

Tumas-Vaižgantas, ][uozas], „Laiškai J. Lindei-Dobilui 1927-1932 m“, VUB RS, f. 1, b. E312. 

Tumas-Vaižgantas, J[uozas], „Laiškai kn. A. Dambrauskui. 1895-1929“, VUB RS, f. 1, b. E118. 

Tumas-Vaižgantas, J[uozas], „Laiškai O. Pleirytei ir O. K. Puidams. 1904-1928 m“, VUB RS, 
f. 1, b. E260. 

Tumas-Vaižgantas, Juozas, „Laiškas - sveikinimas 35 metų literatūrinio darbo ir 40 metų 
knygnešystės sukakties proga“, LLTI BR, f. 1, b. 5534. 

Tumas-Vaižgantas, J[uozas], „Tumo J. kn. laiškai“, VUB RS, f. 1, b. F562. 

Tumas-Vaižgantas, Juozas, „10 laiškų Dr. Basanavičiui, J, kuriuose kalbama apie Pietario V. 
(nesunaudotų) rankraščių išsiuntimą Basanavičienei, J., Valančiaus rankraščių perdavi- 
mą L. M. Dr. knygynui ir kitais visuomeniniais reikalais“, LLTI BR, f. 2, b. 1478. 

Tumas-Vaižgantas, Juozas, „Du laiškai Putinui-Mykolaičiui V“, LLTI BR, f. 1, b. 3680. 

Tumas-Vaižgantas, Juozas, „Giros Liudo laiškai“, LLTI BR, f. 13, b. 1626; b. 1629; b. 1630; 
b. 1631. 

Tumas-Vaižgantas, Juozas, „J. Tumo-Vaižganto laiškai K. Jokantui“, LLMA, f. 373, ap. 1. 

Tumas-Vaižgantas, Juozas, „Laiškai Antanui Giedraičiui-Giedriui“, MLLM, ER, 821, ER, 822, 
ER, 823, ER, 824, ER, 825, ER, 826. 

Tumas-Vaižgantas, Juozas, „Laiškai Gabrielei Petkevičaitei-Bitei“, LLTI BR, f. 30, b. 588; b. 589; 
b. 1195; b. 1197; b. 1198. 

Tumas-Vaižgantas, Juozas, „Laiškai Liudvikai Didžiulienei-Žmonai“, LLTI BR, f. 1, b. 513. 

Tumas-Vaižgantas, Juozas, „Laiškai Marijai Pečkauskaitei-Šatrijos Raganai“, ŠAM, I-R 855, 
I-R 857. 

Tumas-Vaižgantas, Juozas, „Laiškai Petronėlei Orintaitei“, LLTI BR, f. 51, b. 430. 

Tumas-Vaižgantas, Juozas, „Laiškai Zenonui Ivinskiui“, LNB RS, f. 29, b. 1239. 

Tumas-Vaižgantas, Juozas, „Laiškas Uršulei Urniežiūtei-Starkienei apie ,Pragiedrulių“ rašy- 
mą“, LLTI BR, f. 1, b. 4170. 

Tumas-Vaižgantas, Juozas, „Laiškas Adelei Galaunienei“, MLLM, ER, 829. 

Tumas-Vaižgantas, Juozas, „Laiškas, atvirlaiškis ir laiškas, rašytas ant savo nuotraukos Jonei 
Šernienei buitiniais reikalais“, LLT] BR, f. 1, b. 4166. 

Tumas-Vaižgantas, Juozas, „Laiškas-sveikinimas 35 metų literatūrinio darbo ir 40 metų 
knygnešystės sukakties proga“ (laiškas Jonui Krikščiūnui-Jovarui), LLTI BR, f. 1, b. 5534. 

Tumas-Vaižgantas, Juozas, „Rašytojo Juozo Tumo-Vaižganto laiškai Liudui Girai“, LNB RS, f. 7, 
b. LG891. 


Publikuoti laiškai Tumui: 


Čiurlionienė-Kymantaitė, Sofija, Raštai, t. 5: Laiškai 1906-1944, sudarė Danutė Čiurlionytė- 
Zubovienė, Ramutis Karmalavičius, Dalia Palukaitienė, Vilnius: Lietuvių literatūros ir 
tautosakos institutas, 2011. 

Dambrauskas, Aleksandras, „A. Dambrausko laiškai J. Tumui“, spaudai parengė Juozas Am- 
brazevičius, Athenaeum, t. 9, 1-as sąs., redagavo Juozas Eretas, 1938, p. 3-47. 

Gira, Liudas, Raštai, t. 5: Literatūros mokslas. Teatras. Dailė. Publicistika. Laiškai. Autobiogra- 
Jinė medžiaga, Vilnius: Valstybinė grožinės literatūros leidykla, 1963. 

Lindė-Dobilas, Julijonas, Laiškai, sudarė Virgilija Stonytė, Vilnius: Vaga, 1999. 

Mykolaitis-Putinas, Vincas, Raštai, t. 10: Poezija, literatūros istorija ir kritika, laiškai, doku- 
mentai, Vilnius: Vaga, 1969. 

Petkevičaitė-Bitė, Gabrielė, Laiškai, paruošė A. Žirgulys, Vilnius: Vaga, 1968. 

Šatrijos Ragana, Laiškai, parengė Janina Žėkaitė, Vilnius: Vaga, 1986. 

Tumas, J[uozas], „A. a. kun. Antanas Kaupas. 1. Jo paties laiškais apibūdintas“, Viltis, 1913, 
Nr. 135 (922), p. 2; Nr. 136 (923), p. 2; Nr. 142 (929), p. 2-3. 


Laiškai Tumui archyvuose: 


Būčys, Pranciškus, „Kun. Pr. Būčio laiškai kn. J. Tumui. 1903-1927 m“, VUB RS, f. E116. 

Būčys, Pranciškus, „Kn. Pr. Būčio laiškai kn. J. Tumui, 1901-1913 m“, VUB RS, f. 1, b. D456. 

Giedraitis, A[ntanas], „A. Giedraičio laiškai kan. J. Tumui. 1922-1930 m“, VUB RS, f. 1, b. F6. 

Kubilius, Juozas, „J. Kubiliaus laiškai kn. J. Tumui. 1912-1913 m“, VUB RS, f. 1, b. D966. 

Orintaitė, Petronėlė, „Konst. Olšausko ir P. Orintaitės laiškai kn. Tumui. 1917-1929 m“, 
VUB RS, f. 1, b. E36. 

Pleirytė-Puidienė, Ona, „Onos Puidienės laiškai kn. J. Tumui. 1924-1928 m“, VUB RS, f. 1, 
b. D273. 

Tumas-Vaižgantas, J[uozas], „Didžiulių laiškai kan. J. Tumui“, VUB RS, f. 1, b. E8. 

Tumas-Vaižgantas, J[uozas], „Laiškai kn. J. Tumui“, VUB RS, f. 1, b. E70. 

Tumas-Vaižgantas, J[uozas], „Laiškai kn. J. Tumui“, VUB RS, f. 1, b. F10. 

Tumas-Vaižgantas, J[uozas], „Laiškai kn. J. Tumui“, VUB RS, £. 1, b. F16. 

Tumas-Vaižgantas, Į[uozas], „Laiškai, rašyti kn. Į. Tumui“, VUB RS, f. 1, b. F545. 

Tumas-Vaižgantas, J[uozas|, „Laiškai Tumui J“, VUB RS, f. 1, b. F49. 

Tumas-Vaižgantas, J[uozas], „Laiškai Tumui literatūros reikalais 1905-1932“, VUB RS, f. 1, 
b. F385. 

Tumėnas, Domininkas, „Kn. D. Tumėno laiškai kn. Tumui. 1896-1906 m.“, VUB RS, f. 1,b. D232. 


Kitų autorių laiškai: 


Daukantas, Simonas, Laiškai Teodorui Narbutui: Epistolinis polilogas, parengė Reda Griškaitė, 
Vilnius: Mokslo ir enciklopedijų leidykla, 1996. 

Kaupas, Antanas, „Kn. A. Kaupo laiškai pr. A. Dambrauskui, 1907-1911 m“, VUB RS, f. 1,b. E58. 

Kudirka, Vincas, Raštai, t. 2, parengė Aldona Vaitiekūnienė, Vilnius: Vaga, 1990. 

Mickevičius, Adomas, Laiškai, esė, proza, sudarė ir iš lenkų kalbos vertė Algis Kalėda, Vilnius: 
Lietuvos rašytojų sąjungos leidykla, 1998. 

Poška, Dionizas, Raštai, parengė Dominykas Urbas, Vilnius: Valstybinė grožinės literatūros 
leidykla, 1959. 

Sruoga, Balys, Raštai, t. 16: Laiškai Valerijai Čiurlionytei 1915-1918, parengė Neringa Marke- 
vičienė, Vilnius: Lietuvių literatūros ir tautosakos institutas, 2019. 

Valiūnas, Silvestras, „Pas Jomilestas D. Poszkas“ [„Pas Jo Mylestos D. Poškos“], in: Lietuvos lite- 
ratūros antologija: Šviečiamasis klasicizmas, preromantizmas 1795-1831, t. 2, sudarytoja 
Brigita Speičytė, Vilnius: Lietuvių literatūros ir tautosakos institutas, 2016, p. 447-453. 

Višinskis, Povilas, „Povilo Višinskio laiškai“, in: Povilas Višinskis: Idėjos ir darbai: Nauja žiūra, 
nauji akcentai, sudarė Dalia Striogaitė, Vilnius: Versus aureus, 2011, p. 275-315. 

Žemaitė, Raštai, t. 6, redakcinė komisija: Kostas Korsakas (pirm.) et al., Vilnius: Valstybinė 
grožinės literatūros leidykla, 1957. 


Vaižganto publicistika ir kritika: 


Jūzapas iš Popszutės [Juozas Tumas], „Įspejimai (uvogos)“, Žemaičių ir Lietuvos apžvalga, 
1890, Nr. 4, p. 26-27. 

Jūzapas iš Popszutės [Juozas Tumas], „Raszliaviszka paržvalga. Iš priežasties kningeles „Mar- 
guminai“ Bevardžio“, Žemaičių ir Lietuvos apžvalga, 1892, Nr. 3, p. 20. 

[Tumas, Juozas], „Dainų Skrynelė. Eilės. Adomo Jakszto 1884-1894“, Tėvynės sargas, 1898, 
Nr. 8, p. 29-33. 

Tumas, J[uozas], „Dainų skrynelė. Adomo Jakšto eilės. Antrasis pataisytas ir padidintas išlei- 
dimas“, Vilniaus žinios, 1905-11-01, Nr. 256, p. 2-3; 1905-11-03, Nr. 258, p. 2-3. 

[Tumas, Juozas], „Antroji lietuvių dailės paroda“, Viltis, 1908-03-04, Nr. 28, p. 1. 

Tumas, J[uozas], „Tautos poema - varsomis“, Viltis, 1910-03-14, Nr. 30, p. 4. 

Tumas, Juozas], „Kas lietuvius iš tėvynės varo“, Viltis, 1910-04-25, Nr. 46 (381), p. 1. 

Tumas, J[uozas], „Mūsų raštai“, Viltis, 1913-10-13, Nr. 120, p. 3-4. 

Tumas, ĮJ[uozas], „Mūsų raštai“, Viltis, 1913-11-26, Nr. 139, p. 3-4. 

Tumas, ĮJ[uozas], „Mūsų raštai“, Viltis, 1914-01-24, Nr. 19, p. 3-4. 

Tumas, ĮJ[uozas], „Vyrai, drąsiai!“, Rygos garsas, 1915-02-19, Nr. 20, p. 1. 

Tumas, J[uozas], „Išvirkščioji pusė“, Rygos garsas, 1915-05-28, Nr. 60, p. 1. 

Tumas, Į[uozas], „Sofija Čiurlionienė (Kymantaitė). Vaikų teatras“, Lietuvos aidas, 1918-11-27, 
Nr. 142 (190), p. 4. 

Tumas-Vaižgantas, J[uozas], „Kaip aš patekau į „Vilniaus žinias“, Krivulė, 1924, Nr. 4, p. 14-17. 

Tumas, J[uozas], „Romantiškasis idealizmas grįžta“, Židinys, 1927, Nr. 10, p. 218-234. 

Tumas, J[uozas], „Pastaba prie mano straipsnio“, Židinys, 1927, Nr. 11, p.312-313. 

Tumas, J[uozas], „A. Giedrius. Nušviesti takai“, Naujoji Romuva, 1931, Nr. 10, p. 246. 

Tumas-Vaižgantas, Juozas, „Ilgas atsakymas į trumpą paklausimą“, Naujoji Romuva, 1932, 
Nr. 13, p. 289-291. 

Vaišgantas, „Kas girdėties?“, Tėvynės sargas, 1896, Nr. 5, p. 21-24, 

Vaišgantas, „Musų ydos. Judošystė Lietuvoje“, Tėvynės sargas, 1896, Nr. 9, p. 11-19. 

Vaišgantas, „Kas lieka mums daryti jau gavus ir da negavus spaudos?“ Tėvynės sargas, 1896, 
Nr. 11, p. 1-7. 

Vaiszgantas, „Apie komediją ir teatrą“, Tėvynės sargas, 1897, Nr. 8, p. 23-28. 

Vaižgantas [„Tėvynės Sargo“ Redakcija], „Į darbą, broliai, ir par 1899 metus!“, Tėvynės sargas, 
1898, Nr. 12, p. 1-5. 

Vaišgantas, „Mūsų dirvonai“, Žinyčia, 1900, Nr. 1, p. 127-138. 

Vaišgantas, „Bažnytinės kalbos dalykai“, Žinyčia, 1900, Nr. 2, p. 82-84. 

Vaišgantas, „Šis-tas. Trys Vaišganto apysakėlės. Atspauda iš nr. 2 „Dirvos“ 1906 m. Lietuvių 
Katalikų Spaudos Bendrijos Spaustuvėje. Shenandoah, Pa. 16 pusių. 12 k“, Vilniaus žinios, 
1906-10-29, Nr. 239, p. 3-4. 

Vaižgantas, „Sceniškųjų vaizdelių“ vaidintojams“, Viltis, 1909-03-01, Nr. 25, p. 3. 

Vaižgantas, „Kazys Puida. Stepai“, Laisvė, 1921-01-13, Nr. 9, p. 4. 

Vaižgantas, „Sofija Čiurlionienė-Kymantaitė. Komedijos“, Laisvė, 1921-01-21, Nr. 16, p. 4. 

Vaižgantas, „Skaitymai, mėnesinis literatūros žurnalas, red. V. Krėvės Mickevičiaus“, Laisvė, 
1921-02-11, Nr. 33, p. 4. 

Vaižgantas, „Knygoms apginti... Nuo kritikų“, Skaitymai, 1921, kn. 3, p. 77-85. 

Vaižgantas, „Liudas Gira. Žiežirbos“, Lietuvos balsas, 1921-10-6-7, Nr. 70, p. 4. 

Vaižgantas, „Paskaičius Vaidilutės „Kada rauda siela“, Tėvynės balsas, 1922-07-14, Nr. 119, p. 3. 

Vaižgantas, Raštai, t. 7: Publicistika 1906-1912, parengė Ilona Čiužauskaitė, Vilnius: Lietuvių 
literatūros ir tautosakos institutas, 1997. 

Vaižgantas, „Ko ieškome dainių veikaluose?“ in: Idem, Raštai, t. 19: Kritika 1896-1914, paren- 

Summary 


The monograph Kultūrišku keliu: Juozo Tumo-Vaižganto laiškai (In a Cultural Way: The 
Letters of Juozas Tumas-Vaižgantas) deals with one of the largest epistolary legacies in 
Lithuanian literature - the letters of Juozas Tumas-Vaižgantas (1869-1933). Vaižgantas's 
epistolary discourse is a dynamic phenomenon that chronologically encompasses the 
period of intense formation of modern Lithuanian culture from national revival at the 
end of the nineteenth century (the first extant letter is dated 1892) to the early 19305 
(Vaižgantas died in 1933). The aspects ofthe correspondence discussed in the monograph 
are diverse; they substantiate and expand Vytautas Kavolis's conception of Vaižgantas 
as 'an independent individual, while epistolary discourse opens a broad outlook on the 
cultural and literary fields of the late nineteenth-early twentieth century. Vaižgantas 
maintained intensive correspondence with Catholic public figures and writers-priests of 
his own generation (Aleksandras Dambrauskas-Adomas Jakštas, Antanas Kaupas, Juli- 
jonas Lindė-Dobilas and others), younger figures of the cultural field who shared views 
similar to his (Marija Pečkauskaitė-Šatrijos Ragana, Sofija Kymantaitė-Čiurlionienė, Vin- 
cas Mykolaitis-Putinas, Kazimieras Jokantas), writers and journalists that held different 
opinions (Liudas Gira, Kazys Puida, Ona Pleirytė-Puidienė-Vaidilutė, Juozas Kubilius, 
Gabrielė Petkevičaitė-Bitė), and modern writers and critics of that time (Matas Grigo- 
nis, Antanas Giedraitis-Giedrius, Petronėlė Orintaitė and others). The letters formulate 
the relationship of the epistolary self with the addressees, build and assume the cultural 
identity and models of cultural action, contain the circulation of social, symbolical, and 
cultural capital, and serve as a “writing practice". 

The main aim of this study is to define epistolary discourse as an original communica- 
tive phenomenon relevant to the Lithuanian culture of the late nineteenth-early twentieth 
century and then examine the nature of Vaižgantas's epistolary discourse, its relation to 
other discourses, and its functioning in the fields of culture and literature. In the study 
into this corpus of letters, attention is focused on the agency of epistolary discourse and 
on the meanings established in the evolving Lithuanian cultural community in general and 
the history of the writer's works in particular. Since letters have not yet attracted much 
independent attention in the tradition of Lithuanian literary research, the choice of re- 
search methodology was determined by the shortage of studies dealing with this particu- 
lar subject and the aspiration to approach epistolary discourse as a conceptual textual and 
communicational whole, taking all aspects of this discursive phenomenon into account. 
Examination of these letters belongs to the field of sociocultural literary analysis. 

Insights of New Historicism that substantiate the reading of literary and non-literary 
discourses as participants in the overall circulation of cultural meanings is central in de- 
fining the relation of a letter with other texts and with the cultural and literary context. 

Based on the premises of New Historicism, the letter is seen as an 'interpreting detail 
in the course of history, and this approach assists in the analysis of epistolary discourse 
through the perception of its fragmentary and uneven nature. At the same time, due to 
their openness and, freguently, more expressive Moments of the subject's self-fashion- 
ing compared to other texts, letters are important to the history of ideas. Two essential 
aspects of the performativity of letters, the mediating force and the prescriptive force 
(based on Konstantin Dierks), enabled a discussion of the agency of epistolary discourse 
by imparting meaning to the communication of communities and to self-fashioning and 
self-expression of each epistolary subject. 

Analysis of the relations in the emerging network of the cultural and literary fields 
draw on contemporary sociology of literature, mainly on the works by Pierre Bourdieu. 
Focus is also placed on the specific textuality of a letter, which is referred to as extrava- 
gance (mostly based on Elizabeth J. MacArthur, Extravagant Narratives: Closure and Dy- 
namics in the Epistolary Form, 1990). As fragmentary and balancing between private and 
public spheres and as threshold texts to be read as intersections of history and a narra- 
tive, letters are defined by the matching internal oppositions (history vs narrative, docu- 
mentary nature vs literary nature, publicity vs privacy, creation vs testimony). 

The discussion of theoretical and historical aspects in the evolution and genres of 
letters is followed by the context of epistolary discourse in the Lithuanian cultural field 
of the late nineteenth-early twentieth century. In different scribal communities of that 
period (the Philomaths, the Samogitian cultural movement, communication within An- 
tanas Baranauskas's circle, and, later, in the groups of the founders and publishers of the 
newspapers Aušra and Varpas, and others), letters often performed the function of their 
formation and cultivation; they were the 'engines' of the (self)establishment of these 
communities. In such communities, epistolary communication was essential in outlining 
the individual and collective identity and behavioural models, in communicating a mes- 
sage, maintaining contacts, and the like. The definition of this peculiar communicative 
structure facilitates a better understanding of the initial stage of the Lithuanian cultural 
field: the we community formed in the letters evolves before the obvious divide between 
private and public spheres had taken place; therefore, relationships are often modelled 
as balancing between work and friendship, and a model of cultural communication and 
circulation of creative work based on the logic of a gift exchange is established. 

Prior to turning to the actual meanings of Vaižgantas's epistolary dialogues, four 
types of letter expression are singled out, which are often characteristic not of the whole 
letter but of its fragments: 'chronicle' or zero expression, the reflexive narrative, the con- 
fessional narrative, and playful carnivalesgue expression of the texts. The textuality of 
the letters was related to the meaning and the processes of (self)formation of the cul- 
tural field conveyed in them. In Vaižgantas's epistolary community, which was united by 
the value of writing, epistolary texts were also a sort of a writing exercise and fulfilied 
the function of a writing practice. The textual and communicative specificity of the let- 
ters enables verbalisation of feelings and attitudes in the relation to the addressee, and 
Vaižgantas, an outstanding letter writer himself, was establishing this kind of a mutual 
relationship - an exchange of texts and ideas as a desirable project of the activity of cul- 

tural figures. Analysis of the expression of the letters has revealed that its thickening 
indicates the intensive nature of relations and the relevance of the developed themes to 
the epistolary subjects and helps to distinguish the main dominants of the text: activities 
of the press, issues of literary criticism, and the problems of author self-awareness. 

Typologically, chronotope zero is most characteristic of Vaižgantas's letters: these 
letters should be mostly considered as practical letters with the prevailing function of 
the dissemination of information. As epistolary connections become more intense, 
chronotope zero, or neutral speaking, is gradually replaced by confessional speaking that 
is characterised by greater expression and self-reflection. Having become used to writ- 
ing and with the literary field gaining autonomy, the manner of speaking of Vaižgantas's 
epistolary subject gradually moving towards the literary regime and fictitious nature is 
observed, which is later most expressively fulfilled in his correspondence with his rela- 
tives, the Klimas and the Lesauskis families. The earliest manifestation of this type of 
more literary epistolary texts appears in his letters to Pleirytė: it is based on carnival 
poetics and an epistolary performance created through “rough' corporal vocabulary. A 
carnivalesgue letter style is characteristic of the environment instituted by a close em- 
pathic connection, yet this carnivalesgue nature of the corporal epistolary subject arises 
as an opposition to social conventions (gender relations, courtesy) and a contraposition 
to excessive spirituality (idealism, sentimentality, and the like). This kind of stylistics 
can also be approached as a feature of the author's expression because it is inherent in 
Vaižgantas's texts of other genres, where the individual's elemental and natural aspect 
is achieved through corporal imagery. Resorting to corporal and carnivalesgue poetics, 
relations of the epistolary subject to the addressee and to the literary field are modelled. 

Up until 1905, Vaižgantas's epistolary communication developed primarily through 
his letters to the priests active in the cultural field (Kaupas, Jakštas). Egalitarian relations 
were important to Vaižgantas and his correspondents in formulating specific ways of act- 
ing in culture. The model of a priest-writer or a priest-educator is established primarily 
through the names of Motiejus Valančius and, to some extent, Baranauskas, who stand 
out as landmarks of identification in epistolary communication. Yet it is not as much the 
belonging to the Church as such that is the imperative connecting the young generation 
of the clerics as their work with the press, which sets the theme of newspaper publishing 
and criticism, which is characteristic of these dialogues. In the early correspondence of 
the priests-writers, the theme of work in the press develops in the environment of the 
reciprocity established by the private letter, and a model of text sharing, criticism, dis- 
semination, and sometimes co-authorship, based on the benefit to society, evolves. This 
model renders the work in the sphere of the illegal Lithuanian press into continuation 
and transformation of Bishop Valančius's cultural-educational activities. 

Due to the active addressee and a private nature of the relationship, the medium of 
the letter is receptive to the development of relations based on gift exchange and to the 
regimes of reflective and confessional texts. Resorting to it, Vaižgantas's epistolary sub- 
ject formulates such programmatic attitudes as freedom, dignity, eguality, and individu- 
ality, which are interiorised in epistolary practices. In Vaižgantas's letters, these modern 
definitions of an individual show up as desirable for the functioning of a society. Besides, 

they directly correlate with the ideas of modern nationalisms: only a free individual is 
capable of recognising and defining himself through other members of the community, 
so the community participates in self-identification of an individual but does not pre- 
clude the development of his individuality. In this way, Vaižgantas's early letters prove 
a bidirectional agency: self-fashioning of a subject and self-fashioning of a community. 
Both these types of self-fashioning are dependent on the epistolary medium: in the com- 
munication of this nature, boundaries between the public and the private disappear and 
the intersections of private personal and common public interests are clear. 

Following the lifting of the ban on the Lithuanian press in Latin characters, there 
emerged more environments of cultural communication. The cultural field becomes 
more heterogeneous, but epistolary discourse remains important in outlining the nature 
of cultural work. In Vaižgantas's letters (to Jakštas, Puidienė, Kubilius) of 1903 to 1913, 
intermediation is singled out as the central direction of activities. It is established as a 
mandatory stage for all the participants of the cultural field and is directly implemented 
through epistolary texts: in planning publications, discussing the issues of creative work, 
writing criticism, and continuing co-authorship. The earliest occurrence of the media- 
tor's identity is observed in the letters to Jakštas: it is defined through the physical image 
of the 'conductor" with emphasis placed on the science-based concept of society and cul- 
ture and perceiving intermediation as stimulation, translation, and dissemination of the 
turnover of the works by other authors. From 1905, Vaižgantas noticeably prioritises 
epistolary communication with the intellectual laity of the younger generation. Corres- 
pondence of this type transforms the positivist model of intermediation. In his letters to 
Pleirytė, Vaižgantas chooses future-oriented organic metaphors of the 'earthworm,, the 
'dung beetle' and the symbols of active loosening the soil'. In the milieu of modern lay 
writers, Vaižgantas unfolds the concept of society as a living organism, giving priority 
to the naturalness of culture and cultural texts, which is an attitude characteristic of the 
major part of his fictional and critical texts. The need to impart a sense to the identity 
of a cultural mediator is also realised through fictional texts the story lines of which in- 
clude - not incidentally - epistolary discourse, thus confirming its importance (the best 
examples include Šventmarė by Sofija Kymantaitė-Čiurlionienė and Tėviškė by Vaidilutė). 

From 1912-1913, reflections on the condition of criticism and literature that show 
how positions in the cultural field are established and occupied (in the dialogues with 
Gira and Puida) become essential in Vaižgantas's letters; there appears more textual cri- 
ticism, which retains the central position in later epistolary discourse as well. The crite- 
ria for the evaluation of literary and critical discourse raised in the epistolary dialogue 
with Puida are almost directly echoed in the reviews, annotations, and critical articles 
published in the press. Conversely, there is almost no criticism of the texts in Vaižgantas's 
correspondence with Jakštas, but in the public field Vaižgantas actively reviews and com- 
ments on the texts of his colleague. This ambiguity should be related to Vaižgantas's self- 
awareness as an author, which started becoming more active after the lift of the ban on 
the press in Latin characters, and to the unrealised project of the cultural community 
of priests-intellectuals: the criticism of Jakštas's texts that Vaižgantas had written late 
in the nineteenth century and in the first decade of the twentieth century was seen as 

an attempt to validate a writer of his circle, but intensive creation of the public opinion 
discontinued with a change in the attitude of the epistolary subject, with the literary field 
becoming more autonomous, and aesthetics being increasingly separated from ideology. 

During Vaižgantas's late years, epistolary communication is no longer such an impor- 
tant form in the establishment and maintenance of a cultural community because other 
environments and institutions take over this function; however, communication in the 
form of letters continues. In the 1920s and the 1930s, Vaižgantas's correspondents often 
appeal to him as an authority in criticism and a public figure with reguests to comment 
on, evaluate, or criticise their texts; there are numerous letters in which their authors 
express their gratitude to Vaižgantas or admiration of his activities or fictional texts. Cha- 
racteristically, these epistolary texts institute a one-directional relationship, and although 
Vaižgantas freguently responded to them, dialogues did not evolve. Yet even among the 
letters of the later period there are some instances of more intensive correspondence 
based on the relations of criticism: this applies to the exchanges of letters with Giedrius, 
Grigonis, and Orintaitė. In these dialogues, Vaižgantas acts as an authority, as an adviser- 
facilitator who provides the authors of texts with more thorough criticism. 

Along with the projects of agency in the cultural field, a prominent line of the author 
self-awareness, which is inseparable from the roles of'the public "I, develops in the letters. 
Author self-awareness intensifies when discussing the plots of publication and publish- 
ing of his own texts (starting in 1905 and reaching the peak in 1912-1913), although the 
assumption of author identity is freguently accompanied by the dual position of the art 
creator (being a writer and feeling constrained in this position) that is freguently devel- 
oped in Vaižgantas's other texts. This 'unbearable tension', which Vaižgantas attempts at 
solving by defining his texts as documentary, not literary enough, and too autobiographi- 
cal, can to some extent be explained by the author's character, yet it also emerges in the 
clash between the positions of the author and the mediator. Vaižgantas, who appeared 
in the cultural field first as a mediator and a critic, gained recognition as a writer only 
much later (basically, after the publication of Pragiedruliai); therefore the internalised 
and implemented role of the mediator enhances the ambiguity of author self-awareness 
and his paratopic condition. 

Author self-awareness passes through several stages: from the assumption of the au- 
thor identity (mostly in the correspondence with Gira and Jakštas, 1912-1913) to its in- 
ternalisation that should be directly linked to Pragiedruliai (epistolary relationships with 
Putinas and Grigonis, 1918-1925), and to retrospective reflection (in the correspond- 
ence with Dobilas; also characteristic of Vaižgantas's correspondence with his relatives, 
1926-1932). The values formed and assumed in epistolary discourse are not immanent 
to this discourse: similar trends of self-awareness are observed in literary fiction and 
criticism. However, the epistolary environment intensifies this form of self-creation due 
to the addressee's active participation in the process of writing epistolary texts: speak- 
ing his mind to the addressee, most freguently in the confessional regime, the epistolary 
subject finds it easier to reflect on the author identity. 

Vaižgantas's personal correspondence with the families of Klimas and Lesauskis is 
dominated by epistolary performances and we observe the dominance of the letter as a 

text of self-expression. Analysis of the textuality of these letters to the relatives revealed 
different 'masks' of the epistolary subject, which mostly develop in the carnivalesgue 
environment developed through the corporal line. Although family correspondence is 
private and markers of the real world abound in it, the epistolary subject almost always 
operates in a distinctive world that reveals itself by cause of distance created through 
Special scenic time-space and corporal images. This distinctive world allows the episto- 
lary subject to reflect on the realities of cultural and public life, to contemplate his self- 
created name" though the logic of irony, humour, and game, and to bring the letter closer 
to a fictional text. The changed expression of epistolary discourse makes it possible to 
consider the changed function of letters in the 1920s. It stands out in Vaižgantas's letters 
to his relatives discussed above, yet in all likelihood it is related to the separation of the 
public and private spheres, which confirms the situation of the growing autonomy of the 
cultural and literary field. 

The idea formulated in this monograph - that Vaižgantas's epistolary discourse is 
related to the mobility and growing autonomy of the literary field and metonymically 
represents its underlying processes - is confirmed, because the models of value and 
communication formed in the epistolary community (for instance, the transition from 
cultural communication based on gift exchange to a more professional market, or the 
intermediation model) are characteristic of Vaižgantas's numerous correspondents who 
comprised a fairly large part of the cultural field of the time. A relevant argument sup- 
porting the proposition is that the cultural field that Vaižgantas and his contemporaries 
reflected upon in their fictional texts is represented by placing emphasis on the models 
that prevail in his letters. The analysis of epistolary discourse in this monograph shows 
which processes of growing autonomy of the Lithuanian cultural field started immedi- 
ately after the lifting of the ban on the Lithuanian press in Latin characters, while episto- 
lary communication is substantiated as an active participant in the processes of defining 
literature and criticism, and, in turn, of the growing autonomy of this field. 

